
PREFAŢĂ. 


Cu volumul de faţă cititorul este introdus în inima fi- 
losofiei contemporane. Întrucât perioada contemporană se ca- 
racterizează printr'o mare varietate de teorii şi curente, care 
nu sunt tratate cuprinzător şi sistematic în lucrările existente 
de istoria filosofiei, s'a lăsat colaboratorilor o mai mare li- 
bertate în expunerile lor. Pe de altă parte, capitolul Per- 
spective şi orientări, care închee lucrarea, îmbogăţin- 
du-se simțitor, datorită numărului crescând al filosofilor străini 
cari au ţinut să-l omaşieze pe Profesorul I. Petrovici, s'a 
simțit nevoia ca bogatul material să fie repartizat în două vo- 
lume. Lucrarea va cuprinde în total deci patru volume. 

Volumul de față aproape în întregime expune filosofia 
germană contemporană. Cititorii, cari nu posedă limba germană 
au în chipul acesta posibilitatea de a lua cunoștință pe larg 
de această filosofie. 

Expunerea mai desvoltată a filosofiei contemporane cu- 
prinsă în volumele III şi IV din Istoria filosofiei mo- 
derne nu trebue interpretată ca o valoare mai mare ce s'ar 
acorda acestei perioade față de celelalte precedente, ci mai 
mult ca o înlesnire pentru cititori de a se orienta mai ușor 
în problemele filosofice actuale. 

Interesul viu pe care l-a deşteptat apariția volumelor I 
și II a dovedit cât de necesară era această Istorie a fi- 
losofiei moderne. 

TRANSFORMISM ȘI EVOLUȚIONISM 


TŢransiormismul la Lamarck şi Darwin 


Ne găsim şi astăzi, se pare, la o sută de ani dela celebra 
dispută din sânul Academiei de Ştiinţe din Paris între fixiști 
şi transformişti asupra problemei originei speciilor, în faţa a- 
celeiaşi întrebări de atunci: Cuvier sau Lamarck? De bună 
seamă Biologia a făcut progrese enorme dela 1830 încoace în 
cercetări de amănunt; metodele ei s'au perfecţionat necontenit; 
s'au emis în cadrul ei mereu ipoteze și teorii care au înlesnit 
ştiinţei aprofundarea enigmei vieţii. Dar problema originei spe- 
ciilor în forma antitetică fixism-transformism dela inceputul 
secolului al XIX-lea a rămas se pare pe loc. Progresele Bio- 
logiei însele sunt de natură a clătina convingeri până mai de 
curând ferme, și a provoca schimbări de posiţiune. Transfor- 
mişti convinşi altă dată, ca de pildă Vialleton în Franţa sau 
Carazzi în talia, după aprofundări de detaliu a problemei 
evoluţiei, bună oară în domenii ca acela de morfologie a 
Tetrapodelor !) sau în lucrări sintetice asupra morfologiei şi 
transformismului 2), ori asupra ,,dogmei” evoluţiunii însăşi 3), 
înclină astăzi spre posiţiunile vechilor creaţionişti. In modul 
acesta ei nu numai că aruncă îndoială asupra transformismului, 
dar contribue, poate nu fără motive binecuvântate, la trecerea 
evoluţionismului pe o linie moartă. Prin Darwin mai ales 
transformismul ajunsese în secolul trecut să predomine, ba să 
creeze și o filosofie, o „,metafisică””, — monismul lui Ernst 
Haeckel. Acesta angajase transformismul pe cărări noui. Cău- 
tând să adâncească „,filosofic”” fundamentele dogmei darwiniste 


1) Lous Vualleton, Membres et ceintures des Vertebres Tâtropodes, 
Critique morphologique du transformisme. Paris, Doin, 1924, 

2) Idem, Morphologie et Transformisme, în „Le Transformisme“ („Les 
Cahiers de Philosophie de la Nature“). Paris, Vrin, 1927. 

3) Carazzi, Il dogma dell'Evoluzione. Firenze, 1920, 

a făcut din darwinism o filosofie și o religie. Dar nu mult 
după Darwin şi după încercarea lui Haeckel de a ridica dar- 
winismul pe trepte mai înalte, în sânul transformismulu se 
observă o slăbire a entusiasmului. Transformiştii se împărțeau 
în tabere. Dintre acestea două mai distincte: neolamarclienii 
şi neodarwinienii. Aceste tabere, deşi adversare, erau tacıt în- 
telese asupra unei cât mai circumspecte afişări pe pozițiunile 
clasice. Prudenţa în care se complăceau demasca de fapt neîn- 
crederea în doctrină așa cum o formulaseră Lamarck şi Darwin, 
în urma descoperinlor lui Weissmann asupra netransmiterii 
pe cale de hereditate a caracterelor câștigate, sau a experien- 
telor întreprinse de Hugo de Vries asupra ,,mutaţiunilor” 
Lucrările acestora!) au înlesmt cu deosebire renaşterea con- 
cepţiilor antitransformiste, de astădată cu denumiri noui. În 
timpul din urmă pe aceste poziţiuni se găsesc angajaţi și 
vechi transformiști, cum arătam pentru Franţa pe Vialleton?). 
__ Aşa dar, cu tot succesul răsunător din vremea apogeului 
transformismului datorită lucrărilor lui Darwin, teoria transfor- 
mistă nu este stăpână în Biologie). In faţa reprezentanților 
ei mai mult sau mai puţin ortodocşi se ridică turburătoare umbra 
lui Cuvier. Acesta adusese în atmosfera de idei turburată pe 
la 1810 de Lamarck o relativă linişte și impusese în cercurile 
Academiei de Ştiinţe din Paris ca şi în acelea ale Sorbonei, 
principiul fixităţii speciilor. Steaua lui Cuvier apusese însă odată 
cu apariţia Originei speciilor a lui Darwin, la 1859, şi se 
stinsese se părea definitiv, cu toată încercarea lui Agassiz, de a-i 
salva cu argumente inedite, moderne, şi să o recunoaştem cu 


1) Weissmann, Vortrage úber Descendenztheorie. 2 vol. Jena, Fischer, 
1902; Hugo de Vries, Mutationstheorie, 2 vol, Leipzig, Veit, 1901—1903. 

2) Vialleton spune b. o în prefața lucrării „L'origine des êtres vivants“ 
apărută în prima ediţie în 1929: „Après l'enthousiasme du debut, où l'on 
„considerait comme marques de parente les moindres ressemblances portant 
„Sur quelques parties isolées des organismes, on s'est de mieux en mieux 
„rendu compte des impossibilites que presentent d'aussi amples transforma- 
„tions, et l'on s'accorde généralement à reconnaître que le pouvoir des fac- 
„teurs transformistes s'arrête à la formation de types inférieurs... qu'il est 
„tout à fait incapable de produire les types superieurs... L'explication de la 
„genèse des expèces ne vaut pas pour celle des types: ce qui peut le moins 
„ne peut pas le plus...” (Vialleton, L'origine des êtres vivants. L'illusion 
„transformiste. Paris, Plon, 1929. Avertissement, pag. III). 

3) In gândirea catolică trarsformismul şi când este acceptat, cum a 
fost b. o cazul subtilului teolog Wassmann, poartă totuşi urmele de inter- 
pretare religioasă a naturii potrivit spiritului general al ştiinţei catolice. 
De pildă el este v:talıst, Wassmann înlăturând concepția selecţiunti naturale 
atribuia transformismul unei „forţe vitale”. (Die moderne Biologie und die 
Entwicklungstheorie, Ili-te Auflage, Freiburg im Breisgau, Herder, 1906), 

mijloace egale, doctrina 1). În vremea noastră steaua lui Cuvier 
reapare 2). Ne găsim ca şi acum o sută de ani în faţa aceleiaşi 
întrebări, în esenţă: fixism sau transformism? 

Unul din motivele acestei întoarceri a Biologiei către 
vechile dispute în ce priveşte problemele ei de căpetenie este, 
poate, insuficiența organică a transformismului ca principiu ex- 
plicativ. Aceasta ar rezulta din faptul că transformismul a 
fost supus unui examen exegetic şi încă de mult, din partea 
însăş a reprezentanţilor lui. Din acest examen a rezultat o 
tot mai accentuată neîncredere în valoarea lui explicativă +— 
până a se ajunge în Biologia actuală la o negare a lui în 
întregime 8). 

Sunt însă şi mohve mai adânci şi mai generale, în le- 
gătură cu evoluţia conceptului de știință însuș, care explică 
oscilația spiritului contemporan între ,„fixism” şi „,transformism'. 
Aceste motive ni se par chiar a fi cele hotăritoare. Transfor- 
mismul s'a aşezat dintru început pe temeiul că ştiinţa este 
exclusiv explicare cauzală, în sensul determinismului mecanic 
al cauzelor eficiente. Lamarck și Darwin mai cu seamă au ac- 
centuat acest postulat. De âci a rezultat alunecarea transfor- 
miştlior spre materialism — fapt care a compromis şi el 
în bună parte doctrina. Celebrele conferinţe asupra Darwinis- 
mului ţinute de Büchner pe la 1860-70*), din necesitatea pentru 
cauză de a se aduce în sprijinul materialismului pe care îl 
profesa el conclusiile cele mai nouă ale Biologiei, după ce 
se abuzase de acelea ale Fizicei și Chimiei de atunci, nau 
servit transformismului. Tot aşa, na servit transformismului 
nici monismul lui Haeckel. Natura organică aşteptă altă ex- 
plicare decât cea limitat cauzală şi mecanică 5). Unii au pos- 


1) Agassiz, De l'espăce et de la classification en Zoologie. Trad, de 
l'anglais par F. Vogeli. Paris, Bailliere, 1869, 

2) „În vremea de faţă este o criză evidentă, o renaştere a tuturor 
ideilor ftxiste tradiționale care se încarnaseră în Cuvier". (Dr. A. Labbé, Le 
conflit transformiste, Paris, Alcan, 1929 pag. 26). 

3) Astăzi ne găsim în faza de elaborare a unei teorii cu totul nouă, 
Genetica. Aceasta explică apariţia caracterelor în ontogeneză prin factori 
nou, deocamdată ipotetici, genu, ce se găsesc în celulele sexuale, localizaţi 
in cromozomi. „Consecința cea mai de preț poate a experiențelor de ge- 
netică este de a fi pus în evidenţă surprenzătoarea stabilitate a vieju" — 
spune Guyenot (L'heredite, pag. 27). 

4) L. Buchner, Conterences sur la théorie darwinienne. Trad. de Fallem. 
par Aug. Jocquot, Leipzis-Paris, 1869, 

5) Deşi, după Claude Bernard, „il n'y a qu'une physique, qu'une chimie, 
„qu'une mécanique génėrale, dans lesquelles rentrent toutes les manifestations 
„Phénomėnales de la nature, aussi bien celles des corps vivants que des corps 
„bruts“ (Leçons sur les phénomènes de la vie, communs aux animaux et aux 
„végėtaux, pag. 112). 

tulat pentru domeniul vieţii finalismul — ceeace nu era desigur 
o noutate. Era o revenire la poziţiuni mai vechi. In Germania 
a incercat acest lucru H. Driesch întorcând Biologia la „en- 
telechiile” lui Aristotel 1). Determinismul mecanic se dovedise 
în domeniul vieţii insuficient şi primejdios. Trebuia să se a- 
rate o reacțiune. In cele din urmă determinismul conceput 
cauzalitate mecanică s'a dovedit insuficient şi pentru alte do- 
menii decât acela al vieţii. Și-a luat sarcina să o dovedească 
Fizica mai nouă?). Pentru domenii speciale ale vieții, ca de 
pildă în Psihologie, falimentul determinismului este neîndoios. 

Cum putea să reziste transformismul, în formele lui de 
început mai ales, nouilor orientări ale conceptului de ştiinţă? 


II. 


Limitând transformismul la Lamarck și Darwin înţelegem 
numai să urmărim teoria transformistă la întemeietorii ei, să 
scoatem în relief cu alte cuvinte acele forme iniţiale, clasice, 
care au pus net transformismul în faţa creaţionismului şi fixis- 
mului. Împerfecțiunile celor două” sisteme sunt fără îndoială 
notorii. Ele au astăzi mai mult o valoare istorică. Spiritul 
în care au fost însă concepute a caracterizat principial în în- 
tregime transformismul. De aceea în ele se ascunde și ceea ce 
are pozitiv ca metodă transformismul, dar şi ceeace are el 
negativ ca spiritualitate. _ 

De altfel imperfecţiuni cuprind toate sistemele transfor- 
miste, deci şi acelea care vin după lamarckism şi darwinism. 
In cartea lor asupra Teoriilor evoluției Yves Delage şi M. 
Goldsmith vorbesc categoric despre caracterul cu totul tran- 
sitoriu al tuturor sistemelor, arătând că fiecare teorie, fiecare 
sistem propus în cadrul transformismului, își poate revendica 
o valoare prin aceea numai că a adus în discuţiune factori: ce 
joacă rol în evoluţia vieţii. „Cu toate că nici unul din sistemele 
„analizate — zic ei în încheere3) — nu aduce o soluţie ge- 


1) Hans Driesch, Philosophie des Organischen, ed, 1928. După ediţia 
primă, 1909, o traducere franceză la Rivière (La Philosophie de l'Organisme, 
trad, M, Kollman, 1921). Idem, Der Vitalismus als Geschichte und als Lehre, 
ed. II 1922. 

2) Phil:pp Frank, Le principe de causalite et ses limites. Trad de l'allem, 
par Du Plessis de Grenedan. Paris, Flammarion, 1937; Sır James Jeans, Les 
nouvelles bases philosophiques de la science, trad. de l'anglais par A. La- 
lande. Paris, Hermann, 1935. 

3) J. Delage et Goldsmith, Les Thâories de l'Évolution. Paris, Flam- 
marion, 1918 p. 346. 

„nerală absolut satisfăcătoare pentru problema evoluției, fac- 
„torii la care ele se referă joacă sigur un rol şin asta le stă 
„valoarea. Numai că acţiunile acestor factori sunt aşa de 
„încâlcite, ele se întretae în modalități aşa de complicate incât 
„este foarte greu să arate cineva partea fiecăruia”. 

În privința spiritului general însă, care străbate teoriile 
transtormiste, toată lumea este de acord, el fiind ceva bine 
definit. H. Y. Jordan arată bunăoară în Symposion-ul deschis 
de „Recherches Philosophiques” în 1931 asupra metodelor fi- 
losofice: „Filosofia naturalistă modernă pleacă dela problema 
„teleologică sau a finalităţii. Propriu zis lupta împotriva teleo- 
„logiei începe în a doua jumătate a secolului XIX-lea. Până 
„aci pentru majoritatea oamenilor de şhinţă care se ocupau 
„de ştiinţele experimentale şi in orice caz sigur pentru cei 
„al căror domeniu nu era acela al ştiinţelor naturii, era admis 
„$1 se înţelegea dela sine că orice fapt ce se petrece într'un 
„organism era întreţinut de o forţă vitală (vis vitalis) care lu- 
„crează în vederea anumitor scopuri. Într'un organism su- 
„fletul regisă fenomenele psihice, iar forța vitală pe cele 
„vegetative” 1). ; 

Principiul finalității era aşa dar dogmă. În știință aceasta 
nu putea însă dura. Finalităţii i se opuse încetul cu încetul cauza- 
litatea până când aceasta birui definitiv. Ea ajunse astfel singura 
bază pe care ştiinţele vieţii se puteau organiza inductiv. „Fu 
„demonstrat, zice Jordan, că o mulţime de fenomene biologice 
„erau accesibile analizei cauzale şi din acest moment dogma 
„după care nu există decât „cauze eficiente” nu mai avea 
„nevoe pentru a fi definitiv admisă decât de o extindere ipo- 
„tetică a rezultatelor deja obţinute la ceeace rămăsese încă 
„neexplorat”. 'Transformismul a jucat de astădată un rol ho- 
tărîtor. „„Perspectiva de a se studia problemele vieţii printr'o 
„metodă pur inductivă, a produs o mulţime de lucrări de fi- 
„losofie naturalistă dintre care cele mai cunoscute sunt fără 
„îndoială operele lui Lamarck, Darwin şi Haeckel”. 

Opera lui Lamarck este chiar cea mai reprezentativă dacă ți- 
nem seama că ea apărea în împrejurări puțin prielnice afirmării 
în biologie a principiului determinismului. Darwin făcând isto- 
ricul transformismului aşează printre cei dintâi naturalişti convinşi 
despre originea naturală a speciilor pe Buffon. „Buffon, zice 


1) H. J. Jordan, Naturalisme en synthèse biologique, în „Recherches 
Philosophiques“ an. I 1931—1932, Vrin, pag. 180, 

elt), este primul în timpurile moderne care a tratat în mod 
„ştiinţific chestiunea originei speciilor”. Marele naturalist fran- 
cez emisese în adevăr în Histoire naturelle des animaux o 
teorie transformistă asupra speciilor, în care, surprinzător lu- 
cru, menționa ca factori generatori ai variațiilor mediul şi 
Chiar selecția naturală 2). Dar Buffon în prefața tomului IV 
din Istoria Naturală, censurat fiind de Facultatea de Teologie 
a Sorbonei, şi-a renegat teoria 5). Lamarck în schimb a rezistat 
cu tenacitate ideilor pe care Buffon nu le putuse înfrânge, stă- 
pâne asupra Academiei de Ştiinţe, asupra Sorbonei şi în ge- 
nere asupra cercurilor culte, Aceasta putea fi prea bine unul 
din motivele pentru care Lamarck ajunge profesor de Zoologie 
la „Jardin des Plantes” abia către sfârşitul vieţii, la 52 de ani. 
Darwin însă, urmând pe Isidore Geoffroy-Saint-Hilaire a cărui 
Istorie naturală generală apăruse în acelaş an, 1859, ca şi „Ori- 
ginea speciilor”, arată într'o notă că ideea transformistă era 
pe la 1790 oarecum în aer. Printre cei ce puteau reprezenta 
cu autoritate ideea în acest timp Darwin arată pe bunicul său 
după tată, Erasm Darwin, pe Goethe şi pe Geoffroy-Saint- 
Hilaire (Etienne), şi insistă asupra faptului că aceştia ajun- 
seseră la aceleași conclusiuni în mod cu totul independent şi 
cam la aceeaşi dată. „lată în adevăr, zice Darwin, un caz 
„destul de neobişnuit, apariţia aproape simultană a unor păreri 
„asemănătoare din moment ce (Goethe în (Germania, doctorul 
„Darwin în Anglia şi Geoffroy-Saint-Hilaire în Franţa ajung 
„în acelaşi an 1794-95 la aceiaşi conclusie asupra originei 
„speciilor” £). 

Dacă problema era în preocupările celor mai reprezen- 
tativ. savanţi şi gânditori ai vremei, spiritul în care ideea se 
concepea nu era totuşi acelaş. Ceeace aducea în deosebi La- 
marck era gândirea strict ştiinţifică. „Lamarck cel dintâi, no- 
„tează Darwin), a făcut ştiinţei un neîntrecut serviciu de- 


1) Ch. Darwin, On the origin of species by means of natural selee- 
tion, London, 1896 Fifth edition. Introduction, pag. XL 

2) Edm, Perrier, La philosophie zoologique avant Darwin, Paris — Al- 
can, 1896, pag 56 sq. 

3) Grard, în „Controverses transformistes", Paris, 1904, citează o scri- 
soare a lui Buffon in care acesta recunoştea că omul de ştiinţă trebue să 
respecte cu fermitate religia ca şi credințele populare. „On se doit au culte 
public, Ceux qui agissent autrement sont des fous. Il ne faut jamais heurter 
front les croyaces populaires, comme faisaient Voltaire, Diderot, Helve- 
ius..." 

4) Ch. Darwin, op. cit, pag. XI, nota. 

5) Idem, ibidem, p XIL 

„clarând că once schimbare în lumea organică, este rezultatul 
„unei legi şi nu rezultatul unei intervențiuni miraculoase”. Se 
idsebea gândirea lui Lamarck în mod absolut şi de aceea a 
lui Goethe, bunăoară. Acesta, preocupat de esențe, aducea o 
metodă de cunoaştere care avea prea puține puncte de asemă- 
nare cu cele folosite de obicei de şhinţă. Metoda lui Lamarck 
era oarecum matematică, de severă precisiune, de aceea şi 
înclinarea lui spre o interpretare mecanică a fenomenelor vieţii. 
Haeckel subliniază chiar această calitate pe care o aducea în 
Biologie Lamarck Teoria lui excludea conceptele finaliste. 
De aceea Haeckel aprecia în mod deosebit la Lamarck „lipsa 
une forţe vitale speciale sau a unei cauze finale organice — 
der Mangel einer besonderen Lebenskraft oder organischen, End- 
ursache” 1). Gândirea lui Goethe era tot ce putea fi mai 
opus. Goethe avea viziune; de aci o metodă organică de cu- 
noaştere ce mergea în adâncime, spre sursă, jar formularea 
adevărunlor ce se năzăreau intuiţiei unei atari gândiri urma 
o cale adecvată: imaginea plină de sens, de simbol. Nu se 
ştia Goethe el singur „în opoziție față de toată ştiinţa vremei 
sale”, cum notează mi se pare Eckermann? 

Dar Lamarck şi Goethe, ştiinţa şi viziunea organică, iner- 
geau convergent spre acelaş principiu explicativ al formelor 
vieții  „transformare”, metamorfoză” — o alunecare neîn- 
treruptă de forme cu primenire de structură şi de esenţă. 

Opera lui Lamarck este, în al doilea rând concludentă, în 
privința naturii gândirii lui. Lamarck era cunoscut mai ales 
prin lucrănle lui de meteorologie, în care, cu toate desmințirile 
pe care faptele din acest domeniu i le da regulat, el se în- 
dărătnicea să-și afirme neturburat credința în determinism Pu- 
bhcase şi o operă sistematică în direcția aceasta, Hidrogeologia, 
la 1801, pe lângă celebrele Anuare meteorologice scoase trei- 
sprezece ani la rând, între 1799 şi 1812, şi pentru care Na- 
poleon îl ironiza cu brutalitate?) In Hidrogeologie Lamarck se 


F i Ernest Haeckel, Naturliche Schópfungsgeschichte, Berlin 1879, 
pa : 

~ 2) Napoleon găsi să-şi arate sentimentele în ziua când primi la Tuil- 
leries, in 1809, pe membrii Academie: de Ştiinţe, Lamarck prezintă Impăra- 
tului lucrarea pe care tocmai o publicase. Arago relatează scena; „Qu'est 
ce que cela? dit brutalement l'Empereur. C'est votre absurde meteorologie, 
cet ouvrage dans lequel vous faites coucurence à Mathieu Loenoberg, cet 
annuaire qui deshonore vos vieux jours | Faites de ]'historie naturelle, et je 
recevrai vos productions avec plaisir, Ce volume, je ne le prends que par 
considération pour vos cheveux blancs. Tenez”. Şi dete cartea unui aghio- 
tant (în Arago, Histoire de ma jeunesse). 

Cartea era de fapt, Filosofia zoologică, 

ridica împotriva ideri fixităţii specrilor minerale, introducea 
pentru prima dată în ştiinţă ideea de durată, „et posat le 
changement comme le grand fait geologique” 1). La 1785 pre- 
zentase Academiei de Ştiinţe schiţa unei clasificări paralele 
a plantelor şi a animalelor afirmându-se adversar al fixis- 
mului, stimulai şi de lucrările recente ale lui Antoine-Laurent de 
Jussieu care substituise concepţiei lui Linne despre ordinea 
naturii bazată pe caracterele externe ale ființelor?) o concepție 
despre ordinea naturală întemeiată pe înrudirile lor organice. 
Jussieu introdusese adică în ştiinţă un principiu dinamic care, 
în conceepţia lui, determina armonia naturii?). 

Aşa dar, partizan al concepţiei deterministe afirmată cu 
statornică convingere în lucrări de meteorologie, eliminând orice 
urmă de finalitate din fenomenele vieţii, introducând în știință 
deea de durată şi de devenire, în care parte a doctrinei se 
găsea alături de Jussieu, Lamarck îşi începuse cursul de Zoo- 
logie la 30 April 1796 anunțând un program de lucru cu 
desăvârşire nou și revoluţionar. Rostul acestui curs n'a des- 
minții programul. El se realiza an de an cu lucrări ce culminară 
în Filosofia zoologică apărută la 18094). 

Transformismul cuprinde în principiu două probleme: pe 
de o parte, rupând îndrăzneţ cu o tradiţie, aceea a „creaţionis- 
mului””, el postulă geneza spontană a vieții prin trecerea directă 
a materiei spre formele organizate, vii; pe de altă parte, tă- 
găduind ca pe o eroare primejdioasă în știință teoria „„,fixității 
speciilor” reprezentată de Linne și continuată de Cuvier, pos- 
tula naşterea speciilor noui prin transformarea necontenită a celor 
vechi subt acțiunea unor factori ce urmau să fie descoperiți. 
Prin urmare „generaţia spontană” și „descendenţa”' — acestea 


1) Elie Faure, Les constructeurs. Paris, Cres, 1921, pag. 17. 

2) Clasificarea era în concepţia fixiştilor imaginea raţională a ordinei 
naturale concepută de Creator, planul ascuns după care natura s'a creat, 
Năzuinţa filosofiei naturale era descoperirea acestui plan al Creatorului şi 
contemplarea lui. 

3) Lamarck era şi un caracter independent. Câştigat pentru ideile care 
irământaseră Franţa revoluţionară la 1789 el se ţinea departe de opera lui 
Napoleon. „La science hierarchisce de l’Empire n'âtait pas son €l&ment. Il 
avant trop d'orgueil pour accepter la doctrine d'ftat. Il etait trop vieux pour 
renoncer à son orgueil“ (Ele Faure, op. cit, pag. 22). 

4) Începând dela 1797 Lamarck publică: Mémoires de physique et d'his- 
toire naturelle 1797; Systemes des animaux sans vertebres, 1801; Histoire 
naturelle des vegâtaux, 1803, Transformismul este expus sistematic în Phi- 
losophie Zoologique, 1809; în „Introducerea” la Histoire naturelle des ani- 
maux sans vertebres, 7 vol 1815—1822, şi în Systeme des connaissances po- 
sitives, 1820 In germene doctrina e cuprinsă în Recherches sur les corps 
vivanis, publicată la 1794 în plină teroare şi dedicată „au Peuple français”. 

erau în esenţă transformismul. Ele formează un ansamblu or- 
ganic, iar într'o concepțiune materialistă asupra existenței se 
șI condiţionează reciproc. Quinet observase și el solidaritatea 
lor necesară, dar, prudent, spusese: „pot înţelege până la un 
oarecare punct înlănţuirea, succesiunea fiinţelor; dar punctul 
iniţial de unde ele decurg îm scapă”. Edmond Perrier accen- 
tuiază: „dela Lamarck s'a stabilit un tel de solidaritate între 
ipoteza unei evoluţii graduale a fiinţelor vii și aceea a genera- 
ților spontane” 1). Adevărul este că Lamarck, spre deose- 
bire de Darwin, îmbrățișează amândouă problemele, dând to- 
tuşi celei de-a doua, descendenţei, precădere ca întindere. Nici 
nu putea Lamarck, în stadiul de atunci al Chimiei organice, 
să dea aceeași exlindere primei probleme. Biologia era la 
începutul veacului al XIX-lea cu totul insuficient orientată, 
îi lipseau cu desăvârşire metodele adecuate pentru a se a- 
propia în mod ştiinţific de problema originei vieții. Lamarck 
se- mulțumea şi era de ajuns atâta, să enunţe principiul. Trebue 
avut în vedere până la un punct că, de altfel, transformismul 
așa cum era conceput de Lamarck însemnă o teorie care să 
explice armonia naturii, minunata ei rânduială. Era prin ur- 
mare şi la el tot preocuparea în fond despre „ordinea naturală”, 
însă înțeleasă şi explicată după alte bprincipii2). Se înţelege 
atunci de ce opera lui Lamarck se mulţumeşte de multe ori să 
enunţe numai principii. 

Cu privire la originea vieții Lamarck are o leorie proprie, 
a „fluidelor subtile”. Acestea, puse în mişcare de căldura și 
lumina soarelui, au pătruns mici particule de materie mucilagi- 
noasă inertă care erau apte să primească influenţa lor. Însu- 
fleţind aceste particule au dat naştere primelor fiinţe vu. Aceste 
fluide n'au pierdut însă întru nimic facultatea de a însufleţi 
materia inertă; noui organisme, infusoriile, se formează ne- 
încetat prin acest procedeu şi se nasc astfel prin generație 
spontanee ). 

Deşi Lamarck, introducând ipoteza „fluidelor subtile” ce 
însufleţesc materia, deschidea de fapt intre materie şi hinţele 


1) Edm. Perrier, La Philos. zool. avant Darwin, pag. 74. 

2) Vorbind b. o» despre lupta ce se încinge în natură între vieţui- 
toare, unele căzând victime altora, precum şi de „inspăimântătoarea fecun- 
ditate” a vieţuitoarelor inferioare, Lamarck vedea în aceasta semnul atotpu- 
terniciei naturii care a prevenit periculoasele urmări ale fecundității făcând 
din unele vieţuitoare prada altora. În felul acesta „tout reste en ordre“. 
(Philos. zoologique, p. 100). 

3) Edm. Perrier. op. cit. pag. 74 

organice un hiatus — tot aşa după cum tot un hiatus desparte 
ammalele de plante). — pasagii precise din „Filosofia zoo- 
logică” arată limpede geneza directă a vieţii din elementele 
matenei. El spune de pildă întrun loc: „natura a început şi 
„reîncepe și astăzi în fiecare zi să formeze corpurile organizate 
„cele mai simple şi ea nu formează direct decât pe acestea, 
„adică aceste prime rudimente (ebauches) de organizare denu- 
„mite generațiuni spontane” 2). lar în altă parte, combătând în 
treacăt teoria fixistă a „revoluțiilor violente” şi căutând să 
demonstreze teza continuității în natură, Lamarck îşi precisează 
şi mai bine gândul arătând și mai lămurit în ce constă „„gene- 
rana spontanee”: „Evoluţia geologică a globului şi populația 
„lu organică sunt fenomene ce s'au petrecut în mod continuu ŞI 
„n'au fost întrerupte de revoluţiuni violente. Viaţa nu e decât 
„un țenomen fisic. Toate fenomenele vitale se datoresc unor 
„cauze mecanice, fie fisice, fie chimice, având rațiunea lor de 
„a fi în constituția materiei organice. Animalele și plantele; cele 
„mai rudimentare, de pe cele mai de jos trepte ale scării organice, 
„S'au născut și se nasc încă şi astăzi prin generaţie spontană” 3). 

Să se observe: „s'au născut şi se nasc încă! şi astăzi prin 
generație spontană”. Prin aceasta este afirmată şi asigurată 
principial continuitatea genezii vieții şi se preîntâmpină obiecția 
creaționistă sau cea vitalistă. 

Asupra problemei originei vieții Lamarck s'a lămunt prin» 
cipial mijlocită genului de studii care, ca profesor la o catedră 
de animale nevertebrate, făceau preocuparea lui permanentă. 
Lamarck este, datorită ocupaţiunii lui oficiale, și cel maj orien- 
tat naturalist în această vreme asupra vieţii organismelor infe- 
rioare. Catedra lui nu fusese niciodată ocupată. Animalele infe- 
rioare, cu structură rudimentară, nu ispitise pe nimeni. Filoso- 
fia naturii pornea dela om şi dela organismele cu structuri 
complicate. Acestea, de altfel, fuseseră în planul Creaţiunii 
fiinţele ce urmau să populeze pământul. Animalele inferioare, 
în concepția lui Buffon bunăoară, apăruseră datorită legii de- 
generării, cum de pildă măgarul este o specie degenerată a 
calului iar maimuța o specie degenerată a omului. Făcând 
aşa dar studii amănunțite şi întinse asupra nevertebratelor şi 


1) „Lamarck vede un hiatus adânc între corpurile brute şi corpurile 
„organizate, după cum el presupune un hiatus asemănător între animale şi 
„Plante, animalele posedând o facultate, iritabilitatea, care lipseşte pe 
„deaintregul tuturor vegetalelor” (Perrier, 83). 

2) J. Lamarck, Philosophie zoologique l-e partie. 

3) Idem, ibidem, Il-e partie. 

coborîndu-se jos de tot pe treptele vieţii până la microorganisme, 
Lamarck s'a găsit în faţa apariției vieții subt această formă 
a organismelor rudimentare şi a conceput apariţia vieţii în mod 
spontan prin trecerea materiei spre forme organizate pe cale 
de transformare +). 

Partea originală totuşi, prin care lamarckismul s'a aşezat 
şi a rămas printre sistemele mari ale gândirii moderne, este teo- 
ria „,descendenţei”. Aici principiul determinismului care con- 
stitue osatura gândiri lui Lamarck joacă un rol hotăritor; dar 
mai cu seamă prin teoria descendenţei a avut lamarckismul 
consecințe interesând gândirea filosofică modernă. Darwin, în 
ce-l privea pe el, a refuzat constant să se apropie de problema 
originei vieţii socotind-o insolubilă şi mai ales neconcludeată. 
La Darwin ea trecea drept o problemă „„metafisică”. Problema 
cu adevărat biologică era „originea speciilor”, și ca un derivat 
al acesteia, aceea a „„descendenţei omului”. Era, poate, o 
revenire prin Darwin a filosofiei naturale la preocupările de tot- 
deauna ale naturaliştilor, la organismele superioare şi la om,. 
cu alte cuvinte o revenire la «antropologie». Metoda de lucru 
era totuşi fundamental alta, trădând o spiritualitate care nu mai 
avea nimic comun cu cea de altădată. Sistemul filosofic rod al 
acestei spiritualităţi, care avea să rezulte din filosofia naturală 
concepută inductiv pe baze empirice şi cu ipoteze ce se verifică 
constant, era să fie în mod necesar evoluționismul. De aceea cu 
toate deosebirile dintre ei, în filosofia naturală Darwin rămânea 
pe drumul deschis de Lamarck. 

Lamarck a pornit în teoria descendenței dela o chestiune 
gingaşă în filosofia naturală, aceea a claşificării şi a funda- 
mentelor ei. Şi aici se deosebeşte el de Darwin. Acesta na. 
dat niciodată atenţiune problemei clasificării. Ordinea naturală 
prezentată într'un sistem de clasificare era tot atât de puţin 
ştiinţifică pentru Darwin ca şi originea vieţii; era tot atât de 
puţin concludentă. Ordinea naturală cu vădit caracter static de- 
vine la Darwin selecțiune naturală, aşa dar un proces care se 
întâmplă realiter în timp şi în spațiu având un pronunţat caracter 
dinamic. 


Factorul dinamic sub forma devenirii îl găsim și în la- 


1) Jordan spune: „Nimeni nu se putea gând: să admită identitatea din- 
tre natura insufleţită şi cea neînsufleţită cât timp preocupările naturaliştilor 
fuseseră organismele superioare şi în special omul. Din studiul protozore- 
lor insă a pornit impresia că viaţa e posibilă sub formă de stropi vii de 
materie albuninoidă“ (Lucr. cit, în „Rech. Philos" I, 181). 

marckism. Dar diferă esenţial metoda prin care se ajunge la 
dânsul. Lamarck porneşte dela discuţia problemei clasificării 
năzuind să descopere un sistem de clasificare naturală bazată 
pe înrudirile organice dintre fiinţele vii. Pentru a întemeia ştiin- 
tific un atare sistem de clasificare el discută şi factorii care 
produc înrudirile, adică trecerile dela formele vechi spre cele 
nouă, întrun cuvânt transformarea speciilor. 

Clasificarea în concepţia creaţioniştilor despre natură era 
imaginea raţională care redă gândul ce-a prezidat la crearea 
vieţuitoarelor pe pământ; este icoana în care se poate ceti rân- 
duiala divină după care s'a săvârșit creaţia vieţii. Creatorul a 
produs specii, în număr determinat dintru început; acestea se 
repetă în timp. Aşa dar speciile sunt entităţi fixe şi invariabile. 
Linné spusese: „Species tot sunt diwersae quot diversas formas 
ab initio creavit infinitum Ens”. De aci rezulta corolarul: „Nul- 
lae species novae”. Pe acesta însă Linné l-a suprimat în edi- 
ţia X-a a Sistemulu naturii. 

In spiritul doctrinei lui Linné, Cuvier definise specia: 
„l'ensemble des individus nés de parents communs et de ceux 
qui leur ressemblent autant qu'ils se ressemblent entre eux”. 
Cum remarca Félix le Dantec, această definiție a lui Cuvier era 
negarea însăşi a transformismului +). 

Fiind entităţi fixe și invariabile, creaţioniştii concepeau 
deci speciile ca realități. De aci realismul filosofiei creaţioniste 
în problema clasificării. Concepţia lui Lamarck este diametra! 
opusă. El spune: „Les divisions systématiques, clasşes, ordreș, 
„familles, genres et espèces, ainsi que leurs dénominations, sont 
„une oeuvre purement artificielle de l'homme”. Am putea-o 
numai, în oposiție cu realismul creaționismului, nominalistă. 
„La nature, precisează Lamarck, n'a reéllement forme ni classes, 
„ni ordres, ni familles, ni genres, ni espèces constantes, mais 
„Seulement des indwidus qui se succèdent les uns aux autres et 
„qui ressemblent å ceux qui les ont produits”. ?) 

Prin urmare cercetarea metodică a naturii înseamnă a 
porni dela indivizi; clasificarea este „une partie de l'art’, o 


1) Felix le Dantec, Elements de Philosophie biologique, Alcan pag. 280, 

2) Ba chiar, accentuând asupra caracterulu:! nominalist al diverselor 
concepte enumărate, el nu ezită a lovi în teza creaționistă care „confundă 
ceeace face omul cu ceeace face natura”, „Natura, zice Lamarck, n'a făcut 
„întru nimic aşa ceva şi în loc sa abuzăm confundând ceeace facem noi cu 
„ceeace face natura (au lieu de nous abuser en confondantnos oeuvres avec 
„les siennes) să recunoaştem mai bine că aceste clase, ordine, ete.. sunt 
„mijloace ale minţii noastre (des moyens de notre invention), de care nu ne 
„Putem lipsi, dar pe care trebue să le folosim cu discreţiune,..“ 

treaptă de cunoaşiere pe care ne ridicăm până la înţelegerea 
exactă a legilor naturii. Legea supremă ce ni se face evidentă 
studiind natura organică este după Lamarck că „speciile nu sunt 
toate contemporane; ele descind unele din altele și nu posedă 
decât o fixitate relativă şi temporară”. Cauzele acestei relative 
şi temporare fixităţi, ca şi acelea ale descendenţei, trebuesc cău- 
tate în împrejurările externe care exercită influențe în mod 
constant asupra organismelor 1). lar cu raportul dintre organisme 
şi împrejurările externe Lamarck întră în analiza factorilor de 
care devinde originea sau transformarea speciilor. , 

Factorii ei înşişi stau întrun raport determinat, formând 
o înlănţuire logică dar şi naturală. Ei sunt de aceea „obiectul 
de cea mai mare importanţă al filosofiei raționale” concepută 
de Lamarck ca ştiinţa care ne duce la aflarea legilor naturii. 
lată un citat din Discours préliminaire (pag. XXXV): „Le 
„produit des circonstances comme causes qui amènent de nouveaux 
„besoins, celui des besoins qui fait naître des actions, celur 
„des actions répétées qui crée les habitudes et les penchants, 
„les résultats de l'emploi augmenté ou diminué de tel ou tel 
„organe” — sunt la un loc „les moyens dont la nature se sert 
pour conserver et perfectionner tout ce qui a été acquis dans 
l'organisation” 2). 

Este uşor de văzut că avem pusă net în lamarckism pro- 
blema adaptării. „Problema transformării speciilor, zice Jean 
Rostand, se confundă pentru Lamarck cu aceea a adaptării” 3). 

Din analiza factorilor ce duc la fenomenul adaptării două 
idei se desprind cu deosebire: acţiunea mediului asupra vieţuitoa- 
relor crează trebuinţe; pe de altă parte acestea, la rândul lor, 
transmise urmaşilor pe cale de hereditate, nasc organe noui).- 
Viaţa aşa dar se desfăşoară stând subt imperiul a două forţe 
cu adâncă rezonanţă în structura organică a speciilor: mediul 
şi hereditatea. Trebue însă precizat: din faptul influenţei me- 
diului rezultă totdeauna caractere noui; hereditatea priveşte aşa 
dar pe acestea. De aceea lamarckismul trece în ştiinţa modernă 
mai ales drept teoria care a impus principiul heredității carac- 
terelor câştigate 5), spre deosebire de darwinism care a impus 


1) Cap, VII partea I din Philosophie zoologique, „De l'influence des 
circonstances", 

2) Philos Zool, pag. 35. 

3) Jean Rostand, Etat actuel du Transformisme, Par:s-Stok, 1931 pag. 69. 

4) De unde principiul lamarckist în Biologie „funcțiunea crează or- 
ganul“, şi nu invers. 

5) Osborn, From the C eeks to Darwin (cap. „Lamarck"). Vezi şi 

„principiul selecțiumi naturale”. În alţi termeni: principiul va- 
riațiilor ce se ivesc în sânul unei specii subt acţiunea mediului, 
transmise prin hereditate urmaşilor, variațiile devenind punctul 
de plecare al unei specii noui. 

Problema mediului în lamarckism se pune foarte de vreme. 
Incă în Hidrogeologie Lamarck arătase că fenomenele meteo- 
rologice nu au pentru știință o valoare independentă, ci întru 
cât ele constituesc în natură cauze pentru desvoltarea vieţii. 
În teza creaționistă problema mediului n'avea desigur niciun 
rost. Vieţuitoarele apar datorită unei puteri imanente care le 
dă naştere neţinând seamă decât de un plan preexistent crea- 
țiunii generale a naturii — cărui plan creaţiunea în genere se 
subordonează. Pentru detemninistul Lamarck „,creațiunea”” este 
un proces natural ce se întâmplă în virtutea unor cauze pre- 
cise. Mediul este un atare complex de cauze. Viaţa pe pământ 
se înfățișează în tipuri variate şi distincte. cu structuri diferen- 
tiale deosebite ca complexitate. Cauza stă în condiţiunile deo- 
sebite de mediu în care viaţa se desfăşoară: aer, apă, uscat 
etc. Pe de altă parte condiţiile de mediu nu sunt nici ele fixe 
şi invariabile într'un ansamblu dat pentru totdeauna, ci se schimbă. 
Principiul devenirii deci se aplică în primul rând mediului. Ca 
o consecinţă a schimbărilor de aci, avem variabilitatea speciilor +). 

Această problemă a mediului odată pusă încă din 1801, 
când apărea Hidrogeologia, ea devine fundamentul doctrinei, 
Adaptarea la mediu este de aceea în lamarckism un principiu 
necesar 2). 

Tot aşa de necesar este și principiul după care funcțiunea 
crează organul. Acţiunea fatală a mediului născând trebuinţe 
în structura fiziologică a organismelor, acestea se fixează și se 
generalizează pe cale de descendență producând varietăți de 
structură morfologică, deci organe noui. Trebue să observăm 
însă că ulterior, pe cale experimentală, Weissmann ca şi toți 


Em. Rad!, The history of biological theories, Oxford „Univ. Press“, 1930. 
O expunere clară şi precisă a esenței lamarckismului, in R. Anthony, De la 
valeur. en tant que théories des Theories de l'Evolution [în „Archives du 
Muséum national d'histoire naturelle — Centenaire de Lamarck“, Masson, 1930). 

1) „A mesure que les circonstances d'habitation, d'exposition, de cli- 
„mat, de nouriture, d'habitudes de vivre, etc., viennent à changer, les ca- 
„racteres de taille, de forme. de proportion entre les parties, de couleur, 
„de consistance, d'agilite et d'industrie, pour les amimaux, changent propor- 
„tionnellement,..” (Philos, Zoologique I. pag. 227). 

2) Influenţa mediului asupra organismelor se întâmplă diferit: în mod 
direct la plante, dar indirect Ja animale: „Quelles que puiseent être les 
circonstances, elles n'opărent directement sur la forme et sur l'organisation 
des animaux aucure modification quelconque...” (Phil, zool. I, 228), 

sori Spencer susținea că totul în natură este supus unor legi 
fixe, — nu numai materia, cu fenomenele ei fizice, dar şi 
spiritul, cu fenomenele lui sufleteşti, individuale şi colective. 
Rolul guvernământului, — care intervine în desfășurarea nor- 
mală a fenomenelor politice şi sociale pentru a le modifica 
cursul regulat, — este de a apăra drepturile naturale ale 
oamenilor, de a le proteja cu alte cuvinte persoana şi averea. 
Aceste câteva idei au fost punctul de plecare al Sfaticei sociale, 
din care au ieşit apoi Principiile de Psihologie şi în cele din 
urmă Sistemul de Filosofie sintetică. In discuția avută în 1842 
cu unchiul său Thomas și în scrisorile publicate în The Noncon- 
formist este aşadar punctul de plecare al întregei opere fi- 
losofice a lui Spencer. Fără ele Statica socială nwar fi apărut, 
şi nici celelalte opere cari i-au urmat. Cel puţin aceasta 
era părerea lui Spencer, el insuş. 

În 1844, după încercări zadarnice în publicistică, Spencer 
îu angajat la Birmingham pentru a conduce jurnalul politic 
The Pilot. Înstalat în casa lui James Wilson, viitorul director 
al jurnalului, tânărul redactor dădu peste traducerea engleză 
a Criticii Raţiunii pure a lui Kant, dar nu-i citi decât ince- 
putul. Teoria kantiană asupra apriorităţii intuiției spațiului şi 
a timpului, cu care începea, îi păru că nu poate fi susținută, 
şi în consecință tot restul clădit pe o asemenea temelie şu- 
bredă ne mai putând fi durabil, lectura fu părăsită. Curând 
dupăce şi-a început activitatea de ziarist, Spencer a fost ne- 
voit să o părăsească fiind din nou angajat ca inginer la con- 
struirea unor linii ferate. În 1845, redeveni liber şi puse capăt 
— definitiv de astă dată — carierei sale de inginer. 

La inceputul anului 1846, dupăce între timp încercase 
câteva invenţii tehnice, preocupat din nou de probleme po- 
litice şi sociale, Spencer incepu să redacteze o lucrare mai 
întinsă în acest domeniu. Înainte de a o termina, el a obținut, 
la Londra, postul de subdirector al revistei The Economist. 
În primăvara anului 1850, lucrarea începută în 1846 fu ter- 
minată. Titlul asupra căruia s'a oprit a fost Social Statics or 
the conditions essential to Human Happiness specified and 
the first of them developed. Ideea fundamentală a lucrării, 
care anunţa în titlu că tratează despre condițiunile esențiale 
ale fericirii omeneşti, arătându-se începutul desvoltării ei, era 
că evoluţia socială este identică cu cea biologică. Spencer 
stăruia în deosebi asupra faptului că în formele lor primitive 
organismele vii şi societăţile omeneşti sunt alcătuite din părți 

asemănătoare, pentruca cu timpul ele să-și complice atât struc- 
tura cât şi funcțiunile prin diferențieri progresive. Atât în 
ordinea biologică cât și în cea socială evoluha era concepută 
ca trecere dela omogen la eterogen. Deși însă ideea o avea, 
ea nu căpătase încă această expresiune şi nici întinderea pe 
care o implică. Diferenţierile de cari e vorba erau concepute 
numai ca aspecte ale diviziunii muncii. Deismul pe care părea 
a-l susține şi care constă în convingerea că evoluţia ar fi 
realizarea unei idei divine ar fi, după părerea de mai târziu 
a autorului, pur verbal. În tot cazul în lucrările sale ulterioare 
Spencer a părăsit cu totul interpretarea finalistă a evoluţiei 
sub oricare din formele ei. În etică, înfine, el înclina spre 
o concepție utilitaristă, după care criteriul și consecința mo- 
ralității erau fericirea. 

Orientat pe calea evoluționismului de primele sale ob- 
servări şi lecturi, Spencer nu a găsit în' cercetările sale ulterioare 
decât o precizare din ce în ce mai desăvârșită a ideilor la 
cari ajunsese de timpuriu. Astfel, lectura Principiilor de Fi- 
ziologie ale lui Carpenter îl făcu atent asupra formulei lui 
von Baer asupra evoluţiei biologice ca trecere dela omogen 
la eterogen. Într'un articol scris mult mai târziu, — când 
teoriile sale căpătaseră forma lor definitivă, — intitulat Reasons 
for Dissenting from the Philosophy of M. Comte (1864), 
el a recunoscut în această idee punctul de plecare al teoriei 
sale asupra evoluţiei 1). Formula naturalistului german îl îm- 
presionase în adevăr făcându-l să vadă exprimat în ea carac- 
terul fundamental al evoluţiei. Într'un timp totuși în care opera 
lui Charles Darwin asupra Originei Speciilor nu apăruse încă. 
era mai puţin nevoe de a arăta mersul evoluției decât de a-i 
dovedi realitatea. lată dece, întrun mic studiu pe care l-a 
publicat în The Leader în lanuane 1852 şi Ma 1854 sub 
titlul The Development Hypothesis, Spencer a căutat să sus- 
ţină concepţia transformistă împotriva ipotezei creaţioniste. Cei 
ce susțin ipoteza din urmă, spunea el, o întemeiază pe afir- 
marea că ideea că speciile de fiinţe vii ar descinde unele din 
altele nu ar avea în sprijinul ei probe satisfăcătoare. Dar 
ei nu-și dau seama că ipoteza lor are în sprijinul ei probe 
încă mai slabe. Numărul imens de specii de ființe vii existente: 


1) H. Spencer, The classification of the Sciences; to which are added 
Reasons for Dissenting from the Philosophy of M. Comte. 1864 fr. fr, Paris 
Alcan 1897. Classification des Sciences. p. 133. (Pourquoi je me sépare 
d' Auguste Comte), 

se poate explica mai uşor prin descendența unora din altele 
decăt printr'un număr corespunzător de creaţiuni speciale. De- 
altfel transformarea insensibilă a fiinţelor vii, dela forme foarte 
simple la forme foarte complicate, este fapt de observare cu- 
rentă. Fiinţele vii iau naştere prin asemenea transformări în 
forma lor adultă din germeni organici cari sunt cu totul de- 
parte de a avea masa şi structura lor organică atât de com- 
plexă. Concluzia era că apariţia speciilor de fiinţe vii trebue 
explicată cu ajutorul ipotezei desvoltării, adică a evoluției. 

În acelaş an, Spencer a publicat în Westminster Review 
un alt articol întitulat Theory of Population deduced from the 
general Law of animal Fertility, în care ideile sale evoluțio- 
niste făceau un pas mai departe. O anumită lege a înmulțirii, 
— susținea el în acest articol, — domneşte pretutindeni în 
lumea fiinţelor vii. Gradul de fecunditate este invers propor- 
țional cu gradul de desvoltare. Spencer mai susținea că la 
oameni abundența populaţiei, care rezultă din legea fecundi- 
tății, este, prin concurenţa vitală și prin înlăturarea celor slabi, 
care rezultă din ea, cauză mediată a progresului. Mai târziu, 
când a luat cunoştinţă de opera lui Darwin, în care se făcea 
din selecţia naturală un factor general al evoluției organice, 
el a regretat că nu a văzut în această cauză a progresului 
uman factorul universal al evoluţiei speciilor. 

În 1853, murind unchiul său Thomas şi lăsându-i o im- 
portantă sumă de bani, Spencer părăsi Economistul, pentru a 
putea să lucreze în mai multă libertate. In acelaș an, scrise un 
interesant articol întitulat Method in Education, în care ideile 
sale asupra evoluţiei căpătară o şi mai mare preciziune. Pentru 
prima oară apărea aici ideea, — cu cuvenitele ei aplicări pe- 
dagogice, — că spiritul se desvoltă ca şi toate lucrurile printr'o 
trecere gradată dela omogen la eterogen şi dela indefinit la 
definit. 

După terminarea acestui studiu, Spencer a continuat să 
se ocupe cu problema vieţii sufleteşti publicând, în 1855, lu- 
crarea întitulată Principles of Psychology. Ipoteza evoluţiei 
stătea la temelia lucrării ca mijloc de explicare a vieţii su- 
fleteşti şi constituia noutatea ei. Spencer susținea, aici că fe- 
nomenele sufleteşti sunt strâns legate de acele ale vieţii ani- 
male în general. Din punct de vedere biologic, viaţa este, 
spunea el, o adaptare a funcţiunilor interne la mediu. Gradul 
de desvoltare al vieţii în general diferă dela o specie de fiinţe 
vii la alta după gradul acestei adaptări. Viaţa sufletească ea 

însăși nu este decât o formă mai desvoltată| a aceleiaşi adaptări, 
care a câştigat în întindere, în complexitate, în preciziune, în 
generalitate şi în specializare. lar aceste modificări ale func- 
țiunii primitive şi fundamentale vieţii s'au făcut sub acţiunea 
complicării crescânde a condiţiilor de existenţă ale fiinţelor 
vil. 

Munca încordată depusă de Spencer, — care şi aşa avea 
o constituţie șubredă, — pentru a termina Principiile de Psi- 
hologie i-a lăsat o oboseală şi o incapacitate de muncă, de 
care avea să sufere toată viața. El n'a încetat totuşi să lucreze. 
Astfel, după un an, în Aprilie 1857, a publicat în Westmister 
Review un mic eseu intitulat Progress; its Law and Cause, 
în care a căutat să înfăţişeze aspectul fundamental al evoluţiei 
ca fiind în toate domeniile trecere dela omogen la eterogen. 
Explicarea acestui proces evolutiv era, — după părerea de 
atunci a lui Spencer, — în principiul multiplicării efectelor +). 
Mai târziu, el şi-a exprimat în Autobiografia sa mirarea că 
idei pe cari le avusese asupra evoluției înainte de publicarea 
articolului asupra progresului lipsesc din acest articol. În Ge- 
neza Șliinței, în Arta Educaţiei (apărută la început sub titlul 
Metoda în Educaţie) şi în Principiile de Psihologie, apărute 
înaintea încercării asupra Progresului, el recunoscuse ca unul 
din caracterele evoluţiei trecerea dela indefinit la definit. Dea- 
semenea creşterea în integrare fusese recunoscută ca un al 
doilea caracter. Totuşi în încercarea asupra Progresului sin- 
gurul caracter al evoluției era trecerea dela omogen la ete- 


rogen, — caracter deasemenea recunoscut în studiile ante- 
rioare. Restul caracterelor evoluţiei au fost pierdute din vedere 
în eseul de care e vorba. — Dându-și seama curând de această 


lipsă, Spencer a scris un nou articol pentru National Review 
întitulat The ultimate Laws of Physiology, apărut în Octom- 
brie 18572). Aici el înfăţişă principiul mecanic al instabilității 
omogenului ca fiind deasemenea cauză a evoluţiei alături de 
acel al multiplicării efectelor, pe care-l menţionase ìn încercarea 
asupra progresului. 

Lectura operei lui sir William Grove întitulată Correlation 


1) H. Höffding in Geschichte der neueren Philosophie {Leipzig 1896 
Vol. II. p. 506 şi urm.) susține inexact că în eseul asupra progresului Spen- 
cer ar fi recunoscut în principiul conservării energiei cauza evoluției. La ideea 
aceasta, cum vom vedea, filosoful englez a ajuns mai târziu. 

2) Acest articol a apărut mai târziu în volumele de Încercări întitulat 
Transcendental Physiology, Essays vol. III, 

of Physical Forces, l-a determinat pe Spencer să facă un 
nou pas, — de data aceasta foarte important, — în preci- 
zarea ideilor sale asupra evoluţiei. Grove susținea că dife- 
ritele feluri de forță din natură nu sunt decât forme diferite 
ale energiei, a cărei cantitate în natură este invariabilă. Ideea 
nu era nouă, dar Spencer lua pentru prima oară cunoștință 
de ea. Concluzia la care ajunse întemeindu-se pe această idee 
a fost că instabilitatea omogenului şi, multiplicarea efectelor sunt 
consecințe ale persistenței forţei. Astfel, evoluţia ca trecere 
dela omogen la eterogen, dela indefinit la definit şi dela incoherent 
la coherent îşi căpătă explicarea în principiul mecanic general 
al persistenţei forţei. 

Ajuns la acest Stadiu înaintat de desvoltare al ideilor 
sale, Spencer s'a gândit să le dea o expunere unitară. Prima 
încercare a făcut-o adunând, — în două volume deocamdată, 
apărute între 1858 şi 1865, — articolele sale publicate până 
atunci în diferite reviste, sub titlul comun: The Essay scientific, 
political and speculative. Cum însă o simplă reeditare a arti- 
colelor anterioare nu era în măsură să dea o imagine destul 
de exactă a ideilor sale, el s'a gândit .să le expună sistematic 
într'o serie de publicații mai întinse, cuprinzând desvoltările 
necesare, sub titlul comun A System of synthetic Philosophy. 
Primul proect al operei de filosofie sintetică datează din Ia- 
nuarie 1858 şi anunţă un număr de şapte volume. Cel dintâi 
— Hără titlu — trebuia să cuprindă existența şi legile cu- 
noştibilului, evoluţia astronomică şi cea geologică. Volumul al 
doilea trebuia să cuprindă Principiile de. Biologie. Cel de al 
treilea şi al patrulea Principiile de Psihologie. Urmau volumul 
al cincilea destinat Principiilor de Sociologie şi al şaselea şi 
al şaptelea destinate Principiilor Rectitudinii. La ele trebuia 
să se adauge colecţia articolelor anterioare în trei volume de 
Încercări. 

În îndeplinirea acestui plan Spencer a avut să lupte tof 
restul vieți sale cu două categorii de dificultăţi deopotrivă 
de grele. Prima era, de ordin material, consta în lipsa mijloa- 
celor financiare, şi provenea din indiferența cu care publicul 
cititor a primit lucrările sale. Cea de a doua era de ordin 
spiritual, consta în imposibilitatea de a desfăşura o activitate 
intelectuală mai susținută, şi provenea din constituția sa fi- 
zică şubredă şi din surmenajul pe care i-l pricinuise redac- 
tarea Principiilor de Psihologie. Cu toate aceste greutăţi, Spen- 
cer a dus până la capăt, amplificând încă, planul său de pro- 

porţii atât de mari susţinând activitatea sa cu o tenacitate 
rară în istoria culturii. 

Astfel, în vara 1862, el sfârşia primul volum al filosofiei 
sale sintetice, pe care-l întitulă First Principles. Scopul său 
era să expună aici principiul general al evoluţiei dând exten- 
siunea şi forma sistematică cuvenită încercării asupra Pro- 
gresului. Pentru a înlătura însă acuzarea de ateism, Spencer 
a simţit nevoia să pună în fruntea expunerii o parte introduc- 
tivă, care lipsea din articolul asupra Progresului, privitoare 
la existenţa incunoştibilului și a fundamentului pe care religia 
îl găseşte in el. Surprinderea lui nu a fost mică deaceea 
văzând, după apariţia Primelor Principii, că această primă 
parte, — care era secundară, — atrăsese mai mult atenţia 
decât cea de a doua — care sra esenţială, întrucât cuprindea 
idei originale. 

Deşi lipsit dela început de orice încurajare, și cu pu- 
terea de muncă din ce în ce mai redusă, Spencer a mers mai 
departe, publicând în 1864 primul volum al Princibiilor de 
Biologie cu titlul original Principles of Biology. In 1867, a- 
păru cel de al doilea. Ele expuneau legile evoluției organice. 
Transtormismul ca formă biologică a evoluţiei apăruse în știință 
înainte ca Spencer să fi dat la lumină Principiile Je Biologie, 
cari îi făceau o amplă expunere, şi chiar înainte de a fi dat 
la lumină legea generală a evoluţiei în Primele Principii, cu 
Lamarck şi cu Darwin. Opera filosofului englez w era totuşi 
lipsită de originalitate. Noutatea ei consta în aceea că pre- 
zenta evoluţia fiinţelor vii ca fiind o formă particulară a evo- 
luţiei cosmice generale, şi în aceea că o considera ca fiind 
explicabilă prin principiul mecanic general al persistenţei forţei. 
Între timp Spencer a publicat, în 1864, The Classification of 
the Sciences; lo which are added Reasons for Dissenting from 
the Philosophy of M. Comte, în care ,„— cum arată titlul, 
— el a încercat ọ nouă clasificare a științelor adăugând la ea 
consideraţii asupra punctelor în cari doctrina sa filosofică se 
deosebea de aceea a lui Comte. — Principiile Je Psihologie 
au apărut, în două volume, între 1870 și 1872. Ele erau reedi- 
tarea amplificată a lucrării cu acelaş titlu din, 1855 şi cuprindeau 
aplicarea principiului evoluţiei la studiul vieţii sufleteşti. În 
1876, a terminat primul volum al Principirlor de Sociologie 
intitulat în original Principles of Sociology. Ele cuprindeau a- 
plicarea aceluiaş principiu general al evoluţiei la studiul vieţii 
colective a oamenilor. Volumul care le cuprindea a fost pre- 

cedat, în 1872, de un studiu introductiv în sociologie intitulat 
The Study of Sociology. 

Îngrijorat de starea din ce în ce mai rea a sănătăţii 
sale, -— care ameninţa să nu-i îngădue să ducă până la capăt 
opera sa filosofică aşa cum fusese proectată, -- Spencer a 
trecut, după publicarea primului volum al Principiilor de So- 
ciologie, la wedactarea eticei, pe care o considera, — vom 
vedea mai departe dece, — esențială în opera sa filosofică. 
Astfel el publică, în 1879, The Data of Ethics, lucrare apă- 
rută în traducere franceză sub titlul Introduction â la Morale 
&valutionniste. Ea cuprindea o expunere generală a eticei. Spen- 
cer a revenit apoi la sociologie publicând în acelaş an Ceremonial 
Institutions, iar în 1882 Poltical Institutions, cari formează ìm- 
preună volumul VII al operei sale filosofice. Intre Aprilie 
şi Iulie 1884, el a publicat in (Contemporary Review patru 
articole în cari trata probleme cu caracter politic şi pe cari 
le-a întitulat Ecclesiastical Institutions, cari constituiau partea 
Į a volumului II din Principiile de Socialogie. Revenind pentru 
moment la probleme de biologie, Spencer a publicat, în Aprilie 
şi Ma: 1886, in Nineteenth Century, articolul întitulat The 
Factors of organic Evolution. In 1889. el a revenit la etică 
începând din anul următor publicarea primei părți a volu- 
mului II a Principrilor de Morală (Principles of Morality) 
intitulată Justice, deși primul volum era neterminat. Apă- 
rută mai întâi sub forma de articole în Nineteenth Century 
(numai primele capitole, în Martie şi Aprilie 1890), această 
parte a apărut în volum în cursul anului următor. Spencer 
a publicat apoi, în 189, Inductțtile Eticei și Etica vieţii in- 
dividuale, cari constituiau partea II şi III a Principiilor de 
Morală, iar in 1893 Binefacerea negativă şi Binefacerea po- 
zitivă, cari constituiau partea V şi VI a aceloraşi Principii 
de Morală. Cu ele filosoful englez a zomplectat volumul IX: 
şi X al operei sale de filosofie sintetică. In acelaș an el a 
publicat în The Contemporary Review articolul întitulat The 
Inadequacy of Natural Selection, în care a arătat că selecția 
naturală este insuficientă pentru a explica mersul evoluţiei or- 
ganice. Infine, în 1896, a apărut volumul VIII complet al 
operei sale cuprinzând volumul III al Principiilor de, Sociologie. 
Cu acest volum opera sa de filosofie sintetică era terminată, 
şi autorul ei ar fi putut să se gândească la odihnă. Spencer a 
continuat totuşi să lucreze, cu toate greutăţile vârstei, dând 
ediții noi mult refăcute și complectate ale lucrărilor anterioare. 

Între timp, începând din 1886, el şi-a dictat Autobiografia, 
care a apărut ca operă postumă în două volume, în 1904. Ul- 
timii ani ai vieţii sale el i-a petrecut la Brighton, în apropierea 
mării. Aici a şi murit, la 8 Dec. 1903. 

In Autobiografia sa el a căutat să exphce prin eredi- 
tatea familiilor din cari descindea ,— Brettel, Spencer, Hol- 
mes şi Taylor, — principalele trăsături ale caracterului său. 
In deosebi el credea că moştenise dela tatăl său dispoziţiile 
sale sufleteşti. „Toate particularităţile de caracter şi de facul- 
tate cari îmi vin prin ereditate, le am dela tatăl meu. Intre 
spiritul mamei mele şi al meu nu văd nicio asemănare intelec- 
tuală. Ea era foarte răbdătoare; eu sunt foarte nerăbdător. 
Ea ştia să suporte durerea fizică sau morală; eu nu ştiu s'o 
suport. Ea era puţin dispusă să găsească defecte altora; eu 
sunt foarte dispus la aceasta. Ea era supusă; eu sunt contra- 
riul” 1). Două lrăsătuni intelectuale mai deosebite credea Spen- 
cer că moştenise dela tatăl său. Prima era tendința sintetică, 
adică înclinarea de a găsi explicări valabile pentru un număr 
din ce în ce mai mare de fapte. „Dar tendinţa sintetică, a- 
dăuga el, se întovărăşeşte la mine cu e tendinţă analitică a- 
proape egală. Deşi aceasta a fost mai puțin vădită în spintul 
tatălui meu, ea exista totuşi întrun grad mai înalt decât 
în cea mai mare parte din spirite''2). Cea de a doua trăsătură 
intelectuală pe care o moştenise dela tatăl său era independenţa 
de spirit cu înclinarea spre critică și disprețul pentru auto- 
ritate, cari rezultau din ea. ,,Sunt, mărturisea el, foarte ìn- 
clinat la critică; şi aceasta cu mult mai mult in conversaţie 
decât în scrierile mele. Tendinţa de a găsi greşeli oamenilor 
este la mine dominantă, penibil de dominantă. Am avut toată 
viața mea incurabila obişnuință de a semnala erorile de gân- 
dire şi de vorbire în cari cad cei ce mă înconjură”. lar mai 
departe: „„Dispreţul pentru autoritate e rar aşa de vădit ca 
la mine” 3). Acest spirit de independenţă era caracteristic, după 
Spencer, tuiuror familiilor din cari descindea, — şi el, il 
numea ,non-conformism”. Caracterul de care e vorba consta 
în lipsa de considerare pentru autorităţile consacrate şi în 
tendința de a se libera de părerile acceptatet). Dovada a- 
cestui spirit de independenţă o dăduseră ascendenți săi pä- 


1) Spencer, Une Autobiographie. tr. fr. p. 492. 
2) Ibidem. p. 494. 

3) Ibidem. p. 500-1. 

4) Ibidem. p. 2, 

răsind de mai multe ori locurile în cari se găseau, pentru 
a-şi păstra independenţa religioasă, și ataşamentul lor deo- 
sebit pentru nouile curente religioase. lar Spencer el însuş 
a dat aceiaş dovadă construind un sistem filosofic cu o pu- 
ternică notă de originalitate, la expunerea ideilor fundamen- 
iale ale căruia trebue să trecem acum. 


2. — Relativitatea cunoașterii şi consecinţele ei. 


Deşi, cum am arătat, Spencer a fost surprins de im- 
portanţa care s'a acordat primei părţi a Primelor Principii, unde 
sunt expuse consideraţiile sale asupra relativității cunoaşterii, 
totuşi punctul de plecare al filosofiei sale rămâne în aceste 
consideraţii, pe baza cărora el a căutat să împace religia cu 
ştiinţa. Ca atare ele sunt departe de a fi lipsite de interes 
în ansamblul concepției sale filosofice. Este drept că ideea 
relativităţii cunoaşterii nu era originală. Spencer o luase dela 
precursorii săi în filosofia engleză, Hamilton şi Mansel. A 
gândi este a condiționa, spuneau aceşti filosofi. Cunoaşterea 
hind prin definiţie condiţionare, iar absolutul fiind, deasemenea 
prin definiție, necondiţionat, cunoaşterea este în mod necesar re- 
lativă. A gândi, spunea Spencer, este a stabili relaţii de deosebire 
sau de asemăuare. Cunoaşterea ea însăși este o relaţie, care 
se stabileștă între subiectul cunoscător şi obiectul de cunoscut. 
Aşa fiind, cunoașterea este, după el, de trei ori relativă. Abse- 
lutul, întrucât nu poate fi pus în niciun fel de relaţie, nici 
de asemănare nici de deosebire, şi întrucât nu poate intra 
nici în relație cu subiectul cunoscător, nu poate fi în niciun 
fel cunoscut. Nu putem cunoaște decât ceeace este relativ!). 

Examenul critic al ideilor fundamentale ale religiei şi 
ale ştiinţei ne duce la această concluzie. În ceeace privește 
ideile fundamentale sau ultime — cum le spunea Spencer — 
ale religiei, ele se referă în primul rând la explicarea originei 
universului. În acest scop, putem face trei presupuneri. Putem 
zice că universul există prin sine, sau că s'a creat pe sine, sau 
că a fost creat de o putere exterioară. Analiza acestor presu- 
puneri duce la concluzia că toate sunt deopotrivă de ininteligibile, 
întrucât toate duc la absurdităţi. A admite că universul există 
prin sine, înseamnă propriu vorbind a admite că el există fără 
cauză, ceeace nu constitue nicidecum o explicare. Tot 


1) Primele Principii. Partea I. Cap. IV. 

astfel a admite că universul este cauza sa proprie, este a nu 
explica nimic, întrucât mintea noastră nu poate concepe cum 
un efect este în acelaş timp și propria sa cauză. Infine, a 
admite că universul a fost creat de 6 forţă exterioară, rela- 
tivă sau absolută, este a ne încurca în dificultăţi logice de 
neînvins. Întrucât puţini mai sunt acei cari încearcă să le în- 
lăture, nu mai stăruim asupra lort). 

Dacă, lăsând origina universului, voim să-i cunoaștem na- 
tura cu ajutorul ştiinţei, aceleaşi dificultăți se ridică dina- 
intea noastră. Spaţiul şi timpul, idei fundamentale cu aju- 
torul cărora cunoaştem natura universului, — sunt, dacă le 
examinăm mai de aproape, complect ininteligibile, — fie că le 
concepem ca subiective, fie că le concepem ca obiective. În 
aceaşi situaţie sunt ideea de materie, — ca divizibilă sau in- 
divizibilă la infinit, — şi ideea de mişcare absolută. Ne este 
imposibil deasemenea să ne facem o idee despre ceeace poate 
fi forţa în ea însăşi sau să înţelegem chipul ei de acțiune. 
Dificultăţi asemănătoare întâmpinăm în înţelegerea ideilor în 
legătură cu explicarea vieţii noastre sufleteşti. Concluzia la 
care ajungem şi aici este că ideile ultime ale științei sunt toate 
reprezentări de realități ininteligibile?). 

Din orice punct de vedere am examina-o, cunoaşterea este 
dar relativă. Rezultă de aici că absolutul nu există? Ha- 
milton şi Mansel pe baza aceleiaşi teorii a relativității cunoaş- 
terii susțineau că absolutul este o simplă negaţie şi că din 
acest motiv existenţa lui nu poate fi afirmată. Spencer admitea 
că, deşi nu-i putem cunoaşte esența, avem totuşi conştiinţa po- 
zitivă a existenței lui, ca purtător al relativului şi al fe- 
nomenului, şi pe baza ei trebue să admitem existenţa lui, reală. 
Altfel, dacă n'ar exista decât relativul, cunoașterea noastră 
nici n'ar mai fi relativă, fiindcă ceeace ar exista ar fi necondi- 
ționat şi deci absolut, iar cunoașterea lui ea însăşi absolută. 

Originalitatea lui Spencer în teoria relativităţii cunoaşterii 
constă tocmai în aceea că a făcut din incunoștibil o existenţă 
reală. Însă după filosoful englez nu ne putem opri a face 
unele afirmări privitoare la natura lui. Atât în domeniul 
experienţei interne, cât și în acel al experienţei externe ultima 
idee la care ajungem este ideea de forţă. Toate fenomenele, 
sufleteşti sau materiale, sunt aspecte diferite ale forţei. Ce 


1) Primele Principii. Partea I, Cap, 1l. 
2) Pnmele Principii. Partea I, Cap. III. 

poate fi dar necondiționatul decât o forță? lar caracterul ei 
fundamental constă în aceea că este pretutindeni prezentă. Ab- 
solutul este așadar o forță omniprezentă. 

Pe baza acestei concepţii a relativităţii cunoaşterii, Spencer 
a căutat să Ìmpace religia cu știința. Examenul critic al ideilor 
ultime ale religiei şi ale științei ne-a dus la concluzia că în 
amândouă aceste domenii sfârşim totdeauna la contradicții ine- 
vitabile, — ceeace este o dovadă că natura ultimă a lucrurilor: 
sau absolutul depăşeşte puterea noastră de cunoaştere şi de 
înţelegere. De aici rezultă că religia şi ştiinţă sunt de acord în 
a recunoaşte existența unui absolut incunoştibil. Aici, în do- 
meniul acestui absolut, a căru: existenţă constitue un senti- 
ment pozitiv pentru conştiinţa noastră, işi are religia obiectul 
ei legitim. Rolul religiei este de a da reprezentări simbolice 
despre natura lui. Spencer credea că aceste reprezentări sim- 
bolice ale absolutului nu pot fi adevărate, sub oricare din for- 
mele pe cari le-au luat. Fapt este în tot cazul că ştiinţa tă- 
gădueşte adevărul lor, aşa încât conflictul dintre ea şi religie 
este condamnat să rămână veşnic. 1) 

În ceeace priveşte origina religiei, Spencer credea că ea 
a fost sugerată oamenilor din primele lor experienţe. Punctul 
de plecare al religiei este în reprezentarea a ceeace se chiamă 
dublul, adică sufletul, sugerată de unele experienţe curente, 
cum sunt acele pe cari le oferă visul în deosebi. Mai târziu, 
sentimentul unei existenţe absolute i-a împins pe oameni să 
și-o reprezinte sub formele diferite ale divinității. Dogmele 
religioase nu cuprind decât asemenea reprezentări ale abso- 
lutului potrivite cu gradul de desvoltare intelectuală a oa- 
menilor cari le-au conceput. Cât despre formele evolutive ale 
religiei, ele au pornit dela acele în cari predomina preocuparea 
de a găsi prin mijlocirea cultului o protecţie supranaturală, 
pentru a ajunge la acele în cari elementul moral este domi- 
nant. Deasemenea evoluția religiilor s'a făcut în direcția eli- 
minării continue şi crescânde a caracterelor antropomorfice atri- 
buite divinității, adică ale reprezentării simbolice a absolu- 
tului 2). 

Rolul cunoaşterii propriu zise rămâne a fi stabilirea le- 
gilor fenomenelor. Aici, în această lume a relativului, îşi gă- 
sesc obiectul lor ştiinţa şi filosofia. Intre ele şi cunoaşterea 


1) Primele Principi. Partea I, Cap. 1V şi V. 
2) Principii de Sociologie. Partea VI, Instituţii e clesiastice, 

vulgară nu %xistă deosebire de natură. Singura lor deo- 
sebire este de grad de organizare și de generalitate. Cunoaşte- 
rea vulgară este o cunoaştere complect neunificată. Ştiinţa 
este cunoaşterea parţial unificată, după categoriile de feno- 
mene din natură pe can le studiază. Filosofia este cunoaşterea 
total unificată într'o formulă generală aplicabilă tuturor ca- 
tegoriilor de fenomene din univers. Ea este aşadar cunoaşte- 
rea în cel mai înalt grad de generalitate. Cu alte cuvinte, 
pecând cunoaşterea vulgară cuprinde explicări fragmentare şi 
incoherente ale fenomenelor, ştiinţa cuprinde explicări privi- 
toare la categorii diferite de fenomene, iar filosofia cuprinde 
o explicare generală şi unitară a tuturor fenomenelor. 1) 


3. — Principiul evoluției. 


Formula generală aplicabilă tuturor categoriilor de fe- 
nomene, pe care filosofia urmăreşte să o stabilească, nu poate 
fi alta, după Spencer, decât principiul evoluţiei. Dacă ob- 
servăm în jurul nostru, constatăm că apariția şi dispariţia 
corpurilor din natură, la care se reduc fenomenele universului, 
constau din schimbări ale materiei şi ale mişcării. lar aceste 
schimbări sunt redistribuiri ale materiei şi ale mişcării. Şi 
anume, când un corp ia naştere, o cantitate de materie, care 
era împrăștiată, se adună sau — cu un termen tehnic — se 
integrează, iar mişcarea liberă insensibilă pe caro o aveau 
părticelele de materie în stare de împrăştiere sau — cum se 
mai spune — în stare difuză pierde din intensitate, întrucât 
înlăuntrul agregatului format prin integrarea materiei mobili- 
tatea elementelor constitutive este scăzută. Așa a luat naştere 
sistemul nostru solar cu corpurile cereşti cari îl alcătuesc, 
din masa materială primitivă difuză în stare incandescentă. 
Materia care o constituia s'a înfegrat în numeroase agre- 
gate, iar mişcarea părților ei constitutive, până atunci li- 
beră, a pierdut din ce în ce din intensitate risipindu-se sub 
forma de căldură în mediile înconjurătoare. Tot astfel iau 
naştere plantele din materia împrăștiată în atmosferă sub formă 
gazoasă şi în pământ sub forma soluţiilor lichide, prin inte- 
grarea ei însoțită de o pierdere concomitentă de mişcare a 
particulelor ei constitutive. Animalele înfine iau naştere și ele 
din materia risipită în plantele cu cari se alimentează şi în 
atmosfera în care respiră. 


1) Primele Principii. Partea II. Cap. 1, 

Întrebarea care se ridică este, dacă aceste schimbări ur- 
mează o lege comună. Experienţa ne arată in această privinţă 
că redistribuirea materiei și a mişcării sale reţinute se face 
prin integrare de materie şi prin pierdere de mişcare. Expe- 
rienţa ne arată mai departe că această schimbare fundamentală 
în distribuirea materiei, când iau naştere corpurile, este în- 
soţită de alte schimbări. Constatăm mai întâi o complicare 
crescândă a părților ce alcătuesc agregatul, complicare ce 
constitue o trecere a materiei dela o stare relativ omogenă la 
o stare relativ elerogenă. Sistemul solar bunăoară se caracte- 
rizează nu numai printr'o integrare a materiei difuze din care 
a luat naştere, ci şi printr'o complicare crescândă a structurii 


părților lui constitutive. Structura Pământului, — ca să ne 
referim la una din aceste părţi, care este mai apropiată de 
noi şi deci mai uşor de observat, — este departe, de a mai fi 


omogenă. Ea a devenit cu timpul, odată cu formarea scoarţei 
sale solide, şi devine din ce în ce mai eterogenă. Tot astfel 
plantele şi animalele în procesul lor de formare capătă o 
structură din ce în ce mai complicată sau mai eterogenă, în 
comparație cu structura omogenă a germenilor din cari iau 
naştere. Dar nu numai modul de distribuire al materiei sufere 
în procesul de care s vorba o asemenea modificare, zi și miş- 
carea. Ca să ne reterim numai la ultimul exemplu, este cu- 
noscută varictatea. de funcțiuni ale diferitelor părți constitu- 
tive, — organe, cum li se spune, — ale organismelor vii, 
funcțiuni cari nu sunt decât forme diferențiate ale mișcării. 
Mişcarea ea însăşi devine deci din omogenă sterogenă. 

Experienţa ne arată mai departe că odată cu această 
modificare se mai produce una. Concomitent cu complicarea 
structurii agregatelor organice sau anorganice şi a funcțiuni; 
lor se constată că atât părțile lor constitutive cât şi funcţiu- 
nile lor devin din ce în ce ma: strâns legate între dânsele, 
mai dependente unele de altele, — ceeace constitue o trecere 
dela incoherent la coherent. Să ne reprezentăm masa materială 
şi funcțiunile unui organism inferior, cari pot fi despărțite 
fără ca viaţa părților să inceteze, şi să ne reprezentăm un 
organism cu structură complicată, ale cărui părți și Funcţiuni 
sunt atât de strâns legate, incât separarea lor provoacă moar- 
tea organismului şi a părților. Vom recunoaşte atunci că pro- 
cesul de care este vorba se caracterizează printr'o creştere a 
solidarităţii atât a părţilor lui constitutive cât şi a funcţiuni- 
lor lui. 

Infine, un ultim caracter al procesului de care ne ocu- 
păm este, dupăcum ne arată experiența, o creştere din ce 
în ce mai mare a ordinei în care sunt aşezate părțile, agre- 
gatul devenind în modul acesta din ce în ce mai definit, din 
indefinit şi haotic cum era în forma lui primitivă. Constatăni 
mai întâi pe calea experienţei o asemenea ordine înlăuntrul 
sistemului nostru solar. O ordine asemănătoare constatăm în 
distribuirea părţilor constitutive ale organismelor vii, plante 
şi animale. 

Acest proces cosmic general, ale cărui caractere le-am 
văzul, poartă numele de evoluție. Legea ei este: evoluția este 
o integrare de materie însoțită de o pierdere de mişcare, în 
timpul căreia materia trece dela o omogeneilate relativ ne- 
definită,  incoberentă, la o eterogeneitate relativ definită şi 
coherentă, şı în timpul căreia mişcarea reținută suferă o transfor- 
mare paralelă 1). Criticele cari i s'au adus l-au determinat pe 
Spencer să-şi precizeze ideile privitoare la procesul evoluției, 
susținând că nici starea de omogeneitate, dela care porneşte, 
nici aceea de eterogeneitate, la care ajunge, nu este absolută, 
ci relativă. Propriu vorbind trecerea se face aşadar dela mai 
puțin eterogen la mai eterogen. O stare de absolută omoge- 
neitate ca şi una de absolută eterogeneitate nu există?). 

Dar nu totdeauna evoluţia ia forma complicată pe care 
o exprimă legea ei complectă. Uneori, nu e în joc decât 
integrarea de materie, — şi atunci evoluţia este simplă. Când 
la ea se adaugă celelalte schimbări, evoluţia este compusă. 
Diferenţa aceasta provine din gradul de mobilitate internă pe 
care o păstrează elementele constitutive ale unui agregat. Cu 
cât se păstrează o mai mare mobilitate internă, cu atât conco- 
mitent cu procesul primar al integrării se produc redistribuiri 
secundare mai importante, cari dau loc unei evoluţii compuse. 
O reţinere îndelungată de mişcare face posibilă o acumulare 
a redistribuirilor secundare. Dimpotrivă o integrare rapidă şi 
o pierdere rapidă a mobilităţii interne face imposibile redis- 
tribuirile secundare și dă loc unei evoluţii simple. Expliearea 
este în faptul că în agregatele în cari mişcarea este cuprinsă 
în cantitate mare forțele incidente produc uşor redistribuiri 
secundare, şi le produc greu, când mişcarea este în cantitate 


1) Legea evoluţiei este expusă de Spencer în partea a doua a Primelor 
Principii intitulată : Cunoştibilul în Cap, XV, XVI şi XVII, 

2) Primele Principii. Notele dela § 116 şi § 145 şi Apendicele A din 
a şasea ediție engleză. 

scăzută. Ultimul este cazul corpurilor anorganice, cari iau 
naştere prin precipitări chimice rapide în deosebire de acel 
al organismelor vii, cari iau naştere prin integrări lente de 
materie. Asupra celor dintâi acţiunea forţelor incidente este 
aproape nulă în comparaţie cu acţiunea pe care o exercită asu- 
pra celor din urmă. De aici rezultă motivul pentru care or- 
ganismele vii sufere în timpul integrării schimbări secundare 
mult mai importante decât agregatele anorganice +). 

Se ridică acum întrebarea: cum se explică evoluţia? Ce 
cauze o produc? Este ea un proces necesar sau întâmplător? 
După filosoful englez, evoluţia este rezultatul unor legi ne- 
cesare ale naiurii. Trei legi mecanice i-au determinat și ii deter- 
mină mersul. lar ele sunt consecinţa necesară a principiului 
mecanic al persistenţei forţei. 

Că principiul persistenței forței este un principiu necesar 
pentru mintea noastră, rezultă nu din vreo probă directă, pe 
care i-am aduce-o în sprijin şi care, întrucât el depăşeşte 
experienţa, nu este posibilă, ci din faptul, care constitue o 
probă indirectă, dar totuşi hotărâtoare, că nu-i putem con- 
cepe contrariul. Formula lui este: cantitatea de forţă din na- 
tură rămâne constantă. Această formulă trebue să o admi- 
tem ca riguros adevărată, pentrucă mintea noastră nu poate 
concepe că forţa se poate crea în natură din nimic sau poate 
să dispară în nimic, aşa cum ar trebui, ca să nu mai fie cons- 
tantă cantitatea ei. lar imposibilitatea de care e vorba provine 
din legea fundamentală a gândirii noastre, după care opera- 
tiile ei constau în stabiliri de relaţii. A admite că o cantitate 
oarecare de forță apare din nimic sau dispare în nimic, este 
a exclude posibilitatea stabilirii oricării relaţii. întrucât la te- 
melia unei asemenea presupuneri este vorba de un început sau 
de un sfârşi! absolut. Asemenea date nu se pot gândi. Mintea 
noastră trebue să admită dar ca o necesitate logică principiul 
persistenței forţei, după care cantitatea de forţă din natură 
nici nu creşte nici nu descreşte, rămâne deci constantă. Acest 
principiu este un adevăr fundamental al minţii noastre. Din 
el rezultă ca o consecință necesară legea evoluţiei aşa cum 
a fost stabilită pe baza experienţei 2). 

Din principiul de care e vorba rezultă ca o primă conse- 
cință principiul mecanic al instabilității omogenului. Materia 


1) Primele Principii. partea II, cap. XIL 
2) Ibidem. partea Il, cap. VI. 

în stare omogenă este în echilibru instabil. Modul cum este 
distribuită cantitatea de forţă pe care o posedă înmagazinată 
și modul cum se execută asupra agregatelor ei orice forță 
incidentă impune materiei, dat fiind principiul persistențe; for- 
jei, să treacă dela starea ei omogenă la o stare eterogenă şi 
dela o stare mai puţin eterogenă la o stare relativ mai etero- 
genă. Se ştie din mecanică despre existența a două categorii 
de echilibru, stabil şi instabil, dupăcum corpul care stă în 
echilibru şi-l recapătă sau nu în mod automat în cazul când 
echilibrul său a fost turburat. Un scaun răsturnat nu-şi mai 
revine singur în poziţia în care era. Acea poziție constituia 
o stare de echilibru instabil. Un candelabru pus în mişcare de 
o forţă oarecare revine în poziţia iniţială, după un număr mai 
mic sau mai mare de oscilaţii. Această poziție constitue o 
stare de echilibru stabil. Echilibrul instabil însă al unui a- 
gregat nu este exiern, ca al unui corp sprijinit pe o bază de 
susținere oarecare, ci este intern. Instabilitatea internă a echi- 
Îhbrului unui agregat omogen constă în aceea că părţile sale 
componente nu pot să păstreze distribuirea lor fără modifi- 
care. Aceasta nu fiindcă în mod spontan, adică fără cauză, 
ele ar tinde spre un nou agregat, ci fiindcă diferitele părți 
ale unui agregat omogen, deşi cu totul asemănătoare, sunt totuşi 
expuse la forțe diferite, atât interne cât şi externe, din cauza 
poziţiei lor diferite înlăuntrul agregatului, şi suferă în conse- 
cință modificări diferite, ceeace produce o trecere dela omogen 
la eterogen sau o diversificare de structură. Se înţelege că 
situația aceasta nu este specială agregatelor omogene. Agre- 
gatele eterogene nu numai că sunt supuse aceleiaşi condițiuni, 
dar dată fiind complexitatea lor de structură, acțiunea exer- 
citată asupra lor fie de forțele externe fie de cele interne pro- 
duce o diversificare încă mai accentuată decât în agregatele 
relativ omogene, întrucât deosebirea de acţiune determinată de 
poziţiile relative ale părţilor este mărită de deosebirele lor de 
structură. Ca un exemplu de instabilitate a omogenului se poate 
lua formarea scoarței solide a pământului în masa lui la în- 
ceput omogenă. Acţiunea necesar inegală a pierderii de căldură 
asupra masei materiale a acestui agregat a produs în mod 
necesar o diversificare a structurii primitive omogene a agre- 
gatului. Formarea scoarței solide a pământului a fost dar o 
consecință inevitabilă a instabilității omogenului. Că acest prin- 
cipiu este corolarul necesar al acelui adevăr primordial care 
serveşte de bază inteligenţei noastre și care este principiul 

persistenţei forţei, este aproape dela sine înţeles. Principiul 
în chestie cere ca acolo unde cauzele diferă să difere și efec- 
tele. Altfel spus o forţă trebue să producă schimbări diferite 
într'o masă uniformă, fiindcă părțile ei se găsesc în mod ne- 
cesar în raporturi diferite cu ea. Cu atât mai mult schimbările 
produse trebue să fie diferite, când agregatul a devenit etero- 
gen. Dacă totuşi, în condițiuni necesar diferite, acţiunea 'ace- 
leeaşi forţe ar fi aceeaşi, diferenţa de acțiune a forţei care ar 
trebui să se producă pentru a produce în condițiuni diferite 
aceeaşi acţiune, ar trebui să apară din nimic. Principiul per- 
sistenței forţei însă nu îngădue să admitem aceasta. ÎInstabi- 
litatea omogenului este deci consecința lui necesară 1). 
Odată procesul evoluţiei început, un al doilea principiu 
mecanic, al multiplicării efectelor, a intrat în acțiune şi a de- 
terminat continuarea lui, într'un ritm din ce în ce mai accelerat. 
În natură o cauză produce totdeauna mai multe efecte, cari la 
rândul lor devin cauze, cari produc deasemenea mai multe 
efecte, — numărul cauzelor şi al efectelor înmulțindu-se 
astfel necontenit. Aceasta face ca transformările ce se pro- 
duc, nu numai să se continue, dar să se producă întrun ritm 
din ce în ce mai accelerat. Multiplicarea efectelor este rezul- 
tatul faptului că orice forţă incidentă diferenţiind, cum am vă- 
zut, părțile asupra cărora lucrează, este ea însăşi diferențiată 
prin reacțiunile ce se produc în forţe cari se deosebesc fie 
prin direcţiune, fie prin gen, fie prin cantitate, fie prin toate 
laolaltă. La rândul ei, fiecare din aceste forţe diferit modi- 
figate trebue să sufere transformări asemănătoare. Astfel mo- 
dificată, se înţelege că o forță devine cauză] a unei creşteri se- 
cundare a eterogeneităţii agregatului asupra căruia lucrează. 
lar această cauză de diferenţiere devine cu atât mai puternică 
cu cât diferenţierea creşte ea însăşi. Un exemplu de o ase- 
menea multiplicare a efectelor îl oferă evoluția pământului. 
Singura cauză iniţială, care era pierderea de temperatură, a 
determinat concentrarea materiei incandescente, la început difuză. 
Din această cauză unică a rezultat eterogeneitatea imensă a 
suprafeţei pământului ca un număr mare de efecte, cari la 
rândul lor au produs altele, — și aşa mai departe. Şi acest 
principiu este un corolar al principiului persistenţei forţei. Lu- 
crurile pe cari le numim diferite sunt în realitate lucruri cari 
reacționează diferit. Că asemenea reacțiuni diferite se produc 


1) Ibidem. partea Il. cap. XIX. 

atunci când o foră lucrează asupra unui agregat, este y- conse- 
cinţă a principiului persistenţei forţei. Altfel ar trebui ca forţe 
inegale să producă reacţiunii egale şi invers, — ceeace este 
în contradicţie cu principiul persistenței forţei. Potrivit acestui 
principiu părţile diferite ale unui agregat reacţionează dife- 
rit asupra unei forțe schimbând-o întrun grup de forțe mul- 
tiforme. Aceasta nu este însă altceva decât multiplicarea efec- 
telor. 2). 

Ultimele două principii mecanice de cari ne-am ocupat 
explică evoluţia ca trecere dela omogen la eterogen. Evo- 
luţia ca trecere dela indefinit la definit, — ceeace constitue 
aspectul ordonat pe care-l iau lucrurile, — se explică prin 
intrarea în acţiune a unui ultim principiu mecanic, al segregării. 
După acest principiu, fenomenele se produc într'o ordine de- 
terminată de proporţia dintre forță şi materie. Părţi aşadar 
de materie cari se aseamănă suferă aceeaşi influență, când 
lucrează asupra lor aceeaşi forță, iar părţile cari sunt dife- 
rite sunt diferit influențate. Schimbările geologice produse de 
ape oferă un asemenea exemplu de triere a unor unităţi di- 
„ferite exercitată de o forță incidentă uniformă. Pături geolo- 
gice stratificate, ale căror elemente au fost mai întâi triate, 
sunt rezultatul acţiunii uniforme a apei asupra unor elemente 
diferite. Şi acest principiu este deasemenea un corolar al prin- 
cipiului persistenţei forţei. Dacă fenomenele s'ar petrece altfel 
decât prevede principiul segregării, dacă aceeași forţă ar pro- 
duce în condițiuni asemenea acțiuni diferite, atunci diferenţa în 
plus sau în minus de acţiune ar fi lipsită de cauză. Cantitatea 
de forță corespunzătoare diferenţei, s'ar produce din nimic, 
dacă ar fi în plus, sau ar dispărea în nimic, dacă ar fi în 
minus, — ceeace, dat fiind principiul persistenţei forţei, nu, 
este posibil. Forţa neputând nici să crească nici să dimi- 
nueze produce în aceleaşi condiţii aceleaşi efecte, iar în con- 


diții diferite efecte diferite, — de unde o triere automată a 
lucrurilor şi cu ea ordinea evoluţiei?). 

lată cum legea evoluţiei a căpătat, — după conhrmarea 
inductivă pe care i-a dat-o experiența, — o confirmare de- 


ductivă, ca fiind consecinţa necesară a unui principiu logic 
al gândirii. Principiul persistenţei forţei fiind logic necesar, 
consecința lui logică, adică legea evoluţiei, apare ea însăşi 


1) Ibidem. partea Il cap. XX. 
2) Ibidem. partea Il. cap. XXI. 

ca necesară. Cu alte cuvinte raţiunea universalei transformări 
care constitue procesul evoluției se găseşte în principiul per- 
sistenței forţei. Datorită acestui principiu evoluţia trebue să 
se desfăşure aşa cum prevede legea ei. 

Se destășură totuşi evoluţia la infinit în forma pe care 
o indică legea ei? Spencer credea că procesul evoluţiei are 
o barieră peste care nu poate trece. Redistribuirile de materie 
ce-l alcătuesc ajung în mod necesar la un capăt prin risipirea 
mişcării care le produce. Evoluţia pleacă dela o stare de 


dezechilibru, — care constitue ceeace se cheamă instabilitatea 
omogenului, — dar se îndreaptă în mod constant Și necesar 
spre o uniformizare dintre acțiune şi reacțiune, —- care duce 


la un echilibru din ce în ce mai perfect dintre forţe. Când echi- 
librul devine perfect, el pune capăt evoluţiei. În această stare, 
agregatul, ajuns la capătul evoluţiei sale, rămâne supus tu- 
turor acţiunilor mediului său. Acestea pot mări cantictea de 
mişcare, aşa încât să urmeze un nou proces, cu un mers contrar 
aceluia al evoluţiei, şi care trebue numit al disoluţiei. Ca, atare, 
el desface în mod necesar ceeace a făcut evoluţia. Dela starea 
eterogenă, definită şi coherentă, în care a adus-o evoluţia, 
materia se reîntoarce prin disoluţie la starea omogenă, imde- 
finită şi incoherentă, iar particulele constitutive redobândesc 
mobilitatea lor primitivă +). 

Legea evoluţiei fusese stabilită înaintea lui Spencer în 
Astronomie, în Geologie şi în Biologie ca lege particulară a 
grupelor separate de fenomene cari constituesc domeniile lor. 
Filosofului englez nu i-a rămas decât să unifice într'o lege 
generală legile particulare ale acestor științe şi să-i dea în- 
temeerea logică necesară, — ceeace a şi făcut. Mai rămâneau 
însă domenii de cercetare în cari ideea evoluţiei nu fusese, încă 
aplicată. Acestea erau domeniul Psihologiei, al Sociologiei şi 
al Moralei. La contribuţia lui Spencer de care ne-am ocupat 
se adaugă aceea nu mai puțin importantă a acestei aplicări, 
de care urmează să ne ocupăm. Întrucât însă ele găsesc rä- 
dăcina în evoluționismul biologic, trebue să începem cu acesta. 


4. — Evoluţia organică. 


Lumea anorganică?) nu este singurul domeniu în care 
se verifică şi se aplică principiul general al evoluției. Aceleași 
1) Ib:dem, partea II, cap. XII şi XXIII. 


2) Desvoltările lui Spencer privitoure la acest capitol sunt în Prin- 
cipii de Biologie, 2 vol, 


www.dacoromanica.ro 


52 Herbert Spencer 


transformări produse de aceleaşi cauze generale la; temelia că- 
rora stă principiul persistenţei forței se constată şi în lumea 
organică a fiinţelor vii, plante şi animale. 

Caracterul fundamental al vieţii este adaptarea la mediu. 
În mod obişnuit mu distingem o fiinţă vie de un corp neînsu- 
fleţit decât observând dacă o schimbare în condiţiile încon- 
jurătoare este sau nu urmată de o oarecare schimbare percep- 
tibilă şi apropriată în organismul ei, — ceeace nu este altceva 
decât o adaptare a condiţiilor interne la condiţiile externe. 
În consecinţă viața trebue definită acomodarea continuă a rela- 
țiilor interne la relaţiile externe. Gradul de desvoltare al vieţii 
atârnă de gradul de desvoltare sau de perfecțiune al acestei 
acomodări. 

Privitor la originea organismelor vii înlăuntrul cărora se 
produc fenomenele în chestie sunt posibile două ipoteze diferite: 
ipoteza creației speciale şi ipoteza evoluției. 

Prima consideră că organismele vii au luat naştere prin 
creați speciale ale divinității. Această ipoteză este lipsită de 
valoare mai întâi prin origina ei primitivă. Oamenii din pri- 
mele timpuri din cauza inexperienţei lor s'au înșelat în inter- 
pretarea fenomenelor în multe privinţe, aşa încât este posibil 
că s'au înşelat şi în privinţa aceasta. Altfel ipoteza în dis- 
cuţie este asociată la o categorie specială de credinţe, cari 
s'au dovedit greşite. Concepţia antropomorfică a cauzei prime, 
de care este legată, tinde pretutindeni să dispară. Ipoteza creației 
speciale mai are neajunsul de a fi lipsită de probe şi de a fi 
incoherentă. Nimeni nu a asistat la crearea de către divinitate 
a fiinţelor vii, iar imperfecţiunile lor organice şi condiţiunile 
lor grele de viaţă fac dificilă acceptarea unui creator perfect. 
Infine, aceeaşi ipoteză este lipsită de valoare ca nedând spiri- 
tului nicio satisfacţie, nici afectivă nici morală. Este mai util 
din punct de vedere moral şi mai plăcut din punct de vedere 
afectiv ca oamenii să se considere fiinţele cele mai înaintate: 
în evoluție decât fiinţe decăzute. 

Cea de a doua ipoteză consideră că organismele vii au 
luat naştere prin acumularea continuă a unor modificări lente 
în alcătuirea lor organică şi în funcțiunile lor fiziologice. A- 
ceastă ipoteză este sprijinită de origina ei, — căci a luat 
naștere în timpul relativ luminat al epocii noastre şi la spi- 
ritele ei cele mai instruite, — ceeace constitue pentru ea o 
mare garanție de adevăr. În al doilea rând, ipoteza în chestie 
poate fi concepută fără dificultate, — cel puţin în liniile 

e. generale, dacă nu şi în amănuntele ei. Știm, — fiindcă 
experiența ne arată, — că o singură celulă, dacă este pusă 
în condiţii prielnice, devine în interval de câţiva ani un om. 
Aşa fiind nu e nicidecum deficil de admis că în condițiuni 
potrivite p singură celulă a putut, dealungul a milioane de 
ani, să dea naştere diferitelor specii de ființe vii. Proba po- 
zitivă a adevărului acestei ipoteze o avem în realitatea actuală 
a procesului evolutiv. Speciile de fiinţe vii, — în deosebi 
animalele domestice şi plantele de cultură, — suferă în ochii 
noştri modificări sensibile. O serie întreagă de argumente, — 
asupra cărora nu putem stărui, — scotea Spencer mai de- 
parte în sprijinul acestei ipoteze din caracterul fundamental 
al clasificărilor botanice şi zoologice, din embriologie, din mor- 
fologie şi din distribuirea pe suprafaţa pământului a diferitelor 
specii de plante şi animale +). 

Procesul acesta al evoluţiei a fost explicat prin adaptarea 
la mediu şi prin selecţia naturală. Amândoi aceşti factori însă, — 
cari altfel sunt reali, — nu explică totuşi în mod complect pro- 
cesul evoluţiei organice. Transformările organice se produc fără 
îndoială prin adaptarea la mediu, şi capătă o direcţiune anumită 
prin selecţia naturală. Dar se ridică întrebarea: din ce cauză se 
produc acestea? În deosebi dece se produce adaptarea, care 
stă la temelia vieții şi a evoluţiei? Răspunsul la aceste între- 
bări nu-l putem da decât aplicând procesului evoluţiei or- 
ganice principiul general al evoluţiei. 

Nu este greu de recunoscut că aplicarea de care vor- 
bim este posibilă. Dacă comparăm speciile de fiinţe vii în 
ordinea clasificării lor, — care este şi aceea, a evoluţiei lor, — 
constatăm o creștere progresivă în eterogeneitate, în coherenţă 
şi în definire, atât a alcătuirii.lor organice cât și a fungţiunilor 
lor fiziologice, — ceeace este în deplin acord cu principiul 
evoluţiei, care recunoaște aceleaşi caractere redistribuirii ma- 
terei şi mişcării în lumea anorganică. Aşadar caracterele evo- 
luţiei organice fiind corespunzătoare caracterelor evoluţiei an- 
organice, principiul evoluţiei, care se aplică lumii anorganice. 
se aplică şi lumii organice. Dar nu numai că evoluţia fiin- 
țelor vii ia aceeaşi formă, pe care o ia evoluţia corpurilor 
neînsuflețite, dar ea este supusă acelorași cauze. Ele sunt: 
instabilitatea omogenului şi multiplicarea efectelor. Cu alte cu- 
vinte, diferenţierile morfologice şi fiziologice ale organismelor 


1) Principii de Biologie. partea Il, Evoluţia vieții, 

vii, cari constau în trecerea dela uniformitatea indefinită şi 
incoherentă la multiformitatea definită și coherentă, au aceeaşi 
cauză cu schimbările agregatelor anorganice, prin expunerea 
necesară a părților cari le compun unor acţiuni diferite cali- 
tativ şi cantitativ, sau şi una alta ,-— conform principiului 
instabilității omogenului. lar schimbările secundare produse de 
fiecare schimbare primară au devenit în mod necesar mai nu- 
meroase pe măsură ce organismele au devenit mai complexe,— 
conform principiului multiplicării, efectelor. 

Ca şi în evoluţia anorganică, în evoluţia organică schim- 
bările sunt concomitente unei treceri progresive spre o stare 
de echilibru. Instabilitatea omogenului, dela care porneşte pro- 
cesul evoluţiei, este corespunzătoare unei lipse de echilibru 
între forţele incidente şi acele pe cari le opune agregatul, atât 
în lumea anorganică cât și în cea organică. lar trecerea la ete- 
rogen este trecerea la o stare de echilibru. O trecere asemă- 
nătoare implică şi cel de al doilea factor fundamental al evo- 
luţiei, care este multiplicarea efectelor. Sub acţiunea acestui 
factor, un agregat căpătând impulsiunea unei forţe trebue să 
sufere şi să comunice schimbările secundare, până când tota- 
litatea forţei incidente a fost întrebuințată pentru a produce 
reacțiuni echivalente, — ceeace deasemenea constitue reali- 
zarea unei stări de echilibru. 

Din această consecință ultimă a evoluţiei organice şi din 
cauzele cari o produc, rezultă că şi acest gen de evoluție, ca 
şi evoluţia anorganică, ale cărei rezultate şi cauze sunt aceleași, 
îşi are explicarea ultimă în acelaş principiu al persistenţei 
forţei. 


5. — Aplicarea principiului evolutiei în 
psihologie. 


Empirismul şi realismul transfigurat. 


Ca funcţiune biologică viaţa sa dovedit a fi o continuă! 
adaptare la mediu. Acesta este înţelesul pe care îl dădeal 
Spencer definiţiei vieţii ca fiind corespondenţa raporturilor in- 
terne cu raporturile externe. Viaţa sufletească!) nu constă 
decât în aceea că aceeaşi adaptare, care caracterizează viaţa! 
ca funcțiune biologică, este mai eterogenă, mai definită, mai 
coherentă, — ocupă cu alte cuvinte o treaptă mai înaltă da 


1) Desvoltările lui Spencer sunt în Principii de Psihologie, 2 vol. 

evoluție, dar este de aceeaşi natură cu aceasta. Aşadar întra 
funcțiunea biologică a vieţii şi viaţa sufletească nu există deo- 
sebire de natură, ci numai de grad de desvoltare. În ase- 
menea condițiuni întrebarea care se ridică este: cari sunt 
factorii ce determină apariţia şi desvoltarea vieţii sufleteşti 
şi cari sunt formele ei fundamentale? 

Trecerea dela schimbările cari constituesc viaţa organică 
la schimbările cari constituesc viaţa sufletească, s'a tăcut, după 
Spencer, printr'o diferenţiere gradată. Și încă în prezent, di- 
ferenţierea aceasta nu este completă, şi nu sa făcut decât 
din punct de vedere funcţional, nu şi substanţial. Unii filosofi 
urmând în această privință credințele populare au căutat să 
atribue stările sufletești unei substanţe spirituale de natură 
deosebită de aceea a substanței materiale. Adevărul este că a 
asemenea substanță spirituală nu există. Conştiinţa nu este 
decât o succesiune de schimbări. Presupunând totuşi că ar 
exista o substanță spirituală dincolo de succesiunea de schim- 
bări de care avem conştiinţă, relativitatea cunoaşterii ne-ar 
împiedeca să ştim ceva despre existența ei. 

Un lucru esie cunoscut numai în măsura în care prezintă 
asemănări cu lucruri cunoscute dinainte. lar un obiect este 
perfect cunoscut, când această comunitate de atribute este to- 
tală. Fie însă că admitem ipoteza idealistă, fie că o admirem 
pe cea realistă, — spunea Spencer, înțelegând prin acestea 
monismul spiritualist şi dualismul, — spiritul este imposibil 
de recunoscut. Ín primul caz, spiritul singur existând nimic 
nu mai există cu ce să-l comparăm. In cel de al doilea, 
deşi există ceva, e de natură difinită, aşa încât nicio analogie 
nu este posibilă, şi ca urmare nici cunoaşterea. 

Ce este în definitiv o stare de conştiinţă — o sensaţie 
de auz bunăoară, — decât un ansamblu de stări sufleteşti 
individual imperceptibile, ca atomii materiali, produse de şocuri 
nervoase? Substanța spiritului se reduce la asemenea şocuri 
nervoase, ce corespund undelor de mişcări moleculare, cari 
traversează nervii şi centrii nervoşi. Pretinsa substanță a spi- 
ritului poate fi dar cunoscută ca având acest caracter universal. 
Viaţa sufletească este astfel strâns legată de funcțiunile ner- 
voase, dacă nu deadreptul identică cu ele. 

Totuşi, credea Spencer, chiar dacă am fi siguri că 
spiritul constă din unități omogene de stări de conştiinţă, sun- 
tem incapabili să ştim ce este el, — ca şi în cazul materiei, 
despre care nu putem spune că îi cunoaștem esenţa, dacă ştim 

că este alcătuită din atomi. lată dece şi întrun caz şi în 
celălalt unitatea ultimă rămâne necunoscută, spunea Spencer. 
Identificarea acestor ultime elemente, -— a atomilor materiali 
cu unităţile de stări de conştiinţă, — nu este posibilă, întrucât 
ele fiind elemente ale subiectului şi ale obiectului, natura lor 
este principial diferită. O asemenea identificare nu ne-ar duce 
la niciun rezultat, fiindcă ne-ar lipsi posibilitatea de a face 
deosebiri și asemănări, — principala condiţie a cunoaşterii. 
Unitatea simplă ne rămâne astfel necunoscută. Dacă am fi 
totuși constrânşi, spunea Spencer, să alegem între alternativa 
de a traduce fenomenele mintale în fenomene fizice, sau de a 
traduce fenomenele fizice în fenomene mintale, ultima ipoteză 
ar fi cea mai probabilă1). 

lată, acum, cari sunt fazele principale ale evoluţiei vieţii 
sufleteşti. La formele organice cele mai puţin desvoltate, cum 
sunt monocelularele, corespondenţa relaţiilor interne cu cele 
externe este directă și omogenă, în înţelesul că modificările 
lumii externe lucrează prin contact direct asupra funcţiunilor 
interne, iar funcțiunile pe cari le produc sunt aceleaşi în în- 
treaga masă a organismelor vii, — altfel cu totul redusă, şi 
ea însăşi aproape omogenă. Pe o treaptă imediat superioară 
de evoluţie, corespondenţa aceasta, rămânând directă, devine 
eterogenă, în înţelesul că nu mai produce aceleași efecte în 
întreaga masă a organismelor vii, care ia oarecari proporţii. 
Trecerea aceasta, care se face gradat, se datoreşte coniplicării 
crescânde a condiţiilor de existență. Inceputul de eterogenei- 
tate, spunea Spencer, în activităţile vitale este în corespon- 
dență cu începutul de eterogeneitate în mediu. Pe o treaptă 
mai înaltă de evoluţie, corespondenţa capătă întindere în spaţiu. 
Contactul dintre organismele vii şi mediul înconjurător nu se 
mai reduce la cel direct, ci devine, în parte cel puțin, indirect. 
Simţurile mirosului, auzului sunt acelea cari apar ca organe 
cu alcătuiri şi funcțiuni diferenţiate, şi cari dau posibilitatea 
unui asemenea fel de adaptare. lar apariţia lor se datorește 
unei modificări în grade insensibile a iritabilităţii de care este 
dotat în mod aproape uniform țesutul animal sub formele cele 
mai puţin evoluate. În ultimă analiză activitatea tuturor a- 
cestor simţuri implică o acţiune mecanică oarecare, aşa încât 
ele implică un pipăit mai mult sau mai puţin rafinat. Mai 
departe, corespondenţa câştigă în întindere, nu numai în spaţiu, 


1) Principii de Ps:hologre. $ 63. 

ci şi în timp. Acest grad superior de corespondenţă este 
abia sdhițat la animalele superioare, şi hu se produce într'o 
formă desăvârşită decât la om. Forma cea mai înaltă a acestei 
corespondențe o găsim în aplicările ştiinţei, cari dau oamenilor 
posibilitatea unor asemenea adaptări într'o formă deosebit de 
precisă. Astronomia a ajuns astfel să ia Ìn considerare epoci 
de timp aproape imposibil de conceput. Privită din alt punct 
de vedere, viaţa, sufletească a progresat prin creșterea în spe- 
cializare, în generalitate și în complexitate a corespondenţei 
raporturilor interne cu cele externe. Cu alte cuvinte, reacţiunile 
ființelor vii la acțiunile agenţilor externi au devenit mai di- 
ferite faţă de diversitatea lor crescândă, mai generale şi mai 
complicate. ' 

lată calea pe care viața sufletească a ajuns la gradul 
de desvoltare pe care l-a atins la oameni. Ideile generale şi 
operațiile mintale, cum sunt judecata şi raţionamentul, nu sunt 
decât formele ultime ale acestei modificări a corespondenţei 
primitive şi fundamentale dintre raporturile interne şi cele 
externe. Aşadar tot progresul inteligenţei este în fond progresul 
corespondenţei funcţiunilor vitale cu fenomenele mediului încon- 
jurător în spaţiu, timp, specialitate, generalitate, complexi- 
tate. „Instinct, rațiune, percepţiune, concepjiune, memorie, ima- 
ginație, sentimente, voinţă, etc., toate acestea nu pot fi decât 
grupe convenţionale de corespondențe, sau diviziuni subordo- 
naie printre diferitele operaţii cari servesc pentru a efectua 
corespondențele. Oricât de mari pot să pară opoziţiile între 
acesie diferite forme ale inteligenţei, ele nu pot fi decât mo- 
duri particulare ale acomodării raporturilor interne la ra- 
porturile externe, sau poziţiuni particulare ale acestui proces 
de acomodare” 1). 

Că este aşa ne putem convinge trecând în revistă prin- 
cipalele forme ale vieţii sufleteşti. Pe treapta ei cea mai in- 
ferioară descoperim, spunea Spencer, actul reflex, în care 
o singură impresie sau iritaţie produce o singură contrac- 
țiune, ca reacțiune la acea impresie. El reprezintă aurora vieții 
sensitive. Sub numele de acte reflexe se cuprind totuşi ac- 
funi complicate, întrucât trecerea dela cele simple la acestea 
este insensibilă, şi nu există între ele un punct de demarcație. 
lar trecerea se face datorită complicării crescânde a excita- 
țiilor venite din afară. 


1) Jbidem $ 174 

Actele reflexe compiicându-se din ce în ce mai mult 
devin instincte. Înstincțele nu sunt astfel decât acte reflexe 
compuse. lată dece nici nu se poate trage o lnie de demar- 
caţie între ele şi actele reflexe. În formele mai desvoliate ale 
acţiunii reflexe o singură impresie este urmată de un complex 
de contracțiuni. În instinct un complex de impresii este ur- 
mat de un complex de contracțiuni. Deosebirea este prin 
urmare de grad de complicare, nu de natură. Cu cât instinctul 
este mai înaintat în evolutie, cu atât coordonările reacţiunilor 
ce-i alcăiuesc sunt mai complexe. Linia evoluţiei instinctului 
se îndreptează dar, — cum este normal de altfei, — pre- 
tutindeni spre o specializare şi complicare crescândă a miş- 
cărilor ce-l compun. 

Sistemele complexe de reacțiuni, cari constituesc instinc- 
tele, nu pot sahsface definiiiv nevoile vieții. Evident că ın- 
Stinctele sunt mai depărtate de viaja pur fizică decâi sim- 
plele acţiuni reflexe. Ele sunt însoţite de ceva, ce se apropie 
de ceeace numim conștiință. Pe măsură ce se desvoliă, in- 
stinctele nasc un anumit fel de conștiință, spunea Spencer. 
Ele prezintă totuşi o regularitate automatică ce exclude in- 
tervenţia activă a oricării alte funcțiuni sufleteşti. Cu creşterea 
necontenită însă în complexitate a condiţiilor vieţii, automa- 
tismul instinctelor devine prin unele din grupele sale de relații 
interne imperfect organizat, inapt a constitui o bună adaptare. 
Atunci apare memoria ca o nouă funcțiune sufletească. Ea 
aparţine acelei clase de stări sufleteşti, cari sunt pe cale de 
organizare şi continuă a funcţiona câtă vreme sările acestea 
sunt pe cale de organizare, ca să dispară, când organizarea, 
lor este complectă. Memoria poate fi considerată ca un fel 
de instinct născând. Ea cuprinde loate treptele sufletesti pe 
cale de a deveni organice, și dispare, când ele au devenit. 
Aici deasemenea deosebirea nu este deci decât de grad de 
desvoltare, nu de natură. 

Dar din dezorganizarea automatismului instinctelor nu 
naşte “numai memoria, ci şi inteligența sau, cum îi spunea 
Spencer, rațiunea. Abisul care se crede de obicei că există 
între rațiune şi instinct în realitate nu există. Amândouă aceste 
funcțiuni ale vieţii sunt adaptări ale relaţiilor interne la cele 
externe. Diferenţa nu există decât în caracterul relațiilor între 
cari se produce adaptarea. În instinct corespondenţa este între 
relaţii interne sau externe, cari sunt foarte şimple sau foarte 
generale. În rațiune corespondența esie între relații complexe, 


www.dacoromanica.ro 


Herbert Spencer 59 


speciale, abstracte sau rare. Dar complexitatea, specialitatea, 
abstracțiunea sau raritatea relațiilor sunt chestiuni de grad. 
O dovadă că diferența nu este decât de grad este faptul că 
actele instinctive se pot transforma insensibil în acte raţionale. 
Deasemenea actele raţionale devin automatice sau instinctive 
printr'o repetiție prelungită. Actul raţional ese din actul in- 
stinctiv, când acesta devine prea complex pentru a fi perfect 
automatic. În urma unei complicări crescânde a excitaţiilor 
ca şi a reacțiunilor şi a unei frecvențe descrescânde a lor, 
adaptarea automatică a relaţiilor interne la cele externe devine 
pesigură şi şovăjtoare: în acest moment apare raţiunea „sau 
inteligența. lată, mai amănunţit, cum se produce aceasta. Când 
impresiuni complexe se confundă cu altele, cari le sunt asemă- 
nătoare, naşte o confuzie între mai 'mulie serii de reacțiuni mo- 
trice născânde. Această confuzie produce la rândul ei o e- 
zitare, până când cea mai puternică din reacţiunile născânde 
învinge. În acest moment al evoluției vieții sufleteşti, în care 
se produce o astfel de dezorganizare a instinctului, apare inte- 
lgenţa. ÎInstinctul se transformă în modul acesta pe nesimţite 
în inteligenţă. 

În acelaş moment al evoluției vieţii sufleteşti, când. actele 
automatice devin complexe, rare, şovăitoare, apar, odată cu 
memoria şi inteligența, sentimentul şi voința. Toate formele 
vieţii sufleteşti au dar aceiaşi origină şi aceiaşi natură. Ele 
au eșit prin transformări treptate din funcțiunile inferioare 
şi fundamentale ale vieţii. 

Dacă procedăm printr'o analiză inversă, plecând dela 
formele cele mai înaintate în evoluţie ale vieţii sufleteşti 
spre formele ei cele mai primitive, unitatea de compoziţie pe 
care o descoperim în toate fără deosebire ne duce la aceiași 
concluzie. 

Actele intelectuale cele mai înalte sunt acele cari con- 
stituesc raționamentul cantitativ compus perfect. Acesta are 
la temelie intuiţia unei egalităţi cantitative a două raporturi. 
Ideea de asemăna:e este dar ideea fundamentală, iar asemă- 
narea atinge aici cea mai mare perfecțiune: egalitatea canti- 
tativă. Pe o treaptă inferioară a operaţiilor gândirii întâlnim 
raționamentul cantitativ simplu şi imperfect. Aici aceaşi idee de 
asemănare stă la temelie, dar asemănarea nu mai este impli- 
cată întrun chip atât de variat și nici nu mai este totală. 
Acestei forme de raționament îi urmează raționamentul can- 
lilativ perfect şi raționamentul calitativ imperfect. Aici. dea- 

semenea ideea asemănării stă la temelie; dar asemănarea este 
calitativă, nu cantitativă. Cel din urmă se deosebeşte de cel 
dintâi printr'o lipsă relativă a caracterului diferit al intuiţiilor 
sale. In logică el poartă numele de silogism, şi cuprinde in- 
tuji ale asemănării sau deosebirii raporturilor. 

Cum se vede, sub orice formă raţionamentul constă dintr'o 
comparare de raporiuri, şi anume din intuiţia asemănării sau 
a deosebiri cantitative sau calitative a raporturilor. Raționa- 
namentul inductiv ca şi cel dela particular la particular au 
aceeaşi alcătuire. lar asemănarea nefind decât un raport, actul 
fundamental al gândirii este intuiţia indirectă a unui raport. 

Dar nu numai raţionamentul, ci şi celelalte funcțiuni ale 
intehgenţei sunt reductibile la aceleaşi intuiţii ale unor rapor- 
turi. Clasificarea ca şi raționamentul se întemeiază pe consta- 
tarea unei asemănări, pe intuiţia deci a unui raport. Percepția 
la rândul ei este o asemenea stabilhre de raporturi. Ea este 
în fond o clasificare. Se știe că lucrurile nu pot fi cunoscute 
decât prin acte de clasificare sau de recunoaştere. Percepția 
unui lucru presupune fie identificarea lui ca lucru particular, 
şi deci deosebirea lui de celelalte, fie clasificarea lui cu lucruri 
de acelaș fel. Ea presupune dar intuiţia unui raport de ase- 
mănare sau de deosebire. Astfel percepția şi raţionamentul nu 
se deosebesc decât în mod relativ. 

Constatăm dar dealungul vieţii noastre sufleteşti o unitate 
de compoziție a tuturor funcţiunilor intelectuale cari o alcă- 
îmesc. Aceâsta dovedeşte încă odată origina lor comună. lar 
studiul lor comparativ ne-a dus la concluzia că această origină 
nu poate să fie decât în funcțiunea primitivă şi fundamentală 
a vieţii, care este adaptarea la mediu, 

Așadar, după Spencer, — care în privința aceasta era 
de acord cu sensualiştii din şcoala lui Condillac, — nu numa: 
cunoştinţele provin din experienţă, ci și funcțiunile ele însele 
sau — cum li se spunea — facultăţile spiritului. Origina lor 
este în funcțiunile primitive şi fundamentale ale vieţii, din ari 
au eşit printro diferenţiere continuă sau -— cu termenii lui 
Spencer — printr'o trecere dela omogen la eterogen. lar a- 
ceastă trecere a fost determinată de complicarea crescândă 
a datelor experienţei și a nevoilor vieții. Ca şi apariția sis- 
temului solar deci și ca şi apariţia vieții organice, apariţia 
vieții sufleteşti este o formă particulară a procesului general 
al evoluției. 

Dar — ca să continuăm analiza vieţii sufleteşti — 

dincolo de percepțiile noastre, cari sunt subiective, există cal- 
tățile corpurilor, pe cari le cunoaştem pe calea percepţiei şi 
cari pretind a fi obiective. Ce sunt acestea? Este netăgăduit 
mai întâi că proprietăţile corpurilor provin din diferitele ra- 
porturi cari pot exista între subiect şi obiect în actul percepției. 
lar acest raport este totdeauna o activitaie oarecare, ce poate 
să provină fie din partea subiectulu, fie din partea obiectului, 
fie din partea amândorora. Altă posibilitate nu există. Când 
activitatea este din partea obiectului, caltăţile percepute sunt 
dinamice. În mod obişnuit acestea poartă numele de proprie- 
tăți secundare ale lucrurilor, sunt manifestă ale unor energii 
ale materiei şi aparțin corpurilor îniratât cât suni active; 
aşa sunt percepțiile de miros, de gust, şi de culoare. Când 
activitatea este dimpotrivă din partea subiectului, atunci cali- 
tățile percepute sunt statice; ele ne dau percepții despre figura 
şi pozițiile relative ale corpurilor. Percepţile acestor atribute 
se datoresc unor operaţiuni mintale, unor anumite acte de gân- 
dire. Figura bunăoară se reduce la raporturi de mărime pe 
cari le stabileşte gândirea. Mărimea ea însăşi se reduce la 
raporturi de poziție, pe cari deasemenea le determină gândirea. 
lar raporturile de poziţie se reduc la raporturi dintre subiect 
şi obiect, adică la raporturile dintre lucrul perceput faţă de 
corpul nostru. Când înfine activitatea este de ambele părţi, pro- 
prietățile percepute sunt statico-dinamice. Ele sunt îndeobşte 
manifestări ale unei forțe mecanice, şi ne dau percepțiile de 
greutate, duritate, elasticitate, etc.. 

La întrebarea ce sunt proprietăţile lucrurilor pe cari le 
percepem, putem răspunde acum că ele sunt manifestări ale 
unei activități fie subiective, fie obiective, fie şi una şi alta. 
Ca atare valoarea lor nu poate fi în niciun icaz absolută. Căci 
ceeace cunoaştem nu este. această activitate ea însăși, ci un 
rezultat al ei. Așa fiind proprietăţile corpurilor au numai 
o relativă valoare obiectivă. 

Din prelucrarea lor mintală nasc noțiunile fundamentale 
ale inteligenței: ideea de mişcare, de spaţiu şi de timp. Ideea 
de spațiu este ideea unor raporturi abstracte de coexistență. Ea 
naşte în acelaş fel în care nasc toate celelalte idei abstracte. 
Deasemenea ideea de timp este ideea unor raporturi abstracte 
de succesiune. Timpul nu este cunoscut decât prin succesiunea 
stărilor noastre mintale. Ideea unei perioade de timp este în 
întregime determinată de lungimea seriei stărilor de conştiinţă 
pe cari ni le amintim că s'au produs în acest timp. Timpul 

este noțiunea abstractă a raporturilor de succesiune a stărilor 
noastre sufleteşti. El nu poate fi conceput, ca şi spaţiul, decât 
după ce am cunoscut şi comparat un număr mare de raporturi 
individuale. Ideea de mişcare este deasemenea o idee abstractă, 
pe care miniea omenească şi-o formează pe aceeaşi cale a pre- 
lucrării datelor experienţei. 

La origina tuturo- .deiior fundamen!a'e ale minţii noastre, 
— ideea de materie, de spaţiu, de mişcare, de forță, — se 
găseşle ca element primordial :mpresia rezistenţei. Aceste idei 
nasc prin gereralizare şi prin abstracție din experienţa rezis- 
tenţe. căpătată ea însăși prin sensația de presiune şi de tensiune 
musculară, elemente fundamentale ale vieţii sufleteşii. Nu tot- 
deauna insă experiența individuală singură explică formarea 
ideilor de care vorbeam. Acesta este cazul ideii de timp şi 
de spaţiu. Isvorul lor este netăgăduit în experienţă. Nu însă 
exclusiv în experiența individuală, ci, — în parte cel puţin, — 
în experienţa speciei. În această privință Spencer se deosebea 
de reprezentanți empirismului de până la el. Ei credeau că 
origina ideii de timp şi de spațiu, ca și a tuturor ideilor în 
general, ar fi în experiența individuală. Spencer susținea că 
origina lor este în experiența speciei, şi că se transmit prin 
eredilate, — sub forma de predispoziţii se înţelege, nu sub 
aceea de idei propriu zise. 

Dar în legătură cu problema cunoașterii se mai ridică 
întrebarea nu numai asupra originei, ci şi asupra valorii ei 
de adevăr. Care este această valoare? Temelia cunoştinţelor 
noastre o formează percepțiile. Valoarea lor de adevăr, Spencer 
credea că este relativă. Percepţiile noastre nu sunt total subie- 
ctive, cum cred idealiştii. Ele suni însă departe de a avea o abso- 
lută obiectivitate, cum cred realiştii. Exemple nenumărate dove- 
desc că ele suni relative cu siructura; şi starea organelor de sim- 
tire. Relative deasemenea sunt raporturile dintre ele. Raportu- 
rile de coexistenţă, de succesiune şi de diferenţă, cari există între 
percepțiile noastre, n'au nicio valoare în afară conştiinţei noastre. 
Ele sunt operaţii ale spiritului. Ceva obiectiv trebue să le 
corespundă; nu însă raporturile aşa cum ne apar în conştiinţă. 
Că sunt relative, o dovedeşte faptul că toate aceste raporturi 
se reduc la raporturi de diferență şi de non-diferență. Aşa 
sunt bunăoară raporturile de coexistenţă şi de succesiune. Ra- 
porturile de diferență nu sunt însă decât schimbări în con- 
ştiinţa noastră. Că ceva trebue să corespundă în lumea obiectivă, 
este foarte probabil. Dar schimbarea în conştiinţă care stă la 

temelia raporturilor dintre percepții este fără îndoială o stare 
subiectivă. lată dece şi raporturile dintre percepții, ca şi per- 
cepţiile ele însele, sunt relative. 

De aici nu rezultă însă că lumea din afara noastră nu 
există, — cum cred idealiştii. Am văzut că dincolo de apa- 
rențele lumii sensibile suntem nevoiți să admitem existenţa 
unei lumi suprasensibile. Această ieorie asupra valorii cunoaşterii 
poariă numele de realism transfigurat. 

Ca justificare negativă a realismului, avem mai întâi ar- 
gumentul priorităţi. În istoria omenirii, ca şi în aceea a fie- 
cărui individ, reahsmul este concepţia primitivă. Faptul acesta 
constitue, după Spencer, pentru realism o primă justificare. 
Avem apoi argumentul simplicităţii. Procesul mintal prin care 
se ajunge la idealism și la scepticism este lung, complicat şi 
indirect. Cel prin care se ajunge la realism este scurt, simplu 
şi direct, — ceace constitue încă o probă în sprijinul său. 
Infine, ca ultim argument negativ, îl avem pe acela al clari- 
tății. Realismul este mai clar și mai inteligibil. Idealismul şi 
scepticismul sunt concepții inintelhgibile şi deci inadmisibile. 
Ca justificare pozitivă a realismului avem argumentul că el 
este o afirmaţie a conştiinţei lucrând după legile ei proprii. Prin 
funcțiunea normală a procesului cunoaştererii ajungem la rea- 
lism, şi acesta fiind rezultatul natural ar fi nejustificat să-l 
adoptăm totuşi pe acel nefiresc. 

Empirismul realist este astfel concepţia epistemologică 
la care a ajuns Spencer pe calea aplicării principiului evoluției 
în studiul vieţii sufletești. Mill sfârşise prin a da empiris- 
mului o formă idealistă, întrucât, după el, în afara sensaţiilor 
nu mai existau decât simplele posibilităţi permanente de sen- 
saţii, la cari se reduceau spiritul şi materia. Ca atare ele nu 
mai aveau o realitate obiectivă. Sub această formă idealistă 
însă, empirismul ducea la apriorism. El constituia singura po- 
sibilitate de a explica raporturile fixe de coexistenţă şi de 
succesiune dintre sensaţii. Lumea externă ne mai având rea- 
litate obiectivă nu mai putea să explice aceste raporturi. Spre 
a evita această gravă inconsecvență, Spencer a redat empirismu- 
lui fundamentul realist care îi era necesar. 

6.— Aplicarea principiulului evoluţiei 


în sociologie. 


Sociologia 1) reprezintă domeniul în care Spencer a dat 
principiului evoluţiei aplicarea cea mai întinsă. Înainte de a 
intra în amănuntele acestei aplicări, trebue menţionat însă 
faptul că filosoful englez a ajuns la ideea că viața socială 
este supusă evoluţiei înainte de a fi conceput principiul ge- 
neral al evoluţiei. Ideea evoluției sociale a fost exprimată 
de Spencer încă din 1850, în lucrarea apărută atunci sub titlul 
Statica Socială, când nu apăruse niciunul din studiile sale asu- 
pra evoluţiei ca proces cosmic general. 

Că viața socială a oamenilor nu stă pe loc, că nu este 
imobilizată în aceleaşi forme invariabile, că ea este dimpo- 
trivă supusă unei nâcontenite prefaceri, Spencer credea că nu 
mai încape nicio îndoială. Istoria o dovedeşte cu prisosinţă. 
Intrebarea care se ridică, este dacă există vreo lege generală a 
acestor schimbări, aşa cum există o lege generală a schimbărilor 
din lumea fizică. Dar mai întâi se ridică o altă întrebare: ce 
este viața socială, cari îi sunt caracterele şi cum ia naştere? 

O societate este o grupare de indivizi. Totuşi nu orice 
îngrămădire de indivizi constitue o societate şi dă naştere 
vieţii sociale, ci numai acele grupări, în cari acţiunile indi- 
vizilor sunt coordonate. Exemplele cele mai familiare de ase- 
menea grupări ni le ofenă insectele, — cum sunt albinele, 
viespiile, furnicile, — în viața cărora se constată cooperarea 
sub forma caracteristică în general vieţii sociale a diviziunii 
muncii. Totuşi insectele nu oferă exemple de adevărate gru- 
päri sociale. Toate grupările lor sunt în realitate mari fa- 
milii constituite din indivizi cu o ascendență comună. lată 
dece la ele specializarea funcţiunilor, care ia aspectul di- 
viziunii muncii, se datoreşte mai mult deosebirii dintre sexe, 
nu specializării sociale "propriu zise, care este rezultat al or- 
ganizării. Adevăratele forme rudimentare ale vieţii sociale le 
prezintă unele vertebrate superioare, — cum sunt cioara, cas- 
torul şi unele dintre primate, — la cari se observă caracte- 
rul fundamental al vieţii sociale: cooperarea unor indivizi di- 
feriţi independenţi din punctul de vedere al descendenţei. 

Acest caracter al fenomenelor sociale face ca ele să 
constitue un grup aparte de fenomene față de acele ale lumii 


1) Desvoltările în Principii de Sociologie, vol, III. 

organize şi anorganice. Spencer le-a dat deaceea numele de 
fenomene superorganice, iar evoluţia căreia sunt şi ele supuse 
i-a dat numele de evoluție superorganică. Există totuşi, alături 
de unele deosebiri incontestabile, analogii profunde între viaţa 
socială şi viața individuală. Acestor anologii filosoful de care 
ne ocupăm le-a dat o deosebită importanţă. Studiul lor l-a 
întreprins pentru prima oară într'un articol întitulat Organismul 
social, care a apărut în lanuarie 1860, în Westminster Review, 
şi l-a reluat apoi dându-i o desvoltare mai mare în partea a 
doua a Principiilor de Sociologie întitulată Induciile Socio- 
logiei: 

Deşi o societate este alcătuită din unităţi independente, 
ea este totuşi o existență unitară, —Spencer spunea: o enti- 
tate, — aşa cum este un organism viu. Prima analogie dintre 
o societate şi un organism individual este creșterea continuă. 
Organismele sociale cresc necontenit, intocmai cum cresc orga- 
nismele individuale, printr'o înmulţire continuă a elementelor 
ce le constituesc. Pe măsură ce societăţile se desvoltă, ca şi 
la organismele individuale, structura lor se diferențiază, iar 
părţile constitutive devin între ele din ce în ce mai solidare. 
În societăţile primitive, ca şi în organismele individuale pri- 
mitive, masa ce le alcătueşte este nediferențiată, omogenă, iar 
divizarea ei nu-i pune în primejdie viaţa. Nu tot aşa se în- 
tâmplă, când masa organismelor sociale, ca şi aceea a organis- 


melor individuale, a crescut şi s'a diferențiat, — cum se în- 
tâmplă cu societăţile şi organismele individuale înaintate în 
evoluție. 


Ca şi la organismele vii, diferențierea progresivă a gru- 
părilor sociale se însoţeşte de o diferențiere progresivă a func- 
țiunibor sociale. Funcţiunile sociale însă, ca şi acele organice, 
nu sunt numai diferite, ci sunt unite în aşa, chip încât să se 
facă reciproc posibile. Ajutorul acesta reciproc are ca rezul- 
tat dependenţa mutuală a părților înlăuntrul grupărilor sociale 
evoluate, .ca şi înlăuntrul organismelor vii ajunse la un grad 
oarecare de evoluție. O moluscă sau o ceată nomadă, în cari 
diferențierea funcţională nu s'a produs încă, pot fi divizate 
în fragmente, cari îşi continuă viaţa mai departe. Un verte- 
brat însă sau un stat nu pot fi divizate, fără ca viaţa lor să 
fie suprimată. În urma unei asemenea operaţii, organismul viu 
moare, iar organismul social se dezorganizează: odată cu uni- 
tatea lui îi dispare şi existența. 

Această primă și fundamentală analogie dintre societăţi şi 

organismele individuale din punctul de vedere al creşterii ne duce 
la concluzia că viaţa socială este supusă aceleiaşi legi ge- 
nerale a evoluţiei, căreia am văzut că sunt supuse atât corpurile 
anorganice cât şi cele organice. Într'adevăr ea ne-a arătat că 
creşterea socială prezintă triplul caracter al imtegrării şi al 
progresului în coherenţă și în, diferențiere pe care-l prezintă 
evoluţia organică şi anorganică. 

Viaţa socială a luat naştere din nevoia cooperării. Şi 
anume scopul acestei cooperări a fost la început apărarea, 
care era mai eficace în grupuri decât individual. Oamenii, 'ca 
şi unele animale, şi-au dat seama de foloasele pe cari le 
prezintă viaţa în comun, şi deaceea au adoptat-o. Mai bine spus 
nevoile vieţii i-au împins pe oameni a se constitui în colecti- 
vităţi, la început foarte reduse. Creşterea naturală a acestor 
grupuri sociale a determinat apoi modificările lor ulterioare. 
Starea de omogeneitate a societăţii este o stare instahilă. Creş- 
ierea în masă a societăţilor determină în mod necesar creşterea 
structurii şi cu ea îi măreşte coherența făcând ca părțile lor 
să devină din ce în ce mai dependente unele de altele. 

Există două categorii diferite de factori cari determină 
aceste modificări ale vieţii sociale. Sunt mai întâi factori; ex- 
frinsoci, de origină externă, în numărul cărora intră: climatul, 
solul, flora şi fauna regiunilor în cari viaţa socială se desfăşură. 
Sunt apoi factorii intrinseci, de origină internă, în numărul 
cărora intră trăsăturile fizice şi sufleteşti ale omului indivi- 
dual și ale grupului social. În afara acestor factori originali 
există o serie de factori secundari sau derivați, cum sunt mo- 
dificările progresive ale mediului, anorganic şi organic, cari 
sunt efectul acțiunilor sociale, schimbările bunăoară de climat 
cauzate de defrişarea pădurilor şi de uscarea bălților; sau 
influența mediului superorganic, adică actiunea şi reacţiunea 
care se produc între societăți vecine. 

Nu totdeauna acești factori au exercitat aceiaşi acţiune. 
Dimpotrivă, după timpuri şi împrejurări, acțiunea „lor a fost 
foarte diferită. Studiul omului primitiv, din punct de vedere 
fizic, intelectual şi afectiv, ne duce la concluzia că el era mult 
inapt pentru progresul social. Frica, atât de cei vii cât şi de cei 
morți, este caracteristică vieţii sufletești înapoiate a primiti- 
vitor. Ea a lucrat ca un factor deosebit de activ asupra vieţii 
lor sociale. Frica de cei vii a dat naştere guvernământului ce- 
remonial şi celui politic, iar frica de cei morţi a dat naştere 
givernământului religios. Acestea sunt diferitele forme de or- 

ganizare pe cari le-a produs viaţa socială a oamenilor. Scopul 
sociologiei este să le descrie şi să le explice. 

Cele mai simple din aceste forme de organizare socială 
sunt acele cari au la bază acţiunile destinate să producă ge- 
neraţiile succesive de unităţi sociale şi cari dau naştere di- 
feritelor forme ale insktuțiilor domestice. Tipul lor este fa- 
milia. Raporturile dintre sexe, cari stau la baza acestei funcțiuni 
sociale, nu diferă la sălbatici, şi este probabil că nu au di- 
ferit nici la primitivi, de acele cari există printre animale. 
Nu există în acest stadiu alte mobile cari determină raporturile 
în chestie decât pasiunile momentului, nici altă frână în afara 
fricii de consecinţe. Promiscuitatea este dar forma lor pri- 
mitivă. Acesteia îi ia locul treptat poliandria, poliginia şi în- 
fine monogamia. Obiectul uniunilor monogame permanente nu 
s'a stabilit decât prinir'o trecere insensibilă dela formele an- 
terioare. lar cauza care a avut o acțiune mai puternică în 
instituirea monogamiei a fost concepția mai desvoltată a pro- 
prietății. Familia monogamă ocupă în prezent treapta cea mai 
înaltă a evoluţiei sociale. 

Dacă familia este prima formă de organizare socială, 
prima formă de guvernământ, —  înţelegându-se prin aceasta 
ansamblul unor regule cari conduc acţiunea oamenilor, — a 
fost aceea a suvernământului ceremonial. El este constituit din 
regulile de conduită socială. Acest tip de guvernământ a avut 
din toate timpurile şi continuă să aibă cea mai mare parte de 
autoritate asupra vieţii oamenilor. El se observă şi la ani- 
malele superioare, în deosebi în raporturile lor cu oamenii, 
faţă de cari prin gesturi anumite îşi exprimă sentimentul lor. 
Sălbaticii, cari nu cunosc nici autoritate politică nici religioasă, 
ascultă totuşi de un număr considerabil de regule ceremoniale. 

S'a susținut că tipurile de conduită cari alcătuesc acest 
guvernământ ar fi expresiuni voit adoptate ale diferitelor sen- 
timente, în deosebi ale respectului sau ale veneraţiei, expre- 
siuni destinate să simbolizeze sentimentele în chestie. Presu- 
punerea aceasta însă este neîntemeiată. Niciuna din diferitele 
ceremonii nu poate fi explicată în mod satisfăcător decât prin- 
tro origină naturală. Toate practicele ceremoniale nu sunt decât 
manifestări spontane ale emoţiilor. Aşa sunt trofeele, mutila- 
tiile, cadourile, vizitele, salutările, titlurile, însemnele. etc., adică 
principalele practice ceremoniale. lar emoția care le stă cel 
mai adesea la temelie este frica. Progresul lor statornic în 
integrare, în eterogeneitate, în determinare şi în coherență do- 

vedeşte că ele se conformează principiului general al evolu- 
tiei. 

De unde la început regulele ceremoniale aveau o absolută 
rigoare, cu timpul acest caracter al lor a scăzut şi tinde să 
scadă necontenit. Este de prevăzut astfel că cu desvoltarea 
vieţii sociale se va produce o dezobişnuinţă a saluiului, a 
semnelor de supunere. a titlurilor, a insemnelor, — politeţa. 
luând locul regulelor ceremoniale, şi obiceiurile raţionale lo- 
cul modei. Transformarea aceasta se datoreşte unei schimbări 
mai adânci a vieţii sociale, care constă în trecerea dela regimul 
militarist la regimul industrial. 

Am arătat că, după Spencer, o societate nu se formează 
decât atunci când gruparea indivizilor ia forma cooperării. Oa- 
menii rămân apoi asociați mai departe din cauza foloaselor 
ce rezultă în urma cooperării. Prima cauză care a determinat 
gruparea oamenilor în societățile primitive a fost cooperarea 
în război cu scopul de atac sau de apărare. Ea a dat naştere 
primei forme de organizare politică cunoscută sub numele de 
regim militarist. ÎInlăuntrul acestei organizări cooperarea era 
obligatorie. lar rezultatul ei a fost diferențierea oamenilor pe 
clase sociale. 

Cu timpul, tendinţele agresive ale oamenilor pierzând din 
intensitate, cooperarea a luat forme mai productive şi a dat 
naştere regimului industrial. Înlăuntrul acestui regim cooperarea. 
este benevolă. lar deosebirile de clasă create de regimul mi- 
litarist tind să dispară din ce în ce mai mult. Alte efecte 
ale aceleaşi schimbări ale organizării politice asupra vieţii su- 
fleteşti a oamenilor le vom vedea mai departe, când ne vom 
ocupa de evoluţia sentimentelor morale. 

Alături de toate aceste aspecte diferite ale vieţii so- 
ciale mai găsim înfine unul, care în trecut a avut o deosebită 
importanță: este vorba de acel al vieţii religioase, care a 
dat naştere instituțiilor eclesiastice, cu studiul cărora se în- 
chee Principiile de Sociologie ale lui Spencer. 

Ca şi regulele de conduită, cari constituesc guvernămân- 
tul ceremonial, ideile religioase, au o origine naturală. Ori- 
gina supranaturală care li s'a atribuit de teologi nu se înte- 
meiază pe nimic. Primitivii nu au nici ideea nici sentimentul 
divinității. In general frica de cei morţi este aceea care a pro- 
dus credinţele religioase, La origine, zeii au fost şefi mili- 
tari dispăruţi a căror putere era închipuită ca fiind supranatu- 
rală şi în consecinţă era temută. Zeii provin astfel dintr'o apo- 

teoză. În evoluţia ei ulterioară ideea divinității a pierdut din 
ce în ce mai mult caracterele antropomorfice, — mai întâi 
pe cele inferioare cum este mânia, şi apoi şi pe cele superioare, 
cum este inteligenţa. In cele din urmă, divinitatea nu va fi 
pentru mintea oamenilor decât o forţă omniprezentă, în felul 
incunoştibilului la care s'a ajuns în Primele Principii. 


7.— Aplicarea principiului evoluţiei în morală. 


Cum am arătat, Spencer considera această ultimă parte 
a operei sale, al cărei titlu era Principii de Morală, ca fiind 
cea mai importantă. Fără să micşorăm valoarea şi interesul 
restului operei sale filosofice, suntem de acord în a recunoaşte 
şi noi valoarea şi interesul deosebit ale acestei ultime părți 
destinată a cuprinde aplicarea în domeniul moralei a princi- 
piului evoluţiei. Nu însă pentru motivul la care se referea fi- 
losoful englez. Spencer credea că adânca schimbare pe care o 
produsese ştiinţa în timpul său în ideile oamenilor, făcându-i 
să treacă dela explicările supranaturale ale lucrurilor la ex- 
plicări naturale, a lăsat moralitatea, care se întemeiase până 
atunci pe credinţele religioase, lipsită de fundament. Aşa fiind, 
datoria oamenilor era să caute să dea vieţii lor morale o 
nouă întemeere, — conformă spiritului obiectiv al ştiinţei 
şi explicărilor ei naturale. Nevoia aceasta nu era numai ne- 
cesară, dar şi urgentă. „Imi stă pe inimă, —- spunea Spen- 
cer în prefața Datelor Eticei, prima parte a Principiilor de 
Morală, — să schiţez această operă finală, dacă au voi putea 
să o termin în întregime, fiindcă este o nevoe grabnică de a 
stabili pe o bază ştiinţifică regulele conduitei drepte. Astăzi, 
când prescripţiile morale pierd autoritatea pe care o datorau 
pretinsei lor origini sacre, laicisizarea moralei se impune” +). 

Totuşi, Principiile de Morală ale lui Spencer nu cuprind, 
— cum am avea dreptul să ne aşteptăm întemeindu-ne pe această 
afirmare a sa, — un uou sistem de morală întemeiat pe alte 
principii decât acele ale credințelor religioase. Ceeace cuprind 
ele nu este decât determinarea pe cale ştiinţifică, în lumina 
principiului evoluţiei, a origine: şi a transformărilor pe cari 
le-au suferit până în prezent şi pe cari le vor putea suferi 
în viitor sentimentele şi ideile morale. Este drept că pe baza 
constatărilor la cari a ajuns în urma acestui studiu întreprins 


1) H. Spencer, Les Bases de la Morale &volutionniste. tr. fr. Paris, 1880, 
p š 

asupra vieţii morale a oamenilor, Spencer a crezut, — şi vom 
vedea mai departe cum, — că se poate întemeia un nou sistem 
de morală, care să dea normele optime de conduită, aşa cum 
au căutat să facă vechile sisteme de morală filosofică. Dar 
Spencer nu s'a ocupat în deosebi de aceasta. 

Cu fenomenele vieţii morale el a făcut ceeace făcuse cu 
acele ale vieţii organice, sufletești şi sociale, încadrându-le în 
una şi aceiași categorie de fenomene ale naturii şi căutând să 
le dea o explicare unitară. Prin aceasta el se deosebea fun- 
damental de modul cum consideraseră fenomenele morale fi- 
losofii dinaintea sa, după cari ele ar constitui un domeniu 
aparte faţă de acel al naturii. Potrivit punctului lor de vedere, 
filosofii căutaseră să dea moralei aspectul deosebit al unei 
„Ştiinţe normative”, pe care l-a păstrat şi mai târziu la unii 
din reprezentanţii ei. Este drept că nu au lipsit cu totul şi 
înainte de Spencer încercări de a determina în mod obiectiv 
origina şi evoluţia ideilor morale, independent de preocuparea 
de a determina normele ideale de conduită morală a oamenilor 
şi binele absolut. Le găsim mai totdeauna la filosofii empi- 
rişti şi la cei materialişti. Ele erau însă lipsite de întemeerea 
ştiinţifică necesară. Spencer pentru prima oară a dat acestei 
cercetări asupra vieţii morale aspectul unei cercetări făcută în 
spiritul obiectiv al ştiinţei. În această idee, — că fenomenele 
vieţii morale a oamenilor se încadrează în categoria feno- 
menelor naturii, — şi în aplicarea ei, — care l-a dus la 
studiul lor obiectiv, — stă fără îndoială interesul şi valoarea 
operei sale. Ele le depăşesc în mod simţitor pe acelea ale res- 
tului operei sale filosofice prin contribuţia nouă pe zare au 
adus-o. 

Aşadar obiectul moralei este studiul obiectiv al vieții 
morale a oamenilor. Dar în ce constă aceasta? Viaţa morală 
a oamenilor sau moralitatea lor, — cum se spune, — se 
reduce la conduita lor morală. Dar aceasta la rândul ei ce 
este? Observarea ne arată că ea nu constă decât într'o activi- 
tate, care are un anumit caracter, de a fi bună sau rea. Ca- 
răcterul acesta al unei părți a activităţii oamenilor, de a fi 
bună sau rea, îi este atribuit de mintea noastră după ideile pe 
can şi le face despre binele şi răul moral. Întrebarea la 
care rămâne să răspundem este aşadar: care este origina idei- 
lo: morale și în ce constau ele? Concluzia la care a ajuns 
Spencer în privința aceasta a fost că origina ideilor morale 
ale oamenilor este în sentimentele lor morale. Ideile morale 

au întradevăr la baza lor sentimente altruiste, -— cum este 
ideea morală cea mai înaltă, aceea de justiție. La rândul lor 
sentimentele altruiste nasc din sentimentele egoiste ale oame- 
nilor. i 

Sentimentele egoiste sunt naturale atât oamenilor cât, şi 
animalefọr superioare. Viaţa sub toate formele pe cari le ia 
dealungul evoluției este stăpânită de instinctul fundamental al 
conservării. Sentimentele egoiste sunt manifertările fireşti ale 
acestui mstinct. Pe treptele superioare chiar de evolupe ale 
vieții, când viaţa sufletească ajunge la oameni la un grad înalt 
de desvoitare, egoismul este încă stăpân. „Fiecare lucrează, 
spunea Spencer, ca şi când în afacerile vieţii ar trebui să 
se ţină sucoteală în primul rând de binele personal”. 

Întrebarea care se ridică este: cum ajung oamenii dela 
egoismul natural la sentimentele altruiste, cari stau la temelia 
vieţii lor morale? Dacă observăm mai atent sentimentele al- 
truiste ale oamenilor, vedem că origina lor este în sentimen- 
tul de simpatie. lar simpatia ea însăşi are origina în viaţa 
colectivă a oamenilor. 

Într'un anumit înţeles sentimentele altruiste sunt tot aşa 
de naturale oamenilor ca şi sentimentele egoiste. Înstinctul de 
conservare nu se mărgineşte numai la viaţa indivizilor, ci şi 
la viaţa speciei din care ei fac parte. La oameni, — ca de 
altfel la celelalte animale, — prima manifestare a acestui 
instinct sunt actele prin care este crescută progenitura. La 
animalele inferioare actele acestea sunt inconștiente. Altruismul 
conştient al oamenilor faţă de progenitura lor provine din 
acest altruism inconştient al animalelor inferioare. Viaţa de 
familie face puntea de trecere dintre acest altruism spre al- 
truismul social. În deosebi mariajul monogamic, prin conti- 
tinuitatea şi intinitalea pe care a. impus-o vieţii comune în 
familie, a contribuit mai mult la desvoltarea aitruismului fa- 
milial, şi prin acesia a altruismului social. 

Odată constituită, viaţa socială a oamenilor a înlesnit 
desvoltarea mai departe a sentimentelor altruiste. Am arä- 
tat cum credea Spencer că au ajuns oamenii să adopte viaţa în 
comun, îndemnați de foloasele ei. Aici, în sânul colectivităţilor 
în cari trăiau, au ajuns ei să-și formeze sentimentele lor al- 
truiste sub impulsul simpatiei pe care o naşte în mod natural 
viața în comun în anumite condiţii. Nu numai la oameni, dar 
şi la orice alte specii de animale cari au o viaţă sufletească 
oarecare, când viaţa în comun este folositoare, dorința de a fi 

împreună creşte din generație în generație prin însăşi obișnuinţa 
de a fi împreună. În acest chip naşte plăcerea pe care o oferă 
viaţa colectivă, — sentiment pregătitor al simpatiei sociale 
şi cu ea a sentimentelor altruiste. Altfel fără simpatie viaţa 
în comun aici nu ar fi posibilă prin atacurile cărora lipsa ei 
ar lăsa liberă acţiune. Cum însă simpatia ea însăşi nu se 
desvoltă decât prin viaţa în comun a oamenilor, întrebarea 
care se ridică este. cum este posibil să ia naștere viaţa colectivă 
şi simpatia, cât timp fiecare din ele, pentru a se produce, are 
nevoe de acțiunea celeilalte? 

Răspunsul lui Spencer este că origina sentimentului al- 
truist al simpatiei se găseşte într'o formă egoistă a simpatiei. 
Simpatia a început a exista cu ajutorul acestui sentiment, care 
a înlocuit-o un timp împiedecând de a se produce atacurile 
provocate de egoismul pur. La temelia lui stau patru categorii 
diferite de motive. In primul rând lucrează cu o putere deo- 
sebit de activă frica de răzbunare. Sentimentul acesta în so- 
cietățile primitive, unde nu există nicio regulă politică, re- 
ligioasă sau socială, împiedică pe oameni, nu numai de a comite 
atacuri, da şi de a-și satisface dorințele de îndată ce se ma- 
nifestă, dacă, satisfacerea se face în paguba altora. 

Cu timpul, la acest sentiment se adaugă, pentru a lucra 
deasemenea ca o frână asupra egoismului, frica disprețului 
membrilor  dezinteresați ai grupului. Apariţia acestui senti- 
ment este determinată de faptul că societatea începe să se 
apere în totalitatea ei. Indivizii cari o compun nu reacţionează, 
numai când atacurile îi ating personal, ci și atunci când le 
sufere alţii din grupul din care fac parte. Motivul acestei 
reacţiuni este lesne de recunoscut în nevoia pe care o are 
grupul social de a se menține cu scopul apărării indivizilor, 
şi în imposibilitatea în care ar fi de a se menţine, dacă atacu- 
rile ar continua să se producă. lată dece, când atacurile conti- 
nuă a se produce asupra grupului social — din afară de 
astădată — solidaritatea grupului social creşte în așa mä- 
sură, încât interesul apărării individului cade pe planul al 
doilea, pentru a se ridica pe planul întâi interesul conservării 
grupului social. In felul acesta, ceeace fusese la început nu- 
mai un mijloc, devine cu timpul scop. Această transformare 
nu se face altfel decât tot în interesul conservării individului, 
care nu mai este posibilă decât cu condiţia conservării gru- 
pului social. lar această transformare în scop a ceeace fusese 
mijloc explică apariția unor sentimente utile conservării gru- 

pului social, — cum sunt curajul şi eroismul, — cari sunt 
împotriva conservării individuale. Solidaritatea grupului explică 
apariţia sentimentului de frică de disprețul membrilor grupu- 
lui. 

Când grupul social începe a avea un şef de război, acesta 
dându-şi seama de interesul grupului social de a suprima ata- 
curile produse în interiorul grupului pentru păstrarea integri- 
tăţii sale, el le pedepseşte, — ceeace determină apariția unui nou 
frâu al egoismului, care este frica de autoritatea politică. Sen- 
timentul de care e vorba constitue în viața morală născândă a 
oamenilor primitivi ceeace se chiamă controlul politic. Răz- 
boiul implicând cooperare în anumite condiţii, de cari şeful 
devine conştient, aceste condiţii devin regule morale. Prin- 
cipala consecință a acestei influenţe este dispariția vrăjmă- 
şiilor din lăuntrui grupului social. 

La autoritatea politică a şefului de război, când apar cre- 
dințele oamenilor în spirite, se adaugă autoritatea religioasă, 
a cărei acţiune se exercită prin mijlocirea fricii de această au- 
toritate. Divinitatea care exercită controlul moral în chestie 
nu este la început decât spiritul şefului dispărut. Personali- 
tatea lui devine, cu trecerea timpului, în imaginaţia fecundă a 
primitivilor, o zeitate din ce în ce mai temută. Exemplul 
faptelor pe cari legendele i le atribue şi pe cari indivizii le 
admiră determină formarea unui întreg grup de virtuți sociale, 
cum ar fi bunăoară sacrificiul. 

Multă vreme în viața oamenilor, nu numai necivilizați, 
ci şi în a acelora cari au atins un grad destul de înalt de 
civilizație, aceste patru categorii de frâne morale lucrează pa- 
ralel. Spencer spunea că ele sunt timp îndelungat coextensive. 
În aceste mobile egoiste ale conduitei morale a oamenilor 
își are origina conştiinţa morală şi sentimentul altruist al sim- 
patiei ca şi forma lui cea mai înaltă, care'este sentimentul jus- 
tiției 

Aşadar, la origina sentimentelor morale găsim ceeace 
se poate chema experiențele de utilitate. Nu numai la oameni, 
ci şi la animale, şi nu numai la cele superioare, ci şi la cele 
inferioare, se observă în activitatea lor o subordonare constantă 
a motivelor unele faţă de altele. lar această subordonare pre- 
zintă totdeauna şi pretutindeni acelaş caracter. Motivele ime- 
diate sunt subordonate motivelor îndepărtate. Când experienţa 
arată că satisfacerea unei nevoi, care constitue un motiv imediat 
de acţiune, nu se poate face decât cu o consecință neplăcută, 

care constitue un motiv îndepărtat de acțiune, această satis- 
facere este împiedecată de a se mai produce, nevoia căutân- 
du-şi altă cale de satisfacere. Când dimpotrivă unele acte pro- 
duc rezultate bune pentru individul care le săvârşeşte, ele sunt 
repetate oricând ocazia se prezintă. Prin experiențe de utilitate 
Spencer înţelegea asemenea asociaţii automate, inconștiente între 
acte şi consecințele lor bune sau rele, sau mai exact între re- 
prezentările actelor şi între sentimentele de plăcere sau de 
durere pe cari le produc. Aceste asociaţii suut acele cari în- 
drumează conduita morală a oamenilor, până în momentul când, 
ajunși la o viaţă intelectuală mai desvoltată, ei trec dela sen- 
timente la idei. 

Hutton, într'un articol: întitulat A questionable Parentage 
for Morals, a obiectat lui Spencer că morala nu poate avea 
origina într'un calcul interesat al consecințelor acțiunilor ome- 
neşti, — la care filosoful englez a răspuns că nici nu a susținut 
aceasta. Prin experiențele de utilitate, cari stau la origina sen- 
timentelor şi a ideilor morale Spencer nu a înţeles experienţe 
şi generalizări cu caracter intelectual, cum sunt acele cari stau 
la temelia formării ideilor, ci asociaţii între stări sufleteşti 
concrete, cari devenind automate exercită o acţiune deasemenea 
automată asupra activităţii. „Sursa ideilor morale, spunea Spen- 
cer, este în sentimente, iar a sentimentelor într'un gen particular 
de experienţe de utilitate, cari nu trebuesc confundate cu acele 
cari stau la temelia ideilor. „Procesul nu este intelectual. Nu 
e vorba de experienţe raționale şi generalizate conștient privind 
ceeace este folositor sau vătămător, cum crede Hutton”... lar 
mai departe: „„Descoperind că anumite acte provoacă mânia cu 
consecințele ei, primitivul nu mai poate gândi să le comită 
fără a-i veni în minte mânia ce rezultă şi fără a simţi teama 
ce urmează. El nu se gândeşte la utilitatea sau la inutilitatea 
actului în sine; ceeace-l reține este frica răului ce poate să 
urmeze. Acesta este înţelesul experienţei de utilitate” 1). 

Pe calea unor asemenea experienţe, cari au pus în func- 
țiune sentimentele egoiste, a luat naştere prima formă a vieţii 
morale şi primele manifestări, — încă diferite de ceeace avea 
să fie, — ale conștiinfei morale. La acest nivel de desvoltarei 
morală a oamenilor s'au produs, în sânul vieţii de familie și 
în sânul vieţii colective, primele manifestări dezinteresate ale 


1) H. Spencer, La morale et les sentiments moraux, în Problèmes de 
Morale et de Sociologie tr. tr. Paris 1894. p. 55 şi 60. 

simpatiei. care avea să producă mai târziu apariția unei noui 
forme de viață morală. Cum am arătat, simpatia este rezultatul 
vieţii în comun a oamenilor. Sentimentul capabil a se desvolta 
numai odată cu viala în comun, a cărei continuitate o asi- 
gură, simpatia, până să se producă, a fost înlocuit de senti- 
mentul egoist al fricii, sub multiplele lui forme. Dar şi dupăce 
a apărut, simpatia a fost împiedecată a se desvolta de două 
categoru diferite de cauze, dintre cari unele subiective, iar 
altele obiective. 

Cauza subiectivă care a impiedecat desvoltarea sentimen- 
tului altruist al simpatiei a fost slaba şi anevoioasa desvoltare 
a inteligenţei. Condiţiunile esențiale de producere ale simpa- 
tei sunt expresiunea naturală a sentimentelor și puterea de 
a o interpreta. Dacă sentimentele nu au căpătat putinţa de a 
se exterioriza, şi dacă exteriorizările lor nu sunt înţelese, 
atunci simpatia nu se poate produce. Simpatia presupune. pro- 
ducerea unui sentiment corespunzător în conştiinţa unei fiinţe 
vii aceluia pe care îl trăeşte o alta. Aceasta nu se poate însă 
decât cu ajutorul puterii de reprezentare, care este o funcțiune 
a inteligenţei. Puterea de reprezentare este aceea care, în lipsa 
cauzelor directe ale unui sentiment, poate să-l producă“ totuşi 
prin reprezentarea acelor cauze și a efectelor pe cari ele le 
produc în mod obişnuit. Funcţiune a inteligenței însă, puterea 
de reprezentare atârmă de gradul ei de desvoltare. În ase- 
menea condițiuni, se înțelege că lipsa de desvoltare a inte- 
lhgenţei este o piedică pentru desvoliarea sentimentului sim- 
patiei. Gradul și întinderea simpatiei atârnă de claritatea şi 
de întinderea reprezentării, spunea Spencer. Creşterea inteli- 
gențer este deci o condiție a simpatiei. Din acest motiv al 
lipsei lor de inteligență, animalele cari trăesc în cete, cum 
sunt erbivorele, sunt lipsite de simpatie. În schimb câinele, care 
datorită felului său de viață este mai inteligent, este mai ac- 
cesibil sentimentului simpatiei. La oameni chiar, slaba res- 
voltare a simpatiei, cu tot gradul lor înalt de sociabilitate şi 
cu relațiile domestice cari îi sunt favorabile, se datorește în 
bună parte încete. desvoltări a puterii de reprezentare 1). 

Cu toate acestea Spencer credea că puterea de repre- 
zentare mai desvoltată nu presupune o simpatie mai desvoltată 
la rândul ei, dacă cel ce o posedă nu a simţit aceleaşi stări. 


1) H. Spencer, Principii de Psihologie, § 527 şi 530. 

Fiecare sentiment altruist de simpatie presupune sentimentul 
egoist corespunzător ca un factor absolut necesar. Suferinţa 
foamei bunăoară nu poate fi trăită prin simpatie decât de 
cine a trăit-o mai întâi ca sentiment egoist. lată dece spunea 
Spencer că sentimentele altruiste sunt excitații simpatice ale 
emoțiilor egoiste!). 

Cauza obiectivă care a împiedecat desvoltarea simpatiei a 
fost viaţa de pradă pe care au trăit-o oamenii până nu demult. 
Dacă lipsa inteligenţei a fost în desvoltarea simpatiei o cauză 
negativă, viața de pradă a societăţilor omeneşti necivilizate a 
împiedecat desvoltarea simpatiei lucrând ca o cauză pozitivă. 
În societăţile în cari starea de răsboi este obișnuită simpatia 
nu numai că nu găsește un teren prielnic spre a se desvolta, 
dar sentimente agresive contrarii simpatiei se desvoltă în mod 
permanent. Şi cum starea aceasta a durat atât de mult în 
trecutul omenirii fără să înceteze nici până în prezent în mod 
definitiv, se înțelege că simpatia a întâmpinat o piedică con- 
stantă în desvoltarea ei şi continuă să o întâmpine, deşi într'o 
formă mult scăzută. 

Nici una însă nici cealaltă din aceste cauze cari au 
împiedecat desvoltarea simpatiei nu au o acţiune continuă. Dim- 
potrivă acţiunea lor este accidentală şi trecătoare. Inteligența 
şi cu ea puterea de reprezentare a oamenilor se desvoltă ne- 
contenit, așa încât cu timpul, din cauză negativă care împie- 
decă desvoltarea simpatiei, ea ajunge să devină o cauză po- 
zitivă de desvoltare a ez. Tot astfel organizarea militară 
şi războinică a societăților omeneşti se transformă cu timpul 
într'o organizare industrială şi paşnică, înlesnind în modul a- 
cesta ca o cauză pozitivă: de împiedecare a simpatiei să fie 
înlocuită cu o cauză pozitivă de desvoltare a ei. 

Odată cu aceste transformări fundamentale ale factorilor 
sentimentelor morale se produc şi transformări fundamentale 
în sentimentele morale ele însele. De unde până în acest mo- 
ment cauzele cari călăuzesc conduita morală a oamenilor sunt 
rezultate indirecte ale ei, — cum sunt motivul social, motivul 
politic sau motivul religios, — cauzele cari o orientează din 
acest moment înainte sunt rezultatele ei directe. Aceste ultime 
cauze constituesc motivul moral al conduitei. Acest motiv este 
o apariție târzic în viața sufletească a oamenilor, şi multă 
vreme îşi exercită acţiunea în acelaş timp cu celelalte motive. 


1) Ibidem. $ 527 şi 530, 


www.dacoromanica.ro 


Herbert Spencer 77 


In locul reprezentării consecinţelor întâmplătoare a actelor, pe 
care o cuprind celelalte, el cuprinde reprezentarea rezultatelor 
lor necesare şi naturale. 

Autoritatea motivului moral stă în sentimentul datoriei, 
care nu cuprinde numai direcţiunea în care trebue să se orien- 
teze conduita, ci și puterea de constrângere, care îi dă imuplsul. 
Acest sentiment naşte printrun fel de generalizare fiind un 
sentiment abstract. Amândouă elementele pe cari le cuprinde 
şi carı îi constituesc esenţa nasc din eliminarea a tot ceeace 
cuprind deosebitor celelalte motive ale conduitei: social, po- 
litic şi religios, şi din păstrarea a ceeace cuprind comun. 

Motivul moral a căpătat cu timpul o superioritate cres- 
cândă faţă de celelalte a căror acţiune a scăzut treptat. Sen- 
timentul de obligaţie însă sau de constrângere, care-l însoţeşte 
este trecător. Cu timpul împlinirea îndatoririlor morale nu se 
mai face prin constrângere, ci din plăcere. Cel puţin, dacă 
aceasta nu se întâmplă încă în prezent, se va întâmpla desigur 
în viitor. În general actele îndeplinite de fiinţele vii la început 
din constrângere, devin cu timpul un isvor de plăcere. Acelaş 
este cazul conduitei morale a oamenilor. Când transformârea se 
va produce, sentimentele morale vor conduce oamenii totaşa de 
spontan, cum fac azi sensaţiile. 

Alcătuirea din prezent a vieţii sociale impune individului 
să respecte existența altora, dar uneori este chemat să o dis- 
preţuiască pe a acelora cari aparţin altor societăți. Se înţelege 
că o asemenea stare socială, care produce un amestec de 
sentimente egoiste şi altruiste, împiedecă desvoltarea desăvâr- 
şită a conştiinţei morale. Când starea de război va dispărea 
cu totul, nimio nu va mai sta în calea desvoltării plăcerilor 
simpatice, cari vor fi căutate spontan. În acest stadiu, conștiința 
morală va atinge treapta cea mai înaltă de desvoltare. Ian 
sentimentul care îi va sta la temelie va fi acel al justiției, 

Acest sentiment naşte din nevoia cooperării şi din con- 
dițiunea fundamentală pe care ea o impune, când ia formą 
diviziunii muncii, şi care este respectarea convențiilor şi pro- 
porţia dintre servicii şi beneficii. Înlăturarea atacurilor este 
condițiune necesară a vieţii sociale, — dar nu singura. Pentru 
ca viața în comun a oamenilor să aibă un înţeles, trebue ca 
ei să-şi adugă servicii reciproce. În organizarea militară, aceste 
servicii iau mai ales forma apărării. În organizarea industrială 
aceste servicii iau mai ales forma cooperării. La început coope- 
rarea este complect omogenă, — ceeace înseamnă că oamenii 


www.dacoromanica.ro 


78 Herbert Spencer 


îşi fac aceleaşi servicii în cantitate şi calitate. Cu apariția 
diviziunii muncii, cooperarea devine eterogenă. În acest stadiu 
de desvoltare, ea face necesară stabilirea convenției la temelia 
căreia stă recompensarea proporţională a serviciilor. În această 
formă a cooperării îşi găseşte origina întâi sentimentul de 
justiție şi apoi ideea de justiţie. 

Dar justia nu are numai acest înțeles de dreptate, ci 
şi de supunere faţă de legislatorul uman sau divin. Acesta este 
înţelesul cuvântului până în timpurile moderne. lată dece mă- 
sura a ceeace este just şi injust nu a fost aceeași totdeauna şi 
pretutindeni. Este îndeobşte cunoscută deosebirea aceasta în 
diferitele societăţi omeneşti. Ea se explică prin aceea, că ideea 
de justiţie rămânând totdeauna în acelaș înţeles de supunere 
faţă de legiuirile morale, ele diferind înlăuntrul diferitelor so- 
cietăţi după gradul lor de desvoltare, s'a schimbat şi conți- 
nutul ideii de justiție. Nu se poate lăgădui totuşi că aceste 
criterii multiple ale justiției au avut numeroase elemente co- 
mune, şi încă nu din cele mai puţin însemnate. Ele se gry- 
pează mai ales în jurul principiului utilității, care călăuzeşte 
în mod suveran viața morală a oamenilor. 

In forma ei ultimă de evoluţie, ideea de justiţie cuprinde 
două elemente, dintre cari unul pozitiv şi unul negativ. Ele- 
mentul ei pozitiv afirmă libertatea fiecărui om, libertatea egală, 
care este legea morală supremă. lar elementul ei negativ limi- 
tează această libertate la respectul libertăţii celorlalți. Cu alte 
cuvinte ideea justiției implică libertatea dephnă şi egală a fie- 
cărui om cu rezerva respectării libertăţii celorlalți. Corolanile 
aceste formule generale a ideii de justiție sunt: dreptul la inte- 
gratatea fizică, libertatea de a se mişca şi deplasa, dreptul la 
folosinţa mediilor naturale, dreptul de proprietate corporală 
şi incorporală, dreptul de a dărui şi de a lăsa prin legat, 
dreptul de a schimba şi de a face angajamente, libertatea muncii, 
libertatea credinţei şi a cultului, libertatea cuvântului și a scri- 
sului. În societățile grosolane, spunea Spencer, guvernanţii im- 
pietează asupra acestor libertăți. Timpurile moderne însă nu 
cunosc asemenea atingeri la libertăţile conforme ideii de jus- 
titie. Totuși, în starea actuală de lucruri, nu numai în regi- 
murile politice autoritare, dar şi în cele zise sau pretinse 
democratice, lucrurile par a se petrece mai degrabă ca în so- 
cietățile grosolane. 

Dar o societate nu a atins desăvârşirea, când justiția 

s'a instalat în mijlocul ei, — fie şi sub forma cea mai per- 
fectă. Oameni ar suferi, dacă nu şi-ar aduce, — cel puţin 
uneori, — servicii gratuite. lată dece binefacerea trebue să se 


adauge justiţiei. Ea este aceea care dă la lumină adevăratele 
sentimente altruiste. Această formă a altruismului însă nu trebue 
să depăşească o anumită limită, care reprezintă un compromis 
între egoism şi altruism. Altruismul pur ca şi egoismul pur 
este dăunător vieţii sociale. Despre ultimul nu încape îndoială. 
El ar duce la războiul universal şi la disoluția socială. Cât 
despre cel dintâi, dacă s'ar produce, .ar face ca indivizii, prin 
dezinteresul prea mare faţă de ei înşişi, să sufere, şi viaţa .so- 
cială să degenereze. Purul altruism se distruge astfel pe sine. 
Compromisul care trebue să se producă în mod necesar ia 
forma altruismului utilitar şi constitue un amestec armonic 
de egoism şi altruism. Moraliştii au condamnat egoismul total 
şi defimtiv. Viaţa însă, arătându-se mai prudentă, deşi sa 
îndreptat în evoluţia ei spre altruism, nu a părăsit totuşi nici- 
odată un grad oarecare de egoism. 

S'a susținut că morala lui Spencer ar fi o morală utili- 
taristă. Adevărul este, — cum am mai spus — că Spencer 
nu a formulat un sistem de morală după modelul. celor de până 
la el, ci a căutat numai să determine origina şi evoluţia sen- 
timentelor şi ideilor morale. lar răspunsul a fost, — cum am 
arătat, — că ea este naturală. Plăcerea este aceea care orien- 
tează conduita morală din punct de vedere practic. utilitatea 
din punct de vedere teoretic. De aici nasc mai întâi sentimen- 
tele morale, şi din ele ideile morale. Aşadar Spencer a susținut 
în morală o teorie evoluționistă. Cu această contribuţie, el nu 
poate fi considerat un utilitarist. Că doctrina utilitaristă poate 
fi pusă în acord cv teoria sa evoluționistă, a recunoscut-o el 
însuşi 1), dar este altă chestiune. lată dece Spencer a re- 
cunoscut în termeni expreşi că accepta utilitarismul. A făcut 
însă rezerva cà acceptà nu acel utilitarism empiric curent, 
care nu recunoaşte ca îndreptar al conduitei decât generalizări 
empirice, ci un utilitarism raţional, care deduce din legile ge- 
nerale ale vieţii şi din condiţiunile existenţei ce feluri de ac- 
țiuni trebue în mod necesar să tindă a produce fericirea sau 
nefericirea, deducţiile ei devenind regule de conduită?). 


1) Principii de Psihologie, Vol, Il., § 531. 
2) Spencer, La Morale et les Sentiments moraux, în Problèmes de Mo- 
rale et de Sociologie, tr, fr. Paris 1894 p. 51. 

Incheere. 


Într'un articol asupra Primelor Principi: publicat în Revue 
des Deux Mondes Auguste Laugel l-a înfățișat pe Spencer 
ca fiind un pozitivist şi prin urmare un adept al lui Auguste 
Comte. Pentru a înlătura această apreciere, pe care o con- 
sidera neîntemeiată, filosoful englez a scris un mic studiu 
întitulat Dece mă despart de Auguste Comie, pe care l-am 
mai pomenit. 

În acest studiu Spencer nu mergea până la afirmarea 
contrarie aceleia a lui Laugel, că ideile sale filosofice nu ar 
avea nimic comun cu ideile filosofice ale lui Comte. Punctele 
esenţiale asupra cărora se considera de acord cu întemeetorul 
pozitivismului francez erau următoarele: 1) Că orice cunoștință 
vine din experiență; cu deosebirea că ele însele au: născut 
-prin experiență; 2) Că orice cunoştinţă este relativă şi nu 
atinge decât fenomenele; înfine 3) Credinţa că legile naturii 
sunt invariabile. 

Aceste idei însă, — spunea Spencer în studiul la care 
ne referim, — asupra cărora sunt de acord cu filosoful francez, 
nu constituesc o descoperire a sa personală. Ele sunt ideile 
pe cari le au azi cei mai mulţi dintre reprezentanţii ştiinţei 
şi ai filosofiei. De unde conchidea că faptul că le admite 
nu poate să facă din el un adept al niciunuia din aceştia, şi 
cu atât mai puţin al lui Comte, care nu are meritul de a le 
fi conceput primul. 

În ce priveşte restul, Spencer credea că diferenţele dintre 
concepțiile sale şi acele ale filosofului francez sunt radicale. 
În deosebi el a stăruit asupra punctului de vedere personal 
pe care l-ar avea în problema factorilor evoluției morale. Comte 
credea că progresul inteligenţei determină progresul moral al 
oamenilor. Spencer susținea în studiul de care ne ocupăm 
că după el factorul imediat al evoluţiei morale ar fi sen- 
timentele, nu ideile. In realitate în privința aceasta deose- 
birea este mai mică decât credea Spencer. Cauza imediată a 
progresului moral al oamenilor rămâne, după el, într'adevăr, 
în sentimente. Progresul sentimentelor însă — cum, am arătat 
este după propria sa părere determinat de progresul inteligenţei. 

Adevărata diferenţă dintre Spencer şi Comte rămâne în 
legătură cu problema cunoaşterii. Comte a nesocotit problema 
existenței lumii suprasensibile, ca fiind o problemă de metafi- 
zică şi ca reprezentând astfel un stadiu înapoiat de desvoltare 

al minţii omenești. În deosebire de el, Spencer a susţinut 
existența lumii suprasensibile dându-i numele de necondiţionat 
şi de incunoştibil, şi a căutat să-i determine natura afirmând 
că este o forță omniprezentă. Altfel atât pozitivismul lui Comte 
cât şi evoluționismul lui Spencer au la temelie acelaș empirism 
agnostic, — aşa încât nici din punctul de vedere al pro- 
blemei cunoaşterii deosebirea nu este atât de radicală, cât pare 
la prima vedere. 

Dacă voim să caracterizăm concepția filosofică a lui 
Spencer, trebue deci să spunem că din punct de vedere epis- 
temologic este un empirism agnostic și realist, din punct de 
vedere ontologic un monism al forței, iar din punct de vedere 
cosmologic un mecanism evoluționist. Cu alte cuvinte în pro- 
blema cunoaşterii Spencer a susținut că origina cunoştinţelor 
noastre este în activitatea simțurilor, că obiectul cunoaşterii 
are existenţă independentă de subiectul cunoscător, iar valoarea 
ei de adevăr este relativă; în problema naturii exisienței el 
a susținut că ceeace există în realitate este o forță omnipre- 
zentă; iar în problema universului a susţinut că universul în 
starea lui actuală a luat naştere prin transformări lente de- 
terminate de legile mecanice ale naturii. La temelia tuturor 
acestor teorii stă în concepţia lui Spencer ca o idee unifica- 
toare a sistemului său filosofic ideea evoluţiei. 

Materialismul german. 


ln istoria filosofiei, materialismul german dela jumătatea 
secolului trecut se bucură de o situaţie specială, — nu însă 
privilegiată. Ea constă mai întâi în aceea că nu este luat 
totdeauna în considerare, aşa ca şi când n'ar fi o concepţie 
filosofică. Ea constă apoi în aceea că atunci când este luat 
în considerare i se arată un interes mult mai redus decât se 
arată celorlalte concepţii filosofice. Infine — ceeace este mai 
caracteristic — deasemenea atunci când este luat în consi- 
derare, este aproape totdeauna criticat, deşi nu se procedează 
în acelaş fel cu celelalte concepţii, cari — din nefericire — 
sunt cel puţin totatât de criticabile. lar obiecţiunea care t 
se aduce cel mai adesea este lipsa de originalitate și de adân- 
cime, aşa ca şi când acestea ar fi obiectivele filosofiei, nu a- 
devărul. 

Credem că un asemenea regim nu are nicio justificare. 
Materialismul este o concepţie filosofică aşa cum sunt toate 
celelalte, — şi nu vedem dece ar fi respins ca o teorie „„ne- 
filosofică” sau, când este totuşi luat în considerare, nu ar 
fi expus cu obiectivitatea cu care sunt expuse în general ce- 
lelalte concepţii filosofice, şi pe care este ţinut să o păstreze 
istoricul filosofiei. Tratamentul la care este supus şi criticele 
cari i se aduc scot la iveală o înţelegere greşită atât a filo- 
sofiei cât şi a istoriei sale. Filosofia nu este chestiune de 
profunzime — ca să nu zicem de obscuritate — sau de ori- 
ginalitate, ci de adevăr; iar rolul istoriei sale nu este de a 
reproduce numai unele din concepțiile filosofice ale trecutului 
lăsând la o parte sau criticând pe altele, ci de a le reconstitui 
şi explica pe toate cu egal interes şi obiectivitate. 

Dar materialismul are pentru mulţi reprezentanh ai fi- 
losofiei şi pentru toţi reprezentanţii credințelor religioase câte 
ceva deosebit de supărător. Pentru cei dintâi concepţia în chestia 
face din capul locului fără sens o serie întreagă de consideraţii 
la cari filosofii de-o anumiță categorie ţin totuşi foarte mult. 
Materialismul este o concepție ontologică sau — ceeace esta 
acelaş lucru — metafizică din categoria monismelor substanței, 
lar substanţa unică a cărei existență o recunoaşte în univers 
este materia. Din punct de vedere cosmologic materialismul 
şi-a asociat totdeauna o concepţie mecanistă, explicând naş- 
terea universului prin legile mişcării. Infine, din punctul de 
vedere al problemei cunoaşterii, materialismul şi-a asociat — 
în epoca modernă şi contemporană cel puţin — o concepție 
empiristă, după care origina cunoştinţelor noastre este în ac- 
tivitatea simţurilor. Cu o asemenea concepţie de bază şi cu 
asemenea teorii asociate nu este anevoe de recunoscut că ma- 
terialismul nu poate fi în vederile multora dintre reprezentanţii 
filosofiei, cari ţin să o păstreze pe un plan mai ridicat, chiar 
dacă el nu corespunde cu acel al adevărului. Empirismul în 
deosebi, care este legat de materialism, face din capul locului 
lipsite de fundament toate consideraţiile speculative în mijlocul 
cărora cei mai mulţi dintre reprezentanţii filosofiei se simt 
nespus de bine. Deasemenea pentru reprezentanţii credințelor 
religioase materialismul nu poate fi o concepție care să con- 
vină. Religiile admit existenţa spiritului, pe care materialismul 
o tăgădueşte, iar ele admit în univers existenţa scopurilor, 
pe cari materialismul le neagă. lată dece materialismul nu ar 
putea să fie pe plac nici unora nici altora. Prin aceasta, se 
explică atitudinea ostilă care s'a luat totdeauna împotriva-i şi 
regimul special la care a fost supus în deosebi în istoria 
filosofiei. 

Materialismul german dela mijlocul secolului trecut — 
de care urmează să ne ocupăm în capitolul acesta — a apărut 
atât ca o reacțiune împotriva exagerärilor la cari ajunsese 
filosofia germană idealistă din prima jumătate a secolului al 
XIX-lea cât şi ca o consecință a progreselor realizate de 
cercetarea științifică. Evoluţionismul în deosebi, sub forma în 
care apăruse în astronomie, în geologie şi în biologie, explicând 
apariţia atât a corpurilor organice cât şi a fiinţelor vii prin 
transformări lente conforme cu legile generale ale naturii, în- 
drepta mintea cercetătorilor spre o explicare mecanistă a 
universului, care nu se pulea da decât pe baze materialiste. 

La aceeaş concepţie duceau studiile ştiinţifice privitoare la 
natura vieţii sufleteşti în psiholvgie şi a vieţii în general în 
biologie. In cadrul acestor cercetări viaţa sub toate formele 
ei apărea ca o funcţiune a materiei în general, — ceeace ducea 
în mod direct la o metafizică materialistă. 

Dintre reprezentanţii acestei concepții primul care trebue 
menţionat este Carl Vogt. Vogt sa născut în 1817 la 
Giessen, unde a studiat medicina şi unde a şi devenit profesor 
în 1847. Luând parte însă la turburările politice din 1848-49, 
a pierdut catedra. Timp de trei ani, el a trăit apoi ca simplu 
particular, până în 1852, când a fost chemat la catedra de 
zoologie dela universitatea „din Geneva. 

Inainte de a deveni profesor la universitatea din Giessen, 
Vogt a publicat celebrele sale Scrisori fiziologice, între anii 
1845-47, în cari a încercat să arate că viaţa sub toate formele 
ei este reductibilă la fenomenele fizico-chimice ale materiei 
în general. O asemenea teorie asupra vieţii, care se înfățișa 
ca o explicaţie ştiinţifică, era în realitate concepția materialistă 
expusă dintr'un punct de vedere mai restrâns. Vogt nu era 
filosof şi deaceea nu a simţit nevoia să pună problema care-l 
interesa pe teren filosofic. Totuşi soluţia la care sa oprit 
nu a întârziat a lua caracterul filosofic pe care îl implica, 

La schimbarea aceasta au contribuit într'o largă măsură 
discuţiile din sânul congresului naturaliştilor germani ţinut la 
Göttingen în 1854, la care a asistat şi Vogt. Printre comuni- 
cările făcute la acest congres a fost şi aceea a lui Rudolf 
Wagner întitulată: Asupra creației omului şi a substanței 
sufletului. Wagner a căutat să arate că concepţia transformistă, 
care începuse să-şi facă loc în biologie, nu înlătură ideea 
creaţiei omului de către Dumnezeu, dupăcum cercetările ştiin- 
țifice întreprinse asupra vieţii nu duc la. concluzia că sufletul 
nu ar avea o existență substanțială. El era aşadar împotriva 
concluziilor materialiste vari se scoteau din cercetările între- 
prinse în biologie în timpul său. 

Intro scrisoare către Dressler, Beneke numise concepția 
lui Rudolf Wagner „o simplă credinţă de cărbunar”. lată dece 
Vogt a întitulat Credinţă de cărbunar și Știință (Köhlerglaube 
und Wissenschaft) scrierea polemică în care a căutat să com- 
bată părerile acestuia. Transformismul, la care aderase nu 
cu mult înainte, era pentru el o teorie care înlătura ca puerilă 
şi falşă credinţa că omul a fost creat de Dumnezeu, iar ideea 
că sufletul ar avea o existenţă substanţială independentă de 

corpul material nu găsea niciun sprijin în nouile cercetări 
ştiinţifice întreprinse asupra vieţii. Cu aceasta Vogt dădea 
ideilor sale caracterul general al unei concepţii filosofice. To- 
tuşi scrierile sale nu reprezintă în privinţa aceasta decât un 
început — şi încă foarte modest. Adevăratul aspect filosofic 
al concepţiei l-a scos în evidenţă pentru prima oară în epoca 
de care ne ocupăm Moleschott. 

Jacob Moleschott s'a născut în Olanda, în 1822. 
A studiat un timp medicina la Utrecht dând apoi docenţa în 
fiziologie şi antropologie la Heidelberg. Aici a publicat lucrarea 
sa celebră Circulaţia Vieţii (Der Kreislauf des Lebens, phy- 
siologische Antworten aut Liebigs chemische Briefe. Mainz 
1852) în care susținea concepția materialistă cu corolarul ei 
epistemologic al empirismului şi cu corolarul ei cosmologic 
mecanismul. Din cauza atacurilor cari s'au pornit în contra 
lui pentru ideile sale materialiste, Moleschott a părăsit Hei- 
delbergul. In 1856, el a devenit profesor la Zürich, iar mai 
târziu la Turin şi Roma, unde a şi murit în 1893. Un an după 
moartea sa a apărut schiţa autobiografică întitulată Pentru 
Prietenii mei (Fir meine Freunde, Lebenserinnerungen, Gies- 
sen 1894). 

Moleschott a făcut studii de medicină şi de biologie 
şi a profesat în deosebi fiziologia. El era dar un om de 
ştiinţă în toată accepțiunea cuvântului. Totuşi interesul său 
pentru probleme cu un caracter mai general l-a făcut să se 
avânte şi el în disputa care se iscase în timpul său în jurul 
materialismului. El a luat în deosebi atitudine împotriva ideilor 
pe cari le expusese chimistul german Liebig în Scrisori de 
Chimie. Împotriva concepțiilor tradiţionaliste pe cari le sus- 
ținea acesta, Mateschott a afirmat cu tăme concepția mate- 
rialistă cu toate consecințele ei de ordin teoretic. 

Din punct de vedere metafizic — ceeace constitue ideea 
fundamentală a materialismului — Moleschott nu era totuşi 
un materialist în adevăratul înțeles al cuvântului. Materialismul 
admite că în univers există o singură substanță care explică 
toate fenomenele din natură şi care este materia. Moleschott 
credea totuşi că fenomenele există şi că toate sunt de natură 
materială. lată dece el nu se numea materialist decât în opoziţie 
cu spiritualismul, — întrucât nu admite existenţa spiritului. 
Altfel el era un fenomenist. Nu există o esenţă a lucrurilor, 
spunea Moleschott, în afara proprietăților pe cari le cu- 
noaştem cu ajutorul simţurilor. lar aceste proprietăți ale lu- 


www.dacoromanica.ro 


86 Materialismul german 


crurilor sunt aşa cum le percepem. De aici rezultă pentru el 
că noi cunoaştem realitatea aşa cum este. 

Materia nu este deci pentru Moleschott ceva deosebit 
de ceeace percepem cu simţurile şi care este in acelaş timp 
fenomen şi lucru în sine. Cu alte cuvinte ceeace percepem cu 
simţurile este tot ceeace există. Viaţa şi fenomenele sufleteşti 
sunt funcțiuni ale materiei. Ele se produc în anumite condițiuni 
de brganizare a ei, realizate după legile generale ale naturii. 
Sufletul este aşadar un produs al funcţiunilor creerului. Gân- 
direa ea însăşi este un asemenea produs. Aşadar în realitate 
materia singură există, dar nu ca substrat substanţial necunoscut 
al fenomenelor din natură, ci ca realitate concretă, aşa cum o 
cunoaştem cu ajutorul simţurilor. Fenomenele ei sunt produsul 
forței pe care o posedă şi care este inseparabilă de ea. Atât 
materia cât şi forţa, care este o proprietate a eu, sunt na- 
peritoare. 

Din punct de vedere cosmologic Moleschott a susţinut 
un mecanism care nu cunoștea nicio excepție. Totul se explică 
în natură prin legile materiei şi ale forţei. lar aceste legi 
sunt absolut invariabile. „Legea naturală, spunea el, este ex- 
presiunea cea mai strictă a necesității”. 

Infine, ca un materialist consecvent, Moleschott era din 
punct de vedere epistemologic empirist. El credea aşadar că 
toate cunoştinţele noastre au origina în activitatea simţurilor. 
Orice cunoştinţă şi orice adevăr, spunea el, vine dela simţuri. 
lată dece el credea că ştiinţa şi filosofia trebuesc întemeiate 
pe experienţă. Şi întrucât simţurile sunt la temelia experienței, 
el credea mai departe că progresul ştiinţei şi al filosofiei 
atârnă de gradul de perfecţionare al simțurilor. 

Cu mai multă competenţă şi cu mai multă autoritate au 
susținut materialismul în aceiaşi epocă Czolbe şi Diihring, 
doi gânditori de o ţinută mai deosebită. Opera lor filosofică 
a avut mai puțin răsunet decât scrierile celorlalți reprezentanţi 
ai materialismului german, deşi era de o valoare teoretică in- 
contestabil superioară prin întemeerea mai largă pe care o 
da concepţiei. 

Primul dintre aceştia, Heinrich Czolbe, s'a născut 
la Danzig în 1819. Ca şi ceilalți reprezentanţi ai materialismului 
de cari ne-am ocupat până acum, el a făcut studii de medicină 
şi dela aceste studii a ajuns la filosofie, spre care interesul său 
s'a îndreptat de timpuriu. O influenţă deosebită a exercitat asupra 
sa Lotze, care în explicarea fenomenelor biologice înlătură 


www.dacoromanica.ro 


Materialismul german 87 


ideea supranaturală a unei forţe vitale. Pornind de aici, Czolbe 
a ajuns la concepția sa materialistă, care poartă numele de 
naturalism. Ea constă în aceea că înlătură ideea de supra- 
natural, nu numai dip explicarea fenomenelor -biologice sau 
psihologice, ci din explicarea întregii lumi. Czolbe a arătat 
unele tendinţe spre o asemenea concepție pentru prima oară 
în dizertaţia sa inaugurală, ţinută la Berlin 1844, Asupra Prin- 
cipiilor Fiziologiei, în care căuta să dovedească insuficiența 
explicării fenomenelor vitale prin forţe supranaturale, 

Mai târziu, după 11 ani, când polemicele în jurul mate- 
rialismului erau în plină desfăşurare, Czolbe a publicat Noua 
expunere a sensualismului (Neue Darstellung des Sensualis- 
mus. Leipzig 1855). Prin sensualism el nu înţelegea însă numai 
acei gen de empirism consecvent pe care îl susținuse cu un 
secol înainte Condillac. Sensualismul era pentru filosoful ger- 
man un materialism în adevăratul înţeles al cuvântului, cu 
toate consecinţele lui cosmologice şi epistemologice. 

Aşadar în lucrarea de care e vorba Czolbe susţinea că 
totul se reduce în -univers la materie şi la mişcarea ei. Sufletul 
nu este decât o funcţiune a sistemului nervos ca toate celelalte 
funcțiuni ale organismului. Existenţa lui substanțială nu poate 
fi admisă, fiindcă nu se poate întemeia pe nimic. Pe baza unei 
asemenea concepţii metafizice Czolhe întemeia empirismul sau 
sensualismul său. Toate cunoştinţele noastre împreună cu pre- 
tinsele facultăți ale spiritului sunt produsul activităţii sim- 
țurilor şi a sistemului nervos. [n afara simţurilor nu există 
niciun mijloc de a căpăta cunoştinţe. 

Czolbe era aşadar un empirist convins. Empirismul său 
nu a luat însă forma dogmatică pe care o luase la ceilalți 
reprezentanți ai materialismului. Conştient de insuficienţa cunoş- 
iințelor ştiinţifice din timpul său, el și-a expus ideile filosofice 
nu ca pe nişte adevăruri definitive, ci ca pe nişte simple su- 
poziţii cu un grad oarecare de probabilitate în sprijinul lor. 
În deosebi credea că trebue să ne impunem rezerve în afir- 
mările noastre, când este vorba să construim o concepţie despre 
lume, — ceeace pentru mijloacele de cari dispuneau oamenii 
pe atunci, i se părea o încercare plină de îndrăsneală. 

Dela această atitudine rezervată Czolbe a ajuns în cele 
din urmă să părăsească ideile sale materialiste. Empirismul 
. nu l-a părăsit niciodată. Concepţiile sale ontologice însă au 
suferit cu timpul serioase schimbări. În scrierea publicată în 
1865 sub titlul Limitele și origina cunoașterii omenești (Die 

Grenzen und der Ursprung der menschlichen Erkenniniss îm 
Gegensatze zu Kant und Hegel, naturalistisch teleologische 
Durchfiihrung des mechanischen Princips. Jena und Leipzig 
1865), Czolbe nu mai era un adept al materialismului, în- 
trucât alături de materia moartă el recunoștea în univers e- 
xistența unui suflet cosmic a cărui origină nu poate fi pusă 
în activitatea materiei. El credea aşadar că în afara lumii ma- 
teriale există una spirituală. Totuşi nici această nouă con- 
cepție nu a susţinut-o ca pe un adevăr în afară de orice în- 
doială, ci ca pe o ipoteză mai probabilă decât aceea materia- 
listă. Fenomenele cari se produc în natură, spunea el, pot 
căpăta diferite interpretări. Acestea pot avea fie un caracter 
mecanist şi materialist, fie unul teleologic şi spiritualist, fără 
a ne abate dela cerințele logicei. Dacă ne deolarăm pentru 
una sau pentru alta din aceste interpretări, o facem nu pen- 
trucă ne impune ştiinţa, ci fiindcă ne îndeamnă dispoziţiile 
noastre sufleteşti să o facem. 

De aici nu rezultă însă pentru Czolbe că trebue să 
rămânem într'o totală incertitudine sau că ar trebui să credem 
în valoarea relativă de adevăr a tuturor teoriilor fără deo- 
sebire. Pe deasupra tuturor interpretărilor cari sunt deopo- 
trivă de întemeiate trebue să admitem, întrucât faptele ne-o 
impun, că este imposobil să explicăm lumea printr'un principiu 
unic, aşa cum fac fie materialiştii, fie spiritualiştii. Întrucât 
viața şi spiritul nu le putem reduce la materie, trebue să ad- 
mitem în natură existenţa mai multor elemente constitutive ale 
ei. Prin acestea rămâne să înţelegem categorii de lucruri pe 
cari nu le putem analiza, nici reduce. Atari elemente ireduc- 
tibile sunt atomii pentru materia moartă, forţele organice pen- 
tru fiinţele vii şi elementele psihice pentru viaţa sufletească. 
Mai departe, aceleaşi fapte ne impun să admitem că între 
aceste elemente ale naturii există o acţiune reciprocă, şi că ea 
se exercită în natură în vederea realizării unui scop general, 
care constă în armonia naturii. În acest fel Czolbe a ajuns 
din punct de vedere ontologic la un pluralism, iar din punct 
de vedere cosmologic la un finalism. 

În scrierile sale ulterioare Czolbe a mers mai departe 
apropiindu-se de panteismul lui Spinoza. El a ajuns astfel să 
conceapă spaţiul gol ca pe o bază substanţială a lumii de 
o natură apropiată de aceea a substanței lui Spinoza. Dar el 
na mai avut timpul necesar să-şi desvolte până la capăt a- 
ceste idei ale sale, fiindcă moartea l-a surprins, reflectând 

încă asupra lor, în 1873, la Königsberg, unde trăise ca medic 
primar al' oraşului. In afara scrierilor cu caracter general filo- 
sofic el dăduse în timpul, vieţii scrieri deasemenea filosofice, 
dar cu un caracter mai particular. Una dintre acestea era 
aceea intitulată Matematica ideal al oricării alte cunoașteri 
(Din Mathematik als Ideal fir alle andere Erkenntnisse în 
Zeitschrift für exakte Philosophie. 1866), în care susținea 
că matematica trebue să servească drept fundament oricării 
cunoașteri şi trebue să fie idealul pe care să-l urmărească 
orice ştiinţă. Deşi era empirist, Czolbe dădea așadar cunoaş- 
terii matematice o valoare deosebită. O alta din scrierile de 
cari vorbeam este aceia intitulată Principii ale unei teorii exten- 
sionale a cunnaşterii. (Grundzüge einer exiensionalen Erkennt- 
nistheorie. Herausgegeben von Ed. Johnson 1875), care a a- 
părut postum şi care reprezintă o parte dintr'o lucrare mai în- 
tinsă inedită. Aici Czolbe susținea că nu numai atomii sunt 
întinşi, ci şi sensaţiile. Şi atomii şi sensațiile sunt în realitate 
deopotrivă porţiuni ale spaţiului. Deosebirea constă în aceea 
că atomii sunt porțiuni de spaţiu străbătute de soliditate, pe- 
când sensaţiile sunt porțiuni de spaţiu străbătute de conștiință. 
Plecând de aici el a susţinut caracterul spaţial al tuturor stă- 
rilor sufleteşti. Punctul acesta de vedere era al unei psihologii 
extensionale, opusă psihologiei punctualiste care tăgăduia ca- 
racterul spaţial al stărilor sufleteşti. 

Cel de al doilea dintre reprezentanții materialismului 
despre care vorbeam mai sus, Eugen Diihring, s'a născut 
la Berlin în 1833. El a făcut studii de drept la Berlin, și 
apoi a intrat în magistratură. Între anii 1864 şi 1877, a fost 
privatdocent la universitatea din Berlin. Pronunţând acuzări 
severe împotriva colegilor săi dela universitate, i s'a luat dreptul 
de a mai ține cursuri. 

Dihring nu a fost numai filosof, ci și economist. Opera 
sa filosofică cuprinde un număr mare de lucrări, dintre cari 
cele mai importante sunt: Despre timp, spațiu, cauzalitate şi 
despre logica analizei infinitesimale (De tempore, spatio, cau- 
salitate atque de analisis infinitesimalis logica. Berlin 1861), 
în care Dihring a luat atitudine împotriva apriorismului kan- 
tian susţinând că timpul, spaţiul şi cauzalitatea nu sunt forme 
subiective ale cunoașterii, ci reprezintă realităţi obiective. Au 
urmat apoi Dialectica naturală, nouă întemeere a ştiinţei şi a 
filosofiei (Natürliche Dialektik, neue Grundlegung der Wis- 
senschaft und Philosophie. Berlin 1865), Logică şi teorie a 


www.dacoromanica.ro 


90 Materialismul german 


ştiinţei (Logik und Wissenschaftsheorie, Leipzig 1878) şi Fi- 
losofia realităţii (Wirkhchkeitsphilosophie. 1895), în care şi-a 
desvoltat ideile sale filosofice. În afara lor Diihring a mai pu- 
blicat o serie de lucrări deasemenea cu caracter filosofic, dar 
cari au mai puţină importanță peniru determinarea concepţiei 
sale materialiste. Ele sunt: Valoarea Vieţii (Der Werth des 
Lebens. Eine Denkbetrachtung im Sinne heroischer Lebensauf- 
fassung. Breslau 1865); Istoria critică a Filosofiei (Kritische 
Geschichte der Philosophie, 1869); Istoria critică a principiilor 
generale ale Mecanicei (Kritische Geschichte der allgemeinen 
Principien der Mechanik, Berlin1873); Curs de Filosofie 
(Cursus der Philosophie als streng wissenschafilichen Weltan- 
schauung und Lebensgestaltung. Leipzig 1875); Inlocuirea religiei 
cu ceva mai bun (Der Ersâiz der Religion durch Vollkomme- 
neres. 1883) şi Curs general de Filosofie (Gesammtcursus 
der Philosophie, — din 1894 înainte). A munit în 1921. 

Dühring nu a voit să se recunoască drept un reprezentant 
al materialismului. El numea concepția sa despre lume filosofia 
realității. Totuşi concepția sa este un materialism în cel mai 
strict înțeles al cuvântului. După el, toate fenomenele din 
natură se reduc la fenomene ale materiei. Spiritul nu este decât 
o funcțiune a materiei, şi deci nu are existență substanțială 
independentă de materie. Simţirea şi gândirea, spunea el, sunt 
stări de exciiare a materiei. Materia ea însăși este alcătuită 
din atomi divizibil, şi cantitatea ei în univers este finită. Forţa 
este o calilate veşnică a materiei; ca atare este inseparabilă de 
materie. 

Interesantă este concepția epistemologică a lui Diihring, 
deşi în unele privinţe se apropie de aceea a lui Moleschott, 
așa încât ar putea să pară că nu este originală. Diihring credea 
că noi cunoaştem realitatea obiectivă a lucrurilor aşa cum este 
nu numai cu simţurile, cum credea Moleschott, ci şi cu gân- 
direa. Prin aceasta el susținea o concepţie diametral opusă 
aceleia a lui Kant, care tăgăduise putinţa de cunoaştere a exis- 
tenţei. După el dimpotrivă, gândirea noastră are putinţa de 
a cunoaşte realilatea în întregime. Aceasta se datorește fap- 
tului că legile gândirii sunt identice cu legile realității. Diih- 
ring susținea aşadar totala inteligibilitate a realului, — idee 
care este în general caracteristică raționalismului sub diferi- 
tele forme istorice. El admitea cu alte cuvinte că ceeace cu- 
noaştem este tot ceeace există în realitate, şi mai admitea că. 

această realitate unică este perfect raţională, că este adică 
întocmai aşa cum o gândeşte mintea noastră. 

Diihring credea astfel că timpul şi spaţiul nu sunt simple 
forme subiective ale minţii noastre, cum susținuse Kant, ci sunt 
realităţi obiective. Deasemenea el credea că principiul cauza- 
lităţii ca şi celelalte pretinse categorii ale minţii sunt aplica- 
bile lumii reale, nu numai lumii fenomenale a cunoaşterii noa- 
stre. Totuşi el nu admitea că ar fi adevărate toate ideile 
noastre fără nicio deosebire. Sunt în mintea noastră şi idei 
false; printre acestea este pseudo-ideea de infinit. Realitatea 
nu este infinită sub niciuna din formele ei. Universul este 
unic şi mărginit. lar aceasta pentru motivul că mintea noastră 
nu poate concepe numărul infinit; ea nu poate să conceapă — 
şi deci nu poate să existe — decâi numărul finit. 

In afara acestora, de cari ne-am ocupat până acum şi 
cari au adus o contribuţie mai mult cu caracter filosofic în 
constituirea concepției, materialismul german din secolul trecut 
a mai avut doi reprezentanți, a căror contribuție are mai 
mult un caracter ştiinţific. Ei sunt Büchner şi Haeckel. 

Ludwig Biichner este cunoscut în deosebi prin opera 
sa ajunsă populară Forță şi Materie (Kraft und Stoff). apă- 
rută pentru prima oară în 1855. El s'a născut la Darmstadt 
în 1824. Studiile şi le-a început cu filosofia la Giessen, 
pe care însă a schimbat-o, după un an, ascultând sfatul tatălui 
său, cu medicina. A continuat-o apoi la Strasburg, iar în 
1854 şi-a dat docența la Tübingen. In 1855 a intervenit în 
polemica ce era atunci în toi în jurul materialismului publicând 
scrierea amintită mai sus. Din cauza ideilor sale materialiste, 
a întâmpinat dificultăţi în cariera sa didactică, şi a trebuit 
să o părăsească. Restul vieţi; l-a trăit exercitând profesiunea 
de medic la Darmstadr, unde a şi murit în 1899. 

Din scrierile sale filosofice un interes mai deosebit în 
afara aceleia pe care am menţionat-o au următoarele: Natură 
şi Spirit (Natur und Geist. Gespräch zweier Freunde über 
den Materialismus und über die real-philosophischen Fragen 
der Gegenwart. Frankfurt 1857); Din Natură şi Știință (Aus 
Natur und Wissenschaft. Leipzig 1862); Șase prelegeri asupra 
teoriei darwiniste (Sechs Vorlesungen über die darwinsche 
Theorie von der Verwandlung der Arten und die erste Entste- 
hung der Organismenwelt. Leipzig 1868); Locul omului în 
Natură (Die Stellung des Menschen in der Natur. Vergan- 
genheit, Gegenwart und Zukunft. Leipzig 1869); Progresul 


www.dacoromanica.ro 


92 Materialismul german 


în Natură şi în Istorie în lumina teoriei darwiniste (Der Fort- 
schritt in Natur und (Geschichte im Lichte der darwinschen 
Theorie. Stuttgart 1884). 

Contribuţia ştiinţifică cea mai importantă pe care au 
adus-o materialismului atât Biichner cât şi Haeckel a fost în- 
'temeerea materialismului pe teoria biologică transformistă a lui 
Lamarck şi Darwin. Valoarea acestei contribuţii este cu atât 
mai mare cu cât ceilalţi reprezentanţi ai materialismului, în 
«deosebi Czolbe şi Dubhring, au refuzat să admită ipoteza trans- 
formistă şi să-i dea vreo întrebuințare înlăuntrul sistemului 
lor filosofic. Pentru Biichner şi Haeckel dimpotrivă, transfor- 
mismul ca formă biologică a evoluției este unul din princi- 
palele fundamente ale materialismului. Potrivit teoriei de care 
«e vorba viaţa a luat naştere sub forma fiinţelor foarte rudimentare 
prin transformări fizico-chimice ale materiei moarte, iar di- 
feritele specii de plante şi animale superioare, prin transformări 
Jente sub acţiunea factorilor naturali din fiinţele primitive in- 
ferioare. Aşa fiind viața nu este produsul unui principiu deo- 
sebit de materia moartă. Viaţa sufletească ea însăşi este pro- 
dusul evolutiv al vieţii în general. Sufletul aşadar nu este în 
„definitiv decât o funcţiune a materiei. 

Concluzia care rezultă mai departe de aici este că nu 
“există în univers decât o singură substanţă, —- şi aceasta este 
materia. Universul este așadar alcătuit numai din materie. Forţa 
a cărei prezenţă se constată în natură este o proprietate a 
materiei, şi ca atare este inseparabilă de materie. Legile după 
cari se desfăşură fenomenele din natură, produse ale mate- 
teriei şi ale forţei, sunt constante şi uniforme. In aspectul în 
care universul se înfăţişează în prezent él a luat naştere prin 
transformări lente ale materiei cosmice conforme cu legile evo- 
luţiei. 

Buchner era aşadar din punct de vedere cosmologic evo- 
luţionist. Şi el era din punct de vedere epistemologic un em- 
pirist. Convingerea sa era aşadar că origina cunoştinţelor noa- 
stre este în simţuri. lată dece speculaţiile raționale nu prezentau 
pentru el nici o valoare. Filosofia ea însăşi, care îşi pune pro- 
bleme cu totul generale, nu numai ştiinţa, al cărei obiect este 
studiul naturii concrete, trebue să se întemeeze pe datele expe- 
rienței şi pe rezultatele ştiinţei. 

Ernst Haeckel, cel din urmă dintre reprezentanţii 
materialismului de cari am avut a ne ocupa, s'a născut în 1834 
la Poisdam. Studiile de medicină şi de ştiinţe naturale şi le-a 

făcut la Berlin şi Würzburg. In 1861, şi-a trecut docenţa la: 
Jena. Din 1862, a devenit profesor extraordinar la aceeași uni- 
versitate; iar, din 1865 înainte, a devenit profesor ordinar de 
zoologie deasemenea la Jena. A murit în 1919. 

Scrierile sale nu au un caracter propriu zis filosofic, ci mai 
mult un caracter ştiinţific. Ele sunt în deoseb: din domeniul ști- 
ințelor naturale, şi urmăresc să aducă noui contribuţii la consti- 
tuirea transformismului ca teorie ştiinţifică privitoare la problema 
originei vieţii şi a speciilor animale şi vegetale. Ca atare ele: 
nu pot să ne intereseze. Lucrările sale cu caracter filosofic 
sunt mai mult scrieri de popularizare. Dintre acestea este. 
foarte cunoscută scrierea intitulată Enigmele Universului (Die 
Weltrătsel), care a apărut la Bonn în 1899. Ea cuprinde ideile 
filosofice ale lui Haeckel întemeiate pe rezultatele ştiinţei. 

Haeckel a numit monism concepţia sa filosofică, fără 
să recunoască identitatea ei cu materialismul, — deși între 
ele nu există nicio deosebire sensibilă. Interpretarea naturală. 
a vieţii sufleteşti pe care o adopt, spunea el, o înfăţişează 
ca pe o sursă de manifestări vitale cari ca toate celelalte 
sunt legate de un substrat material. După această concepţie 
fenomenele sufleteşti, toate fără excepţie, sunt legate de fe- 
nomene materiale în substanţa vie a corpului. 

Cu toată această teorie evident materialistă despre na- 
tura vieţii şi a sufletului, Haeckel s'a considerat un panteist 
în felul în care fusese Spinoza. Dumnezeu şi lumea, spunea 
el, sunt o 'singură fiinţă. Dumnezeu este aşadar identic cu 
natura formând o singură substanţă. Se înţelege că acesta nu 
este Dumnezeul personal al religiilor revelate. lată dece Haec- 
kel credea că religia trebue redusă la cultul ştiinţei. Prin 
ştiinţă ajungem, spunea el, să cunoaşiem esenţa divină a naturii 
Cultul religios trebue dar identificat cu cercetarea ştiinţifică. 

Din punct de vedere epistemologic Haeckel era ca şi 
ceilalţi reprezentanţi ai materialismului empirist. El a tăgăduit 
aşadar valoarea apriorismului; a făcut totuşi în concepția sa 
empiristă loc unui apriorism al speciei în felul aceluia pe 
care-l concepuse Spencer. Pentru individ există unele forme 
înăscute sau apriorice ale cunoaşterii, pe cari experienţa sa in- 
dividuală nu i le formează. Nu se întâmplă însă acelaș lucru 
cu specia, care a ajuns la ele pe calea experienţei şi le trans- 
mite indivizilor prin ereditate. Haeckel a introdus așadar, ca 
şi Spencer, ideea evoluţiei şi în deslegarea problemei cunoaşterii. 

Introducere 


În alcătuirea filosofică a secolului al 19-lea trăsătura cea 
mai puţin izbitoare pentru publicul cel mare, dar cea mai 
însemnată pentru evoluţia culturii, e disputa în jurul metafizici. 
Acestei străvechi discipline i se tăgădueşte, începând chiar din 
veacul al 18-lea, dreptul la existenţă printr'o argumeniare cuce- 
ritoare, care ducea spiritul analitic până la consecinţe extreme 
şi determina constituirea ca disciplină autonomă, prin desprin- 
dere din logica tradiţională, a teorie; cunoștinței. 

Teoria cunoștinței devine nu numai autonomă, dar şi fun- 
damenială: (întreaga filosofie e absorbită de noua disciplină. Pe 
frontul antimetafizic din a doua jumătate a secolului al 19-lea, 
locul de căpetenie îl ocupă prin originalitatea şi răsunetul lor 
două curenie înrudite numite „empiriocriticismul” (Ernst Mach 
şi Rich. Avenarius) şi „filosofia imanenţei” (W. Schuppe, 
Rich. von Schubert-Soldern şi Th. Ziehen). De sigur, şi neo- 
criticismui, ultimul viăstar al kantismului, arată aceeaş osti- 
litate faţă de metafizică și favorizează atotputernicia teoriei 
cunoștinței, Însă, cu toată întâetatea motivelor kantiene, el 
nu răpește celor două curente fizionomia lor personală, mai 
ales, pentru următorul cuvânt. În timp ce neocriticismul, deşi 
ține să rămână o „teorie a experienței , pune accentul pe acti- 
vitatea sintetică a gândirii şi rezolvă cunoașterea într'un proces 
al waţiunii, empiriocriticismul şi imanentismul întocmesc o cri- 
tică a experienţei, încercând astfel să elimine din experienţă 
toate adaosele, socotite iluzorii, ae gândirii, în scopul de a 
desvălui „experienţa pură” (Avenarius), „elementele” (Mach), 
„datul? (W. Schuppe —' aceasta cu anumite îngrădiri — 
şi Th. Ziehen). 

Orientarea empirică apropie nouile curente de filosofia lui 
Hume şi de pozitivism, în cadrul căruia versiunea germană se 
deosebeşte de cea franceză, dată de Aug. Comte — prima 
e idealistă, a doua realistă. Empiriocriticismul şi filosofia ima- 
nenței se diferenţiază nu numai de criticism dar şi de empi- 
rismul mai vechiu, afirmându-şi originalitatea într'un punct ho- 
tărttor: ele ocolesc principala greutate ridicată de fenomenul 
cunoaşterii, greutatea numită de W. James „prăpastia, epistemo- 
logică”. Cum subiectul şi obiectul, despărțite printro pră- 
pastie de chiar natura lor, ajung să intre în raport de 

cunoaştere? Deslegarea oferită de cele două noui docirine 
empirisie e monistă în sensul că ele şuprimă dualitatea su- 
biect-obiect şi caută un factor, oarecum protopiasmatic, în 
care ei sau coincid (E. Mach) sau sunt perfect corelativi ( Ave- 
nariu» ṣi Schuppe). Monismul elementelor” neutrale (nici o- 
biective nici subiective) şi corelativismul par a evita greutățile 
clasice ale epistemologiei: relația dintre factori atât de eterogeni, 
cum sunt subiectul şi obiectul, spiritul şi materia. 

Mach şi Avenarius au ajuns la aceleaș rezultate aproape 
concomitent şi independent unul de altul. Principiul „economiei 
mentale” este expus de Mach în Die Geschichte und die 
Wurzei des Satzes der Erhaltung der Arbeit (1872), iar de 
către Avenarius în scrierea de abiliiare din 1876: Philosophie 
als Denken der Welt gemåss dem Prinzip des kleinsten 
Kraţimasses. Prolegomena zu einer Kritik der reinen Erfahrung. 
Afinitătile intelectuale dintre ei, cari au avut evoluţii deose- 
bite şi au activat pe terene diferite, au fost recunoscute de 
Mach2), gânditor de adâncă sinceritate, calitate obișnuită la 
filosofii empirişti. Amândoi sunt hotărîţi să depăşească opo- 
ziţia dintre subiect şi obiect, dintre psihic şi fizic, luând ca 
punct de plecare „sensaţiile” sau „elementele? (Mach) şi 
„experiența pură” '(Avenarius). Nu mai puţin semnificativă 
e şi deosebirea dintre ei: Mach se simte atras de idealism, iar 
Avenarius împletește idealismul cu un realism colorat materialist 
(rolul central al sistemului nervos). 


Ernest Mach (1838—1916) 


Născut în Turas în Mâhren (Austria), Mach se abilitează 
în 1861 pentru fizică la Viena, în 1864,e profesor de matematică 
la Graz, în 1867 de fizică la Viena, iar din 1895 tot la 
Viena profesor de filosofie ştiinţifică. Din motive de sănă- 
tate se retrage "în 1901 şi moare în 1916. 

Filosofia ui Mach, întemeiată mai ales pe cercetări de 
istoria ştiinţelor, vrea să fie o simplă teorie a cunoștinței, li- 
beră de orice metafizică — vom vedea în ce măsură respectă 
acest desiderat. Vorbim de „filosofia lui Mach” cu rezerva 
dictată de repetata declaraţie a autorului: Ich habe schon deshalb 
ausdrücklich erklârt, dass ich gar kein Philosoph, sondern nur 
ein Naturforscher bin (Erkenntnis und Irrtum, VII). lar în 


1) E, Mach: Analyse der Empfindungen, 5-te Aufl., 1906, p. 38. 

altă operă mai “veche, Analyse der Empfindungen, scrie: Noch 
einmal, es gibt keine Machsche Philosophie (p. 300). „La 
procesul cunoaşterii pot fi observate cele mai felurite pro- 
prietăţi, mai întâiu noi îl caracterizăm drept biologic sau econo- 
mic, aşadar ca excluzând activitatea fără scop” (Die Leitgedan- 
ken meiner wissenschaftlichen Erkenntnislehre... p. 4). Eco- 
nomia priveşte alegerea mijloacelor, biologicul fixează scopul 
sub inspiraţia darwinismului: adaptarea gândirii la fapte 1). „Ex- 
primat în chipul cel mai scurt, apare ca temă a cunoaşterii 
ştiinţifice: adaptarea gândirilor la fapte şi adaptarea gândirilor 
unele la altele” (id. p. 4). Punând accentul pe laturea econo- 
mică şi finalitatea biologică a cunoștinței, Mach se înfăţişează 
ca unul din reprezentanţii pragmatismului contimporan. „Cu cât 
mai cuprinzător devine domeniul experienţei, la cunoaşterea căruia 
ajungem prin comunicare, cu atât mai economic, mai cu sgâr- 
cenie, trebuesc aplicate mijloacele de expunere, pentru a stăpâni 
materialul cu o cheltuială măsurată de memorie şi muncă. 
Ținta gospodăriei ştiinţifice este o imagine a lumii cât mai 
completă, mai sistematică, mai unitară, liniștită, cât mai puţin 
expusă vreunei tulburări de oarecare semnificaţie din partea 
unor noui evenimente, o imagine a lumii de cea mai mare stabi- 
litate” (Prinzipien der Wârmelehre, 366). „Astfel întreaga noa- 
stră vieaţă ştiinţifică ne apare numai ca o lature a evoluţiei 
noastre organice” (Id. 390). 

Privitor la formaţia sa intelectuală Mach divulgă urmă- 
toarele amănunte. Când, la începutul activităţii mele ca Privat- 
docent de fizică (1861), am luat în cercetare operele savanților, 
am descoperit ca specific al procedeului lor alegerea mijloa- 
celor celor mai simple, economice şi potrivite scopului propus. 
Prin legăturile personale cu economistul E. Hermann, în 1864, 
care de asemenea era în căutarea elementului economic din 
orice fel de activitate, Mach s'a obişnuit de a privi activitatea 
cercetătorului ca economică. De altă parte se familiarizează 
cu teoria lui Lamarck, încă din 1854 ca elev de gimnaziu, şi 
astfel e pregătit a primi în 1859 teoria lui Darwin (adaptarea 
ca efect al selecţiei). Aşadar, chiar de la Graz i se impune 


1) „ldeile călăuzitoare" de mai sus se găsesc astfel împărțite în operele 
lui Mach, după chiar spusele sale. Domină aspectul economic în Die Ge- 
schichte und die Wurzel des Satzes von der Erhaltung der Arbeit (1872); 
ambele laturi în Die Mechanik in ihrer Entwicklung (1883) şi Die Prinzipien 
der Wârmelehre (1896), Laturea biologică e luată in consideraţie în Analyse 
der Empfindungen (1886). Teoria sa a cunoștinței se găseşte în forma cea mai 
desvoltată în Erkenntnis und Irrtum, 1905 (tradusă în ]. franceză), 

opinia că desfăşurarea gândirii e o luptă pentru existenţă, în 
care supravieţueşte ideea cea mai adaptată. În acest chip se 
întregesc fericit cele două aspecte ale procesului de cunoaştere: 
cel economic şi cel biologic. Vom înregistra mai jos şi pre- 
cursorii săi în filosofie. 

Două sunt impulsiile determinante ale epistemologiei lui 
Mach: 1) hotărîrea de a curăţi ştiinţa de conceptele meta- 
fizice subîntelese, de „metafizica latentă din ştiinţă”, cum scrie 
el însuş (Prinz. d. Waâărmelehre, VIII); 2) speranţa de a 
făuri un limbaj ştiinţific, necontaminat de metafizică şi capabil 
de a servi fizica şi psihologia, care îl interesau deopotrivă. 
Rezultatul străduinţelor lui Mach e următoarea viziune monistă 
asupra lumii. „Fizicianul se poate mulţumi cu ideea unei materii 
solide, a cărei unică schimbare e mişcarea sau schimbarea locală. 
Fiziologul, respectiv psihologul, nu e în stare să înceapă nimic 
cu un astfel de lucru. Cine urmăreşte însă o sistematizare a 
tuturor ştiinţelor, trebue să caute o reprezentare, pe care o 
poate menţine în toate domeniile. Dacă rezolvăm întreaga lume 
materială în elemente, care totodată sunt elemente ale lumii 
psihice şi ca atare se cheamă sensaţii, dacă mai departe con- 
siderăm ca singură temă a ştiinţei investigarea legăturii, conexi- 
unii, dependenţei mutuale a acestor elemente omogene din toate 
domeniile, putem aştepta cu bun temeiu de a întocmi, rezemaţi 
pe această reprezentare, o construcţie unitară, monistă, şi de a 
scăpa de dualismul funest prin rătăcirile sale? (E. Mach: 
Analyse, p. 255). 

În ce priveşte predecesorii şi înrâuririle Mach schiţează 
următoarea curbă intelectuală. A plecat de la Kant, a trecut 
la Berkeley, în sfârşit prin Herbart şi Fechner, ajunge la 
Hume (Analyse, 299, vezi şi Leitgedanken, p. 12). „Că punc- 
tele mele de plecare nu se deosebesc esenţial de acelea ale 
lui Hume e evident. De Comte mă depărtez în aceea că 
pentru mine faptele sufleteşti sunt izvoare de cunoaştere tot 
atât de însemnate ca şi cele fizice”. (Analyse, 38). In sfârşit, 
dintre contimporani se simte mai aproape de W. Schuppe şi 
R. Avenarius. 

Dela început trebue însă relevată şubrezenia poziţiei 
lui Mach. In lupta sa contra metafizicii gânditorul vienez crede 
că se reazemă numai pe rezultate ştiinţifice, în timp ce fără 
să ştie construeşte o nouă metafizică de mare ecou în cuge- 
tarea de'azi, o metafizică a elementelor neutre (nici fizice, 
nici psihice). Herbert Buzello în Kritische Untersuchung von 

E. Mach's Erkenntnislehre (Ergânzungsheft la Kantstudien, 
1911), se crede îndreptăţit să scrie: „Epistemologia lui Mach 
nu e fenomenalism ci metafizică” (p. 10). 

Cum înfăptueşte Mach îndoitul program (aspectul eco- 
nomic şi biologic) al cugetării sale? Constatăm întâiu că el 
are o justă părere despre natura filosofiei, când postulează 
siguranța punctului de plecare. Acesta trebue să fie nemijlocit 
dat şi totodată simplu, „elementar'”. Pentru Mach este neîndo- 
elnic „că sensaţiile sunt adevăratele elemente ale lumii noastre” 
(Prinzipien der Wârmelehre, 360). „Elementele lumii”, după 
chipul de prezentare economică a lor, alcătuesc aci lumea 
corporală aci lumea sufletească. Deosebirea dintre fizic şi 
psihic nu e ăbsolută, ci e o deosebire de punct de vedere. 
„Lucru şi eu sunt ficțiuni provizorii de aceeaș specie” (Er- 
kenntnis und Irrtum, p. 13). „De aceea nu văd nicio opoziţie 
între psihic şi fizic, ci simplă identitate în ce privește elemen- 
tele. In sfera sensibilă a conștiinței mele orice obiect e în 
acelaş timp fizic şi psihic” (Analyse, p: 36). Deosebirea dintre 
fizic şi psihic poate fi definită ca deosebirea dintre ceeace se 
petrece în afară de U sau înlăuntrul lui U, dacă prin U se 
înțelege limita corpului meu (Erkenntnis und Irrtum, p. 8). 
In afară ca şi înlăuntrul acestei limite întâlnim numai sensaţii- 
elemente: colori, sunete, presiuni, etc., apoi spaţii, timpuri, 
care sunt tot sensaţii, iar sub raport fizic există dependențe 
funcţionale între elemente (Analyse, 284). Întrucât elementele 
sunt considerate neatârnat de corpul meu (U), şi numai în 
dependenţele lor funcţionale, avem o cercetare fizică (A. B. C...): 
întrucât ele sunt considerate în dependenţă funcţională — relaţia 
funcţională, vom vedea, înlocueşte la Mach cauzalitatea — 
de corpul meu (K. L.M...), avem sensațiile (a, B, %,..) sau eul 
(Analyse, 12). Corpul și sufletul sunt complexe relativ stator- 
nice de sensaţii. Ceeace numim corp nu e alcătuit, cum credea 
Kant, dintr'un „fenomen”, singurul cunoscut, şi din „lucrul în 
sine” necognoscibil. Lucrul în sine este un rezidiu metafizic, 
fără nici o valoare teoretică. Subliniem însă că, pentru el, 
sunt înlăturate şi conceptele de ,„,materie”, „atom”, etc., sub 
cuvântul că sunt şi ele de ordin metafizic. Mach a încetățenit : 
în filosofia contemporană acest sens greşit al metafizicei: e 
metafizic tot ce e în afară de conştiinţa individuală, orice 
existență deosebită de aceea a elementelor sensoriale, deci şi 
„atomul”, „„molecula”, etc.. 

Lumea e formată din neîncetata devenire a elementelor 

care se află în raporturi funcţionale. „Lucrul, corpul, materia, 
nu e nimic în afară de conexiunea elementelor, a colorilor, 
sunetelor, etc., în afară de aşa numitele caractere” (Merkmale) 
(Analyse. 5). Cum e deaşteptat, deosebirea dintre aparenţă 
şi realitate nu are valoare absoluiă. „De asemenea nu are 
nici un sens ştiinţific întrebarea adesea pusă, dacă lumea e reală 
sau e un simplu vis. Visul cel mai confuz e un fapt ca oricare 
altul” (Analyse. 9). Dacă fizicienii vorbesc încă de „,materie”, 
de „atom”, aceasta se întâmplă, fiindcă ei sunt prinşi în mre- 
jele unui materialism științific, deci, al unei metafizici, adesea 
ignorate, care preface în existențe absolute ceeace e un simplu 
Gedankensymbol cu valoare practică, simplu mijloc comod 
de a prezenta faptele, singurele demne a fi numite existenţe. 
Mach se vede constrâns a conceda că numai metoda științifică 
e comodă, nu şi rezultatele ei, care trebue să ne satisfacă din 
punct de vedere intelectual și estetic (Prinzipien, p. 391). Ne 
îngăduim observația că Mach, crezând că a suprimat atomul 
fizic, a introdus atomul psihic, căci ce altceva e elementul- 
sensaţie ? 

Intoomai cum nu există materie ca substrat permanent 
înapoia sensaţiilor, tot aşa nu există un eu permanent înapoia 
sentimentelor, reprezentărilor, etc. „Eul e tot aşa de puţin 
absolut constant ca și corpul” (Analyse, 3). Ipoteza unui eu, 
unitate reală ce susţine sensaţiile, duce sau la solipsism, pe 
care îl socoteşte o monstruozitate (Analyse, 28), sau la agnos- 
ticism (negarea posibilităţii de a cunoaşte lumea externă). So- 
lipsismul neagă existenţa, agnosticismul neagă cunoaşterea ori- 
cărui alt lucru în afară de eul propriu. „Dacă însă concepem 
«eul ca o unitate practică pentru o cercetare ce orientează pro- 
vizoriu, ca o grupă de elemente legate ceva mai tare, care 
se află în conexiune cu alte grupe de acelaş fel dar mai slabe, 
nu se mai ridică întrebări de felul acesta și studiile noastre 
au drumul liber” (Analyse, 23). „Lumea nu constă aşa dar 
pentru noi din enigmatice existenţe, care produc, prin acţiune 
reciprocă cu o altă existenţă tot aşa de enigmatică — eul — 
sensaţiile, singurele accesibile nouă. Colorile, sunetele, spaţiile, 
timpurile... sunt pentru noi provizoriu ultimele elemente, a căror 
conexiune o avem de cercetat. În aceasta tocmai constă expli- 
caţia adâncită a realității” (Analyse, 24). 

Conceptul de substanţă, având numai o întrebuințare prac- 
tică, se reduce la legea de coexistenţă constantă a elementelor, 
precum conceptul de cauzalitate e legitim numai întrucât înlă- 

tură subînţelesul metafizic de forţă producătoare şi se mär- 
gineşte a desemna o relaţie matematică sau o funcție. Relaţia 
e „substanţa supremă” a lucrurilor. (Erk. u. Irrtum, 134). 
„Prevăzui cu conceptul de funcţie şi cu metoda schimbării cer- 
cetătorul păşeşte pe drumul său” (Id. p. 281). 

S'a relevat că originalitatea concepţiei lui Mach rezidă 
în strădania de a desființa dualitatea eu (psihic)-fizic (corp). 
O încercare mai veche dar neizbutită de a ocoli greutățile 
dualismului a, însufleţit filosofia lui Hume. Intrebarea e: întru- 
cât e mai fericită încercarea lui Mach? Mărturisim că, Jăcând 
abstracţie de intenție care e bună, execuţia are nenumărate 
puncte vulnerabile. Cine vorbeşte de sensaţii presupune ca dat 
dinainte un eu, prima condiţie a sensaţiilor, mai presupune o: 
lume corporală, care acţionează asupra eului, a doua condiţie a 
apariţiei sensaţiilor. Ne surprinde afirmaţia contrară a lui Mach: 
„Nu corpurile produc sensaţiile, ci complexele elementare (com- 
plexele de sensaţii) formează corpurile” (Analyse, 23). Ceeace 
la Mach e un element şi un principiu, e în realitate un re- 
zultat şi o consecinţă. O sensație de sine stătătoare, care nu 
aparţine unui eu preexistent, e o ipoteză arbitrară. Noi însă 
înţelegem, pentru care motiv Mach refuză a recunoaşte eului 
altă realitate în afară de cea „practică”. Un eu real ar impune 
aşezarea reprezentărilor în interior şi ar duce la solipsism, 
pe când un eu, care e pură compoziţie de elemente, lasă 
neatinse, după dispariţia sa, „elementele lumii”, care pot intra 
într'o nouă asociaţie. 

Odată ce Mach a fărămiţat lumea (eul și corpul) 
simple elemente, el era nevoii să aşeze în locul cauzalităţii 
dependența funcțională, din care a dispărut orice urmă de 
activitate, singurul semn al realităţii. E greu de lămurit, dacă 
în geneza doctrinei lui Mach teoria elementelor a impus con- 
cepţia funcțională a cauzalităţii sau invers. Adevărul e că 
Mach refuză a vorbi de eu sau conştiinţă, deşi le presupune 
implicit. Ce devine conceptul de conştiinţă în doctrina lui 
Mach? Jl căutăm în zadar, căci nu-l întâlnim nicăeri. Faptul 
de conştiinţă nu se explică printr'o realitate deosebită de corp, 
ci prin relaţia funcţională a elementelor cu anumite corpuri 
vii, aşadar, prin raportarea elementelor în genere la elemente 
de ordin fiziologic, la corpul meu (K. L. M...). 

Dacă eul este un simplu complex, dictat de nevoja de 
a înfățișa economic elementele, se ridică inevitabil întrebarea + 
de ce elementele, în sine izolate, se unesc şi alcătuesc un 

eu? Mach nu vorbeşte nimic de aceasta, pentru un motiv 
destul de simplu: filosoful nostru nu s'a gândit niciodată să 
examineze punctul său de plecare şi să se întrebe: ce e ele- 
mentul-sensaţie? La el sensaţia are coeficient absolut. Uneori 
Mach are sentimentul că nu există sensaţie fără un suflet 
antecedent. El ocoleşte greutatea printr'o analogie: eul e faţă 
de sensaţie, ca lumea materială față de un lucru. Nu putem 
oare studia un lucru aparte fără să ne gândim la restul lumii 
materiale? (Analyse, 21). Dece n'am face această abstracţie 
şi la sensaţie? Confuzia e vădită. De sigur că pot studia 
sensaţia izolată, însă această nu e o desprindere a ei de eu, 
pentru a o transforma în „element” şi apoi a scoate din ea 
prin compoziţie eul. 

Mach mărturiseşte impresionant cum a ajuns la concepția 
sa. „Într'o senină zi de vară la câmp îmi apăru deodată lumea 
împreună cu eul ca o massă conexă de sensaţii, care aderau ceva 
mai tare numai în eu” (Analyse, nota, p. 24). E vrednică 
de toată lauda tendinţa lui Mach de a elimina din ştiinţă eul 
şi deci antropomorfismul, ducând până la capăt revoluţia co- 
perniciană şi în filosofie, însă desubiectivizarea ştiinţei nu e 
tot una cu „4 considera eul drept nimic? (Analyse, 291). 
Rezolvând realitatea în sensaţii, nu o subiectivizăm, nu univer- 
salizăm un aspect uman? El însuş scrie, întărind bănuiala 
noastră: „Drept urmare eul poate fi în aşa fel extins încât 
să cuprindă în cele din urmă întreaga lume” (Analyse, 10). 

Ajuns aci, Mach se vede nevoit să facă o însemnată 
distincţie, obişnuită în neocriticism şi reluată, cum se va vedea, 
de Schuppe, anume distincţia între cele două euri: eul restrâns 
(das engere Ich) sau eul individual şi „eul lărgit”. (das 
erweiterte Ich), eul generic, „conştiinţa în genere”. Aceasta 
îmbrăţişează eurile empirice şi corpurile. „Cine spune că mar- 
ginele eului nu pot fi depăşite de cunoştinţă, înţelege eul lărgit, 
care conţine recunoaşterea lumii şi a eurilor străine”. (Erk. 
und Irrtum, 9). Cu toate că, ne amintim, Mach numeşte drept 
monstruos solipsismul, în cele din urmă el recunoaşte con- 
secvenţa lui speculativă. (Analyse, 293). Numai că un natu- 
ralist nu e ţinut să meargă până la solipsism, fiindcă el nu 
urmăreşte un sistem închis. Dar Mach mai săvârşeşte o abatere 
de la linia doctrinei şi din alt punct de vedere. Definind 
ştiinţa o „adaptare a gândirilor la fapte şi unele la altele”, el 
introduce discret dualismul între fapte şi activitatea gândirii. 
Ştiinţa, spune el, nu e posibilă fără o stabilitate a faptelor 

ca şi a gândirilor ce corespund faptelor prin adaptare. (Erk. 


u. Îrrtum, 278-279). 
Richard Avenarius (1843-1896) 


În vreme ce E. Mach, în primul rând istoric al fizicii, 
clădeşte o filosofie simplistă în conţinutul ei, Avenarius, 
spirit de strictă formaţie filosofică, are simţul complexității 
în punerea şi rezolvarea problemelor şi se foloseşte de o expu- 
nere greoae, scolastică, încărcată de o terminologie nouă şi de 
formule aparent matematice, în scopul de a asigura filosofiei 
caracterul de disciplină exactă. De ce filosofia să nu poseadă 
ca şi matematica un limbaj tehnic? In acest chip sar pune 
capăt controverselor fără rezultat şi s'ar inaugura o filosofie 
ştiinţifică. Avenarius prefera să nu fie înţeles de loc de cât 
să fie rău înţeles. De aceea — totuş spre mâhnirea sa — 
multă vreme publicul filosofic l-a ignorat sau l-a prețuit sub 
meritele sale, care sunt reale. Reparaţia târzie n'a schimbat 
prea mult dispoziţia noului public. Era prea târziu pentru 
ca originalitatea ideilor sale să fie prețuită după cuviinţă. El 
însuş recunoaşte în prefața la „Critica experienţei pure”: „Am 
făcut tot ce sta în puterile mele de a da în vileag şia nimici 
orice prejudecăţi care ar putea să mă influențeze pe mine 
însumi” (XXIV). Inchee însă cu melancolie că a pornit să 
caute adevărul şi la sfârşit sa mulțumit „să se lămurească 
pe sine însuşi” (XXVII). 

Născut la 19 Noembrie 1843 la Paris, unde tatăl său avea 
o editură şi librărie germană, mama sa fiind născută Geyer, 
deci înrudită cu R. Wagner, Avenarius a studiat la Berlin, la 
universităţile din Ziirich şi Leipzig, unde promovează în 1869 
cu o teză asupra lui Spinoza (Ueber die beiden ersten Phasen 
des Spinozischen Pantheismus). Se explică înrâurirea lui Spi- 
noza în ce priveşte idealul unei filosofii matematice — în 
formule şi rezultate, nu şi în metodă, care la el e inductivă — 
ca şi în conceperea gândirii ca manifestarea sforţării de con- 
servare ce constitue esenţa omului. In 1876 se abilitează Privat- 
docent, la aceeaş universitate, cu o lucrare ce n'a trecut neob- 
servată, având un titlu ce trădează întâmplătoarea înrudire cu 
ideile lui Mach: Philosophie als Denken der Welt gemăss 
dem Prinzip des kleinsten Kraftmasses (Filosofia ca gândirea 
lumii potrivit principiului de minimă cantitate de forţă). Sub- 
titlul acestei opere anunţă opera de căpetenie: Prolegomena 
zu einer Kritik der reinen Erfahrung. Peste două semestre, 


www.dacoromanica.ro 


Empirio-criticismul german 103 


în care timp el fundează împreună cu C. Goring, H. Heinze 
și W. Wundt periodicul Vierteljahrsschrilt fúr wissenschaft- 
liche Philosophie (vol. I. 1877), el e chemat profesor titular 
la catedra de „filosofie inductivă” din Zürich. 

Opera sa cea mare e Kritik der reinen Erfahrung în 
două volume (1888 şi 1890), în care spre deosebire de cea 
precedentă se afirmă o direcție realistă şi se încearcă, puţin 
fericit, renovarea stilului filosofic. O versiune concentrată 
şi mai la îndemână, în care se adânceşte conceptul de „,intro- 
iecţie”, oferă: Der menschliche Weltbegriff, 1891 (ediţia a 
3-a cuprinde alături de scrisoarea deschisă a lui W. Schuppe 
despre Bestatigung des naiven Realismus şi articolul lui Ave- 
narius: Bemerkungen zur Begründung des Gegenstandes der 
Psychologie). O muncă istovitoare curmă în 1896, la vârsta 
de 53 ani, o vieață închinată adevărului şi împedecă desăvâr- 
şirea sistemului printr'o morală a plăcerii libere. 

Scrierea Philosophie als Denken der Welt are ca scop 
studiu! problemelor filosofice sub unghiul „principiului de mi- 
nimă cantitate de forţă”, care e un principiu de conservare, 
întrucât schimbarea suferită de vechile reprezentări la apariţia 
nouilor impresii e cât mai mică posibil, şi un principiu de 
evoluție, întrucât dintro mulțime de apercepții preferăm pe 
aceia care cu o egală cheltuială de forţă dă un rezultat mai 
mare (Prefaţă). E clar; vieaţa sufletească e privită dintr'un 
punct de vedere biologic şi energetic. 

Vom schiţa ideile acestui opuscul. Asemenea tuturor func- 
țiilor sufleteşti gândirea sau apercepţia are un caracter finalist. 
Sufletul se sileşte să execute procesul de apercepție cât mai 
adaptat, adecă, cu relativ cea mai mică risipă de forţă sau 
cu relativ cel mai mare succes. Economia e impusă omului 
de caracterul finit al făpturii omeneşti. Dacă puterile su- 
fletului ar fi infinite, ne-ar fi indiferent câtă energie se chel- 
tueşie, cel mult ar interesa pierderea de timp (Op. cit., 3). 
Desfăşurarea nepotrivită a forţei sufleteşti în contradicții, lipsă 
de continuitate, se vădeşte prin reacţii neplăcute: nesiguranţă, 
îndoială. 

În apercepţia teoretică principiul de minimă cheltuială de 
energie se manifestă în concept, care unifică şi simplifică. 
Funcţia conceptului (şi a legii) e de a subsuma reprezentările 
particulare (lucruri şi procese), datorită notelor lor comune. 
Tot aşa conceptele inferioare găsesc unitate prin subordonare 
faţă de concepte superioare, până ce se ajunge la două con- 


www.dacoromanica.ro 


104 Empirio-criticismul german 


cepte universale şi, dacă e posibil, la unul singur. Filosofia 
are ca obiect căutarea unității supreme, în cadrul experienţei, 
precum ştiinţele speciale se mulțumesc cu unităţi subalterne. 
Dacă ţinem seama de rolul gândirii, putem conclude că fi- 
losofia e străduința de a îmbrăţişa totalitatea experienţei cu 
cât mai mică cheltuială de forţă. lată de ce trebue să concepem 
filosofia „ca gândirea lumii potrivit principiului de minimă 
cantitate de forţă”. (Id., 21). Dacă obiectul filosofiei e de- 
terminarea experienței în trăsăturile ei universale, care e me- 
toda ei? Dela început se impune deosebirea dintre experienţa 
naivă şi cea ştunţifică. Experienţa ştiinţifică se caracteriză 
prin eliminarea a tot ce nu se găseşte în dat şi deci a fost 
adăogat de gândirea celui ce are experienţa (Id., 30). Adau- 
surile antropomorfice sunt de trei categorii: apercepția mito- 
logică, prin care adăogăm datului întreaga noastră existenţă; 
apercepţia antropopatică, în care adausul sunt unele senti- 
mente; în sfârşit, apercepția formal-intelectaală, prin care im- 
punem datului pur anumite forme ale intelectului (substanţă, 
cauzalitate). Principiul de a nu cheltui mai multă putere de 
gândire decât cere obiectul dictează filosofiei ca temă „câşti- 
garea experienţei pure”. De aceea metoda filosofie; nu e me- 
toda observaţiei și nici numai simpla critică, ci eliminarea 
(p. 40). Eliminarea este operația metodologică a oricărei ştiinţe; 
dar în filosofie ea se aplică la totalitatea experienţei şi ca atare 
are un rol primordial. 

Potrivit operei principale a lui Avenarius, obiectul filo- 
sofiei e o „teorie formală şi generală a cunoaşterei omeneşti” 
(Kr. d. reinen Erfahrung, vol. I, XVII). Tema e formală în 
alt înţeles decât cel kantian, anume nu e cercetarea formelor 
neempirice sau a priori care condiționează experienţa şi or- 
ganizează conţinutul ei, ci descrierea a ceeace e universal în 
orice experienţă. Pentru a eticheta doctrina sa Avenarius a 
făurit termenul de „„empiriocriticism”. „Critica experienţei” are 
o îndoită preocupare: a) analizează elementele şi devenirea ex- 
perienței; b) elimină formele greşite care vijiază experienţa 
(introiecţia ). 

Convingerea temeinică a lui Avenarius e că toată cunoş- 
ştinţa noastră se desfăşoară în cadrul experienţei. Dar filosofia 
pare că osândeşte experienţa şi postulează depășirea ei. Origi- 
nalitatea lui Avenarius e de a fi probat că depăşirea experienţei e 
o iluzie, căci ea se face tot cu ajutorul experienţei, ori de câte 
ori aceasta sufere o deviere, inevitabilă, la început, dar treptat 

-eliminabilă. Idealul cunoștinței e „experienţa pură”, aşa dar, 
o experienţa curăţită de „concepte complimentare” (Beibegriffe), 
de sporurile aduse de gândire. Critica dovedește că tema ori- 
cărei cunoştinţe nu poate fi rezolvată decât în cadrul-,,expe- 
rienţei pure”. Pornim dela experienţă şi ajungem la experienţă. 

Avenarius deosebeşte două înţelesuri ale experienţei pure: 
1) sensul sintetic, anume experienţa pură e un enunţ, ale cărui 
componente au drept supoziţii numai elementele mediului; 2) 
serisul analitic:. experiența e un enunţ căruia nu i s'a adăogat 
nimic care să nu fie tot experienţă, care deci în sine nu e nimic 
altceva de cât experiență (Kr. d. r. Erf. I, 4-5). Critica 
purcede dela sensul sintetic pentru ca prin eliminarea factorilor 
străini să ajungă la o experienţă purificată, ideal filosofic, de 
care ne apropiem necontenit. 

Cele două înţelesuri ale experienţei trebuesc întregite prin 
ceeace Avenarius numeşte „empiriokritische Axiome”, care sunt 

„două: 1) Axioma conţinuturilor de cunoaştere: orice individ 
ia ca supoziţie primordială un mediu cu multiple elemente, 
alți indivizi cu multiple enunţuri (Aussagen) şi, în sfârşit, 
enunțurile ca dependente într'un chip oarecare de mediu. Toate 
conținuturile de cunoştinţă din concepţiile filosofice, critice sau 
necritice, sunt modificări ale acestei supoziţii primordiale. 2) 
Axioma formelor de cunoaştere: cunoştinţa ştiinţifică nu posedă 
esenţial alte forme sau mijloace de cât cunoştinţa neştiinţifică; 
toate formele sau mijloacele ştiinţifice de cunoaştere sunt tran- 
sformări ale celor preştiințifice (vol. I, p. XV). Avenarius, 
recunoscând necesitatea ca filosofia să aibe un punct de plecare 
sigur, o „supoziţie empiriocritică”” — supoziţie în sensul de 
fundament — susține că omul porneşte dela o experienţă 
primitivă, nefalsificată de concepte accesorii (Beibegriffe), dela 
acea experienţă sintetică, pentru care totul e dat, dela „,con- 
ceptul natural al lumii” (der natürliche Weltbegritf). 

Care e cuprinsul acestui „concept natural”, faza cea dintâi 
şi cea mai curată a cunoștinței noastre? 1). Avenarius o numeşte 
„„Prinzipalkoordination”, desemnând astfel relația fundamentală 
dintre „numitul eu” (das Ich-Bezeichnete) sau. „individul uman” 
şi mediul sau „înconjurimea” (Umgebung). Să precizăm înţelesul 
acestei relaţii. În niciun caz nu poate fi vorba de vechea relaţie 
între subiect şi obiect, pentru care experiența cuprinde numai 


1) „Un fel de Rousseau epistemologie, care ne îndeamnă să ne tn- 
toarcem la natura primitivă şi adevărată“. I. Petrovici: Cercetări filosofice, 
ed. II (1926), p, 134, 

obiectul, iar subiectul rămâne în afară de experienţă sub pre- 
textul că el are experienţa şi ca atare nu mai aparţine experienţei. 
Dualitatea subiect-obiect face peste putinţă înţelegerea cuno- 
ştinței, fiindcă reprezintă marea falsificare a experienţei, pă- 
catul din naştere al filosofiei. În cea mai strânsă dependenţă, 
de acesi dualism se află alte dualisme metafizice: suflet-corp, 
spirit-materie, care sunt deasemenea viţieri ale experienţi pure. 

„Numitul eu” (Avenarius înţelege prin eu „omul integral”) 
şi mediul se situiază pe acelaş plan și înlăuntrul unei expe- 
riențe unice, ambele sunt Vorgefundes sau, mai de grabă, Zu- 
sammen-Vorgefundenes. Nicio descripţie corapletă a „pregăsi- 
tului” nu poate cuprinde eul fără mediu şi mediul fără eu. 
(Weltbegriff, p. 191). Aşa dar massa de date sau experienţe 
se polarizează între cele două puncte, pe care Avenarius le 
mai numeşte, neutral, şi „membrul central’ (Zentralglied) şi 
„membrul opus” (Gegenglied). La dreptul vorbind, pentru Ave- 
narius „individul umana” (eul, membrul central) se pierde în 
massa experienţei, însă în acest cadru, deşi e un „lucru” printre 
celelalte, el are o poziţie centrală, iar restul dobândeşte coefi- 
cientul vag de „,înconjurime”. Orice experienţă este experienţa 
unui individ şi orice individ se află legat de un mediu. Rea- 
litatea concretă e corelaţia dintre mediu şi eu; nu există mediu 
fără spectator şi nici spectator fără o privelişte 1). 

În cuprinsul mediului deosebim „lucruri”, care se supun 
legilor mecanice, dar şi „semeni? (Mitmenschen), care re- 
zistă unei complete reduceri la mecanism. Caracterul amecanie 
al „semenilor” este o ipoteză, dar o ipoteză în acord cu expe- 
riența. Totuş această ipoteză, vom vedea, închide în sine mari 
primejdii, din pricina alteraţiilor pe care ea le suferă în 
cursul evoluţiei omeneşti. În principiu, am putea socoti pe 
semeni ca simple umbre ale mecanismului universal, însă ne-am 
îndepărta atunci prea mult de „„pregăsit” (Weltbegriff, 193). 
Ce anume dats determină introducerea acestei ipoteze? Fap- 
tele sau mişcările mele sunt legate de „enunţuri”” (Aussagen). 
de percepții, reprezentări, gândiri, sentimente, etc. Eu atribui 
mişcărilor celorlalţi, analoage mișcărilor mele (gesturi, limbaj ), 
aceeaș semnificaţie „mai mult decât mecanică”. Analogia dintre 
mine şi „semeni” se reazemă pe „supoziţia fundamentală a, 
egalităţii principiale a oamenilor”, datorită căreia eu susțin 


j 1) Doctrina lui Avenarius are aci o actualitate, pe care și înalte pri- 
vinţe a relevat-o W. Drabowitch: La Bio-psycholosie de R. Avenarius, Re- 
vue philosophique. 1933, I, pp. 402—448. 


www.dacoromanica.ro 


Empirio-criticismul german 107 


că precum semenul este element al experienței mele şi eu 
sunt element al experienţei semenului (Weltbegriff, 19). 

„Critica experienţei pure” are de acum ca temă să des- 
crie formele generale şi „variaţiile” experienţei primitive sau 
ale „,coordinaţiei principale”. Orice valoare accesibilă descripţiei, 
întrucât e un element al mediului, e denumită prin litera R 
(Reiz=excitaţie), iar orice valoare accesibilă descripției, întrucât 
e un conţinut de enunţ, e denumit prin E (Empfindung=sensaţie). 
(Vezi Kr. d. r. Erf. I, 15). Problema cardinală a Criticei este 
examenul raportului dintre R şi E. Observăm întâiu că orice 
„valoare E” corespunde unei „valori R” şi că această univer- 
sală corespondenţă se explică prin dependenţa lui E de R. 
„Valorile E” alcătuesc „seria vitală dependentă”. Mai departe, 
observăm că E nu depinde numai de R, ci şi de „individul 
uman”, iar la individul uman mai ales de sistemul nervos, pe 
care îl numeşte „sistemul C” sau „,substituția empiriocriticistă””, 
fiindcă a luat locul individului ca atare. Individul nu vede 
spre pildă pomul, dacă nervii sunt tăiaţi, dar îl poate „gândi; 
dacă se distruge creerul, dispare întreaga experienţă. Prin ur- 
mare „valorile E” atârnă nemijlocit de „sistemul C” (creer) 
şi mijlocii de mediu (R). 

„Valorile E” se impart la rândul lor în două categorii: „ele- 
mente” (colori, sunete, gusturi, mirosuri) şi „caractere” (plăcut, 
neplăcut, frumos, urât, binefăcător, repugnant, etc.). (Kr. d. r. 
Erf., 16). Dependenţa „enunţurilor” de mediu prezintă două. 
laturi: mediul nu e numai o multiplicitate de excitaţii (R), 
care provoacă reacţiile individuale, ci şi un sistem de elemente 
nutritive, care conservă ființa umană. Pentru nouile elemente 
Avenarius întrebuințează litera S (Stoff=materie). Se înte- 
lege că sistemul nervos din trebuința de a lupta cu mediul, e 
silit să ia din acelaş mediu mijloacele de trai, alimentele. Astfel 
să „sistemul C” e dependent nu numai de R, dar de materia 
nutritivă (S). Aceste două mărimi stau în raport invers: cu 
cât munca sistemului nervos, din pricina excitaţiilor (R), e mai 
mare, cu atât mai mare e desasimilarea sau cheltuiala de ener- 
gie. Trebue subliniat că raportul dintre E (sensaţie), şi sistemul 
nervos nu € un raport cauzal: creerul nu produce „„sufletul”, 
întocmai cum creerul, vom vedea, nu e conţinătorului „,sufle- 
tului”. Raportul e de ordin logico-matematic sau funcţional, 
înrudit dar nu identic cu paralelismul psihofizic şi deopotrivă 
opus monismului materialist ca şi dualismul. E vădit însă că 
doctrina lui Avenarius stă mai aproape de materialism (depen- 

denţa conştiinţei de materie) de cât de dualism, cu toată opo- 
ziția ireductibilă individ-mediu. 

După statornicirea acestor propoziţii fundamentale, Ave- 
narius trece la descripta raporturilor dintre E şi! sistemul C cu 
mediul (R și S). Primul volum din „Critica experienţei pure” 
se ocupă de „mediu şi sistemul C”, al doilea de „seria vitală 
dependentă” (E). Sistemul C nu e nici sustras schimbărilor 
nici indestructibil, de aceea sub presiunea mediului el luptă să 
se conserve şi drept urmare sufere „oscilații? (Schwankun- 
gen). Valoarea de conservare a sistemului C variază, iar va- 
riaţia se cheamă Vitaldiferenz. Diferenţa vitală e egală cu zero, 
dacă conservarea vitală e maximă, exprimată prin ecuaţia: ò (di- 
ferenţa vitală) =f (R)+t(S)=0O. Dacă oscilaţiile sunt pozi- 
tive, adecă dacă unul din cei doi factori sporeşte, avem ecuaţia: 

= f(R)+£ (5)>0; dacă oscilaţiile tind din nou spre prima 
ecuaţie din pricină că unul din factori sufere scădere, oscilaţiile 
sunt negative (Kr. d. r. E. I, 86). Toate oscilaţiile străbat 
trei faze: apar, treptat sunt modificate, dispar. Sistemul C tinde 
spre maximul vital, spre constanţa şi imobilitatea întrun ,me- 
diu ideal”, care este însă o simplă ficţiune. Soarta omului, după 
naştere, e lupta şi suferința. Un singur mediu se apropie de 
condiţiile idealului, e mediul dinainte de naştere: sânul matern, 
„acest sanctuar al conservării” (I, 63). 

Primul act al sistemului C este afirmaţia în faţa mediului, 
adaptarea, cunoştinţa. Orice variaţie a acestei prime stări apare 
ca o negaţie, fiindcă aduce un factor „nou, necunoscut”, o 
problemă. In a treia fază sistemul C se reafirmă, eliminând 
noutatea şi menţinând: prima afirmaţie. În locul sentimentului de 
încordare, de straniu, de problematizare, reapare sentimentul 
de familiaritate, deproblematizarea. Şi cu aceasta facem trecerea 
la volumul II. Trebue să observăm în treacăt că Avenarius, 
vecurgând la expresia de „oscilație? cerebrală, nu oferă re- 
zultate ale unei observaţii controlate, ci o construcție biome- 
canică, o „dialectică cerebrală”, cum a numit-o W. Wundt. 

Volumul II are ca temă „seria vitală dependentă” sau „„va- 
lorile E” ce însoțesc oscilaţiile cerebrale în toate nuanțele aces- 
tora. „Valorile fundamentale”, cele dintâi studiate, sunt urmă- 
toarele: calitatea sensaţiei, intensitatea ei, caracterul afectiv (das 
Affektional), Idenţialul, care uneşte Heterotul (altul) şi Tau- 
totul (acelaș), Fidenţialul sau gradul de obişnuinţă al unei exci- 
taţii. Urmează valorile de „existență”, „sigur, „,cunoscut'”, 
Vin la rând „modificările generale ale valorilor fundamentale”, 

care alcătuese determinări mai complexe. Aşa ide pildă acelaş 
conţinut se înfățișează sub forme diferite: lucru, imagine, gân- 
dire. După modificările generale sunt luate în cercetare cele spe- 
ciale şi mai concrete. Sunt examinate în primul rând modificările 
Afecţionalului (plăcut-neplăcut) şi ale ,„Coafecţionalului” (re-- 
feritoare la motricitate: „greutate”, „mişcare”, „activitate”, „pa-- 
sivitate”, în care se oglindesc sentimente muşchiulare). 

Dacă toate acestea sunt unicele componente ale ..conceptului 
natural de univers”, pentru care cuvânt a „variat? acest con- 
cept, unul şi acelaş pentru întreaga omenire, dând naştere la 
doctrinele cele mai contradictorii, cum dovedeşte istoria civil- 
zaţiei şi a filosofiei? Un-singur răspuns e îngăduit: experienţa 
primitivă a fost alterată, fiindcă s'au strecurat în sânul datului 
sau pregăsitului elemente medate, nsempirice, produse artificiale 
ale gândirii. Adevărul însă rămâne unul. Cum se poate ajunge 
la o filosofie ştiinţifică? Prin eliminarea din experienţă a eie- 
mentelor neempirice, prin restabilirea „conceptului de univers”, 
prin întoarcerea la „experiența pură”. Întrebarea cea mai tul- 
burătoare e însă: cum au putut elemente neempirice să strice 
experiența, dacă unicul izvor de cunoştinţă e experiența, cum a 
ajuns experiența să se depăşească şi să se opună sieș? Răs- 
punsul lui Avenarius desvălue contribuţia sa cea mai originală: 
teoria introiecţiei!). (Întrojektion, Einlegung). 

Ne va preocupa deci, cum se constitue introecția, care intro- 
duce iluzia şi supraempiricul în realitate şi experienţa pură. Intro- 
iecţia îşi face apariţia numai dacă ţinem seama de existenţa, a cel 
puţin doi indivizi (M şi T).M se găseşte pe sine (sistemul C) în 
coordinaţie cu un mediu, în care se află R şi T (ceilalţi indivizi). 
Totdeodată el mai găseşte că fiecare T (sau sistemul C al aces- 
tuia) se află în coordinaţie cu mediul, în timp ce M trece în rân- 
dul celorlalţi indivizi. La tot acest „pregăsit” se adaugă ipoteza, 
de care vorbeam înainte. Am constatat la mine valori amecanice 
(plăcere, percepții, etc.). Văd că în mediul meu T îndeplineşte 
mişcări analoge. Până aci totul e exact: ipoteza susține îndreptăţit 
că şi mişcările lui T au valoare amecanică. Întroiecţia şi deci 
falsificarea experienței pure e rodul unei rele interpretări a. 
numitei ipoteze. Indemnul la falsificare vine dela faptul că expe- 
rienţele altora nu-mi sunt date nemijlocit: nu, văd, nu aud, etc. 
întocmai ca ai. Atunci M face primul pas pe calea pervertirii 


1) Inainte de Avenarius teoria introiecției a fost schițată de Johannes 
Rehmke în opera sa din 1880: Die Welt als Wahrnehmung und Begriff, p. 69. 

experienţei pure: el localizează sâu „transportă” în T, deci în 
altul, propria sa experienţă, singura dată nemijlocit. În acest 
chip experienţa, care la origine era una, se împarte în două 
experiențe şi chiar în două lumi: externă şi internă. „Prin 
introiecție unitatea naturală a lumii empirice e frântă în două di- 
recţii: în o-lume externă și o lume internă, în obiect şi subiect 
(Weltbegriff, 29). De notat e dă la origine lumea internă e atri- 
buită numai lui T sau altuia, cum se va arăta. De o parta 
stau în afară lucrurile, de altă parte în interior percepțiile, re- 
prezentările, conceptele corespunzătoare. Odată cu introiectarea 
în T a stărilor mele se constitue şi ideea de „suflet”, de „spirit”, 
care se opune ideii de materie. Astfel că în loc de un T am doi 
T (Tı sau corpul şi Te sau sufletul). Ceeace s'a constatat 
la T e apoi generalizat şi așa ia naştere animismul primordial, 
însuflețirea tuturor lucrurilor. La început dublarea în corp şi 
suflet e omogenă, adecă amândoi sunt socotiți de natură fizică; 
mai târziu, prin evoluţia intro:ecției, sufletul dobândeşte pro- 
prietăţi opuse corpului. Rezultatul e dualismul metafizic. 

În primul stadiu al introiecţiei M localizează în T, nu 
în sine însuş, percepțiile, sentimentele, etc. În al doilea stadiu 
-egalitatea principială a oamenilor face cu putință răsturnarea 
rolurilor: şi T priveşte pe M din punctul de vedere al introiecţiei, 
atribuindu-i dublă experienţă: lucrul extern şi percepția lucrului 
în suflet sau în creer. Ultima explicație a introiecției e supo- 
ziția că M poate să ia locul lui T, adecă să ocupe ambii 
acelaş loc în acelaş timp. E aci o greşită transpunere, o 
instalare „fin gând”, fiindcă una reală „contrazice experiența” 
(Weltbegriff, 69). 

Hotăritoare e însă a treia etapă a procesului, anume 
„„sautointroiecţia”” (Selbsteinlegung), prin care M, după ce a 
localizat experienţa în T, o localizează în sine. Deacum repre- 
zentarea nu mai aparţine „,pregăsitului” sau experienţei unitare, 
ci subiectului sau interiorului. Rezultatul inevitabil e idealismul 
sau iluzionismul: „lumea e reprezentarea mea”, obiectul e ab- 
sorbit de eu. Avenarius observă cu bună dreptate că la început 
nu s'a zis: „lumea e reprezentarea mea” (M), ci „lumea e 
reprezentarea lui T”. Ceeace pentru M e realitate, pentru T 
— din punctul de vedere al lui M — este o idealitate sau 
pură reprezentare. Spiritualismul metafizicii şi idealismul teoriei 
-cunoștinței sunt efectul introiecției. Aşadar idealismul actual e 
‚cea din urmă formă a animismului primitiv. 

La început dualitatea corp-suflet era situată în experiență; 

mai târziu însă sufletul e decretat neempiric, iar raţiunea trece 
drept o cunoştinţă suprafizică. In acelaş timp sufletul pierde 
caracterul de receptivitate şi câştigă pe acela de activitate. O 
ultimă fază a introiecţiei e Kantismul: gândirea e „posibili- 
tatea experienţei” (Weltbegrift, 43); intelectul ordonează prin 
formele sale sensaţiile. Se răstoarnă astfel raportul de depen- 
denţă: la Kant mediul depinde de „enunţuri”, de valorile E; 
obiectul e produsul „intelectului? şi ca atare el e fenomen su- 
biectiv, nu realitate în sine. In procesul introecţiei obiectul stră- 
bate, trei faze: 1) Obiectul nu mai e empiric; 2) obiectul e 
necunoştibil; 3) însfârşit, încă mai consecvent, el nu există. 
„Obiectul rămâne veşnic afară, și efectul său, percepţia, e tot 
aşa de incomparabilă cu obiectul ca şi existența cu conştiinţa” 
(Weltbegriff, 60). Înlăturarea idealismului ca şi a tuturor dua- 
lismelor (lucrul (în afară -— reprezentare în mine) cere nea- 
părat denunţarea introecţiei (Op. cit., 90). Intrebarea îndrep- 
tățită nu e: cum atribuim realitate lumii externe, care n'ar 
fi decât o reprezentare, ci cum ajungem să credem că lumea 
externă e numai o reprezentare. (Id., 132). 

Avenarius a inut să facă o aplicaţie specială la ştiinţa 
de curând pozitivată, la psihologie. (Bemerkungen zum Begriff 
des Gegenstandes der Psychologie, republicat în Weltbegritf). 
Obiectul psihologiei a străbătut următoarele trei faze: 1) faza 
naiv-empirică, potrivit căreia psihologia e ştiinţa „sufletului”, 
acesta [fiind conceput ca, o substanţă, deci ca o existență autonomă 
înainte de naştere şi după moartea corpului; 2) faza naiv-critică, 
în cadrul căreia deosebim trei direcţii: a) psihologia fără suflet, 
care totuş mai vorbeşte de funcții psihice, ca şi cum, după 
eliminarea sufletului, mai are sens a vorbi de psihic (Weltbegrift, 
185); b) psihicul e înlocuit cu conştiinţa ca „suma” stărilor, 
deci ca ceva ce nu e deosebit de ele; Avenarius respinge și 
conceptul de vonștiință, ca fiind un rezidiu al substanțializării 
sufletului; c) psihologia e ştiinţa percepţiei interioare, identificate 
cu procesul cerebral. In sfârşit, 3) direcţia empiriocritică eli- 
mină introiecţia şi produsele ei. Fireşte, interiorul” nu poate 
fi 'creerul, iar un sens pur sufletesc al „interiorului? e o ab- 
sunditate. . 

Obiectul psihologiei e experiența pură privită în dependență 
de „sistemul C”, de „individ”. „Obiectul psihologiei e expe- 
rența în genere ca dependenţă a sistemului C” (Weltbegriff, 
231). Am greşi, dacă am spune, cum tăgădueşte şi azi 
Bergson (Matière et Mémoire), că sensaţiile, etc., se află în 

creer; exact e numai că sistemul C este ‚membrul central’ 
al unei coordinaţii principale”. Psihologia exclude orice dualism 
metafizic, menţinând numai sus numita dualitate în cadrul 
experienţei. „Experienţa plină stă mai presus de dualismul 
psihic şi fizic” (Weltbegriff, 250), propoziție ce rezumă 
poziţia filosofică a lui Avenarius. 


„Filosofia imanenţei'* 
Introducere 


În timp ce „empiriocriticismul”” e o versiune germană a 
pozitivismului şi se defineşte prin opoziţia sistematică faţă de 
kantism, „filosofia imanenţei” mijloceşte intre pozitivism şi kan- 
tism — acesta din urmă mai ales în interpretarea lui Fr. A. 
Lange — numărând ca predecesori pe Hume şi chiar Berkeley 
(asupra acestuia Schuppe face restricţii). Caracterul mai com- 
plex şi oarecum eclectic al imanentismului explică asocierea lui 
cu apriorismul şi cu metafizica, ambele însă cu nuanţe originale: 
forma a priori este indisolubil legată de conţinut, iar meta- 
fizica e inductivă, imanentă, nu deductivă, speculativă şi trans- 
cendentă. 

Ideile fundamentale ale „filosofiei imanente” sunt urmă- 
toarele: 

1. Respingerea oricărei transcendenţe şi aplicarea cu toată 
strictețea posibilă a imanenţei. Gândul unei existenţe nera- 
portate la conştiinţă, a unui obiect transcendent sau total inde- 
pendent de eu, este absurd. Orice obiect e o existență con- 
ştientă, e un „conținut de conştiinţă”, e deci imanent eului sau 
subiectului. 

2. Corelatăvismul. Obiectul cere subiectul, conştiinţa im- 
plică existenţa, dar şi invers, conștiința fără obiect sau fără 
un conţinut” nu e simplă formă, ci e neant. Reală e corelaţia 
dintre conştiinţă (subiect) şi existență (obiect). Existenţa e 
totdeauna un conţinut de conştiinţă. Absorbirea existenţei de 
către conştiinţă are ca epilog solipsismul, care e aparent ocolit 
prin deosebirea dintre eul empiric şi eul abstract sau ,con- 
ştiinţa în genere”. Eul ce cuprinde lumea, eul cosmic, nu e cel 
individual, care e un conţinut printre celelalte conţinuturi, ci 
eul abstract, „conştiinţa în genere”, dat ultim care nu mai poate 
fi definit, pentru motivul că e condiţia tuturor celorlalte definiţii. 
In chipul de a concepe eul imanentismul se depărtează de 
pozitivismul lui Mach şi Avenarius, potrivit cărora eul e o 

simplă conexiune provizorie de „elemente”, un rezultat, nu un 
principiu. 

3. Punctul de plecare neîndoelnic al cunoștinței e datul 
nemijlocit, care e unirea, nu despărţirea, gândirii şi existenţei. 
Concretul e contopirea, nu izolarea abstractă, a subiectului şi 
obiectului. Ceeace începe prin a fi separat, nu mai poate fi 
unit. „Filosofia imanenţei” e dar un „,monism epistemologic”. 
Vom avea îndată prilejul „a constata că, dacă izolarea iniţială 
a existenței şi eului ridică greutăți de neînvins pentru corelaţia 
lor în actul cunoaşterii, nu mai puţin apariţia dualității obiect- 
subiect e tot aşa de inexplicabilă în faţa unității primordiale. 

4. Cerinţa unei filosofii neprevenite şi exacte, întemeiate 
pe intuiţia datului şi pe analiza fără prejudecăți a acestui 
dat, este contribuţia pozitivă, valabilă până în vremea de faţă, 
cum reiese din afinităile doctrinare dintre fenomenologia lui 
Husserl şi imanentismul iui Schuppe +), sau din afinităţile meto- 
dologice — dar şi acestea parțiale — dintre sistemul lui J. 
Rehmke şi concepția lui Schuppe. 

Reprezentantul cel mai de seamă al direcţiei e Wilhelm 
Schuppe, după care urmează: Richard von Schubert-Soldern, 
Anton von Leclair (înrudit cu Schuppe), Max Kauffman (are 
afinități cu Schubert-Soldern). Din 1896 direcţia posedă o 
tribună a ei în revista Zeitschrift für immanente Philosophie, 
condusă de Kauffmann, şi, după moartea acestuia, de Schuppe 
începând din 1897. Uimitor e că până în cele mai recente 
` tratate de istoria filosofiei şi chiar în monografii?) e înregi- 
mentat printre exponenţii „filosofiei imanente” Johannes Rehmke, 
gânditorul de netăgăduită originalitate?), care, deși a pro- 
fesat întâmplător la universitatea din Greifswald alături de 
Schuppe stă la antipodul imanentismului (pentru Rehmke nici 
un obiect nu e conținut de conştiinţă). În sfârşit, Theodor 
Ziehen, cel mai aproape de noi, făureşte o filosofie a da- 
tului. în care se contopeşte ideea imanentistă cu aceea empirio- 
criticistă. 


1) Rudolf Zocher: Husserls Phănomenologie und Schuppes Logik. 1932. 

2) Regina Ethnger-Re:chmann; Die Immanenzphilosophie, 1916. 

3) Aprecierea e a fenomenologului Max Scheler: „einer der grundlich- 
sten und originellsten Denker unter den gegenwärtigen Philosophen”, (vez: 
Deutsches Leben der Gegenwart, herausgegeben von Prof, Witkop, 1922), 

Wilhelm Schuppe (1836-1913). 


Schuppe, fost profesor la Greifswald (Prusia), preţueşte, 
cum se cuvine, prima cerință a filosofiei: a avea un punct 
de plecare sigur şi fără prejudecăţi. Acest punct de plecare 
este eul, conştiinţa sau gândirea în sensul cel mai general. 
Drept urmare disciplina fundamentală în filosofie e logica. 
Însă logica lui Schuppe se contopeşte cu teoria cunoștinței, 
e dar o „„erkenntnistheoretische Logik”, nu e o logică for- 
mală sau pur metodologică. (W. Schuppe: Erkenntnistheore- 
tische Logik, 1878. 4). Cea dintâi eroare a logicii tradiţionale 
o aflăm în aceea că separă aşa numita „formă a gândirii” 
de conţinutul ei, ca şi cum după eliminarea oricărui conţinut 
mai rămâne forma. De fapt nu mai rămâne nimic. Gândirea 
are totdeauna un conţinut, un obiect, care pretinde a fi socotit 
existent (Grundriss der Erkenntnistheorie und Logik, ediția 
Il-a, 1910, p. 7). Logica epistemologică este totodată o on- 
lologie. Forma ar putea fi desfăcută de conţinut, dacă ea ar 
fi ceva extern conţinutului, cum e sfoara faţă de mănuchiul de 
flori „În gândirea aşa cum e dată de fapt nu găsim nimic, 
care să se comporte ca forma faţă de materia formată” (Er- 
kenntnisth. Logik, 24). 

Cele constatate în logică la formă şi conţinut sunt valabile 
şi la celelalte corelate: subiect-obiect, eu-noneu, gândire-exis- 
tență. Dacă pornim dela datul nemijlocit, nu întâlnim de o 
parie gândirea sau conştiinţa și de alta existenţa sau obiectul 
ci conexiunea lor indisolubilă. Schuppe combate hotărît realismul 
„teoretic”, întemeiat pe despărţirea inițială gândire-existenţă, pe 
dualism, care presupune transcendența obiectului faţă de eu. 
Un „lucru în sine”, aşadar ceva „în afară de conştiinţă” e 
un nonsens ce se suprimă singur, căci îndată ce e gândit, el 
“devine conţinut de conştiinţă. „E evident că cu gândul sau 
cu vorba „existent în afară de conştiinţă” se suprimă eo ipso 
acest „în afară”, de vreme ce acest lucru e gândit” (Erkenntnisth. 
Logik, 34). 

Dualismul (epistemologic) e nu numai absurd, dar şi cu 
totul incapabil a explica faptul elementar că existenţa şi gân- 
direa corespund, deci că obiectul poate fi cunoscut. Dacă în- 
cepem prin a-i separa, nu-i mai putem uni. „E fără sens a 
ne întreba, cum o gândire sau o conștiință fără obiect sau 
conţinut, însă deja prezentă, ajunge să atragă în sine şi să 
facă obiectul său ceva prezent în afară de conştiinţă sau cum 

obiectul poate pătrunde în prima” (Erk. Logik., 85, compară 
Weltbegriff, 165 în scrisoarea către Avenarius). Cum e de 
aşteptat, Schuppe nu primeşte nici teza lui Avenarius, care 
așează, în cadrul experienţei, pe acelaş plan mediul şi „membrul 
central”. Experienţa aparţine totdeauna unui eu, deci mediul 
e conţinutul conştiinţei. „O experienţă fără un subiect ce are 
experienţa e, după chiar enunţul experienţei celei mai naive 

lipsite de reflecţie, tot aşa de imposibil, ca şi un gând 
pe care nu-l gândeşte nimeni sau un sentiment pe care nimeni 
nu-l, simte” (Weltbegriff, 172). ' 

Schuppe, deşi respinge realismul , teoretic”, e de ard 
cu realismul naiv”, pe care el „îl întărește ştiinţific” (Welt- 
begriff. 137). De oarece realitatea e chiar conținutul de con- 
ştiinţă, urmează că tot ce cunoaştem există. În consecință 
Schuppe protestează impotriva clasării sale printre idealiștii 
gubiectivi. Ocolirea subiectivismului e făcută cu putință de 
distincţia dintre eul empiric şi conștiința generică (Bewusstsein 
iiherhaupt). Lumea (existenţa) nu e conținutul unei conştiinţe 
individuale sau empirice. In ipoteza aceasta existenţa ar deveni 
o realitate psihologică. Universul e conţinutul unei „conştiinţe 
generice”, concept eminamente kantian. Conştiinţa individuală 
e o „concrețiune” a conştiinţei în genere datorită corpului pro- 
priu, care prin coustanța prezenţei sale ocupă un loc aparte în 
conținuturile de conștiință. Eul individual e un conţinut parti- 
cular alături de celelalte în cadrul „conştiinţei generice”. 

„„Conștiinţa generică” e alcătuită din elementele comune 
sau universale ale percepțiilor noastre și ca atare ea exprimă 
realitatea obiectivă, independentă de eul individual; eul indi- 
vidual este format din abaterile subiective dela acest fond comun 
şi din „„mişcările”” sufleteşti (afecte, năzuinţe). Dar „conștiința 
generică” e numai un moment abstract în eul individual, care 
e real, fiindcă el îmbrățișează toate conținuturile. Printre con- 
ținuturi noi „pregăsim” şi sufletele sau conştiințele altora; a- 
cestea nu -sunt nemijlocit date, ci conchise prin analogie cu 
propria individualitate pe temeiul asemănărilor corporale, Deşi 
conchisă, existenţa celorlalţi nu e mai puţin sigură. „La con- 
ceptul de om aparţine aşadar pluralitatea indivizilor” (Erk. 
Logik, 78), afirmație deosebit de însemnată în morală şi filo- 
sofia dreptului. Dar conchiderea altor conştiine pu e o tran- 
scendare a conștiinței, „fiindcă toate fragmentele singulare ale 
unui atare concept le găsim în experienţă! (Op. cit. 696). 
Mai' consemnăm că în cadrul „realității externe” se integrează, 

după Schuppe, nu numai ceeace e perceput, dar şi ceeace 
poate fi perceput, enunţ care apropie pe Schuppe de J. St. 
Mill. 

Gânditorul nostru merge şi mai departe pe linia con- 
chiderii: acordă realitate şi reprezentărilor care pot fi numai 
gândite, nu şi percepute: Dumnezeu, nemurire. Imanentul ab- 
soarbe şi factori netăgăduit transcendenți, datorită lărgirii ex- 
cesive a conceptului de „conţinut de conştiinţă”. Lărgirea a- 
ceasta, surprinzătoare, îşi găseşte totuş explicaţia în rolul re- 
cunoscut de Schuppe gândirii în sens restrâns, de adaus ia 
percepţie. Fireşte, şi gândirea în sens restrâns nu e un adaus 
străin de percepţie, ci un factor pururea solidar cu conţinu- 
turile sale. 

Gândirea în sens restrâns, care aparține conştiinţei ge- 
nerice, e judecata, iar judecata presupune „principii de gân- 
dire”, „legi de gândire”, „categorii'”, care sunt: identitatea 
(inclusiv deosebirea) şi rauzalitatea. Ambele sunt moduri de 
asimilare sau de legare a datelor (Grundriss, 38). Categoriile 
trebuesc socotite ca a priori, întrucât ele nu sunt întemeiate 
pe experienţă, ci anticipează experiența. Analiza mai distinge 
următoarele trei feluri de „elemente”: 1) calitățile sensibile 
(colori, sunete, etc.) şi determinările fie temporale (când) 
fie spaţiale (unde). Calităuile sunt separabile numai abstract 
de timp şi spaţiu. dar şi invers: orice figură sau moment 
temporal posedă o calitate sau un conţinut; 2) Genul și specia 
care se aplică la toate elementele precedente: coloare (gen)- 
roşu (specie); figură (gen) -rotund (specie); timp (gen)-pre- 
zent (specie); 3) Lucrurile, care sunt alcătuiri unitare din 
calităţi şi determinări temporospaţiale. Lucrul nu presupune o 
substanță înapoia calităţilor, ci o identitate individuală, o iden- 
titate ce se explică prin absoluta indestructibilitate a spaţiului și 
timpului (părţile lor nu dispar, cum dispar calităţile) şi prin 
legalitate în schimbarea calităţilor. 

În acest chip ia ființă realitatea, care e tot una cu ade- 
vărul. E. real (sau adevărat) tot ce stă în conexiunea întregii 
lumi, prin urmare realitatea are ca punct de plecare percepția 
şi ca încoronare conexiunea legală, necesitatea gândirii. Eroarea, 
care e frângerea conexiunii, decurge din alterările individuale 
ale conţinutului de conștiință. Adevărul ar fi absoluta concor- 
danţă dintre perceptibil şi gândit. Un astfel de adevăr absolut 
rămâne un ideal, fiindcă presupune dispariţia subiectului, a 
individualităţii umane, ìn conştiinţa generică. Omul trebue să 

se resemneze a avea un adevăr relativ, fără a renunţa la cel 
absolut ca îndreptar necesar al oricărei cunoştinţe valabile. 

Filosofia practică a lui Schuppe menţine şi în domeniul 
valorii principiul imanenţei, lăsând deschisă posibilitatea şi chiar 
necesitatea prelungirii în ordinea metafizică. Cum glăsueşte titlul 
lucrării de morală: Grundzige der Ethik und Rechtsphilosophie 
(1881), Schuppe ține să împletească şi aci factori ce par in- 
dependenţi: etica și dreptul. Fără filosofia dreptului morala, 
n'ar desvolta principiile ei până la ultima consecinţă şi de aceea 
ar fi expusă, cum a și fost, la neînţelegeri; iar fără morală 
filosofia dreptului e lipsită de fundamentare (Op. cit. III). 

Morala împrumută obiectul ei tot experienţei şi, cu toate 
cerințele metafizicii, ea rămâne metodologic înlăuntrul datului. 
E un fapt că toţi oamenii au conceptul de bine, pe care îl deo- 
sebesc de plăcerea subiectivă şi de util; de asemenea toţi 
oamenii descoperă legătura dintre bine şi conceptul de absolută 
obligație, de datorie, de Sollen. Dacă totuş e nevoe de o 
ştiinţă a moralei, e fiindcă toate faptele de mai sus se văd 
contrazise de altele. Marea semnificaţie a binelui și datoriei 
nu se potriveşte cu constatarea că popoare şi epoci au prețuit 
ca moral şi unoral lucrurile cele mai felurite. Apoi datoria 
pare a intra în conflict cu puterile reale ale omului, iar vieaţa 
ne constrânge să ţinem seama nu numai de sublimul datoriei, 
dar şi de plăcere sau utilitate. 

Cum spuneam, morala se poate prelungi în speculație me- 
tafizică, însă ea nu are nevoe, pentru a se constitui, de o 
sferă transcendentă. Morala se reazemă pe premise sigure, 
nu pe ipoteze metafizice. ‚Orice evaluare rezidă pe senti- 
ment” (Op. cit. 7); frumuseţea şi bunătatea sunt date ca 
plăceri, contrarul lor ca neplăceri. E dar superficial a socoti 
seniimentul ca ceva secundar, iar valoarea ca fiind independentă 
de sentiment. Principiul imanenţei ne învaţă că a despărţi sen- 
timentul de lucrul simţit e o abstracţie și că nu trebue „să 
uităm cât de intim sunt legate și cum alcătuesc un tot su- 
biectul și obiectul, interiorul și exteriorul” (Id., 42). Esenţialul 
e că există reacţii emotive, care aparțin, asemenea gândirii, 
speciei umane şi de aceea au valabilitate obiectivă (Id. 45). 
În consecinţă, o acţiune, care e produsă cu necesitate de orice 
conştiinţă, e preţuită deopotrivă de dragul ei ca şi de dragul 
plăcerii ce pricinueşte. Eudermonismul e inevitabil; fără el nu 
se explică beatitudinea mistică şi puterea ascezei. 

Emoţia pune în mişcare voinţa, iar voinţa se manifestă 

ca un „trebue” (Sollen), ca o datorie. Eu simt că trebue 
să lucrez aşa şi nu altfel. Analizând datoria, Schuppe observă 
că în conștiința datoriei ce călăuzeşte fapta mea e cuprinsă şi 
voința altuia, care staturniceşte şi ce trebue făcut şi cine 
are să făptuiască. Datoria e dar o poruncă á altuia pentru 
mine, însă porunca e recunoscută de mine. Deci o poruncă are 
caracter moral, când răsună în propria mea voinţă. „Dreptul 
de a porunci şi datoria mea de a asculta, există numai când 
eu însumi, în interiorul meu, socotesc tocmai aceasta ca în- 
dreptățiță şi de aceea eo ipso o voiesc” (49). Nobleţea legii 
morale stă au numai în datorie, dar şi în binele sau valoarea 
pe care o simt. 

Există o valoare absolută și inevitabilă? Cu teama de a 
desamăgi, Schuppe dă acest răspuns: ,,Valoarea absolută în 
sensul arătat e conştiinţa; evaluarea inevitabil absolută e plă- 
cerea legată de existența conştientă sau de conştiinţă”. (108). 
Dacă toate celelalte sunt valabile condiţional, vieaţa conştientă 
are o valoare în sine, concluzie reluată în Franţa de Alfr. 
Fouillee. Ce consecinţe are valoarea absolută? Suprema eva- 
luare a conştiinţei cere prețuirea a tot ce întreţine obiectul 
acestei plăceri sau împiedecă vătămarea lui. Intâiu, e conservarea 
de sine ca şi stăpânirea de sine, care implică îndrumarea prin 
gândire (Op. cit. 181 şi urm.). A doua consecinţă e iubirea 
de adevăr sub cele două forme: setea de a cunoaşte şi sin- 
ceritatea, care se încoronează cu dragoste de muncă. A treia 
consecinţă e iubirea activă de aproapele, iubire ce merge până 
la. jertfa ide sine. Pe iubirea de aproapele se fundează comuni- 
tatea de vieaţă a oamenilor. Necesitatea comunităţii decurge 
din esenţa omului, din identitatea conştiinţei în toţi indivizii. 
care sunt „concreţiunile temporo-spaţiale”” ale acelei conştiinţe 
generice. „Astfel plăcerea pricinuită de existența semenilor şi 
a relaţiilor cu ei e întemeiată în esenţa cea mai adâncă a 
omului” (Id. 226). Din incapacitatea omului de a-şi fi sieș 
îndestulător. omul simte plăcere a trăi, a se conserva şi a 
progresa în comunitate. Omul afirmă orice conştiinţă şi vrea 
ca toate conștiinţele să se afirme ele înșile. 

Dacă omul ar fi călăuzit numai de înţelepciune şi iubire, 
morala n'ar mai avea nevoie de ajutorul dreptului sau legii. Etica 
neagă principial egoismul; dreptul şi statul ţin seama de el 
și-l îngrădesc pe temeiul autorităţii morale. Voința juridică, 
dedusă din cea morală, esta sau negativă (interzice orice vä- 
tămare mutuală şi cere împlinirea de anumite acte ca despăgubire, 

plata împrumutului, 'respectarea contractului) sau pozitivă (pre- 
tinde fiecăruia să promoveze pe ceilalţi). Prima cerință e 
dreptul în sens restrâns, a doua presupune statul (guvernarea 


şi administrarea) (289-290). 
Richard von Schubert-Soldern (născut 1852) 


R. von Schubert-Soldern, profesor extraordinar la univer- 
sitatea din Leipzig, apoi profesor secundar la Goriţia (Gorz), 
e un gânditor de rasă, atât prin consecvenţa logică a doctrinei, 
cât şi prin multilateralitatea ei (teoria cunoștinței, psihologie, 
sociologie, pedagogie). Filosofia e o ştiinţă de sine stătătoare, 
ea e fundamentul, nu sinteza, ştiinţelor, obiectul ei fiind alcătuit 
din elemente prezente în toate domeniile de specialitate. Omul 
de știință plăteşte tribut naivităţii, când îşi închipue că face 
ştiinţă cu totul independentă de filosofie; în orice specialitate 
sunt implicate concepte filosofice: lucru, schimbare, existenţă, 
cauzalitate, etc. Disciplina filosofică de bază e teoria cunoștinței, 
care se confundă, ca şi la Schuppe, cu logica tradiţională. Într'un 
articol din Archiv für systematische Philosophie (1913), von 
Schubert-Soldern face mărturisirea că el a început a filosofa 
încercând să respingă pe Schuppe şi pe von Leclair, dar re- 
cunoscând sincer soliditatea concepţiei lor o îmbrățişează şi-i 
impune modificările pe care le vom vedea. 

Greşeala filosofiei moderne e caracterul ei unilateral; ea 
pornește numai dela unul din cele două momente ale experienţei: 
sau obiectul, natura, sau subiectul, gândirea, conştiinţa, stră- 
duindu-se a deduce sau construi celălalt moment. Așa şi-au 
făcut apariţia de o parte materialismul, de altă parte idealismul 
metafizic al lui Cogito (Descartes și urmaşii). Punctul de 
plecare cert este nemijlocit datul care îmbrățișează ambele mo- 
mente: subiectul (conștiința) şi obiectul (conţinutul). Nu avem 
gândire fără existenţă şi existență fără conştiinţă. Eul și lumea 
alcătuesc un tot originar. „Nu avem existent, care nu e şi con- 
ştient, şi nu avem nimic conştient, care să nu fie existent” 
(Grundlagen der Erkenntnistheorie, 1884, p. 7). De sigur, cele 
două momente ale experienţei pot fi despărțite in abstracto, 
cum se constată în psihologie şi ştiinţa naturii, dar putinţa de 
separare abstractă nu dovedeşte independenţa lor, cum crede 
metafizica, ci dimpotrivă legătura lor indisolubilă. Existenţa 
transcendentă e o iluzie; transcendentul e o falsă dublură a con- 
ținutului de conştiinţă. Tot atât de falsă e şi problema episte- 
mologică: cum ajunge obiectul să fie cunoscut. Transcendentul 

nu e numai de ordin metafizic (substanţe, esențe), ci s'a stre- 
curat şi în ştiinţă (atom, creer, materie, sau, în psihologie, 
inconştientul). Atomul e numai un concept ajutător. 

Dar atunci în ce se deosebeşte realul de nereal (subiectul) ? 
În desacord cu Schuppe, von Schubert nu admite o conştiinţă 
generică, un eu abstract, ci numai un eu individual. Lumea e 
conţinutul unui eu individual. Incheerea fatală a unei asemenea 
viziuni este „„solipsismul epistemologic”, punct de vedere îm- 
părtăşit şi de Kauffmann. Nu trebue confundat acest solipsism 
cu altele două: metafizic şi practic. Solipsismul metafizic re- 
duce lumea la conţinutul unui suflet-substanță, iar cel practic 
acordă individului o putere magică asupra lumii. Putem vorbi 
de o realitate „independentă de conştiinţă”, însă această reali-. 
tate e alcătuită din percepții, care sunt în adevăr altceva de 
cât reprezentările, sentimentele, dorinţele, singurele obiecte ale 
psihologiei. Însă independenţa percepţiei e afirmată tot în cadrul 
conştiinţei. În ce priveşte unitatea lumii perceptive, imanentismul 
lui Schubert-Soldern nu e categoric: el incepe prin a admite 
numai o lume perceptivă (reală) personală, din care poate fi 
construită abstract o lume unică. Autorul acordă și obiecte reale, 
care nu sunt actual percepute, dar sunt perceptibile. Printre 
„adausele” cerute de caracterul fragmentar al percepțiilor, Schu- 
bert-Soldern numără preexistența şi postexistența sufletului (per- 
sonal), sub motivul că orice obiect, potrivit imanenţei, are 
drept corelativ eul individual, singurul existent (solipsism). Vieaţa 
veşnică a sufletului e cerută de solipsism și imanentism. E 
dar cu putință o metafizică imanentă cu caracter ipotetic; chiar 
spiritismul ca teză generală nu e absurd. 

Unitatea conţinuturilor nu se explică prin unitatea con- 
ştiinţei, ci prin trei momente ale conţinutului: spaţiu, timp și 
deosebire, timpul fiind cel mai cuprinzător. Unitatea conşti- 
inţei e unitatea timpului, iar modalitatea fundamentală a timpului 
e prezentul, care cuprinde și trecutul (reproducţia) şi viitorul 
(aşteptarea). Orice dat e în sine ceva deosebit de altul şi intim 
legat de timp şi spațiu. O consecinţă a imanentismului e ne- 
garea apriorismului la spaţiu şi timp. Acestea sunt originare, 
nu derivate, însă ele nu preced datul ci apar odată cu el. 
„„Deosebirea” este fundamentul oricărei operaţii logice, iar aceasta 
e legată, cum s'a văzut, de orice dat. Lumea e alcătuită din 
lucruri particulare (Dinge), care cuprind trei momente: a) co- 
nexiunea datelor; b) legalitate în schimbările acestor date; c) 


www.dacoromanica.ro 


Filosofia imanenţei 121 


modalitatea schimbărilor: un arbore ars nu mai e acelaş arbore 
deşi avem o legalitate în trecerea dela arborele nears la cel ars — 
arborele ars posedă o altă modalitate de schimbare. 


Theodor Ziehen (născut 1862) 


Th. Ziehen e unul din ultimii reprezentanți ai unei rodnice 
formule de filosofie, care a ilustrat a doua jumătate a secolului 
al 19-lea şi azi tinde, din nefericire, a dispărea: enciclopedismul 
ştiinţific. Născut în 1862 ca fiu al unui ziarist şi apoi profesor 
particular ìn luptă cu greutăţile vieţii, el primeşte şi dela, 
părinţii săi o solidă şi variată cultură: literatură, filologie clasică, 
muzică, filosofie, ştiinţe naturale. Cum unica bursă disponibilă 
se acorda pentru medicină, tânărul studiază din această disciplină 
mai ales psihiatria, cea mai apropiată de filosofie. In 1887 ʻe 
Privat-docent de psihiatrie de Jena, în 1892 tot acolo profesor 
extraordinar, fără a înceta de a se indeletnici cu filosofia prin 
mijlocirea psihologiei normale și patologice. In 1900 e chemat 
profesor titular la universitatea din Utrecht (Olanda), apoi în 
1903 la Halle şi în sfârşit în 1904 la Berlin, unde desfăşoară în 
clinica psihiatrică o istovitoare muncă. Doritor de a se închina 
filosofiei se retrage în 1912 la Wiesbaden, dar în 1917 e chemat 
la catedra de filosofie din Halle, pe care o părăseşte în 1930. 

În afară de tratatul de „Psihiatrie? (1894, ediția IV în 
1911) şi „Anatomia sistemului nervos central” (2 vol. 1899-1926), 
Ziehen a cultivat filosofia întâiu prin opere de psihologie. 
Principala sa lucrare de acest gen e Leitfaden der physiologischen 
Psychologie (1891, ediţia XII în 1924), în care opune psihologiei 
lu: Wundt, dominante pe atunci, un asociaţionism, inspirat mai 
puțin de englezi și mai ales de fiziologul Meynert. Asociaţionismul 
său, mai complex decât cel vechiu, s'a dovedit în stare a explica 
cu ajutorul conceptului de „constelație? faptul gândirii şi al 
Structurilor sufleteşti. 

Cum e şi logic, cea dintâi preocupare filosofică a sa 
are ca obiectiv disciplina fundamentală, care, pentru el, este 
teoria cunoștinței. După schița din 1898 (Psychophys:ologische 
Erkenninistheorie), urmează lucrarea mult mai desvoltată din 
1913: Erkenninistheorie auf psychophysiologischer und physi- 
kalischer Grundlage. O nouă ediţie cu totul refăcută a început 
a publica în 1934 sub titlul prescurtat de Erkenninistheorie (deo- 
camdată partea I). În 1915 dă la lumină Grundlagen der Psy- 
chologie (2 vol.), în care sunt unite Leitfaden sau psihologia 
fiziologică cu teoria cunoștinței, în scopul de a formula „fun 

damentele autohtone” sau principiile specifice ale psihologiei. 
Ca o întregire a teoriei cunoștinței apare în 1920 Lehrbuch der 
Logik auf positivistischer Grundlage mit Berücksichtigung der 
Geschichte der Logik, vastă lucrare de documentare istorică și 
de personală prezentare a problemelor clasice. De acum gândul 
lui Ziehen e aplicarea și la celelalte domenii filosofice a ve- 
derilor sale psihologice, epistemologice şi logice. Astfel înre- 
gistrăm: Grundlagen der Naturphilosophie (1922); Vorlesungen 
über Aesthetik (2 vol. 1923, 1925); Das Problem der Gesetze 
(1927); Die Grundlagen der Religionsphilosophie (prelegeri la 
radio, 1928); Grundlagen der Charakterologie (1930). 

Liniile generale ale doctrinei lui Ziehen sunt simple şi deci 
luminoase: ele se referă mai puţin la conţinutul, cât mai ales 
la forma universului. Autorul a făurit pentru a eticheta doctrina 
proprie termenul de binomism sau dubla legalitate (nomos) a 
proceselor (gignomenelor) ce alcătuesc lumea. Vom întâlni la 
el o'a treia legalitate de ordin logic. Ideea legalităţia universale 
pare a avea obârșia în viziunea spinozistă, cu care el se fami- 
liarizase din tinereţe. Dintre contemporani au exercitat oarecare 
înrâurire Mach, Avenarius, mai puţin Schuppe şi von Schubert- 
Soldern (Philosophie der Gegenwart in Selbstdarstellungen, vol. 
IV, 226 şi 230). l 

„Toate cunoștințele noastre au ca unic material inițial datul” 
(Erkenntnistheorie, ed. Il-a, 1934, p. 1). Datul cuprinde totul. 
(Grundlagen der Psychologie, 1915, vol. I, p. 5). Dacă luăm 
datul în sensul cel mai legitim, care e cel mai cuprinzător, nici 
nu vedem, ce alt izvor de cunoaştere ar fi cu putinţă. Autorul 
concedă că termenul de „dat? nu e lipsit de înţelesuri preju- 
dițioase şi nu e comod, fiindcă nu are (în |. germană) plural 
şi nu îngădue formaţii adjectivale. Insă „datul” e cel mai 
potrivit dintre termenii curenţi. Acela de „,fenomen” presupune 
contrarul său, „lucrul în sine”, şi se referă numai la sensație, 
în timp ce datul cuprinde toate „trăirile (Erlebnisse): gân- 
dire, emoție, etc.. Expresia de „trăire” nu e fără primejdii: 
ea cere neapărat pe cel ce trăeşte, pe „trăitor””. Respinge cu- 
vântul de „experiență”” ca neutilizabil. Dacă dorim un termen 
tehnic corect, suntem nevoiți a crea unul. Ziehen preferă pe 
acela de gignomen, care subliniază caracterul de proces, de 
devenire. În consecinţă principiul datului e numit şi „principiul 
gignomenal”, iar disciplina fundamentală, acea „primă filoso- 
fie”, poartă la el numele de Gignomenologie. (Cuvântul de gig- 
nomen nu există în teoria cunoștinței din 1898). Ziehen recu- 

noaşte înrudirea cu J. Rehmke, căruia îi adresează, pentru a-şi 
atribui o originalitate excesivă, învinuiri neîntemeiate. (Rehmke 
numeşte datul Bewusstseinsbesitz, însă numai ca o determi- 
nare secundară şi total opusă „conţinutului de conștiință”). 

Rezultatul cercetărilor gignomenologice poate fi prevăzut 
numai într'un singur punct: este cn desăvârșire exclus ca çer- 
cetarea să ne ofere cunoştinţe care depășesc datul. ,,Transcen- 
dentul” nu are niciun sens. De aceea principiul datului mai 
poate fi numit și „principiul imanenţei”, cu toate echivocurile 
posibile ale cuvântului. Mai ales trebue deosebită imanența în 
dat (sens legitim) de imanența în conștiința (sens greșit). Avem 
toate motivele să preferăm „principiul pozitivist” (Grundl. d, 
Psych. I, 14). Dacă prin metafizică se înţelege transcendarea 
oricărui dat, ne aflăm în faţa unei false științe. „Eliminarea 
elementelor metafizice e în adevăr nota caracteristică a analizei 
întreprinse de filosofia imanentă” (Id., 12). Un dat poate fi 
depășit numai cu ajutorul proprietăţilor împrumutate dela alt 
dat. Metoda de transcendare a datului e dublă; a) intensificarea 
calitativă sau cantitativă a proprietăților (supraproprietate, ca 
d. p. infinit de înţelept, bun, etc.); b) negarea oricărei pro- 
prietăţi date (transproprietatea). În cazul întâiu transcendarea 
e aparentă, în cazul al doilea ea pierde orice conţinut. 

Caracterul esenţial al datului sau gignomenului, cel puţin 
în intenţia autorului, este neutralitatea. Datul primordial nu e 
nici fizic, nici psihic, nu e nici obiectiv, nici subiectiv: aceste 
calificări vițiază datul unitar, fiindcă îl frânge în două exis- 
tențe eterogene. „Filosofia imanentă, aşa cum o concep eu, 
se situiază dincolo de opoziția dintre fizic şi psihic” (Grundlagen 
d. Pych. I, 12). Totuş Ziehen, asemenea lui Mach, nu respectă 
neutralitatea, ci arată preferinţă pentru psihie, însă cu rezerve 
şi cu teama de a nu fi clasat printre psihologiști şi idealiști. 
Gignomenele se subdivid întâiu în două: sensaţii (Empfindun- 
gen) şi reprezentări (Vorstellungen), la care el adaogă mai 
târziu: gândirea, sentimentul, voinţa. (Erkenntnistheorie, p. 26). 

Tema gignomenologiei e adunarea şi clasarea gignomenelor 
sau datelor. Clasarea sau ordonarea se întemeiază pe faptul că 
în date descoperim nu numai o nesfârşită varietate, ci şi egali- 
tăți sau asemănări. Prezenţa asemănărilor e un fapt primordial 
şi inexplicabil. Asemănările sunt de trei feluri: propriative (ca- 
lităţi sensibile, intensităţi, afecte); topografice (spaţiale) şi chro- 
nografice (temporale). Primele fiind universale, pot fi clasate; 
celelalte rămân legate de indivizi. 

Gignomenologia are ca principală ţință să descopere şi alte 
„afinități sau asemănări în afară de cele cuprinse în clase. 
Aceste afinități se referă la legalitate, preocuparea de căpe- 
tenie a oricărei ştiinţe şi a teoriei cunoștinței. [nire gignomene 
rolul principal revine sensaţiilor sau, în terminologia lui Ziehen, 
„„Gignomenelor E”. Dacă pornesc dela gignomenele E în forma 
lor primitivă sau genuină nu pot scăpa de impresia că lumea 
e un haos de procese, de prefaceri necontenite. Cel mult după 
îndelungă observare constat oarecari repetiţii sau limitate regu- 
larităţi. Sunt încă departe de legile universale, dorite de 
ştiinţă. Situaţia nu e desperată, dacă recurg la analiza oricărui 
gignomen în „elementele” sau „componentele” sale. Să luăm câ- 
teva pilde:: căderea unei pietre pe un munte, apusul soarelui, to- 
pirea la soare a unui cristal de ghiaţă. Dacă urmăresc desfă- 
şurarea acestor procese, nu descoper nicio adevărată lege; nu- 
meroase momente tulbură sau inaschează legalitatea. După cum 
mă aflu aci sau dincolo, linia de cădere a pietrei apare altfel 
(dreaptă, circulară, parabolă). Tot aşa, după spectator, po- 
zipa soarelui variază: pentru locuitorul din America soarele e 
la zenit. Tot aşa la cristalul de ghiaţă. Dacă închid ochii 
soarele dispare; dacă îl privesc printr'o sticlă colorată, el nu 
mai e galben. Înjecţia de atropină micşorează discul soarelui; 
iar aceea de santonin colorează toate obiectele în galben (Grund- 
lagen der Naturphilos. p. 5). La cristalul ce se topeşte sub 
acţiunea luminei constat topirea, schimbarea figurii şi colorii, etc.. 

Analiza îmi desvălue legalitatea datului, dacă „elimin” din 
gignomene componentele variabile, legate de „,subiect”, de spec- 
tator: coloarea soarelui, distanţa lui de mine, coloarea crista- 
lului, figurile și formele sale, etc.. Rămân atunci elementele 
obiective, pe care le cercetează știința naturii: lraectoria cor- 
pului ce cade, mișcarea astronomică a soarelui, fenomenele fizice 
din cristal, sau cele fiziologice din retina cure percepe raza soa- 
relui şi cristalul. Aceste elemente sunt numite de Ziehen „re- 
ducte”, „componente de reducție” sau „componentele R”. Re- 
ducția are ca rezultat esențial descoperirea că toate „compo- 
nentele R” ascultă de legalitate şi anume de o „legalitate 
cauzală” sau naturală. Lumina acționează cauzal asupra gheței, 
ca şi asupra retinei, de asemenea cristalul acţionează cauzal 
(excită) retina şi în genere sistemul nervos. Aşa dar, ,com- 
ponentele R” ascultă de „legi cauzale” sau de „legi naturale”. 
Dacă numim R toate reductele ce exprimă diferitele stadii 
ale soarelui ce apune (galben, roșu, violet, etc.) şi R' stările 

sistemului nervos, constat (vezi fig.) că: stările obiective 
R RIN. ce exprimă colorile (Ru, Rə, Ra) se deter- 
mină cauzal; de asemenea că fiecare schimbare 
de ondulaţie influenţează sistemul nervos (R'+, 
Ra — RsllN R's, R’), iar procesele fiziologice ascultă şi ele 
de cauzalitate. Dar ce devin componentele eliminate, pe care el 
le numeşte ,.componentele N”: sunete, colori, gusturi, intensitate, 
tonul afectiv, temporalitate și localitate, acestea din urmă întrucât 
sunt legate de calităţi sensoriale? Ele nu apar şi dispar arbitrar, 
însă legalitatea acestor gignomene e de altă natură. În prima. 
linie se constată că numitele ‚componente N” nu exercită o 
acţiune cauzală asupra „Gomponentelor R”: sticla colorată, san- 
toninul, poziţia mea, etc., modifică obiectele, dar această mo- 
dificare nu e cauzală. În schimb „componentele N” sunt de- 
pendente de sistemul nervos (R°), însă — aci e diferenţa cea 
mare — dependenţa nu e cauzală. Nu e îngădut a spune că 
procesul cerebral produce cauzal coloarea, sunetul, gustul, afec- 
tul, etc.. Între creer şi calităţile sensoriale sau afectele e o 
prăpastie. Nu pot spune decât un lucru: ori de câte ori se 
petrece în creer un proces apare „instantaneu””, fără succesiune, 
ca în cazul cauzalităţii, componentele N” (galben, sonor, etc.). 
Această legalitate necauzală e numită de Ziehen „legalitate 
paralelă sau de coordonare”, iar „componentele N” mai sunt 
numite şi „componente paralele” (vezi figura). 

Acum putem universaliza, ajungând la concepția numită 
de Ziehen binomism: în orice gignomen de sensaţie analiza. 
descopere două feluri de componente și de legalităţi: compo- 
nente de reducţie cu legalitate cauzală şi componentele N cu 
legalitate paralelă sau epigenetică. In ele înșile compo- 
nentele N (stările sufleteşti) nu stau în raporturi cauzale, ci 
de asociație, în schimb ele au constitutiv durată şi de aceea 
cunosc evoluția, creația, pe când durata şi creaţia lipsesc la 
„reducte” (fenomenele fizicochimice şi fiziologice). Cu tot ca- 
racterul epigenetic, de îmbogăţire, legalitatea paralelă e secun- 
dară, pe când cea dintâi e fundamentală. E secundară, fiindcă 
legalitatea cauzală e independentă de percepţia individului psi- 
hofizic. În sensaţia nemijlocită cele două componente se su- 
prapun şi de aceea dubla lor legalitate nu e vizibilă decât 
pentru analiză. Pe scurt, adevărul filosofic primordial e pos- 
tulatul strictei legalităţi, sau „principiul nomistic” (nomos=lege), 
principiu ce nu poate fi dovedit, dar e dictat de orice expe- 


Re — R'2 || N2 

riență. În timp ce legalitatea cauzală constitue știința naturii, 
legalitatea paralelă ẹ tema psihologiei. 

Alături de cele două legalităţi „Tratatul de logică”” (1920) 
aşează o a treia: legalitatea logică. Ideea fundamentală a acestei 
opere e următoarea: legile logice nu sunt nici legile specifice 
ale gândirii, cum susţine psihologismul, nu sunt nici legile unui 
al treilea domeniu (logicul pur sau valoarea), cum afirmă lo- 
gicismul, ci sunt legile cele mai generale ale gignomenelor sau 
datelor fie „componente R” fie „componente N”. Legile lo- 
gice alcătuesc factorul comun al celor două legalităţi. Că pre- 
ferinţele lui Zieheu sunt pentru psihologism reese din strădania, 
autorului de a asigura în toate cazurile .baza psihologică a con- 
ceptului, judecății şi raţionamentului. 

Un concept formal, cum e legalitatea sau legea, părea 
impropriu oricărei valorificări religioase. In Grundlagen der Re- 
ligionsphilosophie (1928) filosoful încearcă a ne convinge de 
contrarul. Sau renunțăm la conceptul de Dumnezeu sau îl iden- 
tificăm cu acela de „„lege” în toate înfăţişerile acesteia. Dum- 
nezeu 2 Logos, e etern şi netemporal ca și legalitatea. Mono- 
teismul este un nomoteism, e religia unei divinităţi neantropo- 
morfice și deci suprapersonale. In deosebi personalitatea divină 
e jertfa cea mai grea adusă de religie pe altarul legalităţii”. 
De asemenea e discutabil, dacă religia se va putea lipsi .vreo- 
dată de antropomorfism. In “sfârşit, Dumnezeu e înfăţişat ca 
Legea universală, care e în lucruri, dar deosebită de acestea, 
contrar panteismului, care confundă pe Dumnezeu nu numai 
cu legea dar şi cù lucrurile ordonate de lege. 

NEOKANTIANISMUL 


a) Personalităţi neokantiene 


Friedrich Albert Lange. 


Lange este cunoscut în deosebi ca autor al Istoriei Ma- 
terialismului. Aceasta este întradevăr opera sa cea mai im- 
portantă, care l-a şi făcut celebru câştigându-i totodată nu 
numai admiraţia, ci şi o adevărată şi bine meritată simpatie 
din partea multora, aşa cum rar se poate întâmpla cu o scriere 
cu caracter istoric, al cărei principal obiect este să reconstitue 
un trecut devenit inactual. Ea este, spunea Vaihinger, „o operă 
minunată, care rămâne un monument nepieritor al unui spirit 
bogat şi curat”. Dar prin însăş această scriere Lange şi-a câș- 
tigat un loc în istoria filosofiei. Intradevăr ea nu este o 
scriere pur istorică. Părerile însă asupra contribuţiei sale fi- 
losofice ale acelora cari l-au considerat ca atare sunt departe 
de a fi aceleași. Unii l-au înfățişat ca pe un „apărător pasio- 
nat al materialismului”. Eduard von Hartmann a calificat dim- 
potrivă concepția sa filosofică un „scepticism subiectiv”. Heinze 
îl considera „.idealist”. Adevărul pare a fi că autorul german 
de care ne ocupăm nu a fost un filosof în adevăratul înţeles al 
cuvântului, întrucât nu a dat în opera sa o concepţie mai mult 
sau mai puţin nouă şi personală despre lume. In filosofie ati- 
tudinea sa este mai mult, dacă nu exclusiv, critică faţă de 
toate sistemele deopotrivă, a căror valoare este pentru el a- 
proape egală, așa încât nu se poate spune că el ar fi adeptul 
unuia dintr însele şi adversarul celorlalte. Aceasta nu micşo- 
rează totuşi întru nimic interesul contribuţiei sale filosofice în 
istoria gândirii. Credem dimpotrivă că el este mai mare decât 


se obişnueşte a se admite, şi merită deaceea să ne oprim 
asupră-l. 

1. — Omul şi opera. 


Friedrich Albert Lange sa născut la 28 Sep- 
tembrie, la Wald, lângă Solingen, în provincia Rinului. Tatăl 
său, care i-a supravieţuit aproape un deceniu, era preot, iar 
mai târziu profesor de teologie și consilier consistorial la 
Bonn. Curând după naşterea lui Albert, preotul Lange a fost 
chemat la Langenberg, iar în 1832 la Duisburg, unde viitorul 
filosof a urmat şcoala primară şi gimnaziul. In 1841, tatăl lui 
Lange, care era un scriitor şi un poet fecund, a fost chemat 
ca profesor la Zürich. Aici şi-a început Lange studiile univer- 
sitare ascultând în deosebi cursuri de filosofie şi de teologie. 
In 1848, el a trecut la universitatea din Bonn, unde a studia? 
în deosebi arta greacă, geometria analitică, dar mai ales filo- 
logia, care pare a-l fi acaparat. El a ascultat acolo deasemenea 
cursuri de istorie a filosofiei antice. 

După o asemenea pregătire multilaterală, el a devenit, 
în 1852, profesor la gimnaziul din Köla dovedindu-se un zelos 
şi priceput pedagog. In 1855, şi-a trecut docenţa la Bonn. 

um însă şansele de a ajunge profesor acolo erau reduse, 
el a trecut ca profesor la gimnaziul din Duisburg, unde învățase 
el însuş. In timpul acesta a desfăşurat o activitate șhinţifică 
susținută colaborând cu articole interesante la o enciclopedie 
care apărea la Stuttgart. In 1860, deveni membru al asociaţiei 
naţionale, şi luă de atunci înainte parte activă la viaţa politică. 
Din această cauză însă, el a trebuit, în 1862, să părăsească 
învăţământul. A rămas totuşi mai departe în Duisburg ca se- 
cretar al Camerei de Comerţ şi ca corector la „,Rhein- und 
Ruhrzeitung”. 

Cu timpul ideile sale politice şi sociale, cari niciodată 
n'au fost conservatoare, orientându-se întro direcţie din ce 
în ce mai radicală, Lange a fost nevoit să plece din Duisburg, 
în Elveţia, la Winterthur, unde a devenit redactor la ,Lands- 
boten”. Convingerile sale politice le-a desvoltat în excelenta 
sa scriere Problema muncitorească în însemnătatea ei ventru 
prezent şi viitor, ca şi într'o foae personală ,,Boten vom Nie- 
derrhein”, care însă na apărut nici un an. Din punct de 
vedere politic, Lange se angajase în opoziţie în contra lut 
Bismarck, iar din punct de vedere social el devenise un adept 
al socialismului. La Winterthur, ca şi mai înainte la Duisburg, 
el a pornit sub egida acestor idei politice şi sociale o vio- 
lentă campanie de presă. 

În mijlocul acestor preocupări cu caracter practic Lange 
a avut totuşi timpul şi energia să-şi închee opera care avea 
să-l facă celebru Istoria materialismului și critica însemnătăţii 
sale în prezent (Geschichte des Materialismus und Kritik 
seiner Bedeutung in der Gegenwart), care a apărut în toamna 
1865, la Iserlohn, purtând insă data 1866. Cum am arătat, a- 
ceasta nu este o simplă lucrare istorică. Critica materialismului 
din timpul său, pe care Lange a făcut-o în lumina mai ales a 
apriorismului kantian, scoate în evidenţă propriile sale idei filo- 
sofice, al căror interes este departe de a fi neglijabil. Incă 
din tinereţe, Lange fusese influențat de operele filosofice ale 
lui Hegel, Herbart şi Schleiermacher. Teoria kantiană a cu- 
noaşterii este aceea însă care i-a reţinut mai mult atenţia şi 
i-a influenţat mai mult convingerile filosofice. Cum vom vedea 
mai departe însă, el nu a admis decât cu serioase rezerve aprio- 
rismul kantian. Ideile sale filosofice pornesc dela Kant, fără 
însă a se mai întoarce la el, deşi trece în istoria filosofiei 
drept unul dintre primii cari au preconizat în mişcarea filoso- 
fică germană din jurul lui 1870 reîntoarcerea la Kant. 

Puțin timp după „Istoria Materialismului”, Lange a dat 
la lumină o nouă scriere, de astă dată cu caracter social fi- 
losofic, întitulată: Ideile lui J. St. Mill asupra problemei so- 
ciale şi pretinsa răsturnare a ştiinţei sociale de către Carey, 1866, 
(J. St. Mills Ansichten über die soziale Frage und die 
angebliche Umwalzung der Sozialwissenschafi durch Carey). 
In 1870, i s'a oferit un post de profesor de filosofie inductivă 
la universitatea din Zürich, la care ţinuse prelegeri încă de pe 
vremea când era la Winterthur. Atmosfera de acolo însă nu 
i-a fost nicidecum prielnică. Duşmănia pe care o căpătaseră 
Elveţienii pentru Germani în urma răsboiului din 1870 îl ne- 
mulțumea adânc. Acesta a fost motivul pentru care, în 1872, 
a acceptat chemarea ca profesor de filosofie la universitatea 
din Marburg, chemare care s'a produs deşi ideile sale politice 
radicale pentru oameni cu vederi mai limitate ar fi putut 
să constitue o serioasă piedică. La Marburg Lange a avut să 
lupte cu mari greutăţi. Unele proveneau din ideile inexacte 
cari circulau asupra convingerilor sale filosofice şi politice. 
Dar împotriva acestora el a putut să iasă învingător. Cursul 
său public plin de însufleţire asupra poeziei filosofice a lui 
Schiller i-a câştigat numeroase simpatii şi un cerc întins de 
acţiune. Alte piedici, mult mai serioase, proveneau din starea 
rea a sănătăţii sale. Impotriva lor na putut să lupte decât 

prea puţin timp. După trei ani dela instalarea sa la Marburg, 
Lange a murit la 21 Noembrie 1875. 

In 1877, a apărut ca operă postumă lucrarea sa neter- 
minată Studii logice (Logische Studien, ein Beitrag zur Neu- 
begriindung der formalen Logik und der Erkenntnistheorie) iar 
în 1897 Introducere şi comentar la poeziile filosofice ale lui 
Schiller (Einleitung und Kommentar zu Schillers philosophis- 
chen Gedichten). In timpul vieții sale, Lange mai publicase, în 
1865, Intemeerea psiho 'oşiei matematice (Die Grundlegung der 
mathematischen Psychologie. Ein Versuch zur Nachweisung des 
fundamentalen Fehlers bei Herbart und Drobisch). 

Lange era îndrăgostit pentru adevăr și pentru libertate. 
Aceste două mari pasiuni, cari i-au orientat activitatea, se între- 
văd în opera sa socială şi filosofică. Ele i-au câştigat admiraţia 
mare de care s'a bucurat. Sub îndemnul lor Lange a isbutit să 
ia în filosofie o atitudine care, cu tot caracterul ei critic ce 
ar fi trebuit să-l ducă în mod fatal la conflicte, a isbutit să-i 
câştige o solicitudine aproape generală. Căci dragostea de adevăr 
l-a făcut să cântărească mult valoarea părerilor, iar dragostea 
de libertate să acorde fiecăreia partea cuvenită de îndreptăţire. 
Lange a fost astfel departe de a se declara în filosofie adeptul 
unei singure convingeri şi duşmanul tuturor celorlalte. Pe dea- 
supra încercărilor de construcţie personală, el a ştiut să-şi păs- 
treze independenţa. Aceasta fără a renunţa totuşi la păreri de- 
finite şi personale. Meritul său constă mai ales în aceea că, 
într'un timp în care Kant părea a fi căzut în desuetudine, el 
a arătat că gândirea filosofică trebue să se întoarcă la el ca 
la un isvor de inspirație — dar nu mai mult decât atât, 
construind pe el, fără a se opri la amănuntele sistemului său 
filosofic. - 

Modul cum vedea Lange această utilizare a ideilor lui 
Kant, rămâne să-l examinăm dar mai de aproape, întrucât 
constitue substanţa teoriilor sale filosofice. 


2. — Ideile filosofice. 


In precizarea convingerilor sale filosofice Lange a plecat 
dela critica materialismului. Acest punct de vedere era firesc 
pentru el într'un timp în care în filosofia germană materialis- 
mul tindea să devină atotstăpânitor. lar critica aceasta, cum 
am mai spus, el a făcut-o în lumina apriorismului kantian, 
lăsând totuşi să se resimtă asupra-i influenţa inversă a ma- 
terialismului. 

Pentru Lange, materialismul este din punct de vedere 
ştiinţific o concepție, dacă nu pe deplin justificată din punct 
de vedere teoretic, cel puţin necesară din punct de vedere 
practic. Gânditorul german de care ne ocupăm, cu limpezimea 
lui impresionantă de vederi, și-a dat seama că ştiinţa în cer- 
cetările ei este nevoită să recurgă la o concepţie nu numai 
realistă, admițând că lucrurile pe cari le studiază au existenţă 
independentă de eul nostru cunoscător, dar şi materialistă, ad- 
-miţând că în producerea lor nu intervin decât forţele obişnuite 
ale naturii. Aceasta este o teorie asupra căreia în prezent nu 
mai încape nicio discuție. Din acest punct de vedere așadar, 
materialismul este justificat. Cercetările ştiinţei ne duc la el 
ca la o concluzie inevitabilă. Şi el este pentru ştiinţă o adevă- 
rată binefacere faţă de încercările de construcție speculativă, 
cari se încumetă să determine adevărul asupra esenței lucru- 
rilor independent de experienţă. Dar materialismul nu trebue 
să pretindă a fi mai mult. El este o simplă maximă a cerce- 
tări de amănunt a ştiinţei. Ca teorie filosofică valoarea lui 
«este cu totul discutabilă. 

Kant, spune Lange, este acela care ne-a deschis ochii 
în această privință. deea sa că cunoaşterea este subiectivă 
este aceea care ne pune în imposibilitatea de a crede că mate- 
rialismul ar fi o metafizică adevărată. Dar aceasta este sin- 
gura idee pe care o putem reține din întreaga operă filosofică 
a lui Kant. Tot restul este departe de a fi în afară de orice 
discuţie. „Cuceririle durabile ale filosofie: kantiene, spune Lan- 
ge, stau în Critica Raţiunii, pure, şi aici numai în câteva propo- 
zii fundamentale”. Ele se reduc în definitiv la una singură: 
cunoaşterea noastră este subiectivă, pentru motivul că este pro- 
dusul unor factori subiectivi. Cât despre natura factorilor de 
cari e vorba, Lange era de cu totul altă părere decât Kant. 
Pentru Kant, ea este în structura logică a sensibilităţii și a 
inteligenţei. Factorii. de cari e vorba sunt aşadar de natură lo- 
gică. Pentru Lange, ei provin din structura noastră organică. 
Natura lor este deci psiho-fiziologică. S'ar putea spune, zice 
el, că apriori este corpul, dacă corpul el însuş n'ar reprezenta 
modul de a concepe al unor raporturi pur spirituale. 

Structura noastră psiho-fiziologică aşadar, nu formele lo- 
gice ale gândirii, este aceea care constitue factorul subiectiv 
al cunoaşterii. Dar nu structura organică individuală, comple- 
ttează Lange, ci aceea a speciei omeneşti. Lumea aşa cum o 
«cunoaştem este deci o reprezentare a noastră, dar nu ca in- 

divizi, ci ca specie. Lumea este, spune Lange, fenomenul pentru 
specie, sau ceeace apare speciei potrivit structurii sale psiho- 
fiziologice. Cu alte cuvinte noi percepem lumea aşa cum o 
percepem datorită organizării fizice a speciei din care fa- 
cem parte. Se înțelege că şi această organizare trebue con- 
cepută tot ca un simplu fenomen, nu ca o substanță, întrucât 
ea însăş face parte din lumea reprezentării noastre sensibile. 

În afara acestui factor subiectiv trebue să admitem că 
cunoaşterea are un factor obiectiv. Factorul subiectiv nu-i dă 
decât forma; cel obiectiv îi dă conţinutul. Lange era în a- 
ceastă privinţă de acord cu Kant. Cât despre natura facto- 
rului obiectiv al cunoaşterii, Lange ca şi Kant credea că ne 
rămâne prin însăşi condiţiile subiective ale cunoașterii incunoş- 
tibilă. Acest factor obiectiv constitue ceeace se chiamă lucrul 
în sine. Filosofii au căutat să depăşească experienţa şi să-i 
determine natura. Dar o asemenea operație din nefericire nu 
este posibilă. Părerile cari s'au formulat asupra naturii lucrului 
în sine rămân simple păreri, cari nu se pot întemeia pe nimic. 
Ideea lucrului în sine rămâne un simplu concept limită, adică 
o simplă idee negativă a ceva ce credem că trebue să fie, dar 
nu putem şti ce este. Nu se poate tăgădui dar existența unor 
lucruri cari exercită acţiune asupra organizării noastre psiho- 
fizice. Dar ele sunt şi rămân incunoştibil€. 

Ce putem crede dar despre realitatea lucrurilor? Ea se 
reduce în definitiv la conştiinţa noastră. Cunoaşterea este pro- 
dusul organizării noastre. Organizarea noastră” ea însăş este un 
obiect al conştiinţei noastre. Ea nu există decât în conştiinţa 
noastră şi pentru ea. Despre rest nu mai putem şti nimic. Lu- 
crul în sine, în existenţa căruia credem, este el însuș un produs 
al organizării noastre. Fără a presupune existenţa lui noi nu 
putem să ne explicăm modul de producere al cunoaşterii. Altfel, 
cum este inaccesibil cunoaşterii noastre, ei ar putea nici să 
nu existe. Lange pare a ajunge astfel la o concluzie idealistă. 
Nu există decât conştiinţa de care putem fi siguri. Pentru acest 
motiv concepția sa filosofică a fost calificată de Eduard von 
Hartmann drept un „scepticism subiectivist”. 

Cu spiritul său critic desvoltat şi cu vederile sale largi 
el şi-a dat seama însă că nu sar putea opri aici — din 
punct de vedere practic cel puţin, dacă nu şi din punct de 
vedere teoretic. Kant, spune el, a limitat cercetarea melafizicei, 
al cărei obiect era determinarea adevăratelor fundamente ale 
existenţei. din cauza imposibilității unei deslegări sigure a a- 

cestei probleme, la descoperirea elementelor apriorice ale cu- 
noaşterii. Este discutabil însă dacă o asemenea problemă poate 
căpăta o deslegare. Şi este deasemenea discutabil dacă încli- 
narea naturală a minţii omeneşti spre metafizică va putea fi 
aşa de ușor părăsită, cum crede Kant, şi dacă ea nu va face 
mereu noui încercări de a determina natura ultimă a existenţei. 
Tocmai această tendinţă naturală a spiritului omenesc pare a 
o fi nesocotit Kant, şi caută Lange să o restabilească în 
drepturile ei fireşti. 

E un fapt care nu poate fi tăgăduit, că spiritul nostru 
e aşa făcut ca să-și construiască o concepţie armonică despre 
lume, şi că aici ca pretutindeni idealul pe care îl urmăreşte 
potrivit cu nevoile sale morale stă deasupra realităţii. Intro 
asemenea construcţie” spiritul nostru se odihneşte de luptele şi 
nevoile vieţii ridicându-se cu gândul întro lume perfectă. A- 
cestea sunt concepţiile metafizice. Ele trebuesc considerate ca 
fiind produsul nevoilor morale ale spiritului omenesc. În ase- 
menea nevoi își găsesc ele singura și deplina lor îndreptăţire. 

O atare tendinţă spre ideal a spiritului omenesc capătă 
putere în convingerea că realitatea aşa cum o cunoaștem cu 
simţurile nu este absolută, că ea este o aparenţă a dispoziţiilor 
organice ale speciei umane în colaborare cu factori obiectivi 
necunoscuţi. Credinţa în existența acestor factori necunoscuţi 
dă libertate spiritului nostru să și-i reprezinte aşa cum îi impun 
nevoile sale morale. Concepţiile metafizice nu sunt decât re- 
zultatul acestei activităţi creatoare a spiritului omenesc. 

Construcţia speculativă de care e vorba se face printr'un 
fel de postizare a datelor experienţei. lar scopul ei este de 
a ne însufleți. Universul, spune Lange, aşa cum îl cunoaştem 
ştiuinţificeşte, ne poate însufleţi tot aşa de puţin ca o Iliadă si- 
labisită. Dacă îl concepem însă ca unitate, atunci introducem 
în actul sintezei natura noastră proprie, aşa cum ne apare ar- 
monic în intuiţie un peisaj, oricâtă dizarmonie ar putea să as- 
„cundă în detaliu. Orice sinteză, continuă mai departe Lange, 
urmează unor principii estetice, şi orice pas spre întreg este 
un pas spre ideal. Un sistem filosofic este doar o construcția 
cu un pronunţat caracter estetic; este în fond o operă poetică, 
este o poezie de idei. lar scopul lui, ca al oricării poezii, 
este de a ne ridica sufletește; de a ne înălța spre ideal; de 
a ne face să trăim în lumea pe care o dorim. 

Rezultă de aici că se poate susţine în filosofie orice? 
Răspunsul lui Lange la această întrebare este negativ. Reali- 

tatea noastră, observă el, nu este o realitate după dorinţa 
noastră, nici chiar din punct de vedere filosofic, şi cu atât 
mai puţin sub aspectul ei sensibil. Filosofia este deaceea mai 
mult decât o simplă speculație poetizatoare lăsată în voia 
liberă a dorințelor noastre. Construcţia filosofică are la te- 
melia ei ca condiţii necesare regulele logicei, -critica şi teoria 
cunoaşterii. Nicio concepţie filosofică nu poate să se afirme 
fără să ţină socoteală de ele. Există aşadar o deosebire apre- 
ciabilă între poezia pură şi simplă şi între speculația poeti- 
zatoare. Una este pe deplin liberă; cealaltă trebue să se re- 
strângă între limitele unor anumite regule. Poetul este liber 
să creeze în jocul liber al spiritului său o lume după plăcerea 
sa. Filosoful este ţinut să nu părăsească — cel puţin nu cu 
conştiinţă -— terenul realității, pentru a se avânta în regiuni 
nebuloase, unde pierde contactul cu lumea. Cu alte cuvinte 
concepțiile filosofice, deşi sunt în esenţă poetizări de idei ale 
realităţii, nu pot fi lipsite de orice fundament logic şi expe-. 
rimenta]. 

Kant făcuse deosebire în spiritul omenesc între o fa- 
cultate teoretică și una practică, şi atribuise acesteia din urmă 
capacitatea de a da minţii omenești o cunoaştere a lumii me- 
tatizice. Lange a menținut aceeaş deosebire, fără însă să re- 
cunoască valoarea de adevăr a ideilor la cari ajunge spiritul 
omenesc pe calea elementului moral pe care îl cuprinde în 
sine. El a separat aşadar ca fiind distincte justificarea morală 
a ideilor de întemeerea lor teoretică. Aşa fiind ideile înte- 
meiate pe cerinţele morale ale spiritului intră în acelaş do- 
meniu lipsit de justificare a religiei şi a poeziei. Proba di- 
rectă în sprijinul unor asemenea idei nu poate fi niciodată 
adusă. În deosebire de Kant aşadar, Lange nu putea crede 
că ideile întemeiate pe nevoile morale ale spiritului ar putea 
avea în acest caracter al lor o justificare. 

Lange numea această concepţie a sa despre ceeace putem. 
şti şi gândi asupra lumii „punctul de vedere al idealului”: der 
Standpunkt des Ideals. Prin această expresie el înţelegea o 
concepţie idealistă despre lume construită cu respectul legilor 
logice ale minţii omeneşti, dar conştientă în acelaş timp şi de 
caracterul ei în bună parte poetic. Ceva mai mult, înțelegea o 
concepţie despre lume cu un caracter poetic voit, şi conştient 
deci, însă construită cu respectul logicei minţii omeneşti şi 
fără pretențiunea adevărului absolut. 

Hermann von Helmholtz (1821-1894). 


Helmholtz, fizician şi fiziolog cu reputaţie universală, e 
revendicat cu aceeaş tărie şi de filosofie pentru tendinţa generală 
a gândirii sale, care întrupează în mod tipic aspiraţiile filosofice 
ale Germaniei dela mijlocul veacului trecut. După desamăgirea, 
pricinuită de filosofia speculativă (Schelling, Hegel), mai ales 
prin nefericita încercare de a construi dialectic natura, urmează 
în Germania, mai târziu decât în celelalte ţări ale Apusului, 
dar cu un avânt încă mai puternic, un răstimp de fanatică cul- 
tivare a științelor naturale și concomitent o voită nepăsare faţă 
de filosofie, care, cel mult, era îngăduită sub forma simplistă 
a materialismului. 

In această atmosferă de neînțelegere şi chiar de dușmănie 
între filosofie şi ştiinţă, Helmholtz proclamă senin și con- 
vingător necesitatea unirii lor, unire care va da roade, numai 
dacă filosofia renunță de a mai întreţine o stearpă metafizică, 
transcendentă şi dacă se mărgineşte "la teoria cunoștinței, aşa 
cum propusese |. Kant, însă un Kant altfel înţeles decât până 
atunci. Poate că e o bună doză de exagerare în aprecierea lui 
Alois Riehl că Helmholtz a preconizat cel dintâiu în 1855 
actualitatea lui Kant şi trebuinţa unei „,întoarceri la Kant” 
pentru însănătoşirea filosofiei!), însă nu se poate tăgădui că 
actul de adeziune la kantism al unui savant cu autoritate a 
contribuit în cea mai largă măsură la constituirea neocriticis- 
mului. Că interpretarea kantiană a lui Helmholtz nu «e în totul 
credincioasă metodei transcendentale, vom arăta îndată, însă ea 
era o cerință a vremii, cum se constată din înrâurirea şi stă- 
ruința ei până chiar în timpul nostru. Spiritul interpretării, 
pregătite de Schopenhauer și reluate cu deosebit răsunet de 
Fr. Alb. Lange, poate fi rezumat în formula: apriorismul sau 
transcendentalismul primeşte o fundare empirică (fiziologică 
la el, biologică, psihologică sau sociologică mai târziu), iar 
orice fel de metafizică, inclusiv cea materialistă, e respinsă. 
(Erinnerungen sau notă autobiografică în vol. I din Vorträge 
und Reden, p. 17). 

Helmholtz, născut la Potsdam în 1821, e fiul unui pro- 
fesor secundar, care audiase din înclinare filosofia la Fichte, 


1) A. Riehl: Helmholtz et Kant (Revue de Métaphysique et de Morale), 
1904, p. 579. 

dar pe care vieaţa îl silise să îmbrăţişeze filologia. Predilecţiile 
filosofice ale tatălui nau rămas fără influenţă asupra fiului, 
cum întăreşte chiar acesta (Vorträge I, 17) şi cum se între- 
vede din cruţarea lui Fichte, în timp ce Schelling și Hegel 
sunt executați. Atras de ştiinţele naturale, Helmholtz nu poate 
îndestula râvna sa decât acceptând a fi elev în Institutul me- 
dicomilitar Frederic Wilhelm (1838). Elevul de 17 ani ce- 
teşte pe Kant și în acelaş timp e câștigat de teoriile fiziologului 
Johannes Miller. Simultaneitatea celor două înrâuriri e ho- 
tărîtoare pentru gândirea lui Helmholtz, medic militar din 1842, 
apoi din 1848 profesor de anatomie la Academia de Arte fru- 
moase şi asistent la Muzeul anatomic din Berlin. In 1849, când 
e deslegat de obligațiile militare, e chemat profesor de fizio- 
logie la Koânigsberg, în 1855 la Bonn, 1858 la Heidelberg și 
1871 profesor de fizică la Berlin. In 1894 moare covârşit de 
onoruri şi mărturii de recunoaștere din toată lumea. 

Dintre descoperirile sale ştiinţifice cele mai cunoscute 
sunt oftalmoscopul, oglindă ce prinde interiorul ochiului, și 
timpul de propagare a excitației ìn nervi. 

Opera: Ueber die Erhaltung der Kraft (1847), în care 
Helmholtz întocmeşte cea dintâi justificare a noului principiu 
de conservare, enunțat înainte de Rob. Mayer, pe care nu-l 
cunoștea, şi de englezul Joule, ale cărui lucrări îi erau puţin 
cunoscute; Ueber die Wechselwirkung der Naturkrățte (1854); 
Ueber das Sehen des Menschen (1855), importantă cuvântare 
rostită la Königsberg în amintirea lui Kant; Handbuch der 
physiologischen Optik (1856-66, ed. Il-a revăzută în 1896). 
După optică urmează acustica: Die Lehre von den Tonempfin- 
dungen (1863); Ueber das Ziel und die Fortschritte der Na- 
turwissenschațt, cuvântare la adunarea naturaliştilor în Inns- 
bruck (1869); Die Tatsachen der Wahrnehmung (1879), forma 
ultimă a teoriei percepţiei trecută în ediția a Il-a a Opticii; 
Vortrăşe und Reden, 2 vol., în care sunt retipărite toate con- 
ferinţele sale populare; Wissenschațtliche Abhandlungen, 3 vol. 
(1881-95); Vorlesungen über theoretische Physik, 6 vol. (1897- 
1925); Schriften zur Erkenntnistheorie, editate de P. Hertz 
şi M. Schlick în 1921. 

Discordia ce desparte azi filosofia şi ştiinţa naturii nu 
exista pe vremea lui Kant (Vorträge, vol. I, 88). In adevăr, 
filosofia kantiană spre deosebire de aceea a lui Schelling și 
Hegel nu urmărea să sporească prin pură gândire cunoştinţele 

noastre. Ea susţinea că orice cunoaştere a realității trebue 
să fie orbită din experiență şi drept urmare tema filosofiei 
era „să cerceteze isvoarele ştiinţei şi gradul ei de justificare, 
preocupare ce pururea va reveni filosofiei şi căreia nu i se 
va putea sustrage fără sancţiune nicio epocă” (Id. 88). De 
aceea problema fundamentală a culturii mai nouă e teoria 
cunoştiuţei, in care concordă ştiinţa şi filosofia, cu deosebirea 
că acestea atacă problema din direcţii opuse: filosofia cer- 
cetează activitatea spiritului, iar știința naturii se îndreaptă 
spre realitatea externă cu legile ei (Tatsachen in der Wahrneh- 
mung, Vorträge, Il, 222). 

Ideea de legalitate sau de ordine cauzală e sufletul ştun- 
tei, afirmă Helmholtz chiar din 1847 în scurta şi substanţiala 
introducere la memoriul clasic „Despre conservarea forţei”. 
„Tema numitelor ştiinţe (ale naturii) e de a căuta legile, da- 
torită cărora procesele particulare din natură sunt reduse la 
reguli generale, iar prin acestea din urmă pot fi din nou de- 
terminate” (p.. 2.). „Ultima ţintă a ştiinţelor teoretice ale na- 
turii e de a descoperi cele din urmă cauze neschimbătoare ale 
proceselor din natură” (3). Cauzele neschimbătoare presupun 
forțe constante sau mai exact mişcări permanente ale elemen- 
telor materiale ce posedă forțe motrice neschimbătoare. „Aşa 
dar susţinem ca temă a ştiinţelor naturale fizicale reducerea 
fenomenelor naturale la forţe neschimbătoare de atracţie şi de 
repulsie, a căror intensitate atârnă de distanță” (6). 

Dacă în problema cunoaşterii se întâlnesc şi convieţuiesc 
paşnic ştiinţa şi filosofia, centrul problemei cunoaşterii şi prilej 
de fericită colaborare a celor două discipline este explicaţia 
percepției, a elementelor ce constitue experiența 1). În expli- 
caţia percepţiei, mai ales a celei optice şi acustice, Helmholtz 
constată desăvârșitul acord dintre kantism şi fiziologia sim- 
țurilor a lui Joh. Müller, care formulase „legea energiilor spe- 
cifice a simţurilor”. Apriorismul kantian, pregătit de Locke, 
este confirmat de fiziologie. Cea mai serioasă obiecţie, adusă 
interpretării kantiane date de Helmholtz, priveşte confuzia dintre 
a priori genetic (constituţia nativă a sistemului nervos) şi a 
priori logic, singurul autentic. Nu se poate tăgădui însă suc- 
cesul kantismului lui Helmholtz, succes istoric, fiindcă a pus 
în lumină o lature nesocotită a Criticei, dar şi didactic, fiindcă 


1) St. Hall: Die Besrunder der modernen Psychologie: Lotze, Fech- 
ner, Helmholtz, Wundt, 1914. 

a deschis un drum mai accesibil la idealismul transcendental. 
Mai e de subliniat că interpretarea kantiană a lui Helmholtz 
sufere o dislocare treptată spre empirismul lui J. St. Mill. 

„Pasul cel mai însemnat, pentru a pune chestia pe te- 
renul cel mai potrivit, a fost făcut de Kant în a sa Critică 
a raţiunii pure, în care el deduce orice conţinut real de ştiinţă 
din experienţă, dar a deosebit de conţinut ceea ce e condiţionat 
în forma intuiţiilor şi reprezentărilor noastre de către capaci- 
tăţile proprii ale spiritului nostru. Gândirea pură a priori ne 
poate da numai formal propoziţii juste, care fiind legi ne- 
cesare ale gândirii şi reprezentării ne apar de sigur ca absolut 
stringente, dar nu au nicio simnificaţie efectivă pentru reali- 
tate, așa dar nu îngădue vreo concluzie asupra faptelor cuprinse 
într'o experienţă posibilă. 

„In această concepţie percepţia e recunoscută ca un efect, 
pe care îl produce obiectul perceput asupra sensibilităţii noa- 
stre, efect ce în determinările lui particulare atârnă tot atât 
de cel ce acţionează ca și de natura celui asupra căruia se 
acționează. Acest punct de vedere a fost transpus la rapor- 
turile empirice în deosebi de Joh. Miller în a sa teorie a 
energiilor specifice a simţurilor”. (Handbuch der physiol. 
Optik, I, ed. 2-a, p. 612). 

„Aşa dar şi fiziologia recunoaşte calităţile sensaţiei ca 
simplă formă a intuiției. Kant merge mai departe. El a pro- 
clamat nu numai calităţile sensaţiilor ca date prin particulari- 
tățile facultăţii noastre de intuiţie, dar și timpul și spaţiul, de 
oarece nimic nu putem percepe din lumea externă fără să se 
petreacă într'un anumit timp şi să fie orânduit într'un loc anu- 
mit; determinarea temporală revine chiar fiecărei percepții in- 
terne” (Op. cit. 586-587). Prin urmare, adaogă Helmholtz, 
Kant nu atribue nici spaţiul lucrului în sine, ci asemenea co- 
lorii, sunetului, etc., şi spaţiul e „transpus prin ochiul nostru” 
în lucruri. 

E lămurit că Helmholtz asimilează formele a priori ale 
intuiției (spaţiul şi timpul) „energiilor specifice ale simţu- 
rilor” (fiece organ sensorial percepe anumite calităţi, acelea 
care sunt date dela început în structura lui, independent de 
obiecte). În această asimilare descoperim în afară de con- 
fuzia relevată — formele kantiene sunt reduse la stări fiziolo- 
gice înnăscute — şi un echivoc destul de serios. Helmholtz 
susţine că de pildă spaţiul e subiectiv, întrucât atârnă de struc- 
tura organismului nostru, însă nu e o iluzie, ci are în afară 

corespondențe reale, anumite „momente topogene”, intocmai cum 
calităților sensoriale, de asemenea tributare organelor, le co-- 
respund „momente hylogene” (Vorträge, II, 268). Teoria ri- 
dică firesc această întâmpinare: dacă spaţiul ca şi calitățile: 
sunt condiţionate de obiecte, ce rost mai are dependenţa lor 
de structura fiziologică? 

Analiza fenomenului perceptiv la Helmholtz are încă o 
lature caracteristică: teoria semnelor și legea cauzalităţii ca 
fundament al obiectivării. Simpla sensaţie luminoasă, nu e încă. 
o percepție vizuală; sensaţia e o modificare a organului .sen- 
sibil. Pentru a avea o percepţie trebue să ajungem prin sen- 
sajie la cunoaşterea lumii externe, trebue aşa dar să obiectivăm. 
sensaţia. Cum se ajunge la acest rezultat? Sensaţiile sunt e- 
fecte în organele noastre şi ca atare ele exprimă natura acestor 
organe, dar totdeauna ele sunt produse de obiecte externe și da. 
aceea nu sunt cu totul străine de modul de a fi al obiectelor. 
„Întrucât calitatea sensaţiei noastre ne aduce la cunoştinţă pro- 
prietăţile acţiunii externe, care a excitat-o, ea poate fi socotită 
ca un semn (Zeichen) al acelei acţiuni, nu însă ca o copie 
(Abbild)? (Physiol. Optik, 586). Nu e o copie, fiindcă orice- 
copie cere un fel de asemănare cu obiectul copiat (forma la 
statuă, coloarea la tablou, proecţia perspectivistă la desemn). 
Semnul nu are nevoe de niciun fel de asemănare cu obiectul 
al cărui semn este. Relaţia dintre ei se limitează la aceea că 
acelaș obiect, în aceleaş împrejurări, produce acelaş semn și 
că aşa dar la acţiuni inegale corespund semne inegale. Cu 
toate acestea Helmholtz recunoaște că avem şi o cunoștință- 
copie a realităţii: legea sau raportul constant dintre lucruri 
(semne). Şi ceeace e mai important semnele pot să reproducă. 
exact (abbilden) legea acestui proces. (Physiol, Optik, 587, 
vezi şi Vorträge, Í, 395). 
Problema legalităţii sau cauzalității are în concepția lub 
Helmholtz o însemnătate excepţională. De bună seamă, ră- 
mâne întrebarea: dacă sensaţia e numai un semn subiectiv, 
prin ce proces ea e transformată în obiect extern? Principiul 
cauzalității ne dá cheea fenomenului de exteriorizare sau de. 
proecţie. Trecerea dela sensaţia subiectivă la lumea externă 
e opera unui raționament inconştient. În adevăr, dacă obiectul 
extern nu e perceput direct urmează că e dat indirect, prin- 
tr'o judecată, care se foloseşte de cauzalitate. Cum nu există. 
efect : (semne subiective) fără cauză, trebue să presupun: 
prezenţa obiectelor externe drept cauză a excitațiilor (Phy- 

siol. Optik, 583; Vorträge, I, 116). Această teorie, care 
explică percepția externă ca o judecată inspirată de princi- 
piul cauzalitäții, a fost întocmită întâiu de Schopenhauer, care 
trimițând lui Helmholtz din operele sale (Ueber die vierfache 
Wurzel şi Ueber das Sehen und die Farben) s'a crezut indrep- 
täțit a revendica prioritatea. Analogia e vădită, dar nu trecem cu 
vederea nici deosebirea: la Schopenhauer subiectul creiază o- 
biectul extern, la Helmholtz creiază numai cunoaşterea lui. 

Dar de unde ştim că nu există efect fără cauză? Princi- 
piul cauzalităţii nu e scos din experiență externă, căci, s'a 
văzut, aceasta îl presupune pentru a se constitui, nici din 
experiență internă, care e domeniul libertății. Kant a dat răs- 
punsul exact, deslegând astfel şi problema cardinală a epis- 
temologiei: corespendenţa dintre reprezentare şi obiect. Prin- 
cipiul cauzalităţii e a priori, premerge deci orice experienţă 
şi e condiţia acesteia. Nimic nu e inteligibil, dacă nu se supune 
cauzalităţii, întocmai cum ochiul nu prinde altceva decât lu- 
mină şi coloare. Cauzalitatea face lumea inteligibilă, e o „lege 
dată a priori, transcendental” (Physiol. Optik, 594). Princi- 
cipiul cauzalităţii e tot una cu „legalitatea”, iar legalitatea con- 
stitue caracterul esenţial ål realităţii. Din realitate cunoaştem 
numai ordinea legală exprimată în sistemul de semne al im- 
presiilor sensibile (Optik, 593). Insă legea nu e făurită arbitrar 
de noi, ci e descoperită şi ca atare ni se impune ca un dat 
obiectiv, pe care îl numim forfă sau cauză a fenomenelor. „Pos- 
tulatul nostru, de a înţelege fenomenele sau de a descoperi le- 
gile lor, capătă o altă formă de expresie, anume aceea că 
noi avem de explorat forțele, care sunt cauzele fenomenelor” 
(Vorträge, I. 376). 

Ideile lui Helmholtz asupra cauzalității au evoluat trep- 
tat în direcţia lui Hume şi J. St. Mill prin chiar logica me- 
todei fiziologice. După ce în Physiologische Optik el numără 
printre factorii înnăscuţi numai reflexele şi tendinţele, consi- 
-derând principiul cauzalităţii ca o generalizare a experienţei, 
în faza finală a concepţiei sale, consemnată în notițe, cauzali- 
tatea e redusă la o simplă ipoteză. 

Punctul, în care Helmholtz se desparte mai mult de Kant, 
priveşte chipul de a înţelege aprioritatea sau caracterul înnăscut 
al spațiului şi timpului. Nativismul lui Kant şi J. Miller 
suferă la el o însemnată limitare. „Kant a considerat spaţiul şt 
timpul pur şi simplu ca forme ale oricărei intuiţii, fără a exa- 
mina mai de aproape ce rol a avut experienţa în alcătuirea 

amănunţită a intuițiilor spaţiale şi temporale. O astfel de 
cercetare se află în afară drumului său. De aceea el a socotit 
axiomele geometrice drept propoziţii date originar în intuiţia 
spaţială, o părere pe care eu am încercat s'o resping” (Physiol. 
Optik, 613). 

Helmholtz, separând cu strictețe spaţiul ca formă a priori 
de axiome, care sunt câştigate empiric, susține posibilitatea şi 
a altor axiome geometrice în afară de cele trei axiome eucli- 
diene: a) între două puncte linia cea mai scurtă e dreaptă; 
b) între trei puncte se aşează o suprafață; c) printr'un punct 
la o dreaptă e posibilă numai o paralelă. Sihmţeie lui Kant 
de a dovedi aprioritatea axiomelor au dat greş. Convingerea 
lui Kant era că noi nu putem reprezenta relaţii geome- 
trice în contradicţie cu cele euclidiene. Dimpotrivă Helm- 
holtz susţine că prin exerciţiu putem câştiga rapiditatea şi 
siguranță în reprezentarea unor spaţii „,metamatematice”. In- 
tocmai cum în mod a priori putem spune numai că orice co- 
loare e legată de spaţiu, nu însă ce anume coloare, tot aşa 
din faptul că spaţiul e o formă a intuiţiei nu urmează nimic 
privitor la datele ce sunt exprimate în axiome (Vortrăge, 
H, 234). 

De unde vin aceste axiome? Helmholtz nu concedă că 
axiomele geometriei euclidiene sunt dependențe într'o măsură 
oarecare de intuiţia spaţială. Noi am izbutit să ne reprezentăm 
o altă lume decât cea euclidiană, dovadă că axiomele variază 
cu spaţiul în care locuim (Id., II, 10). Gauss a numit pro- 
prietatea de a mişca pe o suprafaţă figuri, fără ca acestea să 
sufere deformări. curbură. Dacă curbura spațială e egală cu 
zero, axiomele corespunzătoare acestui spaţiu sunt cele eu- 
clidiene; dacă curbura e pozitivă avem spaţiul sferic (Rie- 
mann); dacă curbura e negativă spaţiul e pseudosferic (Bel- 
trami, matematiciari italian). Până acum, scrie Helmholtz în 
1870, măsurătorile astronomice n'au descoperit o curbură spa- 
țială şi deci au întărit axiomele lui Euclid, însă nu e exclus 
ca alte experiențe să impună axiomele spaţiului sferic. In re- 
zumat, axiomele presupun un conţinut real, care poate fi con- 
firmat sau respins de experienţă (Vorträge, H, 30). 

Kant, în ipostaza de „om al fiziologilor”, e unul din cele 
mai instructive episoade ale neocriticismului contemporan. Multă 
vreme în lumea naturaliştilor a fost primită ca o lozincă mân- 
tuitoare aprecierea lui Fr. A. Lange: „,Kantism evoluat şi 
corectat”. O reacţie de un deosebit răsunet a pornit dela 

Joh. Rehmke, care a ţinut o conferinţă cu titlul „Fiziologie 
şi Kantianism” la Adunarea generală a naturaliştilor şi me- 
-dicilor germani din Fisenach în 1882. Rehmke face dovada că 
„în realitate se cască o prăpastie de netrecut între fiziologie 
“şi kantism” 1), fiindcă nici subiectul, nici obiectul, nici sen- 
sația produsă de obiect în subiect, nu au în fiziologie acelaş 
înțeles ca în filosofia lui Kant. Subiectul fiziologiei e orga- 
-nismul nu conştiinţa generică, obiectul e lumea materială nu 
„lucrul în sine”, inaccesibil, iar sensatia fiziologiei e un fapt 
«dat ca atare, pe când la Kant sensaţia e un element, care nu 
«e prins niciodată izolat. 


b) Şcoala de la Marburg 


Pe la 1850, toate orientările filosofice erau lipsite de 
-o teorie a cunoaşterii clare. Falimentul romantismului îndemna 
pe gânditori să-şi caute un sprijin solid pentru filosofia lor, 
în principiile științei exacte. Intre anii 1850 şi 1860, răsună 
„lozinca „Zurück auf Kant”, care raliază pe gânditorii de frunte 
ai Germaniei şi ai Franţei. Opera care pecetlueşte biruinţa 
curentului neokantian în Germania este „Geschichte des Ma- 
terialismul” (1866) a lui Albert Lange. Acesta nu este însă 
“un kantian în înţelesul strict al cuvântului. Dar el deschide 
calea unui idealism critic înrudit. Albert Lange n'a făcut 
“şcoală. În schimb, a animat pe mulți dintre gânditorii tineri 
ai vremii. Cel mai însemnat dintre aceștia, este urmaşul său 
da catedra de filosofie din Marburg, Hermann Cohen. Ar 
fi greşit să credem că acesta este elevul lui Lange, de care 
se va deosebi în puncte fundamentale ale interpretării kantiene, 
dar se poate spune mai curând, că Lange a fost influențat de 
„colegul său mai tânăr, cum dealtfel a şi mărturisit-o. 

Şcoala dela Marburg, deşi descinde 'în linie directă dela 
"Kant, are o fisionomie a ei proprie, şi se constituește într'un 
sistem nou de gândire, sub influența nouilor teorii ştiinţifice. 
„Şcoala neo-kantiană dela Marburg are două profile bine dis- 
tincte: unul privind interpretarea lui Kant, celălalt înfățișând 
un idealism critic ce nu se înspăimântă de ultimele sale con- 
secințe. Pe lângă Hermann Cohen, capul școalei, cităm pe 
“Paul Natorp, considerat ca al doilea cap al ei, pe Rudolf 
Stammler, profesor de drept la Halle, pe Frantz Staudinger 


1) J. Rehmke : Gesammelte philosophische Aufsätze, 1928, p. 144. 

din Darmstadt, Karl Vorlânder şi pe August Stadler. Nu 
mai puţin influenţaţi de metoda, gândurile şi principiile acestei 
şcoale, sunt A. Auffarth, în scrierea sa despre Platon, A. 
Goerland, în studiul său despre Aristotel şi Matematică, şi 
în special E. Cassirer, în opera sa importantă, „Das Er- 
kentnissproblem”, precum şi Kinkel şi A. Buchenau. 

Hermann Cohen, născut la 1842, profesor de Filosofie 
la Marburg, publică la 1871, Kants Theorie der Erfahrung, o- 
peră ce va rămâne clasică, deschizând un drum nou în interpreta- 
rea kantiană. Lucrarea sa următoare, Kants Begriindung der Ethik 
— din 1877 —,accentuează conlucrarea metodei istorice şi filo- 
logice cu punctul de vedere sistematic, şi dă o fundamentare nouă 
a kantianismului, iar a doua ediţie, 1885, din „Kants Theorie der 
Erfahrung”, prezintă teoria kantiană a cunoaşterii într'o lu- 
mină cu totul nouă. La 1889 publică Kants Begründung der 
Aesthetik. Dacă în aceste trei opere, ca şi în introducerea 
scrisă pentru ediţia a cincea a operei lui Lange, în care îşi 
exprimă părerile cu totul personale asupra relaţiunii între Etică 
şi Religie, între Fizică şi Logică, sar părea că este încă 
în întregime tributar lui Kant, în operele ce urmează: Logik 
der reinen Erkentniss (1902), Ethik des reinen Willens și 
Aesthetik des reinen Gefühls (1912), construeşte un sistem de 
filosofie propriu. Cohen moare la 1918. 

Interpretând pe Kant, Şcoala dela Marburg îl scoate 
din mediul său tradițional. legând raționalismul lui de cel al 
lui Leibniz, Descartes şi Platon, şi scoțând empirismul lui 
din linia Bacon-Locke-Berkeley-Hume, pentru a-l apropia de 
fondatorii ştiinţei moderne, Kepler și Galileu. Deşi recunoaşte 
„că Immanuel Kant a fost deşteptat de către Hume din somnul 
“său dogmatic şi că datorește filosofiei engleze o salutară ac- 
«centuare a sensualismului pe care îl opune raționalismului sterp 
wolfian, Şcoala dela Marburg deduce empirismul kantian din 
ştiinţa şi filosofia Renaşterii, care în esenţă nu este decât 
renașterea platonismului. Privite sub acest unghiu contradicţiile 
interioare ale sistemului kantian, se estompează. Empirismul 
“său nu mai e o inconsecvență, raționalismul nu mai e o pre- 
judecată moştenită. Ele se împacă în conceptul superior de 
«experiență — Erfahrung — aşa cum a precizat-o Newton, 
a cărui gândire e quintesenţa Renaşterii ştiinţifice. Subiect- 
obiect, formă-materie, rațiune-simţuri, nu se mai contrazic de- 
finitiv, opoziția lor_nu este decât relativă la conceptul metodice 
superior: experienţă-cunoaştere. 

Problema centrală a criticii kantiene: „Cum sunt po- 
sibile judecăţile sintetice a priori?” se referă la judecăţile 
ştiinţifice, și nicidecum la cunoaşterea naivă, aşa fel că solu- 
jiunea prin formele apriorice işi pierde nota metafizică, regă- 
sindu-şi sensul ei original platonic, de metodă analitică. „„Hy- 
pothesis”, a gânditorilor din Renaştere, devine metoda trans- 
cendentală la Kant. Analiza conştiinţei nu înseamnă bineînţeles 
decât anaiiza conştiinţei obiective, ştiinţifice, nicidecum ana- 
liza procesului subiectiv bio-psihologic; aprioricul nu este con- 
siderat ca un element psihic ireductibil, ci ca un simplu fun- 
dament logic. Problema lui Kant este cu totul deosebită de 
problema empirismului englez. deși Kant îi recunoaşte legiti- 
mitatea acesteia, fără să fie preocupat de punctul de vedere 
psihologist pe care urmaşii i l-au atribuit, provocând o neîn- 
jeiegere prin denunţarea multor contradicții şi compromisuri. 
„Kants Theorie der Erfahrung” pune capăt acestei confuziuni, 
proclamând aprioricul kantian ca pe o metodă. Aprioricul ca 
„lex menti insita”, ca organizație psihică înnăscută, aşa cum o 
găsim în prima ediție a „Criticii Raţiunii Pure” în capitolul 
despre deducţia metafizică a elementelor formale ale cunoaşterii, 
ar putea stârni critica acestei interpretări. Hermann Cohen 
relevă dincolo de sensul psihologic, atribuit acestui sens de 
apriori, un rost sistematic. Aprioricul metafizic kantian este 
numai primul pas al metodei transcendentale; este silința de 
a salvgarda credinţa în unitatea ştiinţei; este apărarea punctulu; 
de plecare criticist, care trebuia afirmat cu energie şi salvat 
de scepticismul distrugător, inerent sensualismului. Aprioricul 
metafizic nu este nici tipar nici organizaţie tipică, nu are o 
preexistență mitică, ci este un simplu mijloc, o ipoteză, care 
explică unitatea gândirii omeneşti dealungul ştiinţei. Impărţi- 
rea criticii raţiunii pure în estetică şi logică pare suspectă. 
Şcoalei dela Marburg, şi inainte de a renunţa complect la 
ea, mută centrul gândirii kantiene din Estetică în Logică. Con- 
sideră punctul 'de plecare din sensibilitate ca o greşeală, dar 
se strădueşte, în faza interpretativă, să explice diferențierea 
funcţiunilor spiritului, preconizate de Kant, nu ca o analiză 
psihologică a conştiinţei individuale, ci ca o analiză metodică 
a conştiinţei obiective. 

Pentru Kant intuiţia şi sensibilitatea constituesc unul din. 
izvoarele cunoaşterii. Caracterul lor este receptivitatea. Şcoala 
dela Marburg vede în ea un element compromiţător pentru 
idealism. Caută dar intenţia lui Kant dedesubtul terminologiei, 

şi crede a recunoaşte în receptivitate, nu atât un raport dela 
conştiinţă la un obiect exterior, cât raportul conştiinţei cu 
propriul e. conţinut. Sensibilitatea ar fi o atitudine specială a 
conştiinţei cunoscătoare, atitudine diferită de cea a reflexiunii. 

Termenul „gegeben” , — dat —, marchează diferenţa unui 
procedeu faţă de procedeul mai spontan al gândirii reflec- 
iante, şi nu trebue luat în sensul popular. Ceeace e dat, e 
materialul fenomenului de cunoaştere. Iar „material” şi formă”, 
sunt termeni corelativi la „experienţă”, „cunoaştere”” . Forma 
este determinantul, fondul determinabilul, şi amândouă nu pot 
fi legitim percepute decât ca condițiuni echivalente ale cunoaş- 
terii. Pe când în sens popular „datul” înseamnă o materie străină 
de cunoaştere, venită din afara ei, Kant nu-l poate înțelege 
decât ca raport ai conştiinţei la propriul său conţinut. Şcoala 
dela Marburg, îşi dă silinţa de a proba prin citate, că Es- 
tetica transcendentală nu dă sensibilităţii rolul unui organ re- 
ceptiv. şi' că intuiţia kantiană nu are nimic pasiv în ea, ci 
este întreagă creatoare. Aceasta nu împiedecă Şcoala dela 
Marburg să recunoască primejdia ce rezidă pentru idealismul 
critic, în Estetica transcendentală. Ea păstrează urmele unui 
sensualism latent, pe care intenţia lui Kant nu l-a putut în- 
lătura, şi pe care îl denunţă chiar locul ei în sistem, pre- 
mergând logicii, şi îl întăreşte situaţia ,,noumenului” înăuntrul 
logicii. Cu toată încercarea Şcoalei dela Marburg de a apăra 
criticismul kantian şi de a-l corecta prin propriile sale mij- 
loace, reprezentanţii ei se văd siliţi să se despartă la un mo- 
ment dat de sistemul kantian, pentru a construi cu metoda 
kantiană, un idealism critic mai consecvent. Raportul Este- 
ticei faţă de Logică, este punctul de plecare al acestei di- 
sidenţe. 

Cohen şi întreaga şcoală, refuză să dea sensibilităţii rolul 
de isvor de cunoaştere, de element constitutiv al experienţei 
ştiinţifice, îi neagă drepturi echivalente cu cele ale gândirii. 
Pentru rezolvarea problemei cunoaşterii obiective, nu este nevoe 
de intervenţia sensibilităţii ci ajunge gândirea pură. Cu bă- 
trânul Parmenide, Cohen proclamă: „gândirea este firea”. Cu 
toate explicaţiunile justificatoare pentru eroarea sensualistă stre- 
curată în sistemul kantian, Școala dela Marburg se vede to- 
tuşi silită să excludă din cunoaşterea ştiinţifică orice element 
strein de gândirea propriu zisă, de care ea nu este respon- 
sabilă., Hermann Cohen încearcă să refacă logica şi teoria 
cunoașterii, exclusiv pe , fundamentele gândirii creatoare, după 

ce urmăreşte ivirea acestor fundamente în prima fază a ştiinţei 
şi filosofiei antice, după ce le urmăreşte de-alungul evoluţiei 
ştiinţei şi le vede strălucind în ştiinţa Renaşterii. 

Gândirea a fost scoasă cu greu de filosofii greci din 
fluctuațiile nehotărâte ale reprezentării psihologice, şi fixată de 
ei într'o caracteristică logică, pe care manualele de logică 
au uitat-o, dar care însufleţeşte sistemele superioare de fi- 
losofie şi ştiinţă adevărată. Gândirea ca gândire creatoare, nu 
doar sinteză ordonatoare, — iată fundamentul pe care Şcoala 
dela Marburg încearcă să construiască un sistem modern de 
filosofie. Gândirea pură este singurul isvor creator de știință 
obiectivă, şi numai în urma unei ştiinţe întemeiată pe această 
gândire pură, se va putea înălța o etică şi o estetică legitim 
fundate. Temelia sistemului, logica, va fi garantul pentru va- 
labilitatea întregului sistem. Deaceea problema cunoaşterii, a 
valabilităţii şi a adevărului se concentrează în logică, care 
constitue o chezăşie pentru orice altă cunoştinţă, pentrucă ea 
singură elaborează certitudinea metodei care va călăuzi apoi 
căutarea legilor, etice estetice, psihologice. 

Prima grije a Şcoalei dela Marburg este de a deosebi 
net gândirea naivă de gândirea ştiinţifică. Pe aceasta din urmă 
nu o consideră în aspectul ei psihologic, ci o cercetează în 
realizările ei acumulate în ştiinţa exactă. Ce interesează este 
factum-ul ştiinţei, aşa cum îl găsim obiectivat în operele ge- 
niale de ştiinţă. Obiectul ştiinţific e în întregime creeat de 
gândire. Sensaţia este numai un punct de plecare, un semn 
de întrebare, şi stă cu totul în afara conţinutului cunoaşterii 
ştiinţifice, care constă în unitatea multiplului; ori unitatea, de 
orice fel ar fi ea, nu este de competenţa sensaţiei. 

Pentru Kant, unitatea sintetică a cugetării era precedată 
de un multiplu, pentru Hermann Cohen dimpotrivă, această 
unitate a gândirii este generatoare a multiplului. El constată 
în gândirea ştiinţifică o însuşire esenţială: aceea de a fi 
unitate originară, pe care o numește Ursprung. Gândirea este 
creatoare a propriului ei conţinut. Fireşte creația — Erzeu- 
gung —- nu este înţeleasă ca un fenomen psihologic, şi nu 
este o cauzare, ci un fundament. Nu este o cauză eficientă, 
ci o rațiune suficientă. Nu este un fenomen de conştiinţă, 
ci o metodă logică, —— şi anume, o metodă care se opune 
celei sensualiste. Astfel se desăvârşeşte criticismul kantian în 
mod consecvent. Şi se înţelege pentru ce Hermann Cohen 

ca şi şcoala sa, se consideră ca adevăraţi continuatori ai lui 
Kant. 

Capitolele despre origină —- Ursprung — şi despre Rea- 
litate luminează întregul sistem. Origina cunoștinței şi reali- 
tatea obiectului sunt revendicările cele mai dârze ale senzaţiei. 
Zadarnic le-a combătut Kant în idealismul său, căci nu le-a 
tăiat din rădăcini, ci ele se întorc primejdioase tocmai ìn- 
potriva acestui idealism. Şcoala dela Marburg va corecta pe 
Kant, împlinindu-l în sensul lui Platon, şi cu mijloace împru- 
mutate dela Leibniz, 

Pentru ca idealismul să tie temeinic, trebue ca fundamen- 
tul să fie însăşi origina (Logik der reinen Erfahrung, pag. 
33). Obiectul, în Critica raţiunii pure, este rezultatul condi- 
pilor apriorice care îl constituesc. Dar atâta vreme cât actul 
logic al constituirii însăşi nu este garantat împotriva preten- 
țiilor sensibilităţii, a metodei datului — ,,des Gegebenen” — 
cu alte cuvinte, câtă vreme începutul logic al obiectului cu- 
noaşterii nu este o problemă rezolvată, idealismul nu stă în 
picioare. Mai înainte de toate, trebue garantată originea obiec- 
tului, în aprioric. Pentru a evita confuzia la care a dus con- 
ceptul Originei — Ursprung —, acesta trebue elucidat. Cohen 
caută acest principiu al originii în istoria ştiinţei, şi îl gă- 
seşte ascuns, cu înfăţişeri diferite. Astfel, de când gândirea 
ştiinţifică s'a ivit în lumea culturii, ea sa prezentat sub chipul 
problemei originii, (&pXn.) Dealtfel, înainte ce mintea omenească 
să-şi pună problema Qriginii, nu exista pentru sa decât 
cunoaşterea sensibilă a lucrurilor individuale. Deabia cu pro- 
blema Origini, lucrurile individuale se topesc într'un tot, nu- 
mit ființa, existența, pe care o cercetează ştiinţa, şi care se 
deosebeşte esenţial de realităţile individuale percepute prin 
simţuri. Se constată că problema Originii, care nu trebue con- 
fundată cu cea a începutului, a fost întotdeauna în centrul fi- 
losofiei şi că a fost soluţionată printr'o judecată nelimitată: 
dmetpov, awnnbderov, şi infinitul mic, iată exemple pentru faptul 
că spiritul ştiinţific caută originea ființei dincolo de fiinţă, 
în ceeace Democrit şi Platon numesc py ov. Originea fini- 
tului e căutată în infinit, şi aceasta înseamnă tendinţa ştiinţei 
de a căuta Originea existenţei într'un principiu eterogen, adică 
metoda de a întemeia, de a garanta, de a da socoteală de 
însuşi fundamentul cunoștinței. 

„Ursprung”, Originea, nu este o entitate mistică, cum a 
fost învinuită de detractoiii idealismului consecvent, nu este 

decât o metodă a gândirii, prin care ea se apără împotriva 
pretenţiunilor sensaţiei. Este negarea defensivă a oricărui element 
strein de gândire, care sar insinua şi ar întrerupe continui- 
tatea şi unitatea actului de cunoaştere. 

Originea afirmă şi garantează elementul pe care catego- 
riile, ca forme de gândire, îl vor determina, fiecare în felul 
său, dar pe care niciuna din ele, — nici spaţiul, nici timpul, nici 
cauzalitatea, nici substanța, — fiecare în parte nu l-ar putea 
creea. Originea înseamnă unitatea tuturor formelor apriorice 
în chiar actul lor creator. Ea singură poate propune nede- 
terminatul, „x°, a cărui însuşire e de a fi determinabil. Şi 
numai acest nedeterminat poate figura ca prim material înir'o 
filosofie critică. Orice „dat”, orice alt material, este un ele- 
ment strein, ce poartă în el o determinare nejustificată. Prin- 
cipiul originii, departe de a fi dovada unei recăderi întrun 
dogmatism metafizic, sau preludiul unei metafizici mistice, mar- 
chează, dimpotrivă, un progres evident al metodei critice de- 
venită conştientă de toate posibilitățile ei. In evoluţia idea- 
lismului, Şcoala dela Marburg reprezintă etapa cea mai con- 
secventă. Mijloacele metodice vor putea varia la infinit, dar 
metoda idealistă este astfel definitiv consolidată, ca directivă 
nesfârşită a unui drum ce se desfăşoară în timp. 

Conceptul de „„Ursprung”, a provocat o mică divergență 
între cei doi capi ai şcoalei. Paul Natorp menţine unitatea 
sintetică kantiană, dar felul cum interpretează unificarea mul- 
tiplului, arată că divergența este numai în termeni. Sinteza 
este, logic vorbind, momentul iniţial al cunoașterii. Ea este 
actul fundamental, şi consistă în penetraţia reciprocă a uni- 
tății şi diversităţii, în aşa fel încât diversitatea, multiplul, 
acest element periculos idealismului, face parte integrată din 
însăşi sinteza. Pentru Paul Natorp, centrul oficial al sistemului 
este metoda. Pentru Hermann Cohen, este originea. Dar am- 
bele nu sunt decât accentuarea deosebită a aceleiaşi tendinţe 
idealiste. Cei doi termeni: act de gândire şi origine, sunt 
echivalenți. 

Gândirea, întrucât este cunoștință ştiinţifică, s'a relevat 
înțotdeauna ca act creator, şi conţinutul ei este însăși unitatea, 
adică continuitatea actului indivizibil. Conţinutul se identifică 
cu însuşi actul de gândire. Sensul logicei se schimbă odată cu 
determinarea ce se dă gândului pur. De acum înainte, logica 
este eliberată de orice tutelă metafizică sau psihologică. Ea 
răspunde singură de valoarea cunoștinței, întrucât aceasta este 

gândire obiectivă ştiinţifică. Innoirea aceasta a logicei, pe fun- 
damentul originei, cere o remaniere a sistemului de forme a- 


priorice. 
Şcoala dela Marburg şterge deosebirea dintre formele 
apriorice ale sensibilităţii, spațiul şi timpul, şi categonile gân- 
dirii, renunțând ipso facto la scheme, formule intermediare, 
şi la principii, cari sunt rezultatul legăturei între formule pure 
heterogene. Toi aprioricul este redus la forma unică a cate- 
goriei, Sistemul de fundamente devine şi mai simplu şi mai 
suplu. Dar categoria nu mai e caracterizată ca „concept; ci 
ca predicaţiune, ca o formă de judecată. Ea nu e o stare, 
ci un act, şi astfel idealismul scapă de falşul nativism. Lo- 
gica lui H. Cohen e o logică a judecății. Aceasta o păzeşte 
şi de anchiloza care cuprinde logica intemeiată pe imuabili- 
tatea principiilor. Dacă logica e logica ştiinţei vii, acest factum 
nu poate fi un tezaur difinitiv pecetluit ci un capital de cu- 
noştințe ce circulă şi creşte. El nu poate fi închis într'un 
număr precis de principii neschimbătoare ci e curgător şi viu. 
Obiectul ştiinţei poate fi vreodată complect isprăvit? Izvorul 
„originei””, al creaţiei, poate vreodată seca? Dacă gândirea a 
act, obiectul cunoaşterei nu poate fi decât un vecinic deter- 
minabil. Ştiinţa nu e un factum, ci un fieri nesfârşit. Aci e 
cauza preferinței lui H. Cohen pentru forma judecății ca cea 
care exprimă mai adecvat caracterul gândirii pure, care este 
continuă, neîntreruptă creație. Judecata act logic, desbărată de 
orice fixitate, pierde rigiditatea care făcea din ea, pentru ca- 
tegorii, un adevărat pat al lui Procust (Schopenhauer). Ea 
nu mai e decât albia unui râu care îndreaptă curgerea apelor 
fără s'o stânjenească. De aceea, în locul corespondenței să- 
race într'un fel de judecată şi o singură categorie, H. Cohen 
stabileşte o largă corelaţie fintre judecăţi şi categorii, aşa încât 
o categorie poate ajunge la deplina ei desvoltare, suferind 
orientarea mai multor feluri de judecăți. Se înlătură astfel 
orice dogmatism, căci spărgând cadrele fixe ca număr şi ca- 
litate şi dând categoriilor deplină libertate de mişcare şi creş- 
tere, nu mai sunt forme infailibile, totul se schimbă, se a- 
dânceşte, evoluează cu trebuinţele şi problemele ştiinţei. Sunt 
categorii cari nu apar decât cu ultimele probleme ale fizicei 
şi cine ar putea prezice soarta lor în viitor? Și totuşi trebue 
păstrată o permanenţă în această evoluție necontenită a cu- 
getărei creatoare. H. Cohen păstrează împătriia direcțiune a 
judecăților tradiționale: calitate, cantitate, relațiune şi moda- 

litate, cari nu sunt fixe şi dogmatice ci sunt numai puncte de 
vedere ale conştiinţei şi dovada unității spiritului ştiinţific, a 
continuității sale de-alungul veacurilor. Fără această unitate 
a directivei, ştiinţa sar topi în impresiuni, călăuzite de in- 
tâmplare. 

H. Cohen deosebeşte deci patru grupe de judecăţi: 

1. Judecăţile legilor de gândire (Origine, Identitate, Con- 
tradicție; 2. Judecăţi matematice (Realitate, Multiplu, Tota- 
litate); 3. Judecăţi ale științelor matematice despre natură 
(Substanţă, Lege, Noţiune); 4. Judecăţi Metodice (Posibili- 
tate, Existenţă, Necesitate). 

Pe aceste fundamente metodice și în cadrul acestei cla- 
sificări se clădește logica gândirei pure într'o continuă şi foarte 
adâncită raportare atât la filosofia clasică cât mai ales la 
problemele şi principiile ştiinţei ` exacte. 

Relevăm aci numai câteva din aspectele noi ale preînoi- 
tului sistem de forme constitutive ale cunoaşterii obiective. 

Şcoala dela Marburg caută fundamentul matematic al o- 
biectului fizic într'o metodă matematică în care trecerea dela 
cantitate la calitate să nu mai ceară sprijinul vreunui element 
străin de gândire. 

Conceptul mărimei aşa cum îl întrebuințează Kant pentru 
a aplica matematica la obiectul fizicei, îi pare echivoc, cu 
toată deosebirea mărimei intensive, sau poate tocmai din 
pricina acestei deosebiri, care trădează urmele empirismului 
în concepţia mărimei extensive. Cum în fizică totul e miş- 
care, tot astfel în matematică totul e devenire. Valoarea me- 
todică a matematicei constă în faptul că nu e nimic dat în 
conţinutul ei ci se crează, se generează. Gândirea matematică 
pentru a începe legitim, are de răspuns pretenţiunilor „,originei”. 
Fundamentul căutat e categoria infinitului mic. Realitatea care 
creea la Kant o categorie a calități, în „Logik der reinen 
Erkeninis” stă în fruntea judecăților de cantitate. Cu alte cu- 
vinte fundează obiectul cunoaşterei sub ambele aspecte, de 
calitate şi cantitate, de-odată, creând conţinutul real al o- 
biectului, nu numai pe cel formal. Această realitate e numărul, 
aşa cum l-a precizat Leibniz și Newton Şi matematica mo- 
dernă: numărul infinitesimal. Realitatea e infinitul mic. A- 
cesta, fie că e instrument al mecanicei, fie al analizei, a 
însemnat pentru descoperitorii lui, origine: origina mişcării, a 
„curbii, a numărului ordinar, — în fine unitatea generatoare a 
mărimei de orice fel. Întemeiat pe competenţa infinitului mic 

atât pentru problemele matematice pure cât şi pentru fizică, 
Cohen recunoaşte în el mijlocul, metoda de a rezolva problema 
realului care se mai complica la Kant cu instanţa sensibilităţii 
şi a noumenului. 

Această categorie nouă a fost viu contestată ca şi ca- 
tegoria originii, de către cei cari, confundând realitatea obiec- 
tului ştiinţific cu existența, vedeau în infinitul mic o realitate 
hipostaziată. 

Pentru H. Cohen şi şcoala sa, infinitul mic nu e decât 
categoria numărului ajunsă la deplină desvoltare a sensului 
său, la obiectivitate,prin ruperea sa de senzaţie. Infinitul mic 
e numărul ce nu a mai fost citit de pe lucruri ci s'a născut 
din gândire pură. Istoria numărului infinitesimal e plină de 
oscilațiuni. Emanciparea sa de concepția empirică se face în- 
cet: dela indivizibilă până la diferenţială şi derivată e un 
drum greu. Pentru H. Cohen infinitul mic e mai ales deri- 
vată, o dovadă cât de departe e de a-l considera un absolut. 
Infinitul mic e purtătorul realității, dar nu ca o mărime in- 
finit de mică și definitivă, ci ca un procedeu care caracterizează 
gândirea pură în originalitatea ei creatoare. 

E drept că mersul sintetic al gândirii lui H. Cohen e 
greu de urmărit şi că atât categoria originei cât şi a infi- 
nitului mic par la început abstracțiuni metafizice, dar pe mä- 
sură ce se înfiripează în realități ştiinţifice, înţelesul lor me- 
todic apare tot mai limpede. Infinitul mic nu este însă numai 
un mijloc auxiliar. nu e numai un instrument artificial de a 
calcula fenomenele fizice pentru cari calculul cu numărul o- 
bişnuit e insuficient, el e procedeul natural fără de care lu 
crurile şi evenimentele nu pot fi clasate şi specializate şi 
care în ultima instanţă duce la acea formaţiune. fără de care 
calculul obişnuit ar rămâne lipsit de obiectul său, în adevă- 
ratul sens al cuvântului (pag. 133). Nu e alt mijloc de a 
formula şi de a întemeia legile naturei decât mijlocul sigur 
al infinitului mic, zice H. Cohen. Şi mai departe: „este unicul 
mijloc de a reprezenta cât de cât, felul de a se crea al 
fenomenelor naturale”. Aşa dar importanța categoriei infini- 
tului mic ca metodă a gândirei matematice-știinţifice rezidă 
în rolul său indispensabil pentru crearea naturei în cunoaş- 
terea ştiinţifică. Cohen subliniază mai ales derivata: în aceasta 
se vădeşte pe lângă caracterul creator al gândirei pure şi un 
nou interes logic, căci derivata „dx” nu exprimă numai legea, 
generatoare a mărimei după cum o face diferenţiala, ci de- 

termină precis această lege creatoare a derivatei, procură tocmai 
mijlocul de a determina matematic aceste legi, adică de a 
exprima strict şi legal, calitățile. Superioritatea logică a de- 
rivatei consistă în caracterul calitativ care în ea atinge o ex- 
presiune cantitativă adecvată. lată pentru ce Şcoala dela Mar- 
burg proclamă infinitul mic: realitatea, adică în mijlocul gân- 
direi pure, senzaţia şi calităţile subiective sunt înlocuite prin 
calități matematice obiective. 

Dar țelul către care tinde calculul infenitesimal este calcu- 
lul integral, cu alte cuvinte infinitul mic nu e decât o metodă 
pentru rezolvarea problemei infinitului. Origina şi realitatea 
înfinitesimală sunt categoriile cu cari procedează gândirea pură 
pentru determinarea obiectului fizic al naturei. 

Dar în integrarea infinitului mic e implicită propunerea 
multiplului, şi cu ea a realităţii fizice sensibile. Integrarea cere 
o altă instanță logică, un nou procedeu, care este categoria 
numărului obicinuit, discret. 

Obiectul filosofiei kantiene şi neo-kantiene este cunoaş- 
terea ştiinţifică a naturei, prin urmare diversitatea, şi multi- 
plicitatea, care e doar scheletul său matematic, e problema 
centrală a însăşi conținutului cunoștinței ştiinţifice. Idealismul 
dela Marburg caută metoda prin care gândirea pură crează 
diversitatea din propriul ei isvor, fără să recurgă la ajutorul 
sensibilităţei şi o găsește prin categoria timpului. Acesta nu 
ma: este, ca în concepţia curentă naivă, considerat ca suc- 
cesiunea lucrurilor existente şi care îl preced sau cel puţin 
sunt independente de el. Timpul e înţeles ca anticipare; el e 
viitorul, simbolizat prin semnul adiţiunei. Timpul este +şi+și+, 
la infinit. Logic se iveşte acum trecutul corelativ la viitor. 
Viitorul şi trecutul, iată diversitatea primordială; ea e creată 
de gândirea pură în categoria timpului şi nu are în ea nimic 
sensibil. In ea este embrionul oricărui conţinut de cunoaştere 
iar desvoltarea lui îi incumbă categoriei numărului. Infinitul 
mic garanta unitatea şi origina pură a oricărui număr ordinar, 
în schimb, pentru ca această unitate să poată da naştere ele- 
mentelor din a căror integrare să iasă mărimea obiectivă, ea 
trebue să se îmbrace în valorile seriei de numere ordinare. 
Realitatea ideală a infinitului mic nu are rost decât pentru 
existența finită. Pluralitatea nu are termen, -— ea exclude un 
sfârşit. Deaceea este una din condiţiunile de determinare a 
conţinutului cunoaşterii obiective, dar nu însăşi conţinutul. Alta 
e categoria, forma gândirii pure, care are competența de a-l 

crea, oprind din fuga fără țel a timpului elementele create 
de el şi adunându -le într'o unitate superioară. Acest instrument 
nou al gândirii pure, e categoria spaţiului, şi judecata prin care 
lucrează è judecata totalității, cea care în matematică ia sensul 
de integral. 

Totalitatea nu e însumarea unor elemente dinainte deter- 
minate, ci e legea care reglementează formațiunea lor, adică 
legea lor generatoare. Numărul născut prin integrare este fără 
îndoială un produs al gândirii pure. În infinitul totalităţii îşi 
găseşte adevărata semnificaţie infinitul mic, căci metoda in- 
finitului n'are rost decât pentru deslegarea problemei initului. 

Diversitatea, adică conţinutul cunoștinței, îşi atinge prima 
sa formă definitivă în totalitate, căci numai totalitatea fun- 
dează unitatea obiectului ca atare. Întegralul e mai mult 
decât un număr: el duce direct la determinarea spaţială, care 
înseamnă simultaneitate. Simultaneitatea este un caracter ce 
revine spaţiului, din faptul că acesta e o totalitate, un infinit, 
nu din faptul că e o pluralitate. lar dacă spaţiul e altceva 
decât timpul, dacă numâi el garantează exterioritatea, obiecti- 
vitatea, aceasta e o lovitură nouă împotriva empirismului, 
care lasă obiectivitate pe seama  sensaţiei. Competența de 
a crea „exteriorul nu poate fi decât a gândirii pure. Conţi- 
nutul e însăşi natura, şi aceasta presupune ca o condiţie con- 
stitutivă spaţiul, care este ansamblul seriei infinite de u- 
nități parcurse de timp, — este însăși proectarea, este ex- 
terioritatea. Ceeace se prezintă și se conservă ca ansamblu 
nu mai e intern, nu mai e subiectiv, ci devine însuși „,exte- 
riorul”. Spaţiul e proecţiunea unităţii conştiinţei, e gândirea 
care îşi crează corelativul în „,fire”, ca „,exterioritate”, ca 
„matură””. Spaţiul e o categorie care determină natura ca ex- 
terioară gândului, şi întrece astfel competenţa categoriei nu- 
mărului. 

Dar cunoașterea obiectului naturii se desăvârşeşte prin 
judecăţile de relaţiune, prin mijlocul categoriilor de substanţă, 
de cauzalitate şi de reciprocitate. 

Hermann Cohen urmăreşte evoluţia sensului lor dealungul 
ştiinţei exacte moderne. Dacă I. Kant definise substanţa ca 
o condiţie pentru raporturi posibile, dacă o ilustrase cu exemple 
luate din ştiinţa modernă, — ca de exemplu energia sau con- 
servarea energiei, totuşi, pentrucă a făcut loc intuiţiei sen- 
sibile, a compromis sensul metodic al substanţei, deşteptând 
bănuiala că „Ding an sich” este o substanță în sine, care 

afectează simţurile. Cohen îndrăsnește să interpreteze noume- 
nul ca o eternă problemă — „eine Aufgabe” —, şi dă sub-- 
starței sensul foarte precis şi adecvat ştiinţei fizice moderne, 
acela de conservare. a energiei. 

Cauzalitatea; care ca problemă a succesiunii necesare,. 
forma un interes central al filosofiei veacului al 18-lea, se: 
îndepărtează de aspectul ei caracteristic psihologic în sistemul. 
dela Marburg, şi se orientează spre dinamică, luând sensul. 
foarte precis de „transformare a energiei”. In „Logica Gân-- 
dirii Pure”, principiul cauzalităţii se desfăşoară în trei cate-- 
gorii: I)categoria funcţiunii,, 2) a energiei. 3) a cauzalităţii. 
Aceasta din urmă se raportă la însăşi existență: energia e- 
problema mai specială a ştiinţei naturale fizice, iar funcțiunea 
este expresiunea matematică a aceleiași probleme. În funcțiune 
rezidă puterea cauzalităţii, care nu e cauză ci cauzare, adică- 
funcţiune, condiţionare. Ceeace întrece funcţionarea, se reali- 
zează prin energie, care la rândul ei e tot o funcţiune, dar oœ 
funcţiune ale cărei elemente s'au desvoliat din realități infinite- 
simale în realităţi intensive. Energia accentuiază categoria sub- 
stanței, şi realizează legea. Ea este fundamentul specific al 
ştiinţei naturale matematice. 

Fireşte, legea este unul din cei mai importanți factori 
pentru cunoaşterea naturii, căci ea întemeiază însăşi „unitatea” 
naturii. Cu toate acestea, pentru ca legile să constituiască o 
natură cu adevărat una, e nevoe să formeze între ele un sis- 
tem de relaţiuni reciproce; e nevoe ca seriile cauzale ce coe- 
xistă, să intre în raport unele cu altele. Cauzalitatea determină 
locul evenimentelor în timp, dar pentru ca un lucru să „existe”,, 
trebue ca locul său să fie fixat şi în spaţiu, şi aceasta nu 
se poate decât printrun nou fel de cauzalitate, care este 
comunitatea. Fără aceasta din urmă, orice percepţie ar ră- 
mâne răsleaţă, orice experienţă ar fi un început ce nu sar 
lega de o experienţă premergătoare, — cu alte cuvinte, nu. 
ar fi cu putinţă unitatea experienţei, unitatea naturii. Obiecti- 
vitatea propriu zisă a unei cunoştinţe, nu este de înţeles decât 
prin reciprocitatea de raport a obiectului cu întregul din care: 
face parte. În această lege a acţiunii şi reacţiunii, prin care 
se fundează însăşi unitatea naturii, cauza şi efectul nu rămân: 
distincte, dar se unesc mai de aproape decât în legea cauza- 
lităţii. se întrepătrund într'un „sistem”. 

Sistemul, este deci ultimul mijloc prin care gân- 
-direa pură îşi constitueşte obiectul cunoștinței ştiinţifice. De 

categoria sistemului, H. Cohen leagă „conceptul? cu un as- 
peci special al ei, şi previne protestările împotriva multiplicării 
categoriilor, arătând că gândirea pură nu este „posibilitatea de 
a creea concepte”, ci categoriile ei sunt fundamente, sunt cu-- 
noaşteri, — acte — prin cari condiționează problemele ştiinţei. 
Acestea din urmă se înmulţesc şi se rânduesc. Rostul logicei 
este să construiască seria lor ierarhică. 

Conceptul apare la un anumit moment al cunoștinței ca. 
temeiul unei probleme speciale; el are competența de categorie. 

Categoria comunităţii desăvârşeşte obiectul cunoașteri ca 
unitate a unui sistem, adică o unitate întotdeauna relativă, în-- 
totdeauna în stare de a se îmbogăţi, de a creşte, cu totul 
contrarie unităţii rigide a obiectului cum o înțelege sensualismul, 
comunitatea, —  reciprocitatea — este aşa dar condiţia su- 
premă a cunoștinții naturii. 

Pe lângă obiectul şi fenomenul fizic, natura cuprinde şi 
fenomenul biologic. Acesta nu se lasă cunoscut prin mijloacele- 
oferite de categoria cauzalităţii şi a sistemului mecanic, prin: 
care sistemul e determinat ca un sistem de puncte ce se 
mişcă descriind spaţii în timp, şi rămâne o veşnică abstrac- 
țiune. Natura nu poate fi constituită numai din asemenea ab-- 
stracţiuni. Ea e înainte de toate: concretul. Pe acesta nu-l 
poate explica mecanica. el cere alt soi de ştiinţă, alt soi de 
metode de gândire; se vrea determinat în calitatea structurii 
sale, cu alte cuvinte, concretul şi viaţa sunt probleme noui, 
fundate pe categorii logice noui. 

Conceptul, iată noua categorie, şi inducția noul instrument 
al ştiinţei. Caracterul lor propriu este că ele nu soluţionează 
probleme, ci menţin un vecinic problematic, o vecinică. preâîn- 
noire a problemei însăşi. Aceasta implică însă o serie nesfâr- 
şită de soluţionări parţiale, care întreţin problema vecinic des- 
Chisă. Soluţionarea nu se poate afla decât prin categoriile 
precedente. Ştiinţa nu comportă deci altă soluţiune pentru toate 
problemele naturii, decât pe cele mecanice, dar acestea sunt 
hărăzite să fie vecinic insuficiente, şi să stârnească vecinic 
probleme noui. Deosebirea între sistemul mecanic şi concept” 
o face scopul, care nu înseamnă altceva decât unitatea siste- 
matică desăvârşită. Conceptul este mijlocul prin care gândirea 
pură întreţine vie această problemă a unităţii desăvârşite. Fi- 
nalitatea propune un fel nou de problemă, dar soluţia ei de- 
pinde de cauzalitate. Teleologia nu este decât adaptarea unei 

metodelor între biologie şi mecanică. Conceptul este categoria 
care fundează obiectul naturii în ambele sale aspecte: ca obiect 
matematic, fizic, şi ca organism viu. Conceptul este prin ur- 
mare locul logic în care se întâlnesc cele două interese ale 
ştiinţei: legea şi individul. Deaceea conceptul formează tran- 
ziția firească între logică şi morală. Kant făcea legătura pār- 
ților din sistemul său filosofic printr'un punct de vedere ex- 
teror. Primatul moralei era fundat sentimental. La Şcoala 
dela Marburg, clădirea sistemului de discipline se face cu 
ajutorul cunoaşterii logice. Gândirea nu este silită să-şi schimbe 
orientarea, continuitatea între probleme este desăvârşită. Nu e 
loc pentru primatul unei metode în sensul de superioritate; acı 
nu se recunoaşte decât o evoluţie logică dela o metodă la alta. 


Dacă am insistat mai mult asupra părţii teoretice, am fă- 
cut-o pentrucă în sistemul dela Marburg, centrul de greutate 
se află în logică, fiindcă în ea se determină conceptul general 
de cunoaştere pură, precum şi cel de sistem. Odată cunoscute 
prin logică, toate părțile sistemului apar în rostul şi caracterul 
lor special. Kant e învinuit de a fi negat rezultatele logice 
pentru a face loc eticei. Necesitatea organică sistematică a 
eticei nu putea fi recunoscută decât atunci când se recunoştea 
lucrului în sine un sens critic, iar nu metafizic. Atâta vreme 
cât noumenul trecea drept „fiinţă necondiționată şi incognos- 
cibilă” etica, cu al său „Homo noumenon”, cu pretenţia ei 
de a revela neştiutul, nu putea fı considerată decât ca v con~ 
trazicere flagrantă a Criticii Raţiunii Pure. Şcoala dela Mar- 
burg face din etică o consecință necesară a teoreticului, ca 
o logică a unui nou fel de realităţi: datoria — „„Sollen”. 
Numai Platon şi Kant au pus cu adevărat problema eticei — 
a posibilităţii unui alt soi de realitate decât aceea a naturii. 
Dreptul de viață al moralei ca disciplină propre, depinde 
tocmai de recunoaşterea unei realități noui deosebită de rea- 
litaiea fizică. Numai Platon şi Kant au dat moralei un fun- 
dament. Ceilalţi gânditori, — chiar Aristot şi Spinoza, au 
alcătuit un sistem de prescripțiuni morale. 

Realitatea etică nu mai este constitutivă, — ci regulativă. 
Ea subzistă şi în afară de orice existență pentru care ar va- 
lora. Etica este independentă de subiectele existente sau oo- 
sibile. La Kant e greu de înţeles acest lucru, căci el nu 
deosebeşte întotdeauna clar realitatea de existență. Dealtfel, 
deosebirea nu era cu putinţă decât după soluţionarea problemei 

„originei” — Ursprung —; şi tot astfel nu se putea justifica 
nici datoria ca o valoare transcendentală nouă. Căci valoarea 
transcendentală e cea care dă cheia pentru sensul nou al rea- 
lităţii, întrucât e realitatea datoriei, şi nu a existenței. Rea- 
litatea in sensul transcendental, înseamnă obiectivitate, — nu 
în înţelesul naiv, sensibil, ci în sensul care s'a acordat 
principiilor constitutive, considerate ca realități întrucât sunt 
valabile pentru cunoştinţă. De vreme ce realitatea este concepută 
ca valoare de cunoaștere, „datoria — das Sollen, — deşi 
e numai un regulativ, poate totuși fi considerată ca o realitate 
cu condiţia, fireşte, ca ea să-și recunoască caracterul ei limitativ 
faţă de experienţă. Unii critici au crezut din pricina acestei, lupte 
în contra psihologismului, că morala kantiană este dincolo de 
om. Părerea lor e complect falsă. Pe de o parte Kant 
a lăsat opere ce privesc aplicarea etice! la moravuri, la drept, 
la religie, iar pe de altă parte el a găsit legea morală în 
înseşi inimile oamenilor, chiar până şi în cele mai păcătoase. 
În etica şcoalei dela Marburg se dă o luptă decisivă între 
idealism şi empirism pentru fundamentarea moralei. Etica este 
pentru empirisi o distilare din experienţa practică, pe când pen- 
tru idealism, — acţiunile morale sunt o concretizare a 1deii 
etice. Nu este vorba de a se dezumaniza etica, ci de a-i ga- 
ranta un fundament dincolo de experienţă. Hermann Cohen, 
după ce fixează condițiunile unei etici posibile, constată că 
aceasta nu numai că ar fi posibilă, dar e chiar cerută de ra- 
țiunea pură. Logica a arătat că obiectul cunoaşterii nu e dat, 
ci e o problemă pe care raţiunea pură o rezolvă treptat, prin 
categoriile ei. Dar cum o parte a problemei naturii, — viața —, 
rămâne nerezolvată prin legile mecanice și formele apriorice 
cunoscute, viaţa e o problemă nouă, pe aceeași linie de cer- 
cetare cu natura mecanică, — insă nerezolvabilă prin mijloa- 
cele logicei cunoaşterii. Ea cere o logică nouă. Problema vieții 
e problema individualităţii biologice pe care o rezolvă fina- 
litatea; dar dincolo de individualitatea biologică, creşte cea 
psihologică. Pe aceasta nu mai poate să o soluţioneze ca- 
tegoria finalităţii, decât în extrema ei limită, adică scopul 
nemaiputând fi mijloc, ci rămânînd scop final. lată metoda 
cea nouă, pentru problema cea nouă a personalității. Cerce- 
tarea adevărului trece dela cunoaşterea lumii la cunoaşterea 
datoriei. Adevărul nu se poate realiza decât prin complectarea 
existenţei cu datoria, a ceeace este prin ceeace trebue să fie. 
Domeniul datoriei nu ne e dat prin experiență, ci rezultă din 

interesele rațiunii pure. Distincția între faptul natural şi cel 
moral, nu o poate face decât rațiunea pură. Etica este o logică 
nouă, logica ştiinţei spiritului. Ea nu poate figura în sistem 
decât in urma logicii teoretice, ca o incununare a cercetării 
„adevărului. Altfel n'ar fi întemeiată decât psihologico-metafizic. 

In „Critica Raţiunii Pure” Kant făcea deducţia transcen- 
«dentală a principiilor ce constituiau ştiinţa naturii. Nu a făcut 
acelaş lucru pentru principiul moral. În ultimul moment, se 
mulţumeşte cu deducţia lui metafizică. Imperativul categoric 
mu este justificat decât subiectiv, prin afirmația că e prezent 
în orice conştiinţă. Cohen caută un factum obiectiv în cultură, 
din care să deducă legea morală, şi îl găseşte în jurisprudenţă, 
în care principiul etic este realizat, foarte aproximativ, e drept, 
dar această relativitate este cerută de însuşi conceptul idea- 
lului. La Kant există între morala ideală şi morala tealizată, 
nu numai o diferenţă de grad, ci o adevărată antinomie. Mo- 
rala este întemeiată pe libertate, legalitatea pe constrângere. 
Aceasta e o consecinţă a faptului că I. Kant şi-a construit 
morala independent de faptele, științelor morale, și nu a făcut 
decât ulterior aplicarea la drept şi la toate domeniile vieţii 
morale. Sciziunea între ideal şi real este iremediabilă. 

Altfel procedează Şcoala dela Marburg. Hermann Cohen 
caută principiul moral în moralitatea existentă. Il caută ca pe 
condiţia sa transcendentală, după cum căutase in matematică 
principiile gândirii pure. Legalitatea nu e decât obiectivarea 
morală ideală. Dreptul ideal şi cel real nu pot izvori din 
izvoare diferite. Distanţa ce le desparte e infinită, totuși ele 
se află în aceeaşi orientare. 

Conceptul care unifică toate ştiinţele morale este istoria. 
Aceasta cuprinde diferitele manifestaţiuni ale culturii spirituale, 
şi poate să facă plauzibilă legătura dintre ideal şi real graţie 
progresului căruia istoria îi dă un sens viu. Drumul spre ideal, 
care părea izolat şi inaccesibil, e găsit cu ajutorul istoriei, care 
preschimbă eternitatea în fluxul progresului. Discipolii şcoalei, 
în frunte cu Natorp, găsesc că temelia culturală a dreptului 
este prea strâmtă pentru morală. Credem totuşi că dreptul e 
manifestaţia culturii în care etica işi găseşte elementele cu care 
lucrează, mai exact definite decât ori şi unde. Astfel persona- 
litatea, acţiunea, n'au fost nicăeri — nici în religie sau în 
artă, mai precis formulate ca în drept. Dealtfel, pentru H. 
“Cohen, dreptul e inainte de toate dreptul public, adică cel 
care converge spre ideea superioară de Stat. Ideea etică a 

lui Kant — visul lui de a lega individul şi umanitatea —, e 
astfel pe calea implinirii, căci Statul, întrucât .e unitatea tu- 
turor indivizilor - supuşi aceloraşi legi, este forma cea mai îna- 
intată a „comunităţii, care tinde spre totalitate, adică spre 
unitatea ideală a umanității. Rațiunea teoretică și rațiunea prac- 
tică sunt una şi aceeaşi, căci ambele sunt pure, şi puritatea 
înseamnă cunoaştere. Cunoaşterea nu este insă numai intelec- 
tuală; ea este şi o ştiinţă a datoriei. 

Etica este ştiinţa principiilor ce constitue dreptul şi statul 
“Corespunzătoare înţelegerii pure, se presupune o voinţă pură 
— concept eminamente etic, ce nu este de confundati cu' con- 
ceptul psihologic. Hermann Cohen il apără, pe de o parte de 
-psihologismul care l-ar degrada în instinct, pe de alta de in- 
telectualismul care l-ar anemia şi l-ar sărăci. Şcoala dela 
“Marburg susţine originalitatea voinţei pure, care este și ea un 


-fel de cunoaştere, dar nu a lucrurilor, ci a datoriei, — şi îi 
găseşte caracteristica în hotărîre, în acțiune. Fireşte. actul pur 
nu este isprăvil, ci e „eine Aufgabe”, — o temă — în care 


-se aliază mişcarea afectului cu liniştea gândirii. Gândirea pură 
-se raportă la obiecte externe. Voința pură se îndreaptă înspre 
acţiune; se raportă prin urmare la subiect, sau mai bine zis 
la cunoaşterea de sine. Originea eului moral este în ideea a- 
proapelui. Conştiinţa de sine implică un corelativ, o altă con- 
ştiinţă. Aproapele — „alter ego” —, este condiţia fără de 
care conştiinţa eului nici nu este cu putință. Nicăeri nu este 
mai precis realizată conştiinţa de sine, decât in persoana ju- 
ridică; nicăeri deci nu e mai vădită corelaţia intimă între eu 
şi alt eu, căci persoana juridică nu este individul izolat al 
psihologiei, voinţa ei s'a contopit din voinţa multora. Ea e fi- 
reşte o ficţiune, dar este o ficţiune cu putere de fundament 
logic, şi de acţiune juridică. Persoana juridică este ilustrarea, 
cea mai convingătoare că eul nu este posibil ca unitate şi 
conştiinţă de sine, decât în comuniune cu altele. Conştiinţa de 
sine e cu atât mai puternică cu cât conştiinţa de altul e mai 
vie. Ea este desvoltarea insului ca ins al totalităţii sociale. 
Comunitățile naturale, etnice, nu se pot preschimba în comuni- 
tăți morale, în State, decât prin etică. 

Statul, fiind cvitensenţa unei mulţimi de personalităţi, vo- 
inja sa se manifestă prin legi. Deaceea trebue ca legea nescrisă 
a conştiinţei de sine, să fie indreptarul pentru legislația pozi- 
tivă, şi norma care este valabilă pentru toţi, şi care este dic- 
iată de consideraţiuni asupra viitorului, nu asupra trecutului, 

trebue să domine ca principiu suprem de drept, în locul obli- 
gaţiunii. În conştiinţa de sine ca scop final, constă programul 
etice] moderne, şi prin urmare al politicii moderne. În ea se 
întâlneşte ideea antică de Stat, cu gândul creştin al individului 
liber. Autonomia conştiinţei morale se manifestă în legiferarea 
pozitivă ca emancipare de orişice influenţă streină de morală, 
în hotărîrea acţiunilor singulare ca autodeterminare, ca respon- 
sabilitate în ciuda cauzalității din natură, ca conservare a eului 
în pedeapsă însăși, considerată ca mijloc de educare, şi în 
fine ca realizare a culturii, atât teoretice cât şi morale, de 
către fiecare individ. 

Partea pur teoretică a eticei lui Hermann Cohen se ter- 
mină cu o perspectivă asupra divinității. Ce ar deveni morala, 
dacă oamenii şi însăși natura, ar pieri? Am văzut mai sus că 
idealismul etic, pretindea o complectă independenţă de existenţa 
naturii, — că elica nu vroia să aibă deaface decât cu veşnicia. 
Aceste exagerări aveau un rost: ele asigurau valoarea pro- 
prie a eticei, drepturile ei, originalitatea voinţei faţă de intelect. 
Dar iată că vecinicul, — acest refugiu logic al Datoriei, — pen- 
tru a au fi destrămat în simplă închipuire, trebue şi el, la 
rândul său, consolidat. Întrebarea despre adevărul naturii, pe 
care şi-o tot pune idealismul, priveşte mai ales etica. Căci 
idealul însuşi cere realizarea sa progresivă, având astfel nevoe 
de o natură eternă, în care şi prin care să se manifeste. lată 
că se impune un garant pentru eternitatea naturii, care singură 
poate face posibilă eternitatea idealului. Acest chezaș este 
Dumnezeu. El apare cu necesitate logică, ca legătură între cele 
două lumi, — lumea existenței şi lumea datoriei. Dumnezeu 
este astfel confundat cu însuşi Adevărul. Căci adevărul este: 
ceeace există, plus ceeace va trebui să fie. Din simplu pos- 
tulat contestabil, cum îl aflăm la Kant, el devine un principiu 
metodic ce face parte din însuşi sistemul cugetării pure. Ca 
Dumnezeu al Religiei, el este principiul Binelui, suportul per- 
fectibilităţii, care trebue să se realizeze pe pământ, în Drept 
şi în Stat. El e garantul progresului în evoluţie, :transcendenţa 
sa împiedică despărțirea între lumea fizică şi cea morală — 
El fiind locul în care se întâlnesc firea şi idealul. Şcoala 
dela Marburg refuzase orice fundament religios pentru mo- 
rală, a cărei autonomie o apără dârz. Principiul moral nu tre- 
bue să fie strein de conştiinţa omenească, nici valoarâa omului 
să fie garantată de altceva decât de conştiinţa de sine — Selbst- 
bewusstsein — dar independența moralei faţă de religie nu 

o exclude pe aceasta din urmă ca o cerinţă logic legitimată 
a conștiinței culturale. Etica voinţei pure mai construeşte şi o, 
teorie a virtuţilor, inspirată după Platon. Pentru Hermann 
Cohen, toate virtuțile sunt fragmentare, osândile de a nu atinge 
niciodată idealul moral. Ele sunt numai drumul către perfec- 
jiune. Cea mai apropiată de ideal este dreptatea. Dar nici ea 
nu-l atinge, fiindcă legea nu va putea niciodată să imbrăţişeze 
toate cazurile. Corelativul ei stă in virtutea omeniei -— Mensch- 
lichkeit —, care este virtutea centrală şi instanța de control 
pentru toate celelalte. Ea implineşte cunoașterea de sine, in- 
irucât recunoaşte insuficiența, imperfecţiunea oricării virtuți în 
parte. Ca iubire a omului, ea trebue deosebită de ideea de 
umanitate, ultim scop al Eticei. Diferenţa intre omenie şi 
umanitate ţrebue subliniată, pentrucă numai ea lămureşte con- 
flictul dintre idealul etic al umanităţii şi realizarea sa imper- 
fectă, care este Statul. Şi tot virtutea omeniei îngădue îm- 
păcarea intre Stat şi Umanitate, fiindcă ea e cea care eva- 
luează realizările morale în Stat. Ea e apărătorul minorităţilor, 
a celui slab in lumea politică, a individului în comunitate. Prin 
ea privirea omului se ascute, prinde nuanțele morale cele mai 
delicate, devine perspicace pentru cazul special, se lărgeşte, 
înțelege tot, reculegerea ei se adânceşte, şi cu unitatea interioară 
se naște pacea și armonia, „după cum melodia este intim legată 
de armonie, aşa omenia este puterea care ammonizează toate 
puterile spiritului. Ea dă acordul fundamental pentru orice 
acţiune morală. Orice pas moral care nu este călăuzit de a- 
aproape de omenie, rămâne monoton și neisprăvit, ca melodie 
lipsită de armonie”. ,Omenia nu este numai o directivă, ci e 
un izvor viu care tămădueşte ființa morală de rigiditate şi de 
secătuire, şi care răspândeşte peste activitatea morală pace, 
prospeţime, vioiciune”. (Ethik des reinen Willens, pag. 632). 
Prin omenie, ouml atinge un grad de naivitate, de curăţie, care 
nu este inconştiență copilărească, ci seninătatea ce înalță su- 
fletul învingător peste conflicte. Această naivitate este rodul 
unei culturi desăvârşite, pe care nu o poate trăi decât adevă- 
ratul gânditor şi adevăratul artist. E, spontană, şi atât de li- 
beră încât s'ar părea că e emancipată chiar de libertatea mo- 
rală. Dar această iluzie este datorită faptului că omenia, is- 
vorul denunţă relativitatea oricării virtuţi. Aceasta chiar ne 
poartă spre marginile eticei, acolo de unde armonia deschide 
perspectivele unei lumi noui — lumea frumosului. Omenia este 
o virtute totodată morală și estetică. Poate deaceea umanismul 

este complice:e artei. Dacă morala este unul din stâlpii artei 
nu este mai puţin adevărat că arta purifică morala. Omenia 
fiind virtute şi sentiment, prin acest dublu aspect al ei ea 
suscită activitatea şi îi ridică nivelul. Ca virtute, e cea mai 
bună armă morală. Ca sentiment, ea face din artă, arta idea- 
lului. Omenia face ca etica şi estetica să se întâlnească, şi 
le împinge spre acelaşi ţel: unirea tuturor popoarelor într'o 
singură umanitate, într'o împărăție a spiritul. Înainte de a 
trece la estetica școalei, trebue să subliniem că etica poartă 
pecetia socialului. În afară de operele de specialitate juridică 
şi sociologică ale lui Em. Stammler şi Em. Staudinger, sunt 
deosebit de importante operele de pedagogie socială ale lui 
Paul Natorp!), în care filosofia criticistă îşi dă roadele prac- 
tice, descriind un plan de organizaţie a familiei, a şcoalei, a 
vieţii publice, pe temelia ideii de autonomie. 


Estetica este coordonată logicei şi eticei, în această filo- 
sofie însuflețită de tendinţa spre o unitate desăvârşită a sis- 
temului. Drepturile ei sunt delimitate cu grije și faţă de etică 
şi faţă de religie. lar originalitatea artei este apărată chiar 
de supraestimările care o compromit. 

Ştiinţa şi morala sunt condițiuni sistematice, sine qua non, 
ale artei. Materialul ei sunt: natura şi omul. Şi totuşi conți- 
nutul ei este cu totul diferit de aceste condițiuni. Prima grije 
a esteticianului este deci să valorifice factorul original artistic. 
Scepticismul esteticei e duşmanul filosofiei sistematice, fiindcă, 
lăsând fără fundament o întreagă clasă de manifestări ale con- 
ştiinţei, scopul filosofiei critice, acela de a unifica cultura prin- 
tr'o legalitate metodică, se află zădărnicăt. Sunt combătute la 
rândul lor ştiinţa artei ca și istoria artei, întrucât au veleitatea 
de a înlocui estetica. După cum unitatea ştiinţei e opera lo- 
gicei, unitatea artei, dincolo de toate variaţiunile ei, nu o 
poate funda critic decât estetica. Călăuzit de ideea fundamen- 
tal idealistă, ideea originii, Hermann Cohen încearcă constru- 
irea metodică a conştiinţei estetice. Pentru idealism, obiectul 
corespunde unității conştiinţei, şi o problemă nouă înseamnă 
mai presus de toate o unitate nouă de conştiinţă. Kant găsise 
în sentiment acest nou aspect al conştiinţei, neexplorat ` de logică 
şi de etică devemnd astfel fondatorul esteticei filosofice. Din 
nefericire, nu e scos sentimentul pur din învelișul lui psihologic 

1) „Sozialpădagogik”, „Volkskultur und Persânlichkeitskultur”. „Reli- 


gion innerhalb der Grenzen der Umanitat”, „Pestalozzis Ideen uber, Arbet- 
terbildung und soziale Frage“. etc. 

de plăcere, durere — „„Lebensgefiihl”, — cum defineşte sen- 
timentul. Această puificare o întreprinde Hermann Cohen. 
Il deosebeşte cu minuţiozitate de toate aspectele psihologica 
ale şentimentului, care nu sunt decât acompaniamente, sufixe 
ale conţinutului obiectiv de conştiinţă. Sentimentul pur, care 
e fundamentul artei, este iubirea omului. Prin iubirea de om, 
estetica se întâlneşte cu etica pe drumul perfecțiunii. Dar con- 
ştiinţa sufere totuşi o schimbare, căci pe când în morală scopul 
se împlineşte prin umanitate, în estetică scopul aste însăși 
individualitatea. Raportul între ins şi umanitate rămâne acelaşi, 
dar accentul cade pe ins. De abia în estetică, Eul se împli- 
neşte definitiv ca sentiment de sine. Individul pur se naşte ca 
sentiment pur. Conţinutul conştiinţei estetice, a eului pur, nu e 
un fapt, ci este o temă — eine Aufgabe—, în care e implicită 
soluţia. Orice operă de artă genială rămâne fireşte insufi- 
cientă când o măsurăm cu veșnicia, cu idealul. Dar această con- 
siderație aparţine istoriei. Ea nu este implicită în momentul 
de creaţie estetică. Opera de artă genială este desăvârşită. Prin 
avântul ei spre perfecțiune, ea implică această perfecţiune. 
Conţinutul ei nu se poate isprăvi. Și totuşi, este simțit şi trăit 
ca o perfecţiune. Clipa de trăire estetică este o acțiune, o 
răsfrângere a conştiinţei înspre forţa ei pură primitivă, înspre 
izvorul ei unde simţirea şi mişcarea se confundă. Orice obiect 
exterior, orice subiect etic, e luat de valul puternic al sen- 
timentului pur, care este iubirea, și din care ia naştere eul eşte- 
ticei. Acest sentiment este iubirea de om, iubirea naturii o- 
mului, a omului naturii şi în natură. În gradaţiunea acestei 
formule, Hermann Cohen introduce în incinta esteticei şi na- 
tura moartă, deşi afirmă că nu e natură frumoasă fără imanenta 
omului. 

Omul pe care îl crează această iubire este omul în ca- 
pacitatea sa de perfecţionare. Cu acest prilej, autorul desvoltă 
o teorie a umorului, care e definit ca miilocul de a iubi urâtul, 
şi astfel este introuds ca o problemă a esteticei. Frumuseţea, 
conceptul estetic superior, nu este coordonată sublimului ca 
la Kant, ci decretată singurul şi unicul fundament din care 
se desprind cele două limite: una spre Divin, cealaltă spre 
animal. Forma ideală a omului — das Urbild —, se revelă 
în operele de artă geniale ca armonizare între fiinţa trupească 
şi cea morală. 

Prin armonizarea trupului şi a spiritului in făptura ârtis- 
tică, opera de artă întăreşte credința în perfecțiune, și a- 

proape întrece morala. Conştiinţa infinitului în clipa contem- 
plării frumosului, apropie esteticul de religie. Prin credinţa în 
“bine, ce se deşteaptă în contemplaţia artistică, eul se tămă- 
dueşte de egoism, în clipa aceea şi realizează idealul. Arta 
dă iluzia perfecțiunii, şi prin aceasta întăreşte dreptul idealului 
mai mult chiar decât restricţiunile moralei. De aci. puterea ei 
educativă. 

Pornită dela faptul cultural al operelor de artă existente, 
estetica are de implinit un scop: unitatea artei. Şi pentru a se 
justifica, ea e obligată să urmărească realizările acestui scop 
în diferitele arte existente. De aci nevoia: unei clasificări a 
artelor şi cerința unui concept superior care să servească drept 
„fundamentum divisionis”. Acest concept este poezia, pe care 
H. Cohen o consideră ca punctul comun al tuturor artelor. 
Prin poezie, materialul intelectual şi moral, oricare ar f, e 
topit într'o mişcare de interiorizare a conştiinţei. E înnecat în 
sentimentul pur şi reapare transfigurat în eul pur, care este 
singurul obiect al artei. 

După consideraţiunile teoretice, în „„Aesthetik des reinen 
Gefiihls”, urmează un studiu amănunţit al fiecărei arte în par- 
ticular, şi o strălucită critică de artă. 


Psihologia. Ideatismul dela Marburg se intitulează idea- 
lism sistematic, fiindoă nu concepe filosofia în afară de un 
sistem şi fără unitatea unei conştiinţe culturale. Cele trei dis- 
cipline: logica, etica şi estetica, au studiat fiecare câte o 
parte a conştiinţei, întrucât conştiinţa este izvorul unei clase 
speciale de manifestări speciale :ştiinţă, drept, artă. Rezultatul 
cercetărilor lor. a rămas abstracțiune, fiindcă conştiinţa aşa cum 
reese din fiecare din ele, nu reprezintă unitatea momentului 
de viață. Pe acesta îl va înfăptui psihologia, pe care Şcoala 
dela Marburg o îndepărtează dela baza sistemului, pentru a-i 
face loc în culmea lui: combate psihologismul, dar cere o 
psihologie pentru desăvârşirea sistemului filosofic. Gânditorii 
dela Marburg împărtăşesc cu toţi psihologii părerea că psi- 
hologia este ştiinţa subiectului, dar condamnă psihologia de la- 
borator, care tinde să facă, prin metoda care obiectivează, 
mai mult ştiinţa naturii decât a subiectului. Subiectul însuşi 
îi scapă, şi procedeul mare nimic original, căci el obiectivează 
însăşi subiectivitatea, și în cazul acesta nu ne învață nimic 
nou, ce nam fi aflat dela logică, etică şi estetică, care ne-au 
dat cunoştinţa obiectivă. Psihologia este studiul fenomenului, 

dar stă față în faţă cu ştiinţele obiective, fără a se confunda 
cu ele, căci ei îi incumbă studiul intim al fenomenului: cunoaş- 
terea imediată. Dar această cunoaştere imediată e un nonsens, 
căci cunoaşterea e prin natura ei obiectivantă. Întimul, imedia- 
tul, nu poate fi prins decât printr'o privire retrospectivă asu- 
pra experienţei obiective, înspre ceeace este în ea implicat 
ca condiţie primordială: subiectul. O psihologie nu este posi- 
bilă decât printr'o inversiune a punctului de vedere, printr'o 
reconstituire a subiectului cu elementele construcțiunii obiec- 
tului. Construcţia obiectului şi recunstrucția subiectului işi co- 
respund punct cu punct; nu se deosebesc decât prin direcţia 
lor opusă. Prin urmare conţinutul psihologiei, materialul ei, nu 
este nou, dar ceeace îi constitue originalitatea ei sistematică 
este unificarea întrun subiect viu a abstracţiunilor obiective, 
este reconstituirea eului în toată integritatea sa. Locul psiho- 
logiei la sfârşitul sistemului este astfel legitimat: conștiința 
reconstruită prin acest fel de psihologie, este conștiința culturii, 
— sinteza unităţilor parțiale descoperite în logică, etică și es- 
tetică, ca izvoarele diferitelor direcţiuni culturale, ca: ştiinţă, 
morală, artă. Cum ramurile culturii nu numai că nu stau le- 
gate între ele, dar nu au o legătură nici între diferitele etape 
ale propriei lor evoluţiuni, psihologia critică îşi ia sarcina să 
studieze și să lămurească pătrunderea, unificarea acestor grade 
de desvoltare a conştiinţei culturale, atât în individ cât şi în 
popoare. Astfel, Şcoala dela Marburg introduce conceptul de 
evoluțiune în filosofia sa, făcând din el cea mai înaltă sarcină 
a psihologiei, sarcină care na putut să se nască decât în 
problema unităţii, — a unităţii culturii. 

Din nefericire, o psihologie a Şcoalei dela Marburg n'a 
fost scrisă; programul unei psihologii este însă răspândit în 
toată opera lui Hermann Cohen, şi concentrat întrun capitol 
din Philosophie, ihr Problem und ihre Probleme, caşi în Allge- 
meine Psychologie de Paul Natorp. 

Învinuirea de „pan-metodism” a acumulat asupra şcoalei 
bănuială că această filosofie este aridă şi stearpă. Sistemul 
întregit prin psihologie, vădeşte însă pentru gânditorul care. îl 
urmăreşte în întregimea lui, că acest idealism critic nu este o 
construcţie de abstracţiuni, ci că, trăgându-şi puterea din însăşi 
viaţa, iar nu din visări metafizice, constitue adevăratul realism. 

Sub abstracţiunile cele mai severe, svârlite sub forma de 
aforisme, cetitorul este izbit de imagini puternice, frumoase şi 
vii, care concretizează pagini de raționamente ştiinţifice. El 

simte atunci cum înviază din umbra abstracţiunilor şi de sub 
probieme reci și indiferente ale științei, problema unică, centrală, 
aceea a vieții sub toate aspectele ei şi unitatea culturii umane. 


Paul Natorp a fost al doilea cap al Şcoalei dela Mar- 
burg. Născut la 1854, mort la 1924. A plecat dela positivismul 
lui Laas, dar prima sa lucrare mai mare, Descartes ' Erkentnis- 
lehre (1882) este scrisă sub influenţa criticismului lui Cohen, 
a cărui metodă a adoptat-o, şi a aplicat-o în mod original 
la toate disciplinele filosofice. Afară de lucrările citate mai 
sus, cităm opera sa asupra lui Platon, care este totodată o 
introducere sistematică în idealism, ca şi Die logischen Grund- 
lagen der exakten Wissenschaften. In filosofia sa teoretică, 
tinde la stabilirea unui sistem al conceptelor fundamentale știin- 
ţifice, pe temelia funcțiuni sintetice a raţiunii. Logica este în- 
rudită cu matematica, sa vrea exclusiv să descopere unitatea 
cunoaşterii şi a condițiilor ei. Legile logice zași cele matematice 
sunt valabile pentru toate timpurile. Cunoaşterea este un proces 
indefinit. Ea este o temă logică, „eine logische Aufgabe” —; 
căci toate determinările nu dau decât valon aproximative. Ştiin- 
tele naturale nu au alt scop decât să cuprindă tot mai strâns 
în limitele gândirii un nedeterminat. Legea unităţii ca lege, 
fundamentală a conștiinței, este valabilă și pentru etică. Legea 
morală formală a lui Kant nu înseamnă decât o unificare a 
scopurilor, sub conducerea voinței pure sau voinţei raţionale, 
care se ridică dela impuls prin voință în sens obișnuit, până. 
la puritatea desăvârşită. Din cei trei factori ai activităţii. — 
pornire, voinţă, rațiune, — Natorp deduce sub influenţa lui 
Platon un sistem de virtuţi individuale, cari sunt complectate 
de condiţiunile sociale ale culturii, considerate la rândul lor 
ca condițiuni culturale ale vieţii sociale. Caşi Pestalozzi, Na- 
torp vede scopul moral al evoluţiei sociale în desvoltarea in- 
tegrală a fiinţei umane, într'o unitate armonică a puterilor sale 
fundamentale. Drumul spre acest ideal social arată pedagogia. 
socială ca organizaţie şi metodă a creşterii voinţii. În ceeace 
priveşte religia, Natorp se apropie mai mult de Schleiermacher 
decâi de Kant. Sentimentul religios care topeşte în el gân- 
direa şi voirea, devenind sentimentul infinitului, rămâne pur 
subiectiv. Nu se leagă de nicio existenţă transcendentă, ci con- 
centrează religiozitatea în pură umanitate, fără nicio pretenţie 
de obiectivitate şi renunțând la orice salvare în afară de aceea 
a unei moralizări progresive a umanităţii. 

c) Scoala din Baden 


Şcoala dela Marburg a încercat să desăvârșească filosofia 
kantiană în sensul unu idealism logic-epistemologic, aşezând 
logica în centrul filosofiei şi ìn raport cu cunoaşterea mate- 
matică naturalistă şi relevând, mult mai mult decât la Kant, 
problema fundamentării logice a științelor spirituale. Metodo- 
logismul rezultat din plecarea dela „gândirea pură” se pare 
că descompune existenţa în raporturi logice, iar cunoaşterea 
devine un proces nemărginit, ceea ce înseamnă o veşnică pro- 
blemă. Cu aceasta graniţele dintre existență (Sein) şi idealitate 
(Sollen) dispar aproape cu totul. Şi de aceea este ușor de 
înţeles, că idealismul transcendental al lui Kant mai putea fi 
desăvârşit într'o direcție, prin aceea că nu se mai aşeza în 
centrul filosofiei kantiene logica existenţii, ci idealitatea, fun- 
damentându-se astfel o filosofie a valorilor. E drumul care 
duce dela Kiant la Fichte. Această formă de idealism transcen- 
dental este reprezentată de aşazisa „Şcoală filosofică germană 
de Sud-Vest” (Sudwestdeutsche Philosophenschule) sau „Şcoala 
dela Baden” (Badische Schule) întemeiată de Wilhelm Win- 
delband (1848-1915) şi de elevul acestuia Heinrich Ric- 
kert (1863-1936). Aceştia caută ca, prin o teorie a valorilor, 
să depăşească abstracţiunea idealismului logic și să fundamenteze 
din acest punct de vedere mult mai solid ştiinţele spirituale. 
Şi de aceea problemele științelor spirituale devin la acești 
gânditori mult mai importante decât la aderenţii Şcoalei dela 
Marburg. Aşa că pentru Windelband şi Rickert filosofia se 
transformă într'o filosofie a culturii, cu menirea de a cerceta 
noţiunea, fiinţa şi obârşia culturii, cât şi devenirea acesteia 
în marginile istoriei. 

Windelband a fost elev al lui Kuno Fischer (1824-1907). 
După terminarea studiilor universitare el ajunge profesor la 
Universitatea din Strassburg, iar mai târziu la aceea din Hei- 
delberg, unde rămâne până la moartea sa. Activitatea filosofică, 
a lui Windelband a fost nespus de bogată. Lucrările lui mai 
principale sunt: Die Geschichte der neueren Philosophie, 1880; 
Prăludien, 1884; Geschichte und Naturwissenschaţt, 1894; Ueber 
Willensfreiheit, 1904; Die Erneuerung des Hegelianismus, 1910, 
Die Prinzipien der Logik în Encyelopădie der philosophischen 
Wissenschaften, '1912; Einleitung in die Philosophie, 1914 3. 
Aufl. 1923. 


Opera monumentală a lui Windelband rămâne însă a sa 

„Geschichte der Philosophie”, a cărei însemmătate nu se află 
numai în domeniul istoric, cât mai ales în domeniul sistematic. 
Expunerea istorică este fundamentată pe o noţiune precisă despre 
filosofie, pe care Windelband o formulează în felul următor: 
„Relativismul este renunţarea şi moartea filosofiei. De aceea 
ea nu poale să trăiască decât ca o învăţătură despre valorile 
universal-valabile. Ea nu se va mai amesteca în lucrul ştiinţelor 
speciale. Ea'nu mai are ambiția nici să mai cunoască încă odată, 
din punctul ei de vedere, ceeace au cunoscut ştiinţele speciale și 
nici plăcerea cemplicaţiei, ca din „rezultatele generale” ale 
disciplinelor speciale să compileze produsele cele mai universale 
(allgemeinste Gebilde). Filosofia are domeniul ei propriu şi 
menirea ei proprie în valorile acelea universal-valabile, care for- 
mează elementele oricărei funcțiuni culturale şi coloana ver- 
trebală a oricărei vieţi pline de valoare. Ea descrie şi lămu- 
rește aceste valori numai din dorinţa de a da o justificare va- 
labilităţii lor: ea tratează aceste valori nu ca pe nişte fapte, 
ci ca pe nişte norme''1). 

Acest program își găseşie expunerea mai amănunţită în 
studiile atât de pline de lumină din „„Prăludien” şi în special 
în capitolul: „Was ist Philosophie?” Un răspuns la această 
întrebare este nespus de greu de dat, din motivul că în is- 
toria filosofiei nu există o definiţie precisă a filosofiei2). De 
fapt, aproape în fiecare epocă şi la fiecare filosof găsim un 
alt sens al cuvântului filosofie, indiferent că acest sens de- 
rivă din obiectul sau din metoda filosofiei è). Dar, zice Win- 
delband, faptul acesta nu se datorește întâmplării, ci el are 
un sens foarte adânc în viaţa culturală a omului apuseant). 
La început prin filosofie ss înţelegea ştiinţa în genere, apoi 
o ştiinţă specială, până când Aristotel întemează acea „prima 
philosophia” -— numită mai târziu și metafizică — iar stoicismul 
face din filosofie „un mijloc distins spre fericire” 5). „Ştiinţa 
este subordonată vieții”, iar filosofia devine o artă a vieţii 
şi un exerciţiu spre virtule. Această poziţie subordonată o păs- 
trează filosofia şi în epoca evului mediu, întrucât ea trebue 
să servească credinta. Dar nici eliberarea de sub tutela cre- 
dinţei nu duce la o nouă noţiune a filosofiei, căci filosofia 


îi Windelband, Lehrbuch der Geschichte der Philosophie, 4. Aufi. 
pag. 564. 

2) Windelband, Prăludien, Bd. I, pas. 2. 

3) idem, pag. 9-11. 

4) idem, pag. 12. 

5) idem, pas. 16. 

devine iarăşi metafizică. Abia în secolul al XVII-lea din opo- 
zija împotriva metatizicei se naşte o asemenea noţiune. Dacă 
nu exislă metafizică, ci numai ştiinţe speciale, atunci trebue să 
existe o ştiinţă a acestor ştiinţe speciale. Aşa se transformă 
filosofia dintro viziune despre lume şi viaţă|, într'o teorie a 
ştiinții 1). 

Schimbarea de sens a cuvântului filosofie îşi are temeiul 
în aprecierea diferită a cunoaşterii științifice în decursul evo- 
luţiei culturii europene. „Istoria numelui filosofiei e totodată 
istoria însemnătăţii culturale a ştiinţii 2). Cea mai adâncă schim- 
bare de sens a noțiunii de filosofie este legată însă de numele 
lui Kant. Și pentru Kant filosofia este tot o teorie a științei. 
Dar Kant nu înţelege prin „teorie a ştiinții o lămurire ge- 
neiică a gândirii ştiinţifice, ci o cercetare critică a acesteia 3). 

Acest lucru are valabilitate atât pentru teoria cunoaşterii 
cât şi pentru domeniul moralei şi al esteticei. Şi în aceste do- 
menii trebue să se facă o deosebire între lămurirea genetică 
și valabilitatea normativă, între fapte, cari devin şi valori, care 
valorează, între quaestio facti şi quaestio juris. În această gene- 
ralizare filosofia apare ca ştiinţa despre valorile universale şi 
necesare. „Filosofia intreabă dacă există o ştiinţă, ceea ce 
înseamnă o gândire, care să posede valoarea adevărului cu o 
valabilitate universală şi necesară: sau dacă există o morală —- 
o voinţă şi o activitate —, care să posede valoarea binelui cu 
valabilitate universală şi necesară; sau dacă există o artă, ceea 
ce înseamnă o intuiţie și o simțire, cari să posede cu o vala- 
bilitate universală și necesară valoarea frumosului” £). 

În legătură cu filosofia kantiană Windelband îşi câştigă 
o noţiune ideală despre filosofie: filosofia este pentru el știința 
critică despre valorile universal-valabile. Valorile constituesc o- 
biectul, iar critica metoda filosofiei. Cu ajutorul metodei cri- 
tice Windelband încearcă să înţeleagă valabilitatea valorilor, 
pentru a putea să demonstreze, că pe lângă necesitatea legilor 
naturii mai există şi o necesitate normativă sau ideală, că nu 
există numai o conştiinţă empirică, ci şi una normală sau nor- 
mativă. Şi filosofia nu este decât ştiinţa despre această con- 
ştiinţă normală 5). 


1) idem, pag, 19. 

2) idem, pag. 20, 

3) idem, pas. 25; Lehrbuch der Geschichte der Philosophie (6, Anfl, 
1912) pargr. 38-40. 

4) idem, pag. 27. 

5) idem, 46. 

Pentru Windelband, şi deci în opoziție cu Şcoala dela 
Marburg, filosofia nu este numai o teorie pură, o simplă ştiinţă, 
ci el accentuiază însemnătatea filosofiei pentru viaţă. Ca o 
ştiinţă despre conştiinţa normală a insului filosofia nu este numai 
cunoaştere, ci ea trebue să fie viaţă. Căci, ca o înţelepciune 
teoretică despre lume, filosofia trebue să dea omului un sistem 
atotcuprinzător al cunoaşterii, iar, ca o înțelepciune practică a 
vieţii, ea trebue să-i ofere insului un îndreptar pentru viață. 
Şi Windelband crede, că nicăeri nu se găsește mai clar rele- 
vată legătura dintre aceste două laturi ale filosofiei ca în filo- 
sotia kantiană. De aceea şi defineşte Windelband filosofia ca 
pe o „ştiinţă critică a valorilor universal-valabile”. Criticismul 
kantian a contribuit mult la formularea acestei definiţii. 

În concordanță cu aceste două laturi ale filosofiei Win- 
delband împarte problemele ei în două grupe și anume: 1. în 
probleme ale existenţii şi ale cunoaşterii (probleme teoretice) 
şi 2. probleme ale vieţii şi ale valorilor (probleme practice 
sau axiologice). Cu a sa teorie despre existență Windelband 
rămâne pe temeiurile solide ale filosofiei transcendentale. Na- 
tural, Windelband nu recunoaște dreptul nici unei metafizici 
dogmatice. Pentru el lumea empirică reală este o lume a apa- 
riției, fără însă să admită existența unui lucru în sine, căci ne- 
determinatul este pentru Windelband numai „mit  sachlicher 
Notwendigkeit aufgegeben”. Postulatul logic depășește datul şi 
slujește la construcţia *ealităţii absolute. Cu aceasta Windel- 
band întrebuinţează noţiunea kantiană de ,,Vernunftidee””, care 
se găseşte şi la Natorp şi Cohen. Problemele metafizice sunt 
„inevitabile, dar ele rămân probleme, care nu vor putea fi 
niciodată deslegate de rațiune” 1). 

Categoria fundamentală a existenţii este pentru Windel- 
band categoria inherenţei. Graţie acestei categorii noi ordonăm 
momentele percepţiei într'o unitate obiectivă şi suntem con- 
duşi la acceptarea substanţelor ca obiecte adevărate cu anu- 
mite atribute. Categoriile au o funcţiune constitutivă, spre deo- 
sibire de valori, care au funcţiune normativă. Şi, pentru Win- 
delband produsul logic al constituirii sau al cunoașterii este; 
„O sinteză” de reprezentări. lar lu întrebarea cum pot să posede 
aceste sinteze sau unități de reprezentări găsite în analiza con- 
ştiinții o însemnătate, care să depăşească mișcarea reprezen- 
tărilor în individ 2), Windelband răspunde: „Dacă noi gândim 


1) Windelband, Einleitung in die Philosophie, Tübingen 1914, pas. 40, 
2) Windelband, Einleitung in die Philosophte, pag. 212, 

elementele (ceea ce înseamnă reprezentările singulare) într'o 
legătura care le revine de fapt'1). De aceea obiectivitatea 
(Gegenstândlichkeit) nu este altceva decât „necesitatea faptică”” 
(sachliche Notwendigkeit). Aceşti doi factori sunt relațiunea 
obiectivă dintre conţinut şi formă. 

Forma aceasta o numeşte Windelband categorie. „Prin 
categorii noi înţelegem formele sintetice sau raporturile (în 
acest caz în sensul principiului de raportare abstract) în cari 
conținuturile date intuitiv, sunt legate laolaltă prin conştiinţă” 2). 
„Aceste forme au valabilitate în sine, au valabilitate pentru 
existență (pentru obiect) şi au valabilitate și pentru cunoaştere, 
dar valabilitatea „lor peniru existenţă şi pentru cunoaştere se 
bazează numai pe valabilitatea faptică pură care le revine în 
sine” 5). De aici se deduce determinarea obiectului: „Obiectul 
este real numai grație formei în care conştiinţă leagă într'o uni- 
tate părţile singulare ale conţinutului” 4). 

Windelband mai deosibeşte între categoriile constitutive 
şi acelea reflexive. Categoriile constitutive sunt, cele reflexive 
au valabilitate 5). Cele dintâi sunt relaţiuni obiective transcen- 
dentale. Graţie spaţiului şi timpului categoriile reflexive pot 
deveni constitutive. Din punctul de vedere al filosofiei trans- 
cendeniale pe primul plan nu se află problemele existenţii, ci 
ale cunoaşterii: problemele noetice, căci posibilitatea cunoaşterii 
formează presupunerea problemelor ontice și genetice. Proble- 
mele noetice scot la iveală opoziţia fundamentală „între rea- 
litate şi valoare, raportul dintre existenţă şi normă”, aşa că 
ele formează „trecerea dela problemele teoretice la cele axio- 
logice” 5). Ca o noţiune fundamentală apare aici noțiunea ade- 
vărului. Windelband nu admite nici un ,„Abbildverhăltnis” (ra- 
port de imagini) între reprezentare — care este considerată 
ca adevărată — şi realitate. Dar adevărul nu poate fi consi- 
derat nici în sens pragmatist un simplu mijloc pus în slujba 
activităţii, căci adevărul nu trebue să cuprindă alte temeiuri decât 
acelea care se află în obiect şi în legalitatea (Gesetzmăssigkeit) 
gândirii. Pe Windelband nu-l preocupă problema psihologică 
a naşterii unei valori a adevărului, ci problema valabilităţii 


1) idem. 232 

2) Windelband, Von System der Kategorien, pag. 45. 
3) Windelband, Prinzipien der Logik, pag. 54. 

4) Windelband, Einleitung in die Philosophie, pag. 232. 
5) Windelband, Prinzipien der Logik, pag. 29. 

6) Windelbana. Einleitung în die Philosophie, pag. 194. 

logice a acesteia. Din punct de vedere psihologic valabilitatea 
şi valoarea trebuesc raportate la o conştiinţă obiectivă. „Sensul 
adevărului, însă, pretinde o valabilitatte în sine fără nici un 
raport cu o conştiinţă, sau şi mai puțin cu o conştiinţă deter- 
minată, empirică. Căci însemnătatea logică a valabilității se 
află fundamentată pe un postulat al recunoaşterii generale, care 
îşi are temeiul în siatornicia faptică a conţinutului conştiinții +). 
Adevărul este valabil sau are valabilitate în sine independent 
de actul psihic al recunoaşterii, care se întâmplă în subiectul 
singular. Obiectele cunoaşterii sunt formate — după cum am 
arătat mai sus — prin puterea de sinteză a conştiinții. Prin 
această putere sunt ele alese şi ordonate în aşa fel, încât 
noi câştigăm o porhune din realitate. Graţie conţinutului şi 
formei obiectele sunt reale şi formele în care acestea se or- 
donează se află în realitate, dar ele sunt produse ca plăsmuiri 
(als Gebilde) în conştiinţă abia prin „sinteza selectivă” a cu- 
noaşterii. Caracterul sintetic al cunoaşterii se revelează mai 
ales în ştiinţele raţionale, cum sunt matematica şi logica. Dar 
Chiar nici ştiinţele empirice, zice Windelband, nu sunt străine 
de această alegere din multiplicitatea realului. 

E meritul mare al lui Windelband de a fi observat, că în 
preocuparea unilaterală cu critica kantiană a cunoaşterii se află 
cuprinsă primejdia mare a sărăcirii interioare a neokantianis- 
mului. Windelband face o objecțiune pe deplin justificată, căci 
Kant n'a cercetat numai structura interioară a cunoaşterii ştiin- 
țifice, ci şi aceea a moralității, a dreptului, a artei şi a religiei. 
Ba Windelband condamnă chiar şi numai o interpretare a filo- 
sofiei kantiene, căci pentru el „Kant verstehen, heisst über ihn 
hinausgehen”. Şi de fapt, Windelband a şi depăşit în multe 
privințe gândirea kantiană. Aşa de exemplu Kant s'a orientat, 
atunci când a determinat condiţiile şi legile interioare ale cu- 
noaşterii omeneşh, numai după matematică şi ştiinţele naturii. 
De aici şi părerea lui Kant, că numai matematica şi ştiinţele 
naturii ar fi ştiinţe adevărate și, deci, numai cu ajutorul acestor 
discipline se poate ajunge la determinarea fiinţii şi a grani- 
țelor cunoașteri: omeneşti. Windelband a arătat însă că a- 
ceastă părere a lui Kant nu este justificată, pentrucă reflexi- 
unea epistemologică poate fi întinsă și aplicată şi în ştiinţele 
istorice 2). Căci atât ştiinţele matematice-naturale cât şi cele 


1) idem. pas, 211. 
2) Windelband, Strassburger Rektoratsrede „Geschichte und Natar- 
wissenschaft", 1894. 


www.dacoromanica.ro 


Şcoala din Baden 113 


istorice sunt ştiinţe ale experienţii. Deosebirea constă numai în 
aceea că ştiinţele naturii sunt nomofelice, ceea ce înseamnă 
că ştiinţele naturii caută să stabilească legalităţi generale 
(allgemeine Gesetzmăssiglieiten), să descrie ceea ce „mereu se 
repetă în acelaş mod”, pe când ştiinţele istorice sunt idiogra- 
fice, pentrucă acestea caută să înţeleagă realitatea individuală, 
unică, căreia îi revine o valoare culturală. Naturalistul cerce- 
tează legile cari guvernează procesele naturii. Istoricul din 
contră rămâne la individual cu intenția „irgendein Gebilde der 
Vergangenheit in seiner ganzen individuellen Ausprägung zu 
ideeller Gegenwärtigkeit neu zu beleben” +). 

Aceste considerații epistemologice nu sunt pentru Windel- 
band un scop în sine, ci numai o pregătire, pentru a se putea 
răspunde la întrebarea: care grupă de ştiinţe trebue să de- 
termine fundamentarea ştiinţifică a unei viziuni despre lume 
şi viață? Ce este mai important pentru scopul acesta ultim 
al cunoaşterii, știința despre legi sau ştiinţa despre întâmplări? 
Înțelegerea esenței generale şi supratemporale sau înţelegerea 
întâmplărilor individuale şi temporale? Windelband se hotă- 
răşte pentru acestea din urmă, cu justificarea că în aceste în- 
tâmplări istorice nu se cuprinde numai ceva lrecător, schim- 
bător şi temporal. Prin legătura cu viaţa istorică noi luăm. 
parte la valorile culturale, care s'au realizat în decursul evo- 
lutiei istorice. Dar aceste valori *formează un imperiu al su- 
pratemporalului şi al veşnicei valabilităţi. Şi din acest punct 
de vedere istoria se dovedeşte a fi „organon'-ul adevărat al 
filosofiei. Kant n'a putut să aprecieze valoarea istoriei pentru 
filosofie, pentrucă el nu s'a putut desface întru totul de modu! 
de gândire atât de neistoric al iluminismului. Şi de aceea Win- 
delband accentuiază aici importanţa lui Hegel, care a recunoscut 
atât de clar faptul, că aceea ce este „zeitlos gültig? — sau în 
limba lui Hegel „ideea”, „raţiunea”, „spiritul absolut” —- se 
realizează în istorie 2). 

Valorile culturii îşi găsesc realizarea lor în natură în clipa 
în care conştiinţa omului recunoaşte în aceste valori nişte norme 
sau imperative cu o valabilitate absolută pentru viaţă. Con- 
ştiinţa omului se raportă în activitatea ei la aceste norme. Şi 


1) Vezi asupra concepției lui Windelband despre filosofia istoriei stu- 
diului clar şi judicios al lui Are. Bagdasar în „Filosofia contemporană a 
istoriei“, Bucureşti 1930, 

2) Şi de aceea Windelband şi pretinde, că o renaştere a heselianis-- 
mului este o complectare necesară a neokantianismulni. 

Windelband numeşte această raportare a conştiinţii la nor- 
mele etern-valabile „Beurteilung”” spre deosebire de judecata 
teoretică. lar dacă asemenea judecăţi axiologice au pretenţii 
asupra unei valabilități generale, atunci, zice Windelband, ele 
trebuesc să fie fundamentate pe valori universal-valabile. Simpla 
lămurire psihologică a valorilor — ca generatoare de plăcere 
într'o conștiință individuală — nu este suficientă, căci din expe- 
riența zilnică se poate vedea, că se formează valorificări noui 
supraindividuale, cari sunt în raport cu o conştiinţă generală. 
Afară de această conştiinţă, Windelband mai admite — în 
spirit veritabil kantian — încă o conştiinţă, pe care el o numeşte 
„conştiinţă normală” sau conştiinţă în genere. Pe deasupra for- 
melor temporale ale unei conştiinţe generale există o conştiinţă 
în genere, la care trebue să fie raportate valorile în sine aşa 
cum şi în teoria cunoașterii este necesară o asemenea conştiinţă 
în genere pentru fundamentarea legalităţii logice (zur Begriindung 
der logischen Gesetzmăssigkeit). Și conştiinţa aceasta înseamnă 
numai că aici este prezentă o ordine faptică, care nu poate 
fi descompusă în raporturi psihologice ale unui subiect in- 
dividual. 

Aşa dar, Windelband nu mai caută supratemporalul într'o 
lume „transcendentă””, ci în lumea valorilor „veşnic valabile” 
ale adevărului, binelui şi frumosului. El vorbeşte despre valori 
logice, etice şi estetice. Şi, în ceeace priveşte etica, Windelband 
se găseşte așezat tot pe temeiuri kantiene, căutând desigur, 
ca şi Schiller, să depăşească rigorismul moralei kantiene prin 
admiterea idealului unui suflet frumos. El deosibeşte mai multe 
planuri de motivare ca: socialitatea naturală, legalitatea, mora- 
litatea meritorie și imperiul moralității. Pe planul acesta ultim 
se poate realiza o concordanță desăvârşită între voinţa indivi- 
duală şi legea morală, între înclinare şi datorie. Conştiinţa 
datoriei este principiul formal. general al Eticei. Windelband 
nu se mulţumeşte, însă, numai cu acest principiu, ci el caută 
şi un principiu material. El descoperă acest principiu în ra- 
portul dintre individ şi societate, în legătura dintre voinţa indi- 
viduală și voinţa socială. Societatea ideală a fiinţelor raționale 
este pentru Windelband — ca şi pentru Kant — un postulat 
al raţiunii practice. Societăţile istorice formează formele is- 
torice ale conştiinţei generale şi de aceea acestea au menirea 
de a încuraja valorile pe cari ele le conțin, cu scopul de a 
desăvârși viaţa societăţii. Aceasta nu se poate însă realiza decât 
prin crearea unui sistem cultural, aşa că menirea oricărei so- 

cietăţi este „crearea unui sistem al culturii 1). Cu aceasta 
Windelband determină şi rostul vieţii individului, care constă 
în colaborarea activă la realizarea culturii. Scopul suprem al 
vieţii omeneşti este realizarea valorilor, sau cu alte cuvinte 
realizarea personalităţii purtătoare și creiatoare de cultură. Etica 
se transformă la Windelband în filosofie a culturii?). 

Dacă conştiinţa generală şi normativă este o entitate meta- 
fizică, atunci ea trebue să fie gândită ca o realitate spirituală 
originară, sau ca: o rațiune absolută. Şi, prin faptul că valorile 
logice, etice şi estetice sunt raportate la o asemenea realitate 
suprasensibilă, ele primesc un colorit religios. Windelband’ nu 
înmulțește numărul valorilor încă cu una, dar conţinutul valo- 
rilor trebue ancorat într'o entitate metafizică, într'o viaţă supra- 
temporală a personalităţilor. Conştiinţa morală devine o realitate 
metafizică, pe care Windelband o numește sfințenie). Pentru 
o filosofie a valorilor raportul cu o realitate transcendentă 
apare ca absolut necesară. Conștiinţa nu rămâne pe un plan 
social ca o sinteză ultimă, ci ea pretinde o fundamentare 
spirituală, un fundament de drept absolut situat dincolo de 
orice experienţă. Omul nu poate fi religios decât întrucât el 
se știe determinat în conştiinţa lui de „,Transcendent”. De 
aceea pentru Windelband religia este „viaţa transcendentă, csen- 
țialul în religie fiind trăirea, viaţa peste experienţă, conştiinţa 
aparţine unei lumi a valorilor spirituale, das Sichnichtgeniigen- 
lassen am empirisch Wirklichen” 4). Windelband lasă inten- 
ționa!, prin statuarea unei ființe divine ca purtătoarea unei 
lumi suprasensibile a valorilor, deschisă contrazicerea dintre 
existență şi ideal, valoare şi realitate. Dualismul acesta nu 
trebue ocolit, căci valorificarea nu e posibilă decât prin aceea 
că valoarea nu este în concordanţă cu realitatea. Lumea valo- 
rilor şi lumea realităţii trebue să'se raporte reciproc una la 
alia, fără însă să se identifice vr'odată. Dualitatea dintre va- 
loare şi realitate este o problemă de nedeslegat, ea este „„mis- 
terul sfânt graţie căruia noi aflăm graniţele fiinţii şi ale cu- 
noașterii noastre”. „Sensul adânc al temporalului constitue deo- 
sebirea între aceea ce este şi aceea ce trebue să fie. Şi pentrucă 


1) Windelband, Praludien, Bd. IL 5. Aufl.. Tübingen 1915, p. 191. 
Ă 2) Windelband este iniţiatorul unei mişcări filosofice, care va fi con- 
tinuată de Bruno Bauch, Richard Homgswald şi Johannsen. Vezi B. Bauch, 
Wahrheit, Wert und Wirklichkeit, Leipzig 1923. R. Homgswald, Uber die 
Grundlagen der Pădagogik, Munchen 1927, 

3) Windelband, Praludien, II. Bd. 295, 

4) idem, p. 305, 

această deosebire, reprezentată în voinţa noastră, constitue con- 
diția fundamentală a vieţii omeneşti, cunoașterea noastră nu 
poate s'o depăşească niciodată şi să ajungă la înţelegerea ori- 
ginei ei +). 

Că Windelband — cu toate că el este un neokantian — 
îşi păstrează o poziție independentă faţă de Kant, se mai poate 
vedea și din felul cum tratează problema divinității şi a nemuririi. 

Kant a încercat, în năzuinţa lui de a dovedi nemurirea 
sufletului, să producă un argument moral. El fundamentează 
postulaiul nemuririi, pe pretenţia unei răsplătiri după moarte, 
pentrucă în viaţa aceasta împărțirea norocului şi a nenorocului 
se face fără să se ţină cont de meritul moral?). Dar, zice 
Windelband, năzuinţa după o răsplătire dreaptă este un sen- 
timent moral îndreptăţit? „Un rigorism sever — aşa cum este 
cuprins în imperativul categoric kantian — va nega acest lucru 
şi va găsi că virtutea şi fericirea sunt două lucruri, care nu 
au şi nici nu trebue să aibă nimic comun”. Şi apoi „cine 
garantează, că trebue să existe întradevăr, aceea ce noi am 
dori să fie privit ca moral?” 

Windelband vede dorinţa după nemurire în năzuinţa meta- 
fizică a personalităţii de a-și câștiga o însemnătate, care să 
depăşească lumea simţurilor. Şi năzuința aceasta a omului este 
întru totul îndreptăţită, căci omul are posibilitatea, ca, în lumea 
aceasta temporală, să se împărtășească din valorile veșnice şi 
supratemporale și să colaboreze la realizarea acestora. A fi 
nemuritor însemnează, după Windelband, a fi purtător de va- 
lori veşnice, a fi o personalitate, căci personalitatea este ex- 
presia mărginită, temporală, a valorilor nemărginite şi veșnice. 

Deasemenea, Kant işi sprijină posiulatul lui despre Dum- 
nezeu tot pe imperativul unei răsplătiri viitoare, şi de aceea 
Windelband nu recunoaşte nici argumentul moral kantian despre 
existenţa lui Dumnezeu. Windelband consideră problema teo- 
diceei ca ceva ce nu va putea fi niciodată soluţionat, căci, zice 
Windelband, cum se poate împăca concepția că în lume există 
rău, cu credința într'un Creator și Susţinător al aceste; lumi? 
lar dacă se vorbeşte despre „însemnătatea educativă” a răului 
şi despre aşezarea unor mijloace contrare, puse însă în slujba 


1) Windelband, Einleitung în die Philosophie, p. 431. 

2) Din cauză că omul nu se poate împărtăşi în această lume de feri- 
cirea de care sa arătat demn „so muss eine andere Welt sein oder ein 
Zustand, wo das Wohlbefinden des Geschâpis dem Wohlverhalten desselben 
adäquat sein wird“, Kant, Vorlesungen uber Metaphysik, p. 241; Kritik 
der praktischen Vernunft. p, 14. 

realizării scopurilor divine, atunci se poate răspunde, că „oare 
dece un Atotputernic bun şi înţelept n'a ales pentru realizarea 
scopurilor sale mijloace mai puţin dureroase”. Încercările care 
se fac de a se micşora importanţa răului fizic neglijează şi 
subestimează puterea şi realitatea păcatului în lume. „Şi tocmai 
aici este punctul, în care năzuinţa spre o înțelegere unitară a 
lumii se află în faţa unei enigme. Lumea valorilor şi lumea 
realităţii, imperiul idealului şi. acela al cauzalității nu sunt 
străine unul de celălalt, ci ele se indică reciproc. Dar ele 
sunt tot atât de departe de a forma o unitate. Realitatea, 
este pătrunsă de o dualitate adâncă: în ea se află alăturea 
de valori şi o putere întunecată, care este indiferentă faţă 
de orice valoare. Şi dacă noi înţelegem sub numele divinității 
un principiu unitar în care îşi are obârşia şi fiinţa tot ceeace 
poate fi trăit, atunci nu se poate înţelege niciodată cum este 
posibilă o asemenea dualitate, care contrazice fiinţa acestei 
divinități”. Noi putem, însă, totuşi, ca în faţa acestui mister 
ultim să ne mulţumim a recunoaşte în această „dualitate a 
valorilor” condiţia întregei activități omeneşti. Dacă valoarea 
şi realitatea ar coincide, dacă tot ceea ce este raţional ar 
fi real și tot ceea ce este real] ar fi raţional — aşa cum. cre- 
dea Hegel —- atunci care ar mai fi scopul şi rostul vieţii 
omului? 

Natural, Windelband nu vede menirea filosofiei într'o 
creaţie a unei culturi ideale, — cum pretindeau un Eucken 
sau un Nietzsche — ci costul filosofiei este acela de a în- 
ţelege cultura dată. Windelband năzuieşte să determine pe om, 
ca să nu-și mai găsească bucuria „în aeliniştea voinţii, cu 
care noi sunteni prinşi în meschinele preocupări trecătoare ale 
lumii apariției, ci numai din liniştea intuiţiei şi a gândirii 
pure, în care se revelează valorile Veşniciei”. 


Acela care a căutat să dea filosofiei valorilor un temeiu 
epistemologic a fost Heinrich Rickert (1863-1936), fost 
profesor de filosofie în Freiburg şi Heidelberg şi un filosof 
de mare prestigiu, înzestrat cu un puternic spirit logic, cu o 
gândire nespus de clară şi cu o mare putere creatoare 1). 


1) Lucrări despre filosofia lui H. Rickert: Sregfried Marck, Die Dialektik 
in der Philosophie der Gegenwart, Mohr 1929; Richard Kroner, Anschauen 
und Denken. Kritische Bemerkungen zu Rickerts heterothetischem Denk- 
prinzip. Logos Bd. XII; Nicolae Bagdasar, Der Begriff des theoretischen 
Wertes bei H. Rickert, Berlin 1927; W. Moog, Die deutsche Phil. des 20 

În cuvântarea sa rectorală din 1894 Windelband face deo- 
sebirea, atât de însemnată pentru Şcoala badică de Sud-Vest, 
între ştiinţele nomotetice şi idiografice. Ştiinţe nomotetice sunt 
ştiinţele naturale, al căror scop este adunarea realităţii sub 
legi generale. Ştiinţele spirituale au din contra un caracter 
idiografic, căci acestea se ocupă cu evenimente unice. Şcoala 
dela Marburg a făcut din filosofie o critică a științelor no- 
motetice. Dar, după Windelband, este necesar ca filosofia să 
devină şi o critică a științelor spirituale, pentru a se putea 
apropia de viaţă. Aşa cum Kant a făcut din filosofie o critică 
a principiilor logice ale ştiinţelor naturii, tot asemenea ea va 
trebui să devină şi o critică a ştiinţelor spiritual-culturale. 
lar, aceea ce Windelband a schiţat programatic numai, a în- 
cercat să realizeze pe deplin Rickert în epocala lui operă: „Die 
Grenzen der naturwisseaschaflichen Begriffsbildung”. Aşa că 
Rickert a devenit, alăturea de maestrul său Windelband, în- 
temeetor de școală filosofică. El reia firul ideilor pe cari 
Windelband le stabilise în „Cuvântarea rectorală” şi le des- 
voltă până la ultimile lor consecinţe, aprofundându-le, pentru 
a le da o bază logică cât mai largă. 

Sistemul lui Rickert vrea să fie un sistem critic adevărat 
sau ---- în legătură cu expresia kantiană — o filosofie transcen- 
dentală. Şi la Rickert, ca şi la Windelband de altfel, întâlnim 
tendința de a-l depăşi pe Kant, continuându-l. In realitate nici 
Rickert nu-l continuă numai pe Kant, căci şi la el întâlnim, 
alăturea de motive kantiene, şi idei cari îşi au obârşia în 
filosofia” lui Fichte. 

În continuarea ideilor desvoltate de Windelband în Cu- 
vântarea rectorală”” Rickert pleacă dela intrebarea: Care este 
scopul ultim al ştiinţelor naturii? Realitatea este constituită dintr'o 
bogăţie de date intuitive, care din punctul de vedere al can- 
tităţii şi al calităţii este pentru noi inepuizabilă. Ştiinţele natu- 
rale încearcă să prindă această multiplicitate haotică într'un 
sistem de noţiuni şi prin aceasta să „,cunoască” această multi- 


Jahrhund., 1922; I. Brucăr, Filosofi şi sisteme, Buc. 1933; Nicolae Bagdasar 
Filosofia contemporană a istoriei, Buc. 1930, 

Lucrările lui Rickert sunt: Zur Lehre von der Definition; Der Ge- 
genstand der Erkenntnis, 1892, 3. Aufl. 1915; Die Grenzen der naturwis- 
senschaftlichen Begriffsbildung, 1896, 2 Aufl. 1913; Kulturwissenschait und 
Naturwissenschaft, 1899, 4 Aufl. 1921; System der Philosophie, Erster Teil, 
Allgemeine Grundlegung der Philosophie, 1921; Die Philosophie des Lebens, 
1920; Kant als Philosoph der modernen Kultur; Goethes Faust, 1932; Die 
Heidelberger Tradition in der deutschen Philosophie ; Psychophysische Kau- 
salitat und psychophysischer Paralelismus; Wilhelm Windelband. 

plicitate. Scopul acesta nu poate fi realizat decât atunci când 
aceste noțiuni n'au valabilitate numai pentru imperiul experienții 
insului, ci au o valabilitate necesară şi universală, ceeace înseamnă 
numai dacă ele cuprind „legi ale naturii”. Asemenea noțiuni 
(Gesetzbegriffe) sunt, însă, noţiuni în care sunt exprimate ra- 
porturi legale (gesetzmăssige Beziehungen) sau relațiuni. Ra- 
porturile trebue să aibă o valabilitate. Noţiunile de relaţiune 
presupun. așadar, noţiuni obiective. În noţiunile obiective se 
cuprinde, însă, mai mult intuitivitatea (Anschaulichkeit) datului 
originar. Și de aici năzuinţa ştiinţelor naturii de a înţelege 
lucrurile, obiectele, ca pe niște fenomene care se nasc şi dispar 
determinate de anumite legi, ceea ce înseamnă să transforme 
noțiunile de substanţă în noţiuni de relaţie. Dar chiar și întrun 
caz ideal mai rămân totuși „obiecte ultime”? despre care se 
neagă tot ceea ce este valabil pentru obiectele sensibile. Aceste 
„obiecte ultime” sunt gândite ca fiind nedevenite și netrecătoare 
şi în acelaș timp ca lipsite de orice multiplicitate. Toata schim- 
bările în raporturile acestor obiecte ultime nu pot fi decât o 
schimbare de poziţie, aşadar de mişcare. Şi aceste mișcări 
pot fi înțelese şi stăpânite de un sistem de legi ale mişcării 
formulate matematic. Idealul ştiinţelor naturii este înţelegerea 
mecanicistă a lumii. 

Rickert înglobează acestor ştiinţe ale naturii chiar şi psi- 
hologia. E] subordonează viaţa sufletească formării noţionale 
a ştiinţelor naturii. Putem chiar să anticipăm şi să spunem, 
că teoria rickertiană despre psihologie depinde în mare măsură 
de opoziţia!) pe care Rickert o aşează între realitate şi va- 
loare, filosofie şi ştiinţă, ştiinţe naturale şi științe culturale. 
În cercetarea metodologică din „Die Grenzen der naturwissen- 
schaftlichen Begriffsbildung” psihologia e considerată ca o 
ştiinţă generalizatoare şi deci deosebită de științele culturii. 
In concepţia aceasta despre psihologie se pot desluşi clar in- 
fluenţe pozitiviste, căci, din punct de vedere al teoriei cu- 
noaşterii, psihologia este pentru Rickert o ştiinţă obiectivatoare. 
Obiectul ei — eul empiric — este un obiect ,ca şi celelalte 
obiecte, a cărui obiectivare nu numai că este posibilă, dar ea 
este chiar impusă de progresul științific. Obiectul psihologiei 
poate fi, deci, fixat în sfera obiectelor naturii, fără să fie 


1) Cuvântul „opoziţie“ să nu fie înţeles aici drept contrazicere, sau 
paradox în sens kierkegaardian, ci un relaționism care duce la concepția 
ina sistem veşnic deschis. Vezi H. Rickert, System der Philosophie, I, Teil, 

ts De 44. 

prin aceasta falsificat. Cu aceasta psihologia îşi pierde po- 
ziţia ei specială în sistemul ştiinţelor, iar valoarea eului psi- 
fologic cât şi ideea valorii dispar cu totul din conceptul su- 
fletului. 

Psihologia se mişcă în imperiul noneului imanent. Ea se 
ocupă cu eul individual şi acest eu este un eu-obiect şi deci, 
față de eul epistemologic absolut, el este un non-eu. Rickert 
crede, că el a făcut posibil, ca şi psihologia să poată formula 
legi pure ale fenomenelor psihologice care se desfăşoară în 
timp. Şi cu aceasta Rickert devine partizanul acelei concepţii 
născută în epoca pe care Husserl o numeşte aşa de nimerit 
„epoca antegalileică a psihologiei”. Trebue, zice Rickert, „să 
fie permis ca să se facă abstracţie de orice produs, iar rea- 
litatea sufletească să fie cercetată numai în ceea ce priveşte 
existenţa ei, aşadar fără să se ţină seama de vr'un sens sau în- 
semnătate a acesteia” 1). 

Dar, realizarea ideală a acestui deziderat descopere anu- 
mite graniţe, cari nu pot fi depășite, căci o asemenea formare 
de noțiuni ignorează intuitivul, deosebirea calitativă, unicul, in- 
dividualul. Şi acest individual nu mai poate fi cercetat de 
ştiinţele naturii, ci el formează obiectul cercetărilor istorice. 
Rickert vorbește de o formare noţională istorică, care nu se 
mărgineşte să povestească numai cele întâmplate — „wie es 
eigentlich gewesen ist” — ci ea caută să aleagă esenţialul 
de neesenţial, punând materialul istoric întrun raport cu va- 
lorile culturale recunoscute. Acesta este un raport pur teo- 
retic. El dă posibilitatea istoricului, ca să descopere perso- 
nalitățile cari au contribuit la creiarea culturii. Valorificarea 
negativă sau pozitivă a faptelor istorice este neesenţială. Esen- 
țialul este pentru istoric ordonarea individualului în legăturile. 
lui generale. 

O asemenea legătură găseşte istoricul în aceea că el pre- 
supune între fapte un raport cauzal. Pentru Rickert opoziţia 
dintre natură, ca ceva determinat cauzal, şi întâmplarea isto- 
kică, ca ceva nedeterminat, e falsă. Opoziția logică dintre 
ştiinţele naturii şi ştiinţele istorice n'are nimic .de-a-face cu 
opoziţia dintre necesitatea cauzală şi libertatea de voinţă. Ric- 
kert neagă libertăţii de voinţă orice amestec în ştiinţa empirică 
a istoriei. 

Desigur, trebue să se facă iarăşi o deosebire între le- 


i) Rıckert, Gegenstand der Erkenntnis, p, 159, 

gături cauzale individuale şi legi cauzale, sau legi ale naturii, 
pe care noi le câştigăm prin abstracţie din legături câuzale 
individuale. În acestea din urmă efectul cuprinde întotdeauna 
ceva nou, pe câtă vreme ştiinţele naturii fac abstracţie de acest 
„ceva nou’, declarând că între cauză şi efect este o egalitate 
desăvârşită. Consideraţiile istorice presupun însă o neegalitate 
cauzală. De aceea istoria nici nu caută să fixeze legi ale 
evoluţiei istorice, tocmai pentru că formarea ei noţională nu 
e generalizatoare, ci individualizatoare 1). 

Din cele de până aici se poate vedea că sa ajuns numai 
la o determinare formală a deosebirii dintre ştiinţele naturale 
şi cele istorice. Pentru Rickert, însă, o asemenea deosebire for- 
mală nu e suficientă ca să determine o împărțire a lucrului 
ştiinţelor. 

Realitatea empirică poate fi cercetată atât din punct de 
vedere al ştiinţelor naturale cât și din acela al ştiinţelor isto- 
rice. Dar pentru ştiinţa istorică realitatea „spirituală” e mult 
mai însemnată decât aceea corporală. Spiritualul să nu fie 
însă înţeles ca fiind identic cu „sufletesc” sau „„psihic”. Viaţa 
sufletească nu e demnă să fie numită viaţă spirituală decât 
întrucât aceasta cuprinde o atitudine pozitivă faţă de valorile 
culturii. Numai prin faptul că viaţa sufletească este purtătoarea 
unui sens poate fi înţeleasă de istorie. Aşa că, dacă noţiunea 
„spirit” este înţeleasă în felul acesta, atunci istoria poate fi 
numită ştiinţă a spiritului. 

Odată stabilită deosebirea între ştiinţele naturii şi ştiinţele 
spirituale, se pune acum întrebarea, care este rostul prelucrărei 
noționale separate a datului empiric? Sau, poate corespunde 
acestor noţiuni o „realitate adevărată”, care s'ar ascunde înapoia 
lumii experienţii? Sunt aceste noţiuni imaginea unei realităţi 
metafizice? Atunci, zice Rickert, noi trebue să credem într'o 
concordanţă misterioasă, egală cu o „armonie prestabilită”, între 
noţiunile noastre şi realitatea absolută. Valabilitatea noţiunilor 
noastre ar rămânea atunci tot aşa de problematică ca şi accep- 
tarea unei asemenea armonii. Acceptarea unei realități , trans- 
cendente”, care, după realism, trebue să asigure valabilitatea 
obiectivă a noţiunilor noastre, ne călăuzeşte înspre scepticism. 
În procesul cunoaşterii nu este vorba de reprezentarea unei 
aealităţi absolute, ci de crearea produttivă a unor lumi no- 


1) Logic este posibil să se găsească deveniri tipice ale popoarelor cùl- 
turale, dar aceasta nu privesc istoria ci sociologia, Vezi în această privinţă 
lucrarea lui Nic. Bagdasar, Filosofia contemporană a istoriei. 

tionale, cari, spre deosebire de realitatea dată nemijlocit, pot 
fi cuprinse cu privirea, întrucât ele relevează aceea ce pentru 
scopul cunoaşterii este esenţial. Dar, valabilitatea noţiunilor 
noastre nu se fundamentează, zice Rickert, nici pe concordanța 
acestor noţiuni cu obiectele date empiric, căci aceste obiecte 
sunt create abia prin formarea noțională a materialului faptic. 
Valabilitatea noţiunilor nu depinde, deci, decât de modul de 
activitate al subiectului, pe care acesta o săvârşeşte atunci când 
formează noţiunile. 

O altă întrebare care se iveşte acum este dacă se mai 
poate vorbi din punctul acesta de vedere subiectivist de o 
valabilitate obiectivă? Rickert răspunde pozitiv prin aceea că 
arată — după cum vom vedea mai departe — că în actul 
cunoaşterii este vorba de poziţia pe care subiectul trebue să 
o ia în faţa valorilor. Căci „nu există nici o cunoaştere, care 
mar fi realizată de un subiect ce recunoaşte legătura dintre 
formă şi conţinut”. Aşa că putem spune, că valabilitatea obiec- 
tivă a formării noţionale științifice depinde de valabilitatea va- 
lorilor faţă de cari subiectul cognitiv ia o poziție şi în ve- 
derea cârora el îşi formează noţiunile sale. 

E adevărat că Rickert nu sa străduit să desvolte un 
sistem al valorilor teoretice, dar el accentuiază — şi aceasta 
împotriva naturalismului — că valabilitatea obiectivă a istoriei 
are un curs mai urcat decât aceea a științelor naturii, tocmai 
pentrucă aceasta face mai puţine presupuneri. „Istoricul, zice 
Rickert, se poate mulțumi cu supoziţia că realitatea în evo- 
luţia ei temporală poate să _stea întrun raport cu oarecari 
valori valabile absolut, dar cari lui îi sunt complect necunos- 
cute. Ştiinţele naturale din contra trebue să admită presupu- 
nerea mult mai specială că stabilirea de judecăţi universal va- 
labile sau legi ale naturii personifică o valoare teoretică abso- 
lută şi că o apropiere de realizarea acestei valori în decursul 
evoluţiei istorice a ştiinţii e posibilă”. 

Interesant la Rickert e faptul că el a fost conştient, că 
într'o viziune mai cuprinzătoare despre lume și viaţă e ne- 
cesar ca, alăturea de valoarea teoretică, să se poată afirma 
şi alte valori. Şi acest lucru e posibil prin aceea că valoarea 
teoretică devine pentru subiectul cognitiv un imperativ categoric. 
Cercetarea şi recunoaşterea adevărului devine pentru acesta o 
datorie. De aceea, zice Rickert, noi trebue să vedem în su- 
biectul care recunoaşte conştient, liber şi autonom valori un 

fundament supraloşic!), pentru realizarea valorilor logice în 
evoluţia istorică. Voința plină de conştiinţa datoriei. devine pre- 
supunerea în genere pentru realizarea oricărei valori absolute 
şi de aceea voinţa aceasta capătă ea însăşi o valoare absolută. 
Acesta e motivul foarte puternic, care determină ştiinţa să nu 
vadă în atitudinea conştientă şi plină de tragicul datoriei a 
omului faţă de valori ceva individual, ci ceva universal valabil. 
În centrul oricărei expuneri istorice se află oameni volitivi, 
cari iau o poziţie, o atitudine faţă de valorile generale şi nor- 
mative ale comunităţii lor şi cari simt datoria să realizeze 
valorile în bunuri. 

Din cele de mai sus se poate deduce că obiectivitatea 
științifică a cunoaşterii legilor naturii este întemeiată pe pre- 
supunerea formală, că unele judecăţi universale şi necesare au 
o valabilitate absolută. Obiectivitatea istoriei are deasemenea 
trebuinţă numai de presupunerea formală, că anumite valori; 
au o valabilitate absolută. Obârşia conţinuturilor acestor două 
ştiinţe este experiența. Şi cu aceasta Rickert a dovedit, că 
şi istoria are pretenţia asupra unei valabilităţi obiective, că 
şi istoria este o ştiinţă tot aşa de exactă ca şi ştiinţele naturale. 
Desigur Rickert face acest lucru cu intenţia vădită de a da 
posibilitatea filosofiei să depăşească atât „„istorismul” cât şi 
„naturalismul”, prin aceea că el accentuiază ideea valabilităţii 
supraistorice. 

Până acum am fost preocupaţi mai mult să arătăm care 
este, după Rickert, însemnătatea ştiinţelor naturii şi a ştiinții 
istorice pentru filosofie. Problema aceasta duce însă necesar 
la problema noțiunii şi a rostului filosofiei. 

Filosofia se raportă, spre deosebire de ştiinţele singulare, 
nu la părțile lumii, ci la întregul acesteia, zice Rickert. Fiilo- 
sofia este o. ştiinţă universală, a cărei menire este determinarea 
„totalităţii lumii”. „Filosofia pleacă de la năzuința de a a- 
junge la o claritate teoretică asupra întregului lumii” 2). Scopul 
sistematic al filosofiei este acela de a forma din haosul teoretic 
un cosmos teoretic). Windelband împărţise filosofia în în- 
ţelepciune teoretică despre lume şi în înţelepciune practică a 
vieţii. Rickert încearcă să depăşească această împărţire, cău- 


1) Cu această noţiune Rickert caută să se apere împotriva acuzaţiei 
că ar fi intelectualist. Comp. Rickert, Die Philosophie des Lebens, p. XI, şi 
Rickert, Der Gegenstand der Erkenntnis. 

2) Rickert, Die Philosophie des Lebens, p. 152. 

3) idem, cap. Der Kampf gegen das System. 

tând să arate, că problema valorilor nu se mărgineşte numai în 
domeniul practicului, ci şi pentru forma teoretică a vieţii re- 
cunoaşterea adevărului ca valoare formează o presupunere ne- 
cesară. Rickert accentuiază caracterul ştiinţific al filosofiei, dar 
nu neglijează nici însemnătatea vizionară (Weltanschauungsbe- 
deutung) a acesteia. Desigur, Rickert exclude din filosofie orice 
concepţie subiectivă despre viaţă și lume, căci pentru el fi- 
losofia este wissenschațiliche Weltanschauungslehre. Dar ca 
o concepţie despre lume, filosofia trebue să fie totadată a con- 
cepţie despre valori sau o filosofie a valorilor. Cu aceasta 
Rickert precizează domeniul filosofiei, care nu este altul decât 
problema valorilor, cât și obiectul acesteia, pe care îl for- 
mează întregul lumii. 

Întregul lumii, ca obiect al filosofiei, nu trebue însă iden- 
tificat cu Absolutul, deşi Rickert recunoaşte, că o negare a 
Absolutului nu e posibilă. Din contra, dacă filosofia vrea să 
fie o ştiinţă universală, atunci ea trebue să înţeleagă Absolutul 
în corelaţie cu relativul. Rickert numeşte punctul acesta de 
vedere relaţionism, pentrucă orice ceva trebue să fie determinat 
ca un raport al unuia cu celălalt, iar Absolutul nu poate fi 
gândit decât ca „Relation der Relata”, Relaţionismul vrea să fie 
o depăşire atât a relativismului cât şi a absolutismului. Ten- 
dința fundamentală a gândirii lui Rickert este ocolirea antino- 
micului, prin aceea că Rickert nu se opreşte niciodată la o 
paradoxie, ci el năzuește ca, cu ajutorul unei atitudini critice, 
să-i dea gândirii un caracter neantinomic. ,„,Heterologie şi nu 
antinomie trebue să fie lozinca omului teoretic” +). Conform 
principiului heterotetic dela fundamentul sistemului rickertian, 
totul se reduce la explicarea corelaţiei dintre „ceva” şi „alt- 
ceva” şi unde altceva nu este o negaţie, a aniinomie, ci este 
ceva pozitiv. Heterologia î însemnează pretenția unei legături, lip- 
site de contraziceri în gândirea“ noțională a unui „ceva” cu 
„altceva”, raportul neantinomic şi neparadox între membrele 
unei sinteze logice. Heterologia e principiul unui relaționism 
de nepătruns, după care despărţirea şi legarea trebuesc gân- 
dite împreună. „„Relaţiunea care leagă şi desparte în acelaș 
timp „unul” de „celălalt”, ceva de altceva nu poate fi eli- 
minat din lume prin nici o gândire”. 2). 

Filosofia lui Rickert cu caracteristica ei logicistă trece drept 


1) Rickert, System der Philosophle, I Teil p. 14. 
2) idem, p 5 

cel mai consecvent şi mai pregnant criticism contemporan. Ric- 
kert numeşte punctul său de vedere subiectivism critic sau 
idealism transcendental, de unde se poate vedea destul de clar 
intenţia lui Rickert de a depăşi pe Kant. Şi Rickert inter- 
pretează doctrina kantiană din punctul de vedere al filosofiei 
valorilor. Prin aceea că I. Kant a găsii obiectivitatea în su- 
biectivitate, ceeace însemnează într'un subiect normativ, supra- 
individual şi transcendenial, a făcut din problema obiectului 
ontologic o problemă a valorilor, căci, după Kant, obiect este 
aceea ce subiectul transcendental determină ca atare după re- 
guli valabile, după norme. 

Teoria cunoașterii nu e pentru Rickert decât o parte a 
teoriei generale a valorilor. O interpretare a sensului cunoaşterii 
nu e posibilă decât pe temeiul valorilor teoretice1). Rickert 
nu oboseşte niciodată să arate, că obiectul cunoaşterii nu 
este transcendent şi nici real imanent, că el nu trebue înţeles 
ca un dat existent, ci obiectul cunoaşterii este ceva tematic 
(aufgegeben) în sensul ideei kantiene. In procesul cunoaşterii 
nu e deloc vorba de o reprezentare a unui ce real, ci cu- 
noaşterea este o judecare și de aceea numai judecăţile sunt 
adevărate, căci numai acestea au o însemnătate teoretică?). 
Sensul logic al judecății constă însă în recunoaşterea sau ne- 
admiterea unei valori, într'o afirmare sau negare3). A cu- 
noaşte, zice Rickert, „este recunoașterea unor valori sau res- 
pingerea unor nevalori, în timp ce eroarea trebue înţeleasă ca 
o nerecunoaştere a valorilor şi o admitere a nevalorilor £). 
Intr'o judecată avem de-aface cu un imperativ normativ care 
se revelează nemijlocit în „necesitatea judecății” (Urteilsnot- 
wendigkeit) 5). Adevărul constă în recunoaşterea imperativului. 
Acest imperativ nu este, însă, ceva real, ci ceva „was zeiilos 
gilt”. Rickert nu acceptă ca obiect al cunoașterii un lucru în 
sine situat înapoia fenomenelor sensibile, ci ajunge la conceptul 
unei valori: transcendente, care e privită ca fiind adevăratul 
obiect al cunoaşterii. Şi această valoare e descrisă ca un im- 
perativ transcendent, ca un imperativ pentru subiectul cognitiv 
care trebue să formuleze judecăţi, aşadar să recunoască anu- 


TER 1) Vezi Dr. Friednch Rotter, Die Erkenntnistheorie der Wertphilosophie 
` 2) Rickert, Der Gegenstand der Erkenntnis, p. 235. 
3) idem, p. 153. 
is Rıckert, Der Gegenstand der Erkenntnis, p. 153, şi Kantstudien, XIV, 
p. A : 
5) Rickert, Der Gègènstand der Erkenntnis, 4—5 Aufl, p. 175., 

mitor conţinuturi anumite forme logice. Cunoaşterea este,. deci, 
din punctul de vedere al unei valori transcendente, o hotărîre 
a subiectului cognitiv dacă o formă şi un conţinut îşi aparţin 
sau nu, măsura dând-o în această privinţă valoarea transcen- 
dentă. Desigur, Rickert nu înţelege prin această transcendenţă un 
transcendent care ar exista aevea. Căci „îndoiala întrun im- 
perativ transcendent independent, în valabilitatea lui, de orice 
voinţă reală, ceea ce înseamnă absolut independent de un su- 
biect cognitiv pur, duce la un nonsens logic: contestarea a- 
cestui imperativ, ba chiar şi numai îndoiala în acesta se 
anulează pe sine însuși” +). Sensul judecății, care e independent 
de actul psihic al judecății, nu este ceva real, ci el trebue 
să fie „ein theoretisches Wertgebilde von transzendenter Gel- 
tung” şi ca atare el presupune, după Rickert, un imperativ 
(Sollen) transcendent 2). Ba ceva şi mai mult, orice determinare 
a existenţii cuprinde ca judecată un raport cu un imperativ 
transcendent. Și de aceea Rickert şi zice că imperativul transcen- 
dent și sensul recunoaşterii acestuia aparţin „„presupunerilor lo- 
gice ale existenţii reale” sau ele sunt „begrifflich früher als 
die immanente Realität” 3). Cu aceasta Rickert face să dis- 
pară contrazicerea dintre problemele axiologice şi teoretice — 
pe care am întâlnit-o la Windelband — şi transformă în acelaş 
timp şi noțiunea realităţii obiective. Formele, categoriile și le- 
gile cari constituesc realitatea obiectivă nu mai apar acum ca 
nişte forme existențiale transcendent date, ci ca norme, care 
se raportă la un subiect judecător şi de aceea totalitatea rea- 
lităţii obiective nu poate fi gândită ca ceva care există real, ci 
ca ceva „,Seinsollendes”. 

Drumul pe care merge epistemologia sa e numit de Rickert 
drumul psihologic transcendental sau subiectiv, pentrucă el pleacă 
dela subiect. Desigur e necesar, ca să precizăm, ce anume în- 
țelege Rickert prin acest subiect. Teoria rickertiană a subiec- 
tului se caracterizează printr'o atitudine antidialecticăt). Ea 
desvoltă, în strânsă legătură cu teoria obiectului, amândouă 
elementele criticismului kantian: fenomenalismul şi idealismul 
transcendental. Rickert transformă fenomenalismul kantian într'un 
idealism al reprezentării, curăţit de orice adaos metafizic, iar 
idealismul transcendental îl păstrează intocmai. 


1) idem, p. 244. 

2) idem, p. 266. Comp. şi „Logos“, IV, p. 27. 

3) idem, (3 Aufl.), p. 333. 

4) Comp. S. Marck, Die Dialektik în der Philos. der Gegenwart. 

Cu cunoaşterea, zice Rickert, e legat necesar un subiect. 
Dar în urma principiului idealist devine și subiectul cognitiv ` 
— din cauza funcţiunii constitutive — legat necesar de obiectul 
cunoaşterii. În raportul necesar dintre subiect şi obiect, însă, 
eul empiric este complect exclus. De ce oare aceasta? Pen- 
trucă, după Rickert, eul real este e] însuşi, în cunoaşterea sa, 
un membru al lumii obiectului. Eul empiric este el însuşi un 
imanent. Şi Rickert se gândeşte, atunci când vorbeşte despre 
aceea ce nu poate fi obiectivat din subiectul empiric, la teoria 
lui abstractă a funcţiunii cunoaşterii. | 

Pe temeiul altor trei noţiuni ale eului empiric şi ale obiec- 
tivării acestora Rickert ajunge la aceea ce el numeşte „,subiect; 
epistemologic” sau la „conştiinţa în genere” (Bewusstsein über- 
haupt) +). „„Conşiiinţa în genere este subiectul care rămâne, 
atunci când noi gândim eul real în totalitatea lui ca obiect” 2). 
Această conștiință este funcțiunea abstractă și generală a cu- 
noaşterii; ea este forma abstractă a funcţiunii judecății. No- 
țiunea a judeca nu poate fi gândită, însă, fără subiect. Aşa că. 
„conștiința în genere” este de fapt „der identische Subjekt- 
faktor”. 

Pentru a asigura temeiurile — Rickert zice ,„Urteilscha- 
rakter” —  „conştiinţii în genere” Rickert produce două argu- 
mente: Există trei noțiuni ale eului. Primul eu este acela care 
este înțeles ca un ce opus lumii exierne. Al doilea eu este 
„der vorstellende Ich”. Iar al treilea eu este „der urteilende 
Ich” 5). Primul eu mare nici o valoare pentru idealism. Al 
doilea n'are nici o însemnătate teoretică, iar al treilea este 
considerat ca obiect, dar numai atunci când este recunoscut 
un imperativ absolut valabil £). 

Al doilea argument este următorul: Obiectul are structura 
sensului transcendent. Acest sens are însă forma judecății 5). 

Conştiinţa în genere kantiană devine la Rickert subiectul 
epistemologic însemnând: „Rațiunea care prescrie naturii legi”. 
Pentru şcoala filosofică de Sud-Vest sfera valabilităţii nesen- 
zibile (Unsinlich-Geltenden) este complect deosebită de lumea 
obiectelor şi a subiectului. Rickert deduce din deosebirea impe- 
rativului transcendent noţiunea subiectului epistemolegic, care, 


1) Rickert, Gegenstand der Erkenntnis, p. 32—53. 
2) idem, p. 277. 
3) idem, p. 280. 
4) idem, p. 282. 
5) idem, p. 300. 

primind predicatul kantian „iiberhaupt”, devine faţă de subiectele 
reale un subiect ireal, formând astfel un ,„,Zwischen-Reich” 
între subiectele reale şi sfera transsubiectivă a valabilităţii. Deo- 
parte realitatea, de altă parte imperiul valorilor, iar între aces- 
tea un imperiu de mijloc în care tronează subiectul epistemologic. 
Valorile formează aşadar un imperiu situat dincolo de subiect 
şi obiect, un imperiu al irealului. Şi tocmai acest ireal e con- 
diţia fundamentală a cunoaşterii noastre, căci, după Rickert, 
cunoaştem realul numai prin aceea că, în acesta, noi recu- 
noaştem irealul. Rickert preferă în teoria cunoașterii drumul 
subiectiv. Metoda obiectivă, de exemplu aceea a unei logici 
pure, ar trebui să rupă forma tevretică ca valoare transcendentă 
pură de orice conţinut. Şi fiindcă teoria cunoașterii tratează 
despre sensul cunoașterii, domeniul acesteia nu poate fi acela 
al valorilor obiective pure, ci domeniul dintre obiect şi subiect, 
domeniul sensului în care sunt înodate forma şi conţinutul. 
Teoria rickertiană a cunoaşterii are marele merit de a 
face imposibil orice fel de realism naiv. Dar o nedumerire 
rămâne totuşi, dacă deslegarea de mai sus se află tocmai în 
acceptarea unui „imperativ transcendent”, sau dacă nu cumva 
valabilitatea logică a adevărului poate fi accentuată și fără 
ajutorul acestei noțiuni. Ba este posibil chiar, ca această va- 
labilitate să fie o presupunere a imperativului transcendental. 
Punctul de vedere transcendental-psihologic şi subiectiv sufere 
de meteahna de a nu se putea debarasa de subiecte şi de 
a ajunge prea uşor la abstracţiuni a căror obârşie sunt presu- 
puneri metafizice sau psihologice. Şi de aceea raportul acestei 
teorii a cunoaşterii cu o logică pură rămâne o problemă foarte 
grea. Rickert pleacă dela deosebirea dintre subiectul cognitiv 
şi obiectul independent de subiect. care trebue cunoscut. Obiec- 
tul este considerat ca transcendent şi, întrucât cunoaşterea se 
orientează după acest obiect, el. este o problemă, ein Gesolltes. 
Punctul de plecare al lui Rickert este vulnerabil, căci este 
problematic dacă într'adevăr se poate ajunge de aici la o fun- 
damentare a valabilității obiective a cunoaşterii. Rickert crede 
că aportul mare al metodei transcendental-psihologice este toc- 
mai că graţie acesteia se poate cuprinde raportul dintre subiect 
şi obiect. Dar acest lucru este adevărat numai pe jumătate, 
căci ea cuprinde numai laturea subiectivă a acestui raport, 
pentrucă subiectul şi obiectul sunt despărțite şi numai după 
aceea puse iarăşi întrun raport. Dar dacă obiectul este înţeles 
ca obiect al cunoaşterii, fără să se ţină cont de separarea 

obiectului şi a subiectului, ci numai de raportul sistematic 
necesar, atunci obiectivitatea logică şi relaţia logică au prioritate. 
în sistem, atunci drumul care duce la înţelegerea valabilităţii 
obiective nu poate fi decât drumul logic-obiectiv, iar cât pri- 
veşte raportul subiectiv valabilitatea sistematică obiectivă devine 
o presupunere fundamentală a acestuia. 

Şi fundamentarea epistemologică are la Rickert o mare în- 
semnătate pentru arhitectura sistemului filosofiei. Rickert face 
deosebirea între imperiul realităţi şi imperiul valorilor. Exis- 
tenja se imparte într'o împărăție a valabilului şi alta a realului. 
Valorile sunt pentru Rickert ceva ireal, ceva valabil. „,Valo- 
rile ireale se opun, ca un imperiu pentru sine, tuturor obiectelor 
reale, cari deasemenea formează un imperiu pentru sine” +). 
Realul există aevea — el are un Dasein — valorile au va- 
labilitate și de aceea ele nu sunt niciodată reale. Căci chiar 
acolo unde se vorbeşte de o realizare a valorilor, nu poate 
fi nicidecum vorba de o pătrundere a valorilor în realitate, 
aşa ca acestea să devină un obiect, ci ceeace se realizează 
este un bun care conţine valori ireale2). Desigur pentru Rickert 
lumea ca întreg este necesar atât reală cât şi ireală, iar ra- 
portul dintre valoare şi realitate devine pentru Rickert — cât 
şi pentru elevul acestuia Bruno Bauch3) — o problemă nespus 
de importantă. Amândouă felurile de existență — ca „Sein” 
şi „Dasein””” — sunt unite într'un imperiu de mijloc al sensului 
imanent, dar în așa fel, încât particularitatea acestor moduri 
de existență se păstrează +). Ceeace înseamnă că şi Rickert 
năzueşte spre un monism, dar spre un monism la carel se poate 
ajunge numai prin dualism. Şi de aceea lui Rickert îi apare 
necesar ca „domeniile deosebite să fie legate în aşa fel îm- 
preună, încât, în apariţia diferitelor lor laturi, să fie întrezărită 
aceiaşi fiinţă” 5). De aici și necesitatea pe care o simte Rickert 
de a aşeza între imperiul realităţii şi acela al valorilor un al 
„treilea imperiu” numit imperiul „sensului imanent”. Acestui 
imperiu de mijloc îi aparţine actul valorificării „în care se 
poate constata atât o existență psihică cât şi o valoare, care 
nu mai este psihică, ci o valabilitate ireală” £). Pentru Rickert 
valoarea rămâne o „irreale Wesenheit”. Valoarea domneşte 


1) Rickert, System der Philosophie, p. 114, 

2) idem, p. 112, - 

3) Vezi Bruno Bauch, Wahrheit, Wert und Wirklichkeit. 
4) Rickert, System der Phil., p- 254. 

5) idem, p. 235. 

6) Rickert, System der Phil., p. 126, 

„ca un mod de existenţă valabil” în imperiul de mijloc, fără să 
formeze însă o sinteză cu realul, aşa ca ea să înceteze de a 
mai fi, ceea ce ea era, adică o valoare valabilă (geltender 
Wert). 

Sistemul valorilor este pentru Rickert de mare însem- 
nătate, pentru că numai din sistemul acesta se poate deduce 
menirea filosofiei şi interpretarea sensului vieţii. -9i el ajunge 
la acest sistem al valorilor, prin reflexiunea asupra multiplici- 
tății obiectelor, care conţin valori. lar aceste valori sunt pentru 
Rickert bunuri culturale. Ceea ce: înseamnă că multiplicitatea 
valorilor nu se poate realiza decât în bunurile culturii sau în 
viața culturală. Şi de aceea cultura reală şi obiectivă, în care 
realitatea este împreunată cu valori eterne, apare ca material 
pentru filosofia culturii. Căci pentru Rickert filosofia trebue să 
fie o filosofie a culturii. 

Convingerea lui Rickert că obiectul filosofiei nu poate fi 
altul decât valorile culturale cuprinde totodată şi o respingere 
hotărită a aşazisei filosofii a vieţii, care înjoseşte valorile 
culturii, prin aceea că consideră viața în sens biologic ca fiind 
drept cea mai supremă valoare. Deşi Rickert ţine să accentueze 
chiar dela începutul lucrării în care el combate această „„Mode- 
philosophie”, că el nu este propriu zis un duşman al unei fi- 
losofii care influențează formativ în viaţă. În acest sens şi 
Rickert tinde tot spre o filosofie a vieţii!). Oricare filosofie 
adevărat atotcuprinzătoare trebue să fie o filosofie a vieţii, 
a vieţii care ne cuprinde pe toti?). Rickert se ridică însă îm- 
potriva unei filosofii în care se pune accentul pe instinct şi ira- 
ional, evitându-se discernământul critic şi logic, împotriva unei 
filosofii „des blossen Lebens” 3), care face din viaţă „,fiinţa” 
“universului, pentru a ajunge la „punctul de vedere al imanenții 
vieții” de unde nu mai există nici un „dincolo de viaţă, ci mă- 
soară viaţa numai după viaţă +4). Acuzaţia pe care Rickert 
(i-o aduce acestei filosofii nu este aceea că „aceasta vrea să 
fie o filosofie a vieţii”, ci ceea ce îl revoltă pe Rickert e 
faptul că așazisa filosofie a vieţii „crede că poate ajunge să 
fie o filosofie atotcuprinzătoare numai pe temeiul vieţii”. Dar, 
zice Rickert, viaţa — als blosses Leben — „este după mine 
fără sens. Abia o filosofie a vieţii plină de sens, care întotdeauna, 


1) Rickert, Die Philosophie des Lebens, 2. Aufl. 1922, p. X. 
2) idem, p. 181. 

3) idem, p. X. 

4) idem, p. 5 

este mai mult decât viaţă simplă, mi se pare mie demnă de 
năzuință. Şi scopul acesta nu poate fi ajuns decât printr'o 
doctrină a valoritor valabile şi neviabile, cari împrumută vieţii 
un sens”, zice Rickert!). Rickert combate filosofia intuițio- 
nistă a vieţii cu intenţia „să facă loc liber unei filosofii a 
unei vieţi pline de sens”. 

Natural, Rickert recunoaşte şi el că viaţa este un bun, 
dar el este de părere că viaţa luată numai în sensul biologic 
n'are nici o valoare, dacă această valoare nu i-a fost împru- 
mutată de un altceva. E adevărat „,că multora le apare ca ceva 
dela sine înţeles, că viaţa ca simplă viaţă este un bun. Dar 
aceasta nu este suficient”. Căci „este pur şi simplu un non-sens 
să se spună, că totul are valoare, numai din motivul că acest 
tot este viabil. Numai un anumit mod de viabil poate fi con- 
siderat ca valoros, pe când un alt mod poate fi mai puţin 
valoros, ba chiar împotriva oricărei valori. „Ce mod este va- 
loros, acest lucru nu ni-l poate trăda viabilul niciodată” 2). 
Aşa că nu „tot în ceea ce omul este viabil, poate avea 
valoare”. Şi, ca să clarifice şi mai bine, ceea ce Rickert vrea 
să spună în această propoziţie, el adaugă: „Valoarea vieţii mele 
atârnă numai de modul vieţii mele sau de caracteristica trăi- 
rilor mele” 3). Viabilitatea în sine este indiferentă faţă de va 
lori (wertindifferent) şi de aceea este un non-sens ca cineva 
sä afirme „că sensul vieţii îl constitue viaţa însăşi '£). Căci 
„cine trăeşte numai, trăeşte fără sens" 5). Şi acest lucru vrea 
să spună, că între viaţă și valoare este o profundă deosebire, 
viața fiind mereu ceva real, iar valoarea ceva ireal, ceva care 
trebue realizat în viaţă, tocmai pentruca prin realizarea valo- 
rilor viaţa să primească un sens€). „Viața rămâne ceva, un 
fapt care există şi despre care nu se poate spune nimic mai 
mult decât cum este creată” 1). De aceea noi, zice Rickert, 
„nu putem înceta niciodată să nu întrebăm de „,sensul” vieţii 
noastre şi acest sens nu poate fi interpretat decât pe temeiul 
valorilor, care au valabilitate” 8). Noi ţinem la viaţă ca rea- 
litate — pentrucă altcum nu putem filosofa — „„dar cu toate 


1) idem, p, XI. 
2) Idem, p. 128., 
3) idem, 129. 

4) idem, p. 130. 
5) idem, p. 136, 
6) idem, p. 145. 
1) idem, p. 167. 
8) idem, p, 169. 


www.dacoromanica.ro 


192 Şcoala din Baden 


acestea căutăm o lume care este celălalt al vieţii” (das Andere 
des Lebens). Acesta este motivul pentru care „omul teoretic 
sau filosoful trebue să vadă peste tot atât umul cât şi celălalt 
(sowohl das Eine als auch das Andere), aşadar nu numai 
viaţa reală, ci totodată şi ceeace nu este viabil şi tocmai de 
aceea este mai mult decât viața” +). Şi de aceea e necesar, 
după Rickert, să se facă deosebire între viață — als blosses 
Leben — şi intre o viaţă plină de sens; o viaţă aşezată pe 
temeiurile valorilor veşnice. „Zeitlich ist alles Leben, soweit 
es nur lebt. Ewig wird es, insofern es lebt, was als 
Wert zeitlos gilt''2). Problema veşniciei devine la Rickert o 
problemă a valorii. „Una, valabilitatea supratemporală, nu numai 
că nu exclude pe cealaltă, viaţa temporală, dar amândouă sunt 
legate în viaţa plină de sens şi numai reflexiunea filosofică 
le desparte pentru a le înțelege” 3). Un sistem al unei filosofi 
a vieţii nu poate fi aşezat decât pe temeiurile unui sistem al 
valorilor 4). Şi sistemul acesta îl constituesc valorile estetice, 
etice, logice şi religioase. 

Rickert împarte domeniile valorilor în două grupe; o grupă 
e caracterizată prin atitudinea contemplativă a subiectului, iar 
cealaltă prin activitatea acestuia. În grupa dintâi au prioritate 
valorile logice, iar în a doua valorile etice. Rickert încearcă 
să deosibească valabilitatea logică de cea practică. Dar, prin. 
concepţia lui despre imperativul transcendent (transzendentes 
Sollen) logicul e apropiat mult de etic, aşa că şi la Rickert 
— ca şi la Windelband — se poate vorbi de un primat al 
raţiunii practice. 

Grupei de valori care pretind o- atitudine contemplativă a. 
subiectului îi mai aparțin afară de logică, estetică, etică, 
şi filosofia religiei. Rickert admite, ca temeiu al valorificări, 
o putere sfântă, care se află în afara puterilor noastre. „Con- 
știința neputinței noastre faţă de aceea ce trebue să fie, pre- 
tinde o realitate obiectiv bună sau sfântă. Realitatea aceasta 
e absolut inaccesibilă înțelegerii noastre ştiinţifice. Numai prin 
conştiinţa noastră, care ne poruncește să activăm bine, ni se 
pretinde aici ceva, ceea ce noi nu putem să cunoaştem nici- 
odată” 5). Rickert e conştient. de faptul că, cu postulatul de 


1) idem, p. 170, 

2) idem, p. 193, 10) idem. 

3) idem. 

4) Vezi şi Br. Bauch, Die erziehrisehe Bedeutung der Kulturguter. 
5) Rickert, Der Gegenstand der Erkenntnis, 2. Aufi. 1904, p, 736. 

mai sus, el n'a istovii fiinţa credinţei religioase şi că noţiunea 
lui de „religióser Glaube? e o noțiune pur formală, care rä- 
mâne înapoia vieţii religioase, ba chiar nici nu satisface nece- 
sităţile religioase. De aceea determinările noţiunilor normale 
ale filosofiei religiei trebuesc deduse .:umai din viaţa istorică, 
aşa cum religia istorică e {orma pe care trebue s'o aibă orice 
viaţă religioasă. Dreptul la viaţă al religiei istorice e recu- 
noscut de Rickert. Ba mai mult el consideră religia revelată 
deasupra oricărei ştiinţe, căci ştiinţa nu-i poate oferi religiei 
revelate, ceea ce aceasta nar avea deja. Dar filosofia reli- 
giei are cu totul altă menire decât religia. Actasta este o 
ştiinţă şi ca atare ea pune probleme, pe cari religiozitatea nu 
le poate soluţiona. 


Meritul mare al şcoalei filosofice neokantiene dela Baden 
este că a îndreptat idealismul transcendental în direcţia unei : 
filosofii a valorilor și a culturii. În faţa afirmării ştiinţelor 
naturii și a metodelor acestora era necesar, ca cercetările filo- 
sofice să năzuiască să descopere şi structura ştiinţelor spirituale 
sau culturale şi pentru realizarea acestui gând filosofia istoriei, 
filosofia culturii şi filosofia valorilor sunt absolut indispensabile. 

Şcoala filosofică de Sud-Vest are în filosofia contempo- 
rană o mulţime de aderenţi şi continuatori ai ideilor lui Win- 
delband şi ale lui Rickert. Araintim aici pe cei mai însemnați 
dintre aceştia. Emil Lask (1875-1915) a încercat să fun- 
damenteze o nouă teorie a judecăților şi a categoriilor t). Tot 
acestei şcoale filosofice mai aparțin Richard Kroner, 
Georg Mehlis, Broder Cbristiansen şi Jonas 
Cohn2). Mai departe acestei școale îi mai aparţine şi Bruno 
Baucb (n. 1877, profesor la Universitatea din Jena) care trece 
drept unul din cei mai buni cunoscători ai filosofiei kantiene 8). 


1) Lask, a scris următoarele lucrări: Die Logik der Philosophie und 
die Kategorienlehre, Tubingen 1911; Die Lehre vom Urteil, Tübingen, 1912; 
Despre Lask vezi G. V. Lukács, Kantstudien, XXII, p. 349—370. 

2) Lucrările lui Kroner sunt: Zweck und Gesetz in der Biologie, 1913. 
Von Kant bis Hegel. 2. Bde, Tubingen 1921 şi 1924; Anschauen und Denken; 
Logos, Bd. XIII, p. 90; Die Selbstverwirklichung des Geistes, Prolegomena zur 
Kulturphilosophie, Túbingen, 1928, Johnas Cohn a scris: Voraussetzungen 
und Ziele des Erkennens, 1908; Theorie der Dialektik der Erkenntnis, For- 
menlehre der Philosophie, Leipzig 1923; Die Philosophie im Zeitalter des 
Spezialismus, Berlin 1925. 

3) Bruno Bauch a fost elev allui Windelband şi Rickert. A scris: Lu- 
ther und Kant, 1904; Immanuel Kant (Sammlung Goeschen) Berlin 1911; 
Immanuel Kant, Berlin, 1917; Wahrheit, Wert und Wirklichkeit, Leipzig, 
1923; Das Naturgesetz, 1924; Die Idee, Leipzig, 1926; Philosophie des Lebens 
und Philosophie der Werte, 1927; Grundriss der Ethik, Leipzig, 1935. 

d) Realismul critic neokantian 


Felul cum se interpretează în filosofia postkantiană no- 
țiunea „lucrului în sine” a făcut ca să se nască două şcoale 
filosofice neokantiene: o școală realistă şi alta idealistă. Ade- 
renţii şcoalei idealiste văd în acelaş „lucru în sine” kantian — 
sau noumenon — o idee, căreia nu-i corespunde nimic ce 
ar exista real. 

Pentru idealismul critic categoriile corespund direcțiilor 
fundamentale ale gândirii sau judecăților. Şi aceste forme fun- 
damentale ale gândirii se acopere cu formele exisienţii. Pentru 
idealismul neokantian o lume a unor obiecte, cari ar exista 
„în sine”, nare nici o existenţă. Şi de aceea nici posibilitatea 
unei metafizici, ca o cunoaştere a unei asemenea lumii, nu 
există. Gândirea luată în sensul de conţinut al cunoașterii — 
şi existența — în sensul de obiect al gândirii — sunt identice, 
ceeace inseamnă că conținuturile gândirii, cărora noi le atri- 
buim obiectivitate, nu reprezintă numai existență, ci că ele 
şi sunt această existență. Aşa că tot ceeace s'ar afla „din- 
colo” de gândire, ca „das Ding an sich+, e o simplă fantomă. 

Filosofii cari interpretează realist teoria kantiană a cu- 
noaşterii consideră din contră „lucrul în sine” ca fiind ceva 
care ar exista real în lumea datului. Ceeace aceştia înţeleg 
prin „realitate e existența unei lumi, care e independentă 
atât de subiectul cognitiv cât şi de cunoaşterea acestuia. Căci, 
zic realiştii neokantieni, spusele lui Kant, care ar putea fi 
interpretate idealist, trebuie să fie înţelese din năzuinţa lui 
Kant de a fixa precis graniţele cunoaşterii teoretice. Dar Kant 
na afirmat niciodată, că noi nu putem să prelungim — ca 
să ne exprimăm aşa — expresia real şi asupra acelui „ce 
care e presupus ca fiind dincolo de domeniul cunoaşterii sen- 
sibile. Kant a trebuit să se mulțumească în a sa „Kritik 
der reinen Vernunft” să dovedească admisibilitatea formării 
noţiunii de „Ding an sich”. 

De aceea el şi zice: „Noțiunea unui noumenon e noţiunea 
unui lucru care nu poate fi gândit ca ohiect al simţurilor, ci 
ca un lucru în sine și aceasta nu e o contrazicere, căci 
despre sensibilitate nu se poate afirma că ar fi singurul fel 
posibil de intuiţie. Mai departe această noţiune e necesară, 
pentruca intuiţia să nu fie întinsă şi peste lucrul în sine (a 
cărui existență e totuşi presupusă) şi pentru a mărgini vala- 
bilitatea obiectivă a cunoaşterii sensibile, căci restul, pe care 

aceea nu o arată, se numeşte de aceea noumenon, pentru ca 
să se arate, că acele cunoştinţe nu pot întinde domeniul lor 
peste tot ceea ce gândeşte inteligența” t). Desigur, Kant ada- 
ugă numaidecât observaţia, că domeniul „din afara fenomenelor”, 
— sau cunoştinţele noastre teoretice — rămâne „pentru noi” 
„gol”, însă, întrucât el adaugă „pentru noi”, arată totuşi că 
acest domeniu nu e „în sine” gol. I. Kant accentuiază, 
că noţiunea unui noumenon e numai ,o noţiune limită” (ein 
Grenzbegriff) pentru a stăvili aroganţa (Anmasung) sensibi- 
lității, aşa dar că are numai „,o întrebuințare negativă”, aşa că 
interpretarea cea mai verosimilă, după! realiştii  neokantieni, 
este că ar fi o aroganță, dacă cineva ar declara natura per- 
ceptibilă pe cale sensibilă -- așa dar domeniul fenomenului — 
drept totalitatea realității. 

Mai departe realiştii kantieni susțin că pentru Kant era 
un fapt clar şi sigur, că aceea ce el numia „ fenomen” 
(Erscheinung) presupunea ceva care apărea în acest fenomen, 
așa dar un „lucru în sine2). Kant zice: ‚Denn sonst’ wiirde 
der ungereimte Satz darauf folgen, dass Erscheinung ohne 
etwas wäre, was da erscheint”. Acesta este motivul pentru 
care Kant nu consideră fenomenele ca fiind „o aparență” 
(Schein) — cum credea Schopenhauer 5). 

Şi Kant s'a declarat în repetate rânduri pentru o inter- 
pretare realistă a doctrinei despre acel misterios „lucru în 
sine”. Așa de exemplu în articolul polemic „Ueber eine Ent- 
deckung nach der alle neue Kritik der reinen Vernunft durch! 
eine ältere entbehrlich gemacht werden soll’, pe care Kant 
îl scrie împotriva prof. Eberhard din Halle, Kant zice — 
după ce l-a întrebat pe Eberhard: „Cine dă sensibilităţii ma- 
teria ei’? — „Noi putem să alegem orice voim şi totuşi noi 
ajungem la lucrul în sine”. E vorba aici de afirmaţia criticis- 
mului, după care fundamentul materiei reprezentărilor senzi- 
bile nu e în lucruri ca obiect al simţurilor, ci în ceva supra- 
sensibil, despre care noi nu putem avea miki o cunoştinţă. 
Kant zice: „Eu admit că există corpuri în afara noastră. ceeace 
însemnează lucruri care, după cele spuse mai sus, ne sunt ne- 
cunoscute în ceeace ele sunt „în sine”... dar care nu sunt 
mai puţin obiecte reale”. 

Aşa cum omul nu se creiază pe sine, tot atât de puţin 


1) Kant, Kritik der reinen Vernunit, Messer. p. 235. 
2) idem, p. 64. 
3) Kant, Prolegomengymyplacoromanica.ro 

creiază, el şi lumea. Deşi e adevărat că în operele kantiene 
se foloseşte acest fel de exprimare, după care omul ar creea, 
grație formelor apriorice, lumea obiectelor şi natura. Dar Kant 
se gândeşte întotdeauna la natură ca o lume, dată a fenomenelor 
în care domnesc legi generale. Noi presupunem însă întot- 
deauna, că aceste fenomene sunt fundamentate pe ceva care 
există în sine. Şi, după realiştii neokantieni, locurile în care 
Kant poate fi interpretat realist sunt foarte numeroase +). 

Aşa dar putem spune, că realismul neokantian se găseşte 
în opoziţie atât cu idealismul critic al Şcoalei dela Marburg 
cât şi cu acela al Şcoalei dela: Baden prin aceea că, plecând 
dela „lucrul în sine”, acest realism ajunge la concluzia că 
există o lume reală independentă atât de subiectul cognitiv cât 
şi de cunoaştere. 

Din punctul acesta de vedere realist e posibilă chiar şi o: 
metafizică cu caracter ştiinţific. Dar rostul acestei metafizici 
trebuie să fie ca, fundamentată pe ştiinţele naturale şi istorice, 
ea să facă încercarea de a câştiga o viziune unitară despre 
lumea reală. O asemenea metafizică nu va mai construi a 
priori, ci ea va avea un caracter inductiv ca şi științele reale, 
ale căror rezultate le întrebuinţează. 

Reprezentantul principal al realismului kantian este A lois 
Riehl (1844-1924) care pune în legătură criticismul kantian. 
cu empirismul lui Locke :şi Hume. Riehl a fost profesor de 
filosofie în Graz, Freiburg, Kiel, Halle şi Berlin. Lucrările 
mai principale ale acestui filosof sunt următoarele: Der phi- 
losophische Klritizismus und seine Bedeutung: für die positive 
Wissenschaft, Leipzig 1876; Zur Einführung in die Philosophie 
der Gegenwart, 1903, 6 Aufl. 1921; Logik und Erkenntnis- 
theorie, 1906, 3 Aufl. 1921; Führende Denker und Forscher; 
Philosophische Studien aus vier Jahrzehnten, Leipzig 1925. 

Riehl se ridică împotriva idealismului de nuanță kan- 
tiană care, după el, face experiența externă dependentă de ex- 
perienja internă şi de aceea acest idealism nu numai că nu 
poate să explice realitatea lumii externe, dar chiar nici rea- 


1) Că aceste interpretări realiste nu pot fi sdruncinate de unele afir- 
maţii idealiste din „Opus postumum“, o dovedeşte E, Adickes. Kant era sigur 
„că un fenomen nici nu poate fi gândit fără un lucru în sine corespunzător, 
care să apară în acest fenomen. El recunoaşte că, din punctul de vedere al 
teoriei cunoaşterii pure, existența acestui „lucru în sine” nu poate fi dove- 
dită, dar ea rămâne totuşi un fapt sigur. Existenţa acestui „lucru în sine“ 
era pentru Kant o asemenea premisă care se găseşte foarte des în toate sis- 
temele mari filosofice şi care are atâta importanță şi o evidență aşa de mare, 
încât n'a fost pusă la îndoială niciodată,“ E, Adickes, Opus postumum, p. 687 

www.dacoromanica.ro 


Realismul critice neokantian 197 


litatea conştiinţei. Părerea lui Riehl este că experiența ex- 
ternă cât și cea internă nu sunt decât ‚moduri coordonate şi 
de aceiaşi valoare ale conştiinţii”. După Riehl nu există două 
experiențe „ci numai una cu două direcţii sau laturi indepen- 
dente. Experienţa generală e fenomen (Erscheinung) care are 
ca un corelat al ei totalitatea lucrurilor reale” +). Şi din aceste 
cuvinte cineva ar fi înclinat să creadă că Riehl ar fi repre- 
zentantul unui pozitivism, care ar semăna cu acela al unui 
Avenarius sau cu realismul psihologic al lui Wundt. Riehl 
nu acceptă experienţa pură a lui Avenarius, pentrucă aceasta | 
ar fi un „produs al abstracţiunii””, o îndepărtare de experienţa 
reală, care face imposibilă deducţia gândirii din senzaţii 2). 

' Punctul de vedere al lui Riehl este din contra un punct 
de vedere „„monist”, întrucât el consideră atât fizicul cât şi 
psihicul numai ca două moduri de a privi aceeaşi întâmplare 
reală. Ceeace il interezează pe Riehl este fundamentarea lo- 
gică a experienții şi a ştiinţei pozitive. Căci, după Riehl, între 
ştiinţă şi experienţă nu este nici o contrazicere, ci știința este 
experienţa cea mai exactă şi cea mai desăvârşită, ea este 
„experienţa însăși, întrucât elementele ei sunt legate sistematia 
şi unde e posibil, determinate de măsură și număr”, expe- 
rienţa ştiinţifică fiind „apariţia logică a realității”, iar legile 
naturii sunt legi aplicate ale gândirii 3). 

Riehl acceptă, ca şi Kant, anumite fundamente logice, 
apriorice, ale experienţei, căutând să înlăture orice conside- 
rații psihologice din problematicul logicei. Logica este, după 
Riehl, o „matematică a cunoaşterii” și ca atare complect in- 
dependentă de psihologie. Tot asemenea și teoria cunoașterii, 
care se ocupă cu propunerile obiective ale cunoaşterii şi nu 
cu obârşia subiectivă a acesteia, se deosebeşte de psihologie. 

Pentru Riehl obârşia noțiunilor apriorice e unitatea aprio- 
rică a conştiinţei. Toate fenomenele, atât cele psihice cât şi 
cele materiale, sunt fenomene ale conştiinţii, căci nemijlocit 
dat nu este decât conştiinţa cu schimbul ei de influenţe inte- 
rioare şi exterioare, în timp ce deosebirea dintre fenomenele 
fizice şi psihice e așezată pe temeiuri abstracte. Nouă nu ne 
sunt date decât fenomene psiho-fizice al căror temei logic 
se află în unitatea conştiinţei. Conştiinţa are deaceea, pentru 


1) A. Riehl, Der philosophische Kritizismus II, 1, 

2) A, Riehl, Logik und Erkenntnistheorie, Die Kultur de Gegenwart, 
1. 6, 3. Aufl. Berlin. 1921, 

3) A. Riehl, Der philosophische Kritizismus, Il,1, p. 219. 

Riehl, nu atât o însemnătate psihologică, cât mai ales una 
epistemologică. Deşi ar fi greşit să se creadă, că Riehl nu 
admite ca existente decât fenomenele conştiinţei, căci el mai 
admite şi o existență reală, aşa dar independentă de conştiinţă. 

O importanţă nespus de mare are pentru Riehl problema 
realității lumii externe. Riehl crede, că, chiar dacă el ar pre- 
supune ca fiind dată nemijlocit numai existenţa conştiinţei lui 
proprii, realitatea lumii ar fi dovedită. Căci el se întemeiază 
în argumentele lui pe două dovezi: „pe dependenţa conştiinții 
în sensaţie şi percepție şi pe existenţa în conştiinţă a senti- 
mentelor altruiste şi sociale” 1). Prin cel dintâi argument sen- 
zaţia devine un fapt fundamental, ca şi pentru pozitivism. În 
senzaţie „se vădeşte existenţa reală”, ba chiar „forma realităţii 
în genere''2). Numai graţie senzaţiei e posibilă cunoaşterea 
unei realităţi transsubiective. „Existenţa senzaţiei cuprinde în 
sine şi existența unui non-ego. Sentio ergo sum et est” 3), 

Deaceea Riehl înţelege prin conştiinţă conştiinţa nediferen- 
țiată a senzaţiei, căreia trebuie să-i corespundă o existenţă 
reală. Desigur Riehl nu observase că, din punct de vedere 
logic şi epistemologic, senzaţia nu poate fi ceva ultim, ci ea, 
pentru a putea exista ca atare, trebuie să fie aşezată pe te- 
meiul legilor logice, cari fac ca diversitatea excitaţiilor să 
fie ordonată într'o senzaţie. Kant a arătat acest lucru nespus 
de evident atunci când spune că, deşi materialul senzaţiei nu 
e cunoaştere, el aparţine totuşi cunoașterii, că, aşadar, şi ceea 
ce e a posteriori e supus logicului 4). În sens kantian se poate 
vorbi aici de un a priori al unui a posteriori. Căci din punct 
de vedere epistemologic nu există un a posteriori părăsit de 
ordinea unui a priori. Şi de aceea conştiinţa despre care ver- 
beşte Riehl — conștiința senzitivă — nu poate fi, din punct 
de vedere logic- epistemologic, o conştiinţă pură. Riehl rä- 
mâne de aceea prins în empiric, fără să se poată ridica la 
temeiuri logice, ceeace face ca argumentele lui împotriva idea- 
lismului logic să fie foarte şubrede. 

Desigur ar fi greşit să se creadă că la Riehl am avea 
de a face cu o interpretare sensualistă a experienţii şi a cu- 
noaşterii, din motivul că, alăturea de însemnătatea temeiurilor 
reale-materiale, el accentuiază și legalitatea logică (logische 


1) idem, op, cit. p. 172. 
2) idem, p. 70. 
3) idem. p. 67. 
4) Kant, Kritik der reinen Vermunit, 2 Ausg, p. 50. 

Gesetzlichkeit), urmând astfel într'o oarecare măsură criticis- 
mul logic kantian. O deosebită atenție dă Riehl mai ales fun- 
damentării logice-epistemologice a ştiinţelor naturii. Pentru el 
timpul şi spațiul îşi au „temeiurile ideale” în „aptitudinile 
logice ale spiritului nostru”, iar temeiurile reale empirice în 
„raporturile diversităţii senzaţiuilor” 1). El deduce deasemeni şi 
principiul cauzalității din principiul temeiului (aus dem Satz 
vom Grund) şi din principiul unităţii logice a gândirii, rä- 
mânând ca şi la Kant o categorie a gândirii, care poate fi 
aplicată în natură. Legile naturii sunt pentru Riehl ,rezultatul 
legilor gândirii”, ceeace face ca el să păstreze neatinse 'va- 
labilitatea generală şi necesitatea legalităţii logice. 

Riehl pune şi el problema filosofiei. Şi el soluţionează 
această problemă în sensul că filosofia este mai întâi o teorie 
generală a ştiinţei, „ea este ştiinţa şi critica cunoaşterii '2). 
Riehl consideră filosofia, care nu e decât o viziune despre 
lume şi viaţă, ca pe ceva neînsemnat, căci pentru el logica 
şi teoria cunoaşterii devin centrul filosofiei ştiinţifice, iar meta-- 
fizica devine o disciplină „critică sau negativă”. Faptul că 
Riehl accentuiază caracterul ştiinţific al filosofiei, e foarte im- 
portant, dar, din păcate, el înţelege noţiunea de ştiinţă prea 
îngust, ceeace face ca el să elimine din filosofia științifică 
psihologia, estetica şi etica, cari rămân nişte simple „științe 
spirituale independente”. Riehl mai recunoaşte filosofiei şi o 
însemnătate practică, un fel de înţelepciune practică, sau cum 
zice Riehl, „o teologie a vieţii omeneşti”, „un proect al unei 
vieţi într'adevăr umane” 3). Concepţia aceasta dualistă despre 
filosofie duce însă la dispariţia unităţii care trebuie să stă- 
pânească filosofia sistematică. 

Riehl a influențat mult pe Richard Hânigswald 
— a scris Die Grundlagen der Denkpsychologie, 1925, Ueber 
die Grundlagen der Pädagogik, 1998 — şi pe Joh. von 
Kries.. 

Un alt reprezentant al realismului neokantian este Os- 
wald Kilpe (1862-1915). Deşi O. Külpe trece drept un 
psiholog de mare calibru, totuşi el este în acelaş timp şi un 
filosof de seamă. Psihologia a fost pentru Kiilpe numai o 
pregătire şi un drum spre filosofie. Dăm aici scrierile mai de 


1) Riehl, op. cit. p 107. 

2) Riehl, op. cit. p. 15, 

3) Riehl, Ueber wissennschaftliche und nichtwissenschaftliche Philo- 
sophie, Tiibingen 1883. 

seamă ale lui O. Kiilpe: Einleitung in die Philosophie, 8 
Aufl. 1918; Die Realisierung, I. Bd. 1912, II. Bd. publicat 
de A. Messer, 1990; III. Bd. publicat de A. Messer, 1923; 
Vorlesungen über Psychologie, publicate de K. Bühler, Leipzig 
1920; Grundlagen der Aesthetik, S. Behn, Leipzig 1921. 

Külpe pleacă dela părerea că filosofia nu poate fi de- 
finită precis din motivul că aceasta ia proporții tot mai mari. 
Şi cu aceasta ştiințificitatea filosofiei devine problematică. 
Kiiilpe, spre deosebire de Riehl, vede menirea filosofiei în 
faptul că aceasta are misiunea „să conceapă o viziune ştiin- 
șifică despre lume şi viaţă, care să fie o încoronare a cunoaş- 
terii ştiinţifice şi totodată să mulţumească şi cerinţele practice 
cari privesc poziţia omului în lume” 1). În această privinţă 
Kiilpe se apropie de Wundt, care concepea o metafizică in- 
ductivă. Şi cu aceasta filosofia devine dependentă de starea 
ştiinţelor speciale, căci orice încheere şi orice încoronare fi- 
losofică a ştiinţii are un caracter relativ şi prezintă numai 
nişte puncte de vedere ipotetice, care au menirea să ducă la 
noui cercetări ştiinţifice şi cari, odată! cu integrarea lor în 
ştiinţele speciale, nu mai aparţin filosofiei. Aşa că evoluţia 
progresivă a ştiinţelor -speciale îngustează din ce în ce mai 
mult domeniul filosofiei, ceeace însemnează că într'o stare de 
desăvârşire ideală a ştiinţelor speciale, filosofia nici nar mai 
fi necesară. La începuturile originare ale evoluţiei ştiinţelor 
speciale am avea de-aface cu o identitate între ştiinţă şi fi- 
losofie, iar la sfârşitul acestei evoluţii ştiinţa devine atatstă- 
pânitoare. De aceea, după Kiilpe, filosofia nici nare un do- 
meniu propriu de cercetare. 

Kiilpe vorbeşte mai departe de, o a doua menire a filosofiei, 
care ar consta în „cercetarea presupunerilor tuturor ştiinţelor”. 
Prin aceasta Kiiilpe recunoaşte una dintre cele mai însemnate 
pretenţii ale unei teorii a ştiinţei, care formează una dintre 
preocupările principale ale filosofiei. Kiilpe accentuiază în- 
semnătatea acesteia, dar el îi dă ca şi metafizicei un caracter 
prea empiric. Căci ceeace-l interesează pe KĶülpe nu sunt pre- 
supunerile logice ale ştiinţei în genere, ci el tinde să mijlo- 
cească punctele de plecare ale ştiinţelor speciale cât şi geneza 
empirică a acestora. 

Dar empirismul lui Kiilpe se accentuiază şi mai mult 
atunci când el caută să determine şi o a treia menire a filoso- 


1) O, Kiilpe. Einleitung in die Philosophie, p, 409. 

fiei. Külpe consideră filosofia numai ca pe o generatoare 
de ştiinţă, ba chiar numai ca un fel de vormwissenschaftliches) 
Stadium. Şi cu aceasta filosofia îşi pierde orice independenţă. 

Mai însemnată este însă încercarea pe care o face Külpe 
de a fundamenta un realism critic, care nu este altceva decât 
o confruntare judicioasă cu conştienţialismul, cu idealismul şil 
fenomenalismul. Căci ceeace îl preocupă şi aici pe Kiilpe nu 
e expunerea unui realism metafizic sau a unui realism empiric 
radical, ci teoria determinării realului în ştiinţele reale. Külpe 
caută să dovedească dreptul realismului în domeniul ştiinţelor 
reale. Şi de aceea, după Kiilpe, o teorie a cunoaşterii nu 
poate fi nici „,conştieţialistă, nici idealistă] şi nici realistă” 1). 

Punctul de vedere empiric al lui Kliilpe se revelează în 
faptul că el consideră experienţa ca pe „ultima rădăcină a, 
tuturor obiectelor”, ca pe o „rădăcină logico-epistemologică'”, 
fără să fie însă o experienţă formată categorial, aşa cum o 
înțelege Kant. Deşi Külpe accentuiază, că nici ştiinţele reale 
şi nici cele ideale nu pot rămânea numai la experienţă, ci „ele 
trebuie să se ridice în diferite direcţii deasupra acesteia”. 
Şi din acest punct de vedere Külpe concepe trei feluri de 
obiecte: 1) obiectele reale; 2) obiectele ideale, cari se nasc 
prin abstracţiune, combinare şi modificare din realitatea con- 
ştiinţei şi cari devin apoi independente faţă de experienţă, căci 
lor nu le corespunde decât o existență ideală, şi 3) obiectele 
reale, cari sunt date a posteriori şi rămân mereu in dependenţă 
de datul real, chiar dacă în existenţa lor acestea nu sunt le- 
gate de reprezentarea conştiinţei 2). E adevărat, Külpe accen- 
tuiază, că atât experiența cât și gândirea colaborează la reali- 
zare, dar el nu admite nici o fundamentare logică-sistematică. 

Külpe lasă şi admite întrucâtva atât conştiențialismul cât 
şi idealismul, dar numai pentru a ‘armoniza aceste două con- 
cepţii într'o sinteză mai înaltă. El cercetează în acest scop 
argumentele conştiențialismului, care nu admite decât realitatea 
imanentă a conștiinții, negând existenţa unor obiecte, cari ar 
fi transcendente realităţii conştiinții. Desigur, zice Külpe, fe- 
nomenologia ca o psihologie descriptivă poate să se mărginească 
numai la realitatea conştiinţii, dar ştiinţele reale depăşesc a- 
ceastă realitate. Mai grea este însă poziţia lui Külpe faţă de 
idealism şi în special față de idealismul obiectiv al şcoalei 


1) Kiilpe, Die Realisierung I (Leipzig), p. VII, 
2) Vezi, idem, p. 13. 

dela Marburg. Kiilpe admite, în opoziţie cu idealismul obiec- 
tiv, că pe lângă obiectele ideale mai există şi alte obiecte 
reale, şi de aceea nu e permis ca cineva să interpreteze 
ştiinţele reale întrun sens ideal. Ştiinţele ideale se conduc 
„în cercetările lor de legile şi obiectele generale ale gândirii”, 
pe când ştiinţele reale depind de experienţă, trebuind să coin- 
cidă cu această experiență!). Obiectele reale nu sunt nişte 
produse ale gândirii, ci ele au o existenţă a lor proprie. 

Că Kuilpe înţelege greşit acel Erzeugen von Gegenstân- 
den, despre care vorbesc un Natorp sau Cassirer rămâne ne- 
discutat aici. Dar, ceeace trebue să spunem, e că iilpe deo- 
sebeşte printr'o prăpastie obiectele reale de cele ideale, accen- 
tuând dualismul kantian, în timp ce idealismul logic se fun- 
damentează pe unitatea ştiinţelor şi pe structura logică a obiec- 
telor ştiinţifice. Impotriva lui Kiilpe se poate uşor dovedi, că 
între ştiinţele reale şi cele ideale există înrudiri de structură 2). 

Kiilpe nu se mulţumeşte numai cu afirmarea unei lumi 
a obiectelor reale, ci el caută să descopere şi temeiurile lo- 
gice ale acestei lumi. Şi el găseşte că temeiurile arătate de 
Locke, de Hume, Herbart sau Riehl sunt sau insuficiente sau 
de neîntrebuinţat. Căci pentru fundamentarea realismului nu 
sunt suficiente nici temeiurile empirice şi nici cele raţionale, 
ci numai „temeiurile amestecate”, care sunt aşezate pe le- 
gătura dintre factorul raţional şi cel empiric. „Nur als ein 
Produki von Erfahrung und Denken, von Wirklichkeit und 
Vernunft wird die Setzung der Aussenwelt, jeder Art von 
Realität möglich” 3). Dar, pentru Külpe, chiar şi aceste te- 
meiuri au o valabilitate relativă. Afară de argumentul con- 
tinuităţii pe care Kulpe îl deduce din faptul, că pentru el 
lumea externă e considerată „als Inbegriff oder Summe von 
Bedingungen für das in der Wahrnehmung von uns und ihnen 
Unabhängige oder als Inbegriff der Beziehungen, die in der 
Wahrnehmung mit selbstständiger Gesetzlichkeit auftreten und 
der für sie vorausgesetzten primären Beziehungsglieder” £). Dacă 
însă lumea externă nu e decât reprezentarea unui „,Inbe- 
griff gesetzlicher Beziehungen”, atunci teoria lui Kiilpe nu 
se deosebește cu nimic de concepția idealismului obiectiv, Kiilpe 


1) Kiilpe, idem, p. 246. 

2) Vezi polemica dintre elevul lui Kiilpe A. Messer şi Bruno Bauch 
Kantstudien, Bd. 20, p. 65. 

3) Kiilpe, Die Realisierung, II, p. 94. 

4) Kulpe, idem, p. 139. 

a simţit acest lucru şi de aceea el recunoaşte, că argumentul. 
lui n'are valabilitate decât dacă el presupune un realism psi- 
hologic. Realismul nu poate fi fundamentat decât pe realismul 
psihologic +). Şi cu aceasta, putem spune, că realismul lui 
Kiilpe e un realism psihologic. Existenţa realităţii nu poate 
fi, după Kulpe, nici demonstrată şi nici trăită, ci numai pre- 
supusă ipotetic. 

Kilpe îşi întemeiază realismul lui psihologic pe urmă- 
toarele trei argumente. Argumentul cauzal, după care lumea 
interioară nu este decât o cauză a conţinuturilor conştiinții, 
argumentul continuității, care explică legătura de continuare. 
dintre conținuturile trecute şi prezente ale conştiinţii și argu- 
mentul substratului, care presupune lumea interioară ca un sub- 
strat al raporturilor legale ale conţinuturilor conştiinții (geset- 
zlicher Beziehungen der Bewusstseinsinhalie). Așa dar şi rea- 
litatea psihologică în ultima analiză nu este altceva decât ein 
Inbegriff gesetzlicher Beziehungen. Şi la realismul acesta psi- 
hologic Kiilpe obsearvă că el nu vrea să fundamenteze existența: 
lumii interioare, ci numai „die Setzung einer Innenwelt”, căci 
existența acestei lumi rămâne „o veşnică ipoteză” ?). Ceea ce 
însemnează că la temeiul realismului kiilpeian se află o „veşnică 
ipoteză”. Din această cauză, realismul nu poale avea pretenţie 
la o valabilitate strictă, la o necesitate şi siguranță deplină”, 
rămânând cu aceasta „înapoia idealului ştiinţii 3). 

Opera lui Kiilpe trebue privită ca o încercare atotcuprin- 
zătoare, de a lămuri cât mai bine cu putință atât argumentele 
contrare cât și cele favorabile realismului. Lui Külpe îi revine 
marele merit de a fi atacat cu toată vigoarea de care acesta 
era capabil, problema realității. Deşi trebue să amintim aici, 
că în tendinţele realiste ale lui Kiilpe argumentele realismului 
sunt cam şubrede şi că realismul lui critic se apropie mult 
de idealismul logic. Căci, deşi realismul psihologic are trăsă- 
turi empiriste, totuş Kiilpe depăşeşte acest empirism, conclu- 
ziile lui finale devenind un temeiu important pentru confrun- 
tarea dintre realism şi idealism. 

Realismul critic al lui Külpe a influenţat gândirea con- 
temporană. Aşa de exemplu un psiholog contemporan care a- 
parţine şcoalei lui Kiilpe este Karl Bühler. Tot ca re- 
prezentant al acestei şcoale mai poate fi socotit şi A. Messer 


1) Idem, p. 140, 
2) Idem, p. 190. 
3) Idem, p. 298. 

(născut 1867), apoi Max Weintscher (născut 1862), K. 
"Groos (n. 1861) şi Erich Becher (1882-1929). 


Teza realistă neokantiană a mai fost ilustrată şi de 
Friednich Paulsen (1846-1908). Paulsen a fost profesor 
de filosofie la universitatea din Berlin!). Punctul de plecare 
«al lui Paulsen îl formează deosebirea kantiană între credinţă 
şi ştiinţă. Kant zice, în prefața celei dintâi ediţii a Critice 
raţiunii pure: Ich musste das Wissen aufheben, um dem Glau- 
ben Platz zu bekommen”. Paulsen vede în această deosebire 
-ideea centrală a filosofiei kantiene. Filosofia kantiană, zace 
-Paulsen, „îi dă ştiinții ceea ce îi aparţine, să cerceteze în- 
treaga lume a fenomenului; ea îi dă de altă parte credinții aceea 
ce e dreptul acesteia, interpretarea vieţii şi a lumii din punctul 
ede vedere al valorilor” 2). 

Care e caracteristica deosebirii dintre ştiinţă şi credinţă? 
Paulsen răspunde cu Kant: ştiinţa domneşte cu ajutorul ra- 
țiunii teoretice în imperiul fenomenului, iar credinţa îşi înfige ră- 
dăcinile ei adânci în lumea voinţii3). „Filosofia lui Kant a 
înţeles corect fiinţa ştiinţii şi a credinţii. Ea se află în ra- 
porturi bune cu cele două puteri mari ale lumii spirituale, cu 
credința şi cu ştiinţa, mijlocind între acestea o pace durabilă. 
“Ea a deslegat problema centrală a filosofiei moderne pe care o 
constituia antagonismul dintre religie şi ştiinţă '4). 

Aceste idei desvoltate în monografia lui Paulsen despre 
Kant formează fundamentul „„Introducerii în filosofie”. In a- 
“ceastă lucrare Paulsen îşi propune să mijlocească pacea între 
religie şi ştiinţă, căci acesta este scopul suprem al filosofiei. 
Şi în vederea, acestui scop trebue să se facă mai întâi o deo- 
'sebire de graniţe. Ştiinţa e, după Paulsen, o funcţiune a cu- 
noaşterii desinteresate. "Inteligența, organul principal al ştiinţii, 
e „un aparat de înregistrare indiferent faţă de valori sau ne- 
valori”. Omul e, însă, mai mult decât un aparat de înregis- 
trare al realităţii, căci pe acesta nu-l interesează numai realul, 
cât mai ales sensul realului. Recunoaşterea acestei deosebiri 
-e condiția fundamentală a armoniei dintre ştiinţă şi religie. 

Dar Paulsen nu se mulţumeşte numai cu această deo- 


1) Lucrările mai principale ale lui Paulsen sunt următoarele: System 
«der Ethik, 1888; Einleitung in die Philosophie, 1892; Immanuel Kant, 1898. 

2) Paulsen, Immanuel Kant, 5; Aufl, p. 6. 

3) Idem, p. 362. 

4) Idem, p. 410. 

sebire, ci el mai intercalează între acestea și metafizica. Paulsen. 
e un metafizician subtil. In frumoasa lui monografie asupra lui 
Kant, Paulsen încearcă să dovedească, că înțeleptul dela Kö- 
nigsberg a fost nu un năruitor al metafizicei, ci un reprezentant 
ilustru al acesteia t}. Noi nu stăruim aici, dacă Paulsen are 
dreptate sau nu, dar ţinem numai să accentuăm, că metafizica 
acestui cugetător este un monism paralelist de culoare kantiană. 
Concepţia filosofică a lui Paulsen e monistă din motivul că 
ea reduce diversitatea şi multiplicitatea fenomenelor la “un singur 
principiu. Şi mai e un monism paralelist pentrucă Paulsen 
acceptă paralelismul psiho-fizic. Căci pentru Paulsen fenome- 
nele fizice nu sunt niciodată efectul unor cauze psihice, ar 
fenomenele fizice nu pot fi efectul unor cauze fizice corporale. 
Intre fenomenele fizice și cele psihice e un paralelism, după 
care fiecărui fenomen sufletesc îi corespunde un fenomen cor- 
poral și fiecărui fenomen corporal îi corespunde un fenomen. 
psihic. 

Consecințele acestei teorii îl duc pe Paulsen la credinţa 
că îmregul univers e însufleţit. Insufleţirea aceasta se întinde 
până unde se întinde și materia. Spinoza avea dreptate, toate 
lucrurile sunt însuflețite; omnia quamvis diversis gradibus ani- 
mata. Paulsen vorbeşte despre ò viaţă cosmică, care însu- 
fleţeşte totul. „Vechea idee a unui suflet al lumii este con- 
cluzia naturală a acestei concepţii: orice sistem corporal pur- 
tător sau corp al unei vieţi interioare, sistemul lumii corp sau 
apariţia lui Dumnezeu” 2). 

Kant arătase în a lui teorie a cunoaşterii că lumea fizică 
nu este un „lucru în sine” ci fenomen. Dar acest fenomen nu 
poate fi o aparență (Schein) și de aceea se pune întrebarea, 
ce este aceea ce apare simţurilor noastre ca fiind corporal? 
Răspunsul kantian, că noi nu putem şti acest lucru, nu e su- 
ficient, căci noi ştim, că suntem fiinţe sensitive, volitive şi 
gânditoare. De aici Paulsen deduce că şi lumea externă este 
însuflețită. Şi el extinde această însuflețire şi la corpuri, că- 
rora le împrumută o viaţă interioară, pentru a ajunge dela 
această metafizică la o consideraţie epistemologică după care 
realul adevărat nu e decât sufletescul, pe când corporalul e 


1) Încercarea aceasta e reluată de Heidegger, vezi: Kant und das- 
Problem der Metaphysik, Bonn. 


2) Paulsen, Einleitung Ri 145;coromanica.ro 

fenomen. Lucrul în sine e, deci, realitatea sufletească, ceea 
ce însemnează că „das Ding an sich” nu ma: e mici idee 
şi nici „,Grenzbegrifi”, ci o realitate, 

Paulsen a desvoliat aceste idei în a sa ,„,Finleitung in die 
Philosophie” în cap. „Das ontologische Problem”. Ontologia, 
zice Paulsen, se ocupă cu problema fiinţii realităţii. Şi punc- 
tele de vedere ale acesteia sunt dualismul și monismul. Cos- 
mologia caută să răspundă la întrebarea despre legătura dintre 
real şi totalitatea acestuia. Rezultatele cercetărilor cosmologiei 
sunt concepţiile numite atomism, teism şi panteism. Paulsen 
e reprezentantul acesteia din urmă. Ideea ontologică a unui 
suflet al lumii e complectată de Paulsen cu alte două tră- 
sături, care sunt deduse din ideea cauzalităţii şi a finalităţii. 
Paulsen combate atomismul şi conchide împreună cu Lotze că 
elementele realității nu sunt tocmai așa de străine unele de 
altele, cum crede atomismul, ci din contră acestea sunt mem- 
brele unei existenţe unitare, ale unei singure substanţe. „Dacă 
numim cu Spinoza Întregul, Unul, Dumnezeu, atunci orice 
schimbare se întâmplă în Dumnezeu, întrucât orice mişcare în 
fiecare punct al fiinţii sale alcătuește laolaltă cu toate celelalte 
o mişcare unitară” 1). 

Ideea de Dumnezeu mai e determinată la Paulsen şi de 
noţiunea de scop. Fenomenele naturii pot fi lămurite din punct 
de vedere fizical. Dar acestea nu sunt de fapt decât apariţia 
'unor fenomene interioare, al unei voințe instinctive universale. 
Şi, ca niște apariţii ale unei asemenea voințe, fenomenele naturii 
au şi ele proprietatea unei voințe, adecă năzuinţa spre un scop 
Final. Unităţile de voinţă de o ordine inferioară năzuesc spre 
ordini superioare, spre o unitate ultimă de voinţă „aşa că 
întreaga natură poate fi considerată ca apariția unei voinje 
îndreptată spre un scop ultim unitar”. Lucrul în sine de- 
vine la Paulsen o voinţă, care constitue fiinţa reală a lumii 
şi a vieţii. Legile naturii sunt forme generale de apariţii ale 
voinţii lui Dumnezeu. 

Tot ca realişti neokantieni mai pot fi socotiți şi Erich 
A dickes2) (1866-1928) — care fundamentează o metafizică 
realistă pe principii epistemologice kantiene — cât şi Au- 
gust Messer. 


1) Paulsen, Einleitung, p. 238. 
2) £. Adickes, Kant und das Ding an sich, 


www.dacoromanica.ro 


Idealismul noetie : Rudolf Eucken 207 


Idealismul noetic: Rudoli Eucken 


Rudolf Eucken s'a născut la 1846 în orăşelul Aurich, 
care se găseşte în aşa zisa Ostfriesland. Dacă Goethe în- 
cearcă să-şi lămurească individualitatea sa sufletească cât şi 
uriaşa lui personalitate spirituală din aptitudinile şi predispo- 
zițiile sufleteşti şi spirituale ale părinţilor săi, tot asemenea 
şi Eucken este conştient, că trăsăturile fundamentale ale spi- 
ritualităţii lui au fost determinate de ereditate +). Bătrânul Euc- 
ken n'a putut să influenţeze asupra tânărului său vlăstar,: din 
cauză că, puţin după naşterea acestuia, el se mută la cele 
veşnice. În schimb mama lui Eucken — care era o femee 
superioară — a influențat mult felul de a fi al acestuia. 
După absolvirea gimnaziului din Aurich, Eucken se înscrie la 
Universitatea din Göttingen, cu gândul de a se pregăti pentru 
o ocupaţie academică. În acest timp Eucken se ocupă cu stu- 
diul fizicei, al matematicei şi al filologiei, fără să neglijeze 
însă interesul mare pe care îl avea pentru filosofie şi pentru 
problemele de natură religioasă. Unul dintre dascălii mari pe 
cari Eucken i-a ascultat în acest timp, a fost fără îndoială 
Lotze. Deşi filosofia lui Lotze îi părea lui Eucken că este 
prea o Gelelrtenphilosophie şi că ea are prea puţină legătură 
cu viaţa, totuşi dela acest profesor Eucken a învăţat să iu- 
bească claritatea în gândire. Despre filosofia lui Lotze, Eucken 
s'a exprimat în felul următor: „Şi eu recunosc dreptul unei 
filosofii savante, dar filosofia nu trebue să se oprească numai 
la atât''2). Acela care a influențat în ale filosofiei hotăritor 
pe Eucken a fost însă filosoful Teichmüller. Graţie acestuia 
Eucken se introduce în gândirea şi filosofia lui Aristotel. În 
anul 1866 Eucken îşi ia titlul de doctor cu teza Ueber die 
Sprache des Aristoteles şi, terminându-şi studiile academice, 
ajunge profesor gimnazial, mai întâi în oraşul Husum şi apoi 
în Frankfurt am Mein. Nu trecu mult timp şi Eucken fu 
chemat să ocupe catedra de filosofie şi pedagogie dela Uni- 
versitatea din Basel. Eucken rămâne în Basel dela 1871-1874, 
când fu chemat la universitatea din Jena. Aici, în Jena, în 
atmosfera şi mediul idilic, în care au filosofat un Fichte, 
Hegel, Schiller şi Goethe, îşi plăsmueşte şi Eucken operile 
lui geniale. Graţie lui Eucken Jena devine iarăşi ceeace fusese 


1) R. Eucken, Lebenserinnerungen, 2 Autl. 1922. 
2) ibidem, p. 28, 

altădată: centrul filosofic al întregei Europe. Zeci de univer- 
sități se întrec ca să-l cheme pe acest cugetător profund, ca 
să onoreze catedra de filosofie. Eucken le refuză însă pe toate. 
şi rămâne în Jena lui dragă până în anul 1926, când moare. 


Filosofia lui Eucken. 


Ceeace caracterizează gândirea lui Eucken este faptul că,. 
concepția filosofică şi viaţa acestui filosof constituiesc o uni- 
tate originară. Filosofia ca viziune despre lume este o ştiinţă, 
“dar ca o concepţie despre viaţă, ea trebuie să fie trăire. 
Filosofia vrea să fie ştiinţa despre Absolut. De aceea ea 
are pretenţia să fie singura chemată să dea — în imperiul 
vieţii omeneşti — siguranța adevărurilor eterne. Filosoful este 
interpretul legăturilor eterne ale vieţii şi de aceea adevărurile. 
la cari ajunge acesta trebuie să aibă caracterul universalităţii. 
Filosofia lui Eucken a îndeplinit această condiţie. 

Dar Eucken trăieşte într'o epocă, când în Germania mo- 
nismul naturalist haeckelian era o modă care ameninţa să dis- 
trugă tendinţele metafizice ale spiritului german. Eucken se ri- 
dică vehement împotriva monismului haekelian, pentru a salva. 
năzuința cea mai originară a unui popor care a născut pe 
Kant, Fichte, Goethe, Hegel şi ‘Schopenhauer. 

Monismul naturalist amenința să distrugă tot ceeace clă- 
dise, din dragoste pentru idee şi spirit, geniul înaripat al po- 
porului german. Și de aceea Eucken mobilizează împotriva. 
monismului materialist al lui Haekel toate energiile creatoare- 
ale spiritului german cu gândul mare de a opune acestuia 
o viziune spirituală despre viaţă şi o arzătoare credinţă în 
necesitatea realizării în viaţă a valorilor eterne. 

Credinţa întrun adevăr supratemporal şi veşnic e con- 
ţinutul esenţial al vieţii lui Eucken. Trăsătura nemărginirii me-- 
tafizice şi chinul tragic născut din chemările veşniciei spirituale, . 


1) Operile lui R. Eucken sunt următoarele: Gebrauch der Prâpositi- 
onen bei Aristoteles; Lebensanschauungen der grossen Denker, 1890. Thomas: 
von Aquino und Kant. 1901; Die Philosophie des Thomas von Aquino und' 
die Kultur der Neuzeit, 1901; Beitrage zur Geschichte der neueren Philo-- 
sophie, 1906; Geistige Strâmunsen der Gegenwart, 6 Auf]. 1920; Prolego- 
mena und Epilog einer Philosophie des Geisteslebens, 1885; Der Kampf 
um einen geistigen Lebensinhalt, 1896; Der Wahrheitsgehalt der Religion, 
1901; Grundlinien einer neuen Lebensanschauung, 1907; Die Hauptprobleme 
der Religionsphilosophie der Gegenwart, 1907; Der Siun und Wert des Le- 
bens, 1908; Erkennen unb Leben, 1912; Zur Sammlung der Geister, 1913;. 
Mensch und Welt, 1918: Lebenserinnerangen, 1924. 

care caracterizează fiinţa poporului german, şi-a găsit în Euc- 
ken expresia ei cea mai clasică şi cea mai creatoare. 

Erosul creator şi spiritualitatea originară descoperă în 
filosofia lui Eucken sensul adânc şi valoarea ultimă a lucrului 
spiritual al acestui filosof. Teoria şi practica vieţii, gândirea, 
şi viaţa lui Eucken au format un tot indestructibil. Eucken a 
fost un filosof care şi-a trăit înţelepciunea. Pentru Eucken 
filosofia nu este numai o îndeletnicire a gândirii abstracte, ci 
ea trebuie să fie mai ales un îndreptar nepreţuit în vâltoarea 
vieţii omeneşti. Filosofia adevărată nu poate să fie numai o 
fizică a spiritualului, ci ea trebuie să fie o metafizică; ea 
trebuie să descopere omului lumea veşnică a irajionalului, a 
spiritului şi a adevărului veşnic. Şi de aceea concepţia monistăi 
haeckeliană, care închidea omului intrarea în împărăţia veşnică 
a spiritului, eră pentru Eucken o aberaţie. 

Impasul în care se găsea spiritul german îl neliniştea pe 
Eucken şi l-a determinat să încerce, independent de Ans- 
totel, să-şi formeze o viziune proprie despre lume şi viață +). 
Şi acest lucru nu i-a fost desigur atât de uşor, dar el reuşise 
încă din timpul cât a stat la Basel să-și fixeze liniile prin- 
cipale ale acestei credințe. „Eu am trebuit”, zice Eucken, „să 
pun viaţa spirituală deasupra naturii, fără însă să-i neg dreptul 
bun al acesteia; eu înţelegeam această viaţă etic, în sens mai 
larg etic și nu intelectualist, căci pentru mine intelectualismu) 
înseamnă o volatilizare a realităţii2), o concepție pe care Euc- 
ken şi-o câştigase cu ajutorul Sf. Părinţi3). Eucken recunoștea 
însemnătatea activităţii gândirii, dar el căuta „o legătură strânsă 
cu istoria”, pe el îl chinuia şi-l preocupa „adâncul întuneric al 
lumii”, fără să găsească însă un punct de sprijin mai solid. 
Filosofia speculativă de felul celei hegeliene era pentru el „o 
încordare a posibilităţilor omeneşti”, care nu-i lămurea însă 
legătura dintre om şi lume. Totuşi tiebaie să spunem dela în- 
ceput că, concepţia despre lume şi viaţă a lui Eucken este a 
concepţie idealistă înrudită cu idealismul german neokantian — 
în special cu idealismul fichteian. Căci aşa cum în sistemul 
filosofic al lui Fichte activitatea eului are o însemnătate mare, 
tot asemenea şi filosofia euckeniană are un caracter etic activ, 
căci ea nu vrea să fie numai ştiinţă, ci mai ales o viziune 
idealistă, despre lume şi viaţă. Şi de aceea viziunea aceasta 

1) R, Eucken, Erkennen und Leben, p. 158. 

2) R. Eucken, Grundlinien, p. 48, 


3) ibidem, p. 50. 


. 14 
www.dacoromanica.ro 


210 Idealismul noetic: Rudolf Eucken 


se deosibeşte radical de orice materialism sau naturalism cât 
şi de orice idealism logic-epistemologic. Cunoașterea trebue 
să fie fundamentată în viaţă. Căci cea ce îl chinue pe Eucken 
este cum trebue să fie întocmită viaţa „„pentruca ea să posede 
un conţinut cât mai bogat, un sens şi o legătură interioară şi 
cum trebue să fie cunoaşterea, pentruca aceasta să poată da 
la iveală o valoare cât mai bogată a vieţii. 

Motivul principal care a determinat gândirea şi năzuințele 
lui Eucken au fost problematicul vieţii moderne și situaţia tra- 
gică în care se găsea nu numai spiritul german, ci spiritualitatea 
contemporană în genere. De aici şi necesitatea imperioasă 
despre care vorbeşte Eucken, pentru găsirea unei noui con- 
cepţii despre lume și viaţă. „Noi trebue să purtăm o asemenea 
risipire şi devalorizare a vieţii ca pe un: destin nemilos şi 
de neînlăturat, sau este posibil, să contribuim la găsirea unei 
unități care să depăşească această desbinare”. Eucken năzuește 
după o unitate, după profunzime şi după veșnicie în faţa ne- 
liniștei, a duplicităţii şi a superficialității care caracterizează 
viața omului modern!). Este adevărat, zice Eucken, că or- 
dinile vieţii moderne au îmbogăţit existența omenească, dar 
ele au făcut acest lucru „în contul conţinutului ei spiritual 
şi în dauna vieţii interioare''2). Şi urmarea a fost că, cu 
toată bogăţia culturii, „o criză a vieţi spirituale şi o stare 
spirituală tot mai insuportabilă sẹ face din ce în ce mai sim- 
tta” 3). 

Eucken găseşte că motivul acestei crize este faptul că 
omul modern îşi vede toate osârdiile lui topindu-se în van, că, 
cu toată munca şi Jertfelnicia lui, el nu poate să-și dureze o 
viaţă independentă. Omul ar dori să devină domn şi stăpân 
peste toate energiile vieţii, şi totuși el simte că devine din zi 
în zi tot mai sclav. Bogăția nesfârșită a creaţiilor culturale nu 
contribue cu nimic la realizarea unei independenţe a personalităţii, 
care este pentru Eucken de o însemnătate hotăritoare. Ba mai 
mult, cultura deslănţue puteri cari influențează contrar acestei 
năzuinţe şi fac ca să se nască întrebarea de adâncuri, dacă 
viața mai poate avea vreun sens oarecare, o valoare care s'o 
ridice deasupra procesului natural care umple stihiile lumii. 
Această continuă amenințare a înfiripării unei vieţi, care deşi 
împletită cu mii de ije în procesul natural, să fie totuşi su- 


1) Eucken, Erkennen und Leben, p. 158, 
2) R. Eucken, Grundlinien, p. 48, 
3) ibidem, p. 50. 

perioară acesteia, e cauza cea mai adâncă a crizei care chinue 
sufletul omului modern. 

Și răspunzătoare de situația aşa de tragică a spiritualităţii 
moderne sunt în primul rând ştiinţele naturii; concepţia natu- 
ralistă care făcuse din om o simplă fiinţă naturală, o zală în 
lanţul existenţei determinate de legile naturii. Naturalismul a 
născut în sufletul omului convingerea că viaţa nare nici un 
sens interior, nici o unitate, că viaţa lui nu este decât scânteia 
de energie în vâltoarea nemărginitului foc al altor puteri, şi 
că ea este totul altceva afară de independentă şi superioară. 
Împotriva acestui naturalism Eucken se ridică cu toată vehe- 
menţa, pentru a arăta „,că spiritul omului depăşeşte graniţele 
existenţii naturale, — înăuntrul căreia nu există nici un întreg 
ființial şi nici un interior independent” 1) -— că omul se opune 
naturii înţelegând-o dintr'un unghiu ştiinţific; că omul creşte 
peste natură, spărgând cu puterea spiritului său necesitatea ņa- 
turală a acesteia. Naturalismul învaţă, că realitatea este singura 
existenţă posibilă şi că în procesul acestei realităţi se cuprinde 
şi existența omului, aşa că nu mai rămâne nici un loc liber 
pentru o viaţă spirituală independentă. În fața acestei concepții 
simpliste și superficiale, Eucken dovedeşte, că gândirea omului 
poate creia o lume nouă şi o viaţă nouă?). Graţie gândirii, omul 
precizează, faţă de arababura lipsită de orice finalitate a na- 
turii, structuri faptice, raporturi, sisteme şi totalități. El se 
ridică din lumea devenirii temporale într'o lume supratempo- 
rală; în lumea adevărului. Şi cu aceasta viaţa omului se eli- 
berează de legăturile colbului şi evoluiază spre o „bei sich 
selbst befindliche Innerlichkeit”. Cum este posibil acest lucru? 

Punctul de plecare al lui Eucken este noțiunea de viaţă, în 
care se deosebesc două sfere: „o sferă inferioară şi alta su- 
perioară, o sferă biologică şi alta noologică” 3); în sfera dintâi 
viaţa este legată de natură, în cea de pe urmă viaţa este inde- 
pendentă; acolo se naşte o formă de viaţă câre se reduce la 
raporturile dintre elementele singulare, aici o putere totală în 
stare să producă un imperiu de conţinuturi, aşa se întâlnesc 
existența cu experienţa ei şi lumea faptei căutând să se echi- 


1) Eucken, Gruudlinien, p. 55. 

2) Vezi Eucken, Grundlinien şi Die Einheit des Geisteslebens. 

3) O sferă în care spiritul duce o viaţă independentă. Eucken nu- 
meşte noologică o metodă care se raportă la spirit în a sa viaţă indepen- 
dentă, spre deosebire de metoda psihologică care cercetează modul cum 

libreze” 1). lar omul câştigă cu totul o altă privire „după cum 
rămâne o părticică din acea lume a raporturilor, sau că trä- 
ește lumea faptei ca pe o lume a sa proprie, pentruca să se 
ridice din starea unui simplu atom la rangul unei ființe cos- 
mice” 2). Dar pentruca să se intâmple acest lucru, este necesar 
ca toate domeniile vieţei să fie din nou formate, iar filosofiei 
Îi revine misiunea grea să restabilească o legătură cât mai 
strânsă între om şi univers. Acesta a fost gândul mare al lui 
Spinoza şi al lui Leibniz, care au găsit că drumul pe care 
trebue să se facă această legătură nu poate fi decât inteli- 
gența, raţiunea. Kant a arătat însă, că „despre om nu e nici 
o posibilitate de depăşire a omenescului, și că dela fenomen 
nu ajungem niciodată la un imperiu al obiectelor, dar totodată! 
el credea că, din punct de vedere moral, se poate clădi o 
lume a libertăţii3). Nici lui Kant însă nu i-a reuşit ca să 
cuprindă în domeniul îngust al moralei întreaga bogăţie spiri- 
tuală, așa că deosebirea dintre raţiunea teoretică și cea prac- 
tică a sdruncinat unitatea realității). Aşa s'a născut în reali- 
tate o prăpastie de netrecut şi toate fncercările uriașe făcute 
de Fichte, Schelling şi Hegel de a umplea această prăpastie 
au fost sterile, pentrucă, zice Eucken, aceştia au supraestimat 
puterile omului, tratând viaţa omenească ca având aceiaş valoare 
spirituală ca şi viaţa Absolutului” 5). lar urmarea acestei su- 
prapreţuiri a spiritului omenesc a fost complecta deslegare a 
omului de lume”, „omul devenindu-şi sie-și mult prea mic ca 
să mai poarte în sine un raport cu lumea şi o mişcare cosmică”). 

De aceea Eucken examinează atât naturalismul cât şi in- 
telectualismul, supunându-le pe acestea unei critici nemiloase 7). 
Căci, după Eucken, amândouă concepțiile acestea neagă va- 
loarea proprie și originară a vieţii sufleteşti interioare 8). Mo- 
nismul naturalist greșea susținând că ceea ce natura produce 
în trăirea spiritului, şi-ar avea obârșia în puterile ei proprii. 
lar intelectualismul greşea identificând conţinutul gândirii cu 
conţinutul spiritului absolut. Intelectualismul considera opera- 


1) Eucken, Lebenserinnerungen, pas. 70. 
2) idem, p. 70. 

3) idem, p. 71. 

4) 1bidem, p. 71. 

5) idem. 

6) idem, p. 72. 

1) Vezi Die Einheit des Geisteslebens. 
8) Eucken, Lehenserinnerungen, p. 74, 

fiile gândirii nu numai ca pe nişte forme ale realității, ci ca 
pe miezul acesteia 1), 

Pentru Eucken — în opoziţie cu Hegel bunăoară — 
„istoria vieţii omeneşti nu este un imperiu al raţiunii, ci ea 
apare mai degrabă ca un amestec de rațiune şi nonsens; ca un 
copil al raţiunii şi al întunecatei necesităţi” 2). Omenirea s'a 
comportat faţă de această problemă foarte diferit în decursul 
istoriei. Creştinismul antic urma ideea că binele este nepu- 
tincios faţă de puterile vrăşmaşe din lume. Timpurile noui au 
ajuns la credinţa „că lumea este o evoluţie proprie a spiritului 
absolut” 3). lar noi, copiii prezentului, ne aflăm în faţa urmă- 
toarei dileme: pri năzuim spre ceva imposibil, întrucât noi 
ne încredem numai în puterile noastre, sau trebue să recunoaştem 
domnia unei puteri superioare, a unei voințe creatoare univer- 
sale, „căci numai purtaţi şi ridicaţi la o asemenea putere, putem 
să pornim lupta ca soldaţi ai lui Dumnezeu împotriva întunere- 
cului şi a răului" 4). Numai ridicaţi pe piscurile înalte ale unei 
vieţi spirituale superioare, putem să descoperim realitatea şi 
să ne convingem „că lumea noastră cu micimile ei este departe 
de a forma întregul realității” 5). „Noi trăim întro lume a 
luptei şi a faptei şi deci nu într'o lume desăvârşită şi de 
aceea noi trebue să luăm parte la o spiritualitate, care să fie 
o treaptă a creaţiei libere” €), formându-ne o viaţă personală 
superioară pe un plan spiritual propriu. Este posibil acest 
lucru? 

O experienţă de toate zilele ne dă dreptul să nădăjduim 
aceasta. Căci noi niciodată nu ne oprim, fie în activitatea 
noastră ştiinţifică, fie în cea artistică sau practică, numai în do- 
meniul relativităţilor procesului natural al vieţei, ci noi ne ridicăm 
într'o sferă a vieţii care nu-şi mai are obârşia în acest proces. 
Arta, de exemplu, nu este numai o sublimare a vieţii naturale. În 
orice operă adevărată de artă se găseşte ceva care este indepen- 
dent de natură. Realitatea acestui ceva se descoperă în tragicul 
care umple de cele mai multe ori viaţa artistului, căci artistul nă- 
zueşte să realizeze în lumea dată ceva, care nu este din lumea 
aceasta. Trăsătura fundamentală a oricărui lucru spiritual e 
faptul că deşi acest lucru se întâmplă în natură, el depăşeşte 


1) idem, p, 75. 

2) idem, p, 105. 

3) Eucken, face aluzie la idealismul speculativ. 
4) Eucken, Lebenserinnerungen, p. 105, 

5) idem, 

6) zdem, p. 106. 

totuş natura. Şi cu aceasta Eucken ajunge la concluzia, că 
în orice activitate există „„ceva” care este independent de pro- 
cesul natural al vieţii; ceeace înseamnă că viața spirituală ṣe 
ridică deasupra naturii, ajungând într'o stare pe care Eucken 
o numeşte „,Beisichseibstsein”. 

Dar în năzuinţa omului după o viaţă spirituală se naşte 
o adâncă îndoială. Este adevărat că omul se ridică deasupra 
naturii, dar puterile colbului îl ţin încă prizonierul lor. Două 
lumi stau acum față în față în individ: natura şi viaţa lui 
spirituală subiectivă, iar năzuinţa omului de a se ridica deasupra. 
naturii se pare că este o simplă iluzie, pentrucă viața spirituală. 
subiectivă a omului rămâne totuşi legată de natură. Şi acest 
iluzionism nu poate fi înlăturat decât atunci când. zice Eucken, 
noi vom avea conștiința că „există o realitate viabilă și crea- 
toare care poartă şi produce din sine ceea ce se dovedeşte ca 
fiind spiritual”. Sau, cu alte cuvinte, dacă viaţa spirituală are 
un sens, atunci ea nu poate să fie un produs subiectiv, ci ea 
trebue să aibă o valoare obiectivă. „Evoluţia vieţii suprana- 
turale nu trebue să fie un produs al situaţiei noastre, o ches- 
tiune privată a omenirii, ci ca deschiderea, dovedirea şi acti- 
vitatea unei realităţi, fundamentată mai adânc şi care se găseşte 
la sine: o realitate care nu-şi are obârşia în puterile omeneşti, 
ci în mişcarea interioară a Universului” 1). Viaţa spirituală nu 
este numai un ingredient a] omului faţă de natură și nici un 
produs nenatural al gândirii sau o formă a creaţiei omenești, 
ci ea cuprinde esenţa metafizică şi adevărată a realităţii însăși. 
Noi trebue să recunoaştem „în viaţa spirituală o viaţă supe- 
rioară omului, viață care se revelează și-l înalță pe om'"'2). 
Şi această viaţă nu este fundamentată psihologic subiectiv, ci 
metafizic obiectiv, în această viață abia ni se revelează sensul 
adânc al lumii ca un întreg cu care şi noi ne aflăm întrun 
raport necesar. Caracteristica vieţii spirituale este „„mişcarea 
în spre întreg”, „conducerea vieţii dinspre întreg” 3). Viaţa spi- 
rituală trebue să formeze o viaţă în totalitate, care să fie din- 
colo de indivizii singulari. 

Insă cu toate acestea nici cu noțiunea unei „„Bei-sich 
selbst-Sein der Wirklichkeit und eines Wirkens des Ganzen 
durch alle Mannisfaltigkeit” nu s'a ajuns la rezultate mai apre- 
ciabile, noţiunea trebuind să devină mai întâi un motiv al 


> 


1) Eucken, Der Kampf um einen geistigen Lebensinbal t, p. 25, 
2) Eucken, Grundlinien, (2 Aufl.), p, 71, 
3) idem, p. 72. 

faptei spirituale pentru a influența asupra vieţii. Activitatea pro- 
prie în viaţa şi în creaţia spirituală trebue să se dovedească ca 
„Volltătigkeit” +). Şi aceasta este o concepţie în care realitatea 
nu este „ceva mort şi ceva-dat”, ci „ceva viabil, ceva care se 
găseşte la sine însuşi, ceva purtat de o activitate neîncetată! 2). 
Viaţa spirituală reprezintă „o lume a faptei” şi ca atare ea 
este o nouă treaptă a Universului cu un caracter cosmic. 

O altă caracteristică a vieţii spirituale mai este şi aceea că 
ea este mişcarea, şi deci viaţa şi ca atare ea nu se desfăşoară 
pe un singur plan, ci pe trei planuri deosebite pe care ea le 
parcurge în evoluţia sa). Cel dintâiu plan sau treaptă a a- 
cestei evoluţii este formarea lumii (Weltbildung). Aceasta este 
treapta pe care spiritul reuşeşte să se elibereze de omenesc şi 
să devină, ca viaţă, într'o strânsă legătură cu ştiinţa şi mo- 
rala. Pe a doua treaptă apare tendinţa de a uni înt'o comu- 
nitate latura interioară şi cea exterioară: a vieţii şi de a încerca 
puterea spiritului prin spiritualizarea sensualului. Viaţa devine 
acum creatoare. Este treapta numită de Eucken „Werkbildung”, 
un plan pe care se revelează puterea formativă şi creatoare a 
spiritului. Cele două laturi ale vieţii se unesc aici printr'o 
creație comună, prin formarea şi fixarea unei opere. Insă o- 
pera în care se exprimă viața spirituală, fixează viaţa în anumite 
'şabloane, aşa că ea se poate deslega cu totul de om, ba chiar 
să-l şi copleşească pe acesta. Şi de aceea această treaptă trebue 
depăşită. Opera trebue să se transforme într'o evoluţie liberă 
a unui Eu (Selbst) spiritual. Eul universal al spiritului (das 
universale Selbst des Geistes) trebue câştigat prin puterea, 
concentrării, căci concentrarea duce la interiorizare. Şi aceasta, 
se întâmplă, după Eucken, pe treapta cultivării sau a formării 
proprii (Selbstbildung”). 

Din cele spuse mai sus se poate vedea, că viaţa spiri- 
tuală se desvoltă în libertate. Fapta liberă deosibeşte viaţa spi- 
rituală „de orice evoluţie naturală, de orice produs al unei 
existențe date”. ‚Viaja cosmică a spiritului, spre deosebire 
de instinctul natural al vieţii, se înrădăcinează în fapta liberă, 
căci numai în fapta liberă viaţa poate deveni mişcare întrucât 
toate puterile colaborează la operă şi însfârşit numai în fapta 
liberă Eul poate fi câştigat graţie activităţii creatoare. Fapta 


1) idem, p. 81. 
2) idem, p. 75. 
3) Eucken, Lebenserinnerungen, p, 106. 

liberă este în toate acestea o faptă etică, întrucât din libertate 
răsare întotdeauna o lege care normează activitatea” 1). 
Viaţa omenească este, după Eucken, o viaţă care trebue 
să poarte semnul luptei. Aceasta nu este insă o luptă pentru 
viață, căci „simpla năzuință după viaţă nu poate să umple 
viaţa”, ci ea trebue să depăşească graniţele vieţii şi să ajungă 
la un imperiu al conţinuturilor, sau cu alte cuvinte să transforme 
individualitatea naturală într'o personalitate plină de conţinuturi 
spirituale 2). Omul trebue să se dăruiască neprecupeţit unei 
vieţi morale. Dar orice viaţă etică se fundamentează pe o con- 
tinuă victorie asupra naturii. Căci viaţa spirituală nu este nici- 
odată ceva gata, ci ea este, întrun sens veritabil kantian, „o 
veşnică problemă”. Noi trebue să devenim, zice Eucken, fiinţe 
spirituale, purtătorii unei vieţi care să se împărtășească din 
mirul veşniciei și ni se pare că acest lucru atâmă numai de 
puterile noastre, numai de hotărîrea noastră. Dar cu toate 
opintirile noastre noi rămânem totuși și fiinţe spirituale şi nă- 
zuinţe naturale, piedici exterioare ameninţă viața etică spiri- 
tuală cu nimicirea. De aceea, pentruca viaţa cu valorile ei să nu 
devină o simplă iluzie, este necesar ca omul să se pătrundă 
de convingerea, că viaţa spirituală nu este numai o preocupare 
omenească, ci are o însemnătate cosmică, în sensul că o rea- 
litate divină se coboară în viaţa noastră sufletească. Natural, 
omul nu primește această realitate întrun mod pasiv. Viaţa 
lui spirituală își câştigă acea ce Eucken numea mai sus „Bei- 
sichselbstein” numai printre faptă liberă. Căci deși viaţa 
spirituală ridică mereu pretenţia asupra noastră, totuşi ea nu 
este produsul nostru, ci noi numai colaborăm prin ea la 
evoluţia unei „vieţi personale universale? — eines kosmischen 
Selbst — care se odihnește atât în minunăţia unei sfere supra- 
lumeşti cât şi în procesul spiritual care se întâmplă înăuntrul 
acestui veac. Viaţa” originară dumnezeească cu puterea ei su- 
pratemporală intervine ori de câte ori omul se află întrun im- 
pas greu. Desigur că, după Eucken, şi piedicile pe care le în- 
tâmpină viața spirituală a omului își are obârșia tot în Dum- 
nezeu. Natura cu înlănţuirile oarbe ale elementelor ei este, 
zice Eucken — aşa cum susțineau și Böhme și Schelling — 
„der dunkle Grund im Gott”, pe care omul are menirea să-l 


1) Eucken, Der Kampf um einen geistigen Lebensinhalt, 3 Aufl,, p. 50, 

2) Eucken se apropie aici de Rickert, care deasemenea zice: „Cine 
numai trăeşte, trăeşte fără sens“, Rickerţ, Die Philosophie des Lebens, 
Tübingen. 1922, 


www.dacoromanica.ro 


Idealismul noetic: Rudolf Eucken 217 


transfigureze în lumină). Un fapt care nu poate fi clarificat 
teoretic, ci numai trăit în vâltoarea vieții, căci noi simțim că 
avem datoria să combatem aceea ce este contrar divinului și 
să căutăm să realizăm, fără să precupeţim nici-o jertfelnicie, 
aceea ce este dumnezeesc. Tăria interioară necesară în această 
luptă năprasnică, prin care noi căutăm să ne ridicăm din lumea 
temporalului în imperiul supratemporalului şi a veşniciei, îşi 
are obârşia în religia care este purtătorul şi isvorul originar al 
tuturor valorilor obiective. Metafizica lui Eucken îşi ajunge 
apogeul în a sa filosofie a religiei. 

Dela această fundamentare etică şi metafizică a idealis- 
mului său Eucken ajunge uşor la religie. Religia este pentru 
Eucken o parte necesară a vieţii spirituale, ba şi mai mult, fără 
religie nu este posibilă nici o năzuință spre spiritualitate 2). 
Religia este fundamentată „pe prezenţa vieţii dumnezeieşti în 
om''3). De aceea recunoașterea divinului trebue să ducă la 
fapte energice, ceeace înseamnă că Eucken pretinde activitate 
în domeniul religios şi nu contemplaţie. Dumnezeirea nu se află 
străină față de om; omenescul şi Divinul nu sunt în contra- 
zicere, ci evoluţia unuia este totodată întărirea celuilalt. Viaţa 
absolută a Divinului nu este transcendentă, ci ea este imanentă 
atât omului cât şi lumii. „Viaţa aceasta trebue să fie superioară! 
şi totuş activă înlăuntrul lumii” 4). Şi cu aceasta Eucken în- 
cearcă să unească noţiunile imanent şi transcendent în aşa fel, 
încât să poată împăca contrazicerile adânci cari chinuesc spi- 
ritul omului. 

Viaţa este brăzdată de o mulţime de antinomii ca: lume 
naturali şi lume supranaturală, timp şi veșnicie, subiect şi 
obiect, materie şi formă, gândire şi existenţă, libertate şi nece- 
sitate, activitate și fericire. Şi religia este născută din năzuința 
omulu de a depăşi aceste antinomii. Căci numai ideea unui 
Dumnezeu în care să se topească toate aceste antinomii ale 
vieţii, poate satisface năzuinţa religioasă a omului. Orice alte 
încercări de a aşeza credinţa religioasă pe alte temeiuri decât 
acesta sunt insuficiente. 

Ideea mare care predomină filosofia religioasă euckeniană 


1) Eucken, Lebenserinnerunsen,. p. 107. „Fără influenţa continuă a unui 
adevăr absolut şi supra-temporar în mijlocul a tot ceeace e trecător, nu ar 
exista nici o mişcare totală, ba nici chiar o năzuință spre adevăr şi reali- 
tate“. Eucken, Der Kampf um einen geistigen Lebensinhalt, 3 Aufl, p, 51 

2) Eucken, Der Wahrheitsgehalt der Religion, 3 Aufl. p. 195. 

3) idem, p. 143, i 

4) idem, p. 154, 

este tocmai ideea armonizării acestor antinomii. Desigur, ase- 
menea încercări s'au mai făcut şi înainte de Eucken. E deajuns, 
credem, să amintim de încercarea kantiană 1), care a dat însă 
greş, din cauză că era prea intelectualistă. Aşa de exemplu 
Dumnezeu nu era pentru Kant decât un simplu postulat, sau 
cel mult un domnitor şi un legiuitor moral al lumii, o :dee 
care nu reuşeşte să armonizeze nicidecum antinomiile de ' mai 
sus. De aceea Eucken combate intelectualismul, căutând să 
depăşeaşcă contrazicerile vieţii „von dem Lebenssystem der 
Personalwelt”. În om e sădită năzuinţa şi dorul după o viaţă 
mai înaltă. Căci numai graţie faptului că supranatura influen- 
țează în natură şi în viața omului, omul poate să ajungă la 
conştiinţa tragicului mărginirii lui2). Numai pentrucă în om 
este sădită năzuința spre o viaţă ființială, omul tinde să-și 
trăiască viaţa în spirit. Şi în clipa în care omul lrăeşte o ase- 
menea viaţă, əl devine o fiinţă cosmică, iar contrazicerile vieţii 
dispar cu totul. Lume şi supralume nu mai sunt contraziceri 
de neîmpăcat: supranaturalul activează în lume, iar omul de- 
vine o fiinţă cosmică. „Se poate lămuri cum este posibil, ca 
prin schimbare morală insul să fie înălțat şi totuşi îngenun- 
Chiat; ingenunchiat, pentrucă el nu însemnează nimic pentru 
sine şi înălțat, pentrucă el ia parte la lumea personală a unei 
ființe ideale, care îl leagă cu temeiuri și valori ultime, pentruca 
el să-şi timproprieze, cu ajutorul activităţii libere, viaţa cos- 
mică” 5). Năzuinţa insului după o viaţă spirituală n'ar fi decât 
o simplă amăgire, dacă omul n'ar putea realiza o legătură ne- 
mijlocită cu "valorile veşnice „ale spiritului, aşa cum acestea se 
revelează în religie. Religia este aceea care dă insului garanţia, 
că valorile lumii spirituale şi pretenţiile spiritului nu sunt 
iluzii. 

Religia leagă spiritul cu Universul, ea adânceşte şi pre- 
lungeşte viaţa spirituală spre a viaţă universală proprie. De 
aceea, zice Eucken, religia este în acest sens o religie univer- 
sală şi ca atare ea este o nouă treaptă a realităţii, pe care 
se , descopere ‘viața spirituală cosmică. Dar, tocmai în clipa 
în care spiritul omului ia contact cu Nemărginitul, cu Veșnicul 
opoziţia naturii se intensifică şi mai mult. Natura devine pen- 
tru Eucken principiul răului. Căci Eucken este departe de a 


1) Vezi Kant, Kritik der reinen Vernunft (ed. Kerbach) pag. 354 Kritik 
d. p. Vernunit, p. 136; Kritik der Urteilskrait, p. 212. 

2) Vezi Eucken, Die Einheit des Geisteslebens, p, 166, 

3) Idem, p. 382. 

nega însemnătatea răului ca o piedică reală, care trebue de- 
păşită prin luptă. Viziunea despre lume şi viaţă a lui Eucken. 
nu este un monism optimist, ci un dualism metafizic, care 
afirmă tragicul vieţii şi care nu poate fi depăşit decât printr'o- 
necurmată luptă şi faptă spirituală. Şi dualismul dintre ma- 
tună şi spirit devine tocmai pe treapta religiei universale şi mai 
strident. Religia universală are de-a face cu realitatea vieţii 
spirituale, întrucât aceasta se desvoltă în creaţii culturale şi în 
luptă cu natura. Şi urmarea acestei evoluţii nu este un câştig. 
prea mare, căci viaţa spirituală nu ajunge la o unitate desă- 
vârşită cu sine însuşi. Domeniile diferite ale ştiinţei şi ale 
culturii sunt departe de a forma un întreg armonic; legile 
ştiinţei şi ale cunoaşterii n'au nici o legătură între ele şi sunt 
în contrazicere cu legile morale, tirania intelectualismului in- 
fluenţeze distrugător asupra artei; arta nici nu se sinchiseşte. 
de legile morale, iar viaţa în comunitate se conduce după ne- 
cesități contrare etice}. O îndoială chinuitoare își face loc 
în filosofia euckeniană, căci Eucken nu numai că se îndoeşte 
de unitatea vieţii spirituale pe treapta religiei universale, dar 
face din această religie un motiv hotărîtor al contrazicerii dintre 
spirit şi natură). Şi sentimentului înspăimântățorului şi neli- 
niştitorului adânc al acestei contraziceri şi al tragicului luptei 
în care spiritul nu este sigur de victorie, a împins filosofia re- 
ligioasă a lui Eucken la ideea unei religii caracteristice. 
Intrebarea care se pune acum pentru Eucken este dacă 
se poate găsi o eşire din acest impas. O eşire este după Eucken 
tot aşa de condamnabilă ca şi o neglijare a piedicilor cari se 
opun vieţii spirituale, deși, zice Eucken, în lume se află 
mai multă rațiune care îndeamnă la neglijarea vieti spiri- 
tuale decât la afirmarea acesteia. Cum putem ieşi din această 
dilemă? Eucken răspunde: ,numai având credința că viaţa 
spirituală supraumană nu s'a istovit, că şi Divinul influențează 
pozitiv înăuntrul vieţii omeneşti 2),_ Singura nădejde salva- 
toare este siguranţa că omul nu se află singur în această lume, 
ci că Veşnicul se dărueşte pe sine ca neprecupețit ajutor o- 
mului. În năprasnica luptă pentru agonisirea -spiritualului noi. 
putem avea siguranţa, că avem pe Dumnezeu pe partea noastră. 
„Cum ar fi putut mizeria omenească să mişte pe Dumnezeu 
şi cum sar fi putut Acesta lega într'o comunitate cu noi,. 


1) Eucken, Der Wahrheitsgehalt der Religion, p. 249. 
2) Idem, p. 263, 

dacă El nar fi părăsit înălțimea supranaturală şi să ia tră- 
săturile omeneşti?” t). Şi graţie revelaţiei ideea de Dumnezeu 
«căpătă la Eucken un sens nou: ea devine ideea unui Dumnezeu 
„personal şi viabil care se află nemijlocit în sufletul omului” 
şi care convine cu Eul omului direct şi nemijlocit2). Faptul ză 
omul trăeşte prezenţa unei lumi supratemporale, formează pre- 
“supunerea fundamentală a acelei forme noui de religie pe care 
Eucken o numește „religia caracteristică”. Religia universală 
prezintă pe Dumnezeu din unghiul de vedere al lumii, religia, 
caracteristică prezintă lumea din punctul de vedere al lu: Dum- 
nezeu. Faptul cel mai adânc al oricărei religii este comunitatea 
intimă şi întâlnirea nemijlocită a omului cu Dumnezeu. Religia 
caracteristică devine astfel justificarea, adeverirea şi împlinirea 
religiei universale. Religia universală nu dovedeşte încă ra- 
portul nemijlocit cu Absolutul, abia religia caracteristică este 
aceea care învaţă „dass sich in unserer Seele reines Beisich- 
selbstsein des Geiştslebens als Mitteilung absoluten Innenlebens 
erschiesse”” şi pretinde „,că omul să recunoască această viaţă 
ca pe fiinţa lui adevărată” pentruca să poată depăşi contrazi- 
cerile vieți” 3). 

In religie se revelează natura luptătoare a vieții spiri- 
tuale. Graţie religiei omul simte micimea şi antinomiile vieţii, 
ceeace ne îndeamnă la depășirea naturalismului, silindu-ne să 
recunoaştem un temeiu metafizic originar cu care şi noi suntem 
legaţi. Religia descopere „în existenţa noastră o prăpastie, a 
discontinuitate care face imposibilă înţelegerea acesteia ca o 
țesătură continuă şi să descompună întregul conţinut al expe- 
rienţei în simboluri raţionale” 4). Religia trezeşte spiritul mereu 
la noui năzuințe, pentru a se putea realiza o viaţă spirituală 
nouă care să depășească toate contrazicerile. 


Poziţia lui Eucken faţă de creştinism. 


Religia caracteristică este reprezentată în istorie prin re- 
liguile istorice. De aceea religiile istorice sunt nişte porţi spre 
certitudinea că Dumnezeu îi este accesibil omului, nu numai 
întrucât acesta este un principiu purtător al evoluției lumii, că 
Chiar şi în fiinţa Lui cea măi adâncă. Şi dintre toate aceste 


1) Idem, p. 269. 

2) Idem 

3) Eucken, Der Wahrheitsgehalt der Religion, 3 Aufl. p. 291. 
4) Idem, p. 348. 

religii cea mai înaltă este creștinismul. Eucken îi atribue creş- 
tinismului o putere spirituală formidabilă, aşa cum n'a mai 
avut nici o altă putere în istoria lumii. Şi de aceea Eucken s'a 
“şi străduit mult ca să unească substanța creştinismului cu sis-- 
temul lui noetic. Filosofia religioasă euckeniană culminează în. 
afirmaţia, că între concepția creştină despre Dumnezeu şi cea. 
idealistă nu este nici o deosebire. De dovedirea acestei identități 
depinde la Eucken totul, căci eșuarea acestei încercări ar avea 
drept urmare desfacerea concepției religioase euckeniene în două 
părți fără de nici-o legătură intre ele, o teorie a religiei uni- 
versale şi alta a religiei caracteristice. Eucken ştie acest lucru 
şi de aceea el caută ca, cu ajutorul noțiunei „viața spirituală”, 
să fundamenteze unitatea acestor două teorii. Dar viaţa spiri- 
tuală în sens general nu este suficientă ca să asigure indepen-- 
denţa spiritualităţii. Pentru aceasta este necesar ca viaţa spi- 
rituală să nu fe precizată numai în funcțiunea ei generală, ci 
şi ca o mărime „bei sich selbst befindliche”. Şi aceasta este 
rostul religiilor istorice, ca să facă posibilă comunitatea per- 
sonală cu viaţa spirituală absolută. Căci numai în raportul per- 
sonal dintre om şi Dumnezeu poate fi găsită, siguranța acelui. 
„Beisichselbst”. Dar o comunitate adevărată între om şi Dum- 
nezeu presupune că şi Dumnezeu este o persoană. Eucken- 
neagă însă acest lucru și recomandă că expresia personalitate 
să fie ţinută departe de viaţa lui Dumnezeu!). Aceasta din 
motivul că ceeace se afirmă despre viața spirituală pe planul 
religiei universale se neagă pe' planul religiei caracteristice, un 
fapt care face imposibilă unitatea dintre viaţa spirituală pe plan. 
universal şi aceea de pe planul caracteristic. ȘI aceasta din 
cauză că viaţa spirituală pe planul universal îşi are obârşia 
în idealismul speculativ, iar ceea ce se înţelege pe planul re- 
ligiei caracteristice sub viaţa spirituală îşi are rădăcinile infipte- 
în doctrina creştină despre un Dumnezeu ca ființă personală. 
Eucken a avut nefericita inspiraţie să încerce sinteza alor două 
doctrine diametral opuse prin diformarea uneia în favoarea 
celeilalte, căci Eucken a diformat creştinismul pentru a-l po- 
trivi idealismului. 

Că filosofia religioasă a lui Eucken se află aşezată pe 
temeiuri idealiste, se mai poate vedea și din propunerea pe 
care el o face, de a se revizui creștinismul. Aici se vede mai 
lămurit că religia universală hotărăște ceeace trebue să cu- 


1) Eucken, Der Wabhrheitsgehalt der Religion, p. 148, 

prindă religia caracteristică. Şi revizuirea aceasta priveşte mai 
intâi cristologia creştină. Eucken găseşte că în dogma întrupării 
-se cuprinde o contrazicere. Desigur, zice Eucken, întâlnirea 
omului cu Dumnezeu este punctul central al oricărei religii, 
dar un om care este totodată şi Dumnezeu şi adevăr şi care, 
ca Dumnezeu, este în posesiunea adevărului absolut şi, deci, 
care işi trăeşte existența din această superioritate, nu poate 
cunoaşte grija născută din nesiguranța existenţei şi nici tra- 
-gicul luptei şi al desnădejdii care face greul şi realitatea exis- 
tenții omenești. Unitatea dintre omenesc şi Divin este nece- 
“sară, căci ea este fundamentul îintregei spiritualități omenești; 
“ea singură poate întemeia o realitate supralumească prin reve- 
derea adâncurilor supranaturale ale vieţii. Dar, o asemenea unire 
“nu poate fi mărginită „la un singur punct” +) care se numeşte 
Isus, ci această unire trebue să pătrundă, să înalțe şi să susţină 
întreaga istorie”. Pevelaţia supranaturalului trebue privită „als 
ine Weltumspanende und fortlaufende Tat, die sich an jeder 
Stelle unamittelbar zu erweisen vermag''2). Personalităţi lui 
Hristos nu i-se cuvine deci o demnitate divină, căci „sâmburele 
religiei îl formează adevărurile vesnice” 3). Şi de aceea fapta 
lui Dumnezeu nu trebue interpretată ca fiind unică și personală, 
ci revelaţia lui Dumnezeu este miezul metafizic al întregei rea- 
lităţi. Părerea lui Eucken este că religia creştină trebue desbră- 
cată de orice antropomorfism, pentru ca să rămână numai 
aceea ce este originar în orice religie: realitatea ei proprie, 
viaţa ei proprie „wie es von einem 'Ganzen heu auf einzelnem 
Gebiete umfasst und durchdringt” 4). 

Critica pe care Eucken o face creştinismului se sprijină 
pe gândirea iluminismului sec. al 18-lea şi pe aceea a 
-idealismului sec. al 19-lea pentru care adevărurile istorice în- 
tâmplătoare nu pot fi socotite ca temeiu al adevărurilor raționale 
şi că ideea nu se poate realiza absolut într'un singur exemplar 
al istoriei. E o critică pe care o mai întâlnim la Lessing, 
Hegel sau Strauss. Eucken nu îndrăsneşte să accepte în în- 
tregime creştinismul, dar nici să rămână numai pe temeiuri idea- 
liste. Şi poate tocmai acesta a fost motivul care a făcut 
ca filosofia lui Eucken să influențeze atât de mult asupra unui 


1) Idem, p. 394. 
2) Idem. 

3) Idem, p. 399. 
4) ldem, p. 409. 

timp care n umai credea în puterea mântuitoare a idealismului, 
dar căruia îi lipsea şi tăria unei hotărîri radicale. 

Totuş filosofia !ui Eucken, cu patosul ei idealist-activist, 
are o însemnătate pozitivă, căci ea poate contribui la depăşirea 
crizei în care se găseşte omul modern. Punctul central al vi- 
ziunii lui despre lume şi viaţă îl constitue fapta spirituală. 
Eucken n'a fost preocupat să influențeze asupra gândirii, ci av 
supra vieţii şi de aceea operele lui nu poartă trăsăturile unui 
gânditor ştiinţific şi rece, ci ale unui perfect îndrăgostit de în- 
țelepciunea vieţii. În această privinţă Eucken poate fi asemă- 
nat cu Fichte. 

Deşi Eucken a avut o înrâurire oarecare asupra unor gân- 
ditori contemporani, totuşi el n'a întemeiat o şcoală filosofică. 
Aşa de exemplu influențat mult de gândirea euckeniană —- 
cât şi de cea diltheyană — a fost Ernst Troeltsch (1865- 
1993) 1). Ca elev adevărat al lui Eucken nu trece însă decât 
Max Scheler (1874-1928). Dar acela care a valorificat meta- 
fizica idealistă euckeniană în domeniul pedagogic a fost Ger- 
hard Budde (născut 1865). Acesta încearcă să fundamenteze 
o pedagogie „noologică” care să reprezinte o pedagogie metafi- 
zică. a personalităţii” 2). Budde găseşte că pedagogia socială 
a lui Natorp este prea intelectualistă şi înţelege pe om prea 
unilateral ca membru al unei comunități. lar pedagogia indi- 
viduală concepe pe om prea naturalist. Omul este însă, după 
Budde, mai întâi o fiinţă cosmică, o fiinţă care ia parte la o 
viaţă spirituală supranaturală şi numai după aceea. el este şi 
o fiinţă naturală, individuală şi socială. De aceea în educaţie 
locul de frunte îl au pretențiile spirituale. Menirea omului este 
ca prin faptă şi libertate, zice Budde, să devină o personalitate 
spirituală, un purtător al vieţii spirituale. Personalitatea îşi 
are obârşia în viaţa spirituală. Şi de aceea scopul educaţiei 
trebue să fie trezirea vieţii spirituale în individ, pentruca a- 
«cesta să devină o personalitate. 

O concepție filosofică asemănătoare celei euckeniene re- 
prezintă şi Max Wundt). 


1) Dăm aici lucrările mai însemnate ale lui E. Troeltsch: Gesammelte 
Schriften, 1919. De mare însemnătate sunt vol JII; Der Historismus und 
seine Probleme, 1922; Bd. IV: Gesamtauisătze zur Geistesgeschichte und 
seine Überwindung, 1924. 

2) Vezi G. Budde, dipelogisehe Pädagogik, 1914; Individualpădagogik 
und Sozialpădasogik, 1914, 

3) Vezi Max Wandi, Vom Geist unserer Zeit, 

Hermann Lotze 


Rudolf Hermann Lotze s'a născut în Bautzen (Sa- 
xonia), la 21 Mai 1817. Absolvind gimnaziul din Zittau, unde 
de timpuriu se stabilise cu părinţii săi, veni în 1834 la, Leipzig, 
spre a studia medicina. Fizica o urmează cu Fechner, fizio- 
logia cu E. H. Weber. Dintre filosofi audie numai pe Ch, 
Weisse, care-l introduce în filosofia lui Spinoza şi Leibniz 
precum şi în filosofia idealistă postkantiană, în deosebi în 
cea hegeliană, Weisse însuşi fiind un adept al filosofiei lui 
Hegel. 

In 1838, obţine un dublu doctorat în filosofie şi medicină; 
între 1838-1839, practică medicina în Zittau. In 1839 se de- 
dică în Leipzig medicinei şi în 1840 filosofiei. O strânsă 
prietenie se leagă intre el, Fechner şi Weisse; aceştia i-au 
influenţat întrun mod vădit cugetarea sa filosofică. 

În 1842, este numit profesor extraordinar, iar în 1844 fu 
chemat profesor ordinar de filosofie la Goettingen, la catedra 
unde profesase Herbart până în 1841, în 1881 trebui să răs- 
pundă invitației de a profesa la Berlin, unde însă muri în 
decursul primului semestru, la 1 Iulie, același an. 

Scrierile lui Lotze sunt: Metaphysik, 1841; Logik, 1843; 
Abhandlungen: Herbarts Ontologie, 1843; Leben. Lebenskraft, 
1843; Seele und Seelenleben, 1846; Ueber den Begriff der 
Schönheit, 1845; Ueber Bedingungen der Kunstschânheit, 1847; 
Algemeine Physiologie des korperlichen Lebens, 1851; Medi- 
zinische Psychologie oder Physiologie der Seele, 1852; Streit- 
schriften, Erstes (einziges) Heft, gegen J. H. Fichte, 1857; 
Mikrokosmos. Ideen zur Naturgeschichte und Geschichte der 

Menschheit. Versuch einer Anthropologie, Bd. I 1856, II 1858, 
II] 1864; Fünfte Auflage 1905; Geschichte der Aesthetik in 
Deutschland, 1868; System der Philosophie, |. Teil. Drei 
Bücher der Logik, 1874; Il. Teil, Drei Bücher der Meta- 
physih, 1879; Abhandlungen: Phylosophy in the last forty 
years 1880 (posthum) Ueber die Prinzipien der Ethik. 

Dizertaţiile sunt adunate în colecție şi editate de David 
Peipers sub titlul: Kleine Schriften von H. Lotze. 3 Bde. 
1885-1891. 

Dictatele, un fel de rezumate ale prelegerilor asupra. lo- 
gicei şi enciclopediei filosofiei, matematicei, filosofiei naturii, 
psihologiei, filosofiei practice, esteticii, filosofiei religiei, istoriei 
Hlosofiei dela Kant, au fost editate după moartea sa în opt 
caete. Ca un adaos al lor, figurează indicii biografice şi bi- 
bliografice. Lotze rezuma prelegerile ţinute şi le punea la 
dispoziţia studenţilor sub forma unor astfel de „dictate”'1). 


Problema epistemologică. 


După Lotze, tot ce ştim de lumea din afară se sprijină 
pe reprezentările pe care le avem despre ea şi cari sunt în 
noi. Diversele reprezentări din noi, indiferent deci de unde 
ar putea veni, formează singurul dat imediat dela care poate 
incepe cunoştinţa noastră (Logik § 306). In aceste repre- 
zentări, în cursul schimbărilor şi relaţiunilor lor, căutăm o 
ordine legală, pe care ne-o indică principiile generale ale gân- 
dirii noastre, singurele în măsură să ne spună cu ce fel de 
ordine şi adevăr, cu ce soiu de contradicții şi enigme avem 
de a face. Oridecâteori am descoperit o astfel de lege după 
care, în general, se reglementează în noi relația a două re- 
prezentări B şi F, de atâtea ori am atins, spune Lotze, o 
porțiune din ceeace numim cunoștință a lucrului. Nereuşita 
noastră în strădania de a descoperi o astfel de relație între 
B şi F, ne aminteşte de prezenţa unei enigme a cărei soluţiune 
no putem găsi decât în ideea că trebue să existe relaţiuni 
generale între B şi conţinutul unei alte reprezentări M, între 
F şi un al patrulea conţinut N și că relația care există 


1) Scrieri despre Lotze: Richard Falekenberg, H, Lotze; Edm, Pfeiderer, 
Lotze's philosophische Weltanschauung nach ihren Grundziigen, Berlin, 1884; 
Ed. von Harimann, Lotze's Philosophie, Lpz. 1888; Henn Schoen, La méta- 
physique de H, L. ou la philosophie des actions et des réactions recipro- 
ques. Thèse pour le doctorat ès lettres, Paris 1901, Max Wenischer, H. Lotze, 
Heidelberg, 1913. Š 

între B şi F nu poate fi exprimată prin simpla lege, adică 
prin forma de legătură cea mai simplă, care poate exista 
între două reprezentări bine determinate ci suntem nevoiţi s'o 
exprimăm prin alta mai complexă, care să ia în consideraţie 
pe M şi N. Din aceasta rezultă că toată cunoaşterea noastră 
se reduce, după Lotze, la sesizarea unui raport între repre- 
zentări. Cu cât acest raport apare în conştiinţa subiectului 
cunoscător într'o formă cât mai simplă şi mai clară, cu atât 
şi conştiinţa este mai certă şi mai valabilă. Adevărul şi cu- 
noştința lui stă numai în legile generale ale relaţiei care se 
găsesc confirmate, adeseori fără excepţie, într'o anumită plu- 
ralitate de reprezentări. Ideea unei opoziții între lumea repre- 
zentărilor noastre şi obiectele spre care le credem îndreptate 
constitue o problemă de metafizică, dar, nu o problemă epis- 
temologică. Câi priveşte scepticismul, el porneşte în negarea 
valabilităţii cunoaşterii dela o premiză contradictorie în sine: 
anume ca să nege cunoaşterea, trebue să presupună. că există 
în general o cunoaştere care nu cunoaște. 

Ca şi Plato, Lotze recunoaşte ca adevărat obiect al cu- 
noaşterii lumea ideilor. Aduce insă unele completări idea- 
lismului obiectiv, al lui Plato. Acesta nu avea în limbajul său 
termenul de valabilitate (Geltung) prin care sar putea dse- 
signa caracterul real al adevărurilor. „Căci real numim, zice 
Lotze, un lucru care este în opoziţie cu unul care nu este 
real, deasemenea un eveniment care se întâmplă sau sa în- 
tâmplat, în opoziţie cu unul care nu se întâmplă; reală o 
relaţie care se formează în opoziţie cu una care nu se for- 
mează; în fine real adevărată numim o judecată care valo- 
rează teoretic (gilt) în opoziţie cu una a cărei valabilitate 
csie incă problematică (Logik $- 316). In orice caz acest 
termen uesgneaza întotdeauna o afirmare, al cărei înţeles se 
înfăţişează foarte diferit. Existenţa este reală în alt sens decât 
întâmplarea: tot aşa o judecată nu este nici ca lucrurile, nu 
se întâmplă nici ca evenimentele; în sine însă, și făcând ab- 
strucție de toate aplicările pe care le poate avea, realitatea 
ei constă în faptul că este valabilă, iar contrariul ei nu. 
Deşi lui Plato îi lipsea termenul de valabil, care nu implică 
nici o existenţă, totuşi ei nu susținea altceva în doctrina ideilor 
decâi ..valabilitatea adevărurilor”. 

Ín ce priveşte obiectivitatea lumii ideale, Lotze împăr- 
tășeşte aceiaşi opiniune ca şi Plato, care admitea că ideile 
există independente de subiectul gânditor. Fireşte, caracterul 

"eal le revine din moment ce, ca obiecte sau ca produse ale 
unei reprezentări întâmplătoare, devin elemente ale acestei lumi 
“variabile a existenţei; însă toţi suntem convinşi, continuă Lotze, 
că în această clipă, în care gândim conţinutul unui adevăr, nu 
l-am creiat noi mai întâi, ci numai l-am recunoscut; el valora 
şi atunci când nu-l gândeam şi va fi valabil, separat de orice 
existență reală ca şi noi, indiferent dacă în realitatea existenţei 
îşi găseşte sau nu o aplicare aparentă şi devine în cursul 
ideilor obiectul unei cunoştinţe (O. c. $ 318). 

Totuşi Lotze depăşeşte doctrina platonică în sensul că 
consideră ideile în relaţiuni unele cu altele, care se enunţă 
în forma judecăților. Plato privea ideile izolate între ele, în- 
trucât nu cunoştea judecata ca principiu al lor de legătură, 

Aceiaşi eroare a comis-o,și Kant, afirmă Lotze, când, 
descoperind formele apriorice, care trebuiau să dea conţinu- 
tului empiric al percepțiumlor noastre unitatea relaţiunilor in- 
terne, le-a desvoltat în forma conceptelor individuale, a ca- 
tegoriilor, din formele judecății. 

După ce Lotze relevă cu claritate existența unei lumi 
ideale bogată în conţinuturi şi veşnic valabilă, îşi propune ca 
sarcină de a cerceta, cu privire la această lume ideală, le- 
gislația universală, care domină în structura ei şi prin care 
chiar şi elementele izolate din ea pot fi legate întrun tot ($ 
321). Sarcina aceasta coincide cu o cercetare a primelor prin- 
cipii ale cunoștinței noastre, cărora le subordonăm diversitatea 
ideilor, deci cu o cercetare a originei cunoștinței. 

În ce priveşte origina cunoștinței, Lotze reprezintă o ati- 
tudine criticistă ca şi Kant. La formarea cunoșştinții contribue 
deci experiența şi gândirea. Întâlnim totuşi în concepția cri- 
ticistă a lu Lotze o nuanţă aprioristă mai pronunţată decât 
la Kant. Căci, zice el, este necesar să lămurim că, în ade- 
văr, dintro cunoștinți, poate lipsi contribuţia imediată, care 
vine din partea obiectului de cunoscut, însă niciodată aceia 
pe care o oferă natura subiectului. Ne putem închipui că două 
reprezentări a şi b, odată născute în suflet la provocarea ex- 
terioară, se contopesc acum după legi care decurg din natura 
specifică a sufletului şi fără ajutorul repetat al lumii ex- 
teroare, într'un nou rezultat g; dimpotrivă nu ne putem în- 
chipui că s'ar întâmpla o impresie din afară asupra noastră, 
la formarea căreia să nu participe ființa noastră ($ 326). 
Conştiinţa subiectului cunoscător este o activitate, care leagă 
reprezentările individuale provocate în intuiţia unei ordine spa- 

pale. Principiile pe care le privim ca înăscute nu sunt active 
în noi mai înainte de a nu fi provocaţi de experienţă spre a 
le urma. Cunoştinţa, pe de altă parte, nu trebue înţeleasă 
ca simplă impresiune ci ca reacțiune a cărei formă depinde 
de natura spiritului afectat. În rândul unor astfel de reacţiuni, 
Lotze consideră cu Kant intuițiile spaţiale. "Intuiţiile sau cu- 
noştinţele imediate sunt cunoştinţe apriorice, întrucât nu se 
formează prin inducţie sau însumare din exemplele lor par- 
ticulare, ci preced ca regule determinative aceste exemple şi 
sunt gândite ca universal valabile ($ 357). Adevărurile sintetice 
ultime și cele mai simple pot exista desigur şi numai gân- 
dite; ele valorează nu numai prin caracterul lor real ci și 
prin caracterul lor evident; evidenţa lor însă, spre deosebire 
de evidenţa logică, care se sprijină pe principiul identităţii, 
se numeşte „evidenţă estetică’. Această evidenţă se bazează 
nu pe imopsibilitatea gândirii, ci pe absurditatea opusului ei 
contradictoriu. În rândul acestor adevăruri sunt considerate prin- 
cipiile cele mai simple ale mecanicei. Elementele cunoștinței 
noastre sunt rezultatele ultime pe care le atinge cu irudă a- 
ceastă cunoştinţă ($ 364). O ultimă garanţie a evidenţei es- 
tetice o găsește Lotze în principiul încrederei raţiunei în pro- 
priile ei puteri, apoi în convingerea etico-metafizică, că lumea 
este o totalitate de relaţii pline de sens. 


Metafizica. 


Tratând despre metafizica lui Lotze, ne vom referi la 
lucrarea cu acest titlu publicată în 1879 şi care constitue o a 
doua parre a sistemului său de filosofie. Tot cu titlu de me- 
tafizică a publicat o lucrare în 1841, o lucrare deci din epoca 
tinereţii, care arată că încă de pe atunci îl preocupau pro- 
blemele de metafizică. Ne referim însă la metafizica sa din 
1879 intrucât prezintă într'o formă definitivă gândirea lui. A- 
ceastă lucrare este divizată în trei cărţi: cartea l-a este con- 
sacrată Ontologiei, a Il-a Cosmologiei, iar a III-a Psihologiei. 
ca ştiinţă a existenţei spirituale. 

c) Ontologia. Această diviziune tripartită ne amintește 
de diviziunea preconizată de dialectica hegeliană: ,„Metafizica 
lui Lotze desvoltă ipotezele ontologice şi apoi paralel formele 
intuitive intr'o structură strict sistematică, care duce treptat 
dela legislaţia abstractă cea mai simplă la determinările mai 

complexe asupra realităţii concrete, iar acest mers gradual 
intenţionat al conceptelor de existenţă, pe care limba le de- 
signează, după semnificaţia lor diferită, prin termeni ca fiinţă, 
existență, realitate, intră în activitate în virtutea negativităţii 
gândirii comparative: orice concept de existenţă precedent arată 
o limită prin care lasă încă nedeterminat ceva din ceeace se 
înţelege prin existență, iar această lipsă trebue compensată 
printr'un nou concept” +). 

Ontologia este după Lotze „Teoria existenţei şi a cone- 
xiunei întregului real” şi-și asumă ca rol precizarea catego- 
riilor existenţiale şi aflarea ipotezelor pe care raţiunea le face 
asupra existenţei ca atare. Gândirea, prin conceptul de exis- 
tență, se raportă la ceeace există în mod real. Ce înseamnă 
însă a fi real, independent și inalterabil şi din ce este făcută 
existența? Cunoaştem un mod unic de a sesiza existența rea- 
lului sau caracterul real al existenţei: este sensația. În sen- 
sațiile pe care le încercăm în orice clipă, afirmă Lotze, po- 
sedăm mărturia imediată care ne garantează prezenţa unei rea- 
lităţi oarecare, la un moment dat. Firește, câteodată sensaţia 
înşeală, prezentând ca real ceeace nu este decât iluzoriu. Totuşi 
nu este mai puţin adevărat că sensaţia, atunci când nu înşeală, 
rămâne unica probă posibilă pentru realitate. Ea confirmă exis- 
tența dată, nu în calitatea unui principiu logic, exprimat în 
forma unei judecăţi existenţiale, ci în calitate de simplu fapt 
al simţirii, ceeace înseamnă că conform sensației ceva există 
întrucât este simţit. 

Relaţiune, în cazul lui Lotze, înseamnă acţiune şi su- 
ferință (Wirken şi Leiden). In afară de acţiune şi suferință 
nu există alte relațiuni între lucruri. Numai întrucât lugrurile 
activează unul asupra altuia, stau în relaţii?). „Existenţa unui 
lucru trebue s'o numim după Lotze o stare în relaţii. 

Gândirea ontologică, zice Lotze, va căuta să determine 
ce este acel ceva, căruia îi aparţin aceste caractere: unitate, 
persistență şi fixitate. Acestea sunt caracterele esenţiale ale 
naturii lucrurilor. In sens metafizic lucrurile nu sunt fiinţe, 
nici puncte fixe, ci acțiuni elementare ale principiului unic al 
lumii, legate între ele prin aceleaşi legi de acţiune mutuală 
pe cari le admitem de obicei pentru lucrurile privite ca existând 
prin ele înşile 3). 


1) Georg Mısch, în: Hermann Lotze: Logik: Einleitung, p. XXVII. 
2) Mikrokosmos. III. p. 523. 
3) Mikrokosmos. HI. p. 530. 

Lotze găseşte în intuiţie esența unui lucru, sub forma. 
unei calităţi simple, eterne, suprasensibile. Dată fiind în in- 
tuiție, în impresiunea sensibilă deci, această calitate simplă 
nu mai rămâne învăluită în mister ca la Herbart, ci poate fi 
cunoscută ca ceva trăit. Desigur se va putea ridica obiecţiunea. 
că chiar această calitate simplă, astfel concepută, are nevoe 
de un subiect, căruia să-i aparţină; ea ar putea fi un „cum”, 
dar nu esenţa însăși; lucrul va avea această calitate, dar nu va 
fi el. Acestei obiecţiuni Lotze îi răspunde că noi nu urmărim 
să determinăm prin simpla calitate cum a luat naştere un lucru, 
sau care este origina lui. A urmări accasta înseamnă a ne 
plasa în afară de realitate. Rămânând însă în cadrul strict al 
realităţii, putem descoperi în lucruri numai Ce (Was) al lor, 
care consistă într'o calitate simplă. Existenţa reală este o con- 
tinuă energie, o acţiune sau o funcţiune a lucrurilor, pe care 
ele o au în sine fără a o primi pasiv dela o Poziţie, cum 
credea Herbart. In realitate forma efectului produs de A 
asupra lu B depinde mai ales de natura lui B, care-l suferă. 
O confuzie între cauză şi efect nu trebue să se facă. Cauza 
este un lucru, pe când efectul este o stare sau un eveniment. 
Dat fiind faptul că prin acţiunea de care este capabil, orice 
lucru stă în legătură cu altul, rezultă în ansamblul lucrurilor 
o unitate. Un principiu comun, unind prin substanţialitatea lui 
toate lucrurile, nu mai poate fi vorba de un pluralism ci de 
un monism. Legătura cauzei şi a efectului ne obligă să consi- 
derăm ca necesar punctul de vedere sub care lucrurile nu 
pot exista decât ca forţe ale unei fiinţe unice. Lucrurile lipsite 
de simţire, inconștiente, n'ar avea nici un sens, atribuindu-le 
o existenţă în afară de realitatea unică şi infinită. Căci numai 
prin imanenţa lor în infinit au această putere de a exercita 
o imfluență mutuală, pe care, ca ființe izolate şi detașate de 
principiul substanţial, n'ar putea s'o aibă. De vreme ce sunt 
stări ale Infinitului lucrurile n'au o existenţă de sine stătătoare. 

Realitatea este infinit mai bogată decât gândirea. Aceasta 
înseamnă că gândirea nu poate creia realitatea, ea nu poate 
decât să o aperceapă în intuiţii. Ideia este reală în orice clipă 
numai sub învelişul formelor particulare şi succesive în care 
se realizează. Lucrurile se schimbă în sensul pe care li-l 
indică Ideia. Acest sens este raţiunea pentru care, la un mo- 
ment dat, lucrul părăseşte o formă, spre a primi alta. Între 
aceste forme se stabilește, zice Lotze, o „legătură estetică” 

sau „„dialectică”, pe care sensul Ideii o postulează între fazele 
succesive ale realităţii înlănţuite cauzal. 

Lotze, pentru ca să ajungă la concepţia că natura exis- 
tenţii lucrurilor este spirituală, a pornit dela o analogie a uni- 
tăţii pe care o prezintă viaţa noastră sufletească, al cărei 
substrat este fără îndoială, spiritual, cu unitatea pe care o 
prezintă stările interne ale unui lucru. In adevăr stările noastre 
sufletești ne apar ca procese interne, numai prin natura mi- 
nunată a spiritului, care compară între ele propriile sale stări: 
reprezentări, afecte; iar în virtutea acestei activități de rapor- 
tare, se cunoaşte pe sine ca subiect constant care le produce 
în diferite condițiuni. 

Dela constatarea propriei noastre vieţi putem trece, pe 
baza unei analogii, la lucrurile care nu ne seamănă. Unitatea 
pe care o atribuim stărilor noastre de conştiinţă, o descoperim 
în toate lucrurile individuale cu care venim în relațiuni, cu 
toate că ele nu-şi dau seama de această unitate. Oriunde des- 
coperim o unitate, analoagă unităţii pe care o dovedeşte con- 
ştiinţa stărilor noastre interioare, avem de a face cu fiinţe 
a căror natură este spirituală ca şi a noastră. Cum însă ne 
recunoaştem ca ființe unitare în tot complexul stărilor noastre 
interne, rezultă că orice lucru chiar lipsit de conştiinţă, în 
care constatăm o umitate asemănătoare cu a noastră, are o 
natură spirituală. Se admite cu unic atribut al materiei în- 
tinderea (Descartes). O astfel de definiţie a materiei ca în- 
tindere este defectuoasă, spune Lotze, întrucât ea nu exprimă 
decât un simplu predicat fără raportare la un subiect căruia. 
i-ar reveni această calitate. Întinderea este numai expresiunea 
spaţială pentru măsura forței intensive, nu este deci esența 
ci efectul acestei forţe, „o expresie a Absolutului”. Prin a- 
ceasta Lotze arată că întinderea din care Descartes a făcut 
unicul atribut esenţial al corpurilor materiale, nu este nici- 
decum un atribut esenţial ci secundar şi derivat din substanţa 
universală, care constitue natura intimă a oricărui lucru. 

b) Cosmologia. Odată definită existența ca obiect al on- 
tologiei, se pune mai departe întrebarea, care sunt condiţiu- 
nile şi formele de aparență ale Realului? Acestea sunt tra- 
tate de Lotze sistematic în cartea Il-a a metafizicei sale con- 
sacrată Cosmologiei. Aceste condițiuni, în virtutea cărora exis- 
tența reală apare sub diferitele ei forme concrete, sunt: spa- 
țiul, timpul, mişcarea, structura materiei, legile acţiunilor, for- 
mele cursului naturii. 

Spaţiul şi timpul sunt singurele cadre în care mulţimea, 
simultană a lucrurilor şi peripețiile schimbărilor lor se pre- 
tează la o apercepție intuitivă 1). Spaţiul ne serveşte pentru 
înţelegerea lumii privite ca unitate a unei mulţimi de fenomene 
coexistente; el este o formă intuitivă a percepției noastre; 
ca atare, deci, are un caracter subiectiv. Ceea ce constitue 
faptul real, a cărui percepțiune este transformată prin noi 
într'un fenomen în spaţiu, nu sunt relaţiunile fie în spaţiu, 
fie inteligibile dintre lucruri, ci numai influenţele imediate pe 
care lucrurile le exercită unele asupra altora şi cari se afirmă 
în ele ca stări interne. Stările acestea interne se caracteri- 
zează ca un fel de energie, care se manifestă în relațiunile 
reciproce dintre lucruri şi le explică. 

Energiile vii ale lucrurilor, spune Lotze, trebuesc pri- 
vite ca principii generatoare a ceeace privim ca relaţii exte- 
rioare între ele. Natura spațiului este simplu fenomenală. Evi- 
dent, în spaţiu, lucrurile nu se ordonează după o constantă 
afinitate a naturii lor, ci după anumite fapte variabile, cari se 
petrec în ele, după influenţele însele, pe cari ele le exercită 
unele asupra altora. 

O structură absolut omogenă şi o completă uniformitate 
în întindere sunt calităţi inerente spațiului. 

Despre timp n'avem nici o intuiţie originară şi specifică; 
ideia pe care ne-o formăm despre el nu capătă pecetia sa in- 
tuitivă decât cu ajutorul imaginelor împrumutate spațiului, în 
ale căror trăsături nu putem descoperi caracterele pe zare gân- 
direa trebue să le postuleze pentru timp. Nu trebue sä ue 
închipuiin timpul ca o linie; căci atunci ar fi o realitate o- 
mogenă, ceeace insă nu este cazul. Mai departe trebue ştiut 
că timpul nu este, ca spaţiul, numai un produs al activității psi- 
hice ci, pe lângă aceasta, este şi condiţia necesară pentru 
exercitarea facultăţilor, prin care el se obţine ca produs al 
spiritului. Timpul ca totalitate fiind deci un produs al spi- 
ritului nostru, nu există şi nici nu se scurge; este numai ima- 
ginea singulară, care apare în intuiţia noastră, atunci când ne 
închipuim cursul lucrurilor mărginit la toţi termenii colectivi, 
pe care îi admitem la infinit și de a căror natură facem ab- 
stracţie; el nu este o condiţie a acţiunii, ci acţiunea îl produce; 
numai aceasta creiază, desfășurându-se, un produs durabil, nu 
un timp real care sar scurge şi ar influența lucrurile, ci 


1) H. Lotze : Metaphysique, trad, franc. p. 197. 

ideal, in conştiinţa care compară, ca intuiţie a ordinei în care 
orânduim evenimentele. Ca atare este o formă subiectivă de 
concepție; cât despre succesiunea acțiunii care „face posibilă 
această orânduire, este adevărat că ea constitue natura cea 
mai intimă a realului. 

Mişcarea este un produs al forțelor care definesc stă- 
rile interne ale lucrurilor. De aceste stări interne n'avem nici 
o idee vie; suntem siliți totuşi să le admitem pentru ca pos- 
tulatele cunoștinței noastre să fie realizabile, dar nu le putem 
descri (pag. 338). In spaţiu, realul primeşte forma şi modu- 
rile de acţiune ale materialităţii. „Forţa este puterea şi obli- 
gaţia pe care le are un element când intră în anumite rela- 
țiun cu altele, de a îndeplini acte definite în ce priveşte speța 
şi mărimea”. Definiţia priveşte deopotrivă forţele fizice ca 
şi spirituale. Forţa exprimă, presupunând concursul tuturor con- 
diţiilor accesorii necesare, certitudinea că o consecinţă se va 
lega de un ansamblu de fapte date. Nu este nici o forţă; 
inerentă materiei ci mai degrabă unui raport definit între 
două elemente. „Recunosc cu Kant, zice Lotze, o desvoltare 
şi o acţiune internă, care fac lucrurile capabile de a deveni 
ceeace trebue să fie la origină, după un mod de a vorbi'al 
naturaliştilor, adică termeni corelativi pentru raporturi variabile, 
focare de forţe centrifugale și centripete, puncte de intersecţie 
unde se încrucișează diferite serii de fapte succedându-se unul 
altuia” (pag. 364-365). 

Numai că I. Kant, după observarea lui Lotze, na a- 
profundat suficient această doctrină pusă de el în lumină. O 
acțiune nu va avea loc decât dacă cele două elemente între 
care se întâmplă, sunt capabile de a se influenţa reciproc, 
iar .dacă această condiţiune lipseşte, ea nu va putea fi înlo- 
cuită prin contactul lor în spaţiu. 

Realul activ ne este dat în lume mai întâi sub forma unor 
termeni infinit de numeroşi, care sunt focare «de unde pleacă 
acţiunile. 

În ce priveşte elementele simple ale materiei, Lotze ad- 
mite, sub titlu de provizorat, ipoteza unui număr nedeterminat 
de fiinţe individuale. Toate aceste elemente, simple în ele 
înşile și complect străine întinderii, au între ele relaţiuni foarte 
variate, cari iau, după felul nostru de a concepe, numai forma, 
de situaţii şi depărtări în spaţiu (pag. 387). Aici Lotze admite, 
după cum vedem. o soluţie atomistă, spre a explica struc- 
tura materiei. 

Ideia noastră despre natură implică trei lucruri: un cere 
de legi foarte generale, după care consecinţele depind de con- 
diţii; o pluralitate de puncte concrete la care aceste legi se 
aplică; în fine, un plan pentru realizarea căruia sunt unite 
aceste realități. 

De aici semnificaţia reală pe care o recunoaște Loize 
formelor logice, pe care le iau raporturile dintre fenomene; 
apoi atenţia pe care o dă el termenilor corelativi ca lucruri. 
concrete, în fine tot de aici rezultă caracterul teleologic ai 
idealsmului său, după care cursul lumii trebue să se confor- 
meze unei ordine ideale, unui plan în care totul va lua for- 
mele impuse de el. 

Constanţa în cursul naturii stă într'o conexiune internă 
a faptelor din care se nasc forțele, intr'o lege generală, care 
conduce legătura și succesiunea efectelor lor. O asemenea lege 
este principiul conservării forţei. Ordinea naturii nu se spri- 
jină pe o sumă confuză de legi distincte, ci este dată în ca- 
lităţile primare ale realităţii şi în adevărurile necesare ale 
matematicilor, prin urmare într'o raționalitate admirabilă, care 
ne dă în nenumărate puncte impresia unui acord excelent. lată 
cum Lotze, recunoscând caracterul sintetic şi aprioric al le- 
gilor care guvernează cursul naturii, atribue realului un caracter 
rațional. 

Cosmologia îşi propune ca obiect de cercetare tocmai a- 
ceastă ordine naturală, definită prin modurile generale ale exis- 
tentei şi acţiunei, care permit unei multiplicități de a compune 
totalitatea ordonată a lumii. Realului îi revine rolul de a 
alege între formele concrete, care-i vor umplea aceste cadre 
libere, iar conţinutul acesta al realităţii ar rămâne să fie cer- 
cetat de filosofia naturii. 

În natură există un grup de fapte, o clasă de fenomene, 
în cursul cărora cooperația tacită şi permanentă a diferen- 
telor calitative dintre lucruri, pare aproape inexistentă. Un 
asemenea grup de fapte îl formează cele care oferă aparenţa 
unui complect mecanism. Îl găsim în faptul gravității sau mai 
exact în mişcările circulare închise, care rezultă din atracţia 
corpurilor ceresti şi dintr'o mişcare tangenţială originară. Atrac- 
ţia no putem considera ca ceva exterior forțelor integrante 
ale planetelor, prin distribuţia diferită între diferitele planete 
ale elementelor dotate mai mult sau mai puţin cu acţiune mu- 
tuală, s'a produs ceeace numim masă. În această noțiune de 
masă invariabilă intră tot ceeace se raportă la natura calita- 

tivă a elementelor şi pe acest temeiu putem calcula cursul 
ulterior al mişcărilor cereşti, considerând pe de o parte vi- 
tezele şi direcțiunea primordială, iar pe de alta legile generale. 
relative la variabilitatea forții după distanță, fără a mai fi 
nevoiți să revenim asupra elementelor interiorului din vare de- 
curge această variabilitate. „In această reprezentare a ordinei 
universale, pe care n'o turbură mişcările interne ale lucrurilor 
particulare, filosofia trebue să vadă primul grad al ideii de 
natură” (pag. 456). 

a opuse gravităţii trebue să luăm în seamă fenomenele 
oscilatorii, lumina, sunetul, prin care se propagă în toate sen- 
surile ciocnirile primite. Nu fără nici un motiv de analogie 
se vedea în ele un spirit al naturii; căci fără îndoială prin 
ele se transmit stările variabile, interne, ale lucrurilor dela 
unul la altul, intre cari se stabileşte o comunicaţie analoagă 
raportului dintre subiect şi obiect. Asemenea fenomene sunt 
însumate în noţiunea de mecanism și tratate ca fapte mecanice. 
În sensul cel mai larg al cuvântului, există mecanism oriunde 
producerea consecinţelor rezultă, conform legilor generale, din 
acţiunea reciprocă a elementelor diverse, oricare' ar fi ele. 

Mai sunt fenomenele vieţii care rezultă dintr'un anumit 
mod de combinare armonică a elementelor materiale. Ansam- 
blul acestor fenomene pretinde o interpretare absolut mecanică, 
care sprijină viaţa nu pe un principiu special de acţiune, ci 
pe o aplicaţie particulară a principiilor generale, la care sunt 
supuse fenomenele fizice. Aici se poate face o apropiere 
între Lotze şi Descartes, care subordona viata organică le- 
gilor mecanice. 

Prezenţa legilor mecanice nu exclude nicidecum ideia de 
wmanență a lui Dumnezeu. Acţiunea lui Dumnezeu se confor- 
mează acestor legi, creindu-le în orice clipă aşa încât ele 
sunt pentru noi expresiunea naturii însăşi a acţiunii sale. 

Orice acţiune, oricât de minimă ar fi ea, a unui element 
izolat asupra altuia nu este decât o imanenţă a acestui Unu. 
Prezenţa Unului în fenomenele mecanice ale naturii ṣi în cele 
organice este deosebită, întrucât în fenomenele mecanice în- 
lănţuirea veşnică asemănătoare a acţiunilor regulate se face după 
legi universale, ca bază a tuturor condiţiunilor particulare, pe 
când în fenomenele vitale întâlnim desvoltarea particularului 
în varietate. Totuşi germenele unei fiinţe organice nu se des- 
voltă întrun spațiu gol, înir'o lume aparte, care n'ar avea 

nici o relaţie cu întregul. Unul este prezent oriunde întâlnim 
materii susceptibile de forme. 

Absolutul este privit nu ca idee conceptibilă, nu ca un tip 
generic inerent, ci ca o fiinţă reală, capabilă de a lucra, pre- 
zent în interiorul fiecărui element, nu distribuit la fiecare în 
“cantitate diversă, ca o materie diwizibilă, ci întreg în fiecare 
ca unitate, producându-le şi cuprinzându-le pe toate — Unitate 
care, în raţiunea consecinţii sensului ei total, este, în fiecare 
din aceste elemente dependente, principiul actelor prin care 
se asigură convergenţa acţiunii spre un scop determinat. 

De o desvoltare pur mecanică a vieţii nu poate fi vorba; 
căci în urma unei astfel de desvoltări mecanice descoperim 
totdeauna ca energie particulară, care ia forma fenomenală, ac- 
tivitatea coordonată a Absolutului. 

c) Psihologia. După părerea comună, remarcă Lotze, con- 
ceptul de suflet îşi găsește justificarea în trei fapte: în feno- 
-menul conştiinții, prin care se caracterizează orice reprezen- 
tare, simţire şi dorinţă; în unitatea conştiinţii şi în libertatea 
voinţii. Lotze admite această părere numai în ce priveşte primul 
şi al doilea fapt. Putem deci să ne închipuim sufletul ca un 
principiu specific alături de principiul corporal, a cărui pro- 
prietate este întinderea, ţinând seamă că conştiinţa prezintă 
un caracter particular, deosebit de al celorlalte fenomene fi- 
zice şi având în vedere apoi că fenomenele de conştiinţă nu 
se pot compara cu fenomenele corporale. Faptul unităţii con- 
ştiinţei dă un caracter de specificitate fenomenelor psihice. 
Libertatea voinţii ridică dificultăţi metafizice, care ne fîmpie- 
dică de a explica ştiinţific fenomenele psihice. 

Este de observat că Lotze nu este de părerea lui Her- 
bart că sufletul ar fi o substanţă simplă, o reală, nici de 
părerea lui Fechner, după care sufletul este un atom fizic. 
Căci nu printr'o substanţă există lucrurile, ci ele există atunci 
când sunt în stare să producă aparenţa unei substanţe în ele +). 

Privit ca substanţă, sufletul este deci ceva capabil să 
activeze şi să sufere. Acum înţelegem de ce sufletul conceput 
ca substanţă este o „expresiune fenomenologică”, este fenomen 
şi un centru de energie, iar nu o entitate exprimând ceva 
simplu şi static, fără posibilitate de mişcare, de relaţiune cu 
alte fenomene 2). 


1) H. Hoffdng, Histoire de la Philosophie, tom. 1I pas. 
2) Lotze, Metaphysik în System der Philosophie Bd. Il. Herausgegeben 
von Georg Misch, Leipzig 1912. 

In ce priveşte esența imaterială a sufletului, Lotze crede: 
că ea nu poate fi decât spirituală, iar materialul, corporalul 
contează alături de ea ca un principiu dependent, secundar. 

Intre suflet şi corp există un raport cauzal pe baza căruia 
se poate cerceta mecanismul psihofizic. 

Dacă totuşi concepţia spiritualistă pe care Lotze o adoptă 
în determinarea naturii sufletului, ne îndreptăţeşte să vorbim 
de o relaţiune cauzală între psihic și fizic, apoi aceasta nu se 
explică în sensul că sufletul ar influenţa direct asupra corpo- 
ralului sau invers, ci în sensul că la baza corporalului însuşi 
stă un real suprasensibil, care, din cauza altor condițiuni, ne 
dă aparenţa existenţei materiale şi care, având aceiaşi esentă 
cu sufletul, permite acestuia o influenţă asupra lui. Asupra a- 
cestui rea] se exercită direct influenţa sufletului, după cum 
tot prin acest real, ca expresie a unei relaţiuni de activităţi 
interne, corpul îşi exercită influența asupra psihicului. 

Ipoteza unui raport cauzal între corp şi suflet oferă avan- 
tajul că stabileşte, în opoziţie cu concepția paralelistă, inde- 
pendenţa vieţii sufleteşti faţă de orice fenomen material, in- 
dependenţă, care face totodată posibilă şi ipoteza libertății. 
voinţii, după care sufletul, independent de orice eveniment ex- 
terior, se determină la acţiune din proprie iniţiativă. 

Astfel explicându-se raportul între psihic şi corporal, cor- 
pul nu este decât „un sistem de mijloace auxiliare materiale şi, 
organizate, înzestrat cu abilitatea de a concentra în mod di- 
vers excitaţiile exterioare în vederea unei acțiuni asupra su-- 
fletului” 1). 

In opoziţie cu Herbart care susţinea că sufletul este a 
reală, o simplă calitate, Lotze accentuiază caracterul ideal al 
sufletului. Sufletul este deci un moment al deii al cărei con- 
ținut nu trebue conceput în forma unei calități omogene sau 
simple, ci în forma unei idei care, asemenea spiritului unei 
melodii, constitue o unitate definită prin diversitatea unor de-- 
terminări asociate întrun tot. 

Nemurirea sufletului rămâne pentru Lotze o chestiune 
de etică: Sufletul uman fiind una din realizările cele mai 
înalte ale evoluţiei spirituale, se va conserva” în decursul a- 
cestei evoluţii ca valoare în sine. 

Existenţa sufletului în corp, după concepția metafizică 
a lui Lotze, este o consecinţă a evoluției naturale, iar nu un 


1) Medizinische Psychologie p. 85. 

simplu produs al unui sistem de funcțiuni organice. 

Ceeace constitue însă originalitatea lui Lotze în psiho- 
logia secolului al XIX-lea, sunt consideraţiunile sale asupra 
intuiţiilur spaţiale, cure culminează într'o teorie a „semnelor 
locale”. 

Sunt două feluri de sensaţii, care se pretează la o loca- 
lizare exactă: sensaţiile de tact şi cele de văz. Semnele lo- 
cale corespunzătoare acestor sensaţii nu sunt relaţii pe care 
sufletul să le interpreteze, ci afecţiuni pe care el le suferă 
real în el însuși. Ele se nasc, fără îndoială, din mişcări ner- 
voase provocate în punctele în care se produce excitația, totuși 
nu constau în aceste mişcări fizice ci în afecțiunile psihologice 
cari derivă din ele. 

Văzul este simţul în care tendinţa localizatoare se ma- 
nifestă ` de preferinţă | 

Semnele locale sunt concepute de Lotze ca „tendinţe spre 
mișcare”, ca „reacţiunii elementare” înăscute în suflet, apar- 
ținându-i apriori şi a căror combinare are drept rezultat in- 
tuiția de spaţiu infinit. , 

Mai departe nu urmărim vederile lui Lotze asupra psi- 
hologiei, intrucât am relevat ceeace este original în concepția 
lui despre suflet +). 

Încercăm numai să desprindem câteva idei mai esențiale 
din metafizica lui 

Metafizica lu; Lotze căutând să urmărească cu încredere 
noţiunile fundamentale ale studiului naturii, a avut drept re- 
zultat precizarea conceptului de existență: „a exista înseamnă 
a sta în relaţie”. 

Relaţiunile acestea însă sunt relaţiuni între lucruri ca 
centre de energie, capabile de acţiune şi de suferință. „În 
metafizica sa, teoria relaţiei reciproce este partea cea mai 
caracteristică şi importantă” 2). Relaţiunile acestea dintre lu- 
cruri, deși sunt supuse unui mecanism, care vede în ele ex- 
presiunea unor legi generale de mişcare şi înlănţuire cauzală, 
suni totuși manifestări ale acțiunii divine care stă în dosul 
lor, creindu-le şi dându-le viaţă. Lucrurile în afară de sub- 
stanţa divină care le animă şi unifică, n'au sens. Având astfel 
ca principiu imanent ei, Ideia, Absolutul, lumea tinde perpetuu 


1) A se vedea în Analele de Psihologie vol. II, 1935: Const. D. Gib 
E" Lotze şi cercetările sale în domeniul Psthologiei. 

2) U. Kulpe, Die Philosophie der Gegenwart in Deutschland, Zweite: 
Aufl., Leipzig 1914 p 93. 

să se conformeze unui Plan, care coincide cu realizarea in 
formele cele mai înalte ale ideii de Bine. Concepţia meta- 
fizică a lui Lotze ia astfel forma unui idealism teleologic. 

Existenţa spirituală apoi işi găseşte expresiunea ei deo- 
sebită în sufletul uman şi în formele lu de manifestare. Cor- 
pul și sufletul, deşi diferite, sunt totuşi omogene, întrucât am- 
bele îşi au temelia în substanța universală care e de natură 
spirituală. În ontologie, Lotze reprezenta deci un monism spi- 
ritualist. 

Insfârşit, Lotze ajunge să indice ca început al metafi- 
zcei etica, pentru motivul că „în ceeace trebue să fie, căutăm 
temeiul a ceeace este”. Credința sa în principiul universal, 
ale cărei acțiuni se oglindesc în relațiunile dintre" lucruri, îl 
determină să încheie considerațiile sale metafizice cu expre- 
siunea, de altfel sceptică: „Dumnezeu ştie mai bine”. 


Estetica. 


Prezentăm câteva din ideile esențiale ale lui Lotze asu- 
pra Esteticei. 

În istoria esteticei, Lotze nu are un punct de vedere 
propriu şi nici na prezentat părerile sale estetice întrun 
sistem 1). 

Totuşi încercăm să redăm câteva din ideile sale este- 
tice referindu-ne la lucrările lui cu conţinut estetic: Dizer- 
taia Ueber den Begriff der Schönheit (1845); o a doua: 
Ueber Bedingungen der Kunstschonheit (1847); Grundzige der 
Aesthetik, publicate în 1884, cuprinzând diciatele (rezumatele 
prelegerilor lui din 1856); Mikrokosmos III şi Geschichte der 
Aesthetik in Deutschland (1868); Grundzüge der Logik und 
Enzyklopädie der Philosophie (Dictate din prelegeri, Leip- 
zig, 1922). 

„Frumosul desăvârşit nu trebue căutat decât în afecțiunea 
spiritului care-l gustă” (Ueb. d. Begr. d. Sch. pag. 6), aşa 
dar conceptul de „frumos” nu se poate gândi, voind a înlătura 
din. el sentimentul plăcerii, pe care-l trezeşte o impresiune; 
căci ar însemna atunci o stare indiferentă (Grundziige der 
Logik und Enzikl. $ 113). „De aceia, în general, sarcina 
estehcei este totdeauna de a explica producerea acestei plăceri 


ta 1) Eduard von Hartmann; Die deutsche Aesthetik seit Kant, Leipzig, 
9. « 

frumoase, dintr'o relaţie armonică, care are loc între impre- 
siuni şi între o măsură oarecare din interiorul nostru” (Ibid.). 

Această măsură o putem căuta în primul rând în orga- 
nizaţiunea noastră fizică. Impresiunile plac, -ând influenţa lor 
provoacă activităţile naturale ale nervilor noştri întrun mod 
care se acordă cu condiţiile lor funcţionale. Impresiunile in 
cazul acesta se numesc „,frumoase” numai într'o mică măsură, 
în fond însă se numesc „plăcute? (angenehm). 

În al doilea rând putem găsi masura menţionată în legile 
şi deprinderile după care se conduce cursul stărilor noastre 
interne, reprezentări, sentimente şi tendințe. De data aceasta 
sunt frumoase impresiunile, a căror acțiune se acordă cu a- 
ceste deprinderi. 

În fine, frumuseţea trebue să corespundă unei a treia mä- 
suri, adică conştiinții unui adevăr etern, plin de valoare în 
sine. Impresiunile care se acordă cu formele acestui adevăr, 
produc frumosul obiectiv. Frumosul obiectiv nu trebue să placă 
numai prin faptul că se acordă cu tot ceeace se întâmplă em- 
piric în inima noastră ca deprindere vitală a ei ci și prin faptul 
că se acordă cu formele pe care viața noastră le va primi 
atunci când corespunde perfect propriului ei ideal, sau în fine 
şi prin faptul că ne oferă imediat aparența unui astfel de. 
adevăr desăvârşit ca valoare (Ibid.). 

Cercetările esteticei se orientează spre un frumos obiectiv. 
„Nevoia de a asigura frumuseţii o realitate mai mare decât 
aceia pe care o gustă ea ca fenomen în spiritul individual”, 
iată ceeace preocupă pe Lotze. „Nu putem căuta un frumos 
în sine sau frumuseţea însăşi in forma unui dat în afară de 
noi ci această unitate, care nu se pierde niciodată în varietatea 
infinită, ar putea fi sensul unei idei, o ideie” (Ueb. d. Beg. 
d. Sch., pag. 25). Ideia de frumuseţe sau „frumosul în sine” 
este numai o formă căreia trebue să-i fie dat un conţinut 
(Grundz. d. Aest.. $ 8), numai valoarea absolut desăvârşită 
poate fi conţinutul formei, care este ideia frumuseţii, însă nu 
există nimic absolut ca valoare desăvârșită decât plăcerea 
(Lust) în sensul unei beatitudini universale ($ 13). De aici: 
caracterul formal al ideii de frumos. 

Recunoscând ca momente ale întregului frumos plăcutul sen- 
sual și frumosul formal, L.otze adaogă la acestea un al treilea, 
frumosul real (inhaltlich), afirmând că: „„Orice interes estetic 
pe care în aparenţă îl luăm în raporturi pur formale, se spri- 
jină numai pe faptul că acestea sunt forme naturale pe care: 

şi le oferă superiorul pentru conţinutul său” (Geschichte der 
Aesth., pag., 265). 

Frumosul are deci o bază subiectivă în spiritul individual 
care-l gustă şi contemplă, dar şi o bază obiectivă în formele 
adevărului sau ideilor eterne. 

În estetică Lotze reprezintă punctul de vedere al pro- 
fesorului său Weisse. 


Etica. 


Etica lui Lotze, urmând să ocupe un loc de frunte în 
partea III-a a sistemului lui filosofic, care din nefericire n'a 
apărut, n'o cunoaştem închegată întrun sistem; totuşi Lotze, 
ca gânditor şi ca profesor de filosofie, a fost preocupat de 
probleme de etică. Dizertaţia apărută postum: Ueber die Prin- 
zipien der Ethik; două capitole din Mikrokosmos, (II); apoi 
dictatele din prelegerile asupra filosofiei practice, cunoscute 
sub titlul: Grundzüge der praktischen Philosophie; în fine dic- 
tatele publicate sub titlul: Grundzüge der Logik und Enzy- 
klopădie der Philosophie, toate ne dovedesc că chestiunile etice 
erau unele din preocupările sale filosofice de căpetenie. Prin- 
cipiul fundamental care stă la baza eticei lui Lotze este plă- 
cerea (die Lust). Vom arăta îndată că în plăcere, Liotze 
nu vede numai o stare afectivă, pe care ne-o procură satis- 
facerea nevoilor noastre sensuale. organice, ci ecoul subiectiv, 
durabil provocat de trăirea unei game întregi de valori. Plă- 
cerea trezită la aprecierea valorilor, care satisfac trebuinţele 
superioare ale vieţii noastre, este fericirea. Lotze reprezintă 
în etică, deci, o direcţie eudemonistă, iar nu hedonistă, care 
consideră plăcerea simţurilor ca ultim scop al vieţii noastre. 
Plăcerea, astfel concepută, se asociază cu conceptul Binelui 
şi constitue un scop fn sine. Ea singură constitue deci scopul 
necondiţionat al oricărei acţiuni +). Este adevărat că oamenii, 
în anumite limite pe care nu trebue să le depăşim, sunt orga- 
nizați felurit, în legătură cu plăcerea sau neplăcerea. Dorinţa 
de a trăi fericiţi i-a dus la elaborarea unor norme de acţiune, 
care le permiteau trăirea în comun. Plăcerea sau neplăcerea, 
sub diversele lor nuanţe de intensitate, sunt singurele forme 
reale, în care pot fi trăite valorile şi nevalorile. Căci, zica 
Lotze, nu există nici o valoare sau nevaloare, care să revină 


1) Grundzuge der praktischen Philosophie. i 

unui lucru în sine, ambele există numai sub forma de plăcere 
sau neplăcere, pe care o încearcă un spirit capabil de simţire. 

Plăcerea nu este numai o dispoziție a spiritului care o 
gustă, ci totodată şi o recunoaştere a excelenței sau bunătăţii 
a ceea ce o provoacă (Op. cit. $ 8). Făcând deci abstracţie 
de sentiment, nu putem descoperi în lucruri şi în raporturile 
lor nici o valoare obiectivă; însă spiritul care apreciază şi gustă 
valoarea se concepe oarecum ca mijloc, prin a cărui cooperarre 
valoarea pregătită în lucruri capătă o existenţă reală, pe care, 
fireşte, ea n'o posedă decât în această clipă a gustării sau a 
resimţirii ei reale de către un spirit. Nu stă în puterea spi- 
ritului, să producă caracterul distinctiv al diferitelor afecte 
de plăcere. Sentimentele i se opun ca un sistem de termeni 
diferiţi, avându-și fiecare valoarea sa particulară; spiritul sau 
sufletul nu poate să modifice cu nimic această diferenţiere. 
Între valori există diferențe graduale, după cum ecoul lor 
subiectiv este mai intens sau mai puţin intens. 

Conştiinţa are un mare rol în alegerea şi aprecierea va- 
lorilor. Ea singură se poate pronunţa în ce privește prind- 
piile morale cele mai generale. De valoarea unor obligaţiuni 
cărora le-ar lipsi consimțământul conştiinţei, nici o teorie nu 
ne poate convinge. Singură conștiința dă un caracter obliga- 
toriu acţiunei; ţine sub controlul ei principiile acţiunei şi-şi 
dă consimțământul' în aprecierea şi deprecierea motivelor ac- 
țiunei. Adevărata fericire este numai aceia care se resimte în 
limitele unei aplicări cât mai întinse a principiilor morale. 
Năzuinţa noastră după fericire trebue să corespundă totdeauna 
imperativelor universale obligatorii sau idealurilor morale. 

Cu conceptul de activitate se leagă conceptul de perso- 
nalitate. Acţiunile au o valoare morală numai ca acte ale 
unei personalităţi care pune ordine şi unitate în ele, dirijindu-le 
după acelaş principiu spre realizarea unor valori. 

Unul din imperativele eticei este deci acesta: „Să devii 
o personalitate” ($ 14). O personalitate, în conştiinţa căreia 
acţiunile se îmbină într'un tot armonic, posedă un caracter 
şi o natură „frumoasă. Din acest caracter şi din această na- 
tură frumoasă, trebue să decurgă cu o necesitate evidentă, 
acţiunile morale. Unicul isvor al acţiunilor morale este nă- 
zuinţa după fericirea altora, pe când năzuinţa către fericirea 
proprie, deşi naturală, este fără merit. 

Conceptul de plăcere poate deci fi principiul acţiunii 

noastre, numai cu condiţia de a determina din el fericirea 
altora, spre care se îndreaptă acţiunea noastră. 

Alegerea motivelor acţiunii presupune o alegere între va- 
lori, a căror prezenţă se resimte în căldura și intensitatea 
sentimentului. Întensitatea sentimentului, o dispoziţie a lui de 
a primi şi a resimţi cât mai multe valori, iată ce trebue să 
constitue isvorul ‘central al motivelor noastre de acţiune. 

În al doilea rând, nu este de ajuns să avem îmboldirile 
sentimentului spre acţiune: ne mai trebue tăria, forța de a 
realiza ceeace ne determină sentimentul. 

Judecata morală are comun cu cea estetică calitatea da 
a pronunţa aprobări şi desaprobări; însă se deosebeşte de cea 
estetică prin faptul că acţiunile la care se raportă le consideră 
după cum merită o răsplată sau îşi atrag asupră-le o vină; 
sau — ceeace este acelaşi lucru: judecăţile morale au un, 
caracter obligator pentru acţiune, pe când cele estetice nu). 


Filosofia Religiei. 


Filosofia religiei are după -Lotze ca ultimă sarcină cer- 
cetarea raportului concepției teoretice despre lume şi despre 
lumea reală a existenţii în genere cu vederea noastră etică! 
asupra lumii şi cu domeniul bunurilor cari, în parte, trebuesa 
realizate prin propria noastră acţiune. Ea trebue deci să stea, 
în acord: 1. cu legile universale ale cunoaşterii noastre; 2. cu 
cerințele etice ale inimei noastre; 3. cu fragmentul lumii care 
cade sub observarea noastră, spre a întregi cealaltă parte mai 
mare a edificiului universal, atât cea care ar putea fi încă 
obiect al intuiţiei noastre sensibile cât şi mai cu seamă lumea, 
suprasensibilă. 

Din metafizică ştim ca legitimă cerinţă că, spre a fi 
posibilă în genere o acţiune mutuală între elementele lumii, 
trebue ca toate aceste elemente să fie cuprinse de o substanţă] 
ale cărei forțe ar fi ele şi dela care trebue să-şi primească 
natura şi facultăţile lor; iar totalitatea tuturor să exprime 
până la epuizare natura acestei substanțe unice. 

Deasemenea etica cere ca ideile de valoare desăvârşită, 
de bine, de frumos şi adevăr, să aibă ca conţinut un Bine 
care ar fi deodată un frumos şi un bine; apoi toate ideile in- 
dividuale să fie numai părţile care se condiţionează reciproc 
ale unei lumi ideale (op. cit. $ 115). 


1) Grundzuge der Logik, op. cit, 113. 

Filosofia religiei întruneşte aceste două cerințe în con- 
vingerea añ cele două principii — substanța universală, ca 
fond al lumii reale, şi ideia universală, ca fond al lumii ideale 
— suni unul şi acelaş principiu, pe care adeseaori îl numim 
Dumnezeu şi care este justificat prin următoarele două cer- 
cetări. 

În primul rând, din conţinutul celor două cerinţe origi- 
ginare ar putea fi desvoltate atributele şi calitățile noului prin- 
cipiu şi s'ar putea astfel arăta că credința religioasă într'un 
Dumnezeu al nostru nu s'ar aștepta decât de la aceste calităţi 
care sunt de găsit. 

În al doilea rând, se pune întrebarea: ce formă de exis- 
tență revine lui Dumnezeu? Lotze conchide că lui Dumnezeu 
singur îi revine cu adevărat forma personală a existenţii, căci 
numai fiinţa infinită posedă personalitatea desăvârşită, pe când 
cele mărginite, tocmai prin mărginirea lor, sunt oprite de a-şi 
desvolta complet această personalitate (Ibid.). 

O ultimă cercetare ar privi, după Lotze, raporturile Prin- 
cipiului Suprem cu lumea diversă. Problema aceasta este so- 
luţionată numai într'o mică parte. In general o dificultate 
provine din faptul că toate formele gândirii noastre sunt re- 
laţii de elemente pe care ele le presupun ca date. Nici una 
din ele nu poate arăta suficient cum din unitatea unui prin- 
cipiu unic trebue să se nască toate celelalte elemente cu care 
el întră în relație. 

Problema creaţiei lumii nu se poate deslega ştiinţific, 
iar problema guvernării lumii capătă un răspuns mai satisfă- 
cător, întrucât putem presupune că cel puţin al doilea termen 
de relaţie, lumea creiată, se opune naturii lui Dumnezeu. De 
aici s'ar deduce că Lotze trece în filosofia religiei ca teist, 
“întrucât după el, Dumnezeu, deși în relație cu lumea, stă 
totuşi deasupra ei. Mai exact însă ni se pare să credem că 
Lotze admite o soluţie panenteistă a raportului dintre Dum- 
nezeu şi lume, deoarece, din câte am văzut din metafizica sa, 
Dumnezeu constitue principiul unic în care se unifică, con- 
fundându-se, substanţa universală ca temei al lumei reale 
şi ideia universală ca fundament al lumei ideale. In orice 
caz, când Lotze pune pe Dumnezeu ca termen corelativ 
de cealaltă parte a lumii, ne arată prin aceasta că lumea 
este prea mică ca să cuprindă complet în ea pe Dumnezeu, 
ceeace însemnează că soluţia pe care ne-o oferă el aici este 
panenteistă. 

Sociologia şi Pedagogia. 


Asupra sociologiei, căreia pe atunci Aug. Comte îi cre- 
iase abia numele, Lotze nu ne-a oferit decât puţine reflexii. 
Menţionăm doar un viu deziderat al său exprimat cu privire 
la sociologie în „Principiile de filosofie practică”, apărute 
în dictate. 

„Dacă am putea avea tot ce dorim, zice el. ar fi foarte 
utilă o ştiinţă a societății. Până acum nu există cu adevărat 
pentru ea decât numele” ($ 43). 

În aceiaşi ordine de idei, Lotze ia atitudine critică faţă 
de cei care credeau că psihologia socială ar putea oferi un 
obiect sociologiei; față de organicism care printr'o falsă ana- 
logie, identifică societatea cu organismul animal și, în fine, 
faţă de direcţia naturalistă-istorică, care avea pretenţia să ex- 
plice caracterul social al individului prin integrarea lui în 
evoluţia naturală, , 

O societate cu adevărat desăvârșită este statul care se 
deosebeşte de societatea obişnuită prin aceia că se sprijină 
pe o organizare bazată pe raportul dintre supuşi şi autoritatea 


publică (Obrigkeit). 


Problemele de educaţie revin în preocupările lui Lotze 
numai incidental și sporadic. In Vol. II din Microcosmos la 
Capitolul „Sensul Istoriei” găsim unele indicații foarte prețioase 
cu *privire la natura şi limitele educaţiei. Este interesant de 
observat aici că el consideră istoria ca educaţie a omenirei. 

Ceeace constituie obiectul istoriei după Lotze nu este 
umanitatea ca concept abstract, care n'are nici un fond real 
ci umanităţile diverselor epoci, adică exemplarele particulare 
ale acestui concept abstract. Acestea singure, comparate între 
ele, pot indica un progres. Istoria, ca evoluție a societăţii şi 
culturii în timp, oferă prin exemplarele și creațiunile Spiri- 
tuale ale personalităţilor şi societăţilor care se mișcă pe firul 
ei, o sursă inepuisabilă de condiţii favorabile educaţiei. Este 
de remarcat apoi raportul strâns pe care Lotze îl vede între 
cultură şi educaţie. „O cultură, zice el, care nu este un 
simplu bun al temperamentului natural ci implică o cunoştinţă 
a lucrurilor, o critică a stărilor vieţii omeneşti și a proble- 
melor vieții, o conştiinţă a raportului cu societatea și a ra- 
portului societății cu lumea, este de neînchipuit fără cea mai 
variată influenţă a educaţiei și a relaţiilor sociale”. Op. cit. 

pag. 24). Educația este deci după Lotze un fenomen social 
şi constitue un suport temeinic al culturii. 

Demn de relevat este de asemenea preţul pe care îl pune 
Lotze pe cultura personală, pe voinţa personală de a ne cul- 
tiva: căci dacă se spune, afirmă el, că omul trebue să devină 
ceeace este, aceasta nu înseamnă că trebue să se lase în 
seama naturii, ci să se caute să realizeze umanul din el cu con- 
ştiinţa ca activitate proprie a sa. Căci demnitatea omenirii nu 
constă în a sta în pasivitate ca lumea animală, la care se 
acordă, întrun mod inexplicabil, motivele iraționale cu fa- 
vorizările întâmplătoare ale mediului extern, ci în a cunoaşte 
îndoindu-se, dibuind, îmbunătăţindu-şi scopurile, datoriile şi mij- 
loacele ei. 

O şcoală care să-i ducă mai departe doctrina, Lotze n'a 
întemeiat. Totuşi influența ideilor lui s'a resimţit nu numai 
în Germania, dar și în Franţa, Anglia şi America, Italia 
şi Suedia. Dintre gânditorii germani asupra cărora sa exer- 
citat influenţa lui Lotze, sunt demni de amintit într'o direcție: 
Stumpf, Husserl, Twardowski; în alta și anume cea în care 
se orientează doctrina celor două lumi (Zweiweltentheorie) 
şi conceptul de valoare a adevărului, amintim pe Windelband, 
Rickert, Lask, iar dintre kantienii care reprezintă fracțiunea 
naturalistă, în deosebi pe Otto Liebmann şi Hans Driesch; 
mai departe Steinthal, Dilthey în lucrările din tinereţă, Teich- 
müller, Eucken, Frege 2). 


Gustav Theodor Fechner 


Idealismul german din primele decenii ale secolului al 
XIX-lea, plecat dela criticismul kantian care găsise o cale de 
mijioc între empirism şi raţionalism, ajunsese în problema cu- 
noaşterii la un raţionalism lipsit de orice măsură. Reprezentanţii 
lui de frunte susțineau astfel că natura existenţei şi legile ei 
generale pot fi cunoscute pe singura cale a raţiunii. Carac- 
terul arbitrar al rezultatelor obţinute pe această cale precum 
şi progresul ştiinţelor nu au întârziat să arate imperfecţiunile 
metodei raţionale impunând în locul ei experiența. Opus idea- 
lismului s'a ridicat astfel în Germania materialismul întemeiat 


1) Georg Misch în Introducerea dela prima parte din sistemul de Filo- 
sofie al lui Loize, editată în 1912, sub titlul: Logik (Sistem der Philosophie 
]) Verlag von Felix Meiner. Pag. XCII. In această introducere, găsim o bună 
expunere a filosofiei lui Lotze. 

pe rezultatele ştiinţelor naturii. Această nouă concepție avea 
însă neajunsul de a contrazice prea isbitor adânci deprinderi 
intelectuale ale timpului legate în deosebi de credinţele re- 
ligioase. 

Intre aceste două extreme deopotrivă de inacceptabile pentru 
spiritul timpului, idealismul şi materialismul, unii dintre re- 
prezentanții filosofiei germane au ales calea de mijloc a unei 
concepţii care îşi propunea să împace aspirațiile spiritului cu 
datele experienţei. Fechner a fost împreună cu Hermann Lotze 
şi Eduard von Hartmann unul dintre aceştia. In concepţia sa 
el a căutat să împace raţiunea cu experienţa şi religia cu 
ştiinţa. Evoluţia gândirii sale este interesantă pentru recon- 
stituirea motivelor cari au făcut nesatisfăcătoare atât concepția 
idealistă cât şi cea materialistă şi cari au îndreptat cugetarea 
filosofică pe noua ei cale. Să  schiţăm dar mai întâi liniile 
ei generale. 


I. Viaţa şi opera. 


Gustav Theodor Fechner s'a născut la 19 Aprilie 1801 
la Grossărchen, lângă Muskau, în Niederlausitz. Părinţii săi 
descindeau din familii de preoţi, iar tatăl său el însuşi a fost 
preot. Rămas orfan de tată când nu avea decât cinci ani, 
Fechner a fost crescut la Tiibingen de un unchiu al său dea- 
semenea preot. Mediul religios în care s'a desvoltat astfel 
prima lui copilărie a avut o adâncă înrâurire asupra spt- 
ritului său, dar care sa făcut sensibilă mult mai târziu. 
Deocamdată studiile ştiinţifice pe cari le-a făcut i-au înăbuşit 
aspiraţiile religioase. In 1815, el merse la Dresda, unde şi-a 
început studiile la Kreuzschule şi la Academia medico-hirur- 
gicală; iar în 1817 trecu la Leipzig, unde a rămas toată viaţa. 

Acolo, Fechner s'a consacrat în primul rând studiului 
medicinei. Din filosofie se pare a nu fi ascultat decât cursurile 
kantianului Krug asupra logicei. Starea de pe atunci a medicinei 
îl mulțumea prea puţin; ea se mişca pe un teren încă cu totul 
nesigur. Constituiau o excepţie prelegerile de fiziologie ale lui 
Weber, pe cari le-a ascultat cu interes. In 1822. Fechner 
absolvi studiile medicale. In acelaş timp, el a făcut şi studii de 
fizică. Nevoia de a-şi câștiga existența îl determinase chiar 
să întreprindă unele traduceri şi prelucrări din limba franceză 
în domeniul fizicei și al chimiei. 

Studiile acestea l-au câştigat pentru concepţia materia- 

listă. Astfel, pentru el, totul se reducea pe atunci în univers 
la materie şi la mișcare. Lectura unei lucrări de filosofie spe- 
culativă a naturii, al cărei autor era Lorenz Oken, un adept 
al lui Schelling, l-a făcut să întrevadă posibilitatea unei noui 
concepţii filosofice. Deşi era naturalist, Oken încerca să con- 
struiască după modelul lui Schelling o filosofie monistă a na- 
turii, în care Dumnezeu era considerat ca substanţă ultimă 
a lucrurilor. Cât de mult a fost influenţată gândirea lui Fechner 
de această concepţie a mărturisit-o mai târziu filosoful el însuş. 
„Prin studiile mele de medicină, spunea el, devenisem complect 
ateu; de ideile religioase mă depărtasem cu totul, iar în lume 
nu mai vedeam decât o activitate mecanică. Atunci, îmi ajunse 
în mână filosofia naturii a lui Oken; o nouă lumină păru că 
îmi luminează dintr'odată întreaga lume şi ştiinţa despre uni- 
vers; eram ca orbit''1). Cu această nouă orientare a gândirii 
sale, care data încă din 1820, înainte de a-și fi terminat stu- 
diile medicale, Fechner şi-a dat în 1823 docenţa, hotărit a 
ține prelegeri în spiritul filosofiei lui Schelling şi Oken. Prin - 
traducere? insă şi prelucrarea din limba franceză a Tratatului 
de Fizică al jui Biot, terminată în 1824, Fechner se văzu din 
nou îndreptat pe calea ştiinţelor exacte. În acelaş an a fost 
însărcinai cu suplinirea pe un semestru a catedrei de fizică 
dela universitatea din Leipzig; iar curând după aceea a fost 
numit profesor extraordinar de fizică la aceiaşi universitate. 
În această funcţiune el începu să facă experienţe proprii în 
domeniul fizicei. El a continuat totuşi să se intereseze şi de 
probleme cu caracter filosofic. Rezultatul acestor preocupări 
a fost publicarea, în 1836, a unei mici scrieri întitulată Cärti- 
cica despre viața de după moarte?). Aici se găsesc în ger-_ 
mene ideile pe cari filosoful avea să le desvolte mai târziu. 
Deocamdată insă nevoile vieţii şi obligaţiile profesionale 
l-au ţinut departe de preocupările de ordin filosofic. In 1834, 
el devenise profesor ordinar de fizică la Leipzig. Dar, până 
la această dată, situaţia sa de profesor extraordinar neadu- 
cându-i niciun venit, l-a constrâns să-şi continue unele lucrări 
ştiinţifice, cari îi asigurau un oarecare câştig. El a tradus 
astfel Tratatul de Chimie în şase volume al lui Thenard. Obo- 


1) Fechner. Ueber die Seelenirage, Zweite Auflage, Hamburg und Leip- 
zig 1907. Geleitwort von Fr. Paulsen S. XIII. 

2) Das Biichlein vom Leben nach dem Tode. Leipzig 1836. A fost pu- 
blicată sub pseudonimul Dr. Mises. Sub acelaş pseudonim Fechner publicase, 
n Cel la Leipzig, Stapelia mixta iar în 1825 Vergleichende Anatomie der 
insel. 

seala pe care i-a pricinuit-o activitatea desfăşurată în timpul 
acesta l-a pus în imposibilitatea de a-şi mai continua lucrările. 
Fechner a trebuit să renunţe la catedra de fizică. In cele 
din urmă însă, oboseala a luat forma unei boale nervoase 
ce se agrava din ce în ce mai mult. În iarna, 1839-1840, boala, 
care dura de mai mulţi ani, devenise cu totul îngrijorătoare. 
Complicată cu o boală de ochi, Fechner era ameninţat să-şi 
piardă vederea. Pentru a preveni durerile de ochi şi pentru a 
stăvili agravarea boalei, el fu nevoit să stea închis tot timpul 
într'o cameră întunecoasă şi să-şi acopere faţa cu o mască ce 
împiedeca lumina să pătrundă la ochi. Dela un timp, Fechner 
păru că va pierde definitiv vederea. Mai târziu, spiritul său 
începu a da semne de turburare; iar organismul, consumat de 
boală, ajunse pe punctul de a-și pierde ultimele forţe. 

În timpul acestei boale, care a durat câţiva ani, privirile 
sale, alungate în mod brutal din lumea exterioară a materiei 
Şi a mișcării, se veîntoarseră în mod firesc spre lumea inte- 
rioară a spiritului și a credinţei. Experienţei ştiinţifice, care 
devenise imposibilă, luă locul reflexiunea filosofică. La înce- 
putul lui Octombrie 1843, însănătoşirea veni, când toate spe- 
ranțele erau pierdute. Era o adevărată reînviere, căci cu puţin 
înainte Fechner păruse la capătul vieţii. Mai întâi, el îşi re- 
căpătă forţele fizice. Însănătoşirea mintală urmă refacerii or- 
ganismului. În interval de o lună filosoful putu să revadă 
lumina zilei şi simţi din nou atracţia pentru studii. Această 
reîntoarcere neaşteptată la viață făcu asupra spiritului său o 
impresie ale cărei urme i-au rămas adânc întipărite. „Îmi rea- 
mintesc foarte bine, scria el câţiva ani după aceasta, ce im- 
presie a făcut asupra mea când, după o boală de ochi de 
câţiva ani, am eşit iarăşi din camera întunecoasă pentru prima 
*dată fără legătură la ochi în grădina înflorită. Această pri- 
velişte îmi părea frumoasă dincolo de ceeace este omenesc; 
fiecare floare îmi sclipea în față cu o claritate proprie ca şi 
cum ar fi aruncat în lumea exterioară ceva din lumina ei. 
Intreaga grădină îmi păru transformată, ca şi când, nu eu, ci 
natura ar fi renăscut: şi gândeam că este destul să deschizi 
ochii, pentrucz. natura imbătrânită să o faci să reîntinerească. 
În adevăr nimeni nu-şi închipuie cât de nouă şi de vie apare 
natura celui care o întâmpină cu alţi ochi? t). Convingerea 


1) Fechner, Nanna oder über die Seele der Pflanzen. Vierte Auflage, 
Hamburg 1908. S. 294. 

aceasta despre natură a constituit punctul de plecare al filo- 
sotiei lui Fechner. [deea ei centrală este, cum vom vedea, 
aceea a însufleţirii universale. 

Prima lucrare cu care a apărut Fechner după însănătoşire 
a fost aceea întitulată Asupra Binelui suprem). Ea cuprinde 
cursul de morală pe care l-a ţinut filosoful la universitatea din 
Leipzig dupăce şi-a reluat activitatea profesorală. Lucrarea a- 
ceasta, tare constitue sursa ideilor morale ale lui Fechner, 
expune o concepție etică evdemonistă. Ei i-a urmat Nanna 
sau asupra sufletului plantelor 2), în care ideea însuflețirii uni- 
versale căpăta prima ei expresiune sub forma convingerii că nu 
numai oamenii şi animalele au suflet, ci şi plantele. În 1851, 
după trei ani, ducând mai departe ideile sale, Fechner a pu- 
blicat opera sa filosofică fundamentală Zend-Avesta sau asupra 
lucrurilor din cer și de dincolo3). Zend-Avesta, spunea au- 
torul în prefața lucrării, însemnează cuvânt viu. Aleg acest 
titlu, continua el, pentru ca această lucrare să fie un cuvânt 
care să facă vie natura. Fechner voia în Zend-Avesta, care 
purta titlul cărții sfinte a lui Zoroastru, să facă din nou ac- 
tuală religia naturii a acestuia. Ideea pe care se întemeia în- 
treaga lucrare era aceea că natura întreagă este însuflețită şi 
că sufletul naturii este Dumnezeu. 

Preocupat, după publicarea acestei lucrări, din nou de 
probleme cu caracter științific, Fechner a publicat, în 1855, 
o lucrare Asupra teoriei fizice şi, filosofice a atomilor £). Alături 
de teoria atomilor el susținea aici valoarea experienţei în cu- 
noaşterea şi explicarea naturii. Pe linia aceloraşi preocupări 
ştiinţifice sunt Elementele de Psihofizică 5), apărute în 1860. 
Fechner punea în această lucrare temeliile unei noui științe, 
al cărei obiect era destinat să fie studiul raporturilor dintre 
corp şi suflet. şi care a devenit punctul de plecare al psiho- 
logiei experimentale. Reîntors la concepţia sa filosofică pan- 
teistă el a publicat apoi, în 1861, Asupra problemei sufle- 
tului 5). Fechner susţinea aici că singura. existență constatabilă! 
ca un fapt şi deci reală este conştiinţa, şi că deasupra con- 


1) Ueber das höchste Gut. Leipzig 1846. 

2) Nanna oder uber die Seele der Pflanzen. Leipzig 1848. 

3) Zend-Avesta oder úber die Dinge des Himmels und des Jenseits. 
Leipzig 1851, 

4) Ueber die physikalische und philosophische Atomenlehre, Leip- 
zig 1855. 

5) Elemente der Psychophysik. 2 Theile. Leipzig 1860. 

6) Ueber die Seelenfrage, ein Gang durch die sichtbare Welt, um die 
unsichtbare zu finden. Leigzig 1861. 

ştiinţei individuale există conştiinţa superioară a lui Dumnezeu. 
La ea s'a adăugat, în 1863, lucrarea Cele trei motive şi ra- 
țiuni ale credinței 1). 

Din 1870 înainte, până spre sfârșitul vieţii, deşi la o 
vârstă înaintată, Fechner s'a întors din nou la studiile ştiin- 
țifice. In Estetica experimentală?) «l a pus bazele unei noui 
estetice întemeiată pe experiență. Rezultatele cercetărilor sale 
întreprinse în acest domeniu le-a consemnat mai târziu în Școală 
premergătoare de Estetică 3). Inaintea acesteia Fechner a pu- 
blicat studiul din domeniul ştiinţelor naturii întitulat Câteva 
idei asupra istoriei creației şi evoluţiei organismelor +). Infine, 
pe aceeaş linie a ştiinţei Fechner a mai publicat, spre 
sfârşitul vieţii: In chestii de Psihofizică 5) şi Revizuirea punc- 
telor principale ale Psihofizicei 6). Deasemenea el a dat într'o- 
mică scriere o nouă expunere populară a concepției sale filo- 
sofice în Viziunea zilei, față de viziunea nopții!). Aceasta 
cuprindea oarecum testamentul său filosofic. 

Deşi boala grea dintre 1840 şi 1843 nu rămăsese fără 
urme, Fechner a atins vârsta înaintată de 86 de ani. El a 
murit la 18 Noembrie 1887, în urma unei congestii. Cu firea. 
lui blândă şi cu îinaltele lui calităţi morale şi intelectuale, 
Fechner a fost una din figurile cele mai iubite şi mai respectate 
ale timpului. Corespondenţa sa ştiinţifică i-a editat-o W. 
Preyer 4). 


2. Ideea însutleţirii naturii. 


Se crede în general, spunea Fechner, cà numai omul şi 
unele animale superioare ar avea privilegiul vieţii sufleteşti, 
că plantele nu ar fi ìnsuflețite, că înfine Pământul şi astrele 
de pe cer ar fi bolovani lipsiţi de viaţă şi de conştiinţă. Să 
fie adevărat? 

Ce ne face să admitem că o fiinţă este însuflețită? Cu- 
noştință directă nu avem decât despre propria noastră viaţă 


1) Die drei Motive und Grunde des Glaubens. Leipzig 1863. 

2) Zur experimentalen Aesthetik. Leipzig 1871. 

3) Vorschule der Aesthetik. 2 Bande. Leipzig 1876, 

4) Einige Ideen zur Schâpiunss- und Entwickelungegeschichte der 
Organismen. Leipzig 1873. 

5) In Sachen der Psychophysik. Leipzig 1877. 

6) Revision der Hauptpunkte der Psychophysik Leipzig. 1882. 

1) Die Tagesansicht gegentber der Nachtansicht, Leipzig 1879. 

8) W. Preyer. G. Th. Fechner und W. Preyer. Hamburg 1890. In 1897, 
Th. Lipps a editat scrierea postumă a lui Fechner Kollektivmasslehre. Lep- 
zis 1897. 

sufletească. Niciodată nu am perceput direct conştiinţa unei 
alte fiinţe decât a noastră, ci numai indirect, prin manifestările 
ei în organismul material, car; se aseamănă cu manitestările 
propriei noastre conştiinţe. Din asemănările corporale deci con- 
chidem asemănările sufleteşti. Trebue să observăm însă, că 
aceste asemănări nu presupun identități, ci numai comunitatea 
unor calităţi esenţiale. Cu un om seamănă mai mult o statue 
decât un vierme. Totuşi nu despre statue spunem că trăește 
şi simte, ci despre vierme. Cari sunt dar acele însuşiri esențiale 
în virtutea cărora atribuim viaţă sufletească unui animal? Ele 
nu pot fi decât constituirea într'un organism unitar, sensibi- 
litatea şi mişcarea spontană. Numai când lipsesc aceste însușiri 
credem că lipseşte şi viaţa şi cu ea sufletul. Aceasta înseamnă 
că toate organismele animale fără deosebire, câtă vreme trăesc, 
sunt şi însufleţite, întrucât toate sunt înzestrate atât cu indivi- 
dualitate cât şi cu sensibilitate şi activitate spontană. S'ar putea 
obiecta că activitatea animalelor inferioare nu este liberă ca a 
omului. În activitatea sa însă şi omul este determinat de natura 
sa ca şi cea mai umilă fiinţă vieţuitoare. Animalelor inferioare 
nu trebue să le cerem ceeace nu posedă nici omul. Cât despre 
sensibilitate, cercetările naturaliștilor au dovedit că o posedă 
şi animalele lipsite de sistem nervos. Din aceste constatări 
rezultă că animalele au toate un grad oarecare de conştiinţă. 
Viaţa sufletească nu este legată de o anumită structură a or- 
ganismului, ci de viaţă în general. Dealtfel dacă conştiinţa 
ar apărea în unul sau altul din momentele evoluţiei animale, 
dacă nu ar exista dela început, apariţia ei ar fi inexplicabilă. 

Animalele sunt deci însufleţite. Dar plantele? Ele se nasc 
ca şi animalele, cresc, se înmulţesc şi mor. Prinurmare au 
și ele viaţă. Dacă însă este aşa, atunci ele trebue să aibă şi 
suflet. Căci viaţa fără suflet nu se poate concepe. A admite că 
ele sunt vii şi că totuşi nu au suflet, ar fi a admite că 
natura a avut destulă materie pentru a le construi, dar nu a 
mai avut suflet cu ce să le mobileze în interior, că deaceea 
le-a lăsat goale ca pe nişte case pustii. Ne-am obişnuit să 
negăm viaţa sufletească a plantelor, pentru motivul că ele nu 
seamănă în totul cu noi. Trebue să recunoaştem însă că nici 
animalele nu ne seamănă în totul, şi cu toate acestea le atri- 
buim viaţă sufletească. Am văzut că aceasta o facem în vir- 
tutea unor asemănări esenţiale. Întrebarea este dacă aceste ase- 
mănări se găsesc şi la plante. Dar trebue să recunoaştem că 
nu avem dreptul aici să mergem prea departe cu analogiile. 

Este probabil că nimic nu a împiedecat natura să inventeze 
forme diferite de viaţă sufletească, dupăcum nimic nu a îm- 
piedecut-o să inventeze forme diferite de viaţă, cum sunt viaţa 
animală şi viaţa vegetală. Tocmai fiindcă plantele sunt con- 
stituite dupa un alt plan de viaţă decât animalele, sufletul lor 
trebue să fie construit deasemenea după un alt plan decât 
sufletele animalelor şi ale oamenilor. Între viaţa sutletească a 
plantelor și a animalelor nu trebue să căutăm analogii prea 
mari. Să le vedem totuşi pe acelea cari există. 

Ca şi animalele, plantele sunt organisme individuale, for- 
mate din celule cari se grupează în forme variabile dela o 
specie la alta.Deosehirea constă în aceea că la plante celulele 
sunt altfel formate decât la animale, iar în compoziţia lor ele- 
mentele chimice intră în alte proporții. Aceeaşi varietate însă! 
se găseşte și în regnul animal. Particularitatea fiecării specii 
constă tocmai în aceea că cslulele ei sunt altfel formate și 
distribuite. Avem deci între plante şi animala o primă analogie 
din punctul de vedere al structurii celulare şi al formei lor in- 
dividuale. Şi este probabil că, dupăcum în regnul animal planul 
unitar şi individual de organizare al vieţii este purtător al 
planului unitar şi individual al sufletului, tot astfel se petrece 
şi în regnul vegetal, unde am întâlnit deasemenea un plan unitar 
şi individual de organizare. Se va obiecta poate că plantele au 
mai puţină individualitate decât animalele, ele fiind strâns, le- 
gate de pământ şi putând fi lipsite de cea mai mare parte “dia 
organismul lor, fără ca viaţa lor să înceteze. Lumea animală 
însă nu este străină de aceste condițiuni. Animalele sunt în 
aceeaşi măsură legate de mediul înconjurător în care sunt 
legate plantele. Deasemenea şi corpul lor poate fi până la un 
punct oarecare mutilat. Îndividualitatea desăvârşită nu se gă- 
seşte nici în lumea animală nici în cea vegetală. 

O asemănare mai esenţială între plante şi animale constă 
în aceea că şi unele şi altele posedă activitate. Plantele, oricât 
ar părea de imobile, sunt înzestrate cu mobilitate lăuntrică. 
Nutriţia şi creşterea sunt în această privință dovezi ce nu pot 
fi puse la îndoială. Unele plante posedă şi o mobilitate ex- 
terioară în totul asemănătoare cu aceea a animalelor. Ele se 
-mişcă după soare, pare că urmărindu-l cu privirea. Altele îşi 
mişcă rădăcinile după hrană. O deosebire pare totuşi a exista 
din acest punct de vedere. Mişcările plantelor par a fi deter- 
minate, pecând mişcările animalelor par a fi spontane. Trebue 
să ne înţelegem însă în această privință. Mişcările plantelor 

sunt desigur determinate. Libere însă nu sunt nici mişcările 
animalelor. Legile naturii nu fac excepţie în viața animală. 
Ar fi dar nedrept să cerem dela plante mişcări libere, spontane, 
nedeterminate, câtă vreme nici animalele nu le posedă. Libere 
sunt acele mişcări pe cari le face o ființă condiţionată de pro- 
pria ei natură. Aşa înțeleasă libertatea, evident că vegeta- 
lele nu sunt mai puţin libere în activitatea lor decât animalele. 
Dacă totuşi mişcările animalelor sunt mai violente, mai frec- 
vente şi mai vizibile, dacă animalele aleargă necontenit şi ţipă, 
pecând plantele respiră şi înfloresc în linişte, aceasta nu în- 
seamnă că numai animalele au suflet, iar plantele nu, — de 
unde ar rezulta că natura a fost incapabilă să creeze suflete 
cari înfloresc şi respiră în tăcere. 

O mare deosebire între plante şi animale pare a consta 
în aceea că numai animalele sunt înzestrate cu simţire, iar 
plantele nu, Ideea că plantele nu simt se întemeiază pe con- 
statarea că nu au organe de simţire nici sistem nervos. Am 
văzut însă că simţirea este posibilă şi fără un sistem nervos. 
“Totuşi nu este adevărat că plantele nu-l au. Dimpotrivă ele 
au nervi, — ceeace se observă în diferitele lor organe: în 
frunze, în flori, şi așa mai departe. Totul dovedește deci că 
plantele posedă conştiinţă. Este probabil că conştiinţa lor se 
reduce la sensibilitate. Redusă însă la această funcţiune, viaţa 
sufletească nu dispare. Ea este numai pe o treaptă inferioară 
aceleia a omului şi a animalelor. Este probabil, spune Fechner, 
ca viaţa sufletească a plantelor să fie încă mai sensorială decât 
a animalelor cari, dacă nu-au rapune și conştiinţă de sine, au 
totuşi amintirea trecutului şi prevederea viitorului, pecând viaţa 
plantelor este cufundată în mersul prezent al vieţii, fără ca 
totuşi să facă excepție dela însufleţirea generală +). 

Negăm totuşi conştiinţa plantelor pentru motivul că ele 
nu se aseamănă în totul cu noi. Pentru acelaș motiv negăm 
şi conştiinţa astrelor. Să fie însă aşa cum credem? Pământul 
din care s'au născut toate fiinţele vii, plante şi animale, cari 
îi acoperă suprafaţa, să fie numai un bolovan lipsit de viaţă, 
iar universul numai o îngrămădire de materie neînsuflețită? 

Ceeace ne-a făcut în bună parte să credem că Pământul 
ar fi mort trebue să fie confuzia dintre dublul înţeles al acestui 
termen: acel de țărână şi de planetă. Să ne gândim însă, nu 


1) Desvoltările privitoare la această parte asupra sufletului plantelor 
se găsesc în Nanna oder über die Seele der Pflanzen. 

la pământul ţărână, ci la Pământul planetă cu tot ce-i aparţine, 
cu nenumăratele fiinţe vii cărora le-a dat naştere din sânul său 
şi le dă hrană. Toate aceste vietăţi nu sunt decât părţi sau 
membre ale lui. Mai mult, membrele unei ființe vii pot fi 
desprinse de corpul care le leagă, pecând nimeni nu ar putea 
să despartă o ființă vie din sistemul unitar al Pământului. 
Luat în acest înţeles desigur că Pământul nu mai pare nici 
most nici neînsuflețit. 

O altă cauză care ne-a făcut să credem că Pământul ar 
fi mort este ìn deprinderea noastră de a-l confunda cu globul 
construii de noi cu scopul de a-l reprezenta. Pete şi dungi 
albastre sunt pe această imagine oceanele, mările şi râurile; 
altele cenușii sunt munţii, şi aşa mai departe. Pe această ju- 
cărie viaţa nu ar avea cum să se vadă. Activitatea uriaşă a 
naturii s'a împietrit aici în contururi rigide. Ideea pe care 
ne-o facem asifel despre globul pământesc o atribuim apoi 
Pământului. Aşa fiind se înţelege dece Pământul ne apare 
mort. Îl socotim aşa, fiindcă noi înşine l-am omorât. Despre 
Pigmalion se povesteşte că ar fi făcut o statue atât de fru- 
moasă, încât s'a îndrăgostit de ea. Cerând Afroditei să dea 
viață pietrei neînsufleţite, zeiţa înduioşată l-a ascultat. Noi 
facem contrarul. De bucurie că am căpătat o copie a Pământului 
ucidem modelul. Forma umilă la care am redus Pământul gi- 
gantic in mărime şi forţă ne mulţumeşte. Totuşi câtă deo- 
sebire! Să eşim în mijlocul naturii, să privim activitatea ei 
neobosită, să simţim viaţa ei, şi atunci ne vom da seama ce 
greşit este a crede că Pământul ar fi mort. „Eşi la malul 
mării, ascultă, priveşte valurile cum isbesc în țărm, cum vine 
un val după altul şi marea întreagă este acoperită cu o turmă 
rătăcitoare; şi fiecare spune: nu eu sunt aceasta, ci forța în- 
tregului. care ne mână, pe mine și pe tovarăşele mele; ce aş 
putea eu, val singur?; auzi, priveşte cum vine furtuna şi cum 
ridică valurile din ce în ce mai sus, iar norii îi alungă şi 
zgudue corabia, şi toate steagurile fâlfâe într'o singură di- 
recţie; în aceeaş merg norii, în aceeaş valurile; tu însuţi tre- 
sari în tine şi în afara ta; căci ai desigur un alt sentiment 
decât atunci când priveai de pe banca de şcoală, iar profesorul 
îţi spunea: acesta este oceanul Atlantic, iar aceasta marea 
Mediterană. Acest sentiment s'a născut din viața Pământului, 
din care viaţa ta este “o parte, întrucât această viaţă te cu- 
prinde în pulsaţia si; însă cât timp ai stat pe banca de şcoală 
ai luat globul drept Pământ, iar ceeace simţi acum socotești 

numai drept o aparenţă, numai drept sensibilitatea ta, numai 
bun pentru poezie, iar orice poezie drept o născocire; ceeace 
profesorul ji-a arătat pe glob şi ceeace ţi-a spus despre miş- 
carea valurilor, despre flux și reflux şi despre atracția lunii, 
ar fi întregul adevăr despre lume; şi desigur este adevăr, dar 
nu tot adevărul. Lucrurile se petreceau altfel la primii oa- 
meni, cari încă nu reflectau stând deasupra naturii, ci sim- 
teau stând înlăuntrul naturii, cari nu stabiliseră încă deosebirea 
între organic şi anorganic, între ceeace merge cu suflet şi fără 
suflet; ci, fiindcă ei simțeau, că forţa care mişcă brațul lor, 
care agită picioarele lor este o forță sufletească, că sângele 
lor curge sub influenţa sufletului, că respirația lor porneşte 
din însufleţit, nu au putut gândi nicio agitare şi nicio mişcare, 
nicio curgere şi nicio adiere căreia nu-i stă la bază o forţă 
spirituală, şi fiindcă ei vedeau în natură o agitare şi o mişcare, 
o curgere şi o adiere mai puternică decât în micul lor trup, 
ei se închinară în faţă-i ca în faţa unei fiinţe divine” +). 

O nouă cauză care ne-a făcut să credem că Pământul 
nu are viaţă este în mărimea lui uriaşă faţă de micimea. noastră, 
şi în complexitatea formelor lui. Neputând să-l cuprindem cu 
o singură privire l-am împărţit în bucăţi pe cari la studiem nu 
numai în ştiinţe diferite şi în ore diferite, ci şi în institute 
diferite. Prin aceasta vieţuitoarele au fost separate de restul 
Pământului, animalele de vegetale, şi aşa mai departe. Cum 
am putea însă să mai vedem viaţă şi suflet întrun organism 
tăiat în bucăţi? Este de aşteptat ca după o asemenea operaţie 
Pământul să ne apară mort. 

Totuşi între Pământ şi organismele animale există des- 
tule asemănări, pentru a, fi în drept să admitem că şi Pămân- 
tul are viaţă şi conştiinţă. Ca toate fiinţele vii Pământul are 
un corp unitar, continuu, individual. El este încă individualitate 
într'un grad mai înalt decât celelalte vieţuitoare, întrucât nimic 
nu poate fi despărţit de organismul său. Deasemenea ca şi 
fiinţele vii Pământul este format din materie sub toate stările, 
distribuite în diverse formaţiuni. Ceeace la o fiinţă vie este 
scheletul, care dă formă părţilor mobile, pentru Pământ este 
scoarța lui solidă. Sângele lui este format din apele, cari it 
brăzdează în toate direcţiile, şi din materia topită, care se 


1) G. T. Fechner, Zend-Avesta oder iiber die Dinge des Himmels und 
des Jenseits. Dritte Auflage, Hamburg und Leipzig 1906. Vol. I, p. 10—11. 
Desvoltăririle lui Fechner privitoare la însuflețirea Pământului se găsesc 
in această scriere: Vol. I, cap. II—V şi Vol. II, cap. XV. 

găseşte în interiorul său. Dacă în constituţia Pământulu intră 
pe lângă materiile cari se găsesc în organismele vii şi altele 
pe cari acestea nu le au, de aici nu rezultă că Pământul ar 
avea mai puţină viaţă. În niciun caz nu rezultă că Pământul 
ar fi mort. Deasemenea Pământul dispune de o activitate lăun- 
trică intensă. Vulcanii, cari isbucnesc cu forţă uriaşă, o arată 
în chip netăgăduit. Transformările continue ale materiei, cir- 
culaţia ei neîntreruptă, sunt noui probe. Activitatea este totaşa 
de reală înlăuntrul Pământului ca şi înlăuntrul fiinţelor vii. 
Viaţa nu se întrerupe nicăieri. , 

Totul dovedeşte deci că Pământul este viu. Dacă nu ar 
fi aşa, viaţa animalelor şi a plantelor ar rămânea inexplicabilă, 
Pământul este mama tuturor vietăţilor de pe suprafața sa. Dacă 
însă el nv ar avea viaţă, de unde ar proveni viaţa acestora? 
Sau poate prin naşterea fiinţelor vii Pământul a cheltuit toată 
rezerva lui de viaţă? Sau născându-le a murit de durerile 
facerii? Căci dacă ar fi fost mort dinainte, nu ar fi avut cum 
să dea naştere fiinţelor vii. Mamă a plantelor şi a animalelor, 
Pământul trebue să fie cel puţin tot aşa de viu ca și creaturile 
sale. Pentru acelaş motiv, Pământul trebue să aibă conştiinţă. 
Altfel fiinţele vii ele însele n'ar fi avut de unde să o capete. 
Trebue să admitem chiar că conştiinţa Pământului este su- 
perioară conştiinţei noastre individuale. Plantele şi animalele 
împreună cu oamenii sunt ca membrele lui; îi sunt deci sub- 
ordonate. Pământul este deaceea o ființă superioară lor. Dacă 
însă nu numai se aseamănă ființelor vii de pe suprafaţa sa, 
dar le şi întrece, întrucât conchidem totdeauna dela corporal la 
spiritual, trebue să admitem că Pământul este însuflețit într'un 
grad mai înalt decât fiinţele vii individuale. 

În sprijinul acestei concluzii vin încă alte constatări. Ştim 
că viaţa sufletească se măsoară după gradul de individuaiitate 
şi de activitate liberă de care dispune o fiinţă vie. Am văzut 
însă că, în comparaţie cu animalele și cu omul, Pământul 
este un organism mai închis, mai unitar, prinurmare mai in- 
dividual. Deasemenea am văzut că în activitatea sa Pământul 
este mult mai independent de condițiuni exterioare decât omul, 
că prinurmare activitatea sa este mult mai interioară. De unde 
rezultă că Pământul este mai liber. Libere sunt acţiunile pornite! 
Cintr'un principiu interior, iar acţiunile Pământului sunt mal 
interioare, fiindcă găsesc condiţiunile lor în el însuș. Dimpohivă 
omul este mult mai determinat în activitatea sa de condițiuni 
exterioare. Dacă însă Pământul este o individualitate mai de- 

săvârşită decât omul şi animalele, şi dacă este mai liber în 
acţiunile sale, rezultă că este conştient într'un grad mai înalt 
decât toate aceste ființe, — individualitatea şi libertatea fiind 
măsura conştiinţei. Unii cred totuşi că activitatea animalelor 
şi a oamenilor este spontană, pecând mişcările Pământului ar 
fi provocate de forţe exterioare. Adevărul însă nu este acesta. 
Ca să se deplaseze dintrun loc în altul, omul are nevoe de 
rezistenţa pământului. Suspendat în spaţiu, lipsit adică de a- 
ceastă rezistenţă, şi presupunând că nici forja de atracţie a 
vreunui ali corp ceresc nu s'ar exercita asupră-i, el ar rä- 
mânea imobil. Dar Pământul? El se mişcă datorită atracției 
solare. Prinurmare dupăcum, pentru a se mişca, omul are nevoe 
de rezistența pământului, tot astfel Pământul are nevoe de atrac- 
ţia Soarelui. Cum însă rezistența şi atracția sunt deopotrivă 
forțe ale naturii, rezultă că şi pentru oameni şi pentru Pământ 
condițiunile de mişcare sunt aceleaşi, și că oamenii în miş- 
cările lor nu sunt mai independente decât Pământul. 

Se poate obiecta că Pământul nu dispune de sistem ner- 
os. Ştim însă din studiul animalelor şi al plantelor că viaţa 
conştientă nu este în mod necesar legată de un sistem nervos. 
Există ființe cari posedă simţire fără să aibă creer şi fără să 
aibă nervi. Dacă deci Pământul nu ar avea creer, nu ar fi 
o probă că este lipsit de simţire. Totuşi el are sistem nervos 
şi creer. Numai că, ceeace dealtfel este firesc, creerul Pămân- 
tului este altfel organizat decât al oamenilor şi al animalelor. 
În sistemul unitar al Pământului, în care sunt cuprinse toate 
ființele vii de pe suprafaţa lui, creerele individuale formează 
creerul său. Că aceste creere, deşi individuale, totuşi nu exclud 
posibilitatea unei conştiinţe unitare, este explicabil. Două emis- 
fere cerebrale nu dau conştiinţa noastră unitară? Doi ochi 
nu dau o singură imagine? Este posibil ca mai multe creere 
individuale să dea naştere în unitatea Pământului unei singure 
conştiinţe. Se va obiecta totuşi că creerele individuale nu sunt 
legate între ele prin nervi cum sunt legați ochii sau cum sunt 
legate emisferele aceluiaş creer. Totuşi este posibilă conştiinţa 
individuală şi fără asemenea conexiuni. Ganglionii nervoși ai 
insectelor sunt separați. Totuşi ei formează în fiecare insectă 
o conştiinţă individuală. Unitatea corporală a insectei ajunge 
pentru a forma unitatea conştiinţei sale. In acelaş fel, unitatea 
Pământului ajunge ca creerele individuale să formeze o con- 
ştiinţa unitară. Conştiinţa socială este o asemenea conștiință uni- 
tară formată de creere individuale. 

Sunt dar destule motive să credem că Pământul este 
însufleţit. Nu se poate însă ca dintre toate astrele el singur 
să aibă acest privilegiu. Astrele formează în totalitatea lor 
natura. Pământul cu vieţuitoarele de pe suprafaţa lui estel 
numai o parte a acestui întreg. Ar fi însă de neconceput ca o 
parte să aibă conştiinţă, iar întregul căruia aparține să fie 
mort. Toate astrele sunt de aceeaş natură cu Pământul și 
intră în acelaş sistem. Deaceea toate trebue să fie vii și în- 
sufleţite, cum este Pământul. In vechile credinţe religioase cor- 
purile cereşti erau considerate ca fiinţe cari servesc lui Dum- 
nezeu, iar după isvoarele biblice vechi ele ar fi însufleţite. 
Deasemenea după credinţele populare cerul este locuința unor 
fiinţe intermediare între om şi Dumnezeu, cari se numesc îngeri. 
Toate aceste credinţe nu sunt lipsite de fundament. Se ştie că 
fiecare element al naturii îşi are genul lui de fiinţe vieţuitoare 
pe cari le adăpostește. Apa adăposteşte peştii, aerul păsările 
şi aşa mai departe. Cari ar putea fi creaturile eterului ceresc, 
daci nu sunt astrele ele însele? Şi ce sunt ele decât ființe 
superioare, cari trăesc întrun element superior o viaţă supe- 
rioară? „Ele sboară şi înoată într'adevăr fără aripi, purtate 
de un element pe jumătate spiritual şi de o forţă pe jumătate 
spirituală; nu aleargă înfricoşate după hrană materială ci se 
mulţumesc cu lumina pe care şi-o trimit reciproc; nu se îm- 
bulzec şi nu se lovesc, ci se mişcă într'o ordine «clară pe un 
drum armonios1)”. Asemenea ființe n'ar putea fi considerate 
decât ca îngeri, aşa cum le-a considerat totdeauna credința po- 
pulară. Astrele sunt dar nu numai ființe vii şi însufleţite, ci 
sunt fiinţe superioare nouă. 


l 


3. Panteismul şi consecinţele lui filosofice. 


Natura este așadar, după Fechner, însuflețită. lată acum 
-modul în care filosoful german credea că se poate dovedi că 
sufletul naturii este Dumnezeu însuşi. Este neîndoios, spunea 
el, că natura a dat naştere independenţei şi conștiinței noastre. 
De aici rezultă că, departe de a fi moartă, natura trebue 
să aibă mai multă independenţă şi mai multă conștiință decât 
noi. Deşi însă în activitatea lor astrele sunt mult mai indepen- 
dente decât noi, fiecare având în sine propriile sale condițiuni 
de viaţă, totuşi independenţa lor nu este absolută, ci este com- 


1) G. T. Fechner. Zend-A.vesta, ed. cit, p. 144, Desvoltările privitoare 
da această parte în vol. I cap. VI. 

plectată prântr'un mai intim raport dintre activitatea lor, miş- 
cările fiecăruia condiţionând şi fiind în acelaş timp condiţio- 
nate de mişcările întregului lor sistem. Întrucât însă acest sistem 
formează natura întreagă, şi întrucât natura nu este determinată 
decât de oauze cari îi aparţin, rezultă că el este cel mai liber 
şi cel mai individual din câte există, deci nu numai conştient, 
ci şi cel mai conştient. Natura este dar însufleţită, iar sufletul 
ei este absolut independent. Deasemenea sufletul naturii, cu- 
prinzând în unitatea lui toate conştiinţele individuale, este atot- 
ştiutor. Infine, fiindcă cuprinde întreaga activitate a naturii, el 
este şi atotputernic. Această conştiinţă absolută, atotştiutoare 
şi atotputernică nu poate fi decât Dumnezeu. Dumnezeu este 
deci sufletul întregi naturi. El nu este în afară ct înlăuntrul ei. 
Natura este cu alte cuvinte însuflețită şi divină. Conştiința 
divină a naturii este ceva mai mult decât unitatea tuturor con- 
ştiinţelor individuale. Această unitate superioară nu exclude 
posibilitatea conştiinţelor individuale. După cum omul nu-şi 
pierde corpul individual în unitatea Pământului, tot astfel el 
nu-şi pierde conştiinţa individuală în conştiinţa divină a naturii +). 

In filosofia naturii Fechner a sfârşit deci la un panteism 
ca acel pe care l-a susţinut Spinoza la începutul timpurilor 
moderne. În afara însă a unei deosebiri pe care vom vedea-o 
mai departe, între concepţia lui Fechner şi aceea a lui Spinoza, 
trebue să remarcăm deocamdată că pe când panteismul celui 
din urmă este mecanist, exclude deci existența cauzelor finale 
sau a scopurilor din natură, panteismul celui dintâi este fina- 
list, admite deci în natură existenţa scopurilor. Fechner nu a 
discutat în mod special în opera sa problema creaţiunii. Ca 
un început de deslegare a acestei probleme el a susținut totuşi 
că Dumnezeu este acela care a creat fiinţele individuale având 
conştiinţa scopului pentru care le-a creat şi făcând din ele un 
fel de instrumente conştiente ale acţiunii sale. Dacă totuşi în 
natură se petrec acțiuni cari par a fi făcute fără conştiinţă, 
trebue, după el, să admitem că ele sunt resturi devenite incon- 
ştiente ale unei activităţi care la început a fost conştientă. In 
propria noastră activitate sunt nenumărate „exemple, — cum 
sunt scrisul şi cetitul, — de acţiuni cari, din conştiente cum 
au fost la început, au devenit inconștiente +). 

Concepţia finalistă a lui Fechner are la temelie constatarea. 

1) Desvoltările în Zend-Avesta, yol, I, cap, VII şi XL 


2) Desvoltările în Zend-Avesta, vol, I, cap. XI, K. şi Die Tagesansicht 
Gegentber der Nachtansicht, cap. XIV, 

acțiunii pe care experiența individuală ne arată că conștiința 
o exercită asupra corpului material şi asupra lumii înconjură- 
toare, acțiune care nu este numai conştientă şi voită, dar ur- 
măreşte şi scopuri anumite. Ceeace se petrece în mic în fiinţele 
individuale, spunea Fechner, se petrece în mare în natură. El 
credea chiar că acţiunea conştiinţelor individuale în lume nu 
se reduce numai la aceea din timpul vieţii, ci se continuă şi 
după moarte. Cu alte cuvinte el admitea nemurirea sufletului. 
Moartea, spunea el, trage un fel de văl peste întreaga intuiție 
a simţurilor. Ea este comparabilă deaceea cu închiderea ochi- 
lor. Dar, a închide ochii nu este a pune capăt vieţii su- 
fleteşti. In locul intuițiilor sensibile vin în acest caz amin- 
tirile. Viaţa de dincolo este deaceea o viaţă de amintiri. 
Prin moarte corpul individual se risipeşte în natură. Pentru 
spirit aceasta nu reprezintă nicidecum o pierdere. Dimpo- 
trivă spiritul individual capătă astfel mai multă libertate. 
Intrând el însuș în spiritul națurii, adică în Dumnezeu, 
spiritui ajunge deasemenea să-l cunoască pe Dumnezeu prin- 
tro intuiție directă. Întuiţia sensibilă de care dispune conștiința 
în timpul vieţii este ca ceva exterior. Amintirea este dimpotrivă 
o cunoaştere interioară. lată dece cunoaşterea divinității va fi 
intuitivă. Vom cunoaşte în primul rând spiritul general al Pă- 
mântului, şi vom cunoaşte apoi spiritul întregii naturi. Viaţa de 
dincolo nu se va reduce însă la amintirile vieţii acesteea. Amin- 
tiriie ei vor forma numai punctul de plecare al transformărilor 
„pe cari ea însăși le va suferi. Deasemenea nu se poate spune 
că conştiinţa în viaţa de dincolo va fi cu totul lipsită de corp 
material. Ea nu va avea un corp mărginit ca acel pe care l-a 
avut aici; va avea unul mult mai întins; va avea deci unul. Acest 
corp material al vieţii de dincolo este opera activităţii conști- 
inţei din viaţa de aici. Fiecare prin ceeace creiază în timpul 
vieţii îşi asigură continuitatea operei sale după moarte, când 
spiritui său continuă a fi activ. În această operă stă desvolta- 
rea pe care o ia după moarte viaţa sufletească +). 

Aşadar Fechner susţinea că universul fiind un organism 
înzestrat cu conştiinţă trebue să presupunem că activitatea lui 
ca şi activitatea oricării conştiinţe individuale este finală. El 
credea însă că finalitatea nu exclude mecanismul din natură, 
întrucât, după el, acestea nu sunt moduri de activitate incompa- 


1) Desvoltările în Das Biichlein vom Leben nach dem Tode şi Avesta 
vol. Il. cap. XXII şi urm. 

tibile. Finalitatea nu determină decât scopul activității din na- 
tură. Ordinea şi legalitatea acestei activităţi se datoresc cauzali- 
tății mecanice. Mecanismul şi finalismul deci nu se contrazic, 
ci se complectează. Natura este dar supusă atât finalităţii cât 
şi cauzalităţii. Legile mecanice sunt acele cari o guvernează. 
Ele lasă însă un rest de finalitate, căci în natură alături de mo- 
tive descoperim scopuri. Întâetatea chiar în determinarea acti- 
vilății din natură o are finalitatea şi nu mecanismul. 

lată ce întemeere a primit şi ce formă a luat panteismul 
finalist al lui Fechner. Ca orice finalism însă, şi acel al lui 
Fechner ridica problema răului. Cu alte cuvinte, dacă origina 
şi natura lumii este divină, se ridică întrebarea cum se explică 
existența răului în lume? Filosoful german nu s'a ferit să recu- 
noascâ greutăţile acestei probleme care era pentru el „ein 
hartes Problem”. După Fechner, răul nu se produce prin voinţa 
lui Dumnezeu. Voința şi acţiunea sa tind dimpotrivă să-l înlă- 
ture. În aceasta şi constă rolul pe care-l are răul în lume. Orice 
bine naşte din nevoia de a înlătura un rău. Aşa fiind, răul este 
isvorul binelui. Altfel Fechner credea că răul nici nu are rea- 
litate decât în lumea fiinţelor individuale. În universul ca uni- 
tate, care nu este decât forma exterioară a lui Dumnezeu, răul 
nu există!). 

Această convingere despre caracterul însuflețit şi divin 
al naturii cu toate celelalte consecinţe de ordin filosofic şi religios 
Fechner el însuş le-a înfățișat ca simple presupuneri lipsite 
de rigoarea adevărurilor ştiinţifice. „Eu însumi, scria el în 
fruntea operei sale capitale, sunt mult departe de a considera 
absolut sigure concluziile acestei scrieri. Cine ar putea să vor- 
bească cu deplină certitudine în domenii în cari numai punctul 
de plecare poate fi luat din realitatea empirică! şi în care nicio 
confirmare directă nu este posibilă, iar metodele cercetării exacte 
nu găsesc nicio aplicare? Deasemenea ştiu că această carte nu 
este o Evanghelie''2). Fechner aşadar îşi dădea bine seama de 
insuficienta întemeere a afirmărilor sale în domeniul filosofiei 
naturii, şi nu avea pretențiunea ca ele să fie crezute, cum sunt 
crezute revelațiile cuprinse în cărțile sfinte. 

Fechner nu a fost un gânditor sistematic. Opera sa filoso- 
fică cuprinde mai puţin tratări metodice de probleme decât re- 
flexiuni cu caracter filosofic ale unui naturalist. Trecând peste 


1) Zend: Avesta, Vol. I, cap. XI, G. 
2) Zend-Avesta, ed, cit, vol. I, p. IX. 

problema cunoaşterii, care dela Kant devenise actuală, fără șă; 
şi-o pună şi fără să-i dea vreo deslegare, el a intrat direct în 
problemele privitoare la filosofia naturii. lar principala metodă 
de care s'a servit în deslegarea lor a fost analogia. Modul par- 
ticular în care s'a folosit de metoda aceasta în construcţiile sale 
filosofice l-a schiţat el însuş în câteva cuvinte în ultima sa lu- 
crare filosofică. Trebue, spunea el acolo, să plecăm dela cercuri 
cât mai întinse ale experienţei pentruca prin generalizare şi 
lărgire a punctului de vedere să ajungem la cunoașterea a ceeace 
există în domeniile mai îndepărtate ale existenţei, acolo unde din 
cauza depărtării experiența nu mai ajunge sau a cărui întindere 
şi înălţime depăşeşte experiența noastră.2). Aceste câteva cu- 
vinte caracterizează îndeajuns de bine metoda de care s'a ser- ' 
vit Fechner în filosofie. 


4. Monismul ontologic. 


Ideea că natura ar fi însuflețită ridica intrebarea: în ce 
raport stau unul față de altul sufletul şi materia, şi ce sunt? 
Ca să ajungă la ‘concluzia că universul este însufleţit, Fechner 
plecase dela constatarea propriei noastre însuflețiri. Pentru a 
determina în ce raport stau sufletul şi materia, el s'a întors 
tot la propria noastră fiinţă, singurul loc unde percepem direct 
o conştiinţă. 

Se ştie, spunea el, că viaţa sufletească a oamenilor stä 
în strânsă legătură cu funcțiunile creerului. Întrebarea este în 
ce constă această legătură? Să presupunem că cineva ar privi în: 
creerul nostru ajutat de aparate optice cari i-ar îngădui să vadă! 
tot ce se petrece în timpul activităţii noastre mintale. Ceeace 
pentru noi este un complex de stări de conştiinţă, pentru obser- 
vatorul de care e vorba nu va fi decât activitate materială, adică 
mişcare a elementelor nervoase cari alcătuesc creerul. De unde 
provine această profundă deosebire? Se produce un fenomen 
pentru mine care gândesc, şi alt fenomen pentru observatorul 
care priveşte ce se petrece în acest moment în creerul meu? 
N'avem niciun motiv să admitem aceasta. Când un lucru privit 
dintr'o parte apare într'un fel şi privit din alta apare în altfel, 
credem că există două lucruri diferite? Desigur că nu. Acesta 
este totuşi cazul deosebirii dintre spirit şi materie. Unul şi ace- 
laş fenomen al gândirii poate să ne apară spiritual sau mate- 


1) Die Tagesansicht segeniber der Nachtansicht. p. 77 şi urm, 

dupăcum îl privim din lăuntru sau din afară. Credem 
greşit totuşi că avem aface cu două categorii diferite de existente, 
cari ar produce două genuri diferite de fenomene. În realitate 
dualitatea dintre spirit şi materie, pe care o presupunem în na- 
tură, este iluzie a dublei perspective din care privim acelaș fe- 
nomen. (Corporal apare orice fenomen, când este privit din 
exterior. Privit din interior şi pentru sine acelaş fenomen este 
spiritual. 

lată dece, cum în interior noi nu putem privi decât propria 
noastră fiinţă, rezultă că nu putem percepe decât conştiinţa 
noastră, iar celelalte fiinţe, deşi sunt şi ele la rândul lor însu- 
fleţite, nu ne apar decât ca materiale, iar conștiința lor o ad- 
mitem numai întemeindu-ne pe analogiile lor cu corpul nostru. 
Dacă însă sufletul ar fi de o altă natură decât materia, atunci 
el ar trebui să perceapă direct existențele de aceeaş natură cu 
el, adică celelalte suflete mai curând decât materia, care este 
de cu totul altă natură, — ceeace ştim că nu este posibil. Fap- 
tul acesta că în afară de propria noastră conștiință nu cunoaş- 
tem decât materie, deși totul dincolo de conştiinţa noastră nu 
este numai materie, dovedeşte că deosebirea dintre sufletesc şi 
material este o deosebire de punct de vedere. Incă odată deci, 
fizic şi psihic nu sunt existenţe de natură diferită, ci sunt un 
singur fenomen cu două aspecte. Unul nu trebue considerat 
efectul celuilalt. Ceeace este sufletesc nu se poate reduce la 
material și nici invers. Aspectul material al universului este 
comparabil scrisului, iar aspectul sufletesc înţelesului care îi 
aparține, în aşa chip însă că scrisul acesta viu care este natura 
îşi apare numai sieşi sub forma de înţeles, iar altora numai sub 
forma semnului exterior, şi că amândouă nu sunt împreunate 
întâmplător sau convenţional, ca în scrisul nostru, ci stau într'un 
raport necesar 1). Natura trebue dar considerată ca fiind aspec- 
tul exterior al conştiinţei divine, al sufletului universal; iar su- 
fletul universal trebue să fie natura așa cum își apare sieși. 

De aici nu trebue să conchidem că fiecare lucru din natură 
şi fiecare mişcare ar avea un spirit individual. Pretutindeni ex- 
perienţa ne arată că conștiința unifică o multiplicitate mate- 
rială. Mai multe vibrații ale aerului transmise substanţei ner- 
voase apar în conştiinţă sub aspectul unei sensaţii unitare şi con- 
tinue de sunet. Funcțiunea concomitentă a emisferelor cerebrale 
dă o gândire unitară. In general mişcările discontinue ale în- 


1) Zend-Avesta, ed. cit, vol. II, cap. XIX, D. 

tregei mase cerebrale apar în interior sub aspectul conştiinţei uni- 
tare şi continue. Pretutindeni deci conştiinţa unifică multipli- 
citatea exterioară reducând-o la o unitate interioară. lată dece 
nu trebue să cerem în natură un suflet pentru fiecare, lucru nici 
pentru fiecare mişcare. Conştiinţa este tocmai pluralitatea ex- 
terioară văzută din punctul de vedere al unităţii interioare că- 
reia îi dă naştere. 

Un sistem, spunea Fechner, este fizic, când îl privim în ra- 
port cu alte sisteme. Când îl privim în raport cuj el însuș, sis- 
temul este psihic. De aici rezultă că în fiinţa noastră! este însu- 
flețit întregul corp, nu numai o parte a lui. Teoria aceasta el o 
numea sinecologică, în opoziţie cu concepţia monadologică, cum 
îi spunea el, a lui Descartes şi Herbart, după cari sediul sufle- 
tului ar fi într'un punct anumit al creerului. El deosebea un 
loc al sufletului în înţeles mai larg, care este în tot corpul, de 
un loc în înţeles mai restrâns, care cuprinde sistemul nervos sau 
numai o parte a lui. 

Spuneam că, după Fechner, spirit şi materie sunt unul şi 
acelaș lucru. În privinţa aceasta concepția sa filosofică prezenta 
încă un punct de deosebire față de monismul panteist al lui Spi- 
noza, deşi ea era deasemenea un monism panteist. După Spinoza, 
spiritul şi materia erau „atribute” ale unei substanţe absolute. 
Ele nu erau așadar existența ea însăș. Pentru Fechner, spi- 
ritul şi materia sunt existenţa ea însăş. In afara lor. cu alte cu- 
vinte nu mai există nimic. lar ele nu sunt două existente deo- 
sebite, ci una singură privită din două puncte de vedere deose- 
bite. Aşa fiind, în deosebire de concepția ontologică a lu Spi- 
noza, care este un monism panteist, aceea a iui Fechner poate 
fi numită un paralelism psihofizic. | 

Dupăcum Fechner credea că nu există deosebire de natură 
între materie şi spirit, totastfel credea că nu există o deosebire 
de natură între organic şi anorganic!). Aceste două forme ale 
materiei s'au desvoltat din ceva care în starea sa primitivă nu 
este nici organic nici anorganic, şi care se numeşte stare cosmor- 
Sanică. Această stare primitivă a materiei a dişpărut pentru a 
lăsa loc formelor ei diferențiate. Diferenţierea care s'a produs 
însă nu este o separare totală şi definitivă, şi nu are un caracter 
absolut. Organicul şi anorganicul rămân legate în întregul sis- 
tem unitar al Pământului fără a se putea separa cu totul. Organis- 
mele vii pot fi considerate ca fiind corpuri cari datorită unor 


1) Desvoltările in Zend-Avesta, vol. Il, cap. XVI. 

condițiuni speciale au menţinut înlăuntrul lor. elementele în sta- 
rea primitivă din care în natură s'au separat în solide, lichide. 
şi gazoase. Ele sunt astfel comparabile unor noduri ale elemen- 
telor destinate altfel a se separa în sânul naturii anorganice. 

S'ar putea obiecta că neputinţa noastră de a construi fiinţe 
vii din materie moartă dovedeşte o deosebirea mai esenţială între 
organic şi anorganic decât aceea arătată. Răspunsul este că 
nu putem imita orânduirea şi mişcarea primitivă a elementelor 
din care au născut fiinţele organice. Imposibilitatea aceasta se 
întinde chiar la materia organică, căci nici din materie orga- 
nică nu putem construi fiinţe vii. De exemplu din făină “iu putem 
reconstitui un grăunte cu structura lui proprie. Cu atât mai puţin 
am putea reproduce acţiunea complicată prin care au luat naş- 
tere fiinţele vii în masa primitivă a Pământului. 

Privitor la origina biologică a omului Fechner caută să 
împace datele ştiinţei cu credinţele religioase. El revine astfel la 
concepția religioasă a primei perechi 'de oameni. Creată de 
Dumnezeu pe Pământ ea nu poate să semene cu oamenii 'născuţi 
din oameni. Durata lungă a vieţii era una din calitățile primilor 
oameni. Înmulțirea lor a făcut-o însă cu timpul inutilă, Pri- 
mele nevoi ale oamenilor au fost satisfăcute de instinctele lor 
primare. Fechner admitea totuşi ideea evoluţiei organice, în frun- 
tea căreia punea specia omenească. La întrebarea pe care şi-o 
punea, dacă evoluţia se va opri acolo unde a ajuns cu omul, el 
susținea că nu se poate răspunde decât cu presupuneri. Dacă ne 
gândim totuşi, spunea el, că Pămâniul a străbătut până acum 
atâtea perioade, nu pare probabil că aceasta din prezent va fi 
ultima. Aşa fiind, nu se poate nega posibilitatea în viitor a unor 
ființe superioare omulăi. Progresul cel mai apropiat pe care îl 
au oamenii de făcut ar fi, după Fechner, să se libereze de Pă- 
mânt şi cu membrele dindărăt așa cum sau liberat cu cele 
dinainte devenind fiinţe înaripate. 

Să ne întoarcem însă la paralelismul psihofizic. Spiritul şi 
materia sunt, după Fechner, unul şi acelaş fenomen. Dar cu atât 
nu este deslegată problema existenţei, căci rămâne să vedem 
care este natura acestei fenomenalități cu dublu aspect la care 
a fost redusă. S'a admis că materia şi conştiinţa sunt aspecte ale 
unuia şi aceluiaş fenomen. Ce esie însă acest fenomen? Spiri- 
tual sau material, un fenomen este ceva care se întâmplă sau 
care se produce. Este de observat însă că nimic nu se poate pro- 
duce decât în virtutea unei legi sau — cum se mai spune — 
determinat de o lege. Se obişnueşte a se crede că o forţă poate 

produce un fenomen. Forţa însă nu este o existență în sine. 
Când voim să o exprimăm, o redăm sub forma uner legi sau a 
unui raport. Ea nici nu este altceva. Forţa de atracţie bunăoară 
nu există nicăiri; ea este pur şi simplu funcţiune a raportului din-. 
tre masele şi distanţele a două corpuri. Cauza unui fenomen este- 
totdeauna, nu o forţă oarecare, ci legea lui. Conștienți de acea- 
sta, când voim să explicăm un fenomen, enunțăm legea lui. In 
legea sa stă prinurmare realitatea oricărui fenomen. 

Dacă însă realitatea se reduce la lege, care pretutindeni tre- 
bue să fie acelaş lucru, în lumea fenomenelor materiale ca şi în 
aceea a fenomenelor spirituale, de unde provine această dublă. 
fenomenalitate? Legea fiind raţiunea de a fi atât a fenomenelor 
sufleteşti cât şi a fenomenelor materiale, explicaţia dualității 
lor, — cel puţin aparente, dacă nu reale, — trebue să se gă- 
sească în natura legii, adică în însuşirile ei. Legea este un raport 
constant sau un sistem. Legea atracției de pildă este sistemul 
invariabil al masei şi distanţei corpurilor cari se atrag. Prin ce- 
se deosebeşte însă sistemul unei legi materiale de sistemul 
unei legi spirituale? Răspunsul nu este anevoe de găsit. 
În lumea materială sistemul apare, din punctul de vedere 
al multiplicităţii pe care legea o uneşte. In lumea spirituală 
acelaș sistem apare din punctul de vedere al unităţii rea- 
lizate de lege. Prinurmare ceeace face ca sistemul unei legi să. 
apară în acelaș timp sub aspectul material şi sub aspectul spi- 
ritual provine din însăş natura sistemului, — care poate fi con- 
siderat în acelaş timp sub aspectul multiplicităţii pe care legea 
o unește, — şi atunci apare exterior, spaţial și material —, 
sau sub aspectul unităţii realizate de lege, — și atunci apare in- 
terior, unitar, continuu, deci spiritual. lată dece, dupăcum toate 
sistemele de legi ale corpului nostru formează din punctul de 
vedere al unităţii lor interioare conştiinţa noastră individuală, 
totastfel unitatea interioară a sistemelor de legi ale naturii, cari 
ne Apar exterioare, deci materiale, formează conștiința divină. 
Aceasta este limita superioară a existenţei. 

La cealaltă extremitate a realităţii, la limita ei inferioară, 
în opoziţie cu filosofia speculativă a naturii, și de acord cu ce- 
rințele ştiinţelor naturii, Fechner a admis existența atomilor, — 
a unor atomi însă nu absoluţi, materiali, ci relativi şi imateriali, 
concepuţi ca centri de forță. Preocuparea sa de a nu fi în opo- 
ziție cu rezultatele ştiinţei l-a făcut să accepte împotriva idealis- 
multi teoria atomică. Concepţia sa despre natura existenţei în- 
să, pe care o reducea la o fenomenalitate cu dublu aspect fără 

„alt substrat decât legea, nu i-ar fi îngăduit să considere atomii 
ca realităţi materiale absolute 1). 

Pentru Fechner, aşadar, real în univers nu este decât spi- 
ritul. Tot ce este corporal este simbol a ceva sufletesc. Ideea 
aceasta ar fi, după Wentscher, intuiţia fundamentală a concep- 
ției filosofice a lui Fechner 2). Totuşi spiritul nu există ca un 
lucru în sine dincolo de aparentele lui fenomenale. El este ceeace 
percepem noi. Lumea pe care o percepem este dar adevărata 
lume. De partea a ceeace numim spirit realitatea ultimă este în 
cea mai înaltă şi ultimă unitate a conştiinţei, care este conştiinţa, 
-divină. De partea a ceeace numim materie este în atom, elemen- 
tul ultim al ei. 


5. — Psihofizica, Estetica şi Morala. 


Fechner, cum am mai spus, este întemeetorul unei noui 
ştiinţe, pe care a numit-o Psihofizică. Obiectul ei îl constitue 
studiul legilor legăturii dintre trup şi suflet. După unii, întemeerea 
acestei științe ar constitui meritul cel mai mare al filosofului 
german, întrucât din ea s'a desvoltat mai târziu psihologia ex- 
perimentală. Domeniul ei însă fiind în întregime experimental, 
nu aparţine filosofiei, aşa încât nu este cazul să ne ocupăm aici 
de rezultatele obţinute de Fechner el însuș în cercetările sale 
psihofizice. Câteva indicaţiuni generale putem da totuşi. Fechner 
a împărțit câmpul psihofizicei în două. In prima parte raportul 
dintre fizic şi psihic trebuia să fie cercetat după metodele fizice. 
În partea a doua acelaş raport trebuia studiat din punctul de ve- 
dere al fiziologiei şi al anatomiei, — în deosebi a sistemului 
nervos. În ceeace se referă la legile psihofizicei Fechner a sta- 
bilit privitor la sensibilitate legea care poartă numele său şi al 
lui Weber. Weber stabilise că intensitatea sensaţiei rămâne 
aceeaş, dacă raportul dintre excitaţii este acelaş. Pe baza, acestei 
legi şi a cercetărilor sale proprii Fechner a stabilit că sensaţia 
“creşte şi scade proporțional cu logaritmul excitației. Cercetările 
experimentale întreprinse mai târziu au arătat că această lege 
are un caracter relativ. Meritul lui Fechner nu stă în adevărul 
acestei legi, ci în întemeerea psihofizicei. 

Aceeaş metodă experimentală pe care a introdus-o în stu- 
diul vieţii sufleteşti a încercat Fechner să o introducă şi în 


1) Desvoltările în: Ueber die physikalische und philosophische Ato- 
menlehre. Leipzig, 1855, 
2) Max Wentscher. Fechner und Lotze. Miinchen 1925, p. 38, 


www.dacoromanica.ro 


Gustav Theodor Fechner 269 


Estetică. El era un adversar hotărît al esteticei speculative, 
pe care o numea estetica de sus (Aesthetik von oben), fiindcă 
pleacă de sus, dela principii filosofice generale, pentru a ajunge 
jos, la faptele particulare. Ea pleacă așadar dela explicări la 
faptele de explicat, în loc să facă drumul invers, singurul, firesc. 
lată dece, teoriile ei sunt artificiale şi inadmisibile. Acestei: 
estetici speculative, Fechner îi opunea estetica sa experimentală, 
de jos (Aesthetik von unten). Ca toate stările sufleteşti, stările 
sufleteşti estetice sunt şi ele măsurabile şi pot fi supuse ex- 
perienţei. Obiectul esteticei este de a face aceasta. Ea nu 
trebue să determine ca până acum în mod inutil esenţa obiec- 
tivă a frumosului şi să deducă din aceasta teoriile ei. Un 
asemenea procedeu medieval nu poate să ducă la niciun re- 
zultat. Frumos este ceeace produce plăcere nemijlocită. Estetica 
trebue să determine pe calea experienței legile acestei plăceri. 
Altfel spus, estetica trebue să determine raporturile plăcute 
din punct de vedere estetic, cari stau la baza aprecierii este- 
tice în artă. 

lată acum, în câteva cuvinte, şi rezultatele generale la 
cari a ajuns Fechner în cercetările sale din domeniul esteticei. 
Se pot distinge, spunea el, legi estetice calitative şi cantitative; 
legi primare şi secundare; legi formale şi materiale. Primele 
două legi, ale pragului şi ale ajutorului estetic, sunt legi can- 
titative, secundare şi materiale. lată în ce constau ele: După. 
legea pragului, pentru producerea plăcerii estetice nu este nevoe 
numai de o impresie de o anumită calitate, ci şi de o anumită, 
cantitate sau intensitate. După legea ajutorului sau a urcării, 
din întâlnirea lipsită de contradicţie a condiţiilor de plăcere 
estetică naşte un rezultat mai mare, adesea chiar mult mai 
mare decât este valoarea de plăcere individuală a lor. În afara 
acestor legi Fechner a mai stabilit alte trei legi calitative, pri- 
mare şi formale. După legea legăturii unitare a multiplului, 
reprezentări diferite trebue să se grupeze în ceva unitar, pentru 
a fi în spiritul plăcerii estetice. După legea adevărului sau a 
lipsei de contradicţie sau a acordului, reprezentări deşteptate 
din diferite părţi de ceva presupus identic trebue să se grupeze 
în mod real în ceva identic, pentru a produce plăcerea estetică. 
Infine, după legea clarităţii, reprezentările cari produc plăcerea 
estetică trebue să fie inteligibile. Fechner numea şi principii 
aceste ultime trei legi estetice, datorită caracterului lor cu 
totul general și datorită faptului că ele exprimă condiţiunile: 
esenţiale ale plăcerii estetice. La ele filosoful a mai adăugat 

ca lege secundară, legea asociaţiei. După legea aceasta, pro- 
duce plăcere estetică ceeace ne aduce aminte de un lucru care 
„are oarecari raporturi cu o plăcere estetică. În afara acestor 
legi estetice, Fechner a căutat, plecând dela experienţele lui 
Zeising, să determine o formă fundamentală a frumosului. Con- 
cluzia la care a ajuns a fost că impresia estetică este con- 
diționată totdeauna de raporturi formale. 

In Morală, cum am mai spus, Fechner a susţinut o con- 
cepţie evdemonistă. lată acum pe ce şi-o întemeia şi forma 
pe care i-a dat-o. Activitatea universală, spunea el, urmăreşte 
realizarea unei stări de echilibru sau de stabilitate. În viaţa 
sufletească plăcerea singură fiind capabilă să asigure echili- 
brul sau stabilitatea, iar durerea constituind o stare de insta- 
bilitate, rezultă. că scopul activităţii sufleteşti este şi trebue să 
fie plăcerea. Conduita morală a oamenilor trebue aşadar să 
urmărească drept scop ultim plăcerea sau echivalentul ei în 
timp: fericirea. Nu însă plăcerea individuală, ci cea colectivă 
sau generală. Şi iată dece. Scopul activităţii universale este 
maximum de stabilitate. Aşa fiind activitatea morală, care ur- 
mărește echilibrul subiectiv, trebue să realizeze deasemenea ma- 
ximum de plăcere. Aceasta nu se poate însă decât în totalitatea 
omenirii şi nu întrun individ luat aparte. Cu alte cuvinte in- 
dividul are datoria morală de a produce cea mai mare fericire 
în lume, şi aceasta chiar cu riscul de a sacrifica plăcerea sau 
fericirea personală. Aşadar trebue să producem, nu să folo- 
sim, maximum de plăcere. Deşi evident evdemonistă și deci 
în contradicţie cu rigorismul kantian, Fechner era convins că 
morala sa se întemeiază pe un principiu care nu este decât 
acel al moralei kantiene, cu simpla deosebire că cuprinde un 
conţinut real. 


Caracterizarea generală a concepţiei. 


Căutând să caracterizeze el însuş concepția sa filosofică 
Fechner spunea că întrun anumit înţeles ea este materialistă, 
deoarece admite că sufletul nu poate să existe fără materiainici 
divinitatea fără natură. Ea este însă idealistă sau spiritualistă, 
întrucât pentru ea materia nu există decât faţă de spirit ca un 
aspect al ei sau ca un rezultat al raportului dintre spirite. 
Aceeaş concepție, spunea Fechner, se apropie de panteismul 
spinozist, întrucât admite că Dumnezeu şi natura sunt o sin- 
gură existenţă. În deosebire însă de spinozism, care exclude 

«cauzalitatea dintre material şi spiritual supunându-le unei cau- 
zalităţi independente, doctrina aceasta își reprezintă fenome- 
nele spirituale şi materiale ca fiind identice. Ea este deci feorie 
a identității spiritului şi materiei. Şi fiindcă această identitate 
este aceea a unui fenomen cu dublu aspect, doctrina poate 
fi numită un paralelism fenomenist. 

În liniile ei generale concepţia flosoficà a lui Fechner 
este filosofia identităţii, pe care a susținut-o un timp Schelling. 
Fechner recunoștea chiar că filosofia sa se întemeiază pe con- 
cepția lui Schelling. Deosebirea constă mai mult în metoda 
de care s'a folosit fiecare din aceşti doi gânditori decât în 
rezultatele la cari au ajuns. Schelling era unul dintre repre- 
zentanţii de frunte ai filosofiei speculative, şi în această ca- 
litate se folosea de metoda deductivă. Fechner a voit să înlăture 
speculaţia și să pună la temelia concepției sale inducția. Pe 
această cale a ajuns el la paralelismul său psihofizic. 


Eduard von Hartmann 


I. Reacţiunea antimaterialistă fin filosofia ger- 
mană din a doua jumătate a veacului al XIX-lea. 


Dacă cercetăm ecoul, pe care l-au avut în public 
operele filosofilor germani din secolul trecut, suntem sur- 
prinşi de o curiozitate. Schopenhauer, care a fost un pre- 
coce şi care, la 30 de ani, în Lumea ca voință şi re- 
prezentare (1819) şi-a dat măsura întreagă a talentului său 
de gânditor şi artist al scrisului, a fost ignorat de con- 
temporanii săi timp de trei decenii. Se ştie că el în- 
cepe să fie cunoscut şi prețuit abea după mijlocul veacului. 
Dimpotrivă Eduard von Hartmann — care a fost şi el un 
precoce, dar în nici un caz de talia lui Schopenhauer — 
publicând la 26 de ani Filosofia inconştientului (1868), a ob- 
ţinut un succes imediat neobişnuit operelor filosofice: în zece 
ani s'au epuizat opt ediţii! 

Această reacțiune, atât de capricioasă, a publicului ger- 
man faţă de două opere cu un cuprins de idei asemănător, 
nu poate fi explicată nici prin deosebiri în valoarea resped- 
tivă a celor două opere, nici prin diferențe în puterea de 
sugestie a autorilor lor. Căci, din amândouă punctele de ve- 
dere, superioritatea lui Schopenhauer este neîndoelnică. Elanul 
imaginației creatoare şi forța de plasticizare și pregnare a 

ideilor fac din Lumea ca voință şi reprezentare o capo-d'operă 
a literaurtii filosofice. În comparaţie cu ea, Filosofia incon- 
știentului ne apare ca o carte lipsită de originalitate, greoae 
din pricina balastului materialului ştiinţific ádunat în grabă. 
Explicaţia curiozităţii trebue căutată atunci în celălalt factor 
determinant al succesului: predispozițiile existente în atmosfera 
culturală a vremii. Rezistenţa publicului german din prima ju- 
mătate a veacului faţă de ideile lui Schopenhauer trebue în- 
țeleasă ca o nepotrivire între aceste idei şi spiritul dominant 
al epocii; după cum succesul aceloraşi idei şi al concepţiei 
asemănătoare a lui Hartmann în a doua jumătate a secolului 
este expresia aderenţii acestui punct de vedere la ideologia. 
preferată a vremii. 

Toate acestea ne arată că o schimbare radicală de ati- 
titudine a avut loc în cultura germană către mijlocul secolului 
trecut. Evenimentul hotăritor a fost desigur revoluţia dela 
18481). | 

Agitaţiile poluiice, care au culminat în mişcarea con- 
stituţională din 1848-49, sunt expresia dorinţei de emancipare 
a burgheziei de sub tutela feudalismului autoritar. Echivalentul 
ideologic al acestei mişcări este filosofia Stângei hegeliene, 
filosofie cu tendinţe materialiste accentuate, asemănătoare cu- 
rentului de idei care a premers revoluției franceze. „,Deca- 
denţa idealismului german, care datează, după noi, din 1830, 
se transformă încetul cu încetul într'o luptă, politică şi ecle- 
ziastică, împotriva puterilor existente, luptă în care materia-- 
lismul filosofic nu a jucat la început decât un rol secundar, 
deşi întreg caracterul epocii începu să tindă către materialism ''2). 
În această luptă burghezia germană reuşeşte să-şi atingă ţelurile 
principale. Constituţia din 1850, octroaiată de regele Prusiei 
Frederic-Wilhelm — ca şi în Franţa, Charta din 1815 — 
satisface în bună parte interesele păturii înstărite prin intro- 
ducerea votului pe colegii censitare. F. A. Lange observă, în 
această privinţă, că monarhia din [ulie şi constituţionalismul 
francez atrăgeau simpatia cercurilor, care deveniau acum con- 
ducătoare în (Germania, din pricina legăturii acestor instituţii 
cu interesele materiale ale claselor posedante5). 


1) H. Hoffding, Histoire de la philosophie moderne, tr, par P. Bor- 
dier, Il-e éd., Paris 1908, t. 11, p. 226-7; K. Kautsky, Ethik und materialis- 
tische Geschichtsauffassung, Stuttgart-Berlin, 1922, p. 42-3. 

2) F.-A. Lange, Histoire du matérialisme et critique de son impor-- 
tance à notre époque, tr, par B. Pommerol, Paris 1911, t. II, p. 97. 

p, cıt, p. 98. 

Se produce atunci; ìn Germanja după 1848, ca şi în 
Franța după 1789, o schimbare de front în atitudinea noilor 
factori conducători. Pe de o parte, mulțumită în interesele 
ei vitale, iar. pe de altă parte, speriată şi de mişcările mun- 
citorimii franceze (1848, 1471) şi de progresul rapid, după 
"1870, al noilor partide: social-democraţia şi centrul catolic, 
burghezia germană se împotriveşte afirmării noilor veniţi în 
arena politică. Legile represive contra socialiștilor, luate de 
Bismarck în anii 1878—--90, ilustrează această tendinţă. 

In acelaș timp lupta se dă, pe planul cultural, îm- 
potriva materialismului. Paralei cu desvoltarea mişcării de- 
mocratice, constatăm şi o mare răspândire a scrierilor mate- 
rialiste. Forţă şi materie a lui Büchner se tipăreşte, în anii 
1855—1889, în şasesprezece ediții, ajungând una din cărțile 
cele mai populare. Descoperirea principiului conservării ma- 
terei şi energiei (1845) a constituit baza şiiinţifcă pe care 
s'a clădit materialismul. Materialismul german din a Il-a ju- 
mătate a secolului XIX este, ca materialismul de totdeauna, o 
armă de luptă ideologică. o uneltă de răsturnare a valo- 
rilor şi instituţiilor dominante. Impotriva lui se ridică acum 
o serie de curente filosofice al căror „.leit-motiv” este tocmai 
critica materialismului. Neokantismul, imanentismul, construc- 
pile idealiste pe bază realistă sunt diferite întruchipări ale 
curentului antimaterialist care domină cultura germană de. după 


1848. În această atmosferă favorabilă speculației — și nu 
în aceea dinainte de 1848 când se disolvase filosofia roman- 
tică — esle firesc să găsească Schopenhauer admiratori. Pe- 


simismul său era foarte poirivit pentru a scoate în relief, a 
doua zi după 1848, zădărnicia oricărei sforțări de luptă social- 
politică. Succesul lui Hartmann se integrează în aceeaş ofen- 
sivă împotriva materialismului. În mijlocul desvoltărei extraor- 
dinare a mentalități ştiinţifice predispusă la materialism, apare 
tocmai la timp Filosofia inconştientului pentru a arăta că la 
spatele materiei şi a jocului mecanic orb stau vechile esențe 
spirituale, care conduc lumea teleologic. 

Hartmann face parte, alături de Lotze, Fechner, Wundt, 
din acest curent neoromantic 1), care este o incercare de adap- 
lare a spiritualismului la ultimele cuceriri ale științei. Fizica 
a priori a lui Hegel şi Schelling, care nu puţin a contribuit 


4) F.-A. Lange il numeşte „acest îniârziat al speculaţiei noastre ro- 
mantice" (op. cit. t. I, p. 442, nota 18); cfr, H. Foffding, op. cit. p. 559. 


18 

la compromiterea sistemelor lor, apărea acum ca un adevärat 
anacronism. Protagoniştii noului spiritualism țin seamă de pro- 
gresul ştiinţelor, acceptă adevărurile lor; ei fac rezerve numai 
în privinţa consecinţelor filosofice ce sunt scoase din ele. Ei 
nu admit că materialismul este concluzia firească a altimeior 
descoperiri ştiinţifice, ci cred dimpotrivă că adevărurile ştiia- 
telor sunt perfect compatibile cu o interpretare spiritualistă 
a existenţii. Hartmann excelează în această privinţă. Toate 
descoperirile ştiinţelor pozitive îşi găsesc un loc în sistemul 
său; chiar şi darwinismul, care, abea apărut, cu greu își făcea 
drum în știință şi filosofie, este înglobat în Filosofia inconștien- 
tului. Şi îmbinate cu acestea, găsim concepţiile mistice şi ro- 
mantice ale unui Bóhme, Schelling, Hegel, Schopenhauer, înir'o 
sinteză tot atât de cuprinzătoare ca şi aceea a lui Hegel. 


II. Viaţa şi scrierile. 


Karl Robert Eduard von Hartmann sa năs- 
cut la 25 Februarie 1842 la Berlin. Tatăl său era că- 
pitan de artilerie, iar mama sa fiica unui medic. Hart- 
mann s'a format în atmosfera specific prusacă de pe timpul 
lui Bismarck, in epoca de încordare militară în care sa 
clădit al doilea imperiu german. Copilul precoce a primit 
de timpuriu o educaţie foarie îngrijită și completă. Matema- 
ticile superioare şi fizica, dar mai ales literatura, filosofia, mu- 
zica şi pictura atrăgeau atenţia tânărului. La 16 ani, cu stu- 
diile liceale terminate, Hartmann îmbrățișează cariera militară, 
pentru care se credea chemat. Desigur că in această alegere 
el a fost influențat și de mediul aristocratico-militar, căruia 
îi aparţinea prin origină şi educaţie. In acelaş timp se pare că 
a avut în vedere şi avantajul timpului liber, pentru a-l în- 
china înclinărilor sale pentru artă și ştiinţă. Un accident ne- 
fericit închee însă. numai după trei ani, o carieră care se 
anunța strălucită. O rană gravă la genunchiul stâng, urmată 
de un tratament greşit, îl sileşte să părăsească armata. 

El se consacră atunci picturei și muzicei. Dar în curând 
se convinge că nu posedă forța creatoare capabilă să pro- 
ducă opere la înălțimea exigențelor sale rafinate. Atunci 
se întoarce către o pasiune mai veche: problemele filosofice. 
Cunoştinţele ştiinţifice pe care le poseda din plin alcătuiau 
trepiele pe care putea să se urce în domeniul misterios şi 
plin de poezie al metafizicei. Atât aptitudinile de gânditor cât 

fantezia lui Hartmann puteau fi aici complet satisfăcute. 

In filosofie, Hartmann este un autodidact. Dela in- 
ceput a pătruns direct operile marilor gânditori: Leibniz, Kant 
şi mai ales ale filosofiei romantice germane, din arsenalul 
căreia a împrumutat multe idei. Din frământarea gândirii din 
anii 1864-67 s'a născut opera Filosofia inconştientului. Apa- 
riția ei provoacă așa de mare vâlvă, încât i se fac trei oferte 
de a veni la universitate. Impiedecat, din pricina suferințelor, 
de a ocupa orice funcție, dar şi iubitor de independenţă, Hart- 
mann, refuză propunerile. Starea piciorului se agravează şi-l 
țintueşte în casă pentru tot restul vieţii. Mereu devotat ideilor 
şi speculaţiei, printr'un efort supraomenesc, Hartmann îşi con- 
centrează forţele spirituale pentru cercetarea și elaborarea tu- 
turor problemelor filosofice în lumina punctului său de vedere. 
La adăpost de grijile materiale, viaţa lui Hartmann, privită din 
afară, se desfăşoară simplu, uniliniar. Acest exterior monoton 
ascunde însă un sbucium sufletesc continuu. În tihna unei vieţi 
de familie ideale, susținut în suferință şi în polemică, de soţia 
sa Agnes Taubert — şi după moartea acesteia de a doua 
soție Alma Lorenz — iubit de pieteni, Hartmann îşi transfi- 
gurează suferința corporală în bucuria creaţiei de idei. 

„Activitatea lui scriitoricească, precum şi ansamblul o- 
perelor, poate fi împărțită în patru părți!): 

i. Prima perioadă (1868-78) cuprinde operele, în care 
Hartmann îşi schiţează în linii mari concepţia şi ia atitudine 
faţă de doctrinele opuse: Ueber die dialektische Methode 
(1868), Philosophie des Unbewussten (1868), Kritische Grund- 
legung des transcendentulen Realismus (1875), Neukantianis- 
mus, Schopenhauerianismus und Hegelianismus in ihrer Stel- 
lung zu den philosophischen Aufgaben der Gegenwart (1877). 
În alte scrieri, Hartmann își apără punctul de vedere față de 
obiecțiile naturaliștilor: Das Unbe:wusste vom Standpunkt der 
Physiologie und Descendenztheorie (1872), Wahrheit und Irrtum 
im Darvinismus (1875). Die Selbstzersetzung des Christentums 
und die Religion der Zukunft (1874) îi defineşte poziţia faţă 
de teologia creştină. 

2. Polemicile în jurul Filosofiei inconştientului încetând, 
Hartmann este preocupat de desvoltarea sistemului (1878-87). 
In 1879 apare Die Phänomenologie des sitilichen Bewusstseins, 


1) Impărțirea e făcută de însuşi Hartmann (Philosophie des Unbewus- 
sten, ed. XI, Leipzig 1904, B. I, p. XX). 

în care unii văd opera cea mai valoroasă a tecundului gânditor. 
Atitudinea față de creştinism este precizată în scrierile: Das 
religiöse Bewusstsein der Menschheit im Stufengange seiner 
Entwickelung (1881) şi Die Religion des Geistes (1882). Tot 
acum publică şi Philosophie des Schönen (1887), urmată de 
studii politice şi sociale. 

3. Perioada anilor 1887-96 este de sistematizare a ideilor 
şi pregătire pentru viitor. Din acest timp avem Das Grundpro- 
blem der Erkenninistheorie (1889), apoi cercetări de istoria 
filosofiei şi scrieri politice şi sociale. 

4. Ultima perioadă (1896-1906) cuprinde operele care închee 
sistemul şi trag concluziile cercetărilor istorico-filosofice de până 
acum. HKategorienlehre (1896) este opera teoretică cea ma 
preţuită. Urmează Geschichte der Metaphysik, Die W eltanschou- 
ung der modernen Physik (1901), Das Christentum des Neuen 
Testamentes (1905), Das Problem des Lebens (1906). Din 
1905 Hartmann terminase opera monumentală System der Ph- 
losophie im Grundriss, care apare după moartea lui în opt 
volume, cuprinzând o expunere a întregului sistem. 

Moartea îl surprinde în 1906, pe când lucra la o filo- 
sofie a istoriei. A murit înconjurat de cercul restrâns al prie- 
tenilor, dar uitat şi de specialiști şi de marele public. Locul 
pe care astăzi filosofia germană i-l acordă în galeria gândi- 
torilor de mâna întâia este o recunoştinţă tardivă, dar meri- 
tată, a unei vieți închinate în întregime meditaţiei şi scrisului. 


III. Teoria cunoaşterii. 


Impresionat de progresul ştiinţelor naturii, Hartmann 
susține că metafizica trebue să împrumute metoda induc- 
tivă a acestora. El nădăjduia, probabil, că, în acest mod, 
filosofia va dobândi, pentru afirmațiile ei siguranța legi- 
lor ştiinţifice. Concluziile Filosofiei inconştientului sunt 
prezentate ca „rezultate speculative obținute prin metoda 
ştiinţelor inductive”. Hartmann crede că ceeace a discre- 
ditat sistemele idealiste anterioare a fost întrebuinţarea nnor 
metode greşite: intuiţia şi deducţia. Prin aceste procedez nu 
putem pătrunde până la realitatea externă, deoarece intuiţia nu 
scoate la iveală decât conţinutul propriei noastre conştiinţi, 
iar deducția nu poate eşi din cercul strâmt al principiilor dela 
care a plecat. Rațiunea nu poate cunoaşte lumea extrăgând 
totul din propria ei substanță. Orice cunoştinţă despre lumea 


din afară pleacă dela experiență. Filosofia trebue să procedeze 

la fel. După cum în ştiinţă inducția ne îndrumează dela un 
fenomen dat către cauza lui necunoscută, tot astfel metafi- 
zica este îndreptaţită să meargă. prin inducție, dela lumea 
fenomenală la esenţa ei. În acest punct important, Hartmann 
sa depărtează de pozitivişti şi kantieni: el crede că inducția 
poate depăşi experiența, trecând în lumea suprasensibilă. 

Atitudinea realistă a lui Hartmann în teoria cunoaşterii 
—- cuprinsă în această metafizică pe bază inductivă — trebuia 
apărată faţă de poziţiile adverse. În acest scop, Hartmann 
face o critică susținută și bine întemeiată idealismului episte- 
mologic. Gândit până la ultimile lui consecinţe, idealismul su- 
biectiv duce inevitabil la solipsism şi, în ultima instanță, la 
ceeace Hartmann numeşte așa de expresiv „,iluzionismul ab- 
solut”. Lumea devine întâi visul inexplicabil al eului meu 
şi apoi, fiindcă însuşi acest eu este o simplă aparenţă, exis- 
tența devine un vis al nimănui. Din acest punct de vedere 
credința în existenţa şi a altor euri este complet neîntemeiată, 
încercarea de a da o explicaţie științifică acestei lumi de fan- 
tome este imposibilă, iar purtarea morală și orice acţiune ome- 
nească faţă de semenii noştri devine o absurditate. Totul se 
petrece între graniţele conştiinţii mele, orice incercare de a 
transcende, fie prin cunoaştere, fie prin acţiune, cercul con- 
ştiinţei este contradictorie. Majoritatea gânditorilor idealişti 
au trecut peste aceste limite, dar ei au făcut-o dezicându-se, 
călcând principiile dela care plecau. 

Principiul imanenţei, care stă la baza oricărei concepții 
idealiste, este pur şi simplu un sofism. Conform acestui prin- 
cipiu, tot ceeace gândesc este ideea mea şi nu pot gândi ceeace 
nu este ideea mea. Deci ideea unei existențe independente de 
conştiinţa mea «este inconceptibilă. Alături de realiştii kantieni, 
Hartmann denunţă falsitatea acestui raționament. care gor- 
fundă în mod simplist ideea existenţei unui lucru cu însuşi 
acest lucru. 

Hartmann se întâlneşte cu realiştii kantieni şi întrun 
alt argument decisiv anti-idealist. In conştiinţă mea se petrec 
mereu schimbări independente de voința mea. Sensaţiile pe 
care le am se produc fără voia mea şi adesea hiar impotriva 
voinţei mele. Cauza acestor schimbări ale conţinutului conștiin- 
tei trebue atunci căutată într'o activitate străină, care porneşte 
din afara conştiinţei. De aceea orice sensaţie, deși este o stare 
sufletească a mea proprie, este în acelaş timp și semnul unei 
realități exterioare. 

Nu mai puţin viguroasă este şi critica adresată fenome- 
nalismului kantian. Kant ajunge la agnosticism, fiindcă pleacă 
dela o premiză greşită: el vrea o siguranţă absolută pentru 
cunoştinţele noastre. Pentru Hartmann condiţia aceasta nu poate 
fi împlinită, deoarece noi nu cunoaştem lumea direct, aşa cum 
cred adepții realismului naiv, ci numai prin mijlocirea siste- 
mului nervos. În experienţa noastră nemijlocită ne sunt date 
numai propriile noastre stări de conştiinţă. Sensaţiile sunt răs- 
punsul sufletului la excitațiile din afară. Deaceea nu poate fi 
vorba de o identitate între percepție şi lucru în sine. Dar 
dacă cunoaşterea directă, sigură, a lucrurilor este imposibilă, 
nu înseamnă atunci că trebue să renunțăm la orice cunoaştere. 
Noi putem cunoaşte lumea indirect: din schimbările conţinutului 
conştiinţei putem deduce informaţii asupra lucrului în sine. Sen- 
sația este efectul intraconştient al unei cauze extraconştiente, 
care este lucrul în sine. Atunci, conform principiului cauzalității, 
putem merge invers, dela sensaţie la lucru în sine. Astfel cu- 
noaşterea lumii devine posibilă, dar trebue să ne mulţumim cu 
o cunoaștere numai probabilă. 

Urmând principiul „aceleaşi cauze aceleaşi efecte, cauze 
diferite efecte diferite”, putem afla proprietăţile lucrurilor. 
Intrebarea se pune astfel: ce însuşire trebue să atribuim lu- 
crului în sine ca să putem explica sensaţiile date în conștiință 
prin acţiunea lui asupra sinţurilor. Și atunci este evident că 
lucrurile trebue să aibă în primul rând existenţă şi realitate, 
căci altfel nu ar putea impresiona simţurile. Deasemenea ele 
trebue să fie variabile, fiindcă și percepțiile noastre sunt schim- 
bătoare. Apoi, deoarece adesea după lungi pauze avem aceleași 
impresii, înseamnă că şi lucrurile sunt statornice în anumite 
limite. Pentru a explica pluralitatea impresiilor simultane a- 
supra aceluiaş simţ, trebue să admitem că lucrurile sunt mul- 
tiple. Fiecare din ele trebue să formeze o unitate, pentru a 
ne putea lămuri mulţimea impresiilor lor asupra diferitelor 
simţuri sau asupra aceluiaşi simţ dela euri deosebite. Schimbările 
lucrurilor urmează anumite legi, fiindcă altfel cunoaşterea lor 
ar fi imposibilă şi nu ar putea mijloci relaţiile reciproce dintre 
diferitele conştiinţe. Deasemenea forma timpului trebue să apar- 
țină şi lucrurilor din afara conştiinţei, câci altfel nu am putea 
explica schimbarea în timp a conţinutului conştiinţei. $i lu- 
crurile sunt situate şi în spaţiu; fără această însuşire a lor 
nu am putea lămuri deosebirile spaţiale din percepțiile noastre 

şi nu ne-am putea orienta, în activiiatea noastră, după intuiţia 
spațială. 

În modul acesta formele gândirii aparţin nu numai con- 
ştiinţei, ci sunt şi atribute ale realității exterioare. Impotriva 
susținerii kantiene a idealității categoriilor, Hartmann afirmă 
şi caracterul real al lor1). Această corespondenţă dintre for- 
mele gândirii şi formele realității nu trebue să ne mire. Pentru 
a o putea explica, nu e nevoe de armonia prestabilită; e de 
ajuns, spune Hartmann, să admitem identitatea ontologică dintre 
gândire şi existență, principiu care stă la baza metafizicii lui. 

În opoziție cu idealismul transcendental al lui Kant, Hart- 
mann întemeează un realism transcendental, concephe care a- 
firmă existenţa unei lumi reale de lucruri în sine transcendente; 
aceste lucruri însă nu pot fi cunoscute nemijlocit, ci numai 
indirect, fie printr'o deducere din experienţă, fie printro în- 
trebuinţare transcendentală a formelor intuiție: şi gândirii. 


IV. Filosofia naturii, psihologia, metafizica. 


Datorită faptului că nu putem cunoaște nemijlocit decât 
conținutul propriei noastre conştiinţe, lumea suprasensibilă rä- 
mâne inaccesibilă și rațiunii pure și intuiției directe. Deaceea me- 
tafizica nu se poate clădi decât pe o interpretare a datelor expe- 
rienţii. Metoda inductivă, prin care Hartmann susține că ajunge 
la rezultate speculative, constă de fapt în această analiză a exps- 
rienţii, care îi revelează existenţa unei lumi transcendente. Hart- 
mann explorează întreg domeniul ştiinţelor naturi si sufle- 
tului, cu scopul de a arăta: 1) că explicaţiile curente ale fe- 
nomenelor -— dominate pe atunci de o conceptie mecanistă-ma- 
terialistă a universului — sunt pline de lacune; 2) că toate 
fenomenele devin inteligibile, dacă admitem intervenţia uner 
forțe suprasensibile; 3) că această forţă, care lucrează la 
spatele materiei, organismelor şi conștiinței şi pe care Hart- 
mann o numește inconştient”, este o substanţă spirituală, în 
care „voința schopenhaueriană se contopeşte cu „ideea” he- 
geliană. 

În ce priveşte structura materiei, Hartmann denunţă la- 
cunele atomismului materialist. Necesitatea admiterii unei forte 
care să miște atomii, divizibilitatea la infinit a materiei şi a 
forței sunt numai câteva din punctele vulnerabile ale aceste: 


1) Cfr. Ion Petrovici, Viaţa şi opera lui Kant, Bucureşti 1936, p. 147. 

teorii. Toate dificultățile dispar dacă privim atomul ca ceva 
imaterial, ca o fonţă centrală. Materia devine astfel un sistem 
de torţe atomice, care se menţin întro stare oarecare de e- 
chilibru. Forţa este un punct dinamic, un centru de atracţie 
sau de repulsie. Forţele atrăgătoare formează corpurile, for- 
jele respingătoare le delimitează. „„Dinamism atomistic” este 
numele pe care Hartmann îl dă acestei concepţii 1). 

- În forţă trebue să deosebim tendinţa ca act pur de scopul 
urmărit, fiindcă tendința nu lucrează la întâmplare. Tendinţa 
forţei atrăgătoare respectă legea atracției universale, cu alte 
cuvinte ea conţine în sine, ca idee, toate determinările, varia- 
bile dela caz la caz, ale acțiunii sale. Tendinţa forței atomice și 
legea care o guvernează sunt, pentru Hartmann, datele ultime 
ale materiei. % 

Pentru înţelegerea tenomenelor din lumea organismelor, 
Hartmann crede că trebue. să admită intervenţia unei forte 
finaliste şi inconștiente. Legile naturii anorganice nu pot ex- 
plica nașterea vieţii din materia moartă; numai o forţă orga- 
nizatoare specială a putut-o creea. Nici viaţa celulei nu poate fi 
explicată pur mecanic, fiindcă fenomenele chimice din celulă 
sunt puse în slujba vieţii, sunt determinate finalist. Dar cel 
mai evident exemplu pentru a prinde finalitatea proprie vieţii 
este, pentru Hartmann, reproducerea celulelor prin împăr- 
țire sau contopire. Operaţiile acestea, de o precizie miracu- 
loasă, nu sunt cauzate de nici o excitație externă; ele au loc 
numai atunci când sunt folositoare pentru viaţa fiinţei, ale cărei 
membre sunt celulele respective. Înmulțirea celulelor este un 
act al vointei wmiversale, prin care aceasta realizează ideea 
formărei organismului. Astfel se manifestă, în acest domeniu, 
o voinţă şi o idee, ca atribute ale forţei teleologice care orga- 
nizează viaţa. Această forță organică este imaterială, fiindcă 
depăşeşte cadrul legilor şi forţelor mecanice. Ea este și incon- 
ştientă, deoarece conştiinţa, fiind etern prizonieră în propriile 
ei hotare, nu ar putea să intervină nici întrun fel în activi- 
tatea forței vitale. 

Concludentă pentru poziţia lui Hartmann în faţa științe- 
lor naturii este atitudinea lui față de darwinism. După cum 
în fizică el acceptă atomismul, dar îl desbracă de orice sens 
materialist, tot astfel în biologie el admite darwinismul, dar îi 
răpeşte orice semnificaţie mecanică. Teoria descendenţii este 


1) Philosophie des Unbewussten, B. I, p. 114. 

pentru Hartmann partea adevărată, inatacabilă a darwinismului. 
Selecţia naturală însă nu poate juca rolul de principiu de ex- 
plicaţie mecanică, aşa cum socotea Darwin. Din cei trei fac- 
tori ai selecţiei naturale: variabilitatea, hereditatea şi lupta 
pentru existenţă, primii doi nu sunt principii de explicaţie me- 
canică, iar al treilea presupune prezența şi a altor principii 
care nu sint mecanice şi are un câmp de aplicaţie foarte res- 
trâns. Dar dacă descendența speciilor nu poate fi privită ca 
rezultaiul exclusiv al unor procese mecanice, atunci ea trebue 
considerată ca manifestarea unei finalităţi organice. 

În viaţa sufletească Hartmann își însuşeşte în parte 
punctul de vedere materialist. El admite, principiul că activi- 
tatea spirituală se realizează prin jocul normal al funcţiunilor 
cerebrale, dar il limitează la domeniul conștiinței. Orice fapt 
sufletesc care poate fi explicat prin factori ai vieții conştiente, 
poate fi eo ïpso interpretat ca efectul unei modificări în sub- 
stanţa nervoasă, deoarece conştiinţa este indisolubil legată de 
creer şi ganglioni. Dar sufletul nu se reduce la viața conştientă, 
care este de fapt inactivă şi intermitentă. Sufletul nu poate 
fi înţeles în ceeace are el mai originar şi mai creator prin 
apelul la elemente conştiente și deci la factorii fiziologici. De 
pildă, asociaţia reprezentărilor prin asemănare nu poate fi ex- 
plicată prin funcțiunile conştiinţei şi nici nu are nimic aface 
cu transportul energiei dela o celulă a creerului la alta. Pentru 
a o lămuri trebue să admitem intervenţia unei activităţi care 
sălășlueşte la spatele conştiinţei, dar ale cărei efecte apar 
pe planul conștiinței. Această forță, prezentă în toate faptele 
sufleteşti, este inconştientul. El este acela care face legătura 
asociativă între stările sufleteşti. Inconștient este deasemenea 
şi procesul topirii sensaţiilor în percepțiile sensibile. Voința, 
sub aspectul ei conștient, conţine numai reprezentarea unui 
scop determinat şi a mişcărilor corporale necesare. Voința 
adevărată însă, care pune în mișcare membrele, transformând 
astfel ideea în fapt, este inconștientă, deoarece conștiința nu 
ştie care este centrul nervos care comandă mişcarea voită. 
Sentimentele nu pot fi înţelese, în origina și esenţa lor, 
decât prin teoria inconştientului. Plăoerea şi neplăcerea sunt 
stări interne ale voinţii inconștiente. Durerea se naște atunci 
când voinţa este împiedecată în acţiunea ei de o altă voinţă, iar 
plăcerea se produce prin dispariţia piedicii. Caracterul incon- 
știent al afectivităţi ne explică dece, adeseori, stările emotive 
sunt confuze, inexprimabile, enigmatice şi persistente. În me- 

morie inconştientul se manifestă prin selecţia finalistă a amia- 
tirilor. Gândirea deasemenea, ca generatoare de idei şi ac- 
tivitate asociativă, se desfășoară pe planul inconştientului. 

Voința inconștientă domină întrega viaţă sufletească. 
Afectivitatea, s'a arătat mai sus, este o stare sufletească derı- 
vată din poziţia fenomenală a voinţii inconștiente. În gândire 
voința inconștientă este aceea care impiedecă apariția noţi- 
unilor nepotrivite şi împinge în câmpul conştiinţei ideile ne- 
cesare. Orice gândire este aşa dar „o voinţă de gândire”. 

In felul acesta Hartmann este de acord cu Schopenhauer 
şi ceilalți gânditori care susțin că orice activitate sufletească 
este de natură volitivă. Dar orice voință, ca să făurească ceva, 
trebue să fie o voinţă determinată, să aibă un el. Şi acest fel, 
care nu este încă realizat, nu poate fi dat voinţei inconștiente 
decât ca o idee inconştientă 1). Voinţei inconștiente i se adaugă 
astfel, ca un al doilea pol al activităţii psihice, ideea incon- 
ştentă. 

După cercetarea lumii fenomenale, sub întreita ei înfă- 
țişare de natură moartă, organism şi conştiinţă, Hartmann se 
crede îndreptățit să întreprindă caracterizarea lumii supra- 
sensibile. Filosofia naturii i-a arătat, ca ultime elemente ale 
materiei, forța şi legea, biologia şi psihologia l-au condus la 
voința şi ideea inconștientă. Între aceste două perechi de ele- 
mente, distanța însă nu este ireductibilă. Forja trebue înțeleasă 
ca o voinţă, inconştientă, iar legea ca idee inconștientă. Lucru- 
rile neînsuflețite pot fi cunoscute numai întru cât sunt înrudite 
substanţial cu activitatea proprie spiritului. Această identificare 
a elementelor este cu atât mai justificată cu cât puterile crea- 
toare, care stau la origina acestor elemente şi care au fost 
descoperite îndărătul materiei, organismelor şi conştiinţei, au 
pretutindeni aceleaşi caractere: sunt imateriale, inconștiente, lu- 
crează după anumite legi şi urmăresc împlinirea unor scopuri. 
Aceste puteri alcătuesc aşa dar una şi aceiași forță transcen- 
dentă, inconştientul, cu cele două atribute: voinţa şi ideea. 
Astfel dispare orice deosebire între materie şi conştiinţă, între 
natură şi suflet. Identitatea de origină şi de esenţă apropie 
cele două compartimente ale existenţii până întru atât, încât ele 


1) Hartmann susţine că noţiunea de „idee inconştientă” nu este con- 
trazicătoare. Noi cunoaştem direct numai idei conştiente, pentrucă numai 
acestea există în câmpul conştiinţei. Nimic nu ne împiedică însă să admitem 
existenţa ideilor inconştiente în afara conştiinţei, într'un domeniu, deci, unde 
mijloacele de investigaţie directă ne lipsesc cu desăvârşire (op, cit, B. I, p. 2). 

fuzionează. Hartmann își întemeiază monismul spiritualist prin- 
tr'o leorie a identității, care de fapt ìnsufleteṣte materia. 
Finalitatea domină întreaga existenţă. Hartmann recu- 
moaşte că există în natură și procese pur mecanice, de exemplu 
sistemul legilor fizico-chimice. Acestea însă irebuesc privite 
ca „mecanisme auxiliare”, unelte perfecţionate ale incon- 
şhentulu pentru realizarea țelurilor supreme ale providenţii. 
In felul acesta cauzalitatea devine un aspect al finalităţii, un 
mijloc prin care aceasta își atinge scopurile propuse. 
Pentru susţinerea finalismului, Hartmann recurge, în Fi- 
losofia inconştientului t), la calculul probabilităților. Probabi- 


litatea ca fenomenul m să aibă o cauză materială fiind 4, 
probabilitatea unei cauze spirituale a aceluiaş fenomen va fi 

1 g TE 3 di i 3 3 è 
1—>'Dacă nu găsim cauza materială, + tinde către O şi atunci 


probabilitatea cauzei spirituale se apropie de 1, adică de cer- 
titudine. Considerând acum un fenomen izolat şi desfăcându-l 
în fenomenele parţiale componente, chiar dacă probabilitatea 
ca fiecare din fenomenele parțiale să aibă o cauză materială 
este destul de mare, probabilitatea cauzei materiale pentru întreg 
scade sensibil (considerând 10 fenomene parţiale ale căror cauze 
materiale respective ar avea fiecare o probabilitate de 0,9, 
probabilitatea cauzei materiale pentru ansamblul lor este de 
numai 0,910= 0,34). În fapt rareori cunoaştem toate cauzele 
materiale ale unui fenomen şi deaceea șansele cauzei spirituale 
cresc vertiginos. 

Mai târziu Hartmann îşi sprijină finalismul pe consi- 
derația că, dacă nu ar exista finalitate în natură, atunci cre- 
dinţa în finalism, fiind mereu contrazisă de fapte, ar fi trebuit 
să dispară. În realitate, omul simte înclinația să aplice ideia 
de scop la natură şi în trei domenii se verifică această apli- 
caţie cu succes: 1) la voinţă şi acţiune, adică la activitatea 
teleologică conştientă; 2) în alcătuirea internă şi externă a 
funțelor şi în evoluţia speciilor către forme tot mai superioare 
şi 3) în potrivirea legilor naturii anorganice cu funcțiunile 
matematice şi mai ales în aşezarea iniţială a atomilor într'o 
poziţie care a îngăduit naşterea universului. 


1) Capitolul „Wie kommen wir zur Annahme von Zwecken în der 
Natur ?” (B. I, p 36—47). 

V. Etica şi teologia. 


Felul cum este organizat universul, sub cele trei as, 
pecte ale lui, de materie, organism şi conştiinţă, ne do- 
vedeşte că forța organizatoare intervine în evoluția lumii 
la momentul potrivit şi în forma cea mai desăvârşită. In- 
conştientul nu se înşeală şi nu ezită niciodată; intervenţia 
lui se produce ori de câte ori planul general al lumii o cere. 
Inconştieniul se identifică cu Dumnezeu, fiindcă posedă în- 
Suşin divine: este atotştiutor, omniprezent şi are înţelepciunea 
absolută. Intru cât însă nu ne putem face o idee pozitivă despre 
caracterul acestei inteligenţe, suntem siliţi să o definim, prin 
opoziţie cu inteligența noastră conştientă, ca ceva inconştient. 
De fapt inteligența divinității este o intuiţie clarvăzătoare in- 
finit superioară reflexiunii discursive: „,,...tocmai deaceea va 
trebui să definim această inteligență inconștientă superioară 
oricărei conştiinţe ca o inteligență supraconștientă” 1). 

Hartmann este de acord cu Leibniz că lumea aceasta 
este cea mai bună posibilă. Altfel ar însemna să pună la 
îndoială atotştiinţa şi inteligenţa supremă a inconştientului. 

Experienţa ne arată totuşi o precumpănire a suferinții 
în lume. O sumedenie de sentimente şi impulsuri ne provoacă 
numai neplăceri: invidia, gelozia, supărarea, tristețea, căinţa, 
ura, mânia, etc.. Altele, de pildă: foamea, dragostea, iubirea 
de copii, compătimirea, vanitatea, ambiția, tânjirea după bani 
și putere, speranţa, etc., ne procură şi plăceri, dar amestecate 
cu suferinţe care le întrec. Dacă adeseaori ne înşelăm în pre- 
țuirea acestor stări sufleteşti, aceasta se întâmplă din pricina 
confuziei ce facem între valoarea hedonistă şi valoarea morală 
a sentimentelor sau din cauza iluziilor care ne falsifică, judecata. 
Uneori suntem conştienţi de suferinţa cuprinsă în unele stări 
sufleteşti, dar le suportăm intenţionat, pentru a evita alte su- 
ferinţe mai mari. Astfel Hartmann crede că la baza întemeerii 
familiei stă frica de singurătate şi de lipsa de sprijin la bă- 
trânețe, după cum teama de lipsuri şi de plictiseală este un 
imbold la muncă. Lupta pentru existenţă constitue un izvor 
permanent de mari suferințe, fiindcă durerile celor învinşi sunt 
mult mai mari decât plăcerile învingătorilor. 

Progresul nu este în stare să amelioreze această situaţie. 
Dimpotrivă, viitorul va aduce o creştere a suferințelor, fiindcă 


1) Philosophie des Unbewussten, B. Il, p. 176—7, 

rafinarea nervilor va face pe oameni şi mai sensibili la durere, 
inteligenţa ascuţită le va spulbera şi mai repede visurile de 
fericire, iar trebuinţele, care se înmulţesc într'un ritm mult mai 
rapid decât mijloacele de satisfacere, vor rămâne întrun nu- 
măr tot mai mare neimplinite. Ca şi la Rousseau, progresul şi 
fericirea stau într'o opoziţie tremediabilă. 

Predominarea suferinţii, în lume face ca neantul să fie 
preferabil existenţii. Dar atunci mai este lumea aceasta cea 
mai bună posibilă? Hartmann îmbină aceste două idei — îm- 
prumutate: una dela Leibniz, cealaltă dela Schopenhauer — 
prin felui cum concepe naşterea şi rostul lumii. Creaţiunea 
lumii este un act irațional, provocat de voinţa inconștientă. 
Trecerea dela încremenirea inițială la activitate nu a putut 
fi dorită de raţiunea inconștientă, care îşi dă seama că feri- 
cirea constă în nemișcarea eternă. Voința inconștientă însă, 
care este liberă, s'a realizat în act, căci ca voință în sine era 
goală, tendinţă nedeterminată. Rațiunea nu s'a putut sustrage 
impulsului voinţei, fiindadă unitatea de substanță o împinge 
pe acelaş drum şi nici nu putea împiedeca voința dela acest 
fapt, deoarece este lipsită de o voinţă proprie. Dacă însă zămis- 
lirea lumii se datorește voinții, natura ei este determinată de: 
rațiune. Fiind tăurită de inteligența divină, lumea aceasta e 
cea mai bună posibilă, ea este în acelaş tmp și foarte rea, 
fiindcă non-existenţa este preferabilă. 

Târâtă din imobilitatea echivalentă fericirii într'o lume 
a durerii, rațiunea îşi propune să readucă voinţa la starea ori- 
ginară. Ea nu poate face acest lucru decât indirect, realizând 
stări de fapt în care voința să se opună sie însăși. Mijlocul 
este individualizarea. Rațiunea impune voinţii planul unei lumi 
spaţio-temporale, în care voinţa se individualizează în diferitele 
activități particulare. Din conflictul acestor activităţi se naşte 

nştiința. lar în conştiinţă intelectul este emancipat de voinţă. 
Cu cât conştiinţa se perfecționează, ea spulberă din ce în ce 
mai uşor iluziile instinctului şi se opune tot mai energic efor- 
turilor inutile, ale voinţii de a obţine fericirea pozitivă. la 
primul stadiu al iluziei (care este al antichităţii şi copilăriei) 
oamenii cred că fericirea poate fi atinsă în starea prezentă a 
lumii. Acest lucru însă nu e posibil, fiindcă trăim întrun 
univers al suferinții. A doua fază a iluziei (evul mediu, ti- 
nereţea) așează fericirea într'o viaţă transcendentă, după moarte. 
Hartmann însă nu crede în nemurirea sufletului; eul şi coa- 
ştiinţa mor odată cu corpul de care sunt legate. Ceeace rä- 

mâne după moarte este o esență specială, deosebiiă de eu 
şi aparţinând unei alte lumi. În sfârşit timpurile moderne şi 
maturitatea vin cu iluzia unei fericiri realizabile în viitor. S'a 
văzut însă că progresul determină o creştere a nefericirii. 

După ce conştiinţa va fi parcurs și depășit aceste trei 
etape ale iluziei, ajungând la convingerea că fericirea este 
irealizabilă, omenirea şi întreaga creațiune fenomenală vor fi 
gata pentru încheerea ultimului act al odiseei voinții: reîn- 
toarcerea în neant. Sinuciderea individuală nu este o soluție, 
fiindcă viața și moartea aparţin lumii fenomenale. Reîntoarcerea 
în pacea memișcării se va îndeplini atunci când voinţa către, 
neființă desvoltată în sufletele conşiiente va egala în tărie 
voinţa de existență a celorlalte suflete și a naturii. Atunci ac- 
tivitatea inconştientului va înceta şi, odată cu aceasta, îniregul 
univers fenomenal va reveni în esenţa veșnică. 

Care sunt concluziile practice ale aceste; concepții pe- 
simiste? În acest punct, Hartmann se aşează pe o poziţie 
radical opusă aceleia a lui Schopenhauer. Departe de a susţine 
zădărnicia oricărei activităţi şi de a recomanda ascetismul şi 
mortificarea, Hartmann crede că. filosofia sa justițică şi stimu- 
lează sforțările pentru evoluție şi progres. Intr'adevăr principiul 
moralei constă în a face din scopurile inconştientului scopuri 
ale conștiinței. Acest ţel, eliberarea esenţii divine din suferinţa 
în care a înlănţuit-o voinţa ieșită din încremenire, sa văzut 
ză este atins prin însăşi evoluţia lumii. Căci prin evoluţie 
conștiirița se desvoltă mereu, ajungând în stare să se opună 
eforturilor iraționale ale voinţii. Oamenii, luptând pe toate 
căile şi cu devotament, pentru progresul civilizației, vor lucra 
astfel conform țelurilor inconştientului, pentru mântuirea lui. 
În acest fel împacă Hartmann pesimismul teoretic cu opti- 
mismul practic. 

Dar nu oricine se poate ridica până la înţelegerea sco- 
purilor inconştientului. În fapt oamenii se conduc după sco- 
purile supraindividuale, scoase din experiență: binele obştesc 
şi progresul. Mersul ascendent al civilizației însă, în loc să 
ăducă o creştere a fericirii coleciive, va provoca o înmulţire 
a suferințelor. Deaceia binele general este irealizabil, iar pro- 
gresul este generator de noi şi mărite suferințe. Oamenii se 
străduesc totuşi să le înfăptuească, fiindcă natura a sădit 
în sufletul lor instinctul şi plăcerea de a le realiza, ca o 
iluzie, sub care se ascunde țelul suprem al inconştientului. 
Fără această iluzie nimeni nu sar mai devota progresului. 

Ordinea morală a lumii trebue considerată ca o creaţiune 
a inconştientului, ca un mijloc prin care colaborarea oamenilor 
este pusă în slujba salvării divinității din suferinţa pământească. 

Se pare că această filosofie, care reuşeşte să concilieze 
pesimismul teoretic cu atitudinea activă în viaţă, a înfluenţat 
pe M. Eminescu, la care găsim o atitudine asemănătoare. D. Ion 
Petrovici închee studiul consacrat acestei chestiuni cu urmă- 
toarele constatări: 

„„Cunoscut-a Eminescu această operă a lu Hartmann? 
Lipsindu-mi un document în această privință nu pot fireşte, 
afirma precis. Însă îmi pare foarte neprobabil ca un cetitor 
aşa de harnic cum era marele nostru poet, pe deasupra un 
desăvârşit cunoscător al limbii germane, să fi ignorat această 
scriere, care stârnise vâlvă, tocmai în vremea pe când dânsul 
studia în Germania filosofia. 

lar dacă a cunoscut-o, îi va fi puiut sluji ca bază su- 
fletească, să'alunece fără hopuri şi fără despicarea personalității, 
dela negarea radicală a valorii vieţii, aşa de puternic exprimată 
în nemuritoarele lui poezii, la militantismul politic pentru o 
mai bună organizare a ţării şi a naţiei sale; dela aspirația 
către neființă, la scufundarea voluptoasă în conştiinţa specifică 
a neamului românesc”... 1). 

Filosofia religiei este la Hartmann o aplicaţie a princi- 
piilor metafizicii. Dumnezeu este, ca şi esența metafizică pe 
care o întruchipează, spirit inconștient şi impersonal. Lumea 
nu există în afara lui Dumnezeu, ci își are întneaga existenţă 
în Dumnezeu; eu este fenomenul spaţio-temporal al acţiunii 
divine. Orice activitate din lumea fenomenelor este în acelaş 
timp activitate divină, fiindcă este expresia voinţii inconștiente; 
pentru acelaş motiv omul este o parte din Dumnezeu. Astfel, 
prin modul cum a conceput pe Dumnezeu și raporturile lui 
cu lumea, Hartmann a intrat într'un grav conflict cu teologia 
creştină 2). El însuşi a făcut o critică incisivă creştinismului, 
susținând că acesta contrazice ideile culturii moderne, adică 
sistemul său filosofic. Va trebui, crede Hartmann, să se creeze 
o nouă religie, ale cărei baze le vor forma, fireşte, principiile 
metafizicii sale: cunoaşterea suferinţii lumii, nemulțumirea de 


1) Ion Petrovici, Contribuţii la filosofia lui Eminescu în volumul: Din 
cronica filosofiei româneşti, Bucureşti, p. 47—8. 

2) L Ziegler observă că opoziţia dintre teologia lui Hartmann şi teo- 
logia creştină este mai mult aparentă decât reală, deoarece „noua religie“ 
are la bază aceeaş eschatologie ca şi creştinismul (Das Weltbild Hartmanns, 
Leipzig 1910, p. 183—4). 

lumea aceasta şi năzuinţa către mântuirea de rău. Religiile 
istorice -— inclusiv religia creştină — sunt numai trepte de 
evoluție către religia viitorului, pe care sl o numeşte „die 
Religion der allgemeinen (Gottmenschheit”, adică „religia spi- 
ritului divin sălăşluitor în lume şi în om”. Prin această con- 
cepţie, Hartmann ajunge de fapt la panteism. 


VI. Privire critică. 


Concepţia hartmanniană a lumii a lost obiectul unei 
critici necruțătoare, îndată după apariția Filosofiei incon- 
ştientului, şi din partea oamenilor de știință, şi a filo- 
sofilor. F. A. Lange o dă ca exemplu de „teleologie falsă, 
care scoate din neant lucrul mecanic şi distruge astfel 
înlănţuirea cauzală a naturii” 1). Adeseori a fost denunțat ca 
simplist procedeul lui Hartmann de a umple lacunele expli- 
cațiilor ştiinţifice prin intervenţia universală a inconştientului. 
Ceeace are drept explicație firească isnoranța noastră, devine 
la Hartmann un fundament al metafizicii. Progresul ştiinţelor 
creează o situaţie delicată acestui punct de vedere. De altfel 
însuşi Hartmann a recunoscut mai târziu că, în mai multe 
puncte, descoperirile ulterioare ale ştiinţei au înlocuit în mod 
avantajos explicaţiile finaliste prin explicaţii mecanice. 

Teleologia lui Hartmann este lipsită de orice temei ra- 
tonal. Calculul probabilității, prin care Hartmann încearcă să 
demonstreze existenţa finalităţii în lume, se sprijină pe o înfe- 
legere greșită a valorii acestui procedeu. Probabilitatea „nu este 
decât expresia matematică a nesiguranţei noastre subiective” 2) 
şi ca atare nu poate sluji la determinarea realității. 

Celălalt argument, al existenții credinţii în finalism, este 
la fel de neconcludent, pentru că tocmai această credință este 
bănuită de antropomorfism, este privită ca generalizarea ne- 
justificată a finalităţii existente în actul voinţii. Cât despre 
așezarea inițială a atomilor într'o constelație favorabilă genezei 
lumii, aceasta poate fi considerată tot aşa de bine ca efectul 
unor stări anterioare. 

Pentru a evita antropomorfismul, Hartmann determină 
lucrul în şine ca un spirit inconştient. S'a obiectat însă, şi cu 
bun temei, că inconştientul său conține, potențate la maximum, 


1) Op. cit, t. II, p. 303. 
2) F.-A. Lange, op. cit, t. II, p. 310. 

însuşirile inteligenţii conştiente, că este, cum însuşi Hartmann 
o spune, „supraconştient”. Simpla calificare printr'o altă de- 
numire nu ajunge pentru a schimba caracterul intern al unui 
principiu. De altfel însuşi Hartmann recunoaşte că procedează 
antropomorfic atunci când socoteşte voința şi ideea ca ultime 
principii +). Dar se justifică prin argumentul că omul este un 
fragment din lume şi că deci întrebuinţarea analogiei este îndrep- 
tățită. Aici cercul vițios este evident. Extinderea unor elemente 
ale sufletului omenesc usupra naturii este sprijinită pe ana- 
logia dintre aceste două, iar această analogie este justificată 
tocmai pe afirmarea identității de substanță dintre suflet şi 
natură. 

„Metoda inductivă”” hartmanniană constă de fapt în uti- 
lizarea metodei rămășițelor. Se ştie însă că acest procedeu nu 
constitue propriu zis o metodă inductivă, ci este numai un 
instrument pentru aflarea fenomenelor care nu au fost încă 
explicate prin legile cunoscute, urmând ca cercetarea cauzelor 
acestor fenomene să se facă prin celelalte metode inductive. 
Dar autorul Filosofiei inconştientului, după ce, prin metoda ră- 
măşiţelor, scoate în relief faptele ale căror căuze sunt necu- 
noscute, nu le mai studiază prin plocedee inductive, ci le 
interpretează prin analogie cu explicarea fenomenelor psihice, 
la spatele cărora stă inconştientul. Metafizica lui Hartmann nu 
este inductivă, ci este de fapt o „metafizică simbolică” ?). 

Întreg eşafodajul metafizicii hartmanniene, departe de 
a fi clădit prin metoda științelor exacte, este în fond con- 
strucţia unei fantezii, care vrea să pună în valoare elementul 
spontan, irațional, ce sparge cadrul legilor stricte. Încercarea 
lui Hartmann de a racorda această construcție cu datele știin- 
ţelor pozitive şi de a o prezenta chiar ca rezultatul firesc al 
acestora, a dat greş. Astăzi însă, când știința a pierdut mult 
din siguranța secolului trecut, când legile ei nu mai sunt con- 
siderate dogme inatacabile, există o revenire în favoarea punc- 
tului de vedere hartmannian. Deaceca el este socotit ca un 
precursor al renașterii actuale a metafizicii, sub forma vita- 
lismului şi realismului critic 3). 

Dacă metafizica lui Hartmann este o construcție şu- 
bredă, expusă atacurilor din toate părţile, în schimb funda- 
mentul ei este foarte rezistent. Poziţia epistemologică a lui 


1) Philosophie des Unbewussten, B. II, p. 413, 
2) L, Ziegler, op. cit, p., 163. 
3) W. von Schnehen, Eduard von Hartmann, Stuttgart 1929, p. 413—23 

Hartmann este bine întemeiată. Windelband consideră Teoria 
categoriilor ca „opera cea mai însemnată şi cea mai originală 
dela Logica lui Hegel”3). Acolo unde Hartmann, evitând 
pantele alunecoase ale fanteziei. şi-a disciplinat gândirea în 
cadrul raţionamentelor riguroase, el a dat lucru aproape de- 
finitiv. Argumentele sale împotriva idealismului subiectiv şi a 
idealismului transcendenial sunt serioase şi demne de toată 
atenţia. Este desigur unul din meritele importante ale lui Hart- 
mann de a fi contribuit într'o largă măsură. — alături de rea- 
liştii kamtieni —- la desvoltarea realismului contemporan. 

Cu un cuvânt, am putea spune că, din realismul transcen- 
dental, ceeace este transcendental cade, ceeace este realism 
rămâne. 


Voluntarismul lu; W. Wunct 


I. Concepţia sa despre filosofie 


Wilhelm Wundt s'a născut în 16 August 1832 în Nec- 
kerau aproape de Mannheim, fiind fiul unui preot. Strămoșii 
lui descindeau din Austria, de unde au fost expulzați din mo- 
tive religioase. A studiat întâi medicina, incepând din 1851, 
în Heidelberg, Tübingen şi Berlin. In 1857 fu abilitat pentru 
fiziologie la Universitatea din Heidelberg. Preocuparea cu pro- 
blema percepției simţurilor l-a condus de la fiziologie la psi- 
hologie. Chiar de atunci el a scris lucrări de psihologie. 

În 1874 fu chemat ca profesor de filosofie la Zirich, 
iar în 1875 primi o chemare la Universitatea din Leipzig, unde 
a profesat apoi tot restul vieţii sale, până la pensionare — în 
1919. In 1870 a înfiinţat la Leipzig cel dintâi institut de psi- 
hologie experimentală, institut ce a câştigat, prin activitatea 
lui Wundt, un renume mondial şi a atras la Leipzig cercetă- 
tori din toate părţile lumii. E] a avut mulţi discipoli ajunși 
distinse personalităţi ştienţifice ca Meumamn, Kiilpe, Krüger, 
Deuchler, ş.a. Moare în 1920, August 30. 

W. Wundt e cel mai tipic filosof știențific al vremurilor 
noastre. Ştiinţa pozitivă, acumulată de el în decursul îndelun- 
gatei sale vieţi şi utilizată în operele sale filosofice, e imensă. 
Contactul cu ştiinţa pozitivă, pozitivă nu numai teoretic vor- 
bind, ci şi practic, — prin experienţele fiziologice făcute de 


1) W. von Schnehen, op. cit, p. 441. 

el însuşi prin vivisecțiuni în laboratoare — a marcat de tim; 
puriu caracterul ştienţific al formaţiei såle. Am văzut că el a 
studiat întâi medicina, şi că de la fiziologie a ajuns la psi- 
hologie; apoi la toate ştiinţele spiritului — logică, etică, so- 
ciologie — şi pe urmă la filosofie, la metafizică. 

Deşi cu rădăcini adânci în ştiinţele pozitive, inundată 
de ele dealungul unei întregi vieţi şi, ca atare, putând aluneca 
lesne spre pozitivism materialist, filosofia lui poartă pecetea 
unui înalt şi frumos idealism. 

Wundt nu concepe filosofia ca fundament al ştiinţelor 
pozitive speciale, adică respinge atitudinea aprioristă în con- 
strucţia ştiinţelor. Cu totul invers, filosofia, după el, trebue să 
pornească dela datele științelor pozitive, şi să ţină permanent 
contact cu ele, — trebue, adică, să construim filosofia prin 
metode strict aposteriorice. Problemele filosofiei sunt pregătite 
în ştiinţele speciale, şi ea trebue să ducă mai departe lu- 
crarea acestora, nu în înţelesul de a face o colecţie din no- 
țiunile şi principiile generale ale lor — în acest fel de. filosofare 
pozitivistă Wundt se fereşte să cadă mm ci în înţelesul că ea 
trebue să examineze toate problemele ştiinţelor speciale la la- 
mina problemelor generale privind cunoștința umană şi în scopul 
de a construi o metafizică, adică o intulție generală despre lume 
şi viață (Weltanschauung). Ca şi Schopenhauer, Wundt ac- 
centuiază nevoia metafizică a spiritului uman, pe care ştiin- 
tele speciale, oricât le-am adânci, şi cu cât le-am adânci, n'o 
pot satisface. 

Nu se poate extirpa din suflet nevoia construcției unui 
tablou general despre lume, nevoia unei intuiţii filosofice. Orice 
ştiinţă pozitivă specială ne pune în faţa unor probleme meta- 
fizice imediate, toate recurg la ipoteze de natură generală, care, 
departe de a fi derivate din fapte, sunt creeate tocmai spre a 
explica faptele, care, altfel, ar rămâne o pură juxtapunere sau 
o pună colecţie de percepții. Scopul filosofiei e, după Wundt, 
nu pur intelectualist, elaborarea unei explicaţii unitare şi totale 
a lumii, care să mulțumească numai inteligența pură, pura sete 
de cunoaştere, ci creearea unei intujţii despre lume şi viaţă 
care să satisfacă totodată şi inima omului, latura afectivă a 
vieţii lui, şi să-i dirigă şi voinţa în sensul acestei acţiuni 
asupra inimii. 

Scopul filosofiei „constă pretutindeni, zice Wundt în 
System der Philosophie, în sintetizarea cunoştinţelor noastre 

particulare într'o intuiție despre lume şi viaţă, care să mul- 
țumească şa cerințele râţiunii şi nevoile inimii” +). 

La această definiție Wundt ajunge după ce examinează 
istoricește cele mai însemnate definiții date conceptului de fi- 
losofie de marii gânditori ai vremurilor. El trece în revistă, în 
Einleitung in die Philosophie, aceste definiţii, începând cu 
Plato, trecând apoi la Aristot, Leibniz, Fichte, Hegel, Her- 
bart, Auguste Comte, Hume, Locke, Beneke, Lips, ş. a., 
(vezi cap. |: Die Aufgabe der Philosophie). Din toate se 
degajă, zice Wundt, după înlăturarea punctelor divergente, 
nota comună, că menirea filosofiei e construcția acelei intuiții 
generale despre lume şi viaţă, în stare să satisfacă și cerințele 
rațiunii noastre, şi nevoile noastre afective. 

Nu filosofia singură, zice Wundt, caută să realizeze acest 
scop: mai sunt alte două domenii ale activităţii spirituale umane, 
care, în total sau în parte, urmăresc acelaş scop. Unul este 
acela al religiei, care precede filosofia „ca o intuiție despre 
lume şi viață mai mult sau mai puţin închisă în sine” ?). 

Cellalt este domeniul științelor speciale, care s'au rami- 
ficat ca atare din filosofie, pentru ca în cursul timpului să de- 
vină din ce în ce mai independente de ea, stând alături, dar 
nu sub ea și în ea8). 

Wundt cercetează de aceea şi raporturile între religie 
și filosofie, de o parte, şi filosofie şi ştiinţele speciale, de 
altă parte. 


Religia şi Filosofia. 


Esenţial, religia îşi are origina în năzuințe şi cerinţe 
morale. În ea interesul afectiv depăşeşte pe cel raţional. Însă 
nu lipseşte din religie cu totul nici acesta din urmă. Religia, 
pe lângă scopul moral ce se adresează afectivității, caută să 
făurească şi o oarecare explicație a lumii, şi la început ambele 
scopuri se contopesc intim şi indisolubil. Religia „nu vrea să 
ajungă numai un ultim scop al lumii, care să dea vieţii umane 


1) „Er besteht uberall in der Zusammenfassung unserer Einzelerkennt- 
nisse zu einer die Forderungen des Verstandes und die Beduirinisse des 
Tar befriedigenden Welt und Lebensanschauung“ (System der Philosophie 
, pag, 1 

Séis + als eine mehr oder minder in sich geschlossene Weltanscha- 
uung” (System, pag. 2). 

3) „Das andere setzt sich aus den einzelnen Erkenntnisgebieten zusam- 
men, die sich in der Form der Einzelwissenchaften aus der Philosophie 
abgezweigt haben, um im Laufe der Zeit eine immer gróssere Selbstándigkeit 
neben ihr zu gewinnen”, (System, pag. 2). 

o valoare durabilă; ea mai năzueşte să făurească şi un tablou 
exterior despre lume, care să facă conceptibilă legătura feno- 
menelor naturale” 1). 

aceea, zice Wundt, orice religie se împleteşte la 
început cu o mitologie a naturii. Zeii sunt concepuţi în acelaş 
timp şi ca puteri ale naturii ce mişcă şi conduc lumea, şi ca 
întrupări ale unei orânduiri morale a ei. Aşa dar, religia în- 
truneşte în ea şi o latură teoretică şi una practică. La un 
“moment dat, interesul teoretic se ridică deasupra celui practic, 
îl depăşeşte şi se separă de el. Atunci e momentul nașterii 
filosofiei, care începe printr'o luptă în contra mitologiei reli- 
giei populare 2). 

Filosofia naturahstă primitivă înlătură zeii ca forțe an- 
tropomorfice ce mişcă şi conduc lumea, şi concepe în locul 
lor pentru explicarea fenomenelor naturii nişte forţe dezuma- 
nizate, nişte entități, cum ar zice Auguste Comte, care, în 
fond, constituesc o explicare conceptuală a lumii. Totuşi in- 
teresul religios nu piere, ci subsistă mai departe şi în filosofia 
abia născândă, fiindcă el are rădăcini mai adânci de cât ale 
intelectului, rădăcini implântate în profunde nevoi de ordin 
etic, şi mai ales în setea naturală de fericire, care întovărăşeşte 
toată viața pe om. Ca exemplu, Wundt citează cele mai de 
seamă direcții ale filosofiei antice în care îndoita năzuinţă, 
cea intelectuală, de înţelegere a lumii, şi cea afectivă-morală, 
se contopesc intim: aşa e sistemul lui Parmenide şi Anaxa- 
goras, al unui Plato, Aristoteles şi al şcoalei stoice, care „vor 
pe lângă năzuinţele lor de explicaţie ştiențifică a lumii să com- 
prime credinţa populară politeistă printr'o reprezentare mai pură 
a divinități” 3). 

Trecând dincolo de antichitate, aceeaşi persistență a în- 
doitei năzuinţi se constată: „Sistemul unui Descartes, Spinoza 
şi Leibniz sunt, tot atât cât şi acelea ale unui Augustin, An- 
selm, într'o esenţială parte o teologie speculativă”. 

E drept că apar, încă din antichitate, şi filosofii care 


1) „Sie will nicht bloss einen letzten Weltzweck erringen, der dem 
menschlichen Leben dauernden Wert verleihe; sie versucht es auch, ein âusseres 
Weltbild zu gestalten, das den Zusammenhang des natürlichen Geschehens 
begreiflich mache” (System I pag. 2). 

2) „Die Philosophie entsteht in dem Augenblick, wo sich das theo- 
retische von dem praktischen, das intellektuelle von dem religiösen Interesse 
scheiden anfängt”. (System I pag. 2). 

3) „-.. Wollen neben ihren Versuchen wissenschaftlicher Welter- 
klärunng den polyteistischen durch reinere Gottesvorstellung verdrängen“ 
(System ] pag. 3). 

cred că se pot dispensa de preocupări religioase, reducând ne- 
vožle gândirii numai la 'aceea intelectualistă, de explicare a 
lumii. Astfel sunt filosofiile materialiste ale lui Democrit şi 
Epicur, filosofii ce reapar mai târziu în empirism şi pozi- 
tivism. şi, zice Wundt, „o bună parte dintro astfel de di- 
viziune a domeniilor a trecut în chiar filosofia kantiană '!). 
Insă cel mai elementar studiu al naturii spiritului uman arată 
în el o unitate desăvărșită, în el işi au isvorul deodată şi 
nevoia filosofică de intuiţie intelectuală despre lume, şi aceea 
a credinţei. Sunt ca două isvoare ce țâşnesc din acelaș loc 
din. măruntaele aceluiaşi munte, isvoare care de la o vreme se 
pot despărți, ca să se unească iar mai la vale, vărsându-se 
unul într'altul. De aceea, filosofia, care trebue să dea egală 
atenţie tuturor exteriorizărilor vieţii omenești, trebue să-i facă 
un loc religiei în sinteza acestor exteriorizări 2). 


Raporturile filosofiei cu ştiinţele speciale 


Ştiinţele speciale s'au născut din nevoile intelectuale de 
înţelegere şi explicare naturală a fenomenelor lumii. La origina 
lor stă un îndoit proces de separație: separaţia intuiției reli- 
gioase despre lume, de intuiţia „„ştiențifică”” de o parte; şi se- 
paraţia diferitelor interese teoretice unele de altele, de altă 
parte. Câtă vreme trebuința de cunoaştere totală a fost satis- 
făcută prin filosofie, intuiţia religioasă şi ştiențitică au putut 
trăi împreună. Treptat, însă, sa făcut simțită nevoia unei pure 
priviri teoretice a lumii, degajată de interesul religios și etic, 
şi atunci s'au constituit ştiinţele speciale cu unicul scop de a 
da fiecare o explicație cât mai unitară şi cât mai întreagă a 
domeniului ei de fenomene prin raportarea lor tot la fenomene, 
antecedente, de aceeaşi esență sau de esenţă înrudită. Că 
ştiinţa, în diferitele ei infăţişări de ştiinţe particulare, se poate 
atinge şi cu nevoile metafizico-religioase şi morale ale omului, 
e sigur; că ele, cu alte cuvinte, pot influența practica vieții, nu 
încape îndoială. „Doar peste tot ne înconjoară”, zice Wundt, 


1) „ein gutes Stück solcher Gebietsteilung ist selbst in die Kantische 
Philosophie übergegangen“. (System I, pag. 3). 

2) „Wir begreifen, dass eine Weltanschauung aus verschiedenen ne- 
beneinander iliessender Quellen hervorgehen kann; wir begreifen aber 
nicht, dass diese Quellen nicht doch schliesslich aus der einheitlichen 
Menschennatur ihren gemeinsamen Usprung nehmen soljen, Darum kann 
auch die Philosophie es nicht ablehnen, dem religiosen Denken und Han- 
deln seine Stellung in der Allgemeinheit menschlicher Lebensâusserungen 
anzuweisen“. (Idem pag 3). 

„urmele acestor influenţe (ale religiei), în formarea nevoilor 
noastre zilnice de viaţă, și în satisfacerea lor. precum și în 
năzuințele noastre sociale, politice şi religioase” 1). 

Insă ştiinţa ca atare se ţine departe de astfel de probleme, 
Scopul ei nu e nici să întemeeze religii, nici să conducă state, 
nici să îmbunătățească societatea sau să aducă foloase indi- 
vidului prin noi descoperiri. Ea nu urmărește decât adevărul 
obiectiv, pur teoretic, ea e pusă esenţial în serviciul cunoștinței 
pure. Dacă are repercutări şi în domeniul practic, slujind şi 
scopurile acestuia, asta nu-i scade întru nimic valoarea, ci din 
potrivă, îi înalță valoarea ei umană, şi s'ar fi putut întâmpla 
ca, fără astfel de urmări practice, ea să nu fi putut persista. 
Se poate. Totuși, aceste repercutări asupra vieţii practice rămân 
în sine efecte lăturalnice, şi ar fi să turburăm independenţa 
ştiinţei şi puterea ei de a descoperi adevărul, dacă am face 
din aceste efecte lăturalnice unul principal. 

E interesant de urmărit procesul istoric al separaţiei in- 
teresului teoretic-ştiinţific de cel privitor la viaţa practică. Şi 
Wundt îl schiţează astfel: 

În antichitate această separație nu se desăvârşise. So- 
crates, bunăoară, făcea din ştiinţă şi virtute o unitate desăvâr- 
şită, faţetele inseparabile ale întregii lui filosofii. Această doc- 
trină a inseparabilităţii ştiinţei de virtute, a ştiinţei de credinţă, 
e tipică pentru filosofia antică până la Aristot şi şcoala sa. 
Cu aceasta filosofia începe să se ramifice îniro serie de 
domenii particulare de cercetat. Filosofia şi ştiinţele încep a 
merge pe căi deosebite. „„Această separație e sprijinită, zice 
Wundt, de direcția îndreptată spre speculaţia religioasă, care 
pune din ce în ce stăpânire pe filosofie, şi care merge în plin 
contrast cu procedeul exact al matematicii, al mecanicii, al 
istoriei naturale şi al filologiei” 2). 

E drept că în fizica şi cosmologia unui Aristoteles tot 
se mai găsesc împletituri cu teologia speculativă. Insă tot a- 
tunci ştiinţa culminează cu lucrările mecanice ale unui Archi- 
mede, cu cele astronomice ale lui Hipparch, lucrări aproape 


1) „Umgeben uns doch tberall die Spuren dieser Wirkungen, in der 
Gestaltung unserer táglichen Lebensbedurinisse und ihrer Befriedigung ebenso 
wie în unseren sozialen, politischen und religiòsen Bestrebungen“. (System 
der Philosophie Í, pag. 6). 

2) „Unterstuizi wird diese Scheidung durch die Richtung auf religióse 
Spekulation, die sich der Philosophie bemachtigt, und die zu dem exakten 
Betrieb der Mathematık, der Mechanık, der Naturgeschichte und Philologie 
in vollen Gegensatz tritt“, (System Í, pag. 6). 


www.dacoromanica.ro 


296 Voluntarismul lui W. Wundt 


total emancipate de influențe în spirit teologic. Oscilaţiile spi- 
ritului uman între scientismul pur şi cel influenţat de filosofie 
şi religie s'au manifestat mereu. Cine ar fi crezut că, după 
pozitivismul aproape absolutist al unui Auguste Comte, care 
proclama că starea a treia a spiritului uman, cea pozitivă, va 
fi ultima, avea să se producă o reînviere de spirit religios, 
la Auguste Comte însuși spre finele carierii sale filosofice, 
şi apoi acel renouveau de la métaphysique, căruia Bergson 
i-a dat o aşa de strălucită expresie? 

Din toate aceste oscilaţii, trebue să desprindem notele 
caracteristice ale filosofiei ştiinţifice. 


Ce este filosofia ştienţifică? 


Este, zice Wundt, știința generală care sintetizează cunoş- 
tintele adunate de ştiinţele speciale, întrun sistem lipsit de 
contradicții. 

Această definiție trebue înţeleasă nu în sensul că filo- 
sofia ar fi temelia ştiinţelor speciale. Din potrivă ea trebue 
să-şi facă un fundament din ştiinţele speciale: „Die Philosophie 
ist nicht Grundlage der Einzelwissenschaften, sondern sie hat 
- diese zu ihrer Grundlage”. Pe temeiul ştiinţelor speciale trebue 
să-şi construiască filosofia viaţa ei, pe al tuturor împreună, nu 
preferând pe una, unilateral, celorlalte. Ea urmărind formaţia 
unui sistem de gândire cât mai lipsit de contradicții, nu poate 
face asta decât urmărind contradicţiile dintre diferitele teorii 
ştienţifice din toate domeniile, explicând aceste contradicții şi 
înlăturându-le pe cât posibil. De sigur, zice Wundt, şi în filo- 
sofie pot fi şi sunt diferenţe de intuiţii.Diferenţele concepțiilor 
sunt unele din mijloacele ajutătoare cele mai puternice ale pro- 
gresului. Însă aceste divergențe trebue să se miște tot între gra- 
nițele în care au apărut în domeniile speciale, unde e vorba 
de chestiuni cu totul generale, aşa încât ele să nu poată îm- 
piedeca în niciun chip munca comună întru elaborarea unui 
sistem de gândire. 

Filosofia ştiinţelor are rolul de a duce mai departe şi 
de a desăvârzi opera ştiinţelor speciale. 


Diviziunea ştiinţelor speciale. 


Separarea ştiinţelor speciale din filosofie s'a petrecut în 
modul următor: Întâi matematica, mecanica şi astronomia, îna- 

inte de fizică şi chimie, istoria înainte de. politică; psihologia 
a rămas cel mai mult timp în serviciul filosofiei. 
Wundt împarte ştiinţele în 3 mari ramuri: 
a) ştiinţe formale sau matematice; 
b) ştiinţe ale naturii, şi 
c) ştiinţe ale spiritului. 

Matematica are ca obiect cercetarea lucrurilor numai în 
proprietăţile lor formale, de ordine şi nu de conţinut. Formaţia 
de concepte în matematică depăşeşte graniţele experienţei sen- 
sibile, pentru a se ocupa cu ordinele (seriile) şi noţiunile de 
ordine concepute numai formal. 

Științelor formale li se opun ştiinţele reale, care se ocupă 
cu cercetarea proprietăţilor şi raporturilor obiectelor expe- 
rienței după formă ca şi după conținut. Ele se împart în 
două mari domenii; științele naturii şi ştiinţele spiritului. 

Ştiinţele naturii se impart în două mari ramuri: cele ce 
cercetează procesele naturii, şi cele ce cercetează obiectele na- 
turii. De sigur nu se pot separa procesele naturii de obiectele 
naturii. Însă „fiindcă în această legătură reciprocă studiului 
proceselor îi revine sarcina unei explicări fundamentale şi 
pentru cunoaşterea obiectelor, teoria proceselor naturii capătă 
aici rangul întâi” 1). 

Ea se împarte în două domenii, care cercetează aceleaşi 
probleme din diferite puncte de vedere: una e știința abstractă 
a proceselor naturii, cealaită știința lor concretă, specială. Cea 
dintâi, cea abstractă, face tranziția dintre matematică şi ştiinţele 
naturale, şi e denumită de Wundt dinamica generală. 

Teoria specială despre procesele naturii cuprinde două 
domenii de căpetenie: fizica, al cărei obiect e cercetarea pro- 
cesului fără considerarea diferenţelor calitative ale elementelor 
massei, şi chimia, care tocmai pe aceste diferenţe le cercetează. 

După cercetarea proceselor naturii se urmăreşte, ca o a doua 
parte principală a ştiinţelor naturii, cercetarea obiectelor naturii: 
aici deosebim ştiinţa corpurilor universului — astronomia —, ştiinţa 
pământului — geografia — şi ştiinţa fiecăruia obiect pămân- 
tesc. Aceste obiecte pot fi cercetate sau în privința propriilor 
lor raporturi între ele — istoria naturală sistematică —, sau 
în raporturile lor cu pământul — geografia specială. 

Fiecare ramură din acestea se ramifică şi ea în domenii 
parțiale mai mult sau mai puţin legate: astfel istoria naturală 


1) System der Philosophie I pas, 17. 

sistematică în mineralogie, botanică, zoologie. Zoologia se îm 
parte în știința sistematică a animalelor şi anatomia comparată, 
aceasta fiind anatomie normală şi patologică. Geografia specială 


se mparte în teoria formaţiei munţilor — orografia —, a îm- 
părţirii apelor pe pământ —- hidrografia, —, a împărţirii mi- 


neralelor (geognozia), şi a răspândirii plantelor şi animalelor — 
geografia plantelor şi animalelor. O a treia clasă generală de 
ştiinţe ale naturii se ocupă cu procesele naturale ce se petrec 
în obiectele naturii, fie cercetând obiectele în proprietăţile 
lor imediate, fie în privinţa genezii lor şi a schimbărilor lor”. 
Aşa se constituesc pe de o parte o serie de discipline fizico- 
Chimice, care merg paralel cu părțile mai sus enumerate ale 
ştiinţelor obiectelor naturii: astromecanica şi astrofizica, fizica 
şi chimia organismelor sau fiziologia cu subdiviziunile în fi- 
ziologie generală, şi fiziologia animală şi vegetală, fiziologia 
umană, normală şi patologică”. În privinţa genetică sau evo- 
lutivă avem: istoria evoluţiei universului — cosmologie —, a 
pământului — geologie, a plantelor, a animalelor, a omului. 

Ştiinţele spiritului se ramifică şi ele, tot astfel, în două 
domenii mari; în ştirnfele proceselor psihice, şi în științele pro- 
duselor spiritului prin procesele sale. Şi aici, ba chiar mai mult 
de cât la științele naturii, procesele nu se pot despărţi în mod 
absolut de obiecte înseşi. Căci produsele proceselor psihice 
nu rămân ceva rigid, static, cum sunt obiectele naturii mai mult 
sau mai puţin, ci se angajază imediat în noi procese, se 
metamorfozează mereu proteic, sunt în fond numai în deve- 
nire. Baza tuturor ştiinţelor spiritului e psihologia, care e 
teoria proceselor psihice. Din ea se ramifică imediat unele 
discipline psihologice speciale, din care unele urmăresc des- 
voltarea fenomenelor de conştiinţă în seria animală — psi- 
hologia animală (Tierpsychologie), altele istoria evoluției psi- 
hice a omului şi explicarea psihologică a celor mai însemnate 
creaţii ale spiritului omenesc — psihologia copilului şi psiho- 
logia popoarelor (Psychologie des Kindes und Vălkerpsycho- 
logie) —, altele, în fine, raporturile vieţii spirituale cu procesele 
psihice — studiul psihologic - naturalist al evoluţiei omului și 
a raselor: antropologia şi etnologia. 

Produsele spiritului pot fi cercetate întâi din punctul de 
vedere al proprietăţilor lor generale şi al condiţiilor genezii lor 
— aceasta e filologia, pe care deci o concepem ca pe o ştiinţă 
generală a produselor spiritului; al doilea, din punctul de ve- 
dere al domeniilor vieţii spirituale, căreia ele aparţin: adică 

domeniul culturii economice, al statului, al ordinei de drept, al 
artei, al religiei, al ştiinţei. De aici disciplinele numite: eco- 
nomia naţională, politica, ştiinţa sistematică a dreptului, ştiinţa 
religiilor, teoria artei, metodologia specială a ştiinţelor. 

O a treia clasă de ştiinţe ale spiritului e.a acelora care 
cercetează naşterea sau geneza produselor spiritului. Ele poartă 
numele de ştiinţe istorice, şi se'mpart în generale şi speciale, 
cele generale cercetând naşterea fiecăreia sau a unei lotalităţi 
de creaţii spirituale înrudite în raporturile lor şi în raport cu 
condiţiile exterioare naturale; cele speciale, fiecare clasă de pro- 
duse psihice în desvoltarea lor particulară. De aceea avem o 
istorie individuală — biografie —, o istorie naţională (Volks- 
geschichte) şi o istorie universală (Weltgeschichte), ca ştiinţe 
istorice generale; şi istoria economică, istoria statului şi a 
dreptului, istoria specială a fiecărei ştiinţe, ca ştiinţe istorice 
speciale. 

În conspectul acesta, zice Wundt, nu se cuprind toate 
domeniile, care pot fi privite ca ştiinţe independente. ‚Abstractie 
făcând de disciplinele aplicate, care, cum am şi remarcat, 
logic trebue să fie socotite din domeniul ştiinţelor teoretice, 
ale căror aplicări ele sunt, lipsesc aici unele domenii care, 
din cauza importanței lor practice, capătă o poziţie separată, 
nefiind însă în sine ştiinţe independente, ci domenii parțiale 
ale unor ştiinţe generale”. Astfel pedagogia e întâi'şi întâi un 
domeniu de” aplicaţie al unei ştiinţe speciale, psihologia. Tot- 
odată, fiindcă principiile educaţiei sunt întemeiate aşa de mult 
pe maxime morale, problemele practice ale pedagogiei se re- 
zolvă în morala filosofică. 

Acelaş lucru se poate spune, zice Wundt, şi despre teo- 
logie: de o parte, întrucât are de a face cu origina, istoria 
şi critica undi anumite intuiţii religioase, ea e o parte a 
ştiinţei generale a religiilor şi ca atare avizată la ajutorul fi- 
lologiei, istoriei şi psihologiei; de altă parte însă, pentru că 
trebue să dea seama şi despre însemnătatea religioasă şi etică 
a intuiției religioase speciale, căreia ea îi serveşte, teologia 
stă în strâns raport cu filosofia. 


Impărțirea filosofiei ştienţifice. 


Conținutul filosofiei e comun cu acela al totalității ştiin- 
jelor speciale, însă privit dintr'un punct de vedere deosebit şi 
anume având în vedere din primul moment raporturile obiec- 
telor ştiinei. 

In acest înţeles, filosofia ştienţifică îşi propune să so- 
luţioneze două probleme capitale: una privind conţinutul ştiinţei 
în naşterea lui, adică ştiinţa în devenire (das werdende Wissen); 
ştiinţa cunoaşterii; cealaltă legătura sistematică a principiilor sale, 
adică știința devenită (das gewordene Wissen): știința princi- 
piilor. 

Ştiinţa cunoștinței se subdivide în două ramuri: a) una 
formală şi b) una reală. Cea formală e logica formală, şi 
şi ea stă în acelaș raport cu cea reală pe care-l au înlăuntrul 
ştiinţelor speciale matematica și științele de experienţă. Din 
această cauză, zice Wundt, logica formală e în acelaş timp 
ştunţa filosofică de bază a matematicii, iar speculația mate- 
matică e totdeauna legată de legi logice, însă nicidecum şi 
de conţinutul real al experienţei. 

Ştiinţa reală a cunoștinței se subdivide în două părţi: 
a) istoria cunoștinței şi b) teoria cunoştinței. 

Istoria cunoștinței se ocupă cu desvoltarea de fapt a 
-cunoaşterei, aşa cum se urmăreşte ea în istoria științei, îndeo- 
sebi în evoluţia intuițiilor generale ştienţifice. Aceasta caută 
în deosebi so împlinească istoria filosofiei, deşi încă fără a 
ține seama suficient de influenţele reciproce generale ale ideilor 
ştienţifice. Teoria cunoaşterii are două ramuri: a) una gene- 
rală, care cercetează în general condiţiile, limitele şi principiile 
cunoașterii, şi ştiinţa metodelor, care se ocupă cu structura 
pe care o iau aceste principii înlăuntrul diferitelor cercetări 
ştiențifice. Teoria cunoaşterii împreună cu logica formală for- 
mează logica în înţelesul ei mai larg, şi ea, în acest înţeles, 
cercetează geneza noțiunilor ştienţifice pe baza legilor generale 
ale gândirii.. 

A doua parte a filosofiei, ştiinţa principiilor, pe care 
Wundt o numeşte şi metafizica, se ocupă cu expunerea datelor 
generale ale ştiinţelor speciale în legătura lor sistematică şi 
cu sintetizarea lor într'un sistem fără contradicții. 

De sigur, zice MWundt, încercarea de a face această sin- 
teză se loveşte de greutăți mari, e expusă la greşeli, însă 
asta se întâmplă și în cercetările ştienţifice. „Că încercarea de 
a rezolva această temă, este expusă a se'ndrumal pe căi greşite, 
şi că poate uşor să dea peste unele ca acelea în care poate 
cădea şi tratarea fiecărei probleme din acelea ale cercetării 
ştiențifice, e conceptibil. iTotuşi aceasta îndreptățește tot atât 
de puţin înlăturarea acestei teme, cât pot fi înlăturate problemele 
ştienţifice din pricina unor soluţii greşite. Şi tocmai în ştiinţe 

speciale ca matematica şi ştiinţele naturii, şi tot atât ca psi- 
hologia şi istoria, se nasc pretutindeni sypoziţii cu caracter 
metafizic” 1). Dacă metafizica filosofică n'ar avea o altă me- 
nire, ar îi deajuns, pentru justificarea ei, menirea aceasta neo- 
bosită, de a supune unei examinări critice pe temeiul condi- 
pilor cunoștinței acea metafizică ce trăeşte când latent, când 
ieşind la iveală, în fiecare ştiinţă în parte. 

Ştiinţa principiilor se împarte într'una generală şi una 
specială. Cea specială se subdivide în: filosofia matematicii, a 
ştiinţelor şi a ştiinţelor spiritului. Filosofia generală a naturii 
are ca ramuri filosofice ştiinţa cosmologiei şi a biologiei. Dată 
fiind strânsa legătură dintre fenomenologia spiritului şi. fenomenele 
vieții, filosofia biologiei face tranziția la filosofia stiințelor 
spiritului. Pe baza psihologiei şi cu ajutorul teoriei cunoștinței, 
filosofia ştiinţelor spiritului caută să fundeze o concepţie sin- 
tetică a vieţii spiritului. Acestei psihologii filosofice i se sub- 
sumează feluritele domenii care se raportă la anumite direcții 
ale vieţii spiritului, cum sunt moralitatea, arta, religia, de unde 
ştiinţa eticei, a esteticei şi filosofia religiei. Aceste trei ramuri 
se sintetizează sub punctul de vedere al evoluției. „Prin sin- 
tetizarea acestor părți sub punctul de vedere al evoluţiei, filo- 
sofia istoriei caută în sfârşit să dobândească o intuiţie is- 
torică totală a vieţii spirituale a omenirii, pe care s'o pună 
în legătură cu intuiţia generală despre lume întemeiată prin 
celelalte mijloace ajutătoare ale filosofiei” 2). 

Teoria cunoaşterii şi metafizica trebuesc socotite, după 
Wundt, ca cele două ştiinţe de temelie ale filosofiei, din care 
se ramifică celelalte domenii filosofice din cauza, unui interes 
predominant al unor probleme de însemnătate generală. Amân- 
două aceste ştiinţe de temele au acelaş conţinut, numai că il 
privesc din puncte de vedere deosebite. Insă este inevitabil ca 
între ele să se producă impletituri intime, şi astfel concepte 
dintr'una se tratează și în alta. Wundt citează conceptele de 
substanță, cauzalitate, scop sau finalitate, pe care le cerce- 
tează şi teoria cunoaşterii şi metafizica, cea dintâi întrucât 
ele sunt produsele necesare ale gândirii cognitive, cea de a, doua, 
întrucât ele sunt concepte ajutătoare ale sistemului ştienţific. 

Toată această teorie a rolului ştiinţei şi a rolului filo- 
sofiei, precum și diviziunile lor, sunt tratate amănunţit de 


1) System der Philosophie, pag. 23. 
2) System der Philosophie, pag. 24. 

Wundt în introducerea operei sale capitale System der Philo- 
sophie. 

La finele acestei introduceri, Wundt dă însă o schemă 
mai simplificatoare a diviziunilor propuse, şi motivează astfel 
această simplificare: 

„O expunere sinoptică a sistemului de filosofie, cum trebue 
să încercăm în opera de față, nu trebue să omită nicio parte 
esenţială; însă ea trebue să renunţe la o tratare detailată 
a tuturor domeniilor speciale. Numai aşa ea e totodată în 
stare, să-şi împlinească menirea ei independentă, de a da ex- 
presie mai luminoasă sintezei ideilor fundamentale, de cât e 
cu putinţă în expunerea fiecărei părți. Insă din aceeaşi cauză 
e de dorit totodată să părăsim schema logică, după care am 
orânduit mai sus sistemul, şi să punem în locul ei o ramificaţie 
mai liberă”. 

In acest sens, Wundt împarte materia în patru mari do- 
menii generale: Cel dintâi se ocupă cu condițiile formale ale 
cunoștinței, adică cercetează formele sândirii şi legile gândirii 
în care se exprimă formele ei. Al doilea domeniu cercetează 
cunoştinţa în însemnătatea ei reală. După această considerare a 
temelor celor mai esenţiale ale teoriei cunoștinței urmează, în 
al treilea şi al patrulea domeniu, cercetarea problemelor fun- 
damentale ale științei principiilor. Sarcina metafizicei însă se 
ramifică şi ea în două: aceea a cunoștinței reale şi aceea a 
cunoștinței transcendente. Principiile cunoștinței reale sunt date 
în acele concepte generale ale rațiunii, care se leagă în parte 
cu forma şi conţinutul experienţei şi astfel constituesc, de o 
parte, temelia matematicii ca ştiinţă generală a formei, de altă 
parte temelia științelor naturii şi a ştiinţelor spiritului. Spre 
deosebire de aceste principii care găsesc aplicare pretutindeni 
înlăuntrul ştiinţelor speciale, şi care sunt elaborate de meta- 
fizică în interesul sintezei unitare a ştiinţei, ideile transcendente 
formează un sistem de ipoteze principiale, care evident că sunt 
pregătite în felurite chipuri în ştiinţele speciale, însă niciodată - 
şi nicăeri nu pot fi duse până la o încheiere fie și relativă. 


Il. Voluntarismul. 


În filosofia contemporană, Wundt e cel mai cu autori- 
tate reprezentant al voluntarismului, cum a fost Schopenhauer 
în veacul al 19-lea. 

Studiul psihologiei l-a condus la concepţia, că viaţa su- 

fletească constă esenţial în activitate, că funcţia ei- centrală 
e voința. 


a) Unitatea şi ireductibilitaiea funcţiilor psihice 


După Wundt — şi azi aceasta e concepţia curentă — 
funcţiile vieţii psihice: reprezentarea, sentimentul şi voinţa, 
sunt inseparabile, ireductibile una la alta, simultane și în 
acţiune permanentă de influenţă reciprocă. Ele se interferează, 
se întrepătrund şi se împletesc în modul cel mai variat şi 
mai complicat, şi totuşi îşi păștrează independenţa, origina- 
litatea, esenţa lor intimă. Nu este gândire în care șă nu existe, 
pe lângă un conţinut reprezentativ-intelectual, în acelaş timp 
şi o tonalitate afectivă, un sentiment, şi în care să nu existe 
în acelaş timp şi un impuls volițional, o atitudine motrice. 
„Nicio gândire fără un conţinut reprezentativ, niciun conţinut 
reprezentativ fără o excitație afectivă, nicio excitație afectivă 
fără o direcţie volițională. Se poate ca fie unul, fie altul din 
aceşti factori să se ridice pe planul întâi, ei nu se pot des- 
părți niciodată total... Fiecare act de gândire constă din anu- 
mite reprezentări, care fie separat, fie în legăturile lor, cu- 
prind totodată şi sentimente. In afară de asta, însă, fiecare 
gândire e şi o voință” 1)., 

lată redusă la cea mai scurtă formulare teoria ireduc- 
tibilității, simultaneităţi şi influenţei reciproce a celor trei 
funcţii psihice fundamentale. 

O anumită filosofie explică viaţa sufletească într'un 
mod de gândire substanţialist. După acest mod de gândire, 
fenomenele de conştiinţă derivă dintr'un substrat, dintr'o esenţă 
sau o entitate transcendentă fenomenelor psihice, substrat care 
e ca organismul lor generator. Acest substrat e, după unii, 
material —- filosofiile materialiste; după alţii, substanța din 
care emană fenomenele de conştiinţă ar fi un spirit transcen- 
dent, -— filosofiile spiritualiste. 

Wundt respinge ambele direcţii substanţialiste, substitu- 
indu-le concepţia sa, ce se poate numi actualistă. Sufletul nu 
derivă nici dintr'o substanță materială, nici dintr'una spirituală, 
ci nu e altceva de cât totalitatea experienţei interne însăşi, toate 
procesele psihice câte sunt trăite de noi în fiece clipă, în ne- 
încetată acțiune de influență reciprocă, care 'influență duce la 
necontenite sinteze. Există o cauzalitate spirituală actuală şi 


1) System der Philosophie, pas. 28 şi urm. vol. I. 

aceasta domină esențial viaţa psihică. Această concepţie e nu- 
mită de Wundt „actualistă””. Conceptul spiritului integral, zice 
el, e strâns unit cu acea hipoteză a unei cauzalități spirituale 
actuale, după care însuși sufletul individual constă în sinteza 
proceselor sufletești înşişi, nu într'o substanță transcendentă în- 
chipuită în afara lor. In lumina hipotezei psihologice sub- 
stanţialiste, spiritul în total n'are o adevărată realitate. Aceasta 
revine numai sufletelor particulare, care, fie că activează din 
motive contradictorii ori din motive ce se armonizează, rămân 
totdeauna cauzele şi scopurile unice ale fenomenalității psi- 
hice” 1). 

Conform teoriei psihice actualiste, sufletul nu trebue so- 
cotit nici ca, o scenă pe care s'ar desfăşura viața, de conştiinţă, 
aşa cum evoluează pe o scenă de teatru actorii ce vin din 
culise. Sufletul e sinteza faptelor de conştiinţă, care trăesc, 
înc'odată, într'un perpetuu raport de influenţă reciprocă, în- 
tr'un dinamism neîntrerupt, într'o devenire proteică, și totuşi 
perfect unitar şi legat. În orice fenomen psihic, Wundt vede un 
proces, un eveniment, nu ceva static, nemișcat, substanțial, 
ci ceva dinamic, mereu activ, mereu într'o evoluție, condusă 
de anumite legi. E oțos să mai căutăm substanța transcen- 
dentă din care ar deriva spiritul, ci trebue, ştiențificeşte, să 
urmărim numai soluţia problemei: care sunt condiţiile acti- 
vităţii sintetice a conştiinţei, cum se desfăşoară în continuitate 
de acţiune reciprocă totalitatea evenimentelor psihice trăite de 
noi. Termenul de „suflet” n'are, deci, nicio raportare metafi- 
zică, cı e numele unui concept ce designează o unitate logică. 

Wundt se situează la antipodul intelectualismului her- 
bartian prin teoria sa actualstă. Herbart reducea, cum ştim, 
întreaga viață psihică la reprezentări, socotite aproape ca nişte 
substanțe, ca entități imutabile. In această concepție intelec- 
tualistă, sentimentul şi voinţă sunt numai apariţii, manifestări 
ale reprezentării, adică un produs secundar, derivat din re- 
prezentare, care e substanța originară şi esenţială a sufletului. 
Wundt socotește mecanica aceasta de reprezentări drept o fal- 
sificare a realităţii psihice. „care transformă întreaga viaţă spi- 
rituală într'o mișcare de reprezentări şi atribue reprezentări- 
lor în sine şi pentru sine puterea de a le creea şi acţiuni co- 
respunzătoare. Cum ne arată percepția internă „,nefalsificată”, 
reprezentările nu posedă această putere. Această Falei 


1. System, vol. V pag. 188. 

(Fälschung) a concepţiei intelectualiste herbartiene se ex- 
plică tocmai prin structura substanţialistă a  metațizicii a- 
cestei filosofii. Numai dacă socoteşii reprezentarea ca o 
substanţă, ca un lucru static, poţi face din ea funcţia pri- 
mordială şi poţi încerca să reduci la ea celelalte funcții psihice, 
— în realitate ireductibile şi independente. Percepția internă 
sinceră (unbefangene) însă, adică nefalsificată de prejudecăţi, 
de idei preconcepule. descoperă acea ireductibilitate a funcţiilor 
psihice, cu toate interferenţele lor intime. 

Tot în spiritul concepţiei sale actualiste şi antisubstan- 
țialiste, Wundt combate — o repetăim — şi acea comparație, 
ce s'a făcut adesea, a vieţii de conştiinţă cu o scenă, pe care 
şi-ar juca rolul  fucţiile sufletești. Oricât de folositor şi 
inevitabil ar fi limbajul figurat, zice Wundt, oricât ar colora 
o expunere, are în el primejdia apropiată de a te face să iei 
metafora drept o realitate. Aşa sa întâmplat cu metafora 
scenei conştiinţei. S'a luai scena drept o realitate și s'a con- 
siderat că reprezentările au nevoe de un suport, de un substrat, 
de un teren pe care să se miște. După această ipoteză, întru- 
pată în metafora scenei, există şi stări de conştiinţă, adică un 
conţinut psihic, şi, deosebit de acesta și neatârnat de el, 
şi un conţinător, o conştiinţă ce sar umple treptat cu acest 
conţinut. Însă o astfel de conştiinţă-scenă e. după Wundt, 
o nonexistență: ,/O asemenea conştiinţă, care ar fi faţă de 
experienţele noastre interne în acelaş raport ca scena cu ac- 
torii, nu există”. Conştiința e odată toată, şi e şi în fiecare 
proces în parte: „Mai de grabă conştiinţa e identică în fiecare 
clipă cu acele procese trăite lăuntric, şi numai trebuința de 
a sintetiza totalitatea lor într'un concept ne îndreptățeşte să 
opunem conştiinţei vreun proces particular ca fiind conţinut 
în ea. Propriu zis această expresie nu însemnează altceva, decât 
că procesul respectiv e unul dın multele procese, din care 
conştiinţa constă tocmai în momentul dat”. Conştiinţa nu e 
deci o scenă fixă, pe care-şi joacă rolul lor procesele psihice 
în mersul lor de du-te, vino, ci e chiar acest mers, „nimica 
allceva de cât trăire internă progresivă, veşnic schimbătoare.” 
Ceeace e adevărat despre întreaga conştiinţă — că ea e, adică, 
numai totalitatea experienţelor noastre interne — este adevărat 
şi de fiecare din aceste experienţe în parte. Orice 1ep:ezen- 
tare, orice sentiment, orice voliţiune, nu e un obiect care trece 
peste pragul conştiinţei şi apoi iar se coboară sub el, ci e a 
mişcare, un proces, un flux de conştiinţă, ce se naşte, durează 

şi dispare „şi despre a cărui continuare mai departe, după ce 
el a trecut, suntem tot atât de puţin îndreptăţiți să vorbim ca 
de continuarea mai departe a mişcării de cădere a unei pietre, 
după ce a căzut. De sigur piatra durează şi de aceea, dacă 
e urcată pe aceeaşi înălțime, poate căpăta iar aceeaşi mişcare 
de cădere. Intocmai aşa trebue să admitem, că evenimentul 
pe care îl numim o reprezentare, lasă o urmă oarecare în 
noi. din care poate renaşte iarăşi acelaş eveniment în anumite 
condiții proprice” +). 

b) Sinteza creatoare în viața de conștiință. Un alt ca- 
racter al vieţii psihice e, după Wundt, proprietatea ei ca, din 
combinarea de elemente relativ simple, să dea naştere la crea- 
Huni noi, la sinteze creatoare, în care elementele ca atare nu 
se mai recunosc, ci se rezolvă în acele produse cu totul noi. 
Reprezentările noastre compuse se construesc din sensaţii sim- 
ple. Dar rezultanta acestor sensaţii simple, reprezentarea, nu 
e cuprinsă în elementele din care a rezultat, în cât să fie ca o 
sumă a acestor elemente, ci e un act al conştiinţei noastre, o 
sinteză creatoare. Astfel, spre exemplu, zice Wundt, repre- 
zentarea unui obiect vizual e mai mult de cât o sumă de sensaţii 
de lumină şi muşchiulare, şi tot astfel reprezentarea unui corp 
văzut binocular mai mult de cât suma imaginilor retiniene ale 
ambilor ochi. Apoi, sentimentele pe care le trezeşte o combi- 
nație de culori, sau o succesiune armonică de sunete sunt, de 
sigur, dependente de sentimentele ce se leagă de fiecare cu- 
loare şi de fiecare sunet în parte, dar sunt departe de a fi 
o simplă sumă a acelor sentimente elementare. Aceeaşi sinteză 
creatoare o descoperă Wundt şi în actele intelectuale superioare: 
„În procesele intelectuale mai înalte, în mişcările afective şi 
în impulziile volitive legate de ele ne întâmpină cele mai înalte 
grade ale acestei legi ce cârmueşte întreaga evoluţie” psihică: 
gândirea noastră leagă reprezentări date în noţiuni noi, din 
judecăţi date se formează altele noi cu conţinut propriu ş. a. 
m. d.. Ceeace ne arată în marea evoluţie psihică a omenirii. 
aceasta se confirmă în mic la fiecare sinteză psihică în parte. 
Viaţa psihică e cârmuită şi extensiv şi intensiv de o creştere 
de valori; extensiv, întrucât varietatea evoluţiilor psihice se 
lărgeşte progresiv; intensiv, întrucât valorile născute în aceste 
evoluţii cresc în grad''2). 


1) Essays, pag, 319—20. 
2) System, pag, 302—3, 

Această teorie, a sintezei creatoare, a creşterii energie; 
şi valorilor psihice e unul din punctele de căpetenie ale filoso- 
fiei lui Wundt. 

Wundt însuşi arată cum i-a venit în spirit această teorie, 
a sintezelor creatoare. El a ajuns la psihologie prin fizio- 
logie. Fiziologia timpului său era însă foarte influențată de 
cuta gândirii materialiste. Când ea se ocupa cu funcţiile simţu- 
rilor şi cu percepțiile lor, socotea aceste percepții ca derivând 
pur şi simplu din proprietățile fiziologice ale organelor noastre 
sensoriale. Dar Wundt nu întârzie mult să vadă că, oricare 
ar f legătura dintre funcţia psihică a celei mai simple sensaţii 
şi proprietăţile materiale fiziologice ale organelor simţurilor şi 
ale centrilor nervoși, la care ajung în cele din urmă excitațiile, 
un fapt nu se poate explica prin cellalt. Între corporal şi 
psihic e o totală diferență de natură, de esenţă, aşa în cât e 
absolut neconceptibil cum un fapt psihic oricât de elementar, 
o sensaţie, s'ar putea naşte dintro mişcare materială. „Când 
am abordat pentru întâia oară problemele psihologice”, măr- 
turiseşte el, „împărtăşiam prejudecata comună, particulară fi- 
ziologiştilor, că formaţia percepţiilor sensibile e pur si sim- 
plu o lucrare a proprietăţilor fiziologice ale organelor noastre sen- 
soriale. Întâi după indicaţiile simțului vederii (mai ales în 
ce priveşte intuiţia spaţială), observai acest act de sinteză 
creeatoare, care încetul pe încetul deveni conducătorul meu 
în dobândirea unei înţelegeri psihologice a funcţiilor superioare 
de imaginaţie şi inteligenţă, şi pentru care înțelegere vechea 
psihologie nu ne dădea niciun ajutor. Când, în urmă, trecui la 
studiul relaţiilor temporale ale cursului reprezentărilor, avui 
o viziune nouă despre desvoltarea funcțiilor voinței (şi am fost 
condus la aceasta de influenţa pregătirii şi a sforţării asupra 
'micşorării timpului fiziologic), despre desvoltarea funcţiilor ex- 
terioare derivând din funcţiile interioare, despre a funcţiilor 
complexe provenind din cele simple, şi în acelaş timp viziunea 
strânsei legături care există între toate funcţiile psihice, care 
sunt separate prin abstracţie şi nume artificiale, precum re- 
prezentare, sentiment, voinţă, întrun cuvânt a indivizibilităţii 
şi omogeneităţii, profunde, pe toate treptele sale, a vieţii men- 


tale” 1). 


1) Citat de Höffding în „Philosophes contemporains”, 

c) Teoria Apercepției. 


Un alt concept important, şi care ne duce chiar în inima 
voluntarismuiui său, e teoria originală a lui Wundt asupra func- 
tiei apercepției. Să vedem ce este după el apercepția şi care. 
e mecanismul ei. 

Din tot conţinutul conştiinţei, care se formează într'un 
moment dai în suflet: percepții, reprezentări, noțiuni, afecte, 
etc., nu toate elementele acestea sunt deopotrivă de clare în 
acel moment. O parte din ele ocupă, după cum spune Wundt, 
un punci central — der Blickpunkt — şi acesta formează cea 
mai mică parte, —- restul stă mai în penumbră, e mai puțin 
clar, e în câmpul de privire — Blickfeld. 

Funcțiunea care ridică un conţinut de conștiință până 
la claritatea deplină, e numită de Wundt apercepție. Conţinu- 
tul ce rămâne numai în câmpul de privire, este numai perceput, 
cel care se ridică în punctul de privire, e aperceput. În per- 
cepție conștiința e pasivă, primind un conţinut aşa cum se 
ridică el în suflet, pe când în apercepţie conștiința e activă, 
ea elaborează acel vonţinut şi cu deplină voință îl primeşte 
în punctul ei central, în Blickpunkt. Wundt combate concepţia 
sensualisto-asociaționistă, după care toate funcțiile intelectuale, 
inferioare şi superioare, s'ar reduce la o asociaţie pasivă de 
reprezentări, precum şi concepția că atenția e rezultatul nu- 
mai al unei intensității mai mari a sensaţiilor. Pentru el, aten- 
a e o formă a voinţei, o funcție, deci, activă prin excelenţă. 
Asociaţia explică unele produse intelectuale, însă ea e o la- 
tură pasivă a intelectului. Asociaţii sunt toate legăturile de 
conținuturi reprezentative cărora le lipseşte activitatea logică 
și care se formează în starea pasivă a atenției. 

În atenția pasivă spiritul se lasă dus pe fire asociative, 
pe când în cea activă, când intervine apercepția, el conduce 
asociațiile, ele le dă direcție. Această direcționare sau con- 
ducere a asociațiilor psihice de către atenţie e esențialmente 
o activitate, o voință. Nicio funcţie intelectuală superioară; 
concept, judecată, raționament, imaginaţie, nu poate să se pro- 
ducă fără apercepție, fără această activitate sau voinţă interi- 
oară. Așa dar, voința e funcția centrală a sufletului. „Unica 
activitate dată nouă imediat e şi rămâne voința noastră”. 

Wundt distinge două feluri de apercepție: o apercepție. 
pasivă, care produce o reprezentare deodată, când direcţia 
atenției îndreptată spre ea e determinată de excitaţii date în- 


www.dacoromanica.ro 


Voluntarismul lui W. Wundt 309 


tâmplător, fără o influenţă afectivă pregătitoare, fiind înto- 
vărăşită de un sentiment de receptivitate pasivă; şi o aper- 
optie activă, când o reprezentare e pregătită de un sentiment 
de așteptare (atenție expectativă), aşa în cât, chiar înainte 
ca reprezentarea să păşească în conştiinţă, atenţia se şi îndreaptă 
spre a primi un conţinut nou. Această încordare anticipativă 
naşte în conştiinţă un sentiment de activitate, nu de receptivi- 
tate pasivă, şi noi devenim conştienţi de acest sentiment de acti- 
vitate ca de o activitate voluntară. 

Apercepţia tace ca orice conţinut de conştiinţă să do- 
bândească un grad mai mare de claritate şi să se intensifice. 

Întregul proces al atenţiei și apercepției e constituit, după 
Wundt, din următoarele elemente: 

a) o creştere a clarităţii, la care se asociază un sentiment 
de activitate; 

b) oprirea sau inhibiția altor impresii disponibile; 

c) în sensații de încordare care nasc sentimente senso- 
riale specifice; 

d) şi într'o influenţă intensificatoare a sensaţiilor de în- 
cordare asupra conţinuturilor reprezentative prin excitație aso- 
ciativă reciprocă. 

Procesul de inhibiţie, care intervine și împiedecă ridi- 
carea la claritate a tuturor celorlalte impresii sau reprezentări, pe 
când atenţia concentrată se aplică numai la un mic număr de 
reprezentări, e explicată de Wundt şi fiziologicește: el admite 
existența unui centru nervos al apercepției, dela care pornesc 
acţiuni sensorio-motrice. Acest centru nervos e localizat de 
Wundt în regiunea frontală. El ar funcţiona astfel: 

Când se produce o excitație, centrul nervos aperceptiv 
e deşteptat de un semnal, care-l anunţă că o impresie sensi- 
bilă va sosi la el; acest semnal pleacă din acelaş punct cu ex- 
citația, însă se îndreaptă spre centru pe alte căi; însă înnain- 
tea curentului nervos centripetal, ce conduce excitaţia, pornește 
ca să-l întâmpine un curent nervos centrifugal, plecând din cen- 
trul de apercepţie. Până la întâmpinarea acestui curent ner- 
vos, sensaţia se plimbă printr'un câmp de conştiinţă mai con- 
fuz, apoi, prin intervenţia aperceptivă, ea se ridică la deplină 
claritate. 

Oricare ar fi explicarea fiziologică a lor, atât apercepţia 
pasivă, cât şi cea activă, sunt o funcţie a voinţei, sunt o voință 
interioară, şi motivele care o pun în mişcare sunt reprezentă- 
rile cu un puternic timbru afectiv. Apercepţia pasivă e o ac- 

țiune voluntară simplă, care porneşte dintr'un impuls (Trieb), 
şi în care noi stăm sub influența dominantă a unor anumite 
reprezentări. În apercepţia activă, voința are caracterul unui 
act de alegere liberă, act prin care noi, din fluxul de repre- 
zentări ce tind spre câmpul conştiinţei, alegem pe unele de 
preferință şi  împiedecăm pe altele. Alegerea e precedată] 
de o luptă de motive (ein Kampf der Motive). Această ale- 
gere nu e numai o activitate, ci o proprie puternică activitate 
(Selbsttătigkeit)). 

În simplele asociaţiuni, voinţa mare o influență imediată, 
Sentimentul de activitate se adaogă posterior la asociaţiile for- 
mate. Sunt însă şi legături asociative produse de procese ac- 
tive, în care sentimentul activităţii le precede, așa în cât ele 
se produc prin conlucrarea vie a atenţiei. Aceste legături pre- 
cedate de un sentiment de activitate, sunt numite de Wundt 
legături aperceptive. Într'astfel de legături aperceptive con- 
stau toate procesele intelectuale, întreaga gândire şi întreaga 
imaginaţie. Intr'adevăr, gândirea e, pentru Wundt, o activitate 
de raporturi, activitate care nu se poate deduce prin niciun ar- 
tificiu din simple asociaţiuni. În ea apare voința, ca o putere 
ordonatoare a reprezentărilor, care alege din ele ceeace & 
folositor gândirii pentru scopurile sale, şi înlătură ceeace o 
turbură. 

Din alt punct de vedere, Wundt împarte apercepţia în 
două feluri: sintetică şi analitică. In ambele ei forme, ea constă 
în raportul a două conţinuturi psihice, rapori a cărui materie e 
dată, negreşit, în simplele asociaţii, dar a cărui formă conştientă 
e rezultatul unei activități a apercepției. Apercepţia e funcţia 
unificatoare pe linia logică a legăturilor asociative de repre- 
zentări, funcţia de sinteză conştientă a lor. 

Printr'o analiză minuțioasă, pe care o vom rezuma mai 
jos, după ce vom descrie evoluţia voinţei, Wundt stabilește, 
că toate funcţiile intelectuale superioare, — judecată, con- 
cept, raționament—, se explică prin funcția apercepției. Şi 
cum apercepţia e socotită de el ca o funcție a voinței, ca o 
voință interioară, urmează după el că voința e funcţia domi- 
nantă a sufletului, care condiționează pe toate celelalte. Deci, 
pe altă cale, Wundt ajunge, caşi Schopenhaner, la concepţia 
primatului voinţei în viața de conştiinţă. 

Evoluţia voinţei. Voința e, pentru Wundt, un fapt origi- 
nar şi independent al experienţei interne. Ea nu e, conform 

saţii; nici, cum susține Spencer, o formă mai complicată a 
unui simplu act reflex, şi nici, cum credea Herbart, un re= 
zultat al unui raport între masse de reprezentări. Ea e a 
funcţie tot atât de primitivă caşi sentimentul şi reprezentarea, 
ba chiar care le conditionează pe acestea într'o mare măsură. 
Condiţionează asociaţiile aperceptive, care stau la baza func- 
țiilor superioare ale gândirii; condiţionează şi viața afectivă, 
căreia e în stare să-i opună adesea frâne puternice. 

Când o singură reprezentare e puternică în conștiință ca 
motiv al unui act, atunci se naşte un act de voință imediată, 
pe care Wundt îl numește impuls (Trieb). Dacă însă mai 
multe reprezentăni se ridică în conştiinţă sub forma de motive 
de acte, luptându-se între ele acolo pentru întâietate, atunci 
se nasc acte complicate de voinţă, de voință liberă, raţională, 
acte care se deosebesc de cele simple, (Trieb), numai ca 
grad, formând o treaptă superioară pe scara evolutivă a voinţei, 
nu şi calitativ. lată, după Wundt, tabloul evoluţiei voinţei: 

1) Cea dântâi treaptă o formează mișcările impulsive 
simple (einfache 'Triebbewegungen): o impresie externă des- 
lănţuie o mișcare. Din punct de vedere fiziologic, aceste mișcări 
sunt acte reflexe; însă, susţine Wundt, ele poartă cu ele tot- 
odată şi caracterul unei activităţi voluntare, întrucât , impre- 
sia exterioară e însoţită în conştiinţă de o sensaţie cu un 
timbru afectiv mai mult sau mai puţin puternic, sensație care 
determină, prin acest timbru afectiv al ei, sau o năzuință de 
apropiere către excitantul extern sau de îndepărtare de el: 
„fiindcă impresia e întovărăşită în conştiinţă de o sensație 
mai mult sau mai puţin tare din punct de vedere afectiv, căreia 
îi corespunde apoi mişcarea executată, întrucât aceasta duce 
sau la o năzuintă către excitația înrîuritoare sau la o înde= 
părtare de aceasta.” Această atitudine de apropiere sau da 
depărtare de obiectul excitant e o voinţă. 

2) A doua treaptă evolutivă a voinţei e aceea a aşa zise- 
lor influențe afective pantomimice (die pantomimischen Affekt- 
wirkungen). Un proces voluntar se poate defini ca un afect 
care produce acţiuni exterioare, iar acestea intensifică apoi afec- 
tul însuşi. Când se produce a doua oară o excitație analoagă 
cu aceea, care a deslănţuit întâi un act impulsiv simplu, mişcarea 
nu se mai produce numai sub influenţa tonului afectiv al sensației 
născut de acea excitație, ci şi sub influenţal reprezentării efectu- 
lùi exterior al acelei excitaţii. „După ce acum în mod repetat 
mişcarea impulsivă a urmat, în mod reflex influenţei unei ex- 

citaţii externe, reprezentarea efectului său exterior se uueşte 
cu senzaţia care introduce mişcarea într'o complexiune indiso- 
lubilă, şi dobândind în această legătură în curând o însem- 
nătate dominantă, apare conștiinței ca o cauză determinantă 
a acţiunii”. 

Reprezentarea aceea a efectului exterior direcţionează: 
acum voinţa, fie în sensul pozitiv, născând la subiect o ati- 
tudine conştientă de apropiere fie negativ, de depărtare de 
obiectul excitant. Am putea numi acest grad de voinţă, voință 
reprezentativă, spre deosebire de cel dântâi, pe care l-am pu- 
tea numi de voinţă sensorială. 

3. În al treilea stadiu, în fine, voinţa ia forma complexă 
a unui act de alegere ca rezultat al unei lupte între multe şi 
complexe motive. Paralel cu această evoluţie se mai desvoltă 
încă o diferenţiare a activităţii voluntare, una externă şi una 
internă. 

Cele dintâi, cele mai originare exteriorizări ale voihţii sunt 
acțiuni impulsive exterioare (äussere Triebhandlungen). Acestea 
sunt acte de voinţă deșteptate imediat prin asociaţiuni. Ele 
se'ndreaptă repede într'o direcţie, fiindcă acţiunea lor e de- 
terminată de o singură reprezentare ce se urcă în conştiinţă 
şi de sentimentul concomitent cu această reprezentare, senti- 
ment care constitue o parte esenţială a procesului voinţei. Acest 
act de voinţă, pornind dintr'un impuls, corespunde apercepției 
pasive, adică acelei forme a apercepţiei care lucrează în toate 
procesele de pură asociaţie. Orice acţiune de voință exterio- 
rizată presupune o apercepție a mişcării ce va fi exteriorizată, 
ea chiar nu e altceva, zice Wundt, de cât acest act de aper- 
cepție însoţită de un impuls motor. Este o asociaţie „de care 

apercepția pasivă a uneia din membrele legăturii de repre- 
gentări, se leagă o reacțiune motrice impulsivă” +). 

În ce priveşte latura reprezentativă, acțiunile impulsive 
sunt asociațiuni. Dar și invers, asociaţiile sunt socotite de 
Wundt ca acţiuni impulsive, dacă ţinem seama de toate ele- 
mentele ce ele conţin. In chipul acesta actul impulsiv (der 
Trieb) devine, pentru Wundt, conceptul psihologic care cu- 
prinde toate procesele vieţii psihice determinate numai de aper- 
cepția pasivă. Pe această treaptă inferioară, toate funcțiile psi- 
hice sunt acţiuni impulsive. Conceptul actului impulsiv însă 
cuprinde toate elementele care compun un proces psihic afectiv; 


1) System II pag. 157, 

de unde urmează, că, întrun sens larg, întreaga sferă a vieții 
sufleteşti inferioare, trebue să fie privită cu o viaţă impulsivă 
(Triebleben): „Nu reprezentarea, nu sentimentul sau voința 
în sensul restrâns al vorbei, ci impulsul ca o legătură a tutu- 
ror acestor elemente este astfel fenomenul de bază al feno- 
menalității psihice”. 

Pe o treaptă evolutivă mai înaltă, pe lângă viața im- 
pulsivă, apar forme mai desvoltate de activitate psihică, însă 
care sunt produse tot ale unei activități impulsive, dar de un 
grad superior. Wundt găseşte viaţa impulsivă şi la rădăcina 
procesului intelectual. Procesele intelectuale sunt nişte legături 
de reprezentări, care, însă, nici nu se pot reduce la asociaţiuni, 
nici nu derivă din ele. Intro asociaţie, membrele unui tot, ale 
unei legături simultane sau ale unei serii succesive de reprezen- 
tări, sunt date originar separate; una cheamă pe cealaltă, sau 
mai multe se cheamă reciproc în conștiință. „Părţile sunt aşa 
dar aici anterioare totului.” Cu totul altfel se petrec lucrurile la 
procesele intelectuale. Un conţinut intelectual ne e dat tot- 
deauna ca un tot; ca să fie apoi descompus în părțile lui. 
De aceea, forma logică fundamentală a gândirii e judecata. 
În judecată un întreg, care ne e dat într'o percepţie sensorială 
sau într'o formă conceptuală, e divizat în acele elemente fun- 
damentale pe care le opunem unul altuia, în subiect şi predicat. 

În judecată intervine un act de voință, care determină 
alegerea unui anume atribut sau predicat pentru subiectul ju- 
decăţii. Chiar o judecată perceptivă simplă, zice Wundt, spre 
exemplu: „piatra cade”, care poate să-şi aibă isvorul îintr'o 
reprezentare generică născută involuntar din impresii senso- 
riale, se cuprinde un proces de alegere, foarte simplu de si- 
gur. Într'adevăr, vederea pietrei căzânde nu ne-ar constrânge 
cu necesitate la observarea și afirmarea acestui atribut, şi 
nu a altuia, spre exemplu a mărimii, a culoarei, à greutăţi, 
etc., pe care ea le mai are. Insă conştiinţa tocmai realizează 
acea judecată, şi nu alta, cu acel atribut, și nu cu altul, evitân- 
du-le pe celelalte sau ţinându-le pe planul ei din fund. Aici 
apare o intenție de a comunica tocmai acest atribut al căderi, 
şi nu pe ale celorlalte calități ale pietrei. 

Apar acum motive și scopuri, cum nu apar în simplele 
asociaţii... „die Gliederung selbst nach bestimmten Motiven 
und Zwecken vorgenommen wird”. 

Cu atât mai mult sunt acte de voință formele mai înalte de 
judecăți, cele conceptuale (Bregriffsurteile). Aici scopul, care 

determină procesul intelectual, se manifestă mai energic. Acum 
se prezintă conștiinței o mulțime de asociaţiuni, din care unele 
trebuesc împiedecate sau împinse pe planul din fund, iar altele, 
din contră, aduse pe cel din față ca material pentru noi 
formaţiuni de gândire. Reprezentările generice, din care isvorăsc 
seriile de gândiri, devin treptat produsele unei alegeri între 
diferite legături de reprezentări, care închee adesea o luptă 
foarte vizibilă de motive. 

Privite din punctul de vedere al laturii volitive, proce- 
sele intelectuale stau în cea mai strânsă legătură cu acțiunile 
voluntare externe. Activităţile imaginaţiei şi inteligenței sunt 
acțiuni voluntare interne care, luate pur psihologic, au toate 
caracterele pe care le au şi acţiunile voluntare exterioare. Ca 
fapt de conştiinţă, orice act de voință constă în apercepţia re- 
prezentării unei mişcări, care a fost precedată de o luptă cu 
alte motive, dar care apoi se asociază cu o incitaţie impulsivă 
— motrice. Apercepția activă a reprezentării mişcării (Be- 
wegungsvorstellung) şi a efectului ei care, cele mai adesea, stă 
pe planul din faţă al conştiinţei, e element constitutiv al unui 
proces intelectual, tot aşa cum apercepţia pasivă dintro ac- 
țiune impulsivă, legată cu incitaţii motrice, poate fi socotită 
în acelaş timp ca membră a unei serii asociative. Această ana- 
logie se întregeşte prin aceea, că şi producerea incitaţiilor 
impulsive motrice la actele de voinţă exterioară apare în cele 
din urmă ca o deosebire de grad. 

Impulsiunile motrice care sunt concomitente cu fiecare 
reprezentare sensorială, nu lipsesc de loc nici în legăturile aper- 
ceptive, cum nu lipsesc nici în asociaţii. 

Există, deci, după Wundt, analogie completă între func- 
tiile intelectuale inferioare şi cele superioare sub raportul la- 
turii lor volitive, analogie care explică perfect evoluţia celor 
din urmă din cele dintâi. Nimic nu poate fi mai greşit, zice el, 
de cât acea concepţie, foarte răspândită şi azi în psihologie, 
după care întreaga evoluţie psihică ar consta în apariţia trep- 
tată a unor funcţii cu totul noi, pe lângă cele date originar. 
Întâi ar exista numai sensaţii şi impulsiuni, cu ele s'ar asocia 
treptat atenţia, apoi sar trezi voința ca o putere specific 
deosebită, până ce în fine ar apărea şi activitatea imaginaţiei 
şi a raţiunii. Dar această părere e cu totul neconfirmatță de 
fapte. Wundt găseşte că actul impulsiv e baza tuturor proceselor 
psihice, în el se cuprind toate elementele care apar şi în pro- 
cesele mai înalte ale conştiinţei, procese care rezultă din le- 

găturile şi diferenţierile actului impulsiv. „În impuls (Trieb), 
ca un proces fundamental ce întâlnim pe toate treptele, sunt 
cuprinse tocmai toate elementele, care se regăsesc în proce- 
sele de conștiință mai înalte, şi care răsar din legătura şi di- 
ferențierea impulsurilor” 1). 

Din toate consideraţiile expuse în rezumat până aici re- 
zultă că, pentru Wundt, voința e funcția predominantă în di- 
namica vieţii sufleteşti. Apercepţia și voința sunt, în ultimă 
analiză, identice. Cum nu poate exista conştiinţă fără apercepție, 
tot aşa nu poate fi conştiinţă fără activitate voluntară. Astfel 
ajunge Wundi la concepția voluntaristă a fenomenalităţii psihice, 
la ceeace Schopenhauer numea primatul voinței în viața de 


conştiinţă (In Die Welt als Wille und Vorstellung). 


1) System II, pag. 165. 

Concepţia energetică despre lume, reprezentată în cel mai 
tipic mod de către W. Ostwald, (1853-1932), se bazează pe 
principiul lui R. Meyer, cunoscut sub numele de conservarea 
energiei, şi pe principiul lui Sadi Carnot, cunoscut în forma 
lui evoluată sub numele de entropie. 

Conform primului principiu, cantitatea ide energie din uni- 
versul mostru, considerat ca un sistem închis, este constantă 
şi poate trece, fără rest, dintro formă în altă formă. Al 
doilea principiu, Entropia (= in-voluţie), pe care în formă 
populară, prin analogie cu diferența de nivel dintr'o cădere de 
apă, am putea-o numi tendința de nivelare a energiei, spune 
în ultima concluzie, că în univers fenomenele sunt ireversibile. 
Elaborarea ştiinţifică propriu zisă a conceptelor energetice, în 
afară de Sadi Carnot şi Robert Meyer, se datorește lui Lord 
Kelvin şi R. Clausius. Cei care au căutat să exploateze însă 
şi în sens filosofic aceste concepte sunt Pierre Duhem în 
Franţa și W. Ostwald în Germania. Ei. în deosebi au căutat să 
propage ideile energetice sub deviza de o „victorie asupra ma- 
terialismului”. Ostwald!) este cel mai popular în lumea fi- 
losofică. 

Robert Meyer, în celebrul său memoriu din 1842, îm- 
parte fenomenele naturale în materie şi forță (termenul de 
energie a fost întrodus mai târziu). „„Natura prezintă două ca- 


1) Lucrările lui W. Ostwald sunt: Die berwindung des wissenschaft- 
lichen Materialismus (1895); Vorlesungen úber Naturphilosophie (1901); 
Grundriss der Naturphilosophie (1908); Energetische Grundlagen der Kultur- 
wissenschaft (1908) ; Grosse Männer, Studien zur Biologie des Genies (1909); 
Die Philosophie de Werte (1913); Der Monismus als Kulturziel (1912); 
expunerea vieţii şi concepţiei sale ta „Philosophie der Gegenwart in Selbst- 
-darstellungen, 

tegorii de cauze între care experienţa ne arată că există œ 
barieră de netrecut. Prima categorie cuprinde cauzele ce po- 
sedă însuşirile de a fi ponderabile şi impenetrabile; acestea 
sunt materiile; a doua cuprinde cauzele lipsite de aceste pro- 
prietăţi; acestea sunt forţele, numite şi imponderabile din cauza. 
proprietăţii negative ce le caracterizează. Forţele sunt deci o- 
biecte indestructibile, variabile şi imponderabile”. 

Ostwald merge mai departe decât R. Meyer. După el 
„toate fenomenele naturii trebue concepute şi reprezentate ca. 
operaţiuni efectuate asupra diverselor energii” ,,...Studiile apro- 
fundate urmărite în această (direcţie au ajuns la rezultatul că 
s'a văzut dispărând din ce în ce mai mult „corpul” în faţa 
energiilor care se |găsesc lîn el, astfel că ne-am deprins să ne 
reprezentăm corpurile ca agregate sau complexe de energii lip- 
site kle orice suport; un atare suport, de fapt, ar fi deprivat. 
de jenergie, şi prin urmare de orice însușire”. Descompunând 
materia în diferitele feluri de energii, aşa cum ai desfoia o- 
ceapă, ajungem la urmă să nu mai găsim decât energii, fără 
nici un sâmbure sau miez material pe care iar fi grefate. 
Ostwald, în afară de energiile cunoscute, mai vorbeşte <de 
energie de formă, lenergie Ye volum, şi aşa mai departe, pentru 
a lichida cu tot keea ce am crede că înseamnă factor material. 
Materia privită din această perspectivă este doar un caz par- 
ticular al energiei, iar ca noţiune ştiinţifică, spune Ostwald, 
este de prisos. 

Concepţia materialistă sau mecanistă despre univers reducea 
toate fenomenele la mișcări moleculare, după modelul astro- 
nomiei. Există insă domenii fenomenale unde legile mecanice 
nu se aplică sau la tot cazul nu pot fi verificate; aşa de- 
exemplu fenomenele electrice. În astfel de cazuri mecaniciştii 
erau constrânşi să facă ipoteze necontrolabile, presupunând că 
ar fi vorba de mişcări invizibile. Or făcând ipoteza unor mișcări 
intraatomice, în mod necesar se pune problema direcţiei şi vi- 
tezei lor, problemă de altfel insolubilă, pentru că este o pseudo- 
problemă, zice, după (Mach, Ostwald: ea nu a fost dictată 
de fenomenele observate, ci de ipoteza făcută. Prin aceasta 
şi prin alte crăpături similare energetica uşor a răzbit în clă- 
direa fizicei mecaniste, zdruncinând-o din temelii. Dan mai este 
un domeniu al naturii unde cu legile mecanice nu s'a putut 
niciodată nimic: viața, şi mai ales fenomenele psihice. De àici 
dichotomia spirit-materie. Orice încercare de a găsi o punte 

de trecere între fenomenele materiale şi cele spirituale rămâne 
infructuoasă. 

Dar am văzut că după opinia lui Ostwald materia dis- 
pare, iar odată cu ea şi problema spirit-materie. Reapare însă 
sub forma spirit- energie şi întrebarea e: care este raportul 
dintre spirit și energie. „Fi — şi acesta e cel. mai considerabil 
progres ce s'a realizat [in această ordine de dei, scrie Ostwald, — 
din perspectiva ştiinţei aceste două entități sunt de acelaşi fel, 
iar noţiunea [de spirit se topeşte în cea de energie”. „Eu cred, 
spune Ostwald, că pot prezenta astfel lucrurile: fenomenele psi- 
hologice pot fi concepute ca fenomene energetice: şi interpretate 
ca atare fot aşa de bine ca şi celelalte fenomene”. După ce 
a redus materia la un caz particular al energiei, Ostwald caută 
să facă la fel cu spiritul, considerându-i o formă energetică. Fe- 
nomenele psihice nu-s altceva decât cele mai complexe mani- 
festări energetice. „,... Pentru mecanicism, între fenomenele fi- 
zice, considerate ca fenomene mecanice, şi între fenomenele psi- 
hice există o prăpastie de netrecut; pentru energetică, din con- 
trä, există o legătură constantă între cele mai simple manifes- 
tări ale energiei, adică manifestările ei mecanice, şi între mani- 
festările ei cele mai complexe, adică manifestările psihice”. 
Sub forma cea mai tipică energia de care este vorba se poate 
numi energie nervoasă. (Că este de fapt o energie ce determină 
acțiunile organice, ne-o dovedeşte lucrul ce-l face un organism. 
De exemplu din excitația unui nerv rezultă contracțiunea unui 
muşchiu; or tot ce poate produce astfel de activităţi este ener- 
gie. Ostwald încearcă să demonstreze că viaţa psihică implică 
totdeauna o cheltuială de energie şi că în consecință, tot ceea 
ce numim spirit, trebue să fie forme de energie. Fireşte, în sta- 
diul actual al ştiinţei, nu se poate încă preciza natura ener- 
giei psihice, dar Ostwald inu se îndoiește că acest lucru se va 
putea face. 

Din cele schiţate mai sus concepția energetică, de care ne 
ocupăm, reese ca un monism, în care spirit şi materie au fost 
disolvate, după maniera sintetică a energetiştior, în conceptul, 
socotit mai general, al energiei, Acest monism dictează şi o 
poziţie specială faţă de concepţia lui Kant despre lucrul în 
„sine, deci despre posibilitatea omului de a cunoaşte. În ceea ce 
priveşte raporturile fenomenale dintre subiect şi obiect (Ostwald 
consideră fenomen numai raporturile sensorice propriu zise), 
Kant are dreptate. Noi concepem conform structurei noastre 
lumea din afară. Dar nare dreptate când neagă posibilitatea de 

a cunoaşte lumea „în sine”. Electricitatea şi magnetismul, de 
exemplu, nu ne apar”, deci nu le prindem ca fenomene decât 
indirect, şi totuşi noi cunoaştem aşa de exact esența" acestui 
lucru (electricitatea), care nu-i decât în mod mediat un „,feno- 
men”, încât -putem determina dinainte prin calcule toate amă- 
nuntele, chiar şi cele mai minime, ale unei noui uzine, cu certi- 
tudinea absolută că totul va funcționa conform calculelor noa- 
stre”. Ostwald crede că acest fel de cunoștință, ştiinţa, con- 
stitue o cunoaştere a lucrului în sine. Convingerea sa rezultă 
din monismul energetic şi (în mod special, din definiţia ce o dă, 
pe baza monismului, lumii în sine: „lumea în sing reprezintă 
ansamblul tuturor relațiilor posibile între ioate sistemele posi- 
bile”. lar omul cu sistemul energetic în care se desfășoară nu 
constitue decât un caz particular, în fond. de aceeași natură cu 
restul lumii în sine. In consecinţă cunoscând în esenţialitatea 
sa sistemul din care facem parte, cunoaştem chiar lucrul în 
sine. Totul e să ştim selecțiana ceea ce este subiectiv, adică! de- 
terminat de aparatura noastră organică, de ceea ce este obiectiv, 
adică ce aparţine lucrului în sine. 

Monismul energetic al lui Ostwald e susceptibil de multe 
critici. Nu mă refer la problema lucrului în sine, adică! la po- 
sibilitățile de cunoaştere ale omulii, pentrucă nu aici e punctul 
de greutate al concepţiei energetice. Mă refen în schimb la pă- 
rerea lui Ostwald, că materialismul şi spiritualismul au fost 
înghiţite de energetism. De fapt energetica a arătat că noțiunea 
de materie aşa cum circula în veacurile trecute şi explicaţia me- 
canică (fn sensul mecanicei clasice) a universului sunt insufi- 
ciente, pentru înţelegerea unui foarte mare număr de fenomene 
fizice. Dar aceasta nu Înseamnă că trebue să aruncăm peste bord 
toate noţiunile vechi. O revizie şi o nouă definire a lor e sufi- 
cientă. Fizica modernă caută să arate că energia şi materia sunt 
aspecte ale uneia şi aceleiaşi realități. Ceea, ce a facilitat acea- 
stă apropiere sau identificare în esenţă (la tot cazul nu subordo- 
nare) a materiei cu energia, a fost poate faptul că s'a ajuns la 
«constatarea că energia este supusă legii inerţiei şi întrun anu- 
mit sens massei întocmai ca şi materia. 

Cât priveşte spiritul și viaţa ca atare, energetica oferă prin- 
Cipii aşa de generale încât n'au decât, o extrem de. redusă apli- 
abilitate la cazurile biologice, în speţă spirituale. Fireşte, nu se 
poate afirma a priori că viaţa este de altă esență decât restul 
lumii dar asimilarea ei la restul fenomenelor naturii rămâne de 
“demonstrat. De altfel Ostwald, în ciuda convingerii sale, nu a 

depăşit prea mult explicaţiile mecaniciste ale vieţii. Termodi- 
namica sau energetica nu este decât o teorie a maşinilor care de- 
monstrează ce fel de maşini sunt posibile, şi ce fel de maşini nu 
sunt posibile, pe baza celor două principii asumate. În această 
concepție organismul nu poate fi decât o maşină posibilă. Evi- 
dent, supoziţia clasică, anume că totul se explică prin mișcare 
moleculară e lăsată în urmă. Dar noua concepţie totuşi nu poate 
dovedi fără dar și fără rest existența energiei spirituale. Fizica 
în genere este prea puţin avansată pentru a da răspunsul adecvat 
problemelor biologice. 


Hans Driesch 


Atitudinea împotriva energeticei şi a explicaţiilor mecani- 
ste fn biologie în general, a luat-o cu multă vigoare H. 
Driesch (născut la 1867)1). Pornind dela Biologie şi ți- 
nându-se riguros în limitele raţiunii el ajunge la convingerea că. 
fenomenele vitale nu pot fi reduse la principiile fizice, fie meca- 
nice fie energetice, şi că viaţa implică existenţa unui factor care 
nu-i de natură spaţială. În tot cazul această supoziţie se apli- 
că la unele fenomene biologice. „Anumite procese ìn corpurile 
vii sunt de aşa fel, că nu pot fi deduse din cunoaşterea coordi- 
natelor (poziţiilor), forţelor şi vitezelor singularelor elemente 
corporale”. Pentru a suplini incapacitatea fizicei actuale de a 
lămuri integral viaţa, Driesch introduce acel factor imaterial, pe 
care el, în memoria lui Aristot, îl numeşte Entelechie. Prin 
această noţiune, dichotomia spirit-materie reapare cu intensitate 
crescută, mai ales că Driesch susține teza sa bazat pe! date éx- 
perimentale. Dacă se ia jumătate, un sfert, o optime etc. din 
blastuia ariciului de mare (Echinus microtuberculatus) se ob- 
ţine o larvă completă din fiecare porţiune, dar de mărima cores- 
punzătoare, deci mai mică decât larva normală. Acest fapt vor- 
beşte împotriva teoriei maşinilor înăuntrul vieţii organice. Nu 
ne putem închipui cum o maşină tăiată în două dă naștere la 
două maşini întregi şi nu la două jumătăţi de maşină. Or, bla- 
stula echinodermului, dacă ar fi a maşină, ar trebui să dea naş- 
tere la două jumătăţi de larve, nu la două larva întregi, dar re- 
duse la jumătate mărime. Deci nu poata fi vorba de o maşină 
divizată. În acest sens, dar cu o înai bogată massă':de subtilităţi, 


1) Vezi H. Driesch: Naturbegriffe and Naturteile 1934; şi Philosophie 
des Organischen, 1921, 

raţionează Driesch, ajungând la concluzia că în elementele or- 
ganice “există o potenţă prospectivă, care determină desfăşura- 
rea spre o formă finală a unui sistem. Acest factor nu poate 
fi de natură extensivă, de vreme ce prin diviziune mecanică 
rămâne intact. Deci trebue să-l socotim drept un factor sui ge- 
neris în natură, o Entelechie. Sistemele organice, 'în baza acestor 
experimente, sunt aşadar altceva decât sistemele anorganice. 
Driesch le numeşte sisteme echipotenţiale, ceeace înseamnă sis- 
teme ale căror elemente posedă aceleaşi potenţialităţi şi anume 
poiențialități de a realiza o formă finală. Cum în cazul blastulei 
ariciului de mare e vorba de o distribuţie într'o anumită dispo- 
ziție armonică a unor elemente omogene, Driesch caracterizează 
acest sistem ca echipotenţial armonic. Dar în afară de sistemele 
echipotenţiale armonice mai există sisteme'e echipotenţiale com- 
plexe. În astfel de cazuri entelechia se manifestă prin a desfă- 
şura dintr'un element simplu, celulă sau ou, un sistem organic de 
complexitate crescândă. Exemple sunt, pentru aceste sisteme, pro- 
cesele de regenerare şi de reproducere ca atare. Nicio maşină nu 
este capabilă să se reproducă, rămânând totuşi egală cu sine 
însăşi. Deci şi în aceste cazuri singurul factor explicativ ră- 
mâne entelechia. Sistemele echipotenţiale armonice şi cele com- 
plexe constitue primele două argumente pentru autanomia vie- 
tii față de lumea anorganică. La acestea se adaugă un al treilea, 
bazat pe analiza reacţiunilor de comportare, anume coordonarea 
unei reacţiuni individualizate cu un stimulent individualizat. De 
exemplu dacă mă întâlnesc pe stradă cu cineva şi-mi spune: ,,Ta- 
tăl meu a murit”, va produce în mine o anumită impresie. Dar 
dacă ar spune: „Tatăl tău a murit”, impresia ar fi incomparabil 
alta, deşi schimbarea din punct de vedere fizic e aproape nulă 
(meu, tău). Aceleaşi efecte s'ar putea atinge printr'o frază scri- 
să, deşi de data aceasta stimulentul fizic ar fi de alt ordin (lumină 
în loc de sunet). Astfel de coordonäri individualizate ale stimu- 
lentului cu reacţiunea sunt posibile numai în domeniul organic, 
unde organismul dispune de o „bază de reacțiune istorică”, şi 
nicidecum. într'un sistem anorganic! care nu are o istorie. Această 
formă de manifestare a entelechiei Driesch o numeşte psihoid, 
pentru a evita termenul Psyche, rezervat psihologiei propriuzise. 
Al patrulea argument pentru autonomia vieţii rezultă din analiza 
introspectivă. Dacă autonomia vitală a organismelor streine se 
poate dovedi numai indirect, la „corpul meu” cel puţin o pot 
dovedi direct prin introspectie. 
Negreşii, din toate argumentările şi experimentările lui 

Driesch cel mai important lucru este încercarea de a introduce 
în biologie noţiunea de enielechie, ca factor nespaţial. El nu o 
desprinde de materie şi cauzalitate; însă nu materia este aceea, 
care determină formele vitale, ci această imaterială entelechie, 
care-şi subordonează scopurilor sale cauzalitatea şi materia. El 
nu vrea să atingă întru nimic valabilitatea principiilor termodina- 
mice, dar entelechia are posibilitatea de a „,suspenda” sau de a 
da curs energiei suspendate. Consideraţiile lui Driesch privesc 
însă mai mult aspectul ştiinţific al problemei viață-materie. Con- 
cluzia lor e că există în natură două ordini de fapte, cele mate- 
riale şi cele vitale, ireductibile unele la altele. In consecinţă, 
există două științe, una care cercetează faptele fizice, alta care 
cercetează faptele vitale. 

Părăsind terenul faptelor biologice tot mai mult, Driesch 
a construit printr'o metodă strict logică un întreg sistem filo- 
sofic1). A filosofa înseamnă, spune Driesch, a deveni con- 
ştient de ceea ce ştii. Filosofia este deci ştiinţă despre ştiinţă 
(Wissen um das Wissen). Ea este totalitatea ştiinţei despre „„ce- 
va”, ça sistem unitar. Cunoaşterea însăşi sau ştiinţa nu o poate 
defini filosofia, dar pot spune: Eu ştiu sau cunosc atunci când 
în mod conştient am în faţa mea un dat ordonat şi determinat. 
Deci punctul iniţial al filosofiei este propoziția: Eu ştiu că 
ştiu ceva. (Ca şi cogito cartesian, această afirmaţie nu implică, nici 
un dogmatism şi mu Înseamnă nici act, nici proces, ci pur şi 
simplu o posesiune (Haben) a eului, care, la rândul său, luat 
în sine, nu este şi nu poate fi nici obiect nici concept. Por- 
nind dela această experienţă originară, cu o metodă riguros soli- 
psistă, Driesch încearcă să determine cadrele primei părți a 
filosofiei, ştiinţa despre ordine (Ordnungslehre). Ştiinţa despre 
ordine se ocupă de caracterele şi condiţiile acelui ceva cognosci- 
cibil, datorită cărora el se prezintă într'o ordine dată. Până 
aci ne aflăm pe un teren, care aminteşte în bună parte poziţiile 
kantiene. Dar Driesch nu se mulţumeşte cu simpla poziţiune 
cognitivă solipsistă a unui ceva ordonat, ci încearcă să răs- 
bească în miezul „„realităţii”. Astfel intrăm în a doua parte a 
Hlosofiei: ştiinţa despre realitate (Wirklichkeitslehre), cunoa- 
şterea a ceva în sine. Driesch, deşi pe altă cale decât Bergson, 
ajunge să pledeze pentru o metafizică dualistă, în care mate- 
ria „apare” ca ceva netotalitar şi întâmplător în sânul reali- 
fății, pe când viaţa se prezintă ca un tot, nu numai când a 


1) Vezi Driesch: Ordnungslehre. Jena, 1923, 

privim realizată în persoane individuale, ci şi atunci când o 
privim în evoluţie. Această evoluție vitală, find un tot supraper- 
'sonal, nu constitue un simplu cumul de fapte (totul nu este sumă), 
ci trebue privită ca o desfășurare consecutivă a devenirei în 
progres. Suferinţa şi ideea morții ne duce prin gândire ipote- 
tică la presupunerea ca s ar putea ca această lume pe care noi 
o vedem reală să fie numai o treaptă din posibilităţile reâlită- 
ţii, care ne duce la ideea de Dumnezeu, ca ultim: temei. 

Filosofia lui Driesch prezintă un caracter modern prin 
faptul că încearcă că depăşească vederile kantiene, postulând 
posibilitatea unei cunoaşteri în sine şi cu aceasta posibilitatea 
unei metafizici. Spre deosebire însă de mulţi filosofi moderni 
(Bergson, Simmel), angajaţi în.aceeaşi luptă de a dinamita 
digurile puse cunoaşterii de Kant, Driesch rămâne un raţio- 
nalist și mai ales un sever logician. Dacă admitem ipoteza 
entelechiei, care stă la temelia sistemului său, atunci filosofia 
lui Driesch ne apare solidă construcţie logică idealistă. Nu 
e aici locul de a discuta conceptul de entelechie, şi cu el 
toată directiva neovitalistă din ştiinţele biologice, al cărei re- 
prezentant tipic este Driesch, dar putem spune în general, că 
acest concept se bazează, sau mai corect zis, profită pentru a 
se putea susține, de incapacitatea științelor fizice de a aduce 
vre-o lumină în înţelegerea fenomenelor vieţii. 


W. Stern 


Pentru W. Stern (n. 1871) realitățile antitetice nu sunt 
spirit-materie, suflet-corp, psihic-fizic, ci realitatea persoană- 
lucru, întocmai ca pentru Renouvier +). Persoana este „o atare 
existenţă, care, în ciuda multiplicităţii părţilor sale, constitue o 
unitate reală, specifică şi cu valori proprii, iar ca atare, cu toată 
multiplicitatea funcţiunilor parţiale, formează un sistem de ac- 
yune unitar şi teleologic” (...ein solches Existierendes, das trotz 
der Vielheit der Teile eine reale, eigenartige und eigenwertige 
Einheit bildet und als solche, troiz der Vielheit der Teilfunk- 
tionen, eine einheitliche, zielstrebige Selbsttătigkeit bildet). Spre 
deosebire de această unitas multiplex, care este persoana, lucrul 
se prezintă antitetic, lipsit de caracterele de unitate şi de auto- 
telie. El este o existenţă, care constând din părţile multiple, 


1) A se vedea în deosebi „Person und Sache” 3. vol. Leipzig, J. Barth. 

nu formează o unitate reală, specifică şi cu valori proprii 
(eigenwertig), şi care, funcţionând multiplu, nu realizează o 
activitate autonomă teleologică. Persoana se prezintă ca o to- 
talitate cu înţeles şi scop faţă de o sumă mecanică, fără scop 
în sine. Sau mai putem spune că cele două realităţi se pre- 
zintă ca (Gestalt-Ungestalt, Cosmos-Haos. Stern accentuează că 
persoana este psihofizic meutrală, căutând prin aceasta să pună 
pe plan secundar vechiul dualism spirit-materie. lar prin prin- 
cipiul convergenţei, care încearcă să rezolve problema nativis- 
mului şi empirismului, plasând pe un plan de egală valoare 
persoana şi preajma sa (Person und Umwelt), Stern adoptă o 
manieră de a vedea monistă, cu o pregnantă coloratură vita- 
listă. Viaţa constă dintro convergență a condiţiilor externe şi 
interne, care formează un tot cu o cauzalitate proprie fiecărei 
persoane, numită şi entelechie. Trăsăturile fundamentale ale 
acestui tot cu cauzalitate finalistă sunt tendințele de conser- 
vare (Selbsterhaltumg) şi desfăşurare (Selbstentfaltung). 

În concepția lui Stern lînsă persoana are un sens mai larg 
decât în limbajul comun. Conceptul se aplică nu numai la in- 
divizii umani, apoi animale și plante, ci și la celule interor- 
ganice fin sens descendent, iar în sens ascendent, la popor, uma- 
nitate cu idealurile ei până la Dumnezeire. Avem astfel o. 
ierarhie de persoane, fiecare persoană putând îngloba o multi-- 
plicitate de elemente care la rândul lor sunt şi ele persoane. 
Prin procedeul de introspecție, care înseamnă însuşirea de sco- 
puri noi, persoana se poate încadra întrun sistem teleologic 
de ordin superior, într'o sinteză nouă, fără ca totuşi să-și 
piarză personalitatea anterioară. De exemplu omul, păstrându-şr 
eul nealterat, pătrunde în cercul mai larg al familiei, al na- 
țiunei, etc., satisfăcând pe această cale tendința de auto-des- 
făşurare (Selbstentfaltung). Toate acestea, privite evolutiv, se 
întâmplă printr un proces de diferențiere înăuntrul unui tot ori- 
ginar, prin profilare (Abhebung) pe fondul ambiant şi în ace-- 
laşi timp prin încadrare (Einbettung) în limitele întregului. 

Punctul de plecare al acestei filosofii arhitectonice a fost 
psihologia. Totuşi, psihicul în ansamblul persoanei ocupă un 
loc restrâns. lar psihilogia nu este decât o ramură a persona- 
listicei, care e ştiinţa despre persoana umană, şi nu se confundă 
cu Însuşi personalismul metafizic al lui Stern. 

O concepţie comună în multe puncte cu a lui Stern este 
reprezentată prin vitalismul lui J. von Uexküll. Totuşi dintre 
Hlosofiile vieţii se pare că sistemul lui Stern este cel mai: 

complet, înfăţişând o sinteză foarte solid construită a concep- 
țiilor mai de seamă din timpul nostru asupra metafizicilor vi- 
taliste. Sistemul său poate fi considerat ca idealist, însă spre 
deosebire de concepţiile idealiste abstracte plasate dincolo de 
timp şi spaţiu, idealismul lui Stem este unul concret. Orice 
idee sau, când ne plasăm pe punctul de vedere etic, ideal, 
constitue o parte integrantă din persoana sau din ierarhia exis- 
tenţelor personale, în care persoana se încadrează. 


Georg Simmel 


Fără a fi isvorul sau încheierea unui curent filosofic, 
Georg Simmel +) rămâne unul din spiritele cele mai cuprinzătoare 
ale- vremii, în care se reoglindesc problemele fundamentale ale 
existenței spirituale. Originalitatea gândirii sale e determinată 
mai ales de atitudinea sa cu totul personală în faţa problemelor, 
de mişcarea liberă a spiritului său, care a căutat mereu armonia 
contrarelor, antinomiilor, etc., şi nu s'a lăsat încătuşat întrun 
sistem cu conture statornice. Filosof aşadar al atitudinii filosofice, 
Simmel e, poate, cel mai desăvârşit esseist al filosofiei germane 
contemporane. Lucrările sale se situează, ca tehnică, între 
ştiinţă şi artă, între expunerea obiectivă şi discursivă şi viziunea 
poetică şi expresia artistică. Variată în tonalități şi adâncime, 
opera simmeliană lasă impreşia unui imens mozaic ale cărui 
aspecte generale se pot defini anevoie. Simmel, care ne-a lăsat 
admirabile monografii de interpretare nouă şi fecundă a unor 
mari gânditori, ne îngădue cu greu să-i sezisăm propria sa 
vedere, ce are adeseori un pronunțat caracter de nedeterminat, 
— frecvenţa întrebuințării lui „se pare” şi „poate” acolo unde 
ne-am aştepta la un gând hotărîtor este o dovadă a acestei tră- 
sături. Totuşi, după cum remarcă M. Frischeisen - Köhler în 
pătrunzătorul studiu), ce i-l consacră, oricât de unică şi ne- 
imitabilă este desfăşurârea gândirii lui Simmel, care atinge vir- 
tuozitatea stilistică în unele scrieri, — ea nu se reduce la un 
simplu impresionism. Träsătura personală este, aplicând una, 
din categoriile gândirii sale, de natură formală: ea consistă în 
întrețeserea şi conexarea reflexiunilor nu în conţinutul lor, în 
expresia verbală nu în judecăţile formulate. 


1) Născut la 1 Martie 1858, mort la 26 Septembrie 1918. 
1) Frische:sen-KGhler, M. : Georg Simmel, Kant-Studien, 24—1920. 

Privită în întreg cuprinsul ei, opera lui Simmel repre- 
zintă — folosind o expresie ce-i aparține — „staţiile” prin- 
cipale din desvoltarea propriului său spirit, care, în cele din 
urmă, se închide în crusta unui pesimism cultural. 

Întâia „stație? simmeliană este critică şi criticistă, deşi 
inmembrarea lui în curentele neokantiene nu este uşoară; a doua 
o reprezintă filosofia culturii, iar a treia va încerca să, definească 
o metafizică a Vieţii. 

Dacă ținem însă seamă că lumea exterioară, cosmosul ma- 
terial, l-a atras şi interesat pe Simmel foarte puţin, dacă el 
a reflectat prea puţin asupra lui Dumnezeu, a naturii şi sufle- 
tului, dacă, se pare, după unele vederi ale sale, că materia 
este numai termenul prim al unei lungi serii ce sfârşeşte cu 
spiritul, nici o caracterizare — dacă e să-i aplicăm o catego- 
risire, cu toată rezistența metodică a gândirii sale — n'ar 
putea să-i descopere trăsătura intimă a operii, decât acea de 
filosof al Vieţii. 

Atitudinea critică, inițială, a lui Simmel nu râvneşte să 
contureze sau să urmărească o anumită poziție filosofică. Dim- 
potrivă, preocuparea sa se îndreaptă spre întemeierea unei 
Sociologii reale şi empirice. În acest drum, Simmel pleacă dela 
istorie şi dela studii adâncite asupra dreptului şi economiei po- 
litice şi sociale (fiind în apropigre de şcoala lui Schmoller). 
Care era situaţia filosofică a vremii, în faţa căreia va lua 
atitudine Simmel? In acel timp, după cum observă M. Fris- 
cheisen - Köhler, istorismul unilateral intrase într'o criză hotă- 
rîtoare, concepția materialistă a istoriei şi sociologia franco- 
engleză tindea să depăşeaşcă speculațiile filosofiei istoriei, şi, 
în sfârşit, psihologia devenia o ştiinţă a spiritului, — mai mult 
ştiinţa de temelie a tuturor ştiinţelor spirituale. Opera repre- 
zentativă a acestei stări era acea „Einleitung in die Geisteswis- 
senschaften” (Introducere în ştiinţele spiritului) a lui W. Dilthey. 

E.xagerările istoriste precum şi cele atomiste din Psiho- 
logie trebuiau înlocuite cu o vedere unitară şi totală asupra, de- 
venirii istorica-sociale, care să nu sfărâme realitatea în părți 
desmembrate şi izolat descrise. 

În lucrările lui Simmel din întâia perioadă (,,Introducerea 
în ştiinţa Moralei”, „„Problemele filosofiei istoriei”, „Lecţii 
asupra lui Kant”, în parte „Filosofia Banului”) se desfăşoară 
o critică aspră împotriva raționalismului, care, prin noţiunile 
generale şi absolute ce-i stau la bază, împiedecă înţelegerea 
reală a lumii istorice şi sociale: raționalismul ridică la rangul 

de valoare absolută adevăruri, care, ca şi concepția din care 
derivă, sunt determinate de anume momente ale desvoltării is- 
torice. Întelectualismul şi raționalismul sunt coordonate istorice, 
forțele intrinsece ale acestora se situiază în ritmul devenirii 
Vieţii. Poziţia din care asvârle asprele sale critice, este cea 
a unui realism individualist, ce derivă din influența exercitată 
asupra lui de lucrările de Psihologie socială ale lui Lazarus şi 
Bastian, ale şcoalei herbartiene şi ale Psihologiei popoarelor, care 
începea să se închege. Ceeace constitue, după Simmel, eroarea 
fundamentală a metafizicei este tendinţa de a universaliza până 
la absolut un adevăr parţial, încercându-se prin aceasta să se 
cuprindă sub un nume generic o pluralitate de stări individuale, 
care au nevoie fiecare, în parte, de explicaţie. 

Aceeaşi critică se îndreaptă spre conceptele etice gene- 
rale şi spre legile istorice, care nu se pot întemeia decât pe 
cunoaşterea relaţiilor dinamice dintre realitățile individuale, — 
a căror prindere într'o unitate supraordonată este posibilă numai 
atunci când între singuratecii inşi există o acţiune reciprocă 
destul de intensă. Această orientare a lyi Simmel îl apropie 
de direcţia neokantiană reprezentată de Helmholtz şi F. A. 
Lange. [Ipoteza unei lumi obiective suprapuse subiectului 
cunoscător este înlocuită cu un apriori psihologic. Apriori-le in- 
telectului este un dat psihologic, o condiționare şi expresie a 
organizării biologice a individului. Cunoaşterea e reprezentare 
a spiritului, determinată de procesele sale structurale, care pot 
avea o mulţime de relaţii cu obiectul său. Apriori sunt cate- 
goriile şi normele de sub dependenţa spiritului, care interpretează 
şi „dă forme” întăţișerilor obiective. Nu există posabilitate 
care să ne îngădue statornicirea unui sistem închis de categorii, 
după cum nu se pot face separațiuni sistematice în sânul cate- 
goriilor, — deoarece există treceri treptate dela cele mai ge- 
nerale, al căror material este accesibil oricărei forme, la cele 
speciale, determinate empiric şi ca apriori utilizabile numai 
pentru anume conţinuturi. 

Natura acestui apriorism este pragmatică, nefiind, în ultima 
analiză, decât o ipoteză empirică. Într'adevăr, sub influenţa 
sau în apropiere cu evoluționismul englez şi Simmel devansează 
pragmatismul. Imaginea lumii la diversele speţe nu este o copie 
mecanică a lucrurilor în sine, ci o funcțiune a organizării, psiho- 
fizice, biologice. „Formele” psihicului oferă materialul acţiunii 
practice, care reţine datele utile şi elimină pe cele inutile. Ade- 
vărate vor fi, în consecință, acele reprezentări, care, în raport 

cu organizarea psihică totală, duc la acţiuni folositoare. Astfel 
că principial există atâtea adevăruri” deosebite, câte organizări 
structurale psihice şi cerinţe vitale diverse există. Dacă este 
să găsim un principiu al acestor adevăruri, el nu este decât 
selecțiunea obişnuită a reprezentărilor prin acţiune, care fixează 
pe cele utile şi dă naștere „lumii reprezentărilor adevărate”. 
Această „„lume” este.reprezentativă şi normativă pentru speța 
respectivă, însă, în sine, este relativă. Mai mult, fiecare re- 
prezentare este adevărată numai în raport cu o alta, — elemen- 
tele cunoaşterii fiind într'o permanentă reciprocitate şi con- 
tinuă înlocuire. Cunoaşterea este aşadar un proces liber, în 
al cărei cuprins diversele elemente îşi condiţionează reciproc 
poziția. Un relativism?) radical. 

Transpunând procesul de cunoaştere în domeniul valorilor 
economice sau politice, ne va fi cu neputinţă să descoperim 
un ideal universal valabil, substanţial. În cunoaştere ca şi în 
acţiune, „obiectiv”” e o noţiune de relaţie, care defineşte ra- 
portul de fiecare dată dintre reprezentările şi tendinţele isto- 
rice dominante şi cele slabe, trecătoare sau individuale. In- 
terpretarea istorică dogmatică, care explică devenirea istorică 
prin sau cu îndreptăţirea numai a unor anumite valori supreme, 
face loc astfel unei interpretări plurale, pragmatice şi relati- 
viste, în marginile căreia se scoate în evidenţă rolul unor anu- 
mite” produse culturale, cum este cel al banului, ce se pot ur- 
mări în conexiunea şi dependenţa lor de întreg complexul ce 
formează un fenomen sau caracterizează o epocă istorică. ,„Fi- 
losofia banului”, lucrarea cea mai complicată şi mai bine în- 
Chiegată a lui Simmel, arată în cele din urmă că economia 
bănească nu este decât ,pendant”-ul intelectualismului în or- 
dine economică, după cum gândirea kantiană este expresia desă- 
vârşită a aceluiași intelectualism în zona filosofiei. 

Din această frământare a întâiei faze, se conturează câteva 
elemente constante ale cugetări lui Simmel. Din acest motiv, 
înainte de a trece la perioada pozitivă a gândirii sale, care se 
afirmă cu „Filosofia banului”, vom împrumuta date şi din 
scrierile ulterioare pentru a schița şi preciza termenii, care 
definesc mai pregnant poziţia sa filosofică, — din a căror 
problematică se clädeşte întreg edificiul acestei gândiri. Ne 
propunem aşadar să precizăm, în ţinută generală, raportul sau 
relația: formă-conținut (cuprins). 


1) CE. Mamelet, A.: Le Relativisme philosophique chez G. Simmel, 
Paris. Alcan, 1914 


www.dacoromanica.ro 


Georg Simmel 329 


Tot ceeace este dat în conștiința noastră se prezintă cu 
un conținut şi o formă. Această distincţie, care e produsul unei 
necesități, (necesitatea fiind la rândul ei o categorie) a spiri- 
tului, ne dă posibilitatea de a cunoaşte şi domina lumea. Dea- 
supra pluralităţii formelor şi conţinuturilor singuratece se gä- 
seşte „lumea conținuturilor” (materia lumii, „Weltstoft”) şi 
a „formelor” sau categoriilor. Lumea materială ca atare este 
şi rămâne pentru totdeauna de nepătruns. Ceeace descoperim şi 
posedăm este un conţinut-cuprins conturat de o formă. In 
această corelație de termeni, accentul cade pe forme, pe ca- 
tegoriile spiritului. Lumea materiei este oarecum ipoteza, datul 
aprioric real, pentru funcțiunea formelor. Mai mult, principial, 
toate categoriile se pot aplica tuturor cuprinsurilor, toate con- 
ținuturile putându-se raporta tuturor formelor. Pentru a con- 
cretiza acest lucru să ne gândim la deosebirile ce există între 
un lemn „format? cu categoria ştiinţifică, religioasă sau artis- 
tică. Dacă nici o formă nu are relație specială cu anume cu- 
„prinsuri, şi nici un conţinut o dispoziție proprie de a intra 
în o anume formă, cum se explică spectacolul lumii noastre 
care ne prezintă anume conţinuturi „formate? de anume forme, 
ca şi cum acestea ar fi de esența lor? Acţiunea formelor e 
limitată, observă Simmel, de condiţionările empirice şi se în- 
depărtează de Idee, de forma ideală, realizându-se numai în 
anumite tipare şi pentru anume conţinuturi date. Dreptul ideal, 
în cuvintele lui Simmel, tendința ideală a acestor forme de a 
creia o lume din totalitatea cuprinsurilor, se realizează numai 
în imperfecțiunea inevitabilă a produselor istorice, singurul mij- 
loc prin care ea este viabilă, cu tot accidentalul, adaptativul, 
stagnantul şi unilateralul individual, care caracterizează evo- 
luţia faţă de Idee, în limita graniţelor trase de împrejurările 
istorice. Potrivit dei, fiecărei forme îi aparţine întregul con- 
ținut, sau, fiecare formă ia în cuprinsul său întreaga lume a 
materiei traducând-o în limba sa. Conform ldeii există o plu- 
ralitate de lumi a conștiinței, paralele şi coordonate, care cu- 
prind acelaş conținut, — aceeaşi melodie cântată la instrumente 
diverse, aceeaşi materie himică în diverse stări de combinare. 
Dar lumea dată empiric este numai o operă parțială a acţiunii 
posibile a formei asupra conţinutului; ea este compusă numai 
din fragmentele fiecărei lumi posibile, înlăuntrul cărora se des- 
voltă vieaţa. i 

Unitatea spiritului şi unitatea conţinutului ne dau garanţia, 
că lumile conştiinţei nu se pulverizează. Ce lume, sau mai 

exact, ce fragment din lume este „,format” prin formă, este 
în dependenţă de situaţia generală şi totală a spiritului. Sensul 
acestei lumi (care e nedemonstrabilă), consistă în raportul din- 
tre formele conştiinţei. Sensul ultim, final, întreg (,,Vollsinn”) 
va fi atins atunci când toate categoriile sau formele vor func- 
ționa desăvârşit şi îşi vor fi creat fiecare din ele lumea lor 
proprie. Atunci forma va fi totul, iar conținutul un mijloc pentru 
vieaţa formelor; atunci lumile conştiințelor nu se vor mai tur- 
bura reciproc din motivul că pretind pentru ele singure un. 
anumit conținut — pentrucă tot conţinutul va fi „,format” de 
fiecare din ele —, nu se vor mai încrucișa, limita, etc.. Dar 
realitatea probabil că nu wa atinge niciodată acest stadiu ideal. 
Realizarea cel puţin a unei singure categorii sau forme, până 
la desăvârşire, pe planul practic, este idealul lui Simmel. 

Ce sunt în ultima analiză, formele sau categoriile? Ele 
sunt funcțiuni ale spiritului, sau mai exact, spiritul se exprimă 
prin aceste forme sau categorii. Formele rămân nedemonstrabile; 
ele sunt date primare ale spiritului, care apar prin trăire. 
„A f”, „a trebui”, „posibilitate şi necesitate”, „a voi” „în- 
doiala”, „teama”, „jocul reciproc dintre subiect şi obiect” 1), 
etc., sunt categprii ale spiritului. „Die Wissenschaft und die 
Kunst, die Religion und die gefuhlsmăssig- innerliche Verar- 
beitung der Welt, die sinnliche Auffassung und der Zusam- 
menhang der Dinge nach einem Sinn und Wert, —- dies und 
vielleicht noch andre sind die grossen Formen, durch welche 
jeder einzelne Teil des Weltinhaltes sozusagen hindurchpas- 
sieren kann oder soll. Wie uns unsere Welt gegeben ist, zeigt 
sie an jedem Punkt ein inhaltliches Element, das in eine 
dieser Kategorien aufgenommen ist; denselben Inhalt meint unsre 
Reflexion bald unter dieser, bald unter jener Kategorie zu 
erblicken: ebec» denselben Menschen können wir als Gegenstand 
des Erkennens und der künstlerischen Formung haben, eben 
dasselbe Ereignis als Moment unseres inneres Schicksals und 
als Erweis eines göttlichen Eingreifens, eben denselben Gegen- 
stand als rein sinnlichen Eindruck und als Moment einer meta- 
physischen Konstruktion des Daseins” 2). 

Nu a intrat aşadar în preocuparea lui Simmel niciodată ne- 
voia de a ne lăsa o sistematică a acestor categorii. Se pare 
însă — după alte precizări — că forma primară — fără 

1) Cf. Knevels, W.: Simmeles Religionstheorie. Leipzig. 1920, p. 54. 

2) Simmel, G. : Hauptprobleme der Philosophie. Leipzig. Samm. Gös- 
chen. 1910, p. 16. 

a cunoaşte raportul şi dependenţa celorlalte de ea — este 
„trăirea nemijlocită a realității”. Celelalte categorii nu pot 
„forma” decât materialul trecut prin filiera trăirii nemijlocite. 
E o imperfecţiune a structurii psihologice faptul că toate con- 
ținuturile trebue să treacă prin categoria trăirii, înainte de a 
putea intra în altă formă. 

Este greu de definit de asemenea ce se cuprinde în vederile 
lui Simmel sub termenul de lume a conţinuturilor. Uneori con- 
ținuturile sunt concepute ca ceva de nepătruns, iar mai târziu 
ca ceeace apare după trecerea prin categoria trăirii. Imperiul 
acestor conţinuturi pare a fi constituit din universal, care se 
individualizează odată cu trecerea prin forma trăirii. Această 
premisă va sta mai târziu şi la temelia conceptului de „lege 
individuală”. Prin transpunerea, sau traducerea conținuturilor 
în limbajul formelor, discrepanța subiect-obiect, natură-spirit 
dispare. 

Dacă dela criticism Simmel trece la psihologismul bio- 
logic şi la pragmatism în întâia periodă a operii sale, în a 
doua, probabil tot sub influenţa mişcărilor neokantiene (şcoala 
dela Marburg sau cea badică) precum şi a antipsihologismului 
husserlian, recunoaşte autonomia valorilor odată cu tratarea 
filosofică a domeniilor culturii. Spre deosebire însă de Win- 
delband sau Rickert, care consideră produsele culturale în sine 
ca valori pure, pe Simmel îl mână năzuinţa de a afla sensul 
interpretativ al acestor valori, determinația lor de actele vieți. 
De unde la cei dintâi semnificația individului și a actelor sale 
se descoperă în semnificația valorilor, înfrăţite cu realitatea, 
la Simmel este vorba de continua raportare a valorilor la vieaţă, 
care le dă sensul cu toate că se desvoltă după o cauzaţie pro- 
prie. „Filosofia banului” este semnificativă din acest punct de 
vedere. Un dat economic — banul — este; privit în corelaţiile 
sale strânse cu toate produsele vieţii, un conţinut parţial al cul- 
turii este raportat, înţeles şi interpretat cu o măestrie nebănuită 
la şi în funcţie de întreaga existenţă spirituală. Pe un alt 
plan al vieţii culturale: fenomenul Goethe de pildă, nu poate 
fi înţeles prin categoriile obişnuite de intelect, artă, practică, 
metafizică, natură, suflet, — ci prin prinderea  nuanțărilor 
şi adâncirilor realizate de aceste categorii în cursul desvol- 
tării fenomenului Goethe, privit în totalitatea existenţii sale 
personale şi creatoare. Valoarea este numai expresie şi simbol 
al unei calități trăite. Elementul calitativ este așa de important 
încât în cele din urmă, sub influenţa idealismului german, 

Simmel reduce cantităţile, sau le absoarbe în calități. Vieaţa 
este bunul 'suprem; ea nu este o creație — ca lumea valori- 
lor — ci temeiul şi condiţia oricărei creaţii; ea nu este un 
domeniu al valorii, ci factorul suprapus tuturor valorilor, din 
care acestea apar şi își dobândesc semnificaţia. Conținuturile- 
valori, create de vieaţă. despicate din unitatea şi curgerea sa 
continuă, îşi păstrează în cursul evoluţiei o valabilitate și îşi 
desvoltă o determinaţie proprie intemporală. Dar ele deşi for- 
mează lumi statice, nu rămân complet străine de spirit, — 
ele creiază dimpotrivă drumul spiritului către el însuși, care 
nu e altceva decât cultura, înţeleasă. ca o formă a interiorității. 
„Kultur ist der Weg von der geschlossenen Einheit durch die 
entfaltete Vielheit zur entfalteten Einheit” 1). Dacă este în- 
temeiată convingerea că domeniul valorilor este aparte şi trebue 
tratat după normele sale proprii, nu este maj puţin sigur şi mai 
îndreptăţit că ele trebuesc considerate la un loc ca un tot, al 
“cărui isvor comun este vieața. Valorile sunt expresia forţelor 
creatoare ale vieții. Cultura individului nu se poate atinge 
decât pe deasupra realităților spirituale obiective — trecând 
adecă prin „staţiile” reprezentate de valori —; valorile sunt 
valori ale culturii numai în măsura în care drumul ce trece 
prin ele conduce spiritul dela sine spre sine, dela ceeace sar 
mai putea numi starea de natură la starea de cultură 2). Aceste 
-vederi îl apropie pe Simmel de R. Eucken, cu care are evi- 
dente înrudiri. Dar în vreme ce pentru Eucken realizarea uni- 
tăţii spirituale desvoltate, a obiectivării psihicului, este un proces 
eroic şi dinamic, pentru Simmel este mai mult un proces con- 
templativ, de adâncire în esenţa culturii. 

Naturalismul primei epoci face astfel loc în gândirea lui 
Simmel unei concepţii cultirale a vieţii — considerată ca 
Spirit —-, care atinge sinteze şi constriicţii de ordin superior 
— expresii ale forţelor sale creatoare. Subiectivismul se trans- 
formă în obiectivism spiritual, cu toate că interpretarea acestuia 
"din urmă se face mereu în funcţie de curentul Vieţii. 

Dacă în Sociologie Simmel trece drept creatorul ,„for- 
malismului” — al doctrinei care concepe Sociologia ca un 
studiu al formelor sociale, cu înlăturarea orişicărui element 
material (cu toate că nu poate face abstracţie de conţinutu- 
rile istorice chiar atunci când le priveşte numai ca exempli- 


1) S:mmel, G.: Philosophische Kultur. Potsdam. I-e Aufl., 1923, 
pag. 238. 
2) Ibidem, pag. 247. 

ficări) —, aceeaşi tendință se descoperă şi în tratarea celor-- 
lalte aspecte ale culturii. 

Ceeace îl isbeşte şi îl atrage ma mult pe Simmel în 
gândirea kanliană este faptul că obiectul de cunoaștere este o 
funcţie a experienţei interne. Teoria cunoaşterii la Kant este o- 
promovare a formelor spiritului, cunoaşterea fiind dependentă 
de formele acestui spirit. Etica criticistă găseşte de asemenea ul- 
timul sens al moralității în trăirea nemijlocită a, unei cantităţi şi 
a unei forme de viaţă în procesul voluntar. Deciziile etice sunt 
date nemijlocite ale Eului. Eul creator poartă în“ centrul intim al 
activităţii sale toată obiectivitatea, sensul său adânc consistând 
în acţiunea formatoare, care disolvă tot ceeace este substanţial 
şi obiectiv dat. Acesta este probabil motivul adânc pentru care: 
Simmel nu priveşte gândirea kaniiană ca o construcţie uni- 
laterală, deşi e o expresie desăvârşită a intelectualismului. Ea 
este justificată, prin tipul psihologic ce i-a dat naştere. Ea 
este expresia unei anume spiritualităţi: din această cauză nu 
va lua poziţie peniru sau împotriva eli. ,, „..Ca şi arta „scrie 
Simmel 1), care e o imagine a lumii văzută printr'un tempe-- 
rament” aşa este... filosofia... un temperament, văzut printr'o 
imagine a lumii”, ea este una din marile atitudini ale omeni- 
rii în faţa existenţei, Centrul coordonator şi interpretator al 
elementelor lumii este temperamentul filosofului. Imaginea lu- 
mii corespunde idealului personalității sale, din acest motiv, 
orice filosofie, care nu e eclectică, nu poate fi comparată, în. 
temeiurile ei adânci, cu altă filosofie. 

Concepţiile despre lume ale lui Schopenhauer, Nietzsche 
şi Goethe reprezintă faţă de cea a lui Kant o întregire şi un 
pas înainte. Ele nu se exclud, deşi simpatia lui Simmel se 
îndreaptă spre viziunea lui Goethe. 

Dacă gândirea kantiană limitase detronarea rațiunii la 
anumite domenii ale vieţii, metafizica voinţei lui Schopenhauer’ 
şi Nietzsche va duce acest proces până la, ultimele lui consecinţe. 
Rațiunea nu va mai fi considerată ca rădăcină şi act ultim al 
existenţei. Din acest unchiu de vedere, Simmel consideră fi- 
losofia schopenhaueriană ca unul din paşii hotărîtori înainte 
în problema filosofică a vieţii omeneşti. Căci dacă, înainte vreme. 
rățiunea fusese supraordonată, în scopurile şi cuprinsul său, 


1) Simmel, G, : Schopenhauer und Nietzsche. Leipzig. Dinnker, 1907. 
pag. 17. 

curentului Vieţii, ea devine la Schopenhauer încadrată acestui 
curent de esență voluntară. Existenţa noastră lipsită de po- 
pasuri odihnitoare, n'are putinţa de a se depăşi şi de a afla 
o oprire, un scop final în afara ei. Absolutul voinţei este iden- 
tic cu viaţa. Nevoia unui scop final al existenţei se manifestă 
totuşi permanent, deşi vieaţa ridică posibilitatea realizării lui. 
Aci rezidă temeiul pesimismului lui Schopenhauer, care accen- 
tuiază mai mult lipsa de sens şi scop a existenței decât trä- 
sătura ei de suferință... „Diese vom Zweckwillen getriebene 
und des Zweckes beraubie Welt ist auch der Ausgangspunkt 
Nietzsches” +). Dar între Schopenhauer şi Nietzsche apare Dar- 
win. Între Schopenhauer care ajunge la negarea vieţii, a vo- 
inței de a trăi, şi Nietzsche care ridică la apoteoză viața prin 
individualismul aristrocratic şi morala distincțiunii, puntea de 
legătură o formează teoria evoluționistă. Nietzsche descoperă 
astfel, pe temeiuri evoluționiste, scopul vieţii în vieața însăşi. 

Sensul Vieţii se descoperă însă mai precis în domeniul 
artei, sau, mat exact, al artiştilor. căci filosofiile amintite 
sunt, mai mult sau mai puţin, teorii de natură ştiinţifică. Mo- 
nografiile despre filosofi se întregesc astfel cu monografii despre 
artişti. 

Încoronarea operii sale monografice este monografia asu- 
pra lui Goethe. Scopul lui Simmel este de á descoperi, în opera 
obiectivată şi în datele impersonale, spiritualitatea creatoare 
care le traversează. Sensul global al acestei mari exiştențe se 
descoperă numai dacă este privită în întreg cuprinsul ei, dela 
tinerețe la bătrâneţe şi în toate crizele şi tensiunile din desvol- 
tarea ei. Goethe a ridicat umanul pur dincolo sau deasupra tu- 
turor perfecțiunilor singuratece — care duc un conținut sin- 
guratec la o desvoltare desăvârșită în direcţie practică, estetică, 
intelectuală sau religioasă — nu impus ca valoare, ci trăit ca 
valoare. Imaginea lumii lui Goethe prezintă astfel o dublă ca- 
racteristică: pe de o parte, ideea unităţi! lumii viabile, pentru 
care reprezentarea empirică a organismului este numai o ima- 
gine sau simţire; pe de alta, ideea discrepanţei şi multiplici- 
tății finţei, care se proectează în o mulţime de individualităţi, 
deosebite calitativ; în care unitatea creatoare face din fiecare 
un simbol al totului, neîngăduindu-le să se despice în bucăți. 
Goethe concepe aşa dar lumea prin prisma vieţii: ca o obiec- 
tivare cuprinzătoare a subiectului, care își păstrează legea sa 


1) Ibidem, pag. 4. 

internă. Goethe este pentru Simmel cel ma: mare interpret şi 
„formator” al vieţii pentrucă, în el, persoana şi opera, destinul 
şi creaţia sunt astfel înfrățite, încât nu îngădue evidenţierea 
„ideii? acestei existențe decât în unitatea acestora. 

Jocul de reprezentare din gândirea lui Simmel (Kant —- 
“Goethe, Schopenhauer =; Nietzsche) continuă cu Rembrandt, 
pus faţă în față cu arta clasică. Arta este o categorie formală 
ireductibilă, iar formula „artă pentru artă” trebue înlocuită 
cu: „„vieaţă pentru artă şi artă pentru vieaţă”. Arta clasică 
smulge prin abstracțiune un moment din devenirea vieţii şi 
creiază frumosul după norme lineare şi interpretare spaţială: 
ea este intemporală, exprimând în sine un moment al vieții si- 
tuat dincolo de trecut şi viitor. Rembrandt dimpotrivă, caută 
forma în vieaţă; el exprimă într'un moment întreg impulsul an- 
terior şi trecutul vieţii, povestind parcă istoria acestui impuls 
imobilizat întrun moment. Nu generalul, ci destinul propriu 
şi unitatea ființei individuale se exprimă prin arta lui Rem- 
brandt. Moartea, cuprinsă în fiecare existență, este aşa de 
adânc incorporată în opera lui Rembrandt, încât nu se poate 
izola fără a distruge totul. Arta lui Rembrandt este expresia 
libertăţi de creație şi a simțului de individual al germanilor, 
în vreme ce clasicismul apare lui Simmel ca. trăsătură caracte- 
ristică spiritului greco-roman, pentru care sensul expresiei ar- 
tistice este în forma ce depăşeşte realitatea individuală. 

Prin aceste lucrări (la care s'ar mai putea adăoga şi 
studiul raportului Michel Angelo- Rodin) Simmel nu caută numai 
să definească sensul vieți prin exemplul marilor apariții isto- 
rice, ci formează prilejul de expunere a pătrunzătoarelor sale 
vederi asupra artei, filosofiei, religiei, ştiinţei. Acest gânditor 
-na fost însă preocupat de nevoia fundamentării unei etici, sau 
a ştiinții artei, sau a unei logici. Ceeace tinde mereu să arate 
este că toate aceste „lumi” ale artei, ştiinţei, religiei, etc. de- 
rivă din forţele fonmaioare şi creatoare ale vieţii. Arta de pildă, 
isvorăşte din activitatea creatoare a spiritului şi nu poate fi 
derivată din altă categorie sau „„lume”. Realitatea — o altă 
categorie —— nu este singura haină sub care ni se înfăţişează 
sensul şi cuprinsul lucrurilor. Arta şi realitatea sunt două po- 
sibilități de „formare”, coordonate, care pot înfățișa acelaşi 
cuprins. Alături de energiile spirituale care determină viziunea 
reală, empirică, coexistă cele care crează imaginea artistică. 
„Arta ca şi religia, ştiinţa ca şi filosofia ne prezintă „lumi” 
globale din cuprinsul lumii, fără a-l putea să-l înglobeze în în- 

tregime. Cum se pot totuşi coordona aceste „lumi variat 
„formate? Revenind la o precizare generală făcută cu pri- 
lejul expunerii problematicei „conjinut-formă” ne va fi uşor să 
înţelegem acest lucru. Nu fiecare din aceste „lumi? — ale artei, 
religiei, ştiinţei, etc. — sunt capabile să cuprindă toate ele- 
mentele lumii totale, lumile ideale posibile realizându-se numai 
în parte. După cum nu toate conținuturile date nemijlocit sunt 
„formate? din punct de vedere al cunoaşterii ştiinţifice, tot 
aşa nu toate devin opere de artă, sisteme de filosofie şi nu 
trec prin forma religiei. Deşi diferenţele trebuesc căutate în 
tehnică şi posibilități de exprimare, principial lumile creiate 
de aceste forme nu se amestecă, ele putând să tălmăcească în 
limba lor şi să învedereze în logica lor proprie întreaga „lume 
a materiei”. 

În materie de religie ceeace primează este de asemenea 
atitudinea. La temelia tuturor conţinuturilor religioase se găseşte 
religiozitatea, ca formă imanentă a procesului vieții, — în 
care e cuprins tot ceeace e supramundan, adânc, absolut, sfânt. 
Natura religioasă, n'are numai o anumită religie ca element de. 
cunoaştere, ci ființa sa este religioasă, „„funcţionează”” religios. 
Esenţa religiei nu se descoperă în cutare credinţă, ci în faptul 
de a crede, — credinţa fiind forma spontană; a interiorităţii ce 
se poate aplica orişicărui conţinut. 

În filosofie acelaşi lucru. Nu există un principiu comun. 
care să închege la un loc diversele concepţii despre lume. Nici 
o „Weltanschauung” n'are valabilitate universală şi nu cuprinde. 
adevărul absolut. Dar dacă unitatea şi esenţa filosofiei nu se 
realizează în conţinutul ei teoretic, ea este constatabilă în ati- 
tudinea filosofului. A fi filosof înseamnă a avea un organ de 
recepție şi reacțiune faţă de întregul existenţei. Filosofia nu 
relevă obiectivitatea lucrurilor — aceasta e preocuparea ştiin- 
tei — ci tipuri de spiritualitate umană aşa cum acestea se des- 
coperă în o anume prindere a lucrurilor. Filosofia exprimă ceeace. 
e mai adânc şi ultim în atitudinea personală faţă de lume; a- 
ceastă exprimare se conturează în o imagine „formată” după 
acele interpretări şi linii directive, care crează diferențele 
între trăsăturile şi tipurile omeneşti. Prinaipiul formator al ima- 
ginei filosofice este de a defini o poziție unitară în faţa nemă- 
suraiei pluralităţi, a coloritului, neînfrăfitului şi sfărâmatului 
din lume. După cum arta trebue să vadă lucrurile dela o dis- 
tanță mai mare decât practica sau cercetarea științifică, tat aşa 
şi universalitatea filosofică prinde lumea dela o anumită distanță. 

Dacă cu aceste vederi Simmel pare a se apropia de Dilthey, 
în preajma căruia a trăit multă vreme, concluziile spre care 
tinde îl îndepărtează. Căci în vreme ce pe Dilthey l-a preo- 
cupat gândul de a descoperi tipurile de personalitate cu aju- 
torul cărora să poată explica concepţiile istorice „despre lume 
şi vieaţă, pe Simmel îl mâna năzuința de a afla un sens al 
sistemelor filosofice dincolo de unilateraliiatea și temporali- 
tatea lor. Acest sens e filosofia însăși, care, ca și arta sau re- 
ligia, se conservă ca principiu dincolo de diversitatea cuprinsu- 
rilor. „In unilateralitatea marilor filosofi, scrie Simmel, se ma- 
nifestă lămurit raportul dintre nesfârșita pluralitate de înţeles 
a lumii şi posibilităţile noastre limilate de interpretare”. Cunoaş- 
terea însă a unilateralităţii ca necesitate principială, ne situează 
deasupra tuturor unilateralităţilor. „Le negăm în momentul în 
care ştim că sunt unilateralităţi, fără a înceta prin aceasta 
să stăm în ele. Indoiala asupra limitării şi caracterului, lor tre- 
cător ne îngădue să ştim că nu stăm simplu în marginile im- 
puse de ele, ci, cunoscându-le, le depăşim”. 

Cu pătrunderea în creaţiile culturii se desenează la Simmel 
nevoia de a depăşi relativismul pur şi de a găsi o staţia 
de oprire în faţa nesfârșitei curgeri a spiritului. Discrepanţele 
şi pozițiile bine-rău, frumos-urit, sunt numai provizorii, atâta 
vreme cât este posibil să se găsească un concept care să înfră- 
țească aceste contraste. Dar Simmel nu va putea trece peste 
dificultatea logică și peste contradicția ce consistă în a privi 
vieaţa ca ceva ce este și ca ceva mai mult de cât este, deși 
gândirea sa, în faza ultimă, arată că atât timp cât e Vieaţă 
ea cuprinde elementele tuturor opoziţiilor şi cât timp e Vieaţă 
este mai mult decât fiecare din elementele opoziţiei, depășind 
în orice act marginile acestor opoziții. Esenţa Vieţii este de 
a fi unitatea a ceeace e „,format” şi a ceeace trece dincolo, a 
ceeace este persistent și curgător, a individualizăni şi a tota- 
lizării. Această contrarietate a constanţei şi depăşirii este însăşi 
trăsătura fundamenială a Vieţii. Imanenţa transcendenţei este 
definiţia proprie Vieţii. Vieaţa îşi găseşte aşadar esența sa 
în a fi Mai -mult - decât- Vieaţa, mai - multă - Vieaţă. Este fi- 
resc de asemenea ca în o Vieaţă astfel concepută — care totuşi 
se exteriorizează în individualități închise — să se distrame 
şi să se topească toate opoziţiile. Pentru întemeierea acestei 
vederi, Simmel pleacă dela Biologie, încorporând şi organicul 
în seria evoluţiei creatoare. Ceeace forma însă ţinta lui Berg- 
son, constitue pentru Simmel punct de plecare. Treapta spiri- 

tuală este pentru Simmel numai o evoluţie ulterioară a vieţii 
organice, față de care nu comportă nici o valoare metafizică 
în plus. Astfel că în vreme ce activismul lui Eucken ajunge, 
în ultima instanţă, la prețuirea deplină a vieţii, la curajul exis- 
tenței (care îl apropie de gândirea nietzscheiană), Simmel 
nu poate trece peste contradicții şi opoziții şi accentuiază ca- 
racterul tragic al evoluţiei creatoare şi al culturii (apropiindu-se 
mai mult de concluziile schopenhaueriene). In „„Noţiunea şi 
Tragedia Culturii” ca şi în conferința ,,Conflictul Culturii 
Moderne”, lasă să se întrevadă problematica tragică a oricărei 
vie, spirituale și a oricărei culturi. Vieaţa pe treapta Spiri- 
tului, se exteriorizează şi se exprimă nemijlocit în creații, care 
vor să închidă în tiparul lor curgerea nesfârşită a vieţii, — 
astfel că mai curând sau mai târziu constanța ideală și istorică 
a produselor culturale, va intra în opoziție sau duşmănie cu 
vieața etern nețărmuită şi etern variabilă. În momentul chiar 
când se nasc, produsele culturii au o structură fixă, care n'are 
nimic de a face cu ritmul neîncetat de scoborîre şi ascensiune, 
de reînoire, de destrămare şi recompunere ce caracterizează 
vieața. Cruste ale vieţii creatoare, cu o logică şi forţă pro- 
prie de rezistență, obiectivările culturale îşi păstrează inde- 
pendenţa faţă de dinamica spiritului ce le-a creat. În momentul 
creaţiei ele corespund probabil vieţii, însă ele se înstrăinează 
mai curând sau mai târziu faţă de vieața spirituală în necon- 
tenită curgere şi totdeauna anticipatoare. Schimbarea perpetuă 
a conţinuturilor de cultură este rezultatul prodigioasei pro- 
ductivităţi a vieţii şi semnul adâncei contraziceri dintre de- 
venirea spirituală şi obiectivitatea statică a conţinuturilor în 
care _trăeşte. 

Într'un studiu din lucrarea ,Lebensanschauung” Simmel 
se ocupă de conceptul unei „legi individuale”, — prin care 
se încearcă să se scoată vieața absolută din sfera nemij- 
locitului, făcând accesibile explicaţiunii teoretice şi verbale trä- 
irea mistică şi intuiţia pură. L)ar moartea, poate prea timpurie, 
a profesorului de filosofie dela universitatea din Berlin, n'a 
îngăduit construcţia unui adevărat sistem metafizic, deși acest 
lucru începea să se contureze în năzuinţele lui Simmel. An 
fi atins oare Simmel şi acest stadiu al unei filosofii închise 
într'un sistem, câtă vreme întreaga sa strădanie sa îndreptat 
spre promovarea atitudinii filosofice deschise, bogată prin imen- 
sele perspective pe care le deschide cugetării? 

Dacă prin definirea caracterului tragic al culturii Simmel 

sfârşeşte cu un anume pesimism cultural, care reliefează trä- 


sătura vremelnică a oricărei creaţii spirituale, — deschizând şi 
anticipând drumul ce-l va bătători Spengler —, prin sfor- 


farea sa constantă de a salva autonomia spiritului şi a forţelor 
sale creatoare, se situiază în alvia celui mai subtil şi fin idealism. 
În introducerea atât de scurtă şi plină de adânci înţelesuri, 
la „Cultura Filosofică”', Simmel aseamănă linia metafizicii 
cu aratul copiilor, — din cunoscuta fabulă a tatălui care le 
lasă moştenire o comoară în ogorul său. ,,Comoara nu vom 
găsi-o, închee Simmel, însă lumea pe care am răscolit-o în 
căutarea ei, chiar dacă în realitate eventual nici nu va fi fost 
vorba propriu zis de comoară, — ne va aduce un întreit 
fruct, pentrucă "această răscolire este necesitatea şi destinul 
Spiritului nostru” +). 


Wilhelm Dilthey 


Născut la 1833 în Biebrich pe Rin, Dilthey a crescut 
întrun mediu de adâncă religiozitate protestantă, de unde şi 
dorinţa lui, când era tânăr, de a ajunge preot. Luând apoi 
contact cu filosofia, i se consacră ei cu toată căldura, închi- 
nându-i tot ce avea el mai bun întrînsul. Rând pe rând pro- 
fesor la Basel, Kiel, Breslau şi Berlin, de'o constituţie mereu 
bolnăvicioasă, Dilthey moare la 1911. Tot ceea ce a scris 
Dilthey poartă un caracter fragmentar sau pregătitor, căci nici 
una din lucrările începute n'au fost duse la capăt. A lăsat 
însă o operă bogată, pe care devotamentul câtorva elevi a 


1) Scrieri de Georg Simmel : Ueber soziale Dhfferenzierung, soziologische 
und psychologische Unters. (Schmollers St. u. Sozialw, Forsch X, 1) Leipzig, 
1890; Die Probleme der Geschichisphilosophie, eine erkenntnistheoretische 
Studie (Leipzig, 1892); cu ediţie ult. mod,); Einlertung in die Moralwıssen- 
Schaft, eine Kritik der ethischen Grundbegriffe, Berlin 1892/93; Philosophie 
des Geldes, Leipzig, 1900; Kant, sechzehn Vorlesungen, Leipzig, 1903; Scho- 
penhauer und Nietzsche, ein Vortragszyklus, Leipzig, 1907; Die Religion 
Bd, Il der „Gesellschaft" herausg. von Buber, 1907 ; Soz:olog:e, 1908; Haupt- 
probleme der Philosophie, Leipzig, 1910; Goethe, Leipzig, 1913; Kant und 
Goethe, zur Geschichte der modernen Weltanschauung, Leipzig, 1916; 
Rembrandt, ein kunstphilosophischer Versuch, Leipzig, 1916; Philosophische 
Kultur, gesammelte Essais, Leipzig 1911; (Cit. ed. din 1923, care cuprinde, 
între altele: „Das Abenteuer", „Michel Angelo“, „Rodin“, „Der Begriff und 
die Tragodie der Kultur”). Mélanges de Phılosophie relativiste trad. fr. de 
A. Guillain), Paris, 1912 culegere de esseuri. Der Krieg und die geistigen Ent- 
sche:dungen, Munchen, 1917; Lehensanschauung, vier metaphysische Kapitel, 
Leipzig, 1918; Zur Philosophie der Kunst, philosophische und kunstphiloso- 
phische Aufsăize, Potsdam, ed. din 1922, în care se cuprind, între altele: 
„Stefan George“, „Florenz“, „Venedig, „H. Bergson”, „Werde was du bist": 
„Das Problem der historischen Zeit”. 


www.dacoromanica.ro 


340 W. Dilthey 


reuşit s'o scoată într'o ediție complectă, abia de curând ter- 
minată, de 1l volume. Dintre scrierile lui cu caracter siste- 
matic menţionăm: Einleitung in die Geisteswissenschaften (1883). 
Ideen über eine beschreibende und zergliedernde Psychologie 
(1894); Der Aufbau der geschichtlichen Welt in den Geistes- 
wissenschaften (1910, complectată în volum 7 al operelor 
complecte cu ceeace rămăsese postum de la Dilthey); Abhan- 
dlungen zur Grundlegung der Geisteswissenschaften (vol. V 
din „Gesammelte Schriften”); Abhandlungen zur Weltenschau- 
ungslehre (în vol. VIII). 

Cu Dilthey desbaterea filosofică iea o cu totul altă di- 
recţie. Ştiinţele istorice și spirituale în genere luaseră in sec. 
19-lea o desvoliare fără precedent: opere, ce se impuneau şi 
prin caracterul lor sever ştiinţific şi prin metodele ce trecu- 
seră cu succes examenul critic, stăteau acum alături de ope- 
rele monumentale ale ştiinţelor naturii. lar problemele care se 
puneau în această situaţie, erau dintre cele mai interesante. 
Care este mijlocul de cunoaștere de care se servesc ştiinţele 
spiritului? In ce constau metodele lor particulare? Care sunt 
scopurile teoretice pe care le urmăresc aceste ştiinţe? Care 
e structura obiectului lor? Căutând să deslege asemenea pro- 
bleme, Dilthey a adus contribuţii care valorează nu numai 
prin ele însele, ci şi prin influenţele pe care le-a exercitat. 

Dilthey vrea să facă în domeniul ştiinţelor spiritului ceea 
ce a făcut Kant în domeniul ştiinţelor exacte: să dea o analiză 
a principiilor fundamentale ale cunoștinței noologice sau, cum 
se exprimă el însuş, „o critică a rațiunii istorice”. Deaceea el 
se adânceşte în devenirea istorică, analizează procedeele de 
care se servesc ştiinţele istorice şi spirituale, pentru a prinde 
în ele ceeace au propriu şi particular. Căci totul, după el, 
este determinat de istorie. „Ceeace este el, omul nu poate afla 
decât prin istorie”. Orice concepție despre lume şi viață este 
expresia unui individ, ce trăeşte întrun anumit timp şi face 
parte dintr'o anumită naţiune, supus unor condiţii culturale is- 
torice şi unor determinări naturale. Nu se poate deci vorbi 
de o concepţie absolută despre lume şi viaţă, ci numai de anu- 
mite tipuri, expresii ale deosebirilor fundamentale din sânul 
vieţii însăş. 

În număr de trei sunt după Dilthey aceste tipuri. Este 
mai întâi tipul naturalismului, caracterizat prin aceea că în 
teoria cunoștinței manifestă tendinţi sensualiste sau materialiste, 
în etică pune accentul pe plăcere sau înclină spre determinism, 

spre o supunere resemnată faţă de universul copleșitor, şi străin. 
Acestui tip aparțin Democrit, Hobbes, Hume, etc.. Este apoi 
tipul idealismului libertății, ce se caracterizează prin aceea că 
se sprijină pe fapte de cunoștință, în diferite forme. Una din 
formele acestui idealism al libertăţii o întâlnim în antichitate 
la Anaxagoras, Socrates, Platon, Aristoteles, o altă formă o 
întâlnim în concepția creştină despre Dumnezeu ca creator al 
lumii, precum şi în diferite alte concepții filosofice până la 
filosofia transcendentală a lui Kant şi a urmașilor lui. In 
sfârşit, este tipul idealismului obiectiv, ce se caracterizează 
printr'o atitudine contemplativă, descoperă în lucruri o armonie 
universală, se simte una cu universul și înclină mai mult spre 
panteism. Reprezentanți ai acestui tip sunt: Heraclit, Parme- 
nides, Giordano Bruno, Spinoza, Goethe, Schopenhauer, Sch- 
leiermacher. 

După Dilthey, aceste trei tipuri, fiind expresii a'e vieţii 
însăş, sunt toate îndreptăţite: nici unul nu este de preferat 
relorlalte. E 

Dilthey este deopotrivă adversar al speculațiilor metafizice 
precum și al criticismului kantian cu formele lui a priori. El 
stă sub influența positivismului și a romantismului, cerând me- 
reu plecare de la fapte și preţuire a faptului individual, a 
vieţii. Şi Dilthey preconizează conștiința ca punct de plecare 
al cercetărilor epistemologice, dar conştiinţa, nu aşa cum o 
determină positivismul, sau criticismul kantian, ca o pură ab- 
stracțiune, constituită din elemente intelectuale, ci aşa cumi este 
ea în realitate, în plenitudinea Tuncţiunilor ei sufleteşti. Căci 
conştiinţa nu este numai rațiune, intelect sau reprezentări, ci 
este în acelaș timp și voinţă și simţire. - Fiindcă se pornea 
de la conștiință ca rezultat al unui proces de abstractizare, 
era imposibil să se rezolve problema lumii externe. Dacă 
dimpotrivă, plecăm de la conștiința reală, de la subiectul cu- 
noscător concret și viu, lumea externă nu mai are nevoe să 
fie dedusă, căci existenţa ei este un fapt de experienţă simplă 
ŞI obişnuită, Şi anume iată cum: când, în urma unui impuls 
propriu, încercăm să efectuăm o mişcare și mişcarea întâmpină 
pe neașteptate în mersul ei o rezistenţă independentă de voința 
noastră, acest fapt constitue pentru noi fundamentul credinţei 
în existenţa lumii externe. Realitatea lumii externe n'are nevoe 
să fie demonstrată sau dedusă, fiindcă este trăită. 

Pentru a determina şi clarifica filosofic ştiinţele spiri- 
tului, Dilthey e convins că lucrul nu e posibil decât pornind 

de la o cunoaştere sistematică a sufletului omenesc, ale cărui 
manifestări sunt aceste ştiinţe. E nevoe cu alte cuvinte de o 
psihologie, adecvată scopurilor urmărite. Împotriva psihologiei 
asociaţioniste, care pornea de la elemente, şi căuta să explice 
cu ajutorul lor întreaga complexitate psihică, Dilthey preco- 
nizează întemeerea unei psihologii care să pornească nu de la 
elemente, ci de la întreguri, nu de la părți, ci de la com- 
plexuri, de la unitatea concretă şi vie a sufletului, de la bo- 
găţia lui reală, a unei psihologii care nu caută să explice 
fenomenele psihice cauzal şi să descopere legi, ci să le des- 
crie şi analizeze. Ştiinţele spiritului au nevoe, aşa dar, spre 
a putea fi sesizate în structura lor, de o psihologie descriptivă: 
şi analitică. Ştiinţele spiritului nu se pot constitui fără o atare 
psihologie. „E nevoe, spune Dilthey, de o sistematică psiho- 
logică, în care să-şi găsească loc întreaga plenitudine a vieţii. 
sufleteşti. Căci realitatea întinsă a vieţii, aşa cum s'au stră- 
duit şi se străduesc s'o prindă marii scriitorii şi poeţi, trece 
de hotarele psihologiei noastre didactice. Ceeace acolo e ex- 
primat în simbol poetic, în sclipiri geniale, trebue să încerce 
să stabilească, să expună la locul său şi să analizeze o psi- 
hologie care descrie întregul cuprins al vietii” +). Intrebuinţând. 
descrierea şi analiza, dar în acelaş timp deducţia şi sinteza, 
precum şi procedeele comparative şi diferenţiale, noua psiho- 
logie va utiliza tot ce va crede de cuviință ca să ajungă la 
o cunoaştere cât mai exactă a sufletului aşa cum este el în 
realitate. Ea va sesiza deci viaţa sufletească în conexurile, 
desvoltările şi în schimbările pe cari stările de conştiinţă le 
sufăr de la conexurile dobândite ale vieţii sufleteşti. 

Dacă n'am dispune decât de reprezentări şi noţiuni ab- 
stracte, adică de acele mijloace de care ne servim ca să cu- 
noaştem natura, atunci omenirea cu toate manifestările ei spi- 
rituale ne-ar rămâne vecinic necunoscută, căci cu ajutorul a- 
cestor mijloace ea ar fi transformată întrun fapt fizic, pier- 
zându-şi tocmai caracterul ei specific. Noj dispunem însă de 
alte mijloace, pentru a sesiza omenirea cu toate manifestările 
ei multiple: dispunem de trăire, de expresie, de înţelegere. Prin 
trăire Dilthey înţelege o specie determinată de cunoaştere, un 
proces sufletesc prin care noi luăm cunoştinţă de propriile 
noastre stări sufleteşti. Referindu-se la stările noastre su- 
fleteşti proprii, trăirea este deci o cunoaştere nemijlocită, 


1) W, Dilthey, Gesammelte Schriften, Teubner, Bd, V, 156, 

originară şi elementară. Ea se mai caracterizează apoi şi prin 
aceea că, intrând în funcţiune, nu provoacă acea, scindare dintre 
subiect şi obiect, acea dualitate pe care o întâlnim la cu- 
noaşterea obiectelor fizice. În actul trăirii subiectul şi obiectul 
sunt una. Träirea are loc în timp, ea este „o scurgere în 
timp”. 

Având însă ca obiect propriile noastre stări sufleteşti, 
ar însemna să fim închişi pe veci în limitele înguste ale su- 
biectivităţii noastre, dacă am dispune numai de trăire. Ceeace 
ne pune în situaţie de a depăşi cadrele trăirii, de a mai cu- 
noaşte şi altceva decât propriile noastre stări sufleteşti, este 
înțelegerea. Acest nou mijloc de cunoaștere poate sesiza ceeace 
se petrece şi în conştiinţa altor indivizi, poate sesiza comunităţi 
întregi şi creaţii spirituale, lărgind astfel neînchipuit orizontul 
vieţii individuale şi deschizând „în ştiinţele spirituale dru- 
mul care duce prin comun (durch das Gemeinsame) la ge- 
neral’. Oamenii nu trăesc doar izolați unii de alţii, ci în co- 
munitate, legaţi unii de alți prin legături multiple şi variate. 
Or, tocmai faptul constitutiv al comunităţii face posibilă și 
condiţionează înţelegerea. Dacă n'ar fi comunitate, n'ar fi nici 
înţelegere. Tot astfel, dacă n'ar fi trăire, nar fi înţelegere. 
Căci înţelegerea presupune actul trăirii, pleacă de la trăire, 
o desvoltă, o corijează şi o icomplectează: înţelegerea conti- 
nuă trăirea. [nirun cuvânt, trăirii ise deschide, spre a fi se- 
sizată, subiectivitatea, iar înțelegerii i se deschide obiectivarea 
vieţii. 

Trăirea şi înţelegerea nu sunt însă suficiente. Cum poate 
înţelegerea să sesizeze ceeace este spirit şi spiritual? Numai 
datorită faptului, după Dilthey, că indivizii, comunitățile ome- 
nești şi operele lor, sunt manifestări ale vieţi şi anume mani- 
festări înzestrate cu spirit. Ca ființe ce trăim în comunităţi o- 
meneşti noi gândim, simțim şi lucrăm şi ceeace gândim, sim- 
țim și lucrăm îşi găseşte întrun fel sau altul exterioriza- 
rea, expresia obiectivă, desprinsă de noi înşine și devenind 
independentă, către: care se îndreaptă apoi înţelegerea. Prin 
intermediul expresiei reuşeşte înțelegerea să sesizeze viaţa 
şi ceeace e spiritual. Expresia îndeplineşte o funcţie e- 
senţială. În expresie trăirea prinde corp, dobândeşte fixi- 
tate, capătă durabilitate. Expresia se caracterizează prin a- 
ceea că este exterioară trăirii, independentă de ea şi dura- 
bilă în comparaţie cu ea. Toate funcţiile fundamentale de com- 
portare a conştiinţii îşi găsesc concretizarea în expresie: cu- 

noştinţa realităţii îşi găseşte în expresie mijlocul de înţelegere; 
sentimentul îşi găseşte expresia în mină şi gest, în cuvânt 
şi ton, în norme şi legi: în chipul acest spiritul se gbiectivează, 
iar obiectivările lui poartă o pecete particulară: deşi creaţii ale 
lui, ele îi sunt totuş exterioare. Raportul dintre expresie şi în- 
țelegere capătă o comunicare reciprocă, o extensiune imensă, 
neînchipuită, un fapt esenţial, menit să dea naştere comunităţii 
omeneşti. Dacă viaţa nu s'ar manifesta şi manifestările nu s'ar 
exterioriza în expresii durabile, cum ar putea înțelegerea să 
sesizeze viaţa şi spiritul? Acolo unde avem aface cu viaţa, nu 
putem face nimic fără ajutorul înţelegerii.Prin procesul înţe- 
legerii ajungem noi să prindem adâncurile vieţii şi iarăşi noi 
nu ne putem cunoaşte pe noi înşine şi nu putem cunoaşte pe 
alţii, nu ne putem înţelege pe noi înşine şi pẹ alţii decât „numai 
dacă transpunem viaţa noastră trăită în orice specie de expresie 
a vieţii proprii şi străine”. Trăire, expresie şi înţelegere alcă- 
tuesc la un loc procedeul care va face posibilă existența uma- 
nităţii ca obiect spiritual. Intre subiectul care înţelege şi obiec- 
tele spirituale ce au să fie înţelese, se stabileşte un contact 
intim, un raport real, concret, viu, vital. Desigur, şi ştiinţele 
spiritului întrebuinţează reprezentări, noţiuni, judecăţi universale, 
dar aici ele au cu totul altă semniticare şi alt rol decât în 
ştiinţele spiritului, datorită faptului că îşi au originea în trăire 
şi înţelegere. Şi cum atât în trăire cât şi în înţelegere îşi 
exercită influenţa trăsăturile fundamentale ale vieţii, îşi face 
auzit glasul totalitatea vieţii noastre, este normal ca,şi în 
cele mai abstracte idei şi judecăţi ale ştiinţelor spiritului să 
răsune plenitudinea vieţii. In lumea spirituală, viaţa având 
drept scop sesizarea vieţii, ea nu poate face acest lucru decât 
cu ajutorul trăirii, expresiei şi înţelegerii. 

Din punct de vedere psihologic trăirea este despărțită de 
înțelegere şi ele rămân totdeauna separate: cea dintâi se referă 
la noi, cea de-a doua se raportează la altul. Dar din punct 
de vedere structural ele stau împreună, căci nu pot înţelege 
ceva străin decât reducând cele de înţeles la trăirile propriei 
mele persoane, după cum iarăşi ceeace trăesc eu însumi pot 
regăsi cu ajutorul înţelegerii şi la alți indivizi. Expresia su- 
premă şi-o găseşte trăirea în autobiografie. Dar pentru toate 
ştiinţele spiritului, „reflectarea spiritului asupra lui însuşi” ră- 
mâne, spune Dilthey, punct de direcţie şi de fundament. 

Înțelegerea are diferite grade. Ea se prezintă în forme 
„elementare, dar şi în forme complicate şi de o perspicacitate 

şi eficacitate ce echivalează cu o re-creare. Când se prezintă 
în această formă, Dilthey o numeşte retrăire (Nachbilden oder 
Nacherleben). Spre deosebire de trăire, care este o operaţie 
inversă procesului real de desvoltare a vieţii, adică merge de 
la operă la autor, de la creaţie la creator, retrăirea, dimpotrivă, 
se mişcă pe linia vieţii însăşi, în direcția ei de desvoltare. In- 
țelegând prin plinătatea totalităţii vieții, noi retrăim viaţa cu 
“valorile ei obiective şi retrăind-o, noi o recreiem. 

Retrăirea nu este însă la îndemâna oricui, cı este ceva 
rar, presupunând o „particulară genialitate personală”. lar dacă 
o privim în funcţia pe care o îndeplineşte pentru ştiinţele isto- 
rice, de a sesiza „expresii de viaţă statornic fixate”, constatăm 
că genialitatea personală ajunge să se transforme într'o teh- 
nică, ce ţine pasul, în desvoltarea ei, cu conştiinţa istorică. 
Această tehnică, adică „această înţelegefe metodică a expre- 
siilor de viaţă statornic fixate”, e cunoscută sub numele de 
interpretare. 

Ceeace trebue însă neapărat scos în relief la înţelegere, 
este faptul că înţelegerea nu trebue concepută ca o operaţie 
strict intelectuală, căci pe toate treptele ei, dela cele mai de 
jos, până la cele mai înalte, activează nu numai intelectul, ci 
sufletul întreg, cu toate facultățile lui; că în orice înţelegere 
este cuprins un irațional, aşa cum viaţa însăş, a cărei expresie 
este şi pe care vrea s'o sesizeze, este ceva irațional; şi că, 
prin urmare, orice încercare de a o prezenta şi reprezenta 
prin formule de operaţii logice, trebue socotită cu totul zadar- 
nică şi inutilă. Certitudinea ultimă, pe care se sprijină retrăirea, 
nu poate fi înlocuită prin nici o valoare cognitivă a vre-unui 
raționament deductiv. 

Căutând să scoată în relief deosebirile fundamentale, e- 
sențiale, dintre natură şi spirit, dintre lumea fizică şi mani- 
festările obiective ale vieţii, Dilthey s'a străduit să determine 
şi categoriile ce se întâlnesc în ştiinţele spiritului, fiind însă 
ferm convins, că nu există un criteriu obiectiv pentru deter- 
minarea lor, că raporturile lor nu pot fi puse în formă logică 
şi că nici numărul lor nu este limitabil. lată o seamă din ele: 
valoare, scop, însemnătate (semnificare), temporalitate, evoluţie, 
modelare (Gestaltung), structură, forţă, activitate, suferință, 
esență, schimbare, părți şi întreg. Printre acestea sunt unele 
pe care le întâlnim şi la determinarea fenomenelor fizice, ceeace 
n'ar trebui să ne inducă în eroarea de a crede că joacă acelaş 
rol, căci numai denumirea este comună, sensul lor într'un 
domeniu şi altul fim vesdațialodifozita.ro 

Dilthey a arătat pentru manifestările spirituale ale tre- 
cutului un interes dintre cele mai puternice. Cu o nobilă pa- 
siune urmărea să descopere resorturile şi impulsurile intime ale 
culturii, să desprindă sensurile ei adevărate, să determine sco- 
purile pe care le urmăreşte desvoltarea culturală. Cine a citit 
ce a scris el despre tinereţea lui Hegel sau despre Schleier- 
macher n'a putut să nu rămână adânc impresionat de fineţea, 
pătrunderea şi întinderea înţelegerii sale. De aceea a şi fost 
caracterizat drept „cel mai mare istoric al istoriei spiritului 
de la Hegel încoace”, o caracterizare ce i se potriveşte şi i 
se cuvine din plin. 

Dilthey a exercitat în filosofia contemporană germană. 
o puternică influenţă. Fundatorul epistemologiei ştiinţelor spi- 
ritului în genere şi în special al celor istorice, el a determinat 
gânditori de mâna întâi, ca H. Rickert, E. Trăltsch, Max 
Weber, să reea problema înţelegerii, aducându-i, fiecare în 
felul său, contribuţii dintre cele mai interesante. Punând ac- 
ceniul pe viaţă, făcând din problema vieţii o problemă cen- 
trală a preocupărilor lui, el a dat un puternic impuls acelei 
mişcări din filosofia contemporană, cunoscută. sub numele de 
„filosofia vieţii”. Scoţând în relief acele noui mijloace de 
cunoaştere, trăirea şi înţelegerea, şi determinându-le în opoziţie 
deschisă faţă de procedeele ştiinţelor exacte, Dilthey a pre- 
gătit terenul curentului intuiționist şi iraționalist din filo- 
sofia contemporană. Deaceea Dilthey trebue socotit drept unul 
din precursorii şi reprezentanţii de seamă ai mişcării anti-inte- 
lectualiste. Scufundat în devenirea istorică şi având spiritul 
mereu deschis pentru valorile istorice, pe care le înţelegea în 
relativitatea lor temporală, Dilthey a rămas toată viaţa la con- 
vingerea că un sistem filosofic închis şi valabil pentru tot- 
deauna este o chimeră, fiindcă formele vieții nu posedă o va- 
labilitate absolută, ci doar una trecătoare. Dilthey este un 
relativist. | 

Dintre gânditorii germani ce stau sub influenţa lui Dilthey 
şi sunt socotiți drept elevii lui merită să fie pomeniţi: M. 


Frischeisen-K5hler, Eduard Spranger, Herman 
Nohl, Georg Misch”). 


1) Cine doreşte o expunere mai largă a concepției lui W, Dilthey, vd. 
N. Bagdasar, Filosofia contemporană a istoriei, 1930, pag. 1-29 şi N. Bagdasar, 
Cunoştinţa noologică după W., Dilthey, în Arhiva pentru Știința şi Reforma 
Socială, vol. XIV 1936, pag. 545-564, 

Hans Vaihinger 
I. — Viaţa şi opera lui H. Vaihi nger. 


H. Vaihinger s'a născut într'o familie de pastori în Tù- 
bingen, la anul 1852, primind în familie o educaţie religioasă 
foarte severă. Dragostea pentru preocupările filosofice şi-a 
câştigat-o el în gimnaziul din Stuttgart, prin lectura operei 
platonice „„Phaidros” şi a lucrării lui Herder „„Ideen zur Ge- 
schichte der Menschheit”. Dar, un studiu filosofic sistematic 
Vaihinger n'a făcut decât după ce s'a înscris la Universitatea 
din 'Tubingen. Anaximander, Heraklit, Platon, Aristotel cât 
şi Critica rațiunii pure a lui Kant l-au influențat puternic. 
E timpul în care tânărul filosof caută să se orienteze sub 
monumentala cupolă a filosofiei neokantiene. Filosofia lui Fichte, 
Hegel şi în special a lui Schopenhauer l-a preocupat mult 
şi i-a născut convingerea, că gândirea e în slujba voinţii şi a 
activităţii, aşadar, o unealtă a voinţii de viaţă. În anul 1874 
Vaihinger îşi luă doctoratul cu o lucrare de mare valoare 
„Die neueren Theorien des Bewusstsein” şi plecă la Leipzig, 
ca să asculte pe Wundt şi pe Avenarius. Hotărîtoare pentru 
evoluţia filosofică a lui Vaihinger a fost cunoştinţa cu F. A. 
Lange şi cu opera acestuia, „(Geschichte des Materialismus”. 
Epocala lucrare a lui Lange i-a dat lui Vaihinger ideea „ca 
să facă din ficţiune obiectul cercetărilor sale cât şi fundamentul 
concepţiei lui filosofice”. Sub aceste influenţe s'a născut opera 
lui Vaihinger intitulată aşa de sugestiv Philosophie des Als-Ob. 

Prima parte a acestei lucrări a fost terminată în iarna 
anului 1876-77 în Strassburg şi prezentată ca o lucrare de 
habilitare sub titlul de Logische Forschungen: 1. Die wisšen- 
schaftliche Fiktion. In anii următori tânărul filosof prelucra 
şi celelalte trei părţi ale acestei opere, dar, ivindu-se unele 
greutăţi, el e silit „să părăsească manuscrisul până la timpuri 
mai bune”. Între timp Vaihinger se ocupă cu filosofia lui 
Kant şi ajunge la siguranța, că ficțiunea are importanţă mare 
în filosofia kantiană. Fructul acestor osârdii a fost publicarea 


unui ‚Kommentar zur Kritik der reinen Vernunft” — care şi 
apăru în anul 1881 — şi întemeierea revistei „„Kantstudien” 
(1895). 


În anul 1898 Vaihinger făcu cunoştinţă cu lucrärile lui 
Nietzsche și după propriile-i mărturisiri, se entuziasmă de în- 
rudirile pe care le descoperi între concepţia sa şi aceia a lui 

Nietzsche. Un document al preocupărilor lui Vaihinger cu Nietz- 
sche a fost lucrarea „Nietzsche als Philosoph”. Desigur, Vai- 
hinger n'a neglijat nici o clipă nici problema ficţiunii şi nici 
filosofia kantiană, ceea ce-l determină să întemeeze acea ves- 
tită „Kantgesellschaft” (1904). In anul 1906 Vaihinger fu silit, 
din cauza unei nemiloase boli de ochi, să se retragă din în- 
văţământ şi să se dedice cu totul lucrării lui „,Philosophie 
des Als-Ob”. i 

Ceeace e interesant de observat e faptul, că în opera lui 
Vaihinger se deosibesc patru momente, care reprezintă patru 
curente filosofice, ce stăpâneau în acel timp spiritul german. 
Aşa e mai întâi triumful filosofiei lui Nietzsche, ceea ce în- 
semnează triumful vieţii în sensul voinţii spre viaţă, triumful 
minciunii ca adevăr poetizat şi triumful acelei „„Umwertung 
aller Werte”. 

Al doilea moment este voluntarismul, adecă acea concepție 
psihologică care, în opoziție cu Herbart, nu recunoaşte ca fun- 
dament al vieții sufleteşti decât voința. Este acel voluntarism 
care îşi are obârşia în metafizica schopenhaueriană şi după care 
voința oarbă e fiinţa subiectului și a lucrului în sine, ba chiar fun- 
damentul originar al întregei existenţe. Şi opera lui Vaihinger 
este aşezată pe o asemenea „Fundierung auf den Willen”. 

Al treilea moment îl formează epistemologia biologică a 
unui R. Avenarius şi E. Mach, după cari atât cunoaşterea 
practică cât şi cea teoretică sunt în slujba vieţii; sunt func- 
țiuni ale vieţii. Gândirea nu mai e un scop în sine, ci un 
simplu mijloc pus în serviciul menţinerii vieţii; ea e un fenomen 
al vieţii şi un fapt biologic. A cunoaşte, însemnează a trăi 
In locul adevărului obiectiv aceştia pun utilul. Noi gândim şi 
cunoaştem nu pentru a găsi adevărul, ci pentru a ne creia 
mijloace cât mai bune şi mai folositoare pentru menţinerea 
vieţii 1). 

Cel din urmă moment îl formează pragmatismul lui W. 
James. Pentru pragmatism criteriul adevărului nu mai este a- 
cordul cu realitatea, ci utilul. Ca adevărat e considerat de 
pragmatism numai ceea ce e folositor şi în acest sens şi min- 
ciuna e „adevărată”. Un adevăr absolut nu există. 

Aceste patru momente au determinat în mare parie o- 
pera lui Vaihinger, pe care acesta n'a putut-o termina decât 


1) Vezi R. Avenarius, Der menschliche Weltbegrifi, Leipzig 1891: 
F der reinen Erfahrung, 1888; E. Mach, Analyse der Empfindungen, 
886. 

după 35 de ani de muncă asiduă. Lucrarea apăru sub titlul: 
„Philosophie des Als-Ob. System der theoretischen, praktischen 
und religiösen Fiktionen der Menschheit auf Grund eines idea- 
listischen Positivismus. Mit einem Anhang über Kant und 
Nietzsche. Herausgegeben von H. Vaihinger”, şi ea a fost 
prezentată congresului internaţional de filosofie ţinut la Bo- 
logna în anul 1911. Titlul lucrării şi îndrăsneala de a clădi 
pe două particule ,„als-ob” şi „„als-wenn” un întreg sistem de 
filosofie a trezit în lumea filosofilor un interes nespus de 
mare. În 1913 urmează ediția.a doua, iar în 1918 a treia 
şi astăzi „Philosophie des Als-Ob” a ajuns la ediția a noua. 
Afară de aceasta Vaihinger s'a văzut silit să publice o re- 
vistă anuală intitulată: „„Annalen der Philosophie mit beson- 
derer Rücksicht auf die Probleme der Als-Ob Betrachtung”, 
care să se ocupe cu lămurirea concepției lui filosofice şi cu 
împăcarea idealismului cu pozitivismul. 
Vaihinger moare în Halle în anul 1933. 


II. — Filosofia lui Vaihinger. 


1) Funcţiunile logice sunt procese organice teleologice. 


În natură nu are loc nimic prin oarba întâmplare, 
ci tot ceea ce se întâmplă are un sens şi un scop. Procesul 
lumii şi al vieţii e însuflețit de un principiu, de entelechia 
aristotelică, care determină atât mişcarea infusoriilor cât și 
pe aceea a omului: este principiul „der Zweckmăssigkeit”'. Peste 
tot în imperiul organicului stăpâneşte acest principiu, ba chiar 
şi în lumea sufletului, căci sufletul este „totalitatea organică 
a aşaziselor acţiuni şi reacţiuni sufletești” şi ca atare el este 
supus acestei ,,Zweckmăssigkeit”. Pe aceste consideraţii psi- 
hologice îşi aşează Vaihinger a sa „Philosophie des Als-Ob”. 

Sufletul este aşadar „o putere formativă organică” şi 
independentă. Acomodarea acestei puteri şi influenţa ei crea- 
toare asupra excitaţiilor externe în sensul păstrării proprii e 
gândirea logică. „Gândirea logică e, deci, o funcţie organică 
a psihicului”. De aici Vaihinger deduce, că noţiunile şi in- 
tuițile pe cari noi nile formăm cu ajutorul gândirii, n'au 
menirea să ne ajute ca să ajungem la descoperirea unui a- 
devăr obiectiv, sau la o „existenţă obiectivă”, ci ele au scopul 
„de a păstra şi a îmbogăţi viaţa organismelor; ele servesc 
ca instrumente pentruca fiinţele organice să-şi desăvârşească e- 

xistența”. Gândirea este, aşadar, o unealtă în mâna, sufletului 
şi un instrument în slujba vieţii şi de aceea valabilitatea unei 
formulări logice, a unei noțiuni sau judecăţi, depinde de faptul 
că aceasta poate i întrebuințată sau nu. 

Organismul este aşezat „într'o lume de sensaţii, care se 
contrazic, el este expus atacurilor unei lumi dușmănoase şi, 
pentruca să se poată menţine, el e silit să-şi caute cât mai 
multe mijloace de ajutor, atât în afară cât şi în interior”. 
Şi aceea care inventează aceste mijloace este gândirea. În cău- 
tarea acestor mijloace, gândirea face multe ocoluri, ceea ce 
însemnează „că drumurile gândirii sunt altele decât ale exis- 
tenţii”, că funcțiunile logice sunt „opintiri subiective şi teleo- 
logice” şi că „gândirea subiectivă face alte drumuri decât 
fenomenele obiective”. De aceea, originar, gândirea nu este 
decât o funcţiune teleologică a vieţii. Noi nu trăim că să 
gândim, ci gândim ca să trăim, gândirea nefiind. decât un mij- 
loc în lupta pentru existenţă, sau, cum zice Vaihinger, „un 
simplu instrument care ne serveşte ca să ne orientăm mai 
bine în realitate” 1). Categoriile gândirii nu sunt altceva „decât 
mijloace comode pentru ordonarea massei de sensații și ca 
atare ele sunt născute dintr'o năzuință practică” 2). La Vai- 
hinger se găseşte expresia paradoxală, că adevărul nu e alt- 
ceva decât „der “zweckmăssigste Irrtum” 35). Aşadar despre 
cunoaşterea unui dat obiectiv nu mai poate fi vorba. 

Din Cuvintele citate se poate vedea, că Vaihinger vor- 
beşte acelaș grai ca şi positivismul şi pragmatismul, că el pune 
pe primul plan natura biologică şi economică a gândirii, sub- 
ordonând gândirea, sensaţiei. Ca şi pozitivismul Vaihinger re- 
prezintă o epistemologie sensualistă. 

Vaihinger împrumută însă positivismului o notă nouă, prin 
introducerea noţiunii de ficţiune. Ce înţelege Vaihinger prin 
ficțiune? Ficţiunea este un mijloc ajutător, o noţiune ajută- 
toare a gândirii — Kunstgriffe şi Kunstregeln, cum le nu- 
meşte el — pe care sufletul o inventează cu dorința de a 
stăpâni lumea externă. Ficţiunea îşi are, aşadar, obârşia în ne- 
cesitatea pe care o simte gândirea de a-şi ajunge ţinta ei pe 
drumuri ocolite. 


1) Vaihinger, Die Philosophie des Als-Ob (4 Avil.) Leipzig 1928, p. 23, 
2) Ibidem, p. 9%, 
3) Idem, p. 310. 

2) Noţiunile fundamentale ale ştiinţelor sunt ficțiuni. 


Vaihinger pleacă, pentru a-şi dovedi teza lui ficţiona- 
Jistă, dela consideraţia că, grație categoriilor, conştiinţa or- 
donează haosul sensaţiilor într'un cosmos al lumii obiective. 
Cu ajutorul formelor categoriale şi al abstracțiunii conștiința 
se ridică dela sensaţii la percepții, dela percepții la intuiții 
şi dela intuiții la noțiuni generale. Desigur, zice Vaihinger, 
procesul acesta se întâmplă inconştient, căci abia pe treapta 
reoglindirii proprii a spiritului în gândirea şiiinţitică, formele 
categoriale ale gândirii apar în lumina conștiinții. În această 
clipă se naşte procesul de abstracție prin care omul de știință 
îşi formează noţiunile, în sensul că noţiunea de obiect e di- 
sociată de aceea a calității. Forma gândirii se desface de 
conţinutul gândirii şi devine un obiect propriu, o substanţă 
sau un „lucru în sine”, care constitue existența adevărată, sau 
ceeace rămâne înapoia lucrurilor, în clipa în care noi facem 
abstracţie de toate proprietăţile acestora. Substanţa, lucrul în 
sine, devine punctul absolut nemișcat, sau ceeace rămâne identic 
cu sine în şuvoiul devenirii. Şi cu aceasta. lucrul în sine devine 
-un principiu fundamental al lumii, care e considerat ca temeiul 
şi isvorul tuturor fenomenelor. Prin acceptarea acestui „lucru 
în sine” gândirea şi-a ajuns scopul: lămurirea obârşiei sen- 
saţiilor şi a reprezentărilor. Şi cu aceasta „lucrul în sine 
“devine cea mai ultimă şi cea mai necesară ficţiune”. 

Prin izolarea membrelor raportului dintre lucru şi cali- 
tate, aceasta din urmă devine şi ea o noțiune abstractă, o fiinţă 
veșnică, o substanță, care se află în afara lumii reprezentate, 
“de unde influenţează şi produce fenomenele trecătoare, ca şi 
acel lucru în sine. Un asemenea exemplu clasic îl formează 
ideile platonice, filosofia existenţială eleată şi filosofia he- 
geliană. Toate sistemele acestea sunt clădite pe abstracții ca 
posibilitate, necesitate, idealitate, devenire dialectică etc. Din 
lumea neordonată a elementelor sufletul gânditor îşi clădește, 
cu ajutorul categoriilor obiect şi calitate, acele idei sau no- 
fiuni care umplu dela Tales din Milet și până în prezent 
sistemele de filosofie. Obiect şi calitate sunt de aceea pentru 
Vaihinger „Urfiktion, von der alle anderen abhängen”. 

Pe lângă categoriile substanţă și accident puterea activă 
a conștinții mai produce şi alte forme ale gândirii, cum ar fi 
«de exemplu categoriile cauză şi efect, aşadar cauzalitatea, care 
seste temeiul ştiinţelor naturii. Pe urmele lui Sextus Empiricus 

şi ale lui David Hume Vaihinger ajunge la concluzia că în 
realitate nu există o causg antecedens, causa creans fiind o 
imposibilitate. Cauzalitatea, însă, nu este altceva aşadar decât 
un raport de ordonare a fenomenelor, aşezat pe temeiul obiş- 
nuinții de a gândi lucrurile ca urmând unul după altul. Ca- 
tegoria cauzalității este o necesitate a vieţii, dar nu este mai 
puțin adevărat, că ea este în acelaş timp o simplă ficţiune, 
pentrucă un lucru nu produce niciodată pe altul, ci numai 
gândirea noastră procedează în asocierile ei ca şi când (als ob) 
această dependenţă cauzală ar fi o realitate. 

Categoriile sunt aşadar sâmburele şi obârşia întregei gân- 
diri noționale, forma originară a activității sufleteşti; o ac- 
tivitate care născoceşte şi plăsmueşte „,„lucruri” şi „raporturi 
calitative” şi e deci o activitate fictivă. Categoriile gândirii 
sunt ficțiuni, iar forma acelei activităţi e analogia. Lucrurile 
sunt gândite exact „după analogia eului”. Obârşia acestei a- 
nalogii este experienţa internă. Sensaţiile sunt gândite la fel 
cu „raporturile subiective omenești”. Obiectul şi calitatea sunt, 
de exemplu, expresia raportului de dependenţă dintre eu și 
posesiunea acestuia. În virtutea acestei analogii fenomenele sunt 
considerate ca și când ar fi nişte obiecte, care ar poseda 
anumite calități. Şi de aceea toate categoriile sunt, după Vai- 
hinger, apercepţiuni antropomorfice născute dintr'o necesitate 
sufletească. Fiecare categorie se naşte întrun anumit timp ca 
şi cea dintâi celulă animală; „jene Zelle in einem Zeitpunkt 
der Erd-Geschichte; diese Kategorie in einem Zeitpunkt der 
Menschen - Geschichte”. 

Și, în modul cum se nasc categoriile, se află, şi valoarea 
obiectivă a acestora. Ca nişte plăsmuiri poetice şi imaginative- 
ele nu pot avea pretenţia să redea realitatea. Ele nu sunt 
„reale”, în sensul că ne-ar revela un adevăr obiectiv, sau o 
cunoaștere obiectivă a lumii, ci realitatea lor este asemenea 
realității unui vis: categoriile sunt reale numai ca plăsmuiri 
imaginare ale gândirii. Categoriile sunt pseudo-realităţi. Acest 
lucru l-au observat deja nominaliştii evului mediu, care au e- 
nunţat teoria. că universalele nu exprimă nici o realitate, ci. 
că ele sunt simple nume. Vaihinger reia această idee şi a- 
junge la concluzia că noțiunile abstracte sunt „„plăsmuiri näs- 
cute din jocul arbitrar al reprezentărilor”. [Inteligența sănă- 
toasă a ajuns de mult la acest adevăr. Numai gândirea filo- 
sofică putea să săvârşească greşeala, de a așeza înapoia unor 
scheme noționale fiinţe (Wesen) înzestrate cu o existenţă. Fi- 

losofia evului mediu a fost prinsă mult în această eroare; 
întrucât ea „specula cu cuvinte şi noțiuni în loc să se fi 
întors la lucruri”. E adevărat, zice Vaihinger, că Bacon şi 
Kant au năzuit să aşeze filosofia pe temeiuri reale, dar fi- 
losofii neokantieni au părăsit aceste temeiuri şi au făcut iarăşi 
din acele substanţe metafizice nişte principii supratemporale, 
care domină şi determină viaţa şi procesul cosmic, pe când 
de fapt acestea nu sunt decât nişte copii ai fanteziei: ele 
sunt simple ficțiuni fără de nici o valoare teoretică. 

Dar, dacă aceste categorii n'au nici o valoare teoretică, 
ele au totuşi o valoare practică aproape nemărginită. Căci 
prin aceste produse irea!e ale gândirii omul are posibilitatea 
să-şi ordoneze, să calculeze şi să-şi înțeleagă activitatea sa. 
Graţie funcțiunii logice a categoriilor sufletul nu se mai află 
neputincios în faţa întâmplărilor vieţii, pentrucă sufletul are 
acum la îndemână mijloace admirabile de orientare. De aceea 
toate sistemele filosofice nu sunt pentru ficționalismul acesta 
vaihingerian decât „„verfeinerte Hilfsoperationen des Denkens, 
theoretisch wertlos, aber praktisch wichtig”. Toate sistemele 
monumentale ale filosofilor tuturor timpurilor sunt declarate 
de Vaihinger drept mituri fără de nici o valoare teoretică. 

Şi radicalismul vaihingerian a încercat să nărue şi mo- 
numentala clădire a știinţii contemporane, prin aceea că a do- 
vedit că toate noţiunile și adevărurile care formează funda- 
mentul acestei clădiri sunt niște simple ficțiuni. Nici chiar ştiin- 
tele în care speculaţia n'are nici o importanţă, cum ar fi de e- 
xemplu mecanica, fizica şi ştiinţele naturale, n'au scăpat de 
aspra critică a lui Vaihinger. 

Şi, pentru a dovedi acest lucru, Vaihinger arată că no- 
țiunea cea mai fundamentală a acestei ştiinţe, noțiunea de ma- 
terie, este născută din pântecele fanteziei. Presupunerile ştiin- 
telor naturii că ar exista o lume externă a materiei, care ar 
fi independentă de conştiinţa noastră, e complect falsă, pen- 
trucă materia e pentru Vaihinger „ein durch die Dingkategorie 
verwandelter Empfindungskomplex” +). Lumea gândită mate- 
rialist e, de aceea, o ficţiune îndreptăţită şi folositoare, dar 
niciodată o ipoteză cu pretenţii de realitate. O altă noţiune 
înrudită cu aceea de materie e noțiunea de temeiu a fizicei 
matematice, atomul. Această disciplină afirmă, că materia ar 
consta din nişte părticele infinit de mici şi lipsite de întin- 


1) „Un complex de senzaţii transformat prin categoria obiect“, 

dere, pe care le numeşte atomi. Din definiția atomului se poate 
vedea clar, zice Vaihinger, că avem de aface cu o ficţiune, 
căci e imposibil ca ceva, care nare întindere, să fie temeiul 
unui ceva cu întindere. Acest lucru dovedeşte că aici e vorba 
de simple fantazii şi de aceea „atomul nu este o descoperire 
a ştiinţelor naturii, ci o invenție”, iar „ideea reducerii ma- 
teriei la atomi o ficțiune”. Atât materia cât şi atomul sunt 
invenţii ale gândirii, care priveşte fenomenele ca și când a- 
cestea ar fi fundamentate pe mişcările în spaţiu ale atomilor. 
Căci atomul este purtătorul tuturor lămuririlor fizicale şi na- 
turale, pentrucă el e purtătorul tuturor puterilor pe care sunt 
aşezate fenomenele. 

Dar şi aceste puteri misterioase, care influențează în lu- 
cruri, nu sunt decât mituri şi închipuiri ale gândirii, cu aju- 
torul cărora aceasta explică şi ordonează fenomenele. Acelaş 
lucru se poate spune şi despre suflet, cât şi despre legile na- 
turii. Acestea din urmă nu sunt, după Vaihinger, decât „der 
Ausdruck, die Zussammenfassung eines gleichfârmigen, tatsăch- 
lichen Verhaltens” şi nimic altceva, nişte mijloace sumatorice de 
ajutor. Şi de aceea nici nu e de mirare, că jurisprudenţa a 
fost cea dintâi care a creiat ficţiunile ştiinţifice .şi le-a şi 
aplicat cu multă conştiinţă. Căci ce e concepţia că statul e 
o persoană juridică, dacă nu o simplă ficţiune sau o invenție 
a spiritului. Şi Vaihinger a făcut dovada, că în nici o ştiinţă 
nu sunt atâtea invenții ale spiritului ca tocmai în ştiinţa drep- 
tului. Singura ştiinţă care poate face în această privință con- 
curență serioasă ştiinţii dreptului e matematica. Vaihinger s'a 
ocupat şi de matematică şi, cu un spirit critic admirabil, a 
făcut dovada uluitoare, că cea mai „exactă”' dintre ştiinţe e 
aşezată pe temeiuri fictive. Un asemenea temeiu este de e- 
xemplu noțiunea infinitului, care joacă un rol aşa de important 
în calculul matematic. Această noţiune este o plăsmuire fictivă 
a spiritului, căci e o contrazicere flagrantă să se susțină, că 
ceva poate fi continuat fără sfârşit şi cu toate acestea acest 
ceva să fie desăvârşit. Plăsmuirile matematice au această ca- 
racteristică, ele putând fi continuate atât în mic cât şi în 
mare până în infinit. Şi prin aceasta aceste plăsmuiri se a- 
propie tot mai mult de o formă desăvârşită. Aşa de exemplu 
dacă se măreşte sau se micșorează depărtarea focarelor unei 
elipse. Cu cât aceasta se micșorează cu atât elipsa se apropie 
mai mult de cerc. Şi dacă depărtarea dispare cu totul 
elipsa se transformă printr'un salt noţional întrun cerc. Aşa- 

dar printr'un sait şi nu prin continuitate, căci „între micire 
(Verkleinerung) şi totala dispariţie, între ceva şi nimic nu 
există mijlocire””. Dacă un poligon nu se transformă în 
cerc decât în infinit, cum e posibil atunci, ca această tran- 
sformare să fie gândită ca desăvârşită în finit? Acest lucru 
e posibil, zice Vaihinger, numai prin faptul că gândirea îşi 
crează, cu ajutorul imaginaţiei, ficţiunile „infini'ului mare” şi 
„infinitului mic”. Aşa că întreaga matematică superioară — 
cu al ei calcul infinitesimal şi sistemul coordinatelor cartesiene 
— e așezată pe ficţiunea infinitului mic. Cu un lux de amă- 
nunte impresionant Vaihinger dovedeşte, că toate noțiunile fun- 
damentale cu cari operează matematica - şi geometria sunt fic- 
țiuni, că matematica nu este decât o țesătură de ficțiuni; un 
produs al gândirii fără de nici un temeiu real, un sistem de 
o ingenioasă invenţie practică a spiritului omenesc. „Întreaga 
matematică este exemplul clasic al unui instrument ingenios, 
al unui mijloc al gândirii pentru uşurarea calculului”. 

Aşa că, la sfârşitul acestor consideraţii, se poate spune, 
că mândrul edificiu al ştiinţii, care se credea clădit, de mii 
şi mii de neosteniți maeştri, pe stâncile de granit ale certitu- 
dinii, nu e decât un castel clădit pe nisipul iluziilor sterpe. 
Materie, atom, putere, energie şi lege nu sunt decât iluzii, 
fantezii, chimere şi fantome ale minţii noastre, care nu ne 
pot spune nimic despre acea lume necunoscută, despre acel 
veşnic adevăr, care se află înapoia acestei lumi a simţurilor, 
despre suprasensibil şi veşnic valabil, către care năzuesc atât 
de mult spiritele noastre. Sau poate şi această lume a me- 
tafizicului e tot o ficţiune, un punct de spriijn pentru trecă- 
toarea existenţă a sufletului nostru, o fantomă care linişteşte 
întunecatul sentiment pe care noi îl numim instinct al cunoaș- 
terii? Nu ne îndreptățește oare zădărnicia tuturor cunoştin- 
telor metafizice să credem acest lucru? Vaihinger răspunde a- 
firmativ la această întrebare. 


3) Temeiurile religiei şi ale moralei sunt ficțiuni. 


Vaihinger găseşte că nu numai ştiinţa operează cu a- 
semenea ficțiuni, ci şi religia şi morala. Oricine “activează 
moral se află sub puterea unei ficțiuni, fie că el crede în Dum- 
nezeu în ceruri sau în Daimonion, în adevărurile credinții 
sau în imperativul categoric. Religia şi etica sunt fundamentate 
pe ficțiuni şi noţiunile lor centrale sunt invenţii libere ale o- 

Aşadar, zice Vaihinger, în clipa în care omul ajunge 
la noţiunea unui Dumnezeu ca ceva personai, el crează o ase- 
menea ficțiune. Căci omul împodobeşte pe Dumnezeu cu ca- 
lităţi şi atribute omeneşti care sunt într'o contrazicere flagrantă, 
ca de ex. atributul dreptății cu acela al bunătății. Ca şi la 
noţiunea de substanță avem de aface cu hipostazierea şi per- 
sonificarea fenomenelor empirice în o ființă care e considerată. 
ca cea mai înaltă realitate, în timp ce aceasta nu e de fapt 
decât o reprezentare, ein Gedankending, care nu există decât 
în închipuirea noastră. Noţiunea „Dumnezeu” e un produs al 
rațiunii şi ca atare ea nare nici un corespondent în realitate. 
Ca şi Kant, Vaihinger consideră pe Dumnezeu ca fiind o 
simplă idee plăsmuită de mintea noastră de dragul fundamen- 
tării unei unităţi sistematice a lumii, întrucât realitatea e con- 
siderată ca şi când ar fi creată şi ordonată de o fiinţă atot- 
puternică. [deia de Dumnezeu are menirea de a mulţumi o 
năzuință a rațiunii; ea e „un principiu regulativ al raţiunii” 
— cum ar zice Kant — sau o „ficțiune heuristică”. Dum- 
nezeu este o necesitate a raţiunii speculative ca un imperativ 
şi o condiţie a moralei. Moralitatea din noi produce ideea 
de Dumnezeu şi aceasta devine condiţia oricărei activităţi mo- 
rale. Dumnezeu este, aşadar, o creatură a spiritului nostru, 
care nare decât un scop practic. A crede în Dumnezeu în- 
semnează a activa în aşa fel ca și când acest Dumnezeu ar 
şi exista. Omul bun activează bine „deşi teoretic el nu crede 
într'o ordine morală a lumii, el activează însă totuşi, ca şi 
când ar crede într'o asemenea ordine”. „Eu activez moral, 
deşi nu există o ordine morală a lumii, dar eu activez în 
aşa fel, ca şi când ar exista această ordine '1). Omul moral 
activează ca şi când binele ar avea o valoare absolută, aşa că 
Dumnezeu devine la Vaihinger un ideal, care nare decât o 
valoare practică. Aşadar, deşi el nu e decât o simplă în- 
chipuire a minţii noastre, totuşi noţiunea de Dumnezeu e foarte 
folositoare, căci ea determină întreaga noastră viaţă morală. 

După natura ideii de Dumnezeu, Vaihinger determină şi 
fiinţa şi valoarea religiei. După el aceasta nu este revelația 
unor adevăruri veşnice”, ci un mod fictiv de a privi lu- 
crurile, un sistem de ficțiuni necesare şi folositoare”. Căci, 
după Kant, fiinţa religiei constă în aceea că „noi considerăm 
pe Dumnezeu ca pe legiuitorul care ne prescrie nouă dato- 


1) Vaihinger, Philosophie des Als-Ob, p, 751, 

viile noastre”, sau, în interpretarea lui Vaihinger, noi trebue 
să considerăm datoriile noastre ca şi când acestea ne-ar fi 
date de Dumnezeu. De fapt însă toate ideile religioase, ca 
Dumnezeu, Mântuitorul, nemurirea sufletului, libertatea conștiin- 
tei, datorie, credinţă, iubire, nu sunt decât „idei practice”, sau 
închipuiri ale fanteziei, care n'au alt rost decât să justifice 
activitatea practică a omului. 


4) Viziunea despre lume şi viaţă a idealismului pozitivist. 


Vaihinger consideră toate produsele gândirii, dela cate- 
gorii şi până la idei, ca simple ficțiuni, care nu ne pot da 
cheia ca să pătrundem la misteriosul temeiu al lumii şi nici 
să mulțumească setea de cunoaştere a omului ce năzueşte spre 
un adevăr absolut. Lumea reprezentărilor noastre este numai 
un instrument produs de funcțiunea logică și nu o imagine 
a realităţii adevărate. „Lumea reprezentărilor este un mijloc 
al gândirii, un instrument pentru a face posibilă activitatea 
în lumea reală”, şi de aceea gândirea şi existenţa nu sunt 
identice. Ceea ce noi numim realitate nu e decât produsul 
organizaţiei conștiinței noastre. Noi cunoaştem lucrurile numai 
cum acestea apar pentru noi şi nu cum acestea sunt „în sine”. 
Realitatea rămâne, deci, mereu în afara gândirii; ceea ce noi 
cuprindem cu gândirea e ceva gândit, o plăsmuire subiectivă 
şi nu obiectivă. 

Dacă produsele gândirii nu sunt identice cu existenţa reală, 
atunci, zice Vaihinger, „dorinţa de a înţelege lumea ca în- 
treg, este o năzuinţă nebună” a filosofiei. Singurul scop al 
gândirii e de a transforma sensaţiile în mişcare și de a face 
posibilă fapta omului. Sensaţiile sunt pentru Vaihinger sin- 
gurul dat care există întradevăr, singurul temeiu adevărat al 
tuturor fenomenelor conştiinţii. Sensaţiile sunt punctul de ple- 
care şi în acelaș timp şi punctul final al gândirii, din ele se 
naşte totul şi în ele se întoarce totul; ele sunt adevărata și 
singura existență şi formează esenţa întregei vieţii conştiente 
spirituale. „„Adevărată realitate”, zice Vaihinger, „au numai 
sensaţiile””' afară de acestea nu există nimic şi totul s'a născut 
dintr însele. Sensaţiile constituesc singura realitate posibilă 1). 

Din acest punct de vedere e interesant felul cum Vai- 
hinger pune problema adevărului. Pentru el „adevărată nu 
e decât reprezentarea care-şi ajunge mai bine scopul ei”. Şi, 


1) Concepţia aceasta e reprezentată şi de Avenarius, 

pentrucă toate plăsmuirile lumii reprezentărilor sunt subiective, 
subiectivul fiind fictiv, iar fictivul fals, aşadar o eroare, atunci 
se poate spune că „adevărul este cea mai utilă eroare”. Intre: 
adevăr şi eroare, adevăr şi minciună nu e nici o graniță pre- 
cisă, ci numai o deosebire graduală. Eroarea şi adevărul sunt 
înrudite nu numai teoretic, ci şi practic, căci după Vaihinger 
minciuna are „aceiași rădăcină ca şi mărimea etică”, pentrucă. 
amândouă îşi au temeiul în ficțiuni. Adevărul e o noţiune 
relativă. Adevărul absolut, în care intelectul crede că a des- 
coperit obârşia originară a existenţii, nu e decât o închipuire 
a fantaziei. Vaihinger îl urmează aici pe apologetul munciunii, 
pe Nietzsche, care considera adevărurile ca „ilusiuni”, ca „,o- 
armată mişcătoare de metafore, de antropomorfisme şi de me- 
tonimii' 1) puse în slujba menținerii vieţii. 

Filosofia lui Vaihinger are o trăsătură negativă, dar în. 
acelaş timp şi una pozitivă. Deşi el sapă adânc la rădăcina. 
tuturor noţiunilor, a idealelor şi a ideilor pentru a descoperi 
ficţionalismul acestora, Vaihinger nu cade într'un scepticism 
sterp sau întrun pesimism omorâtor, căci el recunoaşte nece- 
sitatea şi valoarea practică a ficţiunilor. Categoriile, noţiunile 
şi ideile nu sunt adevăruri universal-valabile, dar existenţa lor 
e îndreptățită de ficţionalismul lor folositor. In acest punct 
de vedere critic radical Vaihinger crede că se află latura po- 
zitivă a ficționalismului său, şi de aceea el se consideră pe 
sine ca fiind un pozitivist critic sau pozitivist idealist?). 

Filosofia lui Vaihinger cuprinde desigur multe idei ro- 
ditoare, dar cu- toate acestea pozitivismul lui critic nu poate- 
fi numit un sistem. A avea un sistem-filosofic, însemnează a 
privi lumea și viața dintrun punct de vedere sigur şi unitar. 
Acest punct de vedere îi lipseşte lui Vaihinger, deşi el de- 
clară cu mult patos, că: „Singura afirmaţie nefictivă în această 
lume este aceea a pizitivismului critic”, fără să observe însă, 
că această propoziţie se află într'o flagrantă contrazicere cu 
ficţionalismul său. Căci, dacă nu există adevăr, dacă totul e 
subiectiv şi relativ, atunci o teorie a cunoașterii nici nu e 
posibilă. Dar ficționalismul nu are pretenția de a fi o ase- 
menea teorie? Pe ce se întemeiază Vaihinger când susţine, 
că numai teoria lui îşi poate aroga dreptul de a cuprinde un 
adevăr general-valabil? Nu e un nonsens să susții aşa ceva, 


1) Nietzsche, Wille zur Macht, Leipzig, 1896, p. 168. 
2) Idealist, întrucât pentru Vaihinger lumea reprezentărilor nu e o 
realitate, ci un produs al gândirii, 

după ce ai arătat atât de convingător, că descoperirea unui 
asemenea adevăr e imposibilă? Sau, Vaihinger nu ne arată 
dece acceptarea unei legalităţi logice obiective nar fi tot atât 
de practică ca şi acceptarea ficţionalismului. Dacă ficţiunea e 
necesară, atunci cunoaşterea caracterului fictiv al ficţiunii poate 
deveni foarte primejdioasă, pentrucă am recunoaște iluzia ca o 
aparenţă şi ea şi-ar pierde orice valoare practică pentru viaţă. 

Desigur, ficţionalismului vaihingerian i se pot aduce multe 
şi temeinice obiecţiuni, peste care noi însă trecem aici !), pentru 
a spune numai că e o eroare mare, dacă cineva crede, că poate 
să înţeleagă întreaga gândire şi întreaga existenţă cu ajutorul 
concepţiei mecanice-naturaliste. Ştiinţele naturii, nu pot fi ju- 
decătorul ştiinţelor spirituale şi nici legile etice nu pot fi de- 
duse din procesul naturii. 


Ludwig Klages 


Despre vieața lui Ludwig Klages ştim prea puțin. Chiar 
şi volumul festiv pe care admiratorii săi i lau închinat 
în 1932, cu prilejul împlinirii vârstei de 60 ani, nu ne spune 
nimic în această privință. Singur A. Bernouilli încearcă fn 
ultimile pagini ale volumului să facă portretul sufletesc al 
lui Klages. In afară însă de câteva caracterizări, cari ni-l 
înfăţişează ca pe un izolat şi voluntar ,,Wiking”, ca pe un 
ins de o mare nobleţe, pe care toţi cei ce îl apropie, ît 
admiră, nu aflăm nimic deosebit. Din câteva date fugare în- 
tâlnite pe la cei câţiva comentatori ai filosofiei sale, sau din 
Jămuririle pe care însuşi Klages le-a scris, vorbind de gân- 
direa sa, aflăm atât: că Ludwig Klages a fost mai întâiu 
profesor în Elveţia, unde sa ocupat de psihologie şi de ca- 
racterologie şi că, astăzi, Klages este un învăţat privat, care 
încearcă să facă şcoală în jurul metafizicei sale, propusă în 
lucrarea sa celebră: „Der Geist als Widersacher der Seele”. 
Din conţinutul scrierilor sale putem deduce, că Ludwig Klages, 
ca şi R. Panwitz, Daque şi L. Frobenius, face parte din 
pleiada acelora, cari pătrunşi de metoda morfologică a lui 
Goethe şi Carrus, dau în primul rând atenţie vieţii şi clădesc 
o filosofie a culturii pe datele biologice, etnografice şi mito- 
logice ale cunoaşterii contemporane. O filosofie a valorilor 


1) Critica filosofiei lui „Als-Ob, a făcut-o A. Liebert în cartea sa, 
„Wie ist Philosophie überhaupt möglich", Leipzig 1923, 

în sensul celeia preconizată de Lotze, Windelband, H. Ric- 
kert şi de toţi acei filosofi cari fac parte din şcoala badică, 
nu găsim la dânsul. Metodă proprie nu aflăm în filosofia lui 
Klages deşi el face adeseori opoziţia între metoda logocen- 
trică şi cea biocentrică. Cum însă aceste metode trebuesc con- 
siderate mai mult ca două feluri de a privi lumea (Weltan- 
scauung) sau ca două direcţii opuse ale spiritului uman, fo- 
losite în cercetarea realităţii, nu putem să spunem, că metoda 
biocentrică este una descoperită sau născocită de Klages, cum 
ar fi cea dialectică a lui Kant şi Hegel sau metoda intuiţiei 
descoperită de Bergson. 

Găsim în schimb în scrierile lui Klages o putere ex- 
cepțională de descriere a fenomenelor conştiinţei, un stil co- 
lorat, plin de imagini, energic, nelipsit de vigoarea polemicei, 
o erudiție uluitoare amestecată cu o critică tăioasă, vederi ori- 
ginale numeroase și însfârşit, o forță de caracterizare și pu- 
nere în lumină a propriilor idei, aproape ne mai întâlnite. A- 
ceastă vigoare devine şi mai pregnantă în paginile polemice 
unde Klages se plânge, că este dintre puţinii filosofi originali 
ai vremurilor, cel mai furat şi dintre contemporani cel mai 
puţin recunoscut şi consacrat, deși mulți dintre gânditori pe 
care-i cunoaştem îşi puisează ideile la isvoarele adânci ale 
filosofiei sale. Semnificativă în această privință este prefața 
la marea lucrare de care am pomenit. Ludwig Klages este 
cel mai mare dintre filosofii romantici. E ultimul şi cel mai 
de seamă printre ei. 


Psihologia lui Klages deş; este bogată în observaţii şi 
pune la punct problemele unei caracterologii, este totuşi puţin 
organizată; digresiunile ei multiple strică unităţii pe care za- 
darnic încercăm s'o găsim după o lectură chiar din cele mai 
atente. Adeseori stilul aforistic al lui Klages strică descrierii. 
În metafizică însă, o atare comportare nu strică întotdeauna. 
De aceea preferința lectorului se îndreaptă către lucrările de 
mari proporții ale lui Klages, cu atât mai mult cu cât găsim 
în metafizica sa cele mai interesante probleme. Problemele suni 
desbătute din punctul de vedere al opoziţiei dintre viaţă şi 
suflet pe de o parte şi spirit pe de alta. Ce datorează Klages 
filosofiei scolastice din punctul de vedere al împărțirii aces- 
teia tripartite: viaţă, suflet, spirit şi ce datorează mai ales 
acest filosof duratei bergsoniene şi criticei filosofiei ştientiste, 


pragmatice, pe care el şi-o însuşeşte, sunt chestiuni pe cari 

abea le amintesc aci. Din desvoltările ce urmează se va vedea 
numai dacă şi întrucât este greşit punctul de vedere ai lui 
Kiages. În orice caz gândirea “sa nu se desvoltă pe linia unei 
filosofii a vieţii, cum este aceea a lui Dilthey. Klages şi 
Dilthey sunt două mari opoziții. 


„Der Geist als Widersacher der Seele” a apărut în 1929 
când Ludwig Klages ne-a dăruit primele două volume ale 
vastei sale opere şi în 1934, când a apărut al 3-lea volum în 
două mari părți. Titlurile acestor trei volume ne dau dela în- 
ceput ideea preocupărilor sale fundamentale. Titlurile sunt a- 
cestea; „Leben und Denkvermăgen” (Vol. I), „Die Lehre vom 
Willen” (Vol. II) şi „Die Lehre von der Wirklichkeit der 
Bilder” (partea I) şi „Das Weltbild des Pelasgertums” (par- 
rea Il, ambele vol. III). Din conţinutul lor reese că întregul 
joc teoretic şi dialectic, ce se desfășoară pe planuri gigantice, 
este de fapt o încercare personală a lui Klages de a lămuri 
conceptele obişnuite despre realitate şi existență, despre rea- 
litate şi adevăr, despre timp şi istorie, despre suflet, spirit şi 
om, văzut ca persoană. Este însă o mare diferență între omul 
așa cum este conceput de Klages și omul conceput de Hei- 
degger, un reprezentant contimporan al filosofiei existenţialiste. 
De unde la Klages omul este privit sub aspectul conştiinţei lui 
patice şi prometeice, până ce devine o persoană supusă voinţei 
spiritului, care nimiceşte viața, la Heidegger omul este o fiinţă 
metafizică înfricoşată de destinul morții, fapt peniru care se 
pierde în conştiinţa cotidiană, anonimă; de unde la Klages spi- 
ritul apare ca voință ce nimiceşte resorturile vieții şi amin- 
teşte omului de vremurile paradisiace pierdute, fiindcă în locul 
vieţii pline de imagini şi simboluri a apărut dintr'odată spiritul 
care s'a răsvrătii împotriva vieţii, la Heidegger din contra spi- 
ritul îşi păstrează valoarea lui, iar omul se înfundă în viață 
numai pentru a scăpa de perspectivele morții pe care orice 
gândire asupra vieţii i le împrospătează. Nu arare ori ne 
vorbeşte Klages despre această intervenţie neașteptată a spiri- 
tului în mersul continuu al vieţii, în lumea aceasta a imaginilor 
pentru a demonstra, că spiritul nu este limita vieţii, că lumea 
nu este reprezentarea spiritului nostru, că reprezentarea este 
a sufletului şi a corpului nostru. (Das leibliche Empfinden steht 
unter der Herrschaft des Schauens, spune undeva Klages), că 
sufletul detestă natura punctică a spiritului, că spiritul care 
este voinţă, distruge viaja, spărgând prin atenţie curgerea con- 

www.dacoromanica.ro 


362 Ludwig Klages 


tinuă a imaginilor şi în sfârşit, pentru a ne convinge, că spi- 
ritul, făcând abstracţie de devenirea lucrurilor, îşi întoarce pri- 
virea dela viaţă, elan şi realitate, spre a se opri asupra exis- 
tenţei, care este realitatea văzută în trecutul ei de acum dis- 
părut, mort 1). 


Cred că aci, în această idee, se încrucişează toate dru- 
murile filosofiei lui Klages. In primul rând, problema rapor- 
tului dintre existență şi realitate, apoi aceea dintre existenţă, 
realitate şi adevăr, vine în al treilea rând aceia a raportului 
dintre spirit şi viaţă şi în cele din urmă explicațiile corelaţiei 
dintre timp, tradiţie şi oin. lată cum: 

1. Pentru întâia corelație Ludwig Klages porneşte dela 
o anume explicare a timpului. Timpul, ni se spune, nu poate 
fi conceput fără o raportare la un punct, care este fără du- 
rată. Desfăşurarea în timp nu ne-o putem reprezenta însă 
decât dacă avem în vedere existența prezentului. Acum. Altfel, 
ar trebui să negăm conceptul de timp. „Acum” e aşadar la 
baza oricărei experiențe temporale. Adică, e la rădăcina ori- 
cărei experienţe, fiindcă numai împrejurările temporale cad sub 
experienţă.- Ceiace înseamnă, că punctul „acum, e în orice 
punct al spaţiului, adică e pretutindeni2). Cu punerea acestei 
existențe a timpului (existenţa acum) spunem însă în acelaş 
timp, că întrucât acum este, şi ceva este. Un obiect este. 
Existenţa este ceva ce este acum (Jetztseiendes). De aci 
rezultă, că obiectul nu poate fi gândit ca desfăşurându-se în 
timp. Ci dimpotrivă, că 'are numai o existență actuală, de 
„acum, sau că este în afară de timp. Existenţa (Dasein) 
este în afară de timp. Este acum. Ma: departe: Dacă am 
considera, că realitatea este însă acum, ceiace e în afară de 
„acum, adică e ceeace se desfăşoară în timp şi dacă am 
avea în vedere, că experiența noastră este posibilă numai faţă 
de fenomenele considerate ca date în ceiace este actualitatea 
obiectelor, ca date acum, atunci am putea deduce că nu avem 


1) Ocasionalismul filosofiei lui Klages este o problemă nu îndeajuns 
de comentată. El pune în lumină o problemă părăsită de gândirea contim- 
porană, problemă pe care Klages o discută în cadrul unei metafizici 
psihologisante. Singur D. H. Kerler o mai desbate în limitele unei metafizici 
care pune însă accentul pe ontologie. Punctul de vedere raţionalist al 
lui Kerler şi cel romantic şi irațional al lui Klages fixează perspectivele şi 
direcțiile, în cari ocasionalismul ar putea să reînvie în filosofia de azi, 

2) op. cit. pag. 13. 

experienţa realității. Ceiace înseamnă, că nu cunoaștem nicio- 
dată realul. Dar de aci deducem, că şi cunoașterea trebuie 
să aibă altă semnificaţie decât aceia a cunoaşterii realităţii. 

Pentru a ajunge să ne lămurim problema, trebuie să ne 
referim în primul rând la actul perceperei unui obiect oarecare. 
Ştim că impresiile în actul perceperei unui obiect se pot schimba. 
Totuşi noi îl găsim întotdeauna identic. Aceasta presupune, 
spune Ludwig Klages, că obiectul e concret în însuşirile lui, 
dar e abstract ca obiect (de exemplu: un pom). Dar şi locul. 
şi momentul prezenţei sale (Dasein) sunt tot astfel!). Re- 
zultă că obiectele perceperii trebuiesc privite ca fiind statice, 
fixe. Şi întrucât sunt obiecte ale gândirei, trebuie să fie gă- 
site dincolo de realitatea temporală. Existenţă şi obiect merg 
împreună şi oricât am putea nega curgerea continuă în timp: 
a realității (a fenomenelor adică), nu trebue să uităm, că 
totuşi conceptul despre curgerea realității, nu curge cu ea. 
„Unser Begriff vom unaufhaltsamen Fliehen, flieht nicht 
mit” 2). Adică, putem întări acum propoziţia: că oricare ar 
fi schimbările însuşirilor unui obiect (accidenţele), obiectul ră- 
mâne identic în abstract cu el însuşi (substanţa lui). Dar de- 
ducem că existenţa este opusă mişcării şi devenirii. Greșala 
eleaţilor, întrucât au confundat existenţa cu realitatea. Fiindcă 
realitatea este ceeace se întâmplă (geschehen). Existenţa poate 
fi considerată, că are o dublă înfăţişare: necondiționată de 
timp, ea este obiect al gândirii în afară de timp; mijlocită 
de timp, ea este ceva ce durează dealungul întâmplării: „Ein 
durch das Geschehen unwandelbar durchdauerndes Etwas” 3). 
Ceiace nu ne duce deloc la afirmarea aceleași greşeli eleatice, 
ci dimpotrivă, la intensificarea infirmării ei. 

Într'un cuvânt: natura temporală a realităjii ne împiedică 
să folosim conceptul de existenţă asupra lumei aparenţelor (sau 
fenomenelor). Întâmplare (istorie) şi existență nu merg îm- 
preună. Existenţă şi gândire, fiindcă gândesc existența, sunt 
opuse continuului temporal al realului. lar dacă ştim că ceiace 
se întâmplă nu e obiečt al perceperei, întrucât experienţa noa- 
stră este posibilă uneori asupra fenomenelor date în ceeace 
am numit actualitatea obiectelor, atunci putem formula mai 
curând, — că existența este opusă realităţii. Ceiace de al- 
minteri a mai fost exprimat. 


1) op. cit. pag. 20. 
2) op. cit, pag. 33, 
3) op. cit. pag. 32. 

2. Din cele de mai sus, putem deduce însă propoziţiile, cari 
“explică problema raportului dintre existenţă, realitate şi adevăr. 
Adevărul poate fi exprimat numai dacă ne referim la exis- 
tența lucrurilor, existenţa însemnând încsemenirea în trecut sau 
în prezent, a realităţii, care aparține numai fenomenelor. A- 
cestea din urmă sunt trăite, nu cunoscute. In lumea fenomenelor 
nu avem nevoie de un criteriu al adevărului, fiindcă aici nu 
facem judecăţi afirmative sau negative asupra lucrurilor. In 
lumea realităţilor sau a fenomenelor, cari sunt în continuă 
curgere, joacă rol numai perceperea sau trăirea acestora, ceeace 
este, psihologic vorbind, altceva decât o judecată, valabilă 
numai dacă ne referim la existența pragmatică a ceeace a 
încetat de a mai fi realitate continuă, în momentul când gân- 
-direa şi-a fixat atenţia asupra ei. 

Ne întrebăm totuşi câtă realitate cuprinde orice judecată 
a noastră. Cuvântul este al ideologilor sau al materiologilor. 
Primii, cari pornesc dela Platon, dau realitate numai ideilor, 
restul este pentru ei aparenţă. Ceilalţi, cari recunosc paterni- 
tatea lui Democrit, dau realitate numai obiectelor conceptelor 
noastre. Nu trebue să uităm totuşi, că obiectele sunt obiecte, 
cari sunt întotdeauna gândite. Aceasta însă, adaugă imediat 
Klages, nu spune încă dacă ideile despre obiecte, deşi se referă 
la o realitate, o şi cuprind, întrucât, „realitatea poate fi numai 
trăită, niciodată concepută”. Ceiace înseamnă, că dacă rea- 
litatea poate fi cunoscută, aceasta în nici un caz prin mijlocul 
cunoaşterii conceptuale. Trebue să redau întocmai argumenta- 
rea lui Klages: „Cercetarea realităţii înseamnă cercetarea 'fe- 
nomenelor  (Erscheinungsforschung); cercetarea fenomenelor 
tinde să adâncească conținuturile trăirilor noastre; ţinta ei este 
să găsească aşa numitele „fenomene originare” ale lui Goethe, 
fenomene în care se manifestă sensul întâmplărilor lumii. ,Tot 
aşa trebuie să amintesc de explicaţiile lui Klages la propoziţia 
lui Kant, că „o sută de taleri reali nu conţin numic mai mult 
decât o sută de taleri posibili”, adică gândiţi. Propoziția este 
adevărată, susține Klages, numai dacă ne referim la nişte 
taleri existenţi, dar nu poate fi exactă cu privire la realitatea, 
acestora, fiindcă psihologic vorbind, pentru un orb de pildă, 
o sută de taleri reali nu pot fi totuna cu o sută de taleri 
gândiţi. Deducem, că două conţinuturi de realitate trăite nu 
pot fi niciodată identice. Aceasta rai vrea să spună, că în 
judecăţile noastre nu intră calităţile cari sunt trăite (culoarea 
de verde, sunetul, foamea, setea). Judecăţile disting numai 

calităţile. De aci ajungem însă la eroarea egală cu aceea a 
eleaţilor, care confundă realitatea cu existenţa sau cu aceia a 
logistice, care confundă, cum vom vedea, realitatea cu ade- 
vărul, anume la explicaţia faptului, impresionant fără îndo- 
ială, că gânditori ca Berkeley, Kant şi Schopenhauer au putut 
să nege realitatea, numai întrucât n'au fost în stare să deose- 
bească lumea reprezentărilor de aceia a percepțiilor. 

3. Cu privire la a treia coreiație: Ludwig Klages de- 
fineşte spiritul ca locul originar al actelor de percepere. Actele 
acestea nu pot fi înţelese fără existenţa unei persoane active, 
care să le săvârşească. Persoana ar fi o existenţă, ce este 
în afară de orice spaţiu — timp al vieţii. Persoana è la mij- 
locul a două lumi: una a spiritului şi alta a vieţei. E pur- 
tătoare de spirit și de viaţă. În prima ipoteză este eu, este 
„însăşi şi poate să-şi exprime judecăţile asupra faptelor de. 
experiență, rămânând în această activitate una şi aceiaş. E 
identică cu sine însăşi. Altminteri, judecăţile ei nici n'ar fi 
fost posibile să fie făcute. Putem deci spune, repetând ar- 
gumentul ontologic cartesian, că eul e ceva (Sachverhalt) al 
cărui concept include într'însul existența. In ipoteza însă a 
persoanei, ca purtătoare de viaţă, nu putem să nu vedem, că 
eul, că intelectul își primeşte impresiile dela ceva dat, că re- 
prezentările intelectului sunt posibile numai datorită existenţei. 
Aşa că, dacă într'adevăr izbutim să ne dăm seama, de ceiace: 
există, de ceiace este fix (beharrendes), nu de ceiace devine, 
trebue să recunoaştem, că realizăm aceasta numai întrucât 
trăim, existăm. Dar trăieşte „existența „un om plin de su- 
flet”, spune Ludwig Klages. A fi însă aşa, e ceva cu totul 
diferit de a fi „un om plin de spirit”, sau a fi „un om 
a cărui voință nu greşește'”. Sufletul e prin urmare altceva 
decât ceiace e spiritul. Sufletul e inimă, instinct, e sensibi- 
litate, e afect. Spiritul e dimpotrivă cap, înţelegere, datorie, 
rațiune, intelect. Sufletul este pieirea trupului (Vergănglich- 
keit) şi ca suflete, oamenii se întrepătrund şi se influenţează 
reciproc. Ca spirite în afară de suflet, însă nu. Cu toate 
acestea, sensul sau semnificația oricărei judecăţi juste, adaogă 
Ludwig Klages, va fi gândit la fel de orice persoană. Dar, 
cu toate că spirit şi suflet sunt adverse, ele sunt totuşi în 
noi, numai că nu le putem gândi împreună. Deşi apare a- 
aproape evident, ca spiritul nostru (ceeace ar fi tot una cu 
voința de a cunoaşte), manifestându-se prin judecăţile ce le 
face asupra existenței sau asupra oricărui dat al ei, să fie 

suprapersonal, pe când sufletul şi imaginile vieţii (Bilder) să 
fie dincontră legate de persoana noastră. Prin aceasta sufletul 
participă la realitate, la ceeace devine, la ceeace se întâmplă. 
Spiritul, dimpotrivă, aparţine unei lumi a gândirii. Deaceea 
spiritul poate să şi apară „în lumina unei protivnicii, care se 
realizează ca piedică intenţională a fiecărui freamăt sufle- 
tesc” 1). Spiritul e protivnic sufletului. 

După Ludwig Klages, spiritul gândeşte existenţa. În a- 
cest caz, deşi conceptele raţiunei se pot schimba atunci când 
nu se potrivesc obiectelor, conceptele nu pot avea totuşi vre-o 
existenţă în afară de spirit. Dacă am face abstracție de 
el, dispar odată cu dânsul şi conceptele. Din pricina aceasta 
nu vor dispare însă, ni se spune mai departe, trăirile inoa- 
stre. Pe de altă parte, este necesar să amintesc, că ,,numai 
fapta spirituală stabileşte relaţia”. Adică, stabileşte relaţii dela 
punct la punct (dela existenţă la existenţă), ceeace corespunde 
relaţiei conceptuale (cauzalitate). Dar le realizează şi pe a- 
celea dela punct la întâmplare (la ceeace se întâmplă), 
ceeace corespunde relaţiei neconceptuaie 2). Aceasta nu înseamnă 
însă, că dăm obiect relaţiei acesteia, adică realităţii ca atare. 
Dacă am proceda aşa, am confunda realitatea cu existenţa, şi 
am cădea în greşeala eleaților sau în greşeala logistică, în- 
trucât am confunda realitatea cu adevărul. Realitatea nu e tot 
una cu ceiace e gândit. (Cum „de asemeni este o greşeală să 
‘credem că „propoziţiile în sine”, ca şi „adevărurile în sine”, 
ar fi posibile, când de fapt, în conştiinţa care gândeşte există 
numai „încunoştiinţări, Bekundungen — trecătoare ale întâm- 
plării neconceptuale” 3). 

Problema se împleteşte cu teoria asupra gândirii concep- 
tuale (begreifendes Denken) și a celei indicative (hinweisen- 
des Denken). Ceiace iarăşi presupune pentru spirit două per- 
spective: una, care duce la cunoaşterea exisfenței pe care o 
concepe (begreifen), alta, care are numai funcţia unei indicaţii, 
“adică, „are rolul să lege obiectul gândirii cu o realitate ce 
nu va fi niciodată percepută” £). 

Din cele expuse mai sus, putem deduce acum următoarele: 
că orice obiect de gândire, (Denkgegenstand) întrucât ar avea 
pretenţia că prin el înţelegem realitatea, este o ficţiune. Ceiace 


1) op cit. pag. 74. 
2) op. cit, pas, 85. 
3) ibidem. pag. 86. 
4) op. cit. pag. 93. 

ne îndeamnă să întărim ideea, că nu putem gândi întâmplarea, 
adică nu putem s'o percepem ca existenţă. Fiindcă, întâmplarea 
putând fi mai curând trăită decât percepută, nu percepem 
trăirea, cl ceva care este opus trăirei, întocmai cum nu vedem 
vederea noastră, sau nu auzim auzul nostru. Altfel, spiritul 
nu ar avea ceva străin asupra căruia fapta sa să se exercite. 
„Spiritul nu are putință să-şi creieze un contrariu', spune 
Klages. Acesta trebue să existe. Aşa că, putem deduce: actul 
obiectivării e ceva deosebit de obiectivarea sa. „Der Akt des 
Vergegenstândlichen ist von seiner Vergegenstândlichkeit ver- 
schieden”. Avem o polaritate. Dar de aci mai rezultă ceva, 
de vreme ce realitatea este trăită: că ea este ceva subiectiv. 
Că putem avea numai imaginea ei (Bild). Realitatea este aşa- 
dar un drum spre subiectiv. Conceptele dimpotrivă ne sunt 
o călăuză către un obiect. 'Corelatul obiect- subiect, obiect- 
spirit. Despărțite de realitate, ele ne dau posibilitatea să cu- 
prindem cu privirea totul +). 

Totuşi: întrucât putem face abstracție de concepte, fără 
să putem abstrahiza trăirile, rezultă, că realitatea şi viața par 
să fie conduse de suflet și astfel, din această pricină, ne 
creiem o lume a imaginilor, în care entuziasmul, instinctul și 
inima simt numai protivnicia spiritului. Dar orice victorie a 
spiritului e considerată, că aduce, ca o contrapondere, o pier- 
dere pentru viaţă, pentru suflet. 

4. Corelaţia timp (tradiţie) şi om. Să privim feno- 
menele din punctul de vedere al acţiune: lor asupra su- 
fletului şi în acelaş timp din acela al unui suflet, care le 
percepe, le vede, care are imaginea lor. Lucrurile apar în 
legătura dintre ele, în succesiunea lor. Par a depinde unul 
de altul. Aşa cum părțile unui tot depind între ele. Izvorul 
de fluviu. Sau rădăcina de pom. Dar şi fluviul de izvor. 
Și pomul de rădăcină. Fiecare dintr'însele este ceeace este, 
graţie celeilalte dintr'însele. In tot e un fel de mers şi ve- 
nire. E un fel de dependenţă a prezentului de trecut şi a 
trecutului de prezent. Cu toate acestea, dacă spiritul gândește 
existența în obiectele ei izolate, iar realitatea văzută în con- 
tinuă curgere nu este decât obiectul unei lumi pe care Ludwig 
Klages a denumit-o „lumea imaginelor”, atunci, dependenţele 
acestea nu pot fi concepute. Conceperea presupune singula- 
rizarea obiectelor, nu relaţionarea lor. E o lume a imaginelor, 


1) op. cit. pag. 105. 

Fenomenele ei sunt ireversibile. lar imaginele sunt esențe. 
Fiindcă, orice imagine a realităţi, care se desfăşoară, întrucât 
încremeneşte realitatea în secundele perceperei fenomenelor, nu 
poate să nu cuprindă ceva din esența lor. 

Raportată acum problema la om. Relaţiile dela om la 
om. Suflete, cari se percep reciproc. Unul văzut ca activ, 
altul ca percepător. Sau suflete cari percep obiecte. Sufletele 
sunt receptive, obiectele active, acţionează asupra sufletului. Co- 
relatul primesc-dau. Oricum, în toate aceste împrejurări su- 
fletul nu poate fi caracterizat decât ca centru al tuturor impre- 
siunilor și ca focar sau cerc dela care pornesc acţiuni, cari 
influenţează alte suflete. Lucrul s'a petrucut întotdeauna așa, 
de când există umanitate. „Cercuri și centru s'au format de 
când există o umanitate şi vor dispare cu desăvârşire abia în 
umanitatea post-istorică; şi s'au format originar nu dintro 
voință către putere (Wille zur Macht) a centrelor, din do- 
rinţa de a supune grupele ce roiau în jurul lor, ci din cauza 
unei polarităţi vitale a unui purtător originar de imagine activă 
către sufletele receptive, cari se perfecționează în timp ce, 
impresionate de numenul centrului, îl oglindesc” +). 

Din toate acestea e interesant de reţinut, că sufletele 
cari primesc impresiuni se modifică din această cauză. Cine 
naște iubire, exemplifică Ludwig Klages, simte oarecare ur- 
mări ale ei. „El se desvoltă altfel decât cum s'ar fij întâmplat 
fără vis attractiva şi suferă o scădere a vitalității la dispariția 
acesteia. Acela însă, care e stăpânit de indiferenţă, va deveni 
fără excepţie mai sărac sufletește; şi acela care obişnueşte să 
trezească repulsiune sau ură, se distruge din această pricină 
sau devine prin potențarea a ceeace e rău într'însul, un mai 
mare făptuitor decât ar fi ajuns fără ele'”'2). 

Ce înseamnă în definitiv aceasta? Nimic altceva decât 
manifestările unei polarităţi originare, aceia „a suferirii şi ac- 
honării sau primirii și fecundării''5). Un raport între suflet 
şi puterile cari acționează asupra lui. Cu lămurirea, că altul 
va fi raportul când puterile acestea sunt suflete la rândul lor, 
sau când ele sunt forțe cosmice. În primul caz, ele se modifică 
prin acțiunea lor reciprocă şi prin această influenţează asupra 
corpurilor lor respective. În al doilea caz, pare mai curând 
adevărat, că numai sufletul se modifică, pe când puterea ex- 


1) op. cit, pag. 1202. 
2) op. cit. pag, 1203, 
3) op. cit, pag, 1206, 

terioară, un obiect oarecare (de ex. nourul de pe cer) rămâne 
indiferent faţă de suflet, e neatins de el. Din pricina aceasta 
putem vorbi de un pol activ şi de unul care suferă (sufletul). 
Spunem că sufletul suferă influenţa cosmosului. A climei, de 
exemplu. A mediului (de ex. eschimosul adaptat la clima nor- 
dică, incapabil de a se aclimatiza la equator; invers negrul 
aclimatizat regiunilor equatoriale; sau europeanul aşezat în A- 
merica a suferit în a doua generație, o uşoară modificare a 
craniului, în raport cu mijlocia craniană a americanului autoh- 
ton). Microcosmosul depinde deci de macrocosm. 

E cu toate acestea evident, că şi macrocosmosul nu rä- 
mâne neinfluenţat de sufletul microcosmosului. Fiindcă, „dăm 
obiectelor ceeace privim într'însele. lar dacă nu le-am privi, 
ar însemna să micşorăm viața imaginelor. Şi dacă nu am vedea 
nimic demn într'însa, înseamnă s'o periclităm mortal” +). 

Ce înseamnă asta? Că fără participarea sufletului, for- 
tele cosmice n'ar rămâne decât haosul” despre care vorbeau 
cei vechi, sau' mai curând, că fără privirea aceluia care pri- 
veşte, nimic n'ar fi. „„Fără sufletul aceluia care priveşte, nimic 
nar fi. Fără sufletul aceluia care priveşte, cosmosul n'ar 
putea să ajungă să ne apară”. Intocmai cum fără existența 
corpului, sufletul n'ar putea să fie factorul fără de care nici o 
întâmplare nu poate fi înregistrată. Corpul este deci condiţia 
sine qua non şi permanentă a posibilităţilor continue de schim- 
bare a imaginelor. Aşa cum sufletul e condiția oricărei înre- 
gistrări a fenomenelor. Omul deci, sufletul ia act de orice 
schimbare a pământului, a plantelor, a! animalelor, a vieţii. 
Aşa că putem încheia următoarele:! „În natură fără om nu 
am găsi floarea ale cărei culori îndrăsneţe nu s'ar topi în 
acorduri, n'am găsi copacul ale cărui forme de frunză nu s'ar 
potrivi într'un fel neasemuit cu caracterul liniar al crengilor 
sale, nu am găsi câmpia sau preeria ale căror pietre şi plante 
şi animale nu s'ar armonia simfonic” 2). Şi tot datorită omului 
putem vorbi despre acea lume pelasgică, descrisă de Klages, 
în pagini magistrale, o lume populată de isvoare, de ape, de 
stânci, de arbori, de animale, sfinţite de imaginaţia omului. Dar 
asta confirmă tocmai ceeace se spunea: că dăm obiectelor ceeace 
privim într însele, iar dacă nu le-am privi, ar însemna să mic- 


1) op. cit. pag, 664—665 şi 1207. 
2) op. cit. pag, 1209. 

şorăm viaţa imaginilor. Ceeace confirmă puterea de fecundare 
a cosmosului de către om. 

Şi totuş, forța aceasta pe care o arată microcosmosul, re- 
marcă Ludwig Klages, este adeseori distrugătoare. Omul dis- 
truge pământul scormonindu-l, creând canale, drumuri şi tunele. 
„Procesul distrugerii, care merge mână în mână cu deslănţuirea 
voinţei, a transformat deja în aşa proporţii climate și tempe- 
raturi, încât omul nici nu mai are nevoie de instrumentele de 
precizie ale meteorologuiui, pentru a stăpâni transformările. Cră- 
parea ținuturilor defrișate lasă urme jalnice (sunt insule cari 
au pierit din această cauză). Locurile pleşuve întinse sporesc 
neprevederea unor puternice schimbări de anotimpuri. Canaliza- 
rea marilor fluvii duce cu o periodică precizare, din cauza 
iuțirii imense a cursului, la catastrofe de dimensiuni necunoscute 
înainte. Secarea bălților, lacurilor şi mocirlelor, schimbă starea 
apelor, ceeace are urmări de nebănuit. Imbogăţirea atmosferei 
cu praf de cărbune în apropierea centrelor puternice de in- 
dustrie, duce la o însemnată urcare a temperaturii medii anuale. 
Efectele enormelor masse de fier ridicate deasupra pământului, 
ale nenumăraţilor curenţi electrici care învăluesc globul pămân- 
tesc prin sârme, undele radiofonice cari sguduie neîntrerupt 
spaţiul interplanetar până la stratosferă, se vor dovedi cu si- 
guranţă într'o zi, ca enorm de mari. Nu mai vorbim de incal- 
culabilele urmări datorite distrugerii tuturor plantelor şi ani- 
malelor cari nu slujesc economia omului''1). Istoria cuceririi 
Americii, mai amintește Klages, este şi ea dovada unui întreg 
şir de fapte de distrugere îngrozitoare săvârşite de europeni, 
pentru a-l civiliza până la dispariţie pe americanul autohton. 

Influențele macrocosmice și microcosmice sunt așadar re- 
ciproce. Merg cu alte cuvinte dela un pol la altul şi dacă am 
folosi simbolurile şi analogiile, am putea să amintim de acea 
semnificaţie a unicităţii focului originar (cultul flăcărilor sub 
toate aspectele posibile), pentru a vedea că el s'a realizat în 
împerecherea focului fenomenelor (Urfeuer des Geschehens) 
şi a focului aceluia (lumina ochiului) care le privește. O po- 
laritate. Dar aci, o polaritate care nu duce la schimabrea 
obiectelor, ci, datprită sufletului care le priveşte, numai la 
schimbarea esenţelor realității. Ceiace e tot una cu crearea 
istoriei de către om. . 

Putem spune, că acum am ajuns la restul negativ al 


1) op. cit, pag. 1241. 

frazei lui Ludwig Klages: „că dacă nu am vedea nimic demn 
într'însa înseamnă s'o periclităm mortal”. 

În ce fel creăm însă istoria? Pentru a răspunde ne oprim 
la polaritatea prezent şi trecut. După linia timpului metric, 
trecutul trece către prezent, către viitor. Prin aceasta, orice 
moment trecut nu mai revine niciodată, nu se mai întâmplă 
în vecinicie niciodată. Un document, care a ars, nu mai revine, 
cum nu mai revine un prieten mort. Un timp deci în care 
trecutul e pierdut, iar prezentul nu e decât un mijloc pentru 
fabricarea viitorului. Prezentul e ceva gol. Este cu toate a- 
estea adevărat că şi prezentul depinde de trecut. Ceva mai 
mult, însuşi trecutul depinde de prezent. În această ocurență 
nam mai putea vorbi de ireversibilitatea fenomenelor, ce se 
petrec într'un timp considerat liniar, metric. Dacă ne amintim 
numai, de exemplu, de cultul morţilor, avem dovada perti- 
nentă a raporturilor şi influențelor dintre trecut şi prezent. 
Aceiaşi dovadă o găsim şi cu ocazia oricărei contemplări, de 
pildă a documentelor antichităţii: o statuie, un templu, o urnă, 
un idol, care nu sunt simple obiecte de muzee, ci pot fi „mai 
mult, şi altceva”. Un simplu stejar bătrân, e un crâmpeiu de 
antichitate, iar un tablou de Rembrandt, e „altceva şi mai 
mult” decât o bucată de pânză vopsită cu ulei. Şi e mai 
mult ceva vechi decât ceva nou. E ceva ce apare sufletului 
«care îl contemplă, ca aparținând unui trecut îndepărtat. Putem 
deduce prin urmare un fel de dependenţă a trecutului de 
prezent. Dar mai putem deduce prin analogie, că în depărtările 
spaţiale în cari obiectele ne apar, ele sunt cu atât mai depăr- 
tate cu cât se pierd mai mult în trecutul istoriei omeneşti. Şi 
prin asta, participă mai mult la ceiace numim realitatea tre- 
cutului, decât fenomenele, cari sunt mai aproape de vremurile 
noastre. Corelatul depărtare-apropiere. 

Dar dacă putem afirma că prezentul depinde de trecut şi 
cum vedem trecutul însuşi depinde de prezent, atunci trebue 
să precizăm, că acest fapt este posibil numai întrucât nu mai 
stăm pe pământul gândirii simbolice. Aci realitatea este ire- 
-versibilă. Fiindcă am obiectivat istoria (gegenstândliche Auf- 
fassung des Geschehens) şi am rămas pe pământul gândirii 
obiectelor. Am substituit realităţii, existența faptelor trecute 
şi prin aceasta ele au devenit nereale. În felul acesta „în urma 
oricărui moment prezent, socotind în orice caz împreună cu 
el momentele sale anterioare, care îl întovărăşesc, realitatea 
se prăvăleşte în prăpastia neantului. Linia crescândă a tim- 

pului este un neant mereu crescând, care împinge înaintea sa 
peretele abrupt egal de lat al prezentului. Să te gândeşti sau 
să-ți aminteşti ceva trecut, înseamnă în acest caz să te gândești 
la ceva despuiat de realitate, sau să-ţi aminteşti de tceva 
neadevărat, un început steril vizibil, dela care sufletul se în- 
depărtează însă cu silă, pentru a se dedica cu totul asupra 
producerii viitorului, care e tot atât de lipsit de realitate și 
el? 1). Sau altfel: „„Pentru raţiunea noastră goală, orice trecut 
ar fi un „„nimic” sau folosind a analogie geometrică, e într'o 
oarecare măsură factorul unui produs al cărui celalt factor 
ar fi zero'”'2). 

Sub aspectul temporal al lucrurilor, este evident pentru 
noi, că întrucât trecutul devine prezent numai în clipele când 
sufletul leagă prezentul de trecut (fără această legare sufle- 
tul ar fi dealtminteri gol), imaginele trecutului se schimbă din 
clipă în clipă. Din această pricină, realitatea trecută va fi 
mereu alta pentru noi. Alta e realitatea după o mie de ani. 
Alta după o sută de ani. Putem spune că: „forma originară 
a felului de a fi a trecutului, este esențial determinată la 
rândul ei de puterea de a percepe imaginele oricărui pur- 
tător de suflet prezent” 3). Sufletul apropie în felul acesta 
trecutul şi odată cu acesta se naşte în noi nostalgia lui. 

Trecutul trăieşte însă, cum am văzut, datorită prezen- 
tului. Sau moare în prezent. Trecutul e conţinutul prezentului, 
iar fiecare din noi purtăm urmările faptelor şi întâmplărilor 
trecute. „Revenirea conștiinței la stările anterioare nu închide 
trecut. Dimpotrivă. În orice regret despre ceva ce a fost făp- 
tuit, despre ceva ce a fost părăsit, sau despre ceva ce este 
oricum o întâmplare, tremură fără îndoială ceva din ceiace: 
este trecut, şi cu atât mai mult și mai bolnăvicios în orice 
căință puternică, şi în definitiv este ceeace este trecut, ridicat 
amenințător împotriva făptuitorului” £). Trecutul se răsbună pe 
oricine îl nesocotește. Viaţa se răsbună împotriva spiritului. 

De aci caracterul dualist al metafizicei lui Klages. 


In alți termeni, — spiritul, care este voinţa, renunță la 
cunoaşterea structurei lumii (die Artlichkeit der Welt). In 


1) op. cit. pag. 1219. 
2) op, cit. pag, 1221. 
3) op. cit. pag. 1220, 
4) op. cit. pag. 1221. 

felul acesta, spiritul își realizează scopurile. Dar riscă să cadă 
în eroare. lar omul, ca singur posesor al spiritului, este pe- 
depsit prin realizarea faptei sale. Omul nu este pedepsit așadar 
pentru păcat, ci pentru fapta sa, pentru răsvrătirea sa. N'am 
găsit nicăeri un adevăr mai genial formulat, anume „că omul 
crează misterul, tocmâi prin acele măsuri ale prevederii sale, 
prin care caută să-l evite. Să ne amintim de Tantalizi şi 
mai ales de Oedip. In acest sens, la fel de străin omului 
creştin, cât și celui științific, antichitatea istorică se mărturi- 
seşte, independent de tendinţa sa neîngrădită de a transfigura, 
ca aparținând eticei patice, care socotește că pieirea nu vine 
din păcat, ci din răsvrătire (Frevel) şi care consideră, ca 
isvor primar al oricărei răsvrătiri, acea „,hibis”, adică voirea 
subiectivă sau în fine fapta ca atare” 1). Ceeace colorează păgân 
întreaga gândire a lui Klages. Acelaş păgânism îl găsim dealt- 
minteri şi în afirmarea cealaltă a protivniciei dintre viaţă. 
(Magna Mater) și spirit (lumină, foc), protivnicie din care 
în cele din urmă triumfă viaţa. Nu moartea, cum afirmă creş- 
tinismul. Aci găsim poate greșala fundamentală a filosofiei 
de care mă ocup. Stăruind însă să rămân în ţinuturile pro- 
prii ale acestei filosofii, — este necesar să ne mai oprim 
asupra acestor idei ultime: Noroc că în lupta dintre viaţă 
şi spirit, afirmă altundeva Klages, intervine epoca unei uma- 
nități pelasgice şi limba (Sprache), cari ne dau o imagine 
nemijlocită asupra realităţii, eliberându-ne de greşelile posibile 
ale spiritului. 

O astfel de imagine ne-ar duce însă în esenţă la recu- 
noaşterea, că macrocosmosul şi microcosmosul nu sunt decât 
manifestările aceleiaşi unități de viață şi că, dacă într'o lume 
microcosmică putem vorbi de pământ, văzut ca centru al ei, 
într'una microcosmică putem vorbi de sămânță, de ou, de mamă, 
maternitatea însemnând locul vieţii ce apare şi dispare, sau 
ceva ce nu este opus bărbăţiei, ci dimpotrivă este ceva ce e 
dincolo de apariţia bărbat-femeie, adică este o realitate încă 
nedesvoltată, o realitate în care lumină şi întuneric, zi şi 
noapte, spaţiu şi timp, linişte şi mişcare sunt încă nedespăr- 
tite. Așa că „unitatea care se specifică în fiecare imagine 
(Sinnbild) stă sub semnul femeii ca mamă, a oului, a se- 
minței, a pământului. Ea este în primul rând coincidenţa opo- 
ziţiilor, dela care pornesc raze spre toate simbolurile elemen- 


1) op. cit. pag. 1399, 1400, 

tare şi care, dincolo de ultima esenţă a polarităţii în genere, 
ne împărtăşeşte cea din urmă perspectivă posibilă de a fi 
atinsă" 1), 

Putem încheia expunerea filosofiei lu Klages cu această 
idee a sa: Dacă isbutim să ne pătrundem de adevărurile de 
mai sus, atunci trebue să vedem că o cunoaştere logocentrică 
nu ne aduce altă mulţumire decât pe aceia a cunoaşterii însăși, 
pe când o cunoaştere biocentrică ne face să ajungem „în e- 
senţa realităţii, ceeace este urmat de o bucurie mai înaltă 
decât aceea pe care ne-o dau folosul şi puterea”. 


1) op. cit. pag, 1329, , 

FENOMENOLOGIA. 


Ed. Husserl 


E un fapt oarecum de netăgăduit că mişcarea filosofică 
germană, şi de asemeni filosofia streină orientată de către 
cea germană, stau dela inceputul acestui veac sub influenţa fe- 
nomenologiei husserliene, în așa măsură, încât mulţi se gân- 
desc la proporţiile înrâuririi kantiene, către începutul veacului 
precedent. Şi tot ca despre filosofia kantiană se poate spune 
despre fenomenologie, că influența copleșitoare pe care o exer- 
cită, nu e totuşi o dovadă că e înțeleasă în structura și în 
semnificaţia ei reală. Necontenit, Husserl!) își manifestă amă- 


1) Edmund Husserl, născut la 1859 la Prostejew in Moravia, a fost privat 
docent la Halle, profesor la Gottingen şi apoi la Freiburg, mort la 4 Mai 1938. 

Opere: Philosophie der Arithmetik. (Tom I. Halle 1891) (prelucrarea 
tezei „Über den Begriff der Zahl" 1887), Logische Untersuchungen (Tom I. 
1900; tomul [[ 1901, Niemeyer Halle). 

În lucrarea de faţă, referinţele trimit la ed. IV 1928, reprodusă nes- 
chimbat după ediţia II (refăcuţă) din 1913 pentru tomul I şi partea I din 
tomul Il, iar pentru partea II din tomul II, la ed. III 1932, reprodusă după 
întâia ediţie, fără modificările proectate, 

Ideen zu einer reinen Phanomenologie und phânomenologischen Philo- 
sophie (Halle 1913). Noi ne referim la ediţia IlI, neschimbată 1928, Husserls 
Vorlesungen zur Phänomenologie der inneren Zeitbewusstseins, extras din 
Jahrbuch für Philosophie und phânomenologische Forschung 1928, cu men- 
tiunea: publicate de Martin Heidegger; Formale und Transzendentale 
Logik, extras din Jahrbuch fúr Philosophie und phânomenologische For- 
schung Bd. X. 1929 cu mențiunea editorială Max Niemeyer Verlag Halle, 1929. 

Meditations cartésiennes (1931 Arm., Collin Paris). Un ciclu de 4 con- 
ferinfe ţinute de Husserl la Sorbona, în limba germană, la 23 şi 25 Februarie 
1929, traduse de Gabrielle Peiffer. De reținut deasemeni, următoarele dintre 
articolele şi studiile izolate: 

Philosophie als strenge Wissenschaft în Logos 1910, 

Die Krisis der europâischen Wissenschaften und die transzendentale 
Phänomenologie în Philosophia. Vol. I 1936. 

răciunea, că nu e înțeles în spiritul tezei sale, că e interpretat 
greşit, şi cere stăruitor un studiu mai atent, mai aplicat al lu- 
crărilor sale, oricâte sforţări şi oricâtă trudă, — recunoaşte 
el, — ar impune această cercetare, pentru ca să se evite 
neînțelegerile. Fireşte, e paradoxal ca o filosofie neînţeleasă, 
să exercite o atât de mare înrâurire, dar până la urmă, o ex- 
plicație psihologică şi poate şi altele nu ar lipsi, şi de altfel, 
cazul e frecvent în filosofie. 

Cât de mare este desorientarea în această privință, ne-o 
poate arăta o cercetare descriptivă a înţelesurilor termenului 
„fenomenologie”, pe cari le putem identifica în literatura filo- 
sofică de astăzi. 

Găsim asifel pe planul cel de mai jos, un sens înrudit 
cu cel de „teoretic”, „principial“, „obiectiv, ca opus isto- 
ricului, psihologicului. Se vorbeşte în acest sens de o estetică 
fenomenologică obiectivă, opusă unei estetici de origine subiec- 
tivă, ori unei estetici empiric genetice. 

Alt sens, pe o treaptă mai sus, este cel care ar con- 
funda fenomenologia cu psihologia descriptivă intențională pură, 
adică fără preocupări genetice şi istorice. De aci, un fel de 
metodă pur descriptivă, opusă metodelor genetice şi istorice. 

Clarificările de semnificaţii, de esențe, de intuiţie a esen- 
țalităţii formelor ideale, ne duc spre un alt sens al fenome- 
nologiei, foarte frecvent în scrierile relative la temele ei. 

In încercările de sistematizare pe acest plan, fenomeno- 
logia capătă rolul unei epistemologii, menite să fundeze ştiin- 
țele în funcţie de esențe (Eidos) şi forme pure (eidetische 
Wissenschaften). 

În sfârşit, dela o vreme a apărut din nou sensul de 
dinainte de Husserl, de „raportat la conştiinţă”, la conştiinţa 
empirică. E adevăral că toate aceste înţelesuri corespund vag 
unor „etape” din evoluţia fenomenologiei, dar ele nu implică 
neapărat ceeace Husserl numeşte o teză fenomenologică (pre- 
ferăm să traducem termenul Einstellung, în loc de „poziție” 
ori „atitudine”” cu acela de „teză”” care respectă aceste sen- 
suri în structurile fenomenologice), ci ele pot funcţiona şi în 
teza naturală, a concepţiei psiho-fizicului, în natură. E totuşi 
neapărat necesar, să se ştie cât valorează aceste înţelesuri, 
ca să nu se formuleze pe baza lor judecăți mai cuprinzătoare, 
deviate. Căci e nevoie să se ştie că ele sunt eronate şi că 
nu conduc în regiunea transcendental fenomenologică, ba mai 
mult, prin asemănarea lor cu vechile înţelesuri ştiute, dau 

loc la confuzii de tot soiul. In lumina lor, fenomenologia apare 
— se plânge Husserl — când ca o colecție de nume noui 
pentru lucruri ştiute în filosofie, când ca o disciplină înte- 
meiată pe .„entităţi”” aproape iraționale, care nu se pot in- 
cadra unei adevărate gândiri științifice. Adevärul este că, drept 
„ştiute”, pot părea conceptele fenomenologiei, numai celor o- 
bişnuiți cu falsele claritäți, celor ce consideră înțelese lucruri, 
cari, cercetate cu adevărat, îşi pierd sensurile în incomensu- 
rabilul totalitäții concrete. Cine socoate că ştie ce este „,repre- 
zentarea”, „evidența, „,cunoaşterea”, este un naiv, victimă a 
unei terminologii superficiale, convenționale, care nu bănueşte 
ce adâncimi ameţitoare, insondabile, zac necercetate sub su- 
prafața care pare familiară. Pentru cetitori, dificultățile de 
a se desprinde din „poziția naturală” (natürliche Einstellung) 
pentru a privi existența pur fenomenologică, sunt de altfel 
atât de mari, încât impun nevoia unui adevărat exercițiu sis- 
tematic. Nu e destul să execuți ,Reducția fenomenologică”, 
chiar când izbuteşti cu adevărat, (fiindcă în genere cercetä- 
torul rămâne cu numeroase legături naturaliste şi cu iluzia doar, 
că s'a depăşit) ci mai e necesar ca toate nouile perspective și 
sensuri să fie permanent coordonate, orice problemă de amănunt 
s'ar discuta. Cât e de greu să pui stăpânire pe această nouă 
metodă de cercetare filosofică, o putem înţelege din faptul 
extrem de sugestiv, că Husserl însuşi a găsit-o cu mare di- 
ficuliate, că ani de zile a stat numai în preajma ei, că apoi 
când a găsit sfera „conştiinţei fenomenologice”, i-a fost atât 
de greu să se menţie în ea tot timpul, în cercetarea tuturor 
problemelor, încât el însuşi a greşit de nenumărate ori, a 
făcut confuzii, sa exprimat greşit, după cum mărturiseşte în 
ediţia refăcută şi în lucrările succesive, cu toată sinceritatea. 
De aci şi acuzarea care a stârnit aprigi polemici a „,convertirilor 
sale” dela obiectivism realist la „subiectivism kantian tran- 
scendental”. Învinuirea e însă fără temei, în sensul în care 
e formulată (deşi alte rezerve se pot face), fiindcă nu ţine 
seamă că de pildă, atunci când publicase Logische Untersu- 
chungen, deşi nu ajunsese la „„Reducţia subiectiv transcenden- 
tală”, pe care avea s'o descopere ulterior, Husserl găsise 
totuşi poziţia ideologică nouă — care a funcţionat oarecum 
inițial — a sferei esenţelor în genere, planul numit mai 
târziu  noematic. În numeroasele sale „retractări”, el nu 
dovedeşte că a schimbat o poziţie filosofică, ci numai că a 
trebuit să renunţe la unele perspective presupuse, atunci când 

a descoperit pe cea socotită apoi autentică. E posibil ca acele 
perspective presupuse, să-l fi dus la unele devieri în explicație 
şi la unele confuzii terminologice, dar în sine, poziţia rä- 
mânea câștigată. Columb, dacă ne e permisă o comparaţie 
din ali domeniu, nu a descoperit mai puţin America, deşi 
el a crezut că nu a ajuns decât în Asia, şi deşi insulele des- 
coperite au fost numite de el Indiile Occidentale. Ba încă 
în cazul de faţă, nu numai primul fragment din noua regiune 
i se datoreşte lui Husserl însuşi, ci întreaga configuraţie, des- 
coperită în prelungirea trudnică a primelor date. Negreşit însă, 
că dibuirea autorului, interferenţele sensurilor, imprecizia ter- 
minologiei, fac adeseori penibil accesul unei opere şi altmin- 
teri plină de dificultăți, atât prin originalitatea ei, prin carac- 
terul de o complexitate rar ajunsă a analizei filosofice, cât 
şi prin proporţiile ei considerabile, de peste două mii de 
pagini fonmat mare, compacte, care după realizarea tezelor 
fundamental constitutive, nu sunt decât un imens inventar ana- 
htic, descriptiv, al structurilor esenţiale, în sferele subiecti- 
vității transcendentale, 

2. — Poate că, într'un studiu atât de restrâns, am putea 
să renunțăm de a mai expune întâile scrieri ale lui Husserl, cele 
anterioare constituirii fenomenologiei, fiindcă şi aşa ele aveau 
nevoie de refaceri importante, iar pe de altă parte, asupra lor, 
el revine în restul operei. 

Dacă însă putem face acest lucru pentru „,Philosophie der 
Arithmetik” 1), care e o expunere pe temeiuri vechi psiholo- 
gice, nu credem însă că putem ocoli „„Cercetările logice”. Nu 
numai fiindcă poziția lor esențială rămâne neschimbată, numai 
desvoltată şi integrată, dar şi fiindcă „,Logische Untersuchun- 
gen” înseamnă o dată în cultura europeană, iar influenţa lor 
poate că a fost mai mare decât a fenomenologiei transcenden- 
tale însăşi. Câteva teme duse la consecinţe „,nedorite” de Hus- 
serl, ba şi unele greșeli împinse la limită, au pătruns în spi- 
ritul epocei. unele devenind bunuri comune, altele dând naş- 
tere la adevărate şcoli filosofice, cum e de pildă aşa zisa 
şcoală realistă dela München. Mai e necesar să ne ocupăm 
de această operă şi fiindcă, urmărind ceeace Husserl numeşte 
„evoluţia” sa, vom găsi unele coordonate care să ne ajute 
la determinarea spiritului operei însăşi. Sunt, deci. motive 


1) Pe care dealtfel nu am avut-o la indemână şi o cunoaştem numai 
din reterinţele pe care le dă Husserl însuşi, 

temeinice de care o „istorie a filosofiei” nu se poate desin- 
teresa. 

3. — Punctul de plecare al acestor cercetări e în mate- 
matici. E ştiut că, ìn ultimul pătrar al veacului trecut, această 
ştiinţă a făcut progrese atât de considerabile, datorită mai ales. 
acelei „teorii a multiplicităţii” (Manmgfaltigkeitslehre, apoi Men- 
genlehre) a lui G. Cantor, (care a dus la o teorie complectă, 
formalul pur matematic al lui Bolzano) încât s'a simţit nevoia. 
unei noui fundări logice a matematicei, iar urmările au fost 
un spor de interes neobişnuit pentru cercetările logice (s'au 
reluat astfel problemele aporiilor logice ale sofiştilor antichi- 
lății) şi s'a ajuns chiar la consolidarea unor discipline noui, 
alături de logica aristoteliană şi de cea inductivă, ca, „„logis- 
tica” şi „logica simbolică”. Pe calea aceasta, Husserl face 
însă descoperirea că logica generală însăşi este un compromis 
şi că se impune o nouă cercetare esenţială a eit). 

Dificultăţi mari îndeosebi, precizează el, i-au provo- 
cat cercetările aritmeticei formale şi ale teoriei multipli- 
cității (Mannigfaltigkeitslehre). A ajuns la consideraţii de sens 
foarte general, care se ridicau peste sferele înguste ale mate- 
maticei, și impuneau o Teorie generală a sistemelor formal 
deductive. Când a întâlnit în „Logica matematizatoare”, o 
matematică întradevăr necantitativă, a început să-și confirme 
părerea despre conexiunea dintre formalul aritmetic şi formalul 
logic. „In mod firesc” a trebuit să treacă apoi la problemele 
fundamentale despre esenţa formei cunoaşterii, spre deosebire 
de materia cunoaşterii şi la precizarea sensului deosebire; dintre 
determinările, adevărurile şi legile materiale şi cele formale. 

A crezut la început, că în această privință ii poate fi 
de ajuns psihologia, aşa cum în genere era credința epocii, 
dar dacă în unele privinţe, această disciplină i sa părut de 
folos, a întâmpinat piedici de neînvins, atunci când a fost 

1) Pe lângă influenţele limpede recunoscute şi indicate (în cazul de 
față a lui Descartes, Leibniz, Bolzano şi Brentano) ni se pare că adeseaori, 
se pot identifica altele, de care autorii îşi dau mai puţin seama şi despre 
care dau mai diluate indicaţii. În ceeace îl priveşte anume pe Husserl, ni 
Se pare necesar să menţionăm aci, că G. Cantor (1845—1918) începuse încă 
de prin 1877 publicarea răsunătoarelor sale studii despre „teoria multipli- 
cităţii”, că în 1879 era profesor la Halle, că în 1883 apar „Grundlagen 
einer allgem. Mannisfaltigkeitslehre”, că teza tânărului matemacian Hussert 
dela Halle („Meine Hallenser Habilitationsschrift*) e din 1887, cu un subiect 
(„Uber den Begriff der Zahl"), înrudit strict cu preocupările teoriet multi- 
plicităţii, că această teorie însăşi ocupă un loc considerabil în logica sa. 
Na e pe de altă parte fără semnificaţie, să amintim că H. Poincaré îi so-- 


cotea pe „cantorieni” drept „realişti”, recunoscând în doctrina lor, „teoria 
ideilor lui Platon”, 

vorba „să treacă dela complexurile psihologice ale gândirii, 
la unitatea logică a conţinutului gândirii” (Unitatea Teoriei). 
În felul acesta, şi-a dat seama de câtă lipsă de continuitate 
şi de claritate, este în însăşi fundarea în psihologie, a obiecti- 
vilăţii matematicilor, şi a oricărei ştiinţe în genere. 

Ajuns la o serie de reflexiuni asupra esenței logicei, 
a întâinit relaţia dintre subiectivitatea cunoaşterii ca act psi- 
hic și obiectivitatea conţinutului cunoaşterii. Rezultatul anilor 
de reflexiune, a fost o nouă „fundare a „logicei pure” şi o 
transformare a „teoriei cunoaşterii”. 

Scoaterea conţinuturilor logice şi deci a logicei însăşi 
din domeniul psihologiei a fost o întreprindere de mare răsunet, 
care a transformat toată logica modernă și e desigur cea mai 
ades legată de numele lui Husserl 1). 

4. — Volumul I alcătuit aproape în întregime dintr'o Pro- 
legomena zur reinen Logik, este dedicat desbaterilor principiale 
şi încă dela început, după o pătrunzătoare analiză a condiţiilor 
generale ale unei științe în genere, (scopuri, determinare con- 
ceptuală, delimitare a domeniului respectiv ca o unitate o- 
biectiv închisă, etc.), cu menţiunea că în ştiinţele filosofice 
prezintă o însemnătate şi mai mare, problema „cuprinsului şi 
a graniţelor”, se fixează controversele fundamentale ale deli- 
mitării (Abgrenzung) logicei: 

1) Dacă logica e o disciplină teoretică sau o disciplină 
practică (eine „„Kunstlehre”); 

2) Dacă ea e o ştiinţă independentă de alte ştiinte, şi 
în deosebi de psihologie ori de metafizică; 

3) Dacă este o disciplină formală, adică dacă, după cum 
e concepută deobicei, ea se ocupă cu „simpla formă a cunoaş- 
terii” sau ia în consideraţie şi ,,materia” acesteia; 

4) Dacă are caracterul unei discipline apriorice şi de- 
monstrative, ori al uneia empirice şi inductive. 

Părerea lui Husserl este că aceste discuţii sunt încă o 
dovadă că logica e departe de a fi constituită, deşi tocmai ea 
e considerată în genere ca ştiinţa pe care se întemeiază toate 
celelalte științe. De aci desigur şi insuficiența acestor ştiinţe. 
În acest sens, nici măcar matematica, deşi incă e preţuită ca 


1) N'au lipsit nici aci polemicile, Astfel, dacă unii socot că Husserl „a 
anexat tot studiul gândirii, domeniului logic” (Delacroix cap. „Les operations 
intellectuelles“ din Nouveau Traité de Psychologie Dumas), alţii socot că 
analizele din Logische Untersuchungen, constitue numai o „Denkpsychologie“, 
: realitate, soluția e dată numai prin constituirea fenomenologiei transcen- 

entale, 

un ideal al tuturor ştiinţelor, nu poate pretinde să fie soco- 
tită drept excepție, dovadă! „vechile controverse, încă nere- 
zolvate defimitiv, despre temeiurile geometriei, sau acelea des- 
pre fundamentele metodei imaginarelor”. 

Deci în ceeace priveşte determinarea epistemologică a 
Logicei, două concepții stăteau faţăn faţă. Unii o vedeau 
ca o disciplină independentă, cu punctul de greutate în teoria 
cunoaşterii (la Kant, Herbart şi alţii) ori cu caracter normativ 
numai (la Drobisch, Bergmann etc) iar de cealaltă parte, 
stau cei care în frunte cu J. St. Mill și tot empirismul 
positivisi vedeau în logică doar o ramură a psihologiei. Pro- 
priu zis, acesta este punctul de vedere dominant la sfârşitul 
veacului trecut. Depăşind ambele aceste concepţii, Husserl 
opune un principiu pe care-l consideră de o însemnătate 
covârșitoare, pentru cele ce urmează: „Orice disciplină nor- 
mativă şi deci practică, se bazează pe una sau mai multe 
discipline teoretice, atât timp cât regulile ei trebue să aibe 
un conţinut teoretic, deosebit de gândul normativ, şi a cărui 
cercetare ştiinţifică, e în sarcina acelor discipline teoretice”. 

„Un răsboinic trebuie să fie viteaz”, înseamnă predi- 
cativ că „numai un răsboinic viteaz e un bun răsboinic”; „o 
dramă nu trebue să se risipească în episoade”, îşi are sensul 
teoretic „numai o dramă care nu se risipeşte în episoade poate 
fi o dramă bună”. In ambele cazuri ştiinţele teoretice res- 
pective vor cerceta şi vor determina în prealabil, conceptul 
„bun” în sens particular fiecăruia, într'o judecată de valori- 
zare. În orice caz, după cum se vede, forma normativă implică 
forma teoretică şi predicatul. 

Norma fundamentală este deci corelativă definiţiunii „bu- 
nului” în cuprinderea „celui mai bun” în sensul luat în dis- 
cuţie; ea ne arată după ce valori fundamentale se îndeplineşte 
indicația normativă, şi în sensul acesta particular, nu e o 
propoziţiune normativă. Unitatea normei fundamentale însăși dă 
unitatea disciplinei normative, şi această uruitate fi e particulară, 
fiindcă științele teoretice nu o posedă, căci conexiunea şi uni- 
tatea cercetărilor lor, sunt determinate exclusiv de interese 
teoretice. 

5. — Dar admițând că logica este o ştiinţă normativă, 
se naşte atunci o întrebare: în care ştiinţă îşi are ea funda- 
mentele esenţial teoretice? Şi cu aceasta intrăm în cunoscuta 
controversă a „psihologismului”, privind relaţiunea dintre psi- 
hologie și logică. De o parte, opinia lui J. St. Mill, că 

„logica nu e o ştiinţă deosebită de psibologie”, care a ajuns 
dominantă în ştiinţa timpului, exprimată necontenit în expuneri 
categorice. Argumentul decisiv al acestei formulări, e că, de 
vreme ce oricum am numi-o, tehnologia logicei se foloseşte de 
„gândiri, judecăţi, concluzii, cunoaştere, dovadă”, etc. totdeauna 
la baza ei găsim o activitate psihică şi produse de ale acesteia. 
Deasemenea, în conceptele de adevăr şi falş, afirmare şi negare, 
generalitate şi singularitate, motiv şi urmare, etc., „logica 
este o disciplină psihologică, de vreme ce cunoaşterea are loc 
numai în psychè, şi gândirea, care se desăvârşește în ea, este 
o întâmplare psihică...” „Logica este fizica gândirii, ori nu 
'e nimic”, e de părere şi Lippst). 

La aceasta, partizanii logicei independente, lămuresc că, 
deşi ,„gândirile, judecăţile, etc.”, aparţin psihologiei care le 
cercetează legile, logica are totuşi domeniul ei, cu o legis- 
laţie specifică. „Gesetz? înseamnă ceva cu totul deosebit din 
fiecare punct de vedere. 

Judecăţile pot fi bune ori greşite, perspicace sau oarbe, 
-au loc desigur după legile naturale, cauzale, ca fenomene 
psihice, pe logician însă nu-l interesează aceste conexiuni na- 
turale, căci el caută altele ideale, care nu se produc totdeauna, 
ci excepţional în cursul gândirii. „Nu o fizică, ci o etică 
a gândirii constitue scopul logicei”. 

Bine înțeles, că la asemenea argumente, grupul logicei psi- 
hologiste a răspuns cu alte analize adâncitoare, pe cari nu e 
locul să le urmărim aci. Vrem numai să arătăm că argumentarea 
cea mai susținută antipsihologistă e a lui Husserl, că ea a 
răsturnat în totul cele două poziţii, că a devenit oarecum clasică. 

Nu însă pentru acest motiv ni se pare necesar să o în- 
registrăm măcar sumar aci, cât pentru faptul că ea ne poate 
îndruma spre o mai ușoară înțelegere a tezei transcendentale 
însăși. Argumentarea folosită de Husserl, este metoda spe- 
cifică matematicilor a „reducerii la absurd”. Dacă adevărul 
se întemeiază pe psihologie, atunci trebue să urmeze soarta 
“acesteia. Dar după însăşi concepţia psihologiștilor, partizani ai 
logicei inductive, ai metodei experimentale, această ştiinţă este 
abia pe cale de formare, dibue şi ţine seamă de contradicția 
faptelor. Legile fixate de ea sunt propuneri de probabilitate 
maximă, și sunt revizuibile în lumina descoperirilor ulterioare. 


1) Cel de dinainte de fenomenologie, căci în urmă a adoptat punctul ei 
de vedere. 

Dacă ideia de adevăr, care este la temelia logicei, urmează 
soarta psihologiei, atunci adevărul este contingent, relativ, fără 
nimic necesar în el. „Legea asociaţiei” de pildă, pe care o 
pun adeseaori înainte chiar psihologiştii, nu e o lege tot atât 
de certă şi universal valabilă, pe cât e legea care dictează 
că 2+2=4. 

Legile naturii, legea newtoniană a gravităței chiar, stau 
toate sub semnul „e probabil că”'1), sunt „ficțiuni idealiza- 
toare”, însă principiul că din două judecăţi contradictorii, una 
este falsă, nu mai stă sub acest semn. E o certitudine abso- 
lută. J. St. Mill pretinde, e adevărat, că principiul con- 
tradicției, este c generalizare inductivă a faptului că expe- 
riența ne-a învăţat că stările opuse nu pot sta împreună: ìn- 
tunerec şi lumină, sgomvt şi linişte, egalitate şi neegalitate, si- 
multaneitate şi succesiune. 

Această propunere afirmativă, stârneşte mânia lui Hus- 
serl, şi atât i se pare de nefundată, încât, lucru puţin obişnuit 
la el, ajunge aproape la tonul invectiv, i se pare că aci „atât 
de pătrunzătorul Mill pare părăsit de toţi zeu”. După ce 
arată că fraza ar fi fost mai corect exprimată, spunându-sa 
că: „în aceeași conștiință, nu pot dura impreună, într'un aşa 
de redus laps de timp, acte contradictorii”, se întreabă: E 
aci cu adevărat o lege? Putem vorbi adevărat, cu o genera- 
litate neîngrădită? Unde sunt inducţiile psihologice cari în- 
dreptățesc afirmarea generalităţui? N'au fost şi nu sunt oa- 
meni, cari, ocazional, de pildă înşelaţi, să țină drept adevărate 
în acelaş timp, date contradictorii? În cazurile de nebunie, 
-de hipnoză, de delir? E valabilă legea şi la animale? Dar 
poate că empiristul, ca să evite acestea, îşi mărgineşte afir- 
maţia lu individul normal? etc. E destul atât, spune Husserl, 
ca să se vadă, la ce uimitoare consecințe sar ajunge, ară- 
tându-se că principiul contradicţiei atât de sigur, care întat- 
deauna "a fost considerat za lege evidentă, absolut exactă și 
fără excepţie valabilă, îşi are într'adevăr mostra într'o jude- 
cata așa de grosolan aproximativă şi neştiinţifică 2). 


í 1) Astăzi, este destul să ne gândim complicațiile relativității einstein- 
ene, 

2) Ni se pare totuşi că obiecțiunea lui Husserl, nu loveşte cu ade- 
vărat argumentarea lui J. St, Mill, care în cazul acesta avea în vedere numai 
sursa principiului logic, nu şi caracterul lui de lege. Ni se pare că ar fi 
fost însă mai sigur şi mai convingător să observe, că afirmația empiristului 
au e confirmată, chiar de fapte, adică să rămâie totîn primul plan al dis- 
cuției. In cele mai multe cazuri, în experiență, stările opuse stau împreună: 
credinţă şi necredinţă, lumină şi întuneric, sgomot şi linişte. Tocmai de aceea 

În realitate, Husserl are dreptate când constată că ase- 
menea legi, care nu au decât valabilitatea contingentä legei psi- 
hologice, ar duce la imposibilitatea oricărei argumentări, şi 
deci la imposibilitatea unei teorii stricte. „Cel mai serios re- 
proş ce se poate aduce unei teorii, şi în deosebi unei teorii 
a logicei, constă în aceea că păcătueşte împotriva condiţiilor 
evidente, ale unei teorii în genere, contrazicând anume, ori idoar 
implicit, înseşi principiile cari sunt la baza sensului şi justă- 
ficării oricărei teorii în genere” +). , 

Dacă acelui zare judecă, îi lipseşte în judecată „evi- 
dența”, (conceptul husserlian despre evidenţă este specific fe- 
nomenologiei și mult mai adânc decât cel curent), care „„deo- 
sebeşte judecata de oarba prejudecată”, dacă nu deosebeşte 
avantajul judecății evidente, faţă de judecata oarbă, îşi anu- 
lează prin aceasta, tocmai ceeace deosebeşte o afirmare justă 
de una arbitrară şi nejustificată, îşi anulează însăşi posibili- 
tățile fundării cunoaşterii, deci ale teoriei în genere, ale ştiinţei. 
Aceasta din punct de vedere subiectiv, dar nu al subiectivității 
individuale, nici al condiţiilor reale, cari îşi au rădăcinile în 
speciile schimbătoare ale esenței care judecă, (de pildă cea 
omenească), căci sunt condiții ideale ale subiectivităţii în 
genere. Aceste condiţii, Husserl le numeşte noetice spre a le 
deosebi de cele obiective, pe cari deocamdată le numeşte con- 
diții logice. El deosebeşte teorii false, absurde, logic şi noetic 
absurde şi în sfârşit teorii sceptice, implicând un relativism 
inadmisibil. E ceeace s'a întâmplat cu ştiinţa la sfârşitul vea- 
cului trecut. Căci nu de un scepticism metafizic e vorba aci, 
aşa cum se face ades confuzia din pricina echivocității terme- 
nilor obiectiv-subiectiv, ci de un scepticism dedus din subiec- 
tivitatea conştiinţei biologice, empirice, deci din „legile psi- 
hologice”. 

Relativismul consecutiv e numit de Husserl „relativisne 
individual? (amintitor de forma sofistă) iar când se socotește 
că „omul în genere (că specia om) este măsura tuturor lu- 
crurilor”, relativism specific. 

La aceasta duce inevitabil orice concepţie psihologistă a 


nimic mai dificil pentru cel întrebat (în afară de cazurile de maximă depăr- 
tare pe scara gradării), decât să „se pronunţe” precis. În asemenea condiţii, 
devine de mirare, nu că s'a ajuns la „axioma“ principiului contradicţiei, 
printr'o generalizare a faptelor, cum afirmă J. St. Mill că ar fi cazul, cică, 
dimpotrivă, principiul contradicţiei nu a fost infirmat tocmai printr'o gene- 
ralizare a faptelor, care îngădue acte contradictorii simultane în conştință. 


1) Los. Unt. I. pag. 110, 

logicei, care prin renunţarea la condițiile apriori ale subiecti- 
vităţii, renunță şi la posibilitățile oricărei teomi în genere. 
Căci dacă un scepticism individual e prea „obraznic” ca să 
mai poată fi susţinut astăzi, „scepticismul antropologic” care 
domină ştiinţa pozitivistă empirică (pe la 1900) nu e mai 
puțin antiştiințific. 

Constituţia unei specii e un fapt, din fapte însă nu pot 
eşi decât fapte. A întemeia adevărul pe constituţia unei specii, ` 
este a-i da şi lui caracterul de fapt. Aceasta este absurd. Fap- 
tele sunt individuale, deci determinate în timp, 2+2=4 este 
însă un adevăr valabil, nu numai pentru speța omenească, ci 
şi pentru „zei ori îngeri”, căci ceeace este adevărat este ade- 
vărat în mod absolut, este adevărat în sine. Numai când se 
confundă două lucruri fundamental deosebite, „judecata în sen- 
sul de conţinut al judecății” (Sachverhalt), deci de unitate 
ideală, absolută, şi judecată în sensul de act al judecății, 
care e real şi individual!), se poaie ajunge la o astfel de 
relativizare „antropologistă”, care nu ar mai permite o filo- 
sofie „als strenge Wissenschaft”. 

Altă consecință absurdă a deducerii adevărului din con- 
stituția general omenească, e că dacă nar exista o asemenea 
constituție n'ar exista nici adevăr. Teza acestei afirmații este 
absurdă, pentrucă propoziția „nu există adevăr”, devine egală 
cu propoziția „este adevărat că nu există adevăr”. 

Şi dacă în adevär speța omenească ar dispare, ar dispare 
şi adevărul? (altfel decât în dependenţa cauzală). Mai departe, 
relativitatea adevärului, ar duce la relativitatea existenței lumii. 
Căci lumea nu e nimic altceva, decât unitatea obiectivă, în- 
treagă, care corespunde sistemului ideal al tuturor adevăru- 
rilor faptice, şi e nedespărțită de el. Nu se poate subiectiva 
adevărul, şi să se lase o valabilitate absolută obiectivului său, 
care nu există decât dacă există adevărul. 

Insfârșit, sâmburele esenţial al reproşului e în constatarea, 
că relativismul este în contradicţie evidentă cu evidența exis- 
tenței nemijlocit intuitive, anume cu evidenţa „percepției ın- 
terne”. 


1) Log. Unt. I pag. 116—120. Dın confuzia acestor două planuri 
de existenţă s'a ajuns să se vorbească de „logica primitivilor“, ori „logica 
copiilor“. De altfel fenomenologia n'a împiedicat pe O. Spengler să publice 
ulterior teoria ciclurilor culturale cu „adevărul“ relativizat istoric, orí o 
parte din fizica modernă să echivaleze principiul cauzalității cu principiul 
indeterminării relaţiei cauzale, fără să mai vorbim de logica psihologică, 
atât de comentată, ori de estetica psihologică. . 

-Pe de altă parte, psihologismul confundă necesitatea su- 
biectivă „a convingerii”, cu alte feluri de necesitate, în deosebi 
cu necesitatea apodictică proprie felului specific al conștiinței 
în care se constitue perceperea certă a unei legi, sau a unui 
dat conform legii. O esenţă este astfel constituită incât, indi- 
' ferent de condiţiile ei fizice şi psihologice, ea este general 
valabilă. Conţinutul de judecată 4+3=7 este valabil chiar dacă 
a fost găsit la maşina de calculat, chiar dacă nu e nimeni 
să ia act de el, chiar dacă speța omenească ar dispare, chiar 
pentru îngeri şi zei, indiferent ce metodă ar întrebuința ei, ca 
să ajungă la acest rezultat. Psihologismul confundă „genera- 
litatea" (Allgemeingiiltigkeit: gültig für alle) cu adevărul o- 
biectiv, confundă credinţa că un lucru e, ori poate fi, cu e- 
vidența apodictică (Die Einsicht in prăgnantem Sinn des Wor- 
tes) a incompatibilităţii (Nichtzusammenwabhrseins) principiilor, 
propoziţiilor contradictorii. 

Autenticul principiu al contradicţiei este tocmai legea a- 
cestei incompatibilităţi. Evidenţa apodictică se întinde apoi 
şi asupra unei entități practice psihologice, avem deasemeni 
convingerea, că două „judecăți (Urteile) cu conţinut contra- 
dictoriu, nu ar putea exista împreună în așa mod, ca ele să 
poată cuprinde numai subt unghiul judecății, ceeace e dat cu 
adevărat în intuiţia inițială” 1). 

Dar esența „evidenţei” trebue just înţeleasă, ca fiind 
trăirea unei unităti ideale, nu ca trăirea unui dat individual 
concret. Nu e un sentiment al necesității psihologice (real, şi 
care işi are condiţiile lui naturale: concentrarea interesului, 
oarecare prospeţime spirituală, exerciţiu, etc.), care ar admite 
formula aceasta: două persoane încearcă aceleaşi sensaţii, dar 
sunt în mod diferit afectate. „Evidenţa este trăirea (das 
Erlebniss) adevărului însuşi care e unitatea ideală a dnei 
multiplicităţi infinite şi nelimitate (în posibilitatea ei) de for- 
mulări juste de aceeaşi formă şi materie”. „Jede Wahrheit 
ist eine ideale Einheit zu einer der Möglichkeit nach unen- 
dlichen und unbegrenzten Mannigfaltigkeit richtiger Aussagen 
derselben Form und Materie” 2). 

Că evidenţa nu este natural-psihologacă, o dovedeşte fap- 
tul că ea există acolo unde trăirea ei este în această formă 
imposibilă. Sunt numere de zeci de cifre, şi sunt adevăruri 
în legătură cu ele. Nimeni însă nu poate să-şi închipue cu 

1) idem 91. 

2) idem 187, 

adevărat acele numere, nici să execute real adunările, înmul- 
ţirile lor, etc.. . 

Dacă am accepta teza psihologistă şi nam accepta na- 
tura apodictică a evidenţei, n'ar mai fi posibilă nici o afir- 
maţie rațională, căci simplul acord psihologic ne-ar rămâne 
neştiut, de altfel în genere nu am mai şti nimic. Fără con- 
vingere, nu există „ştiut” (Wissen). Legile logice nu sunt 
psihologice, reale, ci sunt legi ideale, care se fundează în 
mod pur, in sensul (im Sinne, im Wesen, Inhalt +) conceptelor 
adevăr, principiu, obiect, structură, relaţie, articulaţie, etc., 
adică în sensul conceptelor care sunt bunul ereditar al tuturor 
ştiinţelor, fiindcă ele reprezintă categoriile, prin care se con- 
strueşte știința ca atare, conform conceptului ei. Legi de acest 
fel (ideal) nu pot fi stânjemte de nici o afirmaţie teoretică, 
de nici o argumentare, de nici o teorie, nu pentrucă acestea 
ar fi false, ci fiindcă ar fi contradictorii în sine. O afirmaţie 
„se anulează în ea însăși” (hebt sich selbst auf), este „logic 
contradictorie”, atunci când conţinutul ei deosebit contrazice 
ceeace solicită general propriile ei categorii semnificative (was 
die ihm zugehorigen Bedeutungskategorien allgemein fordern). 
Deci in sensul acesta pregnant orice teorie e contradictorie lo- 
gic, dacă deduce principiile logice din fapte, contrazice con- 
ceptul de „adevăr, care se fundează în simplul conținut al 
conceptului” şi de adevăr cu existenţă supraindividuală (iiberin- 
dividuelles Dasein 2). 

Dar asemenea concepte, din care se construesc legile 
ideale, nu au o sferă empirică. Cu aite cuvinte, nu pot să 
aibă caracterul conceptelor simplu universale, a căror sferă 
se compune exclusiv din indivizi faptici (tatsachlichen), ci 
trebue să fie autentice concepte generale a căror sferă 
se compune din indivizi (Einzelheiten) ideali, din specii 
autentice. De aceea propoziţiile (Sätze) pur conceptuale nu 
afirmă nimic despre real. Chiar acolo unde e vorba de 
judecăţi, nu e vorba despre judecăţi ca experiență reală (als 
reale Erlebnisse), ci e vorba de judecăţi în sensul semnifi- 
-caţiilor enunţiative (Aussagebedeutungen), în specie. 

Relaţiile ideale şi legile ideale, alcătuesc un imperiu pro- 
priu. Acesta se constitue în judecăţi (Sätze) pur generale, 


1) Dăm paranteze husserliene, anume ca să se vadă cât de departe 
“sunt Log. Unters, de structura de mai târziu a fenumenologiei pure, 
2) idem pag. 123. 

construite din „,concepte”, care nu sunt conceptele clasificatoare. 
(Klassenbegriffe) de acte psihice, ci concepte ideale, concepte 
esențiale (Idealbegriffe, Wesenshegriffe), care îşi au temeiul 
concret în asemenea acte, adică în corelatele lor obiective. 

Adevărul care e numit după Pythagora „numărul trei”, şi. 
cele asemenea lui, nu sunt unităţi empirice sau clase de indi- 
vidualități, ci sunt obiecte ideale, pe care le sesizăm printr'o 
„experiență pură” în actele corelate ale numărării, ale jude- 
căţii evidente 1). 

În acest sens, domeniul de cercetare al logicei pure, este. 
analog cu acela al matematecei pure, rezultat al „ideației. 
De altfel, mulţi logicieni (Lotze, Riehl) le consideră științe 
„Surori”, ori chiar socot că aritmetica nu se ocupă cu numă- 
rarea, cu numerile ca prezentări concrete, ci cu numerele ca 
„individualități ideale”, ca specii de treapta cea mai de jos. 
In acest sens, cifra trei nu este o numărare a lui 3 a mea 
ori a altcuiva — nu e o reprezentare 3 — a mea oria 
altcuiva — ci e mai curând specia ideală a unei forme (ideale 
Spezie einer Form) care îşi are cazurile individuale concrete. 
în anume acte de numărare, în sfera colectivului constituit. 

Din cauza asta propoziţiile aritmetice nu spun nimic des- 
pre „ceeace se află în simpla noastră reprezentare despre nu- 
mere”. Ele se ocupă mai curând cu numere şi coligări de 
numere, exclusiv, într'o puritate abstractă, în idealitate. Prin- 
cipiile acelei „aritmetici universale” (ale nomologiei, am putea: 
zice), sunt legi care se fundează pur în esenţa ideală a ge- 
nului număr. 

Ca şi în logica pură, psihologia şi ştiinţele de fapte nu. 
au ce căuta aci, cercetarea procesului gândirii este inoperantă.. 

6. — Am căutat să redăm cât mai fidel acea atât de 
cunoscută „Prolegomena”" » care cuprinde aproape tot tomul I, 
cu multe simplificări şi lăsând la o parte chiar şi refutația: 
logicei concepute pe temeiul „principiului economiei gândirii”, 
fiindcă prin acțiunea ei critică, aşa cum am spus, această intro- 
ducere delimitează domeniul logicei şi constitue datele limi- 
nare ale unei precise înțelegeri a fenomenologiei. Întâlnim 
aci nu numai 0 poziție nouă, dar şi delimitări cari aveau să. 
rămâie și in teza transcendentală: „existența supraindividuală”, 
esența, conceptul de esențialitate, evidenţa apodictică, conceptele: 


1) idem pag. 186-187. 

de ideal, ireal, adevăr absolut, etc., care sunt forme primitive £) 
ale structurii esenţiale şi specifice ale fenomenologiei. 

Adevărul este însă că, aşa cum spune Husserl, referin- 
du-se la Hume „a îndeplini o discriminare importantă din 
punct de vedere al teoriei cunoaşterii, nu înseamnă încă a 
sesiza just şi esenţa ei din punctul de vedere al teoriei cu- 
noaşterii” 2). Toate generalitățile enunțate în Prolegomena, sunt 
destul de vagi, neprecis formulate, deci un motiv explicabil 
pentru rătăciri disidente şi pentru critici, în anume sens îndrep- 
tăţite, astfel drumul până la prinderea esenţelor transcenden- 
tale e întradevăr lung, iar precizările pe cari le încearcă să 
le aducă în constituirea logicei pure, în sensul vederilor enun- 
fate, în tomul II, deşi nu părăsesc terenul câştigat în intro- 
ducere, şi deși îl îmbogăţesc cu zone noui, sunt lipsite de 
perspectiva precisă, ba dimpotrivă, dau apă la moară disiden- 
telor şi interpretărilor nedorite de el, extremiste. Regretăm că 
nu putem tace o expunere măcar sumară, a acestui tom, spa- 
iul nu ne-ar îngădui-o, deşi avem convingerea că ar folosi 
cercetătorilor ca să evite o înţelegere greşită dăunătoare a fe- 
nomenologiei pure. Cum însă asupra celor pozitiv câştigate, 
Husserl revine în lucrările ulterioare, pe care le vom cerceta, 
să notăm aci, punctele care au dus la confuzii şi controverse, 
după ce vom fi expus sumar planul lucrării. 

7. — „Logica pură”, cel puţin în forma inițială din Log. 
Unt., va fi o reformă încercată de un matematician, care are 
revelaţia adevărului în ştiinţa lui particulară, dar care doreşte 
o lumină cât mai adâncă în toată problematica formală a ade- 
vărului în genere. Din deprinderea de a cobori până la datele 
originare, până la axiome, Husserl îşi propune în tomul 
doi, o cercetare mai adâncă „a fenomenoloşiei, şi a teoriei 
cunoaşterii”, implicând „fixarea categoriilor” pure de semnifi- 
cație; categoriile pur obiective şi complicațiile lor legale. A- 


1) In prefața celei de a doua ediţii, Husserl găseşte totuş că s'a o- 
rientat prea unilateral după conceptul „Verites de raison", în expunerea a-~ 
devărului în sine, dar aceasta priveşte doar explicaţia, pentrucă poziţia 
sa rămâne valabilă şi pentru teza transcendentală. 

2) In acest sens înir'altă lucrare a noastră am căutatsă arătăm că o 
atitudine conceptuală nu înseamnă insă şi o concepție sistematică, deşi se pot 
referi ambele la o poziţie identică. Sunt lucruri pe care o „Fenomenologie 
a explicaţiei“ nerealizată până astăzi, ar urma să le lămurească complect şi 
distribuitiv, Atunci se va vedea că un „sistem“ nu se poate explica numai prin 
comentarii şi referinţe atitudinale, ci printr'un concret al datelor lui originare, 
în care coordonatele sunt date într'un analogon strict. Este demersul pe care 
îl incearcă chiar expunerea de față în dorinţa de a rămâne ea însăşi în 
cadrele fenomenalogie:, 

ceasta ar constitui întâia problemă generală a Logicei pure. 
Cea de a doua să fie cercetarea „legilor şi teoriilor” care se 
fundează prin aceste categorii; tar cea de a treia însfârşit, ar 
fi „o teorie a formelor posibile teoretice”, (,,o teorie a teo- 
rilor posibile), adică „teoria pură a multiplicifății” (reine 
Mannigfaltigkeitslehre). Logische Untersuchungen își iau asu- 
pra lor numai cea dintâiu dintre aceste probleme constitutive, 
aceea a unei analize a datelor fundamentale, Ideia constitutivă 
a unei logici formale, pure. 

El realizează această analiză esențială, cu o putere de 
pătrundere şi cu o subtilitate care-ţi dă impresia că au fost 
rareori atinse în filosofie, și de pildă analiza sensurilor ter- 
menului ,,Vorstellung”” poaie sta desigur alături de analiza ter- 
menului de „,Begritf” din Critica rațiunii pure a lui Kant. 
Pornnid dela relaţiile empirice ale „trăirilor” (Erlibnisse) 
de semnificaţie, caută să lămurească mai întâiu termenul 
echivoc de „expresie”, arătând care sunt deosebirile esențiale 
(fie logice, fie fenomenologice), care aparțin aprioric expre- 
siilor, cu alte cuvinte, legile apriorice ale semnificaţiilor. Şi 
aci face distincţia rămasă aproape clasică, anume că în 
orice expresie sunt date multiple: datul fizic (physische 
Seite) şi trăirea psihică (psychische Erlebnisse), cu fluxul 
intenţional. 

Apoi deosebește încă între actul de a comunica (was er 
kundgibt) şi între actul de a semnifica (was er bedeutet); şi 
jarăsi în ceeace priveşte semnificaţia însăşi, între was er be- 
deutet (adică e vorba de conţinutul reprezentării nominale) 
şi de ceeace e numit (Gegenstand der Vorstellung). Pe de altă 
parte, expresia ca atare în afară de „sunetele ei’, are drept 
esențiale, două soiuri de acte: actul simplei semnificații, carg 
pune doar intențional, dar gol (leer) ceva, şi actul care într'un 
mod sau altul împlineşte, realizează, (erfüllt, bestätigt, be- 
kräftigt), intenția, ceeace e vizat, într'o sinteză specifică, în 
intuiţie (în Bedeutungverleihender Akt, iar în al doilea Bedeu- 
tungerfiillender Akt, actul cunoaşterii însuşi, dat în primul caz 
anschauliche Fille1), toate deosebiri de mari consecințe pentru 
fenomenologia însăşi. Să se reţie însă, că aci, termenul „„Akt” 
nare nici o legătură cu actul luat în sensul clasic, etimologic. 

In deosebi, l-a preocupat pe Husserl, conţinutul ideal, 
intențional, al actelor logice așa numita de el obiectitate 


1) Log. Unt. vol. II pag. 31, 32, 34, 39. 

(Gegenstandlichkeit) ca să o deosebească de obiect în sensul 
real, cu toată problema sensului deosebirii dintre obiectele reale 
şi cele intenționale, unitatea ideală a speciei, lunpezirea ideii 
de adevăr în relaţie cu ideia evidenţei în judecată, ca și cla- 
rificarea conceptelor categoriale, dătătoare de formă (cone- 
xiunile categoriilor logice şi noetice). „„Întenţiile obiectivante” 
(treptele şi modalităţile sintezei evidenţei), impreună cu funda- 
mentalul capitol (contribuţia originală, revoluţionară oarecum 
a lui Husserl) după intuițiile sensibile, despre intuițiile gene- 
ralului şi iniuițiile categoriale (ale conţinutului judecăților, 
„Sachverhalt? de unde apoi atât de aprig discutata Wesen- 
schau, respectiv Wesenserschauung, cu aprioricul formal şi a- 
prioricul material), ne dau cheia fenomenologiei transcendentale 
aşa cum dealtminteri i-au dat-o lui Husserl însuși. 

8. — E “necesar să arătăm însă, că Logische Untersu-- 
chungen nu oferă, după cum de altfel precizează autorul, un 
„sistem de logică”, ci doar pregătirea unei „logice filosofice”, 
explicată din izvoarele fenomenologiei. 

În întregul ei, tema structurei constitutive va fi reluată: 
mai intâiu sumar, în primul capitol din Ideen şi apoi. târziu, 
sistematic, analitic, în ‚Formale und Transzendentale Logik”, 
în prima parte pe care o dedică tot „logicei obiective, for- 
male, apophantice”. Astfel după ce explicitează termenul „a 
gândi”, de unde reținem mai ales formula care ni se pare 
definitivă: „gândirea în înțeles larg (este) o trăire cure con- 
stitue un sens” 1) (sinnkonstituierendes Erlebniss), reia în formă 
nouă, esența formalului, deosebind mai precis între aprioricul 
analitic formal şi aprioricul sintetic contingent (material); a- 
cesta dedus din faptul că „raţiunea însăși și în deosebi ra- 
țiunea teoretică, e un concept al formei” (Formbegritf) 2). 
Ca să dăm un exemplu în această privinţă, vom spune că „o 
iudecată apriorică desprd „tonuri în genere” este doar un 
„aprioric contingent”, pe când o judecată apriorică despre 
„conținuturi în genere” este un aprioric formal. 

Dacă ne mărginim la raţiunea care judecă (Urteilende 
Vernunft), atunci putem socoti logica drept însăși desfășurarea 
(Selbstauslegung) raţiunii pure 3). Pe de altă parte, cum am mai 
arătat, ca orice ştiinţă apriorică, logica e chemată şi la func- 
țiuni normative, practice, dar aceasta nu interesează aci. 


1) F. und Tr. Log. 19, 
2) F. und Tr. Log. 25-26. 
3) F. und Tr, Log. 27. 

Descriind structurile logicei formale, Husserl îşi propune 
întâi să expliciteze esenţial cele trei trepte, din ce în ce 
mai înalte ale ei, ca discipline analitice deosebite: a) Teoria 
formelor pure ale judecăților (sau cum o numea în Log. Unt. 
gramatica logicei pure), care priveşte doar șimpla posibilitate 
a judecăților ca judecăți (Möglichkeit von Urteilen als Ur- 
teilen); b) Logica fără contradicţie, (ITonsequenzlogik, Logik 
der Wiederspruchslosigkeit), disciplină menită să cerceteze 
formele şi „legile esențiale”, care condiționează în mod pur 
„lipsa de contradicţie” internă şi externă a judecăților, care pun 
probleme ale consecvenţei ori inconsecvenţei, „in forma” numai, 
fără să se întrebe de adevărul ori neadevărul lor, deci Teorie 
a sensului (Sinneslehre) 1). 

O teaptă mai înaltă a Logicei formale, ar fi depăşirea 
purei analitice, într'o logică a adevărului (Wahrheitslogik), co- 
relată cu „Logik der Konsequenz”, care îi e baza însăş; şi 
care ar reprezenta orientarea dela forma pură la obiect real. 

9. — În sfârşit, spune Husserl, treapta cea mai înaltă 
a logicei formale, ar fi așa zisa „Teorie a multiplicităţii”, 
(Mannigfaltigkeitslehre) prevăzută şi ea în planul inițial al Log. 
Unt. ca o „teorie a formelor de teorii posibile”, a cărei temă 
este să descrie în fotalitatea lor, sistemele de judecăţi, care 
fac posibilă unitatea unei teorii deductive. Obiectiv, apare aci 
„conceptul întregului” (Totalbegriff) pe care matematica îl 
are în vedere, fără nici o desfăşurare determinată, sub titlul 
de multiplicitate şi care este „conceptul formei” (Formbegrift) 
unui domeniu de ştiinţe deductive. „E un domeniu care e deter- 
minai numai şi numai prin aceia că e supus unei teorii de o 
„anumită formă”, adică pentru obiectele sale, sunt posibile 
anumite conexiuni (Verknüpfungen) care supuse unor „anu- 
mite legi”, stau sub forma determinată. In ceeace priveşte 
„materia lor”, aceste obiecte sunt nedeterminate” 2). 

Rolul acestei teorii a multiplicităţii, e între altele să ex- 
plice expozitiv şi- sistematic, aproape infinitele forme de teorii, 
şi deasemeni, să recunoască teoretic, multiplele forme de teorii, 
de această specie, drept cazuri particulare ale generalităţilor 
formale de trepte şi mai înalte (aber auch mannigfaltige Theo- 
rienformen dieser Art, theoretisch als Einzelheiten höherer Form- 
allgemeinheiten- zu erkennen), deasemeni să desluşească Ideea 


1) F. und Tr. Log. 46-47, 
2) F, und Tr. Log. 79. 

de ordinul cel mai înalt al unei forme de teorie în genere, 
a unui sistem deductiv în genere, într'o teorie sistematică, în 
formele ei particulare şi determinate 1). Cazul particular, care 
ar putea fi luat drept model pentru cele de mai sus, e geo- 
metria lui Euclid, care a şi călăuzit matematicile spre acea 
„teorie a multiplicității, proprie lor”, şi al cărei ideal, dacă 
ar fi “să se realizeze, ar urma să deriveze dintrun sistem de 
axiome, ultim, ireductibil, în deducție pur silogistică, întregul 
sistem infinit al geometriei spaţiului, „adică ne-ar destăinui teo- 
retic şi deplin, esența apriorică a spațiului”. 

Problema unei lămuriri radicale a relaţiilor dintre logica 
formală şi matematica formală, îl preocupă în deosebi — după 
cum & si explicabil — pe Husserl, şi el vede o definitivă 
lămurire a sensului de ‚matematici pur formale” (inclusiv sı- 
logistica formală pură) în determinarea acesteia, ca o pură 
analitică a lipsei de contradicţie. De altfel, el unifică logica 
pur formală, cu toate disciplinele ei: teoria formelor judecății, 
teoria logicei lipsei de contradicţie într'o analitică apophantică 
atotcuprinzătoare, în deea acelei Mathesis Universalis, inițiate 
de Leibniz, atrăgând luarea aminte că numai conceptul de 
formă goală (Leeruniversum) al matematicilor moderne, per- 
mite azi acest lucru, -,,căci matematica antichității, nu ajunse 
la ideia de formă pură în aceste discipline” 2). 

Pe de altă parte, o cercetare esenţială ne arată că posi- 
bilitatea acelei discipline, pe care am numit-o Wahrheitslogik, 
e datorită unei „Ontologii formale”, ca o știință apriori despre 
obiecte în genere. Aci întâlnim din nou geniala determinare 
a lui Husserl despre „obiectităţile categoriale”, de ceeace ea a 
numit „,Gegenstândlichkeit”, obiect al intuiţiei esenţiale formale. 

„Kategorial geformte Gegenstăndlichkeit, das ist kein apo- 
phantischer Begriff, sondern ein ontologischer” 3). Dar despre 
ontologia formală şi materială, va mai îi vorba în ex- 
pozeul nostru. Cu acestea am terminat expunerea sumară 
a logicei formale „„obiective”, pe care o schiţase abia în Log. 
Unt., însă Husserl o socoate cu totul insuficientă chiar în 
această formă complectă şi înţelege să fundeze o logică trans- 
cendentală, despre care vom vorbi după expunerea descriptivă 
„Ssubiectivă” (şi se va vedea în ce sens) a filosofiei idealis- 
mului transcendental. 


1) F. und Tr. Log. 80. 
2. F, und Tr. Log. 70. 
3) F. und. Tr. Log. 129. 

10. — Revenind acum la incertitudinile care l-au dus la 
Cercetările logice, putem spune că golul pe care l-a găsit 
Husserl în această zonă a fundării logicei, în zona cea mai de 
dedusubi a cunoaşterii şi a expresiei, sa dovedit atât de puţin 
explorat, atât de nebănuit, încât încercările de delimitare au 
condus la o nouă disciplină, intercalată între psihologia tra- 
diţională şi logica formală, cel puţin asta pare să fi fost 
prima lui soluţie, în Logische Untersuchungen, şi în orice caz, 
aceasta este forma în care „Fenomenologia apare în această 
lucrare. 

Menită în gândul dintâi, să salveze idealitatea matematică 
şi apoi cea logică, noua disciplină a trebuit să îmbrăţişeze 
treptat tot domeniul cunoaşterii, întrun mod atât de revolu- 
ționar; că a influenţat aproape toată filosofia contimporană. Dar, 
pe de altă parte, deosebirea dintre fenomenologia cunoașterii, a 
expresiei şi a judecății şi o psihologie descriptivă a aceloraşi 
date psihice, a fost extrem de controversată, şi Husserl a 
trebuii să revie necontenit asupra ei, căutând un principiu unitar 
de explicaţie sistematică. 

Când în cele din urmă a ajuns la conceptul Reducţiei 
transcendentale, el a fost nevoit să recunoască insuficiența pri- 
mei forme şi a precizat cu regret, că „a indicat greşit în prima 
ediție a Log. Unt., Fenomenologia, drept o psihologie des- 
criptivă' 1). 

Nu e singura concesie pe care o face, ba e nevoii să 
atragă luarea aminte că în ediţia nouă a refăcut serios o parte 
din materialul primei ediţii şi, in deosebi, a căutat să pună 
terminologia la punct. În două sensuri pare-se, păcătuia cu 
deosebire prima formă a „,Cercetărilor logice”: întâiu printr'o 
considerare, când subiînţeleasă, dar adesea şi expresă a lucru- 
rilor” (Dingen) ca transcendente, iar pe această linie s'a des- 
voltat — susţinută şi de acea revoluționară „obiectivitate”,. o- 
rientarea către obiect — o disidenţă realistă în sensul aristotelic, 
dar mai ales, pe de altă parte, continua afirmare a esenței ade- 
vărurilor, ca o existenţă „,netemporală” „supraindividuală”, e- 
xistența esenţelor, necondiționate nici fizic, nici psihologic, a 
dus la ceeace s'a numit „realismul platonic” al lui Husserl, 
la o „„hipostasiere”” a esenţelor, analoagă existenţei reale a 
ideilor în concepția creatorului dialecticei idealiste. Dar dacă 
unora dintre elevii lui Husserl, această revenire modernă la » 


1) Log. Unt. I pas, XIII. 

temă clasică li s'a părut un câştig de preţ, şi au preferat să 
rămână pe această poziţie, chiar când erau desavuaţi, Husserl 
considera drept „răstălmăcire” deopotrivă „hipostasierea me- 
tafizică a generalului prin acceptarea unei existențe reale a 
speciilor în afară de gândire”, cât şi „,hipostasierea psihologică 
a generalului prin acceptarea unei existenţe reale a speciilor 
în gândire” t). Asta nu a împiedicat să fie îndârjit criticat de 
reprezentanţii neocriticismului. Pare-se că numai din pricina 
acestei „răstălmăciri”, evoluția lui Husserl spre un idealism 
transcendental a fost socotită de aceştia ca o întoarcere a lui 
spre idealismul transcendental în sens kantran. 

În realitate, cu condiția de a nu vedea în Logische Un- 
tersuchungen decât o lucrare pregătitoare, o încercare de cură- 
tire a terenului şi de fixare a câtorva elemente constitutive, 
aşadar, renunţându-se la prelungirea acestor date în sensuri po- 
sibile, dar nu reale, ni se pare excesiv să se socoată că Husserl 
a parcurs drumul dela realismul platonician la idealismul kan- 
tian. Dar asupra acestei chestiuni vom reveni în încheiere, căci 
sunt sensuri care se cer neapărat precizate. 

Ni se pare pentru moment necesar, să deducem învăţătura 
pe care pare să o fi tras Husserl din încercarea lui dea 
scruta şi de a expliciia elementele fundamentale ale cunoaș- 
terii. Anume, că nu poale exista explicaţie în această zonă, 
care să nu implice un sistem întreg, o vedere unitară despre 
lume, în quidditatea ei. Chiar atunci când s'a abținut, alții au 
prelungit pentru el liniile, şi în sensul nedorit de el. De altfel 
însăși insuficienţa terminologică e totdeauna efectul lipsei unei 
viziuni sistematice, totaliste. 

Astfel, putem deduce că în urmă el ajunge la convinge- 
rea că o „nouă ontologie? e necesară, că trebue găsită „o 
nouă dimensiune a existenței”, (a lui Sein), iar rezultatul 
cercetărilor lui îl constitue „Ideile despre o fenomenologie 
pură şi o filosofie Jenomenologică”, opera din 1913, despre care 
noi vom vorbi, desemnându-o sumar cu termenul „Ideen i 

11. — Înainte de a trece la cercetarea nouii lucrări, să 
indicăm sumar, măcar o parte „din materialul care rămâne din 
Log. Unt. nu numai valabil pentru fenomenologie, dar constitue 
chiar pragul ei adevărat. 

E astfel mai întâiu ceeace constitue aşa numitul primat 


epe epupee 


al intuitivității, prețuirea datului „în persoană”, a datului „el 


1) Log, Unt. II 121-122. 

însuşi” (selbstgebende) ca opus simplei semnificații, apoi 
ideia şi metoda obiectițății ideale ca şi obiectitatea cate- 
gorială (Gegenstândlichkeit) deopotrivă intenţionale, descoperire, 
care pornită din concepţia (psihologistă totuși) a lui Brentano, 
avea să lărgească în mod considerabil domeniul „existenţei 
în filosofie, ducând pe Husserl la deducţia fenomenologiei 
transcendentale. 

Tot aşa de interesantă apare prețuirea din ce în ce mai 
mult a Evidenţei, ca un atribut esențial al intenționalității, 
analiza ei sistematică constituind după Fink, singurul progres 
real dela acel „clara et distincta perceptio” al lui Descartes, 
încoace. 

Fundamentală pentru doctrina husserliană apare şi des- 
crierea atât de originală a formelor categoriale, cu corelatul 
revoluționar al intuiției categoriale, toate contribuind la ceea 
ce sa numit intuiţionismul lui Husserl. 

In afară de aceste contribuţii precise la desvoltarea ulte- 
rioară a fenomenologiei pure, Log. Unt. cuprind un material 
de specialitate, care le fac indispensabile cercetărilor logicei 
apophantice îndeosebi. 

Cum am spus, insuficienţa generală a acestor contribuţii 
era datorită faptului, că le lipsia un fundament teoretic unitar, 
că păstrau în definitiv pecetea de a-şi fi avut sursa în cer- 
cetări strict, am zice, local determinate, în matematicele su- 
perioare. | 

Faţă de precaritatea filosofică a poziţiei din prima ediţie 
din Logische Untersuchungen, noua formulare din Ideen apare 
mai cuprinzătoare, şi în acelaş timp „radicală. Desigur că 
această purificare implică reale dificultăţi, care socotim că vor 
fi uşor de trecut, acum când cetitorul posedă sensul existen- 
tei ideate. 

12.--- Am spus că față de Logische Untersuchungen, po- 
ziția filosofică a lui Husserl capătă în noua lucrare un caracter 
„radical”. Depărtarea de realitate, de lumea faptelor naturale, 
pe care o solicită cetitorului său în considerarea trăirilor inten- 
jionale, va fi generalizată în aşa măsură, încât „experienţa 
pură”, care era corelată cu experiența empirică, în reducţia 
eidetică este universalizată, nu se vor mai suspenda pe rând 
şi întâmplător „faptele”, ci totalitatea lumii reale va fi pusă 
în suspensie, şi încă nu numai atâta, dar conștiința empirică 
întreagă va fi purificată ca să se obţină câmpul pur al con- 
științei transcendentale. 

În acest sens, fenomenologia devine „,o teorie eidetică des- 
criptivă (deskriptive Wesenslehre) a actelor pur transcenden-- 
tale, în poziţie fenomenologică”. 

Această suspendare a existenţei lumii reale, folosită ca 
o metodă în procesul de cunoaştere, am mai întâlnit-o fără în- 
doială. Ea este la temelia filosofiei moderne. Intr'un anume 
sens, şi lot are dreptate Husserl când tăgăduește că s'a întors 
la idealismul kantian, fiindcă el pretinde că s'a întors la sursa 
însăși a filosofiei kantiene, la acel „cogito” care stă deopotrivă 
la baza * idealismului filosofic modern, ca şi la baza raționa- 
lismului scientist al acestei epoci. 

Punctul de plecare şi-l alege Husserl metodologic, în 
dorința de a da ştiinţei o bază sigură, un sistem corelat care 
să permită o nouă organizare a ştiinţei „pe un fundament 
absolut”. 

„Ca punct de plecare, luăm conştiinţa într'un sens preg- 
nant şi în primul rând prezent”, pe care îl indicăm în modul 
cel mai simplu prin ,Cogito” cartesian. După cum se știe, Des- 
cartes lua aceasta într'un sens foarte larg, care cuprindea sen- 
surile: „eu percep ,eu îmi amintesc, eu îmi închipui, eu judec, 
simt, doresc, etc.” 1). : 

13. — Husserl, însă, nu se va opri, asemeni lui Descar- 
tes, la evidența dobândită ñn acest act originar, pentruca după 
modelul acestei evidențe să judece despre existența altor con- 
cepte şi să se călăuzească în întreg ţinutul cercetărilor lde 
fundare a ştiinţei şi filosofiei. El înţelege să rămâie metodic- 
în fluxul actelor pure, „în toată deplinătatea concrețiunei lor”, 
aşa cum apar în implicaţiile esenței lor proprii, și în acest 
sens „concret e desigur mai aproape de subiectivismul lui Da- 
vid Hume, decât de oricare altă filosofie. 

Aceasta e cu putință, căci fiecare trăire (Erlebniss) a 
fluxului, pe care îl întâlneşte privirea reflexivă, are o esenţă 
proprie, care poate fi intuită, are adică un conţinut pur, care 
poate fi observat în particularitățile lui înseși 2). 

Ceeace rămâne fn acelaş timp neobservat în particula- 
ritatea lui însăşi, ceeace nu e lanţul continuu al lui „das wache 
Ich”, deşi tot Erlebniss intenţioral este modul de inacfualitate 
al conştiinţei, simplul potențial, ca opus modului actualități, 
„explicitatalui”. 

Această operaţie a suspendării lumii reale, această „epoche”, 


1) Ideen pag. 61. 
2) ideen pag, 61. 

2poxî, care părea destul de uşoară, prezintă totuşi dificultăţi 
atât de mari, încât nici măcar nu pot fi bănuiie înainte de 
o cercetare a condiţiilor liminare. Husserl consacră o mare 
parte din această întâie carte, unor „cercetări pregătitoare”, 
care constau în analize împinse până la limita nuanţărilor po- 
sibile. De altfel, este destul să arătăm că enunţarea cuprinde 
termenul „lumea reală”, a cărui determinare înfăţişează greu- 
tăţi neînchipuit de mari, pe cari filosofia universală a încercat 
zadarnic până acum să le depăşească. 

Husserl sfârşeşte prin a creia o nouă dimensiune a exis- 
tenței (a lui Sein) şi ca atare fenomenologia e de fapt o 
„nouă ontologie”, dar tocmai pe calea aceasta „fenomenologia 
“pură” a stârnit cele mai vii întâmpinări. Cum am spus, o 
întreagă serie de cercetări preliminare au fost necesare pentru 
pregătirea acestei soluţii filosofice, de altfel unele încep încă, 
mai ades cu altă terminologie, din „Logische Untersuchungen”. 

14. — Astfel, împrumutând dela Brentano, care şi el îl 
luase dela scolastici, conceptul despre intenționalitate, Husserl 
„deosebeşte în orice dat psihic un aci şi un obiect al actului. 
Orice reprezentare, implică astfel un act deoparte, iar de cea- 
laltă ceeace a „vizat (gemeint) în acest act, reprezentatul 
însuşi. Orice dorință implică actul dorinţei deoparte şi ceeace 
e vizat în această dorință. Această „intenţionalitate””, care la 
Brentano şi la ceilalți caracterizează toate actele psihologice, 
însă în înţelesul psihologist naturalist, trecută acum în planul 
esențialităților, va constitui una din temele constitutive ale fe- 
nomenologiei. În această desluşire despre act şi conţinutul lui 
corelat, îşi află temeiul cele mai de seamă operaţii fenome- 
nologice: orientarea spre obiect (care a influenţat toată ştiinţa 
contemporană) şi unde se întâlneşte Husserl cu urmaşii lui 
Bolzano, ca Meinong, etc., structura semnificaţiilor, structura 
sferelor de conștiință (paralelismul noetic noematic) şi însăşi 
această „epochè”. 

Deci, de vreme ce obiectul e transcendent propriei lui 
percepții, a exista, nu înseamnă acelaş lucru pentru actul de 
conşiiinţă şi pentru ceeace e dat în el, ci dimpotrivă lucruri 
„diferite, de consecinţe hatăritoare, pentru destinele fenomeno- 
logiei. De o parte actul de conştiinţă transcendentală însăşi, 
are existență absolută, o unitate care nu admite nici dedublări, 
„nici nuanţări”” (Abschattungen), nici prezenţă reprezentativă 
(sie stellt sich nicht dar). Percepția ei — fiindcă toate 
Erlebniss-ele sunt conştiente — este o simplă privire (Er- 

schauen) a unui ce, care în această percepție este dat ca 
absolut, nu ca un dat identic într'o serie de fenomene. Per- 
cepția aceasta nu are „laturi? care s'o înfăţişeze succesiv şi 
felurit. Pot gândi despre ea adevărat sau fals, dar ceeace & dat 
în fiecare privire asupra ei este acolo, cu calitățile ei, cu 
intensitatea ei1). 

Caracteristica actului intentional într'o percepție, este în 
acelaş timp şi caracteristica întregei conştiinţe. Intenţionalitate, 
existenţă absolută, lipsă de nuanţări (Abschattungen), caracte- 
rizează în totalitatea ei conştiinţa, iar obiectul ei intenţional 
este de o parte: percepţia externă, de alta, ceeace e dat ca 
obiect în conştiinţă însăşi, în analogie modificată cu existenţa 
transcendentală. 

15. — Cu totul diferit este modul de a exista al obiec- 
tului actului intenţional, în percepţia externă. 

Aparține percepţiei transcendente ca obiect (Dingwahrneh- 
mung) şi aceasta constitue şi necesitatea esenţială a ei (Wesen- 
snotwendigkeit) să fie dată cu oarecare „inadecvare”. Deci nu 
poate fi înfăţişată decât dintr'o parte (einseitig), ea e dată 
în simple moduri de apariţie (Erscheinungsweisen care la Hus- 
serl nu înseamnă ,fenomene”), în mod necesar ea cuprinde 
un sâmbure (ein Kern) de reale înfățișări înconjurat de un 
orizont impropriu de ceeace a „dat împreună” (Mitgegebenheit) 
şi într'o mai mare sau mai mică nedeterminare. În dieser Weise 
in infinitum  unvollkommen zu sein, gehört zum unaufheb- 
baren Wesen der Korrelation Ding und Dingwahrnehmung... 
kein Gott kann daran etwas ändern, sowenig wie daran dass 
1+3=4 ist?)... 

Aceste moduri în care e dată percepția externă sunt 
valabile şi în „modificările reproductive”, dar în feluri mo- 
dificate: („„Dingliche  Vergegenwărtigungen,  Vergegenwărtigen 
durch Darstellungen, wobei die Abschattungen selbst, die Auf- 
fassungen und so die ganzen Phänomene durch und durch re- 
produktiv, modifiziert sind”)... 

De altfel, chiar Errlebniss-urile au reproduceri şi acte 
de intuiție reproductivă, şi anume în reactualizare cu refle- 
xiune despre reactualizare. Fireşte, nu se întâlnesc aci şi nuan- 
țări 3), căci trăirile „schatten sich nicht ab”. 

Se înţelege acum că obiectul intenţional al percepţiei nu 


1) Ideen 81. 
2) Ideen 80. 81. 
3) Ideen 82-83. 

are aceeaşi existenţă absolută ca actul însuşi. Experiența, 
oricât de adâncă şi pătrunzătoare, lasă deschisă posibilitatea 
ca el să nu existe — oricât de permanentă ar fi conştiinţa 
despre prezenţa lui corporală (leibhaftigen  Selbstgegenwart). 
„Legea esențială” spune că existența lucrurilor nu este impli- 
cată în mod necesar în faptul că sunt date, ci e întrun a- 
nume mod totdeauna contingenti 1). Pe când dimpotrivă apar- 
ține fiecărui flux de conştiinţă şi eului, ca atare, posibilitatea 
principială să câştige evidența (existenţa) și fiecare (act) 
poartă în sine garanția unei absolute existențe, ca posibilitate ?). 
E aci un moment metafizic pregnant căci „în modul acesta. 
teza lumii, care e contingentă, stă în faţa tezei eului meu pur 
şi trăirii mele psihice (Ichleben) care „in mod necesar” este 
absolut neîndoelnică. Orice lucru material dat corporal poate 
şi să nu fie, nici un Erlebniss dat corporal nu poate să nu 
fie, iată legea esențială, a necesității şi a contingenței 3). 
Reţinem deci că „esenţa conștiinței’ ne este dată de 
Husserl într'o teză care întoarce toate datele ştiinţelor natu- 
raliste, care tăgăduiau „obiectivitatea conştiinţei, căci văd 
în ea doar succesiuni de fenomene subiective, cărora, reduse la 
categoriile naturei, încearcă să le dea structura legală abia prin: 
studiul pozitiv și “empiric al faptelor (succesiuni cauzale, quan- 
tificarea sensaţiilor, etc.). Este o răsturnare, şi fiindcă în co- 
relația transcendent-imanent absolutul cade în lotul imanentului, 
deci imanentul pune teza „lumii”, el îi dă semnificaţie și dacă 
omul de ştiinţă vrea să „cunoască într'adevăr” şi să întemeieze 
sistemul cunoştinţelor sale, el trebue să aibe ca punct de coor- 
donare conştiinţa transcendentală însăşi. Cu această raportare 
la conştiinţă, dobândim un nou înţeles al tenomenologiei, care 
însă în forma aceasta nu constitue decât pragul unei noui sis- 
tematizări, şi mai ales un nou sens al „subiectivităţii”” deve- 
nite absolute. i 
16. — Inarmaţi cu această expunere sumară, căci a tre- 
buit să suprimäm extrem de numeroase precizäri de particu- 
larităţi, din lipsă de spațiu şi din dorinţa de a simplifica 
pentru o mai uşoară înţelegere a cerelaţiei imanent-transcend- 
dent, să ne întoarcem la reducţia fenomenologică, la epochă. 
Teza pe care o adoptăm. este aceea a suspendării provizorii 
(Ausschaltung), „a punerii în paranteză” (Einklammern) a ori- 


1) Ideen 86. 
2) Ideen 85. 
3) Ideen 85. 

cărei existenţe transcendente, „adică în primul rând existenţa 
lui Dumnezeu, apoi lumea naturală, orice obiectivități indivi- 
duale constituite prin funcțiuni de conştiinţă valorizatoare şi 
practice, toate speciile de creaţii culturale, operile şi valorile 
technice şi artistice, implicit ştiinţele morale (Geisteswissen- 
schaften) şi cele naturale. Odată cu aceasta, cade bineînţeles 
lumea psiho-fizică, deci eul care realizează reducţia fenomeno- 
logică își pierde nu numai corporalitatea fizică, ci şi existenţa 
psihologică în sensul empiric ca fiind un dat al naturei. Prin 
urmare, reducţia fenomenologică înlătură toată conştiinţa em- 
pirică, adică şi aşa zisa experienţă internă, ceeace sporește 
considerabil “dificultăţile, şi aşa destul de mari. ale posibilităţei 
realizării ei. 

Mai mult încă sporesc aceste dificultăți, când e vorba 
de științele eidetice materiale şi formale, în sfârşit când e 
vorba de „eul pur”. 

„Cum e cu putinţă”, se întreabă Husserl, „ca pe ae 
o parte conştiinţa să fie absolută, În care se constitue tot ce 
e transcendent, în definitiv şi întreaga lume psihofizică — Sar 
pe de altă parte, conştiinţa să fie totuşi un eveniment real 
în cuprinsul acestei lumi?” 

Soluţia nu o vede decât datorită unui mod specific de 
„sezisare” (Auffassung) ori de „experienţă”, o specie anume 
de „apercepţie”, care determină conexiunea celor două moduri 
de conştiinţă întrun act de transcendenţă sui-generis, ce ne 
înfăţişează într'o dublă atitudine (doppelte Einstellung) con- 
ştiinţa „in seiner fliessenden Diesheit” odată, iar altă dată: 
„als etwas aufgefasst”. In această dublă atitudine, trăirea psi- 
hologică transcendentă este relativă şi contingentă, pe când cea 
transcendentală, e necesară şi absolută 1). 

Cea dintâiu, trăirea psihologică fiind deci reală, cade prin 
reducția fenomenologică, împreună cu toată „realitatea lumii”. 

17. — Pe de altă parte şi „obiectele generale”, şi esenţele, 
sunt într'un anume sens transcendente conștiinței pure, căci nu 
se găsesc real în ea. "Totuşi, purificarea transcendentală nu poate 
să însemne reducerea tuturor transcendenţelor, căci atunci „ar rä- 
mâne cu adevărat o conştiinţă pură, dar n'ar mai rămâne nici 
o posibilitate pentru o ştiinţă a conştiinţei pure”. 

Ca să se înțeleagă mai bine dificultăţile reducției feno- 
logice în ceeace priveşte ştiinţele eidetice materiale respectiv 


1) Ideen 105, 

formale, e necesar să facem o scurtă expunere de ordin logic. 
Husserl deosebește fundamental pentru noua fenomenologie, 
între ştiinţele de fapte şi ştiinţele de esențe (Tatsachenwissen- 
schaften şi Wesenswissenschaften), fiindcă domeniile lor de cer- 
cetări sunt deosebite. Cele dintâi se ocupă de date originare 
în experiența externă (percepţia lumei așa zise reale de o 
parte) oarecum ştiinţele naturale, iar pe de altă parte, iot ceeace 
e înţeles sub numele de „fapt? psiho-fizic şi psihic (deci şi 
psihologia deopotrivă cu aşa numitele (Geisteswissenschaften)). 
Aci sunt valabile categoriile naturei şi metodele empirice induc- 
tive, în acest sens lumea este un concept ((Gesamtbegriff), sub- 
sumând obiectele experienţei posibile (deci contingente) ca şi 
cunoştinţele empirice despre obiecte, formulate în sisteme teo- 
retice. 

„Însă conceptul de contingenţă (aci „fapticitate”) e mär- 
ginit prin aceea că e corelativ raportat la o necesitate, care 
nu e simplă stare faptică a unei reguli de valabilitate în an- 
samblul de fapte spaţiale şi temporale, ci are caracterul unei 
necesităţi de ordin esenţial (Wesensnotwendigkeit), iar prin 
aceasta, referenţe de generalitate de ordin esenţial” (Wesensall- 
gemeinheit) +). 

„Fiecare fapt (Taisache) poate fi, după esenţa lui, altfel”, 
ceeace înseamnă că aparține sensului (Sinn) oricărui dat con- 
fingent, să aibe o esenţă și cu aceasta, un „rein zu fassendes 
Eidos”; Eidos care la rândul său poate fi de o generalitate 
esențială de grade diferite. Am realizat deci priniro expe- 


rienţă pură, aşa zisa reducție eidetică, o realitate nouă în care 
faptul nu mai e redat decât în esența sa. 
18. — Ceeace aparţine unei esențe a individului, poate 


să aparţină şi altui individ, şi generalităţile esenţiale cele mai 
de sus de această specie, alcătuesc regiuni şi categorii de 
indivizi. 

La fel, esența, „Eidos”, poate fi dată ca o nouă specie 
şi ca atare poate fi obiectul unui fel de intuiție, care în sensul 
pur se numeşte o intuiție de esențe (Wesensanschauung). În 
această intuiție de esențe (termenul e dificil, dar intuiţie 
esenţială ar fi tot atât de impropriu ca intuiţie de esențialitate) 
esenţa, eidosul, e dat în mod originar în „corporalitatea” lui, 
într'un mod propriu însă, de o nouă modalitate faţă de celelalte 
-intuiții, care aparţin corelativ altor categorii şi în deosebi 


1) Ideen 9. 

faţă de intuiţia în înţeles obişnuit restrâns, individuală. Deo- 
sebirilor esenţiale dintre felurile de intuiţie le corespunde re- 
laţia esenţială, dintre existenţă şi „esență” (Existens und Es- 
senz), raportul dintre fapt şi eidos... Esenţele pure, date ca 
atare, însă nu cuprind nici cea mai mică afirmaţie despre 
fapte. adevărul acestora —- spune Husserl — nu poate fi 
dedus în nici un mod din adevărul celor dintâi, ele reprezintă 
o reducţie eidetică. Fidosurile constitue un imperiu propriu 
ştiinţific, imperiul ştiinţelor eidetice. In acest sens sunt deci 
constituite ştiinţele pur eidetice, ca logica pură, matematica 
pură, geometria, mecanica, discipline ale unei ontologii for- 
male, al cărui ideal fusese vag formulat, într'o ,,mathesis uni- 
versalis” 1). 

Dacă privim însă orice domeniu al obiectivităţii reale 
empirice, constatăm că acesta se subordonează cu esenţele lui 
materiale (şi precizăm că teoria unui „apriori material” con- 
stitue unul din aporturile originale, fundamentale și probabil 
definitive ale lui Husserl) unui gen material superior, unei 
„regiuni? de obiecte empirice. 

Fiecărei esențe pure, îi corespunde o ştiinţă eidetică 
regională, care îi fundează obiectele, descriindu-le structu- 
rile pure, deci, o ontologie eidetică regională. Căci dacă ştiin- 
tele eidstice au un caracter de independenţă faţă de Ştiinţele 
faptelor, reciproca nu e valabilă. Nici o ştiinţă de fapte nu se 
poate întemeia decât ca un corelat ale unei ştiinţe eidetice 
fundative. În acest sens, toate disciplinele ştiinţelor naturale, 
îşi au corelatul în „știința eidetică despre natura fizică” (on- 
tologia naturii). În acest mod, toate celelalte regiuni cari râv- 
nesc să devie ştiinţe „de treapta exact? (nomologice) au şi 
ele nevoe de o fundare strictă, într'o disciplină corespunzătoare, 
într'o „ontologie eidetică”. În înţelesul celor de mai sus, geo- 
metria este disciplina eidetică materială, în care se fundează 
ştiinţele, cari au ca obiect lucrul material, deoarece esența lu- 
crului material, e să fie „res extensa”. Pe de altă parte în 
însuşi cuprinsul unei ştiinţe eiderice, de pildă în cuprinsul on- 
tologiei naturii, privirea se poate îndrepta nu numai asupra e- 
senței ca obiect, ci asupra obiectelor esenţelor subordonate re- 
giunii naturii: „Nicht auf Wesen als Gegenstände gerichtet, 
sondern auf Gegenstände der Wesen... der Region Natur un- 
tergeordnet sind”. De pildă, esenţele lucru”, „însuşire”, „„re- 


1) Ideen 18. 

laţie”, „stare de lucruri” (Sachverhalt), „mulțime, ordine”, 
care constitue un fel de obiectitate originară (Urgegenstän- 
dlichkeit). 

Întâlnim aci conceptul de categorie, care se referă la 
ceeace e pur formal în această regiune şi care înseamnă, aşa 
cum am arătat vorbind de Logische Untersuchungen, una din 
contribuţiile cele mai originale şi mai rodnice pentru funda- 
rea adevărată a filosofiei, pe care le-a adus fenomenologia. 
Desluşirea dintre esenţele formale şi cele materiale, o preci- 
zează Husserl cu o rară subtilitate. 

„De o parte se găsesc esențele materiale, şi întrun a- 
nume sens proprii’ (eigentlichen), iar de cealaltă parte, stă 
realmente un „eidetic”, însă esenţial şi fundamental deosebit: 
o simplă formă esenţială, care e întradevăr o esenţă, însă 
una deplin goală (ganz leeres), o esenţă ce în modul unei 
forme goale, convine tuturor esenţelor posibile, care într'o 
generalitate formală cuprind toate, chiar cele mai înalte ge- 
neralități materiale şi le prescriu legi prin aceste adevăruri 
- formale 1). 

Dacă ne întoarcem la dificultăţile pe cari le întâmpină 
o autentică reducţie fenomenologică, înţelegem şovăiala lui Hus- 
serl. Esenţele pure și categoriile formale alcătuesc, la rândul 
lor, o regiune de obiecte, ca atare constitue o regine con- 
crelă, de o demnitate specială, dar concretă. Pe de altă parte, 
toate esențele au o existenţă care nu e nici reală, în sensul 
platonician, nici reală în sens empiric, ci sunt mai curând, 
deşi de o existență absolut valabilă, ireale. 

Ele sunt datorite unei experienţe pure, de „ideație” (care 
nu trebue în nici un caz confundat cu idealizarea şi pentru 
ele e valabil principiul tuturor principiilor, anume că orice in- 
tuiție care ne dă originarul, este un izvor legal de cunoaştere, 
că tot ceeace ni se înfățișează ca originar în intuiție, trebue 
luat pur şi simplu drept ceeace se dă, dar numai în limitele 
în care se dă?). 

Cum acelaş lucru e valabil şi despre intuiţia esenţelor 
(Wesenschau) însemnează că ne găsim în faţa unui paradox. 
De o parte depășim concretul conştiinţei, prin actul de pură 
ideaţie, dar pe de altă parte tot în conştiinţă se formează o 
nouă zonă concretă, deşi de o altă specie3). 

1) Ideen 21. 


2) Ideen 43, 
3) Se va reveni ulterior asupra sensului şi valorii acestui „concret de 

În ceeace priveşte logica formală, e dela sine înţeles, 
că nar putea fi pusă în paranteză, deoarece nu e de conce- 
put nimic în afară de principiile ei, nici chiar Erlebniss-urile 
pure nu se pot sustrage principiului identităţei de pildă, la 
fel, noetica generală, disciplina care ne dă certitudini despre 
raționalitate şi iraţionalitate în gândirea care judecă în genere. 
Totuşi, dacă luăm ca normă, să nu luăm în consideraţie decât 
pura imanenţă a conştiinţei, atunci restrângându-ne la strictul 
inevitabil al noeticei pure, putem pune în paranteză logica şi 
ontologia formală, împreună cu celelalte discipline, din întreaga 
Mathesis, deci matematicele de orice formă. 

19. — În ceeace priveşte sferele material eidetice, e cel 
puțin una care nici nu intră în discuţie: sfera esențială a 
conştiinţei fenomenologice purificate însăşi, fiindcă aprioricul 
conştiinţei este de neocoliț, şi pentrucă în definitiv, acesta este 
imperiul strict al fenomenologiei pure însăşi, ca teorie descrip- 
tivă a esenţelor conştiinţei +). 

Rămân însă științele materiale eidetice, care se ocupă cu 
esențele respective, care nu corespund datelor individuale ale 
fluxului conştiinţei însăşi, căci şi în această zonă a esenţelor 
există deosebirea între imanent şi transcendent de pildă: , lu- 
cru”, „formă spaţială”, „mişcare”, „culoare a lucrului’, dea- 
semeni „om”, „sensaţie omenească”, „suflet, „trăire psi- 
hologică” (Erlebniss in psychologischem Sinne) „persoană”, 
„însuşiri de caracter”, etc.. Ştiinţele cari corespund unor esențe 
de felul acesta, şi cari sunt geometria, poronomia ca ştiinţă a 
mişcărilor, fizica pură, psihologia raţională, sociologia pură, 
etc., le punem în paranteză, într'un fel, şi ca să asigurăm pu- 
ritatea absolută a fenomenologiei 2). 

20. — Necesitatea eliminării va apărea mai îndreptățită 
când vom arăta deosebirea de specii pe care Husserl o face 
între „esențele fluide” şi „esențele ideale”, deosebire care, so- 
coate Husserl, îi îngădue să depăşească dificultăți pe care 
filosofia încă nu le-a depăşit până la fenomenologie. 

Cele dintâi ,Idealwesen” sunt corelatul conceptelor e- 
xacte, „idea în înţeles kantian” 3), pe când celelalte sunt core- 
latul conceptelor descriptive. 

Esenţele ideale îşi găsesc aplicaţia în anume ştiinţe, în 


1) Ideen 113. 

2) Ideen 114. 

3) Ideen 137-139. Să amintim aci că Husserl „denunța deasemeni con- 
fuzia dintre ideia platoniciană reală şt eidos ca pură esenţă (Ideen 40-41), 

cele în care sferele sunt constituite din multiplicități definite 
(de pildă, în geometrie). 

Fenomenologia însă nu e o ştiinţă a sferelor axiomatice, 
dimpotrivă „esenţele trăirii” (Erlebnisswesen) nu sunt ab- 
stracţii ci date concrete. „„Ideaţia aceea care dă esenţile ideale 
drept „granițe ideale” ...este pe de altă parte în mod esenţial 
şi fundamental deosebită de percepţia esenţială prin simplă 
„abstracție” în care un „,moment” e luat şi ridicat în regiunea 
esenței drept un vag în principiu, ca un tipic” (als ein prinzipiell 
Vages, als ein Typisches +). Oricum ştiinţele morfologice, pur 
descriptive, şi cele ideale, exacte, sunt în mare legătură, astfel 
chiar discipline concret eidetice cum e fenomenologia au mo- 
mente abstracte, acest lucru nu trehue să ne împiedice însă 
să le deosebim categoric şi, în cazul care ne preocupă, să 
le facem să cadă ca tot ce depăşeşte 'concretul de esențe al 
conştiinţei transcendentale. 

20. — Rămâne în sfârșit, o ultimă dificultate, în calea 
reducţiei fenomenologice: Problema eului pur, care de altfel 
e una din problemele fundamentale ale fenomenologiei, consti- 
tuind în acelaș timp și punctul ei de articulaţie, în anume sens 
metafizică. Husserl e nevoit să recunoască insuficiența scepti- 
cismului său în privinţa eulai pur din Log. Untersuchungen, 
ca şi ineficienţa atacului său critic împotriva lui Natorp în 
jurul acestui eu pur. Mai anunţă că a doua carte din Ideen, 
va fi dedicată în întregime acestei grave dificultăți 2). . 

În sensul acesta, el își însuşește punctul de vedere atât 
de cunoscut, kantian, că: „eu gândesc” trebue să întovărăşească 
foate reprezentările mele”, şi admite deocamdată eului pur o 
transcendență de specie proprie, necondiționată așa cum am 
spus, o transcendență în imanenţă3). 

În acest sens, numai, eul pur nu e cuprins în suspendarea 
fenomenologică. După aceste succesive eliminări, ne găsim în 
fața câmpului „curăţit” al conştiinţei transcendentale, care ne 
e dat în anume sens, ca o existenţă absolută (absolutes Sein). 
Aceasta este categoria originară a „existenţei în genere”, re- 
giunea originară în care îşi au rădăcinile toate celelalte regiuni 
ale existenţei, iar fenomenologia transcendentală ne apare ca o 


1) Ideen 139. 
2) Ideen 110, 
3) Ideen 109, Dar asupra acestei Saale probleme a filosofiei trans- 

„știință eidetică a actelor de conştiinţă pure, transcendentale, 
date în pure esențe, într'o atitudine fenomenologică”' +) (phäno- 
menologische Einstellung). Poate fi considerată ca o ştiinţă 
fundamentală (Grundwissenschaft), fiindcă pe ea se înteme- 
ează toate celelate ştiinţe posibile şi metoda ei constitue mo- 
delul preocupărilor metodice în ştiinţele eidetice. Întrucât stu- 
diază structurile transcendentale ale ştiinţei, este în acelaş timp 
şi singura filosofie care merită numele de „critică, în sensul 
pe care l-a încercat cu „ochii închişi” D. Hume, şi pe care 
l-a năzuit Kant, care după ce a avut în vedere acest câmp 
de existență pură, în deducția transcendentală din prima ediţie 
a Criticei raţiunii practice, l-a socotit din greşeală psihologic 
şi a renunțat la el2). Prin urmare toate celelalte încercări 
filosofice şi ştiinţifice. care de altfel au fost puse în paranteză, 
trebue socotite ca dogmatice. Cu acestea urmează să încheie 
acest capitol, care nu constitue decât o operaţie pregătitoare 
în fenomenologie. 

21. — l-am dat mai multă desvoltare, (deşi am fost siliți 
să lăsăm deoparte extrem de numeroase precizări de particu- 
larităţi și sensuri de excepţie), pentruca să evităm în expunerea 
noastră o simplă enumerare de termeni dela început până la 
sfârşit. Reînoirea terminologică a fenomenologiei e atât de com- 
pactă și de diferențiată, încât propriu zis, un rezumat nici nu 
e posibil, căci, într'un anume sens, constitue o limbă mouă în 
filosofie. 

Dacă n'am fi urmărit în structură cât mai apropiat măcar 
una dintre operaţiile impuse de metoda fenomenologiei, cetitorii 
noştri ar fi fost lipsiţi de contactul autentic cu această „strictă 
filosofie ştiinţifică”. Pe de altă parte „„reducţia fenomeno- 
logică” a devenit după răsboi o formulă de mare circulaţie, 
într'o formă superficială şi improprie, şi am fi vrut măcar să 
atragem luarea aminte asupra dificultăților reale, pe care me- 
toda le înfăţişează, pentru ca nu cumva o uşurinţă nemotivată, 
să închidă porţi care altfel ar putea fi accesibile, înzestrând 
pe cetitorul atent cu un minim necesar pentru încercarea de 
a pătrunde în sferele pure ale  fenomenologiei. Căci, dacă 
de pildă „punerea în paranteză” a lumei transcendente reale 
pare simplă, celelalte transcendenţe, după cum am arătat, pun 
dificultăți atât de mari, încât Husserl, nu numai că se plânge 


1) Ideen 139 
2) Ideen 118, 

de preopinenții lui, care confundă sferele psihologice cu cele 
transcendentale, dar arată că el însuşi e supus greșelii. 

„Cu multă hotărîre am realizat acolo (în Log. Untersu- 
chungen), primul pas: Drepturile eideticului împotriva psiholo- 
gizării au fost excelent argumentate. În ceeace priveşte însă 
cel de al doilea pas (determinarea esențelor imanente şi trans- 
cendentale) el a fost făcut cu certitudine numai într'unele teorii 
— pe când dimpotrivă în alte expuneri din acelaş tom, şo- 
văiala pare evidentă, anume atunci când conceptul principiului 
logic e orientat, când în funcţie de obiectităţile logic catego- 
riale, când în funcţie de ceeace e corespunzător, de esenţa 
imanentă a gândirii care judecă 1). 

22. — Odată realizată această „epochE” menită să fun- 
deze o filosofie a subiectivităţii transcendentale, sunt posibile 
o serie de probleme menite, pe de o parte, să ceroeteze vala- 
bilitatea şi apodicticitatea lui cogito (elucidând astfel def- 
nitiv sensul pur metodic al temei puse numai de Descartes) 
şi acestea vor avea un caracter „critic”, iar pe de altă parte, 
să. încerce o vastă investigaţie a structurilor pure ale acestei 
sfere transcendentale, căci fenomenologia nu va urma calea 
indicată de Descartes, a unor sisteme deductive, ci va căuta 
să pătrundă toate sferele de existenţă esențială ale lui Ego 
transcendental, dat evident într'o structură universală şi apo- 
dictică, adică totalitatea „„fenomenelor”, în sens pur fenome- 
nologic, creind astfel o Egologie fenomenologică (care nu va 
{i totuş o filosofie solipsistă). Cea dintâi constatare în inves- 
tigaţia transcendentală, va fi că multiplele cogitationes, actele 
noetice transcendentale, păstrează specific modificate, ca „puse 
între ghilemele”, toate raporturile cu lumea pusă în paranteză, 
reductivă și în primul rând specificul intenţionalităţii. „Astfel, 
percepţia acestei mese este şi în experienţa pură tot percepția 
meser’ ca şi în experienţa reală. Vom caracteriza conţinutul 
lui ego cogito transcendental, spunând că, „orice cogito sau 
orice stare de conştiinţă vizează ceva şi că astfel poartă fn 
el însuşi, în calitate de cogitatum, obiectul intenționa] (în ma- 
nierele specifice ale fiecărui cogito). 

Acest cogitatum ne apare întrun act specific, reflexiunea 
fenomenologică transcendentală, în care cogito îşi pierde „„spon- 
taneitatea primitivă, devenind din dat originar, obiect eidetic. 
E cu deosebire specific conştiinţei de a constitui la infinit 


1) Ideen 117. 

obiecte eidetice corelate, şi e ceeace scapă adeseori cercetă- 
torilor fenomenologiei, iar eul devine în cazul acesta „un spec- 
tator dezinteresat” al esențelor trăirii. 

23. — Dificultatea cea mai de seamă este deci că, în 
această reflexiune transcendentală, trebue păstrată „permanent 
o corelaţie, care înseamnă una dintre structurile constitutive 
ale conştiinţe: pure, corelația noesă-noemă, prin care ăfingem 
problemele fundamentale ale fenomenologiei (aller grössten Pro- 
bleme sind die funktionellen Probleme +), adică acelea ale con- 
stituirei obiectităților in conştiinţă. 

„Funktion” în acest sens e ceva cu totul deosebit de 
$uncłiunea matematică, e ceva specific, ce se fundează în esenţa 
pură a noeselor, şi este actul care din date eterogene întrun 
anume sens, dă o realitate conştiinţei, care nu e, cum o cre- 
deau psihologiştii naturalişti, alcătuită din simple complexe de 
conţinuturi (Inhaltskomplexe). 

„Noesă”” numeşte Husserl actul pur intențional, cel care 
dă specificul acelui noos în cel mai larg înțeles al termenului, 
e actul originar care pune ceva, actul ce dă un sens, actul 
real al conştiinţei care constitue fluxul acelor cogitationes, fluxul 
eului pur. 

Fiecărei noese, îi corespunde un obiect constituit inten- 
ţional analog cu ceeace e dat în actul originar însuşi, dar nu 
în sensul unei psihologii empirice (ca la Brentano), şi nici 
măcar în sensul unor evidențe de ordin logic, etic ori episte- 
mologic, ca esențe ale intenționalității ci e o noemă. „A vedea 
altfel e un mijloc foarte simplu să se boteze doctrina esen- 
ţială fenomenologică, drept ceva străvechi, care nu aduce decât 
un nume nou pentru vechea logică”, etc.2). 

Numai în teza transcendentală işi găsește corelația noesă- 
noemă, adevărata semnificaţie funcțională. Dar înainte de a 
preciza această corelaţie, trebue să arătăm că actele noetice 
reale, unplică anumite date reale, aşa zisele date ale simtu- 
rilor (Empfindungsdaten) de pildă culorile, dar nu culorile 
obiectelor din afară, ci corelatele lor pur psihice (pe care* în 
Ideen Husserl le numeşte date hylefice) şi care animate de 
actele pure (Auffassungen) tot reale, își crează- corelatul in- 
„tenţional noema, care e ireal. Astfel, .„pretutindeni unei multi- 
plicități de date ale conţinutului real, noetic, îi corespunde, 


1) Ideen 176. 
2) Ideen 179, 

după cum vom vedea, o multiplicitate de date evidente, într'o 
pură intuiţie, într'un conţinut noematic, sau mai pe scurt noema. 

Fiecare Erlebnis intenţional este, datorită momentelor noe- 
tice, anume noetic, esenţa lui e să ascundă o semnificaţie şi 
eventual mai multe semnificaţii, pe temeiul acestei semnificări 
(Sinngebung), şi odată cu ea, să îndeplinească şi alte pro- 
ducții, care prin ea devin „cu semnificație” 1). 

24. — Deci, percepţia mai cuprinde în afară de actele 
noetice şi lin afară de materia ei, datele hyletice, încă un dat, 
anume ceeace e perceput, dar nu ca wun lucru transcendent, ci 
ca un dat in percepţie însăşi, în aşa măsură, că dacă obiectul 
real poate să dispară, ceeace e dat perceput în percepție. nfi 
e supus nici unei distrucții posibile?) şi aceasta este semni- 
ficaţia percepției însăşi, moment pur intenţional, noema cum am 
numit-o. Semnificaţia însă nu e toată noema, căci aceasta 
constă fîntr'un întreg complex de momente noematice (Absch: 
attungen ), în care momentul specific semnificativ Tormează numai 
un sâmbure noematic (noematischer Kern), restul de momente, 
putând fi şi ele momente semnificative, dar în sens mai 
larg. În price caz, acel orizont de „dat împreună (Mitgegeben- 
heit) eterogen, are un variabil coeficient de indeterminare”, 
(Unbestimmtheit), care e în acelaș timp determinarea unui stil 
prescris, În care se constitue astfel „die unaufhebbaren Wesen 
der Korrelation Ding im Dingwahrnehmung” şi la această lege 
de esenţă „nici Dumnezeu nu poate schimba nimic” 3). 

Se iveşte aci o confuzie pe care Husserl vrea s'c risipească 
neapărat, fiindcă o deosebire făcea şi scolastica, între obiectul 
mintal, intenţional, imanent conştiinţei şi obiectul real, trans- 
cendent. Cel dintâiu, este negreșit ireal, Husserl nu acceptă 
teza scolastică, a unui obiect mintal, despărţit de obiectul real 
şi totuşi real şi el (căci nu e posibilă decât o singură rea- 
litate £). 

Obiectul intențional al noemei complecte (volles Noema) 
apare întrun complex de modificări, care formează în jurul 
nucleului central (sensul obiectiv pur) un gen propriu de stra- 
turi (Schichten) datorită modificărilor posibile în jurul sen- 
sului obiectiv. 

Modificările, „peregrinările noetice”  (noetische Wand- 


1) Ideen 181. 
2) Ideen 184. 
3) Ideen 80-81. 
4) Ideen 185. 

lungen), atacă deasemeni şi noema corelată, şi aceste modifi- 
cări, cari nu ating sâmburele identic noematic, reprezintă o 
specie proprie de caracterizări. Diferitele schimbări de lumină. 
noetice, nu schimbă obiectul care apare în propria lui consti- 
tuire semnificativă, însă lumină” şi „,întuneric”, modifică mo- 
dul său de apariţie. 

Această funcțiune a privirii schimbătoare, când mai re- 
strânsă când mai cuprinzătoare, în raport cu spaţiul supus ten- 
siunei (Spannraum) înseamnă o dimensiune specifică de mo- 
dificări corelative noetic-noematice, a căror cercetare esen- 
țială (înseamnă una dintre problemele fundamentale ale feno- 
menologiei generale (allgemeinen Phänomenologie) 1). 

Ceeace e valabil cu privire la structura acelor „Erleb- 
nisse”, cari au simplicitatea unui act, e valabil şi pentru acele 
trăiri concrete, în unitatea cărora sunt implicate ngese com- 
plexe şi corespunzător corelatele noematice, căci legea se men- 
ține. 

„Denn kein noetisches Moment ohne ein ihm spezifisch 
zugehăriges noematisches Moment, so lautet das sich überall 
bewâhrende Wesensgesetz' 2). 

Despre irealitatea noemei am mai vorbit, afirmația trebue 
făcută finsă cu grije, fiindcă ea nu trebue să fantreneze și con- 
vingerea că dalele noetice ori cele hyletice sunt și ele ireale. 
Dimpotrivă: „Ein phănomenologisch reines Erlebniss hat seine- 
reellen Komponenten” 3). Pentru uşurarea înţelegerei parale- 
lismului noetic-noematic, să luăm un exemplu, şi să conside-- 
răm în locul unei trăiri complexe (ca actele de gândire, ac- 
tele afective ori actele voliționale) simpla percepție a unui 
copac în grădină. Ce rămâne din acest copac, după efectuarea 
reducerii fenomenologice, ce elemente pure ale trăirii gäsim 
şi ce nu? 

Ajungem la constatarea că, de pildă „„pomul perceput. 
ca atare respectiv noema întreagă, aparţine esenței perceptive 
(zum Wesen des Wahrnehmungserlebnisses), care nu poate fi 
atinsă prin reducerea realităţii pomului însuşi, ori a lumii în- 
tregi, dar că, pe de altă parte, această noemă cu pomul său 
între ghilemele, (adică modificat), este cuprinsă tot atât de: 
puţin real în percepție ca şi pomul realităţii. Mai departe, cu- 
loarea pomului pur ştiută conform percepției, este întocmai. 


1) Ideen 189-193, 
2) Ideen 193, . 

3) Ideen 201. : 

„aceeaşi ca aceea pe care am luat-o drept a pomului real, 
înainte de reducția fenomenologică. Această culoare pusă între 
paranteze, aparține acum noemei, dar nu aparține ca element 
real al trăirei percepției, deşi se poate găsi şi fn ka „așa ceva 
ca o culoare”, anume culoarea sensaţiei, momentul hyletic al 
trăirii concrete, n care se nuanțează culdarea noematică „,o- 
biectivă”' +). 

Materia, hyleticul, culoarea, e „însufleţită” de momen- 
tele noetice, şi fimpreună, „beide in eins”, sesizarea și „apa- 
riția” culorii (eventual a tonului ori a oricărei calităţi a obiec- 
tului) aparţin structurii (Bestand) reale a conştiinţei. 

Unitatea reală în trăire a elementelor noetice şi hyletice 
e cu totul alta decât aceea (,care e dată știută în ele”) a 
elementelor noemei şi deasemeni alta decât unitatea care unește 
acele trăiri reale cu ceeace ajunge în conştiinţă ca ncemă, 
prin şi în ele. „,Indicarea reducţiei fenomenologice și la fel a 
sferelor pure ale trăirii drept „transcendentale” se întemeiază 
tocmai pe faptul, că noi găsim în această reducţie, o sferă ab- 
solută de materii şi forme noetice, cărora le aparţin implicaţii 
precis specificate prin necesitatea esenţială imanentă minuna- 
tului mod „de a fi ştiut” a unui determinat sau determinabil 
dat în amănunte (nach immanenter Wesensnotwendigkeit dieses 
wunderbaren Bewussthaben eines so und so gegebenen Bes- 
timmten oder Bestimmbaren), care stă în faţa conştiinţei înseși 
ca opus, ca altul, ca ireal, ca transcendent, şi că aci e izvorul 
originar pentru singura soluție care poate fi gândită, a celor 
mai adânci probleme ale cunoaşterii, care privesc esența şi 
posibilitatea cunoaşterii obiectiv valabile a transcendentului 2). 

Trebuie lămurit, ca specific fenomenologiei în această mo- 
dalitate, ce deosebire este între conținuturile hyletice, ca de 
pildă conținuturile de culoare, în actul trăit al percepţiei, și 
între aceleaşi conţinuturi în actul care analizează. În cazul 
dintâi erau conţinute ca momente reale, dar nu erau percepute, 
obiectivate; în al doilea caz, în trăirea analizatoare sunt în 
mod obiectiv, scopul funcţiunilor noetice, care nu erau prezente 
în celălalt caz. 

Fiecare Erlebniss se caracterizează prin aceea, că are 
în mod virtual, privirea îndreptată sau asupra lui însuşi, sau, 


1) Ideen pag. 202, 
2) Ideen pag. 204, 

dimpotrivă, asupra noemei, oarecum asupra pomului văzut ca 
atare. 

„Ceeace e dat în această privire este întradevăr, logic 
vorbind, un obiect, dar cu totul independent. „„Esse” al său 
constă exclusiv în percipi’, numai că această propoziţiune nu 
trebue luată în sens berkeleyan, căci „„percipi” nu cuprinde 
aci pe „esse” ca element „real”. 

„Das in dieser Blickstellung Gegebene ist nur zwar selbst, 
logisch gesprochen, ein Gegenstand, aber ein durchaus unselbst- 
ständiger. Sein esse besteht ausschliesslich in seinem „,percipi”” 
— nur dass dieser Satz nicht weniger als im Berkeleyschen 
Sinne gilt, da das percipi das esse hier ja nicht als reelles 
Bestandstiick enthält” 1). 

Şi încă o proprietate a noemei, care e de mare importanţă, 
în ceeace priveşte temeiul cercetărilor noastre în lămuririle fe- 
nomenologiei pure; „Cu toată dependenţa sa” (specifică) noema 
poate fi privită drept ea însăşi, comparată cu alte noeme și 
cercetată fn ceeace priveşte transformările ei. Se poate aduce 
astfel o teorie a formelor generală şi pură, despre noeme (eine 
allgemeine und reine Formlehre der Noemata) care stă core- 
lativ în faţa unei nu mai puţin pure şi generale feorii a formelor 
despre trăirile conorete noefice, cu componentele lor hylstice 
şi specific noetice 2). 

25. — Cocluzia care se impune, e faptul că sunt mai 
multe paralelisme, iar în primul rând:. Un paralelism între. 
noesis şi noema, cu posibilitatea de a li se descrie datele co- 
respunzătoare, noematicul fiind câmpul unităţii, iar noeticul, a- 
cela „al multiplicităţilor care constitue” (konstituierenden Man- 
nigfältigkeiten). 

În genere, aceste paralelisme sunt legate de numeroase 
dificultăți care trebue lămurite. Mai ales trebue urmărită deo- 
sebirea dintre trăirile concrete noetice, trăirile luate împreună 
cu datele byletice, şi noesele pure, ca simple complexe ide 
momente noetice. Deasemeni, trebue deosebit: noema întreagă, 
(das volle Noema), şi în cazul percepţiei „obiectul care apare 
ca atare”. În sfârşit, trebue avut în vedere, că paralelismul 
dintre unitatea obiectului noematic „aşa şi așa presupus” (so und 
so vermeintes) a obiectului „în sens” şi dintre formaţiile con- 
stitutive ale conştiinţei (ordo et connexio rerum — ordo et 


1) Ideen 206, 
2) Ideen 206. 

connexio idearum), să nu fie confundat cu paralelismul noesis- 
noema, înţeles îndeosebi ca parălelism al caracterelor noetic 
şi corespunzător noematic 1). 

26. — Când paralelismul noetic-noematic depăşeşte sfera 
actelor de consecință simple, chiar înainte de ceeace Husserl 
numeşte sinteză în conştiinţa pură, găsim o serie de noese 
aşa zise fundate (fundierte Noesen), cărora le corespund noui 
momente noematice, în care se constitue un nou sens cu o 
nouă dimensiune, cu alt ,Sinneskern”, care nu mai e acela de 
lucru, ci de pildă de valoare, de simbol, etc.. 

Este o nouă conştiinţă „,pozițională”, care pune acest 
act: Der Wert ist doxisch setzbar als Wertseiend 2). 

Aceste teze fundate lărgesc considerabil conceptul de teză 
şi Husserl generalizează: Orice conştiinţă este sau actual sau 
potenţial tetică 35), totuşi constată el că tezele doxice se bu- 
cură de un anumit privilegiu (Vorzug) care face ca toate ac- 
tele (şi cele afective ori de voinţă), să constitue obiecte, să 
fie noui regiuni ale lui „Sein '€). 

Ceeace face pe unii exegeţi ai săi să considere pe drept 
“cuvânt că el acordă un anumit primat tezei teoreticului (de 
altfel el precizează: doxische Urthesen). 

Dar poate -fi vorba de modalităţi şi mai complexe de 
constituiri în conştiinţă (Neue Setzungsarten) şi atunci avem 
de aface cu „autentice sinteze” „în care o unitate de con- 
ştiinţă,” constitue „unitatea unei entități intenționale, anume cu 
aceeaşi identică entitate, prezentată în feluri variate şi multiple”. 

Husserl deosebeşte acte sintetice de diferite „trepte”: 
„sinteze articulate”, unitar, (gegliederte Synthesen), sinteze con- 
tinue („lăsăm de o parte „Akte höherer Ordnung” tratate în 
Philosophie der Arithmetik), cu alte cuvinte „sinteze polite- 
tice”. Se constitue astfel „grupe de sinteze” şi sunt de re- 
ţinut cu deosebire acele grupe de sinteze „die nach den reinen 
Formen der sich in ihnen konstituierenden synthetischen Ge- 
genstăndlichkeiten die formal-ontologischen Formen bestimmen, 
und andererseits hinsichtlich des Baues der noematischen Ge- 
bilde, sich in den apophantischen Bedeutungsformen der for- 
malen Logik (der durchaus noematisch gerichteten Logik der 
Sätze) wiederspiegeln” 5). 

1) Ideen 207-208. 

2) Ideen 240. 

3) Ideen 242. 


4) Ideen 243-244. 
5) Ideen 246-247. 

Totalitatea lui cogito, viaţa universală descrisă în unitatea 
şi totalitatea ei nelimitată şi indefinită, face posibile sintezele 
simple (unităţile de conştiinţă) iar forma fundamentală a ei 
este conștiința imanentă a timpului (Zeitbewustsein), căreia, 
corelativ îi corespunde durata imanentă însăşi, în virtutea că- 
reia toate Erlebniss-urile accesibile reflexiunii, trebue să se 
prezinte ca ordonate în timp, — simultane sau succesive, a- 
vând un început şi un sfârșit în timp, -în sânul orizontului 
infinit şi permanent al timpului imanent el „însuşi +). 

27. — Cele constatate până acum, nu sunt decât un mo- 
ment în marea problemă fenomenologică a constituirii trans- 
cendentale ?), căci problema existenţei reale „pusă în paranteză” 
sub forma „lumea reală” în teză naturală, reapare în conştiinţa 
pură, fîntr'o formă specifică, aşa cum fiecare experienţă empi- 
rică are corelatul ei într'o experienţă pură. Cu această pro- 
blemă a: realului şi irealului în sferele transcendentale, pro- 
blemele constitutive se întregesc cu noui noțiuni de „,raţiune” 
şi de irațiune (respectiv irațional), rațiunea fiind o „formă 
de structură universală şi esenţială a subiectivităţii transcenden- 
tale în general” 3). 

O analiză de complexitate rară ori ajunsă — şi care 
nu poate fi rezumată — reduce la temeiul raţionalului, con- 
ceptul de evidență în sens fenomenologic cu nesfârşitele lui 
nuanţări în paralelismul noetic- noematic. (Originăr ` gebendes 
Sehen; das Wie der Erfuillung als Einheit einer Vernuft- 
setzung; originăre und reine, assertorische und apodiktische Evi- 
denz, adäquate also ohne Gradualităt eines Gewichts, oder 
inadăquate und damit Steigerungs- und Minderungsfâhige +), etc. 

Motivul originar al oricărei justificări fundative (Urquelle 
aller Rechte) în toate domeniile obiective, în toate tezele im- 
plicate de ele, stau în evidența originară, nemijlocită şi strict 
limitată, respectiv, în ceeace originar dat fiind, o motivează 5). 
La acest datum originar trebue să se reducă, înseși evidenţele 
mijlocite. Prin aceasta, caracterul fundamental intuiționist al 
filosofiei husserliene e din nou întărit, dar în acelaş timp e 


1) Aceste modalităţi ale constituirii în timpul concret fenomenologice 
“sunt pe larg expuse în culegerea de prelegeri a lui M. Heidegger: Vorle- 
sungen für Phänomenologie des inneren Zeitbewusstseins. Deasemenea Formale 
und Transzendentale Logik. Vezi Med. Cart. 35-37, 

2) Vezi despre aceasta „Konstitution şi Form u. Tr. Logik pag, 147, 
şi urm. 

3) M. C, 48, 

4) Ideen 288-293, 

5) Ideen 293. 

comprimat prin noua concepţie a existenței pe care o deter- 
minä ontologia fenomenologică. 

So ist die Evidenz eine universale, auf das gesamte 
Bewusstseinsleben bezogene Weise der Intentionalität, durch 
sie hat es eine universale teleologische Struktur, ein Angelegt- 
sein aul ,,Vernunft” und sogar eine durchgehende Tendenz dahin, 
also auf Aufweisung der Richtigkeit (und dann zugleich auf 
habituellen Erwerb derselben) und auf Durchstreichung der 
Unrichtigkeiten (womit sie aufhören als erworbener Besitz zu 
gelten) 1). 

Evidenţa, prin origina ei activă, determină rațional func- 
țiunea tuturor obiectelor, ca unităţi sintetice, „fie ele reale, 
fie ireale, căci categoria” obiectitäții şi categoria evidenţei 
sunt corelate2), aci trebue găsit motivul şi sensul faimoasei 
„parole? fenomenologice: „an die Sache selbst? care carac- 
terizează metoda fenomenologică subt raportul unei suprimate 
ori cel puţin transformate teorii a cunoaşterii. 

„Ín mod principial (în aprioricul generalității esenţiale 
necondiționate) fiecărui obiect care „este într'adevăr” (wahrhaft 
seiender Gegenstand) îi corespunde ideia unei conștiințe posi- 
bile (die Idee eines möglichen Bewusstseins) în care obiectul 
însuşi e dat originar şi în modul acesta, esfe prins în mod 
deplin adecuat” 3). 

Astfel, unica realitate a obiectului e în însuşi actul e- 
senţial de conştiinţă, care îl constitue transcendental, prezenţa 
unității lui depline în conștiința rațională, în determinările spe- 
cifice fiecărei categorii de sezisare (Auffassungskategorie care 
e corelată fiecărei categorii obiective (Gegenstandskategorie) ). 
„Fiecare categorie obiectivă (respectiv fiecare regiune şi fie- 
care categorie în sens restrâns pregnant”) este o esenţă gene- 
rală, care urmează să fie ea însăşi principial, un datum. 
adecvat. In datul ei adecvat ea prezintă o regulă generală, 
precisă (einsichtig) pentru fiecare obiect care devine ştiut în 
multiplicitatea Erlebniss-urilor concrete (cari Erlebniss-e nu 
se iau aci ca „,singularități individuale” ci ca esențe, deci 
concreturı de treapta cea mai de jos). Un exemplu: 

Determinările nevăzute ale unui lucru material sunt, asta 
o ştim noi în evidenţă apodictică, în mod necesar spațiale: avem 
aci o regulă legislatoare pentru orice fel de întregire spaţială 


1) Soreni und Tr. pag. 143. 
2) Form. und Tr. pag. 144. 
3) Ideen 296. 

ale părților nevăzute ale lucrului, care se înfăţişează; o regulă 
care în complecta ei desfăşurare se numeşte geometrie +), ştiinţa, 
aprioricului spaţial. 

Unitatea corelată a fluxului conştiinţei pure, căreia îi co- 
respunde unitatea noematică, unitatea în actul de ideaţie, o 
numeşte Husserl ideea în sensul kantian?) al cuvântului, şi ea 
constitue principiul regulativ aprioric al tuturor datelor res- 
pective noetic-noematice. 

În sensul acesta „fiecare înfăţişare de obiect, ascunde în 
ea (în mod necesar o schemă obiectică (ein Dingschema) fn 
aşa mod, încât de pildă, determinările esenţiale ale lucrurilor 
spaţiale sunt valabile în mod absolut, nu numai pentru noi, 
dar pentru Dumnezeu însuşi, ca reprezentant ideal al cunoaş- 
terii absolute, şi aceasta în intuitivitatea tuturor orientărilor 
şi perspectivelor 3). 

28. — Un rol mare important îl joacă în fenomenologia 
raţiunii grupul de probleme, determinat de ceeace Husserl nu- 
meşte ,,Seinsmodi”', modul specific în care eul pur ia atitudine 
față de corelațiile noetic-noematice, ceeace el caracterizează 
drept „modificări doxice”. De altfel acest grup de pro- 
bleme stă la baza întregului aşezământ teoretic, fiindcă stă 
la baza judecății, şi deci a întregii vieţi teoretice +). ' 

În acest grup de caractere certitudinea și evidența (Glau- 
bensgewissheit), capătă valoarea particulară a unei ,„Urdoxa” 
ori „Urglaube”, credinţă fundamentală. Când însă eul pur nu 
ia nici o atitudine faţă de realitatea sau irealitatea sâmburelui 
noemahc şi a determinărilor sale, atunci avem o „conștiință 
neulralizată”. „Der blosse „,Gedanke” von Wirklichkeiten, Mö- 
glichkeiten usw. aprâhendiert nicht, er ist weder als richtig 
anzuerkennen, noch als unrichtig zu verwerfen”. 

Trebue să avem deasemenea în vedere numeroasele im- 
plicaţii (Verpflechtungen) divers tetice, căci evidenţa nu e un 
simplu titlu pentru asemenea întâmplări raţionale în sfera evi- 
denţei (numai în sfera judecății predicative) ci în toate sfe- 
rele tetice şi în deosebi în importantele relații raţionale din- 
tre ele. 

Aceasta priveşte în deosebi dificilele şi cuprinzătoarele 
grupuri de probleme ale raţiunii în sfera tezelor afective și 


1) Ideen 297. 
2) Ideen 166. 
3) Ideen 315. 
4) Ideen 214, 

voliționale, ca şi în implicaţiile lor cu rațiunea doxică, adică 
teoretică. Adevărul teoretic ori doxologic, respectiv evidenţa, 
au paralelele lor în adevărul axiologic şi practic, când adevăn- 
vărurile cu aceste titluri parvin la cunoaştere şi expresie în 
adevăruri doxologice, anume şi „.specific”” logice, apophantice 1). 

Este incontestabil însă, că o demnitate specială ocupă în 
fenomenologia transcendentală teza teoretică a cunoaşterei şi 
întruun anume sens, cu reticențe proprii, Husserl comen- 
tează favorabil teza lui Brentano, „că orice act este sau o 
reprezentare, sau e fundat pe o reprezentare” 2). 

De altfel, însăşi teoria constituirii, care e tema funda- 
mentală a fenomenologie: transcendentale, e menită după Hus- 
serl 3), să înlocuiască aşa zisele „teorii ale cunoaşterii”, de- 
venite inutile, deoarece obiectul e dat în evidenţa apodictică 
transcendentală. 

20. — Toate aceste moduri şi paralelisme joacă un rol 
hotărîtor în problemele constitutive, în ceeace s'a numit „noua 
ontologie”, ele caută să stabilească semnificaţia faptului de a 
fi, şi tot ceeace am încercat noi aci, trebue urmărit (de către 
adevărate grupuri de fenomenologi), în toate regiunile mate- 
riale şi formale, pretutindeni cercetându-se această semnificație 
a lui a fi (ce sens, ce înţeles are acest fapt a fi). 

Regăsind astfel în câmpul conştiinţei pure realizat prin 
reducţie transcendentală, totalitatea eidetică a lumii reale, Hus- 
serl şi-a dat seama însă, că o dimensiune lipsea acestei presu- 
puse totalităţi eidetice. Lumea reală a esenţelor constitutive, 
era ca o lume statică, în care principiul mişcării şi dinamismul 
creației erau carente. 

Această lipsă înţelege el să o remedieze reluând studiul 
abia schiţat al „eului pur” al lui Ego transcendental, încercând 
ca prin noui explicitări, să ajungă la constituirea geneticului 
pe care forma dintâiu a fenomenologiei transcendentale îl ignora. 

E de reţinut neapărat faptul că Husserl nu şi-a publicat 
decât o parte din opera sa esenţială ‚Ideen zu einer reinen 
Phänomenologie und phănomelogischen Philosophie”, că nu a 
apărut decât cartea întâiu, anunţate fiind încă două cărți 
despre filosofia fenomenologică. 

Lungul articol din Philosophia nu e nici el decât un în- 


1) Ideen 290. 

2) Log. Unt. II 388. 

3) Vezi Eug. Fink, Die phanomenologische Philosophie Ed. Husserls in 
der segenwâărtigen Kritik. Kant-Studien XXXVIII Band 1933. 

ceput care îşi anunţă continuarea. De altfel, cu autorizaţia evi- 
dentă a lui Husserl, E. Fink anunţă (în 1933) că opera 
esenţială, continuarea ‚Ideilor, e încă inedită și că numai pu- 
blicarea ei va lumina definitiv controversele structurii filoso- 
fiei fenomenologice. 

În ce mod se va înfățișa această continuare, putem doar 
bănui, la asta ajutându-ne, în afară de cele ştiute şi de unele 
precizări sumare, descriptive în ‚Formale und 'Transzendentale 
Logik”, ca şi în ,,Meditations Cartesiennes” ca şi de schim- 
bările terminologice şi sugestiile lui E. Fink, în articolul citat. 
Astfel vedem în primul rând, că el urmărea o complectare a 
idealismului transcendental, printr'o introducere a genetismului 
pe care îl ignora oarecum până aci, obținând astfel dinamismul 
specific al existenţei, fie el şi un dinamism specific trans- 
cendental. 

El ajunge astfel la concepţia unui ego pur, pol identic 
al tuturor Erlebnis-urilor, care în prealabil se polarizează în 
obiecte identice. Şi într'un caz și într'altul, e vorba de sin.eze 
trăite, particulare nouii constituiri fenomenologice, constituirii 
genetice transcendentale. Astfel, eul pur apare ca un ce specific, 
un pol identic în fluxul cogitaţiunilor, un substrat de „„habita- 
suri’, un substrat al tuturor actelor noetice, care ar putea fi 
caracterizat prin formula: „e acțiunea mea şi o recunosc drept 
a mea”. Astfel constituindu-se ca un substrat identic al pro- 
prietăților sale permanente, eul se constitue ulterior drept un 
eu - persoană - permanentă şi luat în totalitatea concretă „eu 
monadă”” (în termen leibnizian. De altfel, acelaş lucru e valabil 
paralel şi pentru eul psihologic. 

Inăuntrul acestui „ego transcendental’, se reconstitue ei- 
detic tot universul, dar fireşte că avem da aface cu un univers 


de pure posibilități. Totuşi acest univers imanent de pure po- 


“le. .vue 


C o... vre. 


Căci toate experiențele, toate habitus-urile, toate unităţile con- 
ştiente care aparţin lui ego, — și din punct de vedere eidetio 
lui ego în genere — au un caracter temporal şi participă ila 
sistemul de ' forme temporale universale, cu care orice ego 
imaginabil se constitue pentru el însuşi 4). 

Legile generale ale composibilităţii, sunt după Husserl 
legile "',,cauzalităţii””, termen căruia el îi preferă în sfera trans- 


1) Med, Cart, 63. 

cendentală pe cel de motivare”, şi forma acestei „„nrotivări”! 
e forma universală a fluxului transcendental, care în sânul ei 
cuprinde o ,jincatenare de activități constitutive particulare, 
determinate de o multiplicitate de motive şi de sisteme de mo- 
tive (subliniate de noi aci), particulare, care conform legilor 
generale ale genezei, alcătuesc unitatea genezej universale a, 
lui ego2). 

30. — La rândul ei, această geneză constitutivă poate 
să aibe un caracter activ şi unul pasiv. În cel dintâi caz ea, 
apare ca dând naştere, creind şi constituind, cu ajutorul ac- 
telor specifice ale eului, raţiunea practică, raţiunea logică, si 
price soju de creaţie, cum şi orice altă activitate intelectuală] 
ori practică, În care pe bază de obiecte deja date, e 'creazăl 
obiecte woui. Geneza pasivă e aceea care primeşte structurile 
sintetice, date ca atare, adică lumea reală în sensul curent, 
ca şi în sens iranscendental. E de reţinut că această sinteză. 
formală are istoria ei, care „se anunţă în ea însăși”. 

31. — Principiul universal al genezei pasive care constitue 
toate obiectele pe care le găsește activitatea, se numeşte aso- 
ciație şi nu e decât o intenționalitate, forma transcendentală a 
vechiului concept asociaţionist a lui Hume, „la care fenome- 
nologia a găsit accesul foarte târziu”. În această nouă formă 
„asociaţia” fimbrăţişeazăl un ansamblu întins de legi esenţiale 
ale intenţionalităţii, care prezidează la constituirea concretă a 
lui ego pur, ea desemnează o regiune de apriori „înăscut”, 
fără care un ego ca atare ar fi fost imposibil ?). 

Dar evident, înlocuind un principiu transcendent cu o 
activitate imanentă, Husserl socoate că anulează existența 
unei lumi în sine transcendente conștiinței pure, a une. rea- 
lităţi naturale, în sensul categoriilor ei (cauzalitate, substan- 
țialitate, lege fizică, etc.), realizând astfel un idealism tran- 
scendental, în care universul întreg apare drept constituire 
genetică și statică, intenţională. Rămâne întrebarea, cum acest 
flux universal de sinteze active şi pasive, desfășurat în ima- 
nenţa conștiinței, poate câștiga o semnificaţie obiectivă, acea 
evidență (clara et (distincta perceptio) pe care Descartes b 
întărea prin invocarea autorităţii divine. Husserl declară însă 
această problemă drept o „contradicţie. Dacă în loc să te 
oprești ca Descartes, în pragul transcendentalului (ca să iei 


1) Idem 64. 
2) Idem 68, 

calea deductivă) urmăreşti nemijlocit pe ego concret în toate 
zonele concrete ale existenței lui, trebue să recunoşti că 
orice problemă transcendentă ori imanentă se pune numai în 
interiorul conştiinţei, în domeniul subiectivităţii transcendentale!). 
Nu e mai puţin însă adevărat că aci pare să se deseneze 
şi o renunțare la orice transcendent a eului pur, fie ea şi 
sui generis cum lăsau să se înţeleagă Ideen. 

În idealismul transcendental, fenomenologia uni- 
versală va arăta întrun mod sistematic, cum un ego se consti- 
tue el însuşi ca existenţă în sine, din propria-i esenţă; iar în 
al doilea rând, va arăta cum ego constitue în el pe ceilalți 
(celelalte „centre monadice” constituite în propria lui monadă), 
„Obiectivitatea”, „lumea comună nouă tuturor” şi tot ceeace 
pentru ego — în eu ori în afară de eu — posedă o va- 
loare existenţială. 

Spaţiul nu ne mai îngădue să urmărim de aproape această 
determinare a domeniului transcendental ca  intersubiectivițate 
monadologică a celei ce duce de la acel fel de Finfihlung 
(experienţa altuia) din Ideen, printr'o reducţie a. experienţei 
transcendentale la propria mea sferă de apdrtenență, în care 
găsesc mai întâiu propriul meu corp ca singurul corp organic 
în lumea redusă, singurul corp de care pot dispune în 'mod 
nemijlocit, în sfârşit „un corp psiho-fizic”, suflet şi „eu per- 
sonal”, întregit în natură graţie acestui corp. Am cu alte cu- 
vinte, spune Husserl, o apercepție a mea, care mă transformă 
într'o fiinţă în lume. O analiză strictă însă, va descrie po- 
tențialitatea acestei sfere primordiale, care e o „transcendență” 
în „imanenţă”. Primul pas pe care-l fac pentru constituirea 
lumii obiective, întâmpină existenţa unui altuia, a cărui ex- 
perienţă internă eu nu pot să o am, dar pe care-l pot realiza 
printr'o oarecare intenționalitate mediată. Aceasta este o co- 
existenţă, pe care n'o am „în persoană”, ci printr'o apercepție 
prin analogie?) numită aprezentare, care apare cu. sensul unui 
alter ego. Ego și alter ego sunt daţi intrun cuplu original, 
care e una dintre formele primitive ale sintezei pasive, pe care, 
spre deosebire de sinteza pasivă a identificării, Husserl vrea 
so numească asociație, în speţă o asociaţie acuplantă, dată 
într'o unitate de asemănare. Dacă sunt mai mult de două uni- 
tăți, se constitue unitatea fenomenală a grupului, a pluralității, 


1) Idem 70-71. 
2) Idem 92, 

unde apare ca esenţială un fel de „transgresiune” intenţională, 
care se stabileşte în ordinea genetică. Cu sagacitatea analitică 
obişnuită, descrie caracteristicele relațiilor ego şi alter ego, 
felul transcendenţei reciproce, verificată prin experiențele suc- 
cesive, specific mediate, ale aprezentării. 

33. — O treaptă imediat superioară este comunitatea mo- 
nadelor, constituind în primul rând, „ființa comună a naturii”, 
cuprinzând-o pe aceea a „corpului, şi a „eului psiho-fizic” 
celuilalt, în cuplu cu sfera mea primordială. Aceste propuneri 
par ori prea simple (ceeace nu e cazul) ori prea enigmatice, 
când sunt considerate cu interes filosofic, dar după Husserl, 
enigma acestei realizări dispare, dacă vedem în actul constituirii 
altuia, o sinteză între un nucleu de reprezentări, percepția cor- 
pului fizic şi a tuturor actelor de experienţă de o parte, și 
aprezentarea însăși, în aşa măsură, încât întrun anume sens. 
putem vorbi ca de o percepție a celuilalt. Cum şi celălalt are 
percepția mea, se poate vorbi de o identitate între sistemele 
respective de fenomene, legate prin intenţionalitate!). Lumea 
subiectivă odată constituită, cu timpul său obiectiv, cu oamenii 
săi obiectivi, subiecte de gândiri posibile, înlesneşte înţele- 
gerea supra - temporalităţii obiectelor ideale, care nu au decât 
o omnitemporalitate 1). 

Comunitatea temporală a monadelor, legate mutual şi re- 
ciproc în constituirea lor, este inseparabilă, căci e legată cu 
constituirea unei lumi, şi a unui timp cosmic. Rezultatele re- 
tafizice — în sensul că doar rezultatele cunoaşterii ultime ale 
existenței sunt adevărata metafizică pentru Husserl — ale ex- 
plicitării experienţei „celuilalt? le vede el în îndreptăţirea care 
nu se poate refuza acestei explicaţii, de a afirma existența 
unei comunități universale şi unice. „Nu poate să fie în 
realitate decât o singură comunitate de monade, aceea a tuturor 
monadelor existente, prin urmare o singură lume obiectivă şi 
un timp unic obiectiv, un singur spaţiu obiectiv, o singură na- 
tură şi această singură şi unică natură trebue să existe, de 
vreme ce eu port în mine structuri care implică coexistența 
altor monade” ?). 

Nu fizica ori fiziologia pe de-altă parte ne vor explica 
„origina psihologică” a „timpului”, a „spaţiului” ori a „lumii 


1) Idem 109, 
2) Idem 120. 

experienței”, ci intenționalitatea în sensul explicitat în core- 
lația noetică-noematică, dar pentrucă totuşi Kant cel dintâiu 
— deşi întrun mod limitat şi puţin clar — a văzut în Critica 
raţiunii pure, un aprioric noematic al intuiţiei sensibile, ,,com- 
plementul fenomenologic transcendental al problemelor consti- 
tuirei””, Husserl numește acest grup de cercetări: Estetica Trans- 
cendentală (, luat întrun sens mult lărgit”), dar refuză să 
numească „Analitică transcendentală” „etajul superior al a- 
prioricului constitutiv, acel al lumii obiective şi al multiplici- 
tăților care îl constitue, acesta rămânând rezervat „teoriei 
experienţei” celuilalt”, „problemei FEinfiihlung-ului”. 

Domeniul transcendental a devenit domeniul intersubiecti- 
vităţii. “ 

34. — În ceeace priveşte quidditatea realităţii în afară de 
sensul ei ontologic, sensul transcendenţei ei, în cadrul acestei su- 
biectivităţi transcendentale, Husserl îl formulează cu relativă la- 
pidaritate. „Într'un anume mod şi cu prudenţă în folosirea ter- 
menilor se poate spune: Toate unităţile reale sunt unităţi ale, 
sensului” (Alle realen Einheiten sind Einheiten des Sinnes). 
O realitate absolută nu e pentru Husserl] decât ceva contra- 
dictoriu, ca un pătrat rotund +). 

Aceasta este semnificația existenței, ca o structură trans- 
cendentală și Husserl, într'o pagină de rară acuitate metafi- 
zică, din „Formale und Transzendentale Logik”, atrage luarea 
aminte, că toată filosofia „realităţii absolute” a epocei moderne, 
este bazată pe o greşită interpretare a lui „,cogito” cartesian, 
din cauza unei totale: neînţelegeri a specificului transcendenta- 
lului. Greșeala e că s'au schimbat între ei ego cu eul realităţii 
ca suflet omenesc. (Verwechslung des Ego mit der Realität 
des Ich als menschlicher Seele). Adevăratul sens existenţial al 
„sufletului”” (ca exterioritate) e însă de a fi un „pol intențional 
al experienţei” în sânul interiorităţii pure a lui ego?). 

E de sigur o nouă ontologie”, un nou „sens al existenți”, 
ba în compactul răspuns pe care Eug. Fink îl dă criticilor 
aduse fenomenologiei de către şcoala criticismului modern a 
lui Rickert (prin Kreis şi Zocher) nu numai în sensul vederilor 
proprii ale lui Husserl, dar şi cu adnotarea creatorului feno- 
menologiei, „că nu e în acest studiu nici o propoziţiune pe 
care să no recunoască ca pe propria lui convingere” găsim 


1) F. und Tr. pag. 204 
2) F. und Tr. pag, 205 

formularea sensului existenţei transcendentale, prin precizarea. 
temei fundamentale a fenomenologiei „ca o întrebare despre 
origina lumii” (als die Frage nach dem Ursprung der Welt) 1). 

35. — 'In Med. Cart., Husserl întrevede următoarea Idee 
explicativă, infinită: „o sinteză constitutivă universală, în care 
toate sintezele să funcţioneze în acord, după o ordine determinată 
şi care săi îmbrățişeze prin urmare toate entitățile reale și 
posibile, întrucât ele există pentru eul transcendental şi corelativ, 
toate modurile de conştiinţă corespondente, reale sau posibile”. 
„Cu alte cuvinte, continuă el, se desemnează o sarcină formi- 
dabilă, care e aceea a întregei fenomenologii transcendentale 
şi iată în ce constă: în unitatea unei ordini sistematice Şi 
universale, şi luându-se drept ghid mobil sistemul tuturor obiec- 
telor unei conştiinţe posibile — sistem care va trebui să fie 
degajat treptat şi, (în acest sistem, acela al categoriilor lor 
formale şi materiale, să se efectueze toate cercetările fenome- 
nologice cu titlul de cercetări constitutive, ordonându-le siste- 
matic şi riguros, unele în raport cu altele”. 

În sensul însuși al fenomenologiei filosofice, în sfera ab- 
solută a subiectivităţii transcendentale, urmează a se recon- 
stitui, sau mai bine'a se alcătui apoi din nou toate ştiinţele 
care să fie cu adevărat ştiinţe. Ele se vor întemeia toate pe 
o logică „teorie a ştiinţelor”. ea însăşi constituită în subiecti- 
wvitatea franscendentali, ceeace nu e tot una cu subiectivitatea 
psihologică, în care confundă psihologismul celălalt antropologic: 
„Numai o ştiinţă justificată şi explicitată în sens fenomenologic 
transcendental, poate fi ultima ştiinţă, numai o lume explicată 
fenomenologic transcendental, poate fi o lume în ulim înţeles, 
numai 0 logică transcendentală poate fi o ultimă epistemologie; 
o ultimă, cea mai adâncă şi mai universală doctrină a prin- 
cipiilor transcendentale şi normelor tuturor ştiinţelor” ca ştiinţe 
adevărate 2). 

36. — Îgnorarea acestor condiţii constitutive e cauza crizei 
în care, cu toate aparențele unor succese statornice, se află 
ştiinţele europene. După un început reuşit în timpul Renaşterii, 
nebănuindu-se specificul sensului transcendental, ele si-au pier- 
dut contactul cu semnificația vieţii”. (Lebensbedeutsamkeit). 

Într'o „meditaţie critică istorică?’ de o rară subtilitate, 
menită să descopere deviația evoluţiei greşite, Husserl reluând 
datele unei discuţii mai vechi despre o „filosofie ca ştiinţă 


1) Eug. Fink, Op. cit. pag. 338-242. 
2) F, und Tr. Log. 14. 

strictă” opusă filosofiei naturaliste, sau filosofiei psihologic 
subiectiviste (istoriciste, filosofie a  înţelepciunei) ajunge la 
constatarea că sensul originar al ştiinţelor a fost falsificat 
chiar de către marele iniţiator al acestor ştiinţe, prin matema- 
tizarea totală, absolută a naturei: „Galilei... ist ein entdeckender 
und verdeckender Genius” 2). 

Un „obiectivism fisicalist cauzal” a putut să ia naştere 
de altfel, numai printr'o pierdere a sensului originar al gândirii 
geometrice, căruia i s'a substituit un sens de formule gol (For- 
melsinn), din care viaţa şi conştiinţa erau excluse. 

Fisicalismul lui Galilei a pregătit „dualismul cartesian”, 
căci în mod inevitabil a trebuit să se admită şi o lume sufle- 
tească” alături de lumea corpului şi de altfel dependentă de 
ea, ca să se ajungă la o raționalitate a lumi: „more geometrico”, 
, lumea fiind luată ca o fotalitate căreia să-i corespundă o 
ştiinţă unitară, întrun progres infinit ca metodă, însă ramifi- 
cată în discipline specializate, inclusiv o psihologie naturalistă; 
concepiul de ştiinţă însuşi, moştenit: din antichitate, fiind adap- 
tat nouii ordini raționale 2). Creatorul acesteia avea să fie Des- 
cartes, care cu ajutorul fisicismului raţionalist, realiza o fi- 
losofie ca o „,matematică universală”. Dar în acelaș timp prin 
„cogito”, marele geniu al timpurilor moderne avea să creeze 
sursa celeilalte filosofii, cea subiectivistă, concret empirică 
mai întâiu prin linia Locke, Berkeley, Hume şi transcendentală 
apoi prin Kant şi filosofia idealistă germană. 

Căci negreşit, spune Husserl, încercări de fundare trans- 
cendentală s'au făcut în acest timp, dacă n'ar fi de citat decât 
idealismul transcendental al lui Kant şi sistemele idealiste eşite 
din el. [Insuficienta acestor încercări vine din lipsa lor de 
pătrundere: „În imensele adâncimi ale felului de a gândi a 
lui Descartes nu s'a scoborât Kant niciodată 3). 

O filosofie transcendentală e cu atât mai adevărată cu 
cât e mai radicală (îşi propune Husserl să dovedească în stu- 
diile ce vor urma), e adică necesar ca filosoful să ajungă la 
o limpede înţelegere a propriei lui subiectivități, în funcțiunea 
ei de isvor originar. Negreşit Kant, şi la fel cu el filosofia 
idealistă care i-a urmat, stau pe terenul adevărat în convin- 
gerea lor că „ştiinţele obiective, mai ales ştiinţele exacte oricât 


1) Die Krisis der europâischen Wissenschaften und die transcendentale 
Phânomenologie pag. 138. 

2) Die Krlsis 141. 

3) Die Krisis 175. 

s'ar socoti ele, datorită realizărilor lor evidente teoretice şi 
practice, ca depozitare ale unicelor metode adevărate şi ale 
ultimelor adevăruri, totuşi nu sunt în genere ştiinţe în mod 
serios, pu sunt cunoașteri de ultim temei, adică despre ceeace 
e în fond adevărul +). 

Dar şi lui Kant şi succesorilor săi, le-a lipsit profun- 
zimea radicală (Mangel der Radikalismus), ca să poată realiza 
noua modalitate esenţială a ştiințificităţii și a filosofiei?) şa 
pe care nu o poate oferi decât o fenomenolnşie transcendentală. 


* 


O judecată atotcuprinzätoare despre fenomenologia pură 
şi filosofia fenomenologică, nu putem formula ca încheiere a 
expunerii de mai sus2). Nu numai că opera nu e deocamdată în 
întregime publicată, dar nu putem ști nici măcar dacă gândurile 
creatorului au putut birui piedicile vremelniciei, și s'au rea- 
lizat în măsura în care au fost 'năzuite, esenţial. Ne e teamă, 
că o viaţă de om, chiar ajunsă la 79 de ani, nu va fi fost 
deajuns ca să epuizeze nesfârșitele aspecte ale unei viziuni 
unitare despre lume, de proporţiile, pe care ceeace a constituit 
efectiv, ne fac să le bănuim. 

Căci fără îndoială, seria de lucrări în care Husserl în- 
cearcă să arate în ultima esenţă „origina lumii”, înseamnă — 
atât cât ne-a fost dat — un material sistematic atât de vast 
şi în acelaş timp atât de nou, pentru ştiinţă, încât de multe ori 
ai impresia că, analog revoluţiei din ştiinţa atomului, elementele 
de până la el, ale cunoaşterii supuse unor analize ne mai încer- 
cale pună acum, au apărut oarecum ca adevărate şi nebănuite 
microcosmosuri, dându-ne un infinit mic al metafizicei. JJacă a- 
celeași puteri neobişnuite de investigaţie, îl vor fi ajutat si în de- 
terminarea absolută a structurei specifice şi eventual a coordo- 
natelor acelei „Idei explicative infinite”, de care vorbea cu e- 
moļie în „Méditations Cartesiennes”, nu ne putem ascunde sen- 
timentul că ne aflăm în faţa unei sistematizări, care depășește cea 
mai mare parte din cugetarea filosofică de până astăzi. Ne în- 
trebăm de asemeni, dacă Husserl va fi isbutit, în opera ine- 


1) Din Krisis 174-5. 

2) Idem. _ 

3) De altfel numeroasele polemici duse în ultimele două decenii în jurul 
acestei filosofii s'au dovedit ineficiente, (Oarecare indicaţii bibliografice despre 
o parte dintre aceste polemici le poate găsi cetitorul român în lucrarea d-lui 
I. Brucăr „Filosofi şi Sisteme“ Ed, Societatea Română de Filosofie 1933). 

dită, să ne dea pe de o parte o explicitare suficientă a Uni- 
tăfei genezei universale a lui ego şi a legilor ei generale, abia 
indicate şi schiţate în „Formale und Transzendentale Logik” 
şi fin „Méditations Cartesiennes”; iar pe de altă parte, dacă 
va fi încercat, dacă a realizat cumva o descriere fenomenologică 
integrală, a semnificației faptului de a exista în mod absolut 
care ni se pare că lipseşte deocamdată filosofiei fenomenolo- 
gice. În orice caz, trebue să mărturisim că studiile ample care 
să epuizeze toate datele acestei filosofii mu ni se pare că vor 
putea îi scrise decât abia după câteva decenii, de la publicarea 
operei întregi, cu beneficiul unei perspective care astăzi ne 
lipseşte. 


Max Scheler 
I. Ansamblul 


Scheler (1874-1928) este în filosofia germană de ime- 
diat înainte şi după răsboi nu numai un strălucit colaborator 
al lui Husserl, dar un răscolitor de idei noi, un iniţiator: 
toată gândirea filosofică modernă germană a suferit înrâurirea 
lui, a profitat de sugestiile lui. Nici o problemă în care 
Scheler să nu fi avut un cuvânt de spus, o perspectivă fe- 
cundă de deschis: în ontologie, metafizică, etică, sociologia 
culturii şi a cunoaşterii, antropologie filosofică. Dar nu numai 
problemele teoretice îl interesează. Scheler este un spirit viu, 
care trăeşte intens realitatea timpului său. Pentru el, ca şi 
pentru Fichte, judecarea secolului este o problemă filosofică, 
indică una din datoriile filosofului: el caută să înţeleagă as- 
pectele concrete ale tendinţelor timpului, definindu-le orizontul 
- esenţial. Eseurile sale din timpul răsboiului (Genius des Krie- 
ges und der deutsche Krieg, Krieg und Aufbau; Die Ursachen 
des Deutschenhasses), cele din Schriften zur Soziologie und 
Weltanschauung (în special Moralia), Vom Umsturz der Werte 
(probl. burgheziei, a viitorului lumii capitaliste, etc.), cele din 
Vom Ewigen im Menschen dedicate propagandei creştine (idea 
creştină și lumea contemporană, reclădirea culturală a Europei, 
etc.), arată gama largă de interese, sociale, etice, politice, 
religioase a lui Scheler. Tröltsch la numit „un Nietzsche ca- 
tolic” şi, într'adevăr, activitatea lui imensă nu este — ca şi 
a lui Nietzsche, — decât o confesiune, o traducere în idei 
a unei experienţe emoţionale trăite pasionat, întretăiată de crize 
adânci de conştiinţă (cum este acea care l-a făcut să renunțe 

la teism), dar spre deosebire de Nietzsche, fără perioade 
pur critice ca aceea din Morgenrăthe, fără semnul durității 
voite, — de tendinţă foideauna constructivă. 


II. Risipire-Evoluţie-Unitate. 


Împărţită astfel între obiecte de interes atât de diferite, 
gândirea lui Scheler poate apare risipită, lipsită de unitate. 
Contribue la aceasta şi mersul gândirei sale în digresiuni con- 
tinue în jurul concretului. Scheler este pasionat de concret: 
în etica sa, lucrarea sa poate cea mai sistematică, sistemul 
cedează la fiecare pas comentariilor largi în care viaţa morală 
se reflectează în toată profunzimea nuanţelor sale delicate; a- 
ceastă pierdere în concret este numai aspectul de suprafaţă. 
Sistemul există, plan de construcţie de ansamblu, mai mult 
decât demonstraţie strânsă. Scheler ştie dela Nietzsche că sis- 
temul poate fi „ein Wille zur Lige”; ceeace caută el este 
sistemul ascuns în firea lucrurilor, ceeace fenomenologii numesc 
„die W/esensziige”” — structura esenţială, ideală, a lucrurilor. 

Infine, ceeace dă impresia unei lipse de unităţi este evo- 
luţia însăşi a gândirii lui Scheler: aceasta este reală. Scheler 
a începui cariera sa filosofică sub influenţa protestantismului 
liberal al lui Eucken, la care a trecut tezele sale. (Die trans- 
cendentale und die psychologische Meihode în care se desem- 
nează deja net una din tezele sale centrale de mai târziu: 
opoziţia faţă de logicismul extrem al neokantienilor şi în care 
este denunţată de altă parte, eroarea psihologiei empirice care 
Îalsifică autenticitatea vieții sufleteşti, prin desagregarea în e- 
lemente). Perioada a 2-a este perioada fenomenologică. Hus- 
serl a fost pentru Scheler o revelaţie: el vede în Husserl un 
resiauraior al filosofiei autentice, aşa cum o voia Platon — ca 
o cunoaştere a esenjelor, a „ideilor” lumii; filosofia nu poate 
fi nici o „ancilla scientiae”, nici „eine Polizei der Wissen- 
schaft? (criticismul neokantian şi „aşa zisa filosofie a ştiin- 
telor”). Este în acelaşi timp perioada de intensă propagandă 
creștină a lui Scheler. Lucrarea” fundamentală, în această pe- 
rioadă, este Etica, în jurul căreia se situează nenumărate studii 
mai mici cari îi aşează baza psihologică (studiile, fenomenolo- 
gice, asupra sentimentelor de simpatie) sau studii cari pre- 
cizează detalii (sentimentul ruşinei, Vorbilder und Fiihrer, stu- 
diul despre căință, etc.), sau, înfine, cari fi definesc orizontul 
(creştin) situâna valorile morale față de valorile divinului (Vom 
Ewigen im Menschen şi studiul despre resentiment). "Temele cen- 

trale ale acestei epoci sunt: tema fenomenologică, tema creștină, 
tema axiologică (filosofie a valorilor). Perioada următoare — 


cea din urmă — este determinată de renunțarea lui Scheler 
la teism, şi caracterizată prin locul de primul plan dat cer- 
cetărilor sociologice (sociologia ştiinţei, a cunoaşterii — şi so- 


ciologia culturii în general); problema centrală este aici a 
progresului sau regresului valorilor umane. Apoi, antropologia 
filosofică. Scheler lucrează la o antropologie filosofică şi la 
o metafizică, amândouă neterminate. Orizontul său este dat 
de o metafizică panieistă; Scheler se apropie de Spinoza. 
Perioadele gândirii scheleriene sunt net diferenţiate una 
de alta; temele centrale ale fiecărei perioade formează unităţi 
bine cristalizate: ele au totuşi o unitate. În prefața ediţiei 2-a 
a eticei, Scheler, care între timp ieşise din catolicism, scrie 
în mod expres că nu are nimic de retractat din Etica sa, 
scrisă în timpul perioadei catolice; teza teistă a dispărut, 
dar a rămas ideia centrală a eticei — a unei ierarhii unice, 
apriorice, a valorilor umane — teză care formează și axa 
întregii antropologii din perioada sa ultimă. Etica lui ‘Scheler 
este o elică personalistă: teza personalistă, nu numai că ră- 
mâne centrală, dar este suportul întregei metafizice ultime a 
lui Scheler. Interesul pentru sociologie este constant dealungul 
întregii sale cariere. Rămâne, înfine, aceiași concepţie pe care 
Scheler şi-o face despre filosofie (de comparat, aici, Vom We- 
sen der Philosophie (în Vom Ewisen im Menschen) — 1921 
— cu Philosophische Wel'anschauung din epoca panteistă 1928). 
a) Grija mare a lui Scheler este să separe radical cunoaşterea 
filosofică de cunoaşterea ştiinţifică; scopul ştiinţei este luare 
în stăpânire a universului: ea este, aşa cum o vede şcoala 
biologică germană (Mach, Avenarius) şi cum o vede prag- 
matismul (vezi Erfenniniss und Arbeit) în strânsă legăiură cu 
interesele noastre, cu nevoile noastre. Scheler o numeşte Herr- 
schafiswissenschajt sau Leistungswissenschaţt; obiectul ei este 
de a repera contactul, în timp şi spaţiu, al fenomenelor or- 
donate, pentru a ni le pune la dispoziție. Este ştiinţa care ca- 
racterizează civilizaţia noastră occidentală, progresele noastre 
tehnice; b) cunoaşterea filosofică este „erste Philosophie” — 
filosofie primă. Este cunoașterea, cu totul dezinteresată, a e- 
sențelor lucrurilor şi fenomenelor, „erst von kurzer Zeit durch 
E. Husserl und seine Schule wieder entdeckt”, este cunoaștere 
independentă de existenţa reală a lucrurilor (So-sein, nu Dasein) 
„deasupra imperiului unic al lumii reale”, revelând structura 

esențială a lumii — este ontologie. c) Pe planul cel mai 
înalt este însă cunoştinţa metafizică. Este Heilwissen, cunoaş- 
terea „mântuirii ; întrebarea nu mai este aici ce este lumea?, 
ci ce este omul şi care este contribuția lui în totalitatea crea- 
tiunu. 

III. Ordo Amoris. 

Această ierarhie a domeniilor cunoaşterii este caracte- 
ristică şi pentru perioada sa teistă şi pentru perioada pan- 
teistä. Fiindcă — ceeace formează, fn realitate, unitatea o- 
perei scheleriene este atitudinea centrală — de dragoste — a 
lui Scheler faţă de lume — atitudine pe care Jaspers, în 
Psychologie der Weltanschaungen o numia, gândindu-se la Sche- 
ler — şi distingând-o de „atitudinea reflectată, — „die en- 
tusiastische Einsiellung”'. Atitudine care, la Scheler, cristali- 
lizează în noţiunea de ordo amoris. 

Dragostea este resortul adânc al oricărei înţelegeri a lumii. 
Ea este „die Weckerin für Erkenntnis und Wollen”. Bogăția 
ei, specificările ei, diferenţierile ei conturează bogăția, diferen- 
țierile, întinderea contactului nostru cu universul: Die Dinge 
aber zu lieben möglichst so wie Gott sie liebt, wäre das höchste 
was der Mensch vermag (O. Amoris). Dragostea dă die per- 
sonale Einsicht — viziunea personală. Ceeace diferenţiază pe 
un om de altul este „ordinea dragostei și a urei” sale, aceasta 
defineşte „în spaţiu, mediul său moral, în timp, soarta, adică 


toate posibilităţile sale”. ‚Ordinea dragostei şi a urei” de- 


fineşte şi Ethosul unui popor, unei epoci. Ea fixează — în 
fine — ordinea unică a ierarhiei valorilor — accesul către 
«divinitate. 


In domeniul strict al cunoaşterei, ea face posibilă cu- 
noaşterea prin esențe”, cunoaşterea filosofică ein liebendes 
(subliniază Scheler), die Urphanomene und Ideen der Welt 
aufsuchendes Verhalten: „ordo amoris” este drumul lui Scheler, 
către fenomenologie. 


IV. Fenomenologie. 


Poziţia lui ‘Scheler în fenomenologie poate fi acum fi- 
xată: este între structura de spirit a lui Scheler și teza in- 
tuiționistă a fenomenologiei o corespondenţă profundă. „Primul 
caracter pe care trebue să-l aibă o filosofie bazată pe feno- 
menologie este o trăire (Erlebnissverkehr), — cea mai vie, 
mai intensă, și mai nemijlocită cu lumea însăși, adică cu lu- 

crurile chiar despre care este vorba... Însetat de ființa lucru- 
rilor, fenomenologul va bea la isvorul însuşi în care apare 
conţinutul lumii” (Nachlass p. 267). In fenomenologie, Sche- 
ler a găsit o justificare teoretică, metodologică pentru o fi- 
losofie intuiţionistă, în contact direct cu lumea. El va adapta 
astfel doctrina fenomenologică a primei filosofii a lui Husserl, 
nu acea reflectată a ,,fenomenologiei transcendentale” adică: 1) 
Teza intuiției (gebende Anschauung), ca isvor al oricărei cu- 
noaşteri (, Principiul principiilor” oricărei cercetări fenomeno- 
logice) cu leit-motivul „„Zurick zu den Tatsachen selbst” şi 
înlăturarea oricărei construcţiuni intelectuale, interpretative, a 
obiectului studiat; 2) Teza structurii ideale a „regiunilor” lumii 
— esențe — Wesenheiten — Wesensziige care apar, evidente, pri- 
virii fenomenologice —  „ireale”, independente de experienţă; 
— cu consecinţele lor; 3) Teza apriorismului material: aprioricul 
nu este un caracter care aparţine numai rațiunii, ci structurii 
ideale a lucrurilor în sine (fenomenologia este ontologie); 4) 
distingerea radicală între ştiinţe ale esenţelor (W/esenswissen- 
schaften) apriorice, fundate pe Wesensschau — şi Tatsachen- 
wissenschaften — ştiinţe bazate pe observare banală, inductive, 
şi cari ele se fundează pe W/esenswissenschaft, nu invers. 
Fenomenologia lui Scheler, — străină de desvoltarea ul- 
terioară a doctrinei husserliene prin reflexia asupra Eului pur 
— a conștiinței pure ca fundament al tuturor actelor de cu- 
moaştere (întoarcere din nou spre Kant) este o „,fenomeno- 
logie obiectivistă””. Esenţele „au pentru Scheler o realitate 
în sine”; ceeace interesează pe Scheler înainte de toate este 
depăşirea atitudinii reflectate kantiene, este distrugerea iden- 
tității kantiene între aprioric — formal — raţional şi de altă 
parte inductiv, material, aposterioric — deci posibilitatea a- 
priorismului material. Îl interesează, în primul rând, respectul 
fenomenologic pentru structura originară a „„regiunilor” studiate. 


V. Fenomenologie şi ontologie afectivă. 


În primul rând, în domeniul vieţii afective. Tema cen- 
trală a „ordo amoris” fixează în mod natural atenţia lui 
Scheler asupra domeniului actelor emoţionale, apoi a dome- 
mului etic şi al domeniului valorilor. Numai o cercetare fe- 
nomenologică poate desprinde structura lor autentică. Actele 
emoţionale, sunt date în trăirea noastră; orice interpretare inte- 
lectuală, reconstrucţie a lor, „explicativă”, a intelectului este 
aici o falşificare; ele au logica lor proprie, inabordabilă pentru 

logica intelectului, „ordre du coeur’ spunea Pascal. Fraza 
lui Pascal „le coeur a ses raisons que la raison ne connaĝt 
pas”? devine un leit-motiv al gândirii scheleriene. Studiul des- 
pre ,„Simpatie” o justifică. Etica o adânceşte. 

În Formen und Wesen der Sympatie Scheler studiază 
toate nuanțele variate ale ‚simpatiei — ale „simţirei în co- 
mun” (Mitgefiihle) — ale Simpatiei intenționale (act intențional 
emotiv) opunând interpretării psihologice sau filosofiei anie- 
rioare a afectivității, înțelegerea lor fenomenologică. Detaliile 
interesează puţin aici, într'o schiță de ansamblu... Problema 
importantă, şi pentru problema cunoaşterii, este a percepției 
Eului celorlalți care, pentru Scheler, este reală. Fuziunea a- 
fectivă este definitivă în ceeace Scheler numeşte „,Einsfihlung”. 
De nuanțele variate ale simpatiei,: trebuesc distinse net 
dragostea şi ura: ele se adresează persoanelor” — şi persoanei 
divine. Actul de dragoste nu are, pentru Scheler, nimica in- 
telectual. El nu presupune, ca în concepția greacă a dragostei 
— o percepție anterioară a valorilor, a aspiraţiei către valori 
superioare; persoana este iubită aşa cum este, însă, dragostea 
odată fixată, ea tinde să realizeze în obiectul ei, maximum 
de valori posibile. Wesen und Formen der Sympathie au avut 
asupra gândirii germane moderne o importanţă deosebită. Sche- 
ler a apărut ca descoperitorul unei regiuni noi, autentice — a 
regiunii actelor afective — a actelor de trăire împreună cu 
alții, Nicolai Hartmann le dă un loc important în ontologia sa 
(Ontologie des realen Seins) sub numele de emoțional-trans- 
zendenten Akte. Ele fac parte integrantă din „atitudinea exis- 
tențială” a lui Heidegger — joacă un rol capital în analiza 
existențială. Ele formează una din cele mai importante con- 
tribuţii la lărgirea tematicei ontologiei pe care a făcut-o po- 
sibilă fenomenologia. 


VI. Dragostea creştină. 


Noţiunea dragostei capătă însă sensul ei schelerian plin 
numai în dragosiea creştină. Aceasta are un sens etic. Intenția 
etică este totdeauna pe primul plan la Scheler. Wesen und 
Formen der Sympathie a fost scrisă ca o critică „a așa zi- 
selor morale ale simpatiei”. Cartea mică despre Resentiment 
im Aufbau, der Moralen fixează ţinta finală a întregii axiologii 
etice a lui Scheler: aceasta este indicată de dragostea creştină. 
Morala creştină este situată față de acuzaţiunile aduse de 
Nietzsche în Genealogie de a fi o morală a sclavilor, revoltă 

a plebeilor contra celor puternici, o morală a resentimentului. 
La Scheler influenţa — puternică — a lui Nietzsche se uneşte 
cu acea a Sf. Augustin. Creștinismul este pentru el, în primul 
rând, o doctrină „a dragostei care beatifică dincolo de orice 
rațiune” (Augustin). Actul de dragoste este un act liber, care 
presupune o vitalitate spirituală intensă, este un act de dăruire, 
Nietzsche nu a văzut că renunţările creștine, castitatea, sărăcia, 
de ex., nu sunt atât de importante în ele înşile, cât în actul 
liber de renunțare, în actul de preferinţă al altei valori po- 
sitive, etic superioare. Dai — din bogăţie. Creştinismul este 
personal — este pur de resentiment, este o doctrină a dra- 
gostei pure. Confuzia nietzscheană este însă explicabilă: creş- 
tinismul şi-a asimilat în cursul evoluţiei sale multe elemente 
străine şi unul din acestea este umanitarismul modern, cu care 
Nietzsche îl confundă. Umanitarismul este întradevăr o doc- 
trină a resentimentului, a resentimentului maselor care se ri- 
dică în lumea modernă şi de care creştinismul autentic, ori- 
ginar, trebue înainte de toate distins. Umanitarismul este de 
fapt o răsturnare a valorilor creştine, fondate în spiritual, nu 
în utilități materiale, sociale, etc. Creştinismul este dragoste, 
este renunțare, fiind preferință de valori pozitive, intense, cari 
nu au nimic de a face cu valorile utilitare, biologice care, 
pentru Nietzsche, erau un criteriu. 


VII. Etica materială a valorilor. 


Etica (Der Formalismus in der Ethik und die materiale 
Werthethik) îşi are astfel, fixat, cadrul său: studiul asupra 
simpatiei a aşezat substratul psihologic, în înţelegerea fenome- 
nologică a domeniului afectiv; eseul despre „„resentiment” di- 
recţia axiologică fundamentală. 

Etica lui Scheler este sistematizată sub forma unei o- 
poziţii față de tezele eticei kantiene, față de formalism. Ştim 
că depășirea kantismului este una din tezele fenomenologiei 
care importă mai mult pentru Scheler; consecințele pentru 
etică sunt importante: o lege morală apriorică nu va trebui 
să fie o lege formală, ca imperativul kantian. Apriorismul 
moral — structură axiologică fundamentală — aparţine însăși 
„materiei valorilor morale. Un „sollen” kantian nu mai are 
atunci nici un prilegiu etic; el este găsit în însăşi intenția va- 
lorilor etice, în simţire, în Fühlen, în care se revelează struc- 
tura lor preterenţială. 

Intre lucrările lui Scheler, Eticei trebue să i se re- 

zerve un loc unic. Nu numai pentru caracterul său sistematic; 
am văzut — însă — că intenția etică este totdeauna intenţia 
primară la Scheler, şi va rămâne aşa până la metafizica lui 
ultimă, care este fondată tot etic. Reflexiunea etică este pentru 
el „un point de croisement” — un punct de întâlnire al 
tuturor tezelor sale esenţiale — ontologice, metodologice (fe- 
nomenologie), epistemologice (depăşirea punctului de vedere 
lkopernican), teologice, sociologice; etica este un punct de a- 
jungere şi un punct de plecare al întregii sale concepţii despre 
lume. Infine locul eticei este unic şi pentru bogăţia infinită a 
distingerii nuanţelor celor mai fine ale aprecierilor noastre 
interioare. 

Pentru Kant, legea morală are forma unui imperativ al 
cărui obiect nu poate fi realizarea unui scop, unui bun, obiect 
oaecare, nici chiar al fericirii. Orice morală eudemonistă nu ne 
poate da, cel mult, decât imperative ipotetice, „aber kein Gesetz”. 
Grija cea mare a lui Kant este de a salva demnitatea omului 
prin separarea radicală a datoriei (Pflicht) de orice înclinație, 
— de aici caracterul formal al legii morale, al adevăratei dis- 
tincţii între bine şi rău. Imperativul moral este un imperativ 
al voinţii raţionale, „ein Sollen”, universal, aprioric, valabil 
pentru oricine, asemenea unei legi a naturii şi pe care poţi 
să-l împlineşti, fiindcă trebue să-l împlineşti (du kannst, denn 
du sollst). 

Scheler acordă lui Kant că o etică nu se poate fonda 
pe „bucurii, pe materia” unui „obiect”' dorit. Dar aceasta 
nu exclude posibilitatea unei etici ,„,materiale”” a valorilor, a 
unei etici care își caută axiologia în însăşi materia valorilor. 
Valorile nu sunt „bunuri? (Husserl făcuse deja distincţia în 
Ideen); acestea le suportă numai! (Trăger der Werthe), sunt 
realizări ale lor în experienţă; valorile sunt esențe „ideale“, 
independente de realizarea lor efectivă: ele sunt date, imediat, 
în simţire, în Fühlen şi nimeni nu confundă valoarea în sine 
cu gradul în care şi cu ,,bunul” fn care este realizată: con- 
fundarea se face numai voit, este fariseism. Tot aşa, este 
meritul lui Kant de a fi înlăturat orice etică fondată pe 
materia scopurilor; valorile însă nu sunt extrase din scopuri. 
Toomai scopurile pe care ni le propunem sunt determinate de 
capacitatea noastră mai largă sau mai îngustă de a percepe, 
interior, valori. 

Pentru a asigura, contra oricărei etici inductive, autonomia 
actului moral, Kant se refugiază în caracterul lui formal, 

îl identifică cu un act raţional, un act al raţiunii practice; 
este aici, o eroare de înţelegere psihologică a regiunii etice, 
este apoi tendinţa manifestă a lui Kant de a ajunge la un 
paralelism cât mai apropiat între structura celor două Critici, 
— este apoi, esenţial faişă, — identificarea kantiană între 
aprioric şi formal, între aposterioric şi „material. Aprioricul 
nu are nici o legătură cu formalul (la Husserl numai în „,on- 
tologia formală”) și aprioricul nu este exclusiv raţional. Pen- 
tru fenomenologie experiența prezintă structuri apriorice — 
date în mod evident — nu inductiv — în intuiţia originară: 
aceste structuri formează „ontologiile” materiale ale „regiu- 
nilor” de fenomene. În același mod, pentru Scheler, valorile 


etice — ideale — au o structură apriorică bine determinată, 
un rang bine fixat îniro ierarhie ideală pe care o găsim în 
experiența etică, fn Fuhlen —, în „actul de preferinţă”, 


— în „ordinea dragostei şi a, urei”. Etica lui Scheler nu 
este astfel mai puţin apriorică decât etica kantiană; nu este 
o etică inductivă; „experienţa etică” inductivă — a valorilor 
realizate, trebue distinsă net de intuiţia evidentă — în Fühlen 
— a rangului ideal al valorilor; niciodată nu vom acorda un 
rang superior unui act plăcut sau util faţă de un act de 
jertfă. Există un apriorism material-emoțional, privind însăşi 
materia vieţii noastre morale, acel „ordre du coeur” de care 
vorbia Pascal. Conştiinţa etică nu este o conştiinţă dezordo- 
nată. Dacă Kant avea nevoie de o instanţă superioară „,încli- 
naţiunilor”, de o rațiune practică, care singură distinge între 
bine şi rău, este că peniru el omul, — fără această rațiune 
— nu era decât un haos al tendinţelor sale instinctive — 
Triebimpulse — nu caută în mod natural decât plăcerea,” 
-satisfacerea lor. Tot așa după cum numai rațiunea poate aduce 
o ordine în haosul intuițiilor sensibile, numai raţiunea poate 
aduce o ordine superioară tendinţelor noastre instinctive. Ri- 
gorismul kantian esie astfel fondat pe o depreciere a omului. 

Această poziţie fundamentală faţă de Kant odată fixată, 
liniile mari ale eticei scheleriene se desemnează clar; funda- 
mentală va fi perspeciiva etică — mai largă sau mai îngustă 
— care o avem fiecare dintre noi asupra lumii valorilor 
æa va determina orizontul ethosului nostru, sau puterea de 
atracţie, „eine Forderung”. Etica lui Scheler nu va fi 
deci o etică a datoriei (Pflicht-Ethik). Imperativul kantian 
(das Sollen) nu poate da, niciodată, din el însuşi — o va- 
loare positivă. Preferinţa unei valori superioare unei valori 

inferioare — fondată în Forderung der Werthe este însăși 
viaţa etică; dacă cerința de realizare a valorii nu este în- 
deplinită (So-Sein nu capătă un Da-Sein) avem o suferinţă. 
Actul de preferinţă realizează, totdeauna, o lărgire a dome- 
niului etic, actul de ,„Nachsetzen”” o îngustare a lui. 

Axiomele formulate deja de Brentano în etica sa (Sche- 
ler aparţine fenomenologiei în forma ei primă, de inspirație 
directă din Brentano) i-a permis lui Scheler o formulare mai 
precisă a unei axiologii etice. Această formulare, care pare 
vagă la prima vedere, are tocmai un caracter larg, formal, 
pentru a fi încăpătoare pentru orice conţinut material al valo- 
rilor etice şi pentru orice evoluţie posibilă a lor: 1) Existenţa 
unei valori positive este ea însăși o valoare positivă; 2) Exis- 
tența unei valori negative este ea însăși o valoare negativă; 3) 
Non-existenţă unei valori positive este ea însăşi o valoare ne- 
gativă; 4) Non-existenţa unei valori negative este ea însăși o 
valoare pozitivă. La Kant, binele şi răul aveau o poziție 
privilegiată faţă de alte valori etice: distingerea lor este actul 
etic autentic, aparţinând „raţiunii practice”. La Scheler această 
poziție privilegiată este păstrată: bun este tot ceeace tinde la 
realizarea unei valori positive (la neexistenţa unei valori ne- 
gative), rău, tot ce tinde la reahzarea unei valori negative (la 
neexistența unei valori pozitive). 

Axiologia, fondată pe rangul aprioric, ideal al valorilor; 
trebue să dea criterii de distingere ale valorilor superioare 
de valorile inferioare. Acestea, reluate de Hartmann în Etica 
sa sunt: 1) Valorile superioare sunt mai durabile, va- 
lorile inferioare sunt trecătoare; 2) o valoare este cu atât 
mai superioară, cu cât poate fi mai puțin împărtășită altora 
(valoarea personală — val. a „„massei'') 3) o valoare este 
cu atât mai superioară cu cât este fundată mai puțin pe alte 
valori; 4) cu cât o valoare este mai superioară, mulfumirea 
pe care o dă este mai profundă; 5) o'valoare este cu atât 
mai superioară cu cât are mai puţin nevoie de un suport 

„obiect? — care să o realizeze (Träger). Astfel pre- 
cizată, privirea lui Scheler în viața morală adevărată, reală, 
devine adâncă: nuanțele ei delicate sunt nu numai surprinse 
în toată bogăţia lor, dar situate, văzute clar în mişcarea lor 
continuă — preferenţială, între 2 planuri: al rangului ideal 
pe care îl au sau caută să-l capete, apoi al realizărilor lor 
afective mai mult sau mai puţin parțiale; conştiinţa morală este 
activitatea continuă pentru situarea lor în ierarhia etică. 

In fapt — ierarhia valorilor (tema constantă dealungul 
întregii sale cariere filosofice), este pentru Scheler următoarea: 
a) pe rangul cel mai inferior, valorile plăcutului şi neplăcutului; 
b) pe altă treaptă, vaiorile vitale, interesele vieţii, cu valoare 
supremă, conservarea vieţii însăşi (valori pe care hedonismul 
le reduce, eronat, la valorile „plăcerii? — şi tot aşa Kant, 
pentru care urmărim numai plăcerea); c) înfine, valorile spiri- 
tului, transgresând biologicul — ne putând fi reduse la valori bio- 
logice (frumos-urât, drepi-nedrept, adevărat-neadevărat); d) pe 
treapta cea mai înaltă sunt însă valorile divinului şi profanului, 
cari sunt, — ca valori — cu totul independente de orice 
reprezentare religioasă (mit, dogmă) în legătură cu ele: sunt 
valorile absolutului. 

Este acum ușor de înţeles soluţionarea pe care o dă 
Scheler problemei relativismului etic. Rangul valorilor este a- 
prioric fiindcă el depinde de esenţa valorilor. Variază însă 
structura noastră preferențială, „ordinea dragostei şi a urei”, 
fiindcă variază „,cunoașterea” valorilor, privirea noastră, mai 
largă sau mai îngustă, asupra esenței lor — a fiecărui in- 
divid în parte — şi a fiecărei colectivităţi; variază apoi insti- 
tuţiunile în care valorile cristalizează, moravuri, obiceiuri (mo- 
rala practică). Dar tocmai etica care admite o ordine obiectivă 
a valorilor, determinată numai de esențele lor, are nevoie de 
'acest perspectivism etic." Relativismul valorilor ne arată numai 
că domeniul valorilor este mult mai bogat decât am bănui la 
prima vedere; însă perspectiva pe care fiecare Ethos o are 
asupra domeniului etic este mărginită, mai mult sau mai puţin 
„cuprinzătoare. Tocmai această relativitate asigură posibilitatea 
progresului înţelegerii etice; acest progres se face, pentru Sche- 
ler, totdeauna în aceiaşi direcție a valorilor dragostei. Există 
deci descoperitori de valori etice, genii etice: sunt valori etice 
cari nu pot fi cunoscute decât de un singur individ (figura 
unică a lui Christos). Dar de altă parte evoluţia valorilor 
etice poate fi şi un regres; valorile etice se pot falsifica — 
este seria largă a iluziunilor etice (ethische Täuschungen) şi 
— când falşificarea este voită — a fariseismului. 

Caracterul personalist al eticei scheleriene poate fi acum 
scos în evidenţă. Toată viața. etică nu este decât o serie de 
acte cari variază, progresează, regresează în înţelegerea ex- 
perienţeii etice: nu vom putea înțelege însă un act fără in- 
tenția prealabilă a unei persoane (în sensul fenomenologic al 
intenţiei). Persoana este „ein Akt vollziehender Wesen?” — 

în fiecare act al ei se găseşte întreagă şi variază persoana 
întreagă; persoana nu este „o sumă” de acte: „vielmehr ist. 
die Person selbst die in jedem ihrer Akte lebend und jedem 
voll mit ihrer Eigenart durchdringt”. Scheler nu se gândeşte 
aici la persoana „psihologică în carne şi oase— la persoana 
psihofizică; este vorba de , persoana fenomenologică””, de e- 
sența însăși a persoanei. Persoana nu este un lucru, o substanță, 
esie „die unamittelbare miterlebte Einheit des Erlebens” (con- 
cepția corespunzătoare cu cercetările, netipărite, ale lu Hus- 
serl asupra persoanei). Actele etice sunt pătrunse adânc de 
caracterul personal, de personalitatea fiinţei care le îndepli- 
neşie; persoana întreagă se reflectează în ele, este în ele: 
sunt actele cele mai autentice ale persoanei. 

În acest sens fenomenologic de „centru de acte personale” 
noţiunea de persoană poate însă fi extinsă — cu toate caracterele 
i, de trăire personală, de acie autonome, şi colectivităţilor, 
mediu real în care se realizează actele persoanelor individuale 
(pe care Scheler le numeşte Gesamtpersonen) şi, de altă 
parte, ea poate fi extinsă persoanei divine. Etica capătă astfel 
o bază, un cadru sociologic şi de altă parte, o definire a 
orizontului ei suprem — a raportului faţă de divin. 

Perspectiva ,,„Sociologiei personaliste” din ultimele pagini 
ale Eticei lui Scheler complectează etica individuală. Nu este 


propriu zis o sociologie. Fiinţa morală colectivă — fon- 
dată pe Mitgefühl, Miterlebniss şi Mhtverantwortlichkeit, pe 
trăire comună şi răspundere comună, — îl interesează mai 


mult pe Scheler decât instituția juridică, statul, care nu este 
forma cea mai superioară de colectivitate; deasupra a) a massei; 
b) a comunităţii vitale (Lebensgemeinschaft); c) a „societăţii! 
(Gesellschaft) este d) comunitatea de dragoste (Liebesge- 
meinschaft) în care individul şi colectivitatea formează o uni- 
taie perfectă, în aceiaşi iubire şi aceiaşi răspundere; tipuri 
de „Liiebesgemeinschaft” sunt națiunea, biserica. Este tot idea 
esenţială a scării unice a valorilor, reluată acum pe plan so- 
ciologic. Aceiaşi idee, centrală, revine încă odată în rolul fun- 
damental pe care Scheler îl atmbue oamenilor mari; este iar 
una din temele constante la Scheler, şi care nu face decât 
să-şi accentueze importanţa în ansamblul sistemului schelerian, 
căpătând în ultima fază a lui, proporții metafizice. Funcțiunea 
îndeplinită de oamenii mari este die Vorbilderhajt. Eroul 
întrupează valorile vitale ale colectivităţi, geniul întrupează va- 


lorile spirituale, Sfântul întrupează valorile divinului. Tema. 

personalistă este dusă astfel până la capăt: în interiorul per- 
soanei colective  ((Gesamtperson), personalitățile mari 'crează 
istoria. Dar nu — ca la Nietzsche — istoria este făcută 
pentru a crea oameni mari; nu acesta este scopul ei ultim; 
istoria crează, prin oamenii mari, devenirea umanităţii. Perso- 
nalismul lui Scheler are altă lege internă decât personalismul 
nietzschean, pe care am putea-o numi legea autenticității. Nu 
valorile voite, căutate expres, au valabilitate, ci numai valorile 
autentice, în care nu este nimic forţat, nimic intenţionat cu 
tot dinadinsul. Este aici, sub altă formă aceiaşi ostilitate 
contra voinţii ca factor autonom, ca şi în critica adusă eticii 
kantiene; nici actele numai voite ale persoanei individuale, nici 
cele ale colectivităţii, nu au autenticitate: valorile autentice sunt 
simțite, „văzute? în autenticitatea lor, în esența obiectivă a 
structurii lor. 


VIII. Fenomenologie religioasă. — Divinitatea. 


Prin lărgirea ideei fenomenologice de persoană şi asupra 
persoanei divine, teza personalistă centrează întreg sistemul 
schelerian în epoca Eticei — îi susține întreaga arhitectură. 
In Probleme der Religion (fîn Vom Ewigen im Menschen) 
Scheler încearcă să construiască o teologie naturală, care să 
satisfacă în același timp şi exigenţa religioasă şi exigenţa cri- 
tică a spiritului contemporan, mai mult decât o doctrină ca 
acea a lui Hegel. Scheling sau Schopenhauer pentru care re- 
ligia nu este decât o formă populară a unei concepţii a lumii 
(Hegel: ein Wissen in Form der Vorstellung) — sau decât 
agnosticismul pozitivist, sau, încă, decât raţionalizarea extremă 
a tomismului. Fenomenologia poate, şi aici, deschide drumul: 
peniru fenomenolog, actul religios este prins în autenticitatea 
lui adevărată, „ca un act spontan — ltot aşa de originar ca 
actul percepţiei” ireductibil la acte de altă natură; pericolul 
unei raționalizări excesive, sau a confundării între metafizic 
şi religios este astfel înlăturat, „der religiose Gott ist der Gott 
der heiligen Personen und Volksgott, nicht Wissensgott der 
Gebildeien” şi „scopul religiei nu este cunoaşterea raţională 
a substratului lumii, însă mântuirea omului printr'o comunitate 
de viaţă cu Dumnezeu — adică Vergottung. 

Actul religios aparţine constituţiei umane tot aşa de con- 
siitutiv, ca şi gândirea, etc. Fenomenologic el este caracte- 
rizat prin intenția sa transcendentă; prin satisfacerea numai 

prin divin. Alles Wissen über Gott ist Wissen durch Gott. 

Divinitatea apare acestei intuiții autentice cu atribute per- 
sonale: spirit infinit şi personal. Atotştiutor şi atotputernic, el 
a creat lumea din nimic întrun act personal de iubire; ne 
simțim infimi față de creaţiune, dar legați față de divinitate 
prin acelaşi act de dragoste. Metafizica lui Scheler este o 
metafizică creştină. Divinitatea este simțită etic, „orice voinţă 
etică fără o privire asupra divinității este o imposibilitate de 
fapt”. lerarhia valorilor etice tinde către divin: valorile su- 
preme sunt valorile divinului şi profanului (,,sfințenia”). De 
altă parte nu ne putem închipui o conduită religioasă care să 
nu implice valori etice: Religia şi etica nu sunt astfel auto- 
nome una de alta, sunt „conforme” una cu alta (Konformi- 
tatssystem). Ele devin independente numai în măsura desagre- 
gării lor, a imperfecţiunii lor, în formele pe care le pot lua 
în cursul devenirii umanității, progres, dar şi regres uneori. 


IX. Alunecarea Sistemului. 
Sociologie a culturii. 


Întreg sistemul lui Scheler în epoca Eticei poate fi con- 
siderat ca un comentar filosofic personal — el îl voia „au- 
gustinian”” — al ideii creştine. Intenţia etică este dominantă, 
dar ideea etică are ultimul său suport în divinitatea personală 
creatoare a lumii întrun act liber de dragoste — în ideea 
teistă. După ieșirea din catolicism, după părăsirea ideii te- 
iste, lipsit de punctul său de gravitate, întreg sistemul alu- 
mecă, se desface în iradiaţiuni asupra tuturor aspectelor lumii. 
Atenţia. interesele variate ale lui Scheler nu mai sunt captate 
de o direcție unică; ceeace este luat divinității este împărțit lu- 
mii, omului, aspectele multiple ale devenirii lui în zig-zag, de- 
venirii lui reale; tendinţa către absolut este împrăgtiată în 
considerarea multiplicității relativului. Interesul sociologic trece 
pe primul plan: considerarea devenirii aspectelor variate pe 
care le-a luat cultura, ființa umană, găsirea condiționării fie- 
cărui aspect important în structura sociologică subjacentă. Fără 
tendință etică: considerarea sociologică are un scop în sine: 
desfăşurarea ca pe o hartă explicată, a tuturor valorilor ome- 
neşti, instituţii, concepții filosofice, valori morale, concepții știi- 
ințifice, religioase, sisteme politice, tehnice, etc. 

Totuşi sistemul este centrat din nou — alt sistem. În 
centrul lui, nu divinitatea creatoare a lumii din nimic, ci lu- 

mea însăşi, devenirea ei reală, a omului în lume. Scheler nu 
a renunţat la teza fenomenologică a unei structuri ideale a 
lumii: aceasta este descoperită, ca şi în sistemul anterior, printr'o 
cunoaştere dezinteresată — ein „,liebendes Verhalten”. Numai 
că structura „ideilor absolute a lumii” este infinit mai 'bogată 
decât o bănuim, o putem bănui până acum, ideea ,„,perspectivis- 
mului” valorilor din Etică, a descoperirii progresive a struc- 
turilor lor apriorice, esenţiale, este reluată pe un plan larg — 
interesând toate aspectele lumii, .structura absolută a ei. Den 
Wesensidee des Menschen entsprechende absolute Ideen und 
Wertreich der Welt este mult deasupra a tot ceeace ne-au 


dat, de fapt — toate sistemele de valori ale culturii — 
idei, valori, scopuri, norme — în religie, în artă, ştiinţă, 
etică, drept, etc., — în devenirea lor relativă, istorică şi sv- 
ciologică. 


Fiecare din sistemele de cultură este numai o privire 
parțială asupra esenţelor lumii, este privire relativă, condiţio- 
mată în desvoltarea ei istorică; fiecare formă a culturii re- 
prezintă o „,„funcționalizare” parțială a „ideilor” lumi (Fun- 
ktionalisierung der Ideen der Wesensschau). Ceeace se, schimbă 
este concepţia pe care omul şi-o face despre el însuşi, despre 
situaţia lui în cosmos. Înseamnă cultura o umanizare progresivă 
a omului? 

Este acum uşor de înţeles de ce în Probleme einer So- 
ziologie des Wissens (l-a parte din Die Wissensformen und 
die Gesellschaft) Scheler distinge între 2 sociologii: Kultar- 
soziologie şi Realsoziologie. Prima este eine Gessteslehre des 
Menschen — sociologie a „spiritului” — a 2-a eine Trieb- 
lehre des Menschen — o sociologie a formelor pe cari le 
iau tendinţele instinctive ale omului; acestea din urmă sunt 
factorii reali ai devenirii sociale (motivul opoziţiei între Trieb 
şi Geist este fundamental pentru toată ultima gândire a lui 
Scheler). Prin el însuși spiritul nu are nici o forță. El nu 
se poate realiza decât cu ajutorul factorilor reali (instituţii po- 
litice, economice, religioase (dogme) etc.), devenirea lui este 
condiționată sociologic; factorii sociologici reali o fac po- 
sibilă, dar fixează şi limitele în care spiritul se poate des- 
volta — der Spielraum. În tot ce este cultură, creaţie, spirit, 
există, potențial, autonomie şi libertate desăvârşită; potențial, 
adică în măsura în care autonomia spiritului nu este limitată 
sau împiedecată — suspendată — de cauzalitatea proprie a 

factorilor reali (forme ale vieţii instinctive) — deci, o li- 
bertate „modificabilă”. In câmpul factorilor reali — o fa- 
talitate, dar o fatalitate amendată de spirit, „une fatalité mo- 
dificable” de care vorbia deja Auguste Comte. Schimbările 
de perspectivă le fac oamenii mari — (tema din etică); ei 
ne dau idea întregii noastre puteri, ne fac liberi. Legile cari 
determină totalitatea jocului factorilor reali spun mai mult — 
ca şi legile naturii — ceeace nu poate fi, decât ceeace se 
poate face. + 

Ideile, în detaliu, ale lui Scheler asupra devenirii de până 
acum a umanităţii nu pot fi date aici. Ele trebuiau să formeze 
materia unei filosofii a istoriei pe care Scheler nu a mai 
avut răgazul să o scrie. Probleme einer Soziologie des Wissens 
indică numai problemele; „,Sociologie a cunoaşterii” înseamnă 
la Scheler toată sociologia (a ştiinţei, sistem. metafizice — 
dar şi a tehnicei, dreptului etc.) — înseamnă nu numai stu- 
dierea condiţiunilor în care s'a produs o cunoaştere adevărată, 
dar şi a condițiunilor cari au produs erorile, miturile, supersti- 
țiile — adânci uneori — cari au contat şi contează în istoria 
umanității — înseamnă studierea factorilor cari au favorizat 
sau au ţinut pe loc (dogma religoasă fixată — în progresele 
ştiinţei pozitive — piedică pentru efortul filosofic). Fenome- 
nul elitelor îl favorizează. Ridicarea masselor moderne — de- 
mocrația — favorizează tehnica, ştiinţa positivă (Erkenntniss 
und Arbeit) dar produce în acelaşi timp „alexandrismul” tur- 
bure, amestecat al epocii noastre contemporane. „„Indum- 
nezeirea”” creatorului fiecărei religii este o piedică, etc. Este 
portant de a şti dacă schimbările în modul de a gândi, 
în aprecierea valorilor, al formelor de a înţelege lumea 
(una din erorile cele mai profunde este de a crede în 
posibilitatea unei concepţii filosofice ultime) este numai un' 
proces cumulativ — o acumulare de experiență umană — 
sau dacă ele înseamnă întradevăr o schimbare reală a tipului 
uman. Nimic nu contează mai mult în istoria umanității decât 
concepţiile pe care omul şi le-a făcut despre el, despre rostul 
lui în univers. Istoria prezintă şi perioade cumulative şi schim- 
bări radicale. Pentru a le distinge, trebuesc criterii; dacă a- 
vem atâtea concepţii al istoriei câţi istorici, atâtea sociologii 
câţi sociologi este că lipseşte o concepţie unitară despre om, 
despre esența lui, despre situația lui în Cosmos, lipseşte o 
antropologie filosofică. 

X. Antropologie filosofică. — Ontologie — 
Metafizica. 


Toată . gândirea lui Scheler din ultima perioadă a vieţii 
sale este centrată în jurul problemei destinului omului. Aceiași 
intuiție etică, deci, ca în tot cursul carierei sale filosofice. 
De îndată ce omul este mai mult decât un animal, el are, 
în cosmos, o situație unică — microcosm în macrocosm. A- 
ceastă situaţie unică (Sondersttellung) — trebue înţeleasă clar 
— şi va încerca să o facă antropologia filosofică; nesprijinită 
pe o divinitate creatoare a lumii — esenţa omului trebue 
căutată într'o relaţiune esențială a lui cu universul (ontologie- 
cunoaştere); trebue fixat rolul său în devenirea de ansamblu 
a lumii (metafizică). 

În nici o epocă a istoriei concepția despre om nu a fost 
mai neprecisă. Concepţia creştină (omul creatură căzută, dar 
care se poate mântui), concepția greacă, homo sapiens (ra- 
dical diferit de animal, având o scânteie divină, raţiunea în- 
țelegând singur lumea, concepţie constantă dela Aristot până 
la Hegel), concepția pozitivistă şi pragmatistă (între om şi 
animal numai o diferenţă de grad; valorile umane, gândire, 
sentimente, voinţă numai o deghizare a instinctelor; omul, ani- 
malul care ştie să-şi facă semne, vorbire şi instrumente) 
împletesc temele lor variate în concepția obscură a lumii con- 
temporane despre om. Mai ar trebui adăugate două concepții 
mai puţin cunoscute cari l-au impresionat mult pe Scheler prin 


caracterul lor radical: omul, o înfundătură a naturii — eine 
Sackgasse der Natur — o direcție bolnavă a vieţii univer- 
sale — şi concepția curioasă a lui Nicolai Hartmann care 


a dus- mai departe tema  nietzscheană a omului fără Dum- 
nezeu (Gott ist tot): Dumnezeu nu există, dar nu trebue să 
exisie, fiindcă numai aşa răspunderea omenească poate fi in- 
tegrală (Hartmann o numeşte: ateism postulator' al răspun- 
derii!). Niciodată problema antropologiei nu a fost mai ur- 
gentă: este omul un proces de devenire în care îşi adân- 
ceşte progresiv, obiectiv situația sa adevărată în univers, sau 
este ein gefährlicher Wahn, prezintă simptomele unei înbol- 
năviri progresive? 

Anii din urmă ai lui Scheler au fost consacrați unei an- 
tropologii pe care nu a terminat-o (a rămas schița din 
Die Stellung des Menschen in Kosmos, publicată la Darm- 
stadt). Tematica se organizează în jurul noţiunilor de instinct 

şi spirit (Trieb-Geist). Demnitatea omului (homo sapiens) a 
fost clădită pe o depreciere a animalului (Descartes=animalele 
maşini). Psihologia recentă (Köhler de ex.) arată resursele 
largi de cari dispun animalele — mult mai largi decât le 
bănuim şi decât le arată o psihologie animală rudimentară; 
animalele construesc; între construcția dirijată de instinct şi 
tehnica noastră, numai o diferenţă de grad, nu de natură. 
Diferenţa între om şi animal este în altă parte; animalele 
trăesc în lucruri, în situațiile determinate de instinctele lor; 
omul poate considera lucrurile în sine — deşi din situații — 
consideră lucrurile independent de instinctele şi nevoile sale; 
este ceeace instinctul nu poate face, ceeace separă spiritul 
de instinct. Privilegiu al omului: 1) Posibilitatea de a con- 
sidera un lucru pentru el însuşi — făcând abstracție de re- 
laţiunea lui cu instinctele noastre; 2) Posibilitatea de a avea 
valori — in abstracto — independente de orice lucru — de 
un bun”, „obiect; 3) Posibilitatea de a separa esența de 
existenţă (So-Sein de Da-Sein), de a avea cunoştinţă ,,a- 
priori”. Cine neagă omului posibilitatea de a avea cunoştinţe 
apriorice îl aduce, fără să-şi dea seama, pe planul animal: 
este ultimul mod în care este valorificată — la Scheler — 
fenomenologia. Privirea esenţelor lumii — a „ideilor” lumii 
este însăşi caracteristica omului. Acum, diferența faţă de animal 
poate fi văzută clar: nu o creație pozitivă, tehnică, etc., 
deosebeşte spiritul de instinct, sau o „voință liberă”, ci po- 
sibilitatea de a opri instinctele. Aciul voluntar a fost totdeauna 
pentru Scheler un „nou fiat” mai mult decât un ,„fiat”. Pe 
această stăvilire a instinctelor se bazează însă posibilitatea 
noastră de a vedea valori morale, de a înţelege lumea în 
sine, de a privi aprioric: omul este întradevăr „un ascet” 
al vieţii — direcţia umană este întradevăr „eine Sackgasse 
der Natur” — în ce priveşte desvoltarea sa biologică (bio- 
logic, supra-omul este o eroare); tocmai acest ascetism relativ 
îi deschide perspectiva proprie asupra lumii, hotărăşte rolul 
său unic în cosmos. 

Modul în care Scheler vede problema cunoaşterii este 
trasat de concluziunile antropologiei. Pe primul plan separa- 
rea radicală pe care Scheler a făcut-o întotdeauna între ştiinţa 
positivă — ştiinţă de dominație — (Herrschaftswissenschaft) 
şi cunoaştere a esenţelor lucrurilor — a „ideilor lumii” erste 
Philosophie —; Erkenntniss und Arbeit este o critică a prag- 
matismului, dar şi o justificare; pragmatismul are dreptate să 

susție că atitudinea primară a omului faţă de lume este o ati- 
tudine practică — are drăptate apoi să susție că scopurile 
cele mai îndepărtate ale ştiinţei sunt condiţionate practic, deşi 
indirect, de nevoi biologice; aici, pragmatismul vede clar şi 
rupe mirajul ştiinţei pentru ştiinţă. Teza pragmatistă este însă 
numai valabilă pentru ştiinţele positive, technice, în legătură 
directă cu stăpânirea noastră, a lumi. Este însă falşă con- 
fundarea cunoaşterii pozitive cu cunoaşterea în general. Eroa- 
rea pragmatismului începe cu această identificare. Pragmatis- 
mul nu ştie să facă distincţie între ştiinţa inductivă şi Wesens- 
wissenschaft. Ideea pragmatistă a adevărului — adevăr garantat 
de reuşita lui, ist ein Unsinn — o nebunie. 

Cunoaşterea adevărată este cunoaşterea esenţelor lucru- 
rilor; total desinteresată. Aici, teza fundamentală a lui Scheler: 
Das Wissen ist ein Seinsverhăliniss — o relaţiune ontologică 
între subiect şi obiect, teză similară cu teza lu Nic. Hartmann. 
din Metaphysik der Erkenntniss. Cunoaşterea nu este deci o 
„producere” a obiectului după regulile logice ale  gândirei 
(Marburg); nici formarea unui „„material” printr'o judecată 
(şcoala badică), nici un raport între reprezentări, este o re- 
laţie ontologică şi anume de formă parte şi întreg, „este un 
raport de participare al unei existenţe la esența (Sosein) altei 
existenţe, aşa încât să nu se producă în aceasta nici o schim- 
bare”, ceeace este ştiut (das Gewusste) — obiectul — devine. 
parte (Teil) a celui ce ştie (subiect). Relaţiune care nu este 
nici spaţială, nici temporală, nici cauzală. „„Mens'” oder Geist 
heisst das X oder Inbegriff durch die solches Teilhaben mö- 
glich ist. Ceeace deosebeşte teza scheleriană de teza lui Hart- 
mann este că pentru Scheler relația ontologică nu ne dă decât 
das So-sein al lucrurilor, esența, ce este lucrul (Existenţa, 
das Dasein, rämâne în afara actului de cunoaştere — ausserhalb 
und jenseits der Wissensbezogenheit — relevându-se numai 
prin rezistența lucrurilor; teorie care aduce aminte pe a lui 
Maine de Biran). Este cunoaştere, pentru Scheler, când das 
Sosein este identic, in re şi in mente. Indiferent de criticile 
cari i se pot aduce (,,joc periculos cu conceptele de in mente 
şi extra menfem: Hartmann, Ontologie), Scheler rămâne îm- 
preună cu Hartmann, cei cari au arătat mai clar că problema 
cunoaşterii nu poate rămâne închisă într'o problematică au- 
tonomă, că aceasta se rezolvă în ontologie. 

Această „ieşire din sine” a subiectului, această partici- 
pare la esenţa obiectului, fără a-l schimba (realism) nu poate 

fi provocată decât de o tendinţă profundă în existenţa su- 
biectului însăşi — şi această tendinţă este iubirea. Tema veche 
a lui Scheler, tema dragosiei, a dragostei care cunoaşte lumea. 
Numai acum, adâncită: cunoaşterea este relaţiune ontologică, este 
parie de fapt luată în devenirea lumii, cunoașterea are un ori- 
zont metafizic. 

Şi acum, se strâng toate motivele scheleriene: tema 
„funcţionalizării”” ideilor, în evoluţia culturii umane, tema si- 
tuaţiei unice a omului în univers, — el singur putând cunoaşte 
„esențe apriorice — valori — tema cunoaşterii, ontologică — 
parte în devenirea lumii, tema dragostei descoperitoare şi crea- 
toare, tema personalistă adâncită prin răspunderea omului în 
lume, definind împreună perspectiva metafizică ultimă a lui 
Scheler. 

De îndată ce omul este mai mult decât un animal, si- 
tuaţia lui în lume devine centrală, microcosm în macrocosm. 
El nu este „ein ruhendes Ding? — ọ fiinţă care s'a oprit 
— nici nu tinde către supraom, care este o eroare biolo- 
gică. Este vehiculul unei deveniri posibile — eine mögliche 
Progressrichiung — în viaţa lui scurtă, într'o devemre so- 
cială condiţionată de factorii instinctivi, reali, cari determină 
structura societăţilor omeneşti, cu progrese, cu regrese cari 
pot duce până la animalizare, cu ştiinţă sau fără să ştie, 
el realizează un proces de umanizare, eine nie ruhende Men- 
schenwerdung. Este greu să fii om, ai înaintea ta „eine ewige 
Aufgabe”. Dar umanizare este Vergottung —  îndumnezeire. 
Persoana, în om, este o concentrare unică a spiritului divin. 
Omul înseamnă astfel ceva pentru devenirea divinității însăşi. 
Divinitatea nu mai este la începutul lumii, creatoare a lumii 
într'un act liber, ea este la sfârşitul realizării; în etape par- 
tiale, a tuturor posibilităților nemăsurate încă ale lumii — de- 
venirea lumii şi devenirea divinității nu fac decât una, carac- 
terul divinității este „ein Drang”, un elan, care se rezolvă în 
toate posibilile lumii, omul ia parte la realizarea divinității 
însăşi. Scheler este aproape de Spinoza. 

Divinitatea şi lumea nu sunt cauză şi efect, creator şi 
creatură, sunt o devenire ideniică. Aceasta înseamnă însă o 
solidarizare cu tot procesul de devenire istoric al omenirii; 
acesta capătă proporţiuni cosmice. Divinitatea este solidară cu 
toată devenirea omului, — nici un sfârşit, decât desfăşurarea 
enormă, infinită a tuturor posibilităților lumii, devenirea divi- 
nităţii însăşi. 

Scheler a fost un spirit avid de absolut. Fenomenologia 
i-a indicat o metodă şi i-a permis o justificare teoretică a in- 
tuiţiunilor sale fundamentale: ideea lor centrală, ideea demnităţii 
omului. Creştinismul, pentru care a luptat atât, nu l-a putut 
reține. Panteismul final, a cărui frumuseţe constă în des- 
voltarea pe un plan larg, cosmic, a tuturor temelor sale bo- 
gate anterioare, a fost o treaptă de scăpare. l-a trebuit o 
solidarizare cu întreaga istorie a umanităţii, o solidarizare cu 
întreaga desvoltare viitoare a tuturor posibilelor lumii, i-a tre- 
buit o fndumnezeire însăşi a omului pentru a compensa ceeace 
— spirit nelinişiit — prin ieşirea lui din creștinism, pierduse. 


Heidegger 


1. — Cu „Sein und Zeit” al lui Martin Heidegger, 
(născut la 1889, profesor la Freiburg) motivul ontologic, — e- 
senţial întregii fenomenologii — devine obiectul unei cerce- 
tări proprii. Problema lui Heidegger este problema care „a 
oprit răsuflarea” lui Plato şi Aristot — problema esenții 
ființei, căreia Heidegger preferă să-i dea formularea: problema 
sensului fiinţei, (Sinn von Sein). Nu mai este vorba aici, ca 
în ontologia scheleriană, de o cercetare asupra ceeace Hus- 
serl numea „ontologii materiale”. Este vorba nu de existență 


(das Seiende) ci de „das Sein? — de ființa în sine, — co- 
mună oricărei existențe. Problematica ontologică — fixată de 
filosofia grecească —  renăscută în discuţia medievală între 


nominalişti şi realişii, reconstruită de Descartes prin cogito 
ergo sum, este încă obscură: ființa în sine apare ca „der 
leerste Begriff”, conceptul cel mai gol (Hegel: das unbes- 
timmte Unmittelbare) — sau ca un concept „dela sine în- 
teles” sau ca un concept care nu se poate defini. În rea- 
litate, întreaga istorie a ontologiei a urmat fixarea conceptuală 
antică, a rămas o discuţie abstractă de concepte, în direcţia 
fixată de ontologia antică. În timpurile moderne, interesul 
pentru problema ontologică a fost pierdut tot mai mult. 
Acest interes trebue reînviat. Pentru Heidegger, pro- 
blema ființei are o structură bogată, cea mai bogată, însă cea 
mai ascunsă. A o lumina, a o face clară, vizibilă este urgent. 
Ontic, toată structura ştiinţifică este fondată pe sensul pe care 
îl are „Ființa? (Sinn von Sein). In crizele fundamentelor 

ştiinţei (şi aceste crize fac vitalitatea, asigură progresul fiecărei 
ştiinţe) cercetarea" ontologică devine indispensabilă. Etica de 
altă parte — modul nostru de a fi aici — :sensul existenţii 
noastre, au nevoie de o clarificare a noțiunii de a fi. Noţiunea 
„ascunsă””, ființa în sine are nevoie, pentru ca sensul ei să 
fie înțeles, de o „„desvăluire” a întregii sale problematici. 

Aceasta nu poate fi făcută, după Heidegger, decât cău- 
tând „sensul de a fi” al fiinţei într'o existență (ein Seiendes) 
a cărei esență însăşi este de a fi, a unei existenţe „exemplare” 
(în sensul husserlian) şi această existenţă privilegiată este în- 
săşi existența noastră, pe care Heidegger o numește Dasein 
(Das Dasein ist Seiendes dem es in seinem Sein um dieses 
selbst geht). 

Ontologia clasică — fixată, pentru întreaga istorie a fi- 
losofiei de către gândirea greacă — îşi luă punctul de ple- 
care în considerarea lumii exterioare, a lucrurilor care ne 
înconjoară; dar „„lucrurile” nu sunt decât punctul de inter- 
secţie al relaţiunilor noastre cu ele. Desvăluirea „ființei lor” 
(Sein) nu poate fi completă — în independenţă de noi; apoi, 
ele sunt definite prin esența lor numai (Sosein); în singură 
existenţa noastră proprie, esența se sfârșește odată cu existența: 
este existența în care „seinem Sein um dieses selbst geht”. 
Este existenţa de care suntem ontic — ireal — mai aproape 
dar tocmai prin aceasta ontologic” mai departe: dar este 
singura care se poate „,desvălui” în întregime. 

Heidegger va întrebuința deci termenul de „categorii”” pen- 
tru legile generale ale lumii — va întrebuința termenul de 
„existenţial” pentru legile fundamentale ale structurii existenți 
noastre (Dasein). Ontologia sa va fi un proces de descoperire 
al structurii existenţii proprii; în acest proces, se va arăta, 
la capătul final, ce înseamnă „a fi” (Sinn von Sein). 

Sensul ființei, a existenţiii noastre este ascuns. Totuşi 
el se relevă în formele obișnuite ale existenţii noastre (acţiune, 
simţire, înţelegere, limbaj, etc.) — cari, toate, închid existenţa 
(a fi). Acestea sunt accesibile cercetării fenomenologice. Fe- 
nomenologia înlătură orice construcţiuni anterioare, lasă să se 
vadă fenomenele așa cum ‘sunt, merge direct la fapte însăşi, 
„Zu den Tatsachen selbst”. Fenomen este ceace apare. Logos, 
la Aristot anogalveotar — a lăsa să se vadă. Fenomenologia va 
lăsa să se vadă „despre ce este vorba”; ontologia nu este 
posibilă decât ca fenomenologie (a structurilor existenţii noa- 
stre); — fenomene cari revelează „ein Sinn” — în sensul 

husserlian; de altă parte, orice fenomenologie, descoperitoare 
de esențe (Wesenheiten) este ontologie. (Sachlich genommen ist 
die Phänomenologie die Wissenschaft vom Sein des Seienden: 
Ontologie”). 

Structurile obişnuite ale existenţii noastre au un sens as- 
cuns. În ele, sensul existenți — şi apoi sensul de a fi — 
nu se relevă în mod imediat; este de multe ori uitat, altă 
dată nedescoperit, altă dată revelat şi apoi ascuns din nou: 
totuşi, câtă „aparenţă, atâta „fiuinţă”. 

Acest mod în care existența se revelează (erschliesst sich) 
şi se ascunde apoi din nou este, poate, cel mai frecvent: 
toate doctrinele mari cuprind un „adevăr”” asupra existenți: 
ceeace a văzut un Platon, un Aristot, un Augustin, un Pascal, 
un Nietzsche, un Kierkegaard, sunt revelații parțiale asupra 
sensului existenţii, ascunse iar apoi în banalizarea istoriei cul- 
turii pe care o tragem după noi. Scopul pe care şi-l propune 
Heidegger este văzut astfel în toată amploarea lui: Toate mo- 
tivele mari cari au contat în istoria umanităţii, cari au în 
ele o revelaţie asupra existenții, trebuesc îmbinate, — inter- ' 
pretate ontologic, sensul lor parţial făcut unitar într'o concepție 
unică — a existenţi. Pentru concentrarea lor, pentru a salva 
revelaţiile adevărate — va fi nevoie de o „distrugere” a în- 
tregii ontologii clasice (Destruktion der Ontologie). Această 
distrugerea va forma obiectul vol. II din Sein und Zeit, din 
care, sau ca introducere la care, Heidegger nu a publicat 
până astăzi decât un fragment ,„„Kant und das Problem der 
Metaphysik”. In vol. I nu este vorba decât de examinarea 
structurilor existenţii, aşa cum ni le dă o cercetare fenome- 
nologică concretă (fără teoriile emise asupra ei). 

Însă cercetarea fenomenologică nu este suficientă: ea ne 
dă numai esența structurilor fundamentale pe care le găsim în 
existența noastră, nu însă sensul lor ascuns. Un pas mai de- 
parte este făcut dacă distingem între existența obișnuită, exis- 
tența noastră banală de toate zilele (alltägliche Existenz) în 
care trăim mai mult la suprafață şi existența adâncă, per- 
sonală (eigentliche Exisienz), momente în care trăim profund 
sensul autentic, unic, al existenţii fiecăruia dintre noi. Feno- 
menologia va descrie şi aici, va vedea în esența lor aceste 
moduri de a fi. În Psychologie der Weltanschauungen, Jaspers 
vorbise deja de ceeace numia Grenzsituationen, situaţii-limite, 
în care suntem aproape de întreaga noastră existență: în faţa 
morții — vina morală — suferința. Suntem mai aproape de 

revelarea existenții noastre, dar nu am găsit încă, în ele, 
sensul de a fi; metoda fenomenologică are nevoie de o 
complectare: structurile văzute esenţial, fenomenologic, ale e- 
xistenţii de toate zilele şi ale existenţii profunde trebuesc in- 
ierpretate, „făcute luminoase, străvezii””. Trebue găsit „sensul”" 
"lor: este obiectul hermeneuticii heideggeriene: trebue deschis”, 
degajat, sensul structurilăr pe cari le găsim în existenţă. 

Drumul ontologiei lui Heidegger este astfel fixat: pentru 
a înțelege ceeace este „a fi”, trebue să vedem clar asupra 
singurii fiinţe a cărei esență însăşi este ide a fi, a eului propriu. 
Toate formele de a fi ale eului nostru trebuesc însă „inter- 
pretate”, desvăluite în sensul lor profund, raportate unele la 
altele în modul de fundare (sensul husserlian) a lor una pe 
alta; planurile dela suprafaţă capătă sensul lor dela planurile 
profunde şi acestea, în ultima analiză, dela „sensul de a fi”. 
Fenomenologia existenţială ia astfel o formă dialectică — dia- 
lectică opusă dialecticii hegeliene — o dialectică a concretului 
şi în care nimic nu este neglijat din ceeace poate da „sensul 
formelor variate în care trăim (în care „suntem”): nici ana- 
liza filologică pe care Heidegger o întrebuințează foarte des 
pentru a găsi un punct de plecare, pentru analiza hermeneutică, 
în sensul obişnuit al worbirii curente, al fenomenului studiat — 
pici „eine deutende Psychologie”, o psihologie care caută în 
orice fenomen, sensul ontic şi care nu are nimic comun nici 
cu psihologia ştiinţifică — pe care, tot într'o filosofie exis- 
tențială””, o întrebuințează Jaspers, nici cu „,erklarende Psy- 
chologie” a lui Dilthey. 

Caractăristicile „filosofiei existențiale” pot fi degajate 
acum: ea nu trebue confundată cu o „antropologie filosofică” 
deşi materia analizată este aceiaşi: existenţa omului şi întrebarea 
despre sensul existenţii este similară: ce este omul? Intenția 
filosofiei existențiale este însă alta: analiza existenţii omului 
este numai un punct de plecare, privilegiat, „exemplarisch'”, 
fiindcă existența noastră are singură o superioritate (Vorrang) 
a existenţii asupra esenţii — (ne importă întâi de a fi, de 
a exista) şi apoi are caracterul de a fi a mea (Jemeinigkeit); 
scopul însă, al cercetării, este altul: este găsirea, prin reve- 
larea fin această existență a mea — a sensului de a fi, a 
ce este ființa, a ce înseamnă, În general, a fi. 

De altă parie, alt caracter distinctiv al filosofiei exis- 
tenţiale (aceasta faţă de toată ontologia veche): analiza exis- 
tențială va avea ca obiect atitudinea integrală a existenţi în fața 

lumii. Nu mai este vorba în filosofia existențială de cunoaş- 
terea unui „obiect? de către „subiect, nu numai raţiunea teo- 
retică este în joc, ca în vechea ontologie. Existența nu este 
numai rațiune; este şi rațiune, înțelegere — dar şi simţire 
şi acţiune. Speculaţia pur rațională (a relaţiunilor dintre su- 
biect şi obiect) nu ne poate spune ce înseamnă sensul lui 
a fi, — ci numai analiza atitudinii integrale a existenții faţă 
de lume. Relaţiunile stabilite raţional, abstract, nu au sens 
(în această privință Heidegger a profitat mult de ontologia, 
lui Scheler), de aici, imposibilitatea soluționării definitive a 
„aporiilor” filosofice — şi de aici iar, insuficiența cu care a 
i pusă până acum problema ontologică — de aici concluzia 

ă „fiinţa în sine” este cea mai goală noţiune 'şi lipsa de ân- 
Pa pentru noțiunea de Sinn von Sein. 

2. — Existenţa care trebue analizată „suntem noi înşine” 
„Das Sein dieses Seienden ist je meines”. Eu mă găsesc într'o 
lume de lucruri, de fenomene. „A fi într'o lume” -~ in der 
Welt sein este o caracteristică fundamentală a existenții (Da- 
sein). Lumea trebue deci considerată ca un „existenţial”, 
structură fundamentală a existenţii  (existenziale Bestimmung 
des Daseins), ea nu poate fi descoperită decât de Existenţă 
(Dasein) — aceasta nu înseamnă „,subiectivism”' — depen- 
denţă a lumii față de Eu; este numai menţiunea în fenomen, 
în ce ne apare (existenţa noastră în lume) şi constatarea struc- 
turii fenomenului, în care Lumea apare ca o parte constitutivă. 
Adâncind structura fenomenului lume nu părăsim, pentru a- 
ceasta, analitica existenţială. Din contră, ontologia care. pleacă 
dela lumea exterioară — dela „,categoriile” ei — „sare peste” 
fenomenul lume (iiberspringt): aceasta este numai pentru ființa 
care există. Acest principiu odată stabilit, analiza fenomenului 
lume este deschis analiticei existenţiale; aceasta pornește dela 
existența noastră „de toate zilele”. Lumea ne este dată în 
toate formele pe care le poate lua conduita practică (Besorgen). 
Primar dat este das Zuhandene, lucrul pe care îl luăm în mână, 
îl întrebuințăm, cu care avem ceva de lucru, cu care lucrăm. 
Insă, lângă obiectele cu care venim în atingere sunt cele „cari 
nu ne sar imediat în ochi (unauffallis — unauțdringlich) — 
pe care nu le putem întrebuința ( bewenden) imediat; ele ne 
revelează că lumea este mai bogată, că are un „în sine”. Das 
Zuhandene — lucrul cu care lucrăm, este fondat în das Vor- 
handene (o prezență — termenul cel întrebuințat de Hus- 


serl în Ideen) care ne revelează totalitatea materiei lumii; ceeace 

„nu se anunță imediat” (sich nicht meldet) este drumul care 
ne conduce către ființa în sine (das An-sich-sein) a lumii, a 
cărei structură ontologică este „substanțialitatea” (substanţă, pen- 
tru Heidegger ein Seiendes das so ist, dass es, um zu 
sein, kein anderes Sein bedarf). O examinare a ontologiei 
cartesiene (punctul de plecare este asemănător, în cogito — 
însă, după Heidegger, Descartes a stricat totul acordând lui 
cogito un substrat substanţial) permite lui Heidegger să preci- 
zeze idea sa despre spaţiu. Idea cartesiană a spaţiului este 
rezultatul unei sublimări raționalizate. Heidegger se menţine, 
fenomenologic, în concret. Pentru el, în orice existenţă (fiinţă- 
Dasein) există o tendință de a se apropia, caută să învingă 
depărtarea (să apuce lucruri, etc.). Depărtarea este unul din 
factorii cari duc la convingerea că lumea există în sine — 
că depărtarea lucrurilor este spațiul. Atribuim spaţiului o exis- 
tență fn sine, „lumea este în spațiu’ — sau, în teoriile filo- 
sofice spaţiul devine „subiectiv, Spaţiul este al „lumii”, dar 
„lumea” este a existenți (Dasein) ca structură constitutivă. 
„Spaţiul nu este în subiect, nici lumea nu este în spaţiu; se 
poate spune mai mult că spațiul este în lume, aşa, cum o indică 
analiza fenomenologică primară a existenţii noastre „a fi în 
lume”. Tot ce poate spune această primă analiză este că lu- 
crurile, aspectele lumii au o importanţă, un sens (Bedeutung) 
sau sensuri, în legătură cu acţiunea noastră posibilă asupra lor. 

Dar analiza fenomenologică primară ne mai dă o dată 
extrem de importantă (vezi şi Husserl, Ideen, Die phănomeno- 
logische Fundamentalbetrachtung — Ich und meine Umwelt). 
Nu suntem singuri pe lume, trăim împreună cu alți (Mit-sein 
— Mit-da-sein) (aici — şi influența lui Scheler pentru care 
realitatea celorlalți este anterioară realității lucrurilor). Ceilalţi 
au o fiinţă care se distinge uşor de lucruri — seamănă cu a 
noastră — au un Dasein a lor — pe care îl simțim prin 
„Einfihlung”. Şi aici un exemplu tip de „,deutende Psychologie” 
heideggriană — de psihologie care descoperă ontologicul. Nu 
procesul de „Einfihlung” constitue — ca la Scheler — fap- 
tul de a fi împreună, ci înţelegerea celorlalți este fondată — 
ontologic, — pe Mit-Sein. Importanţa semenilor noștri ca fac- 
tori ai datei fenomenologice primare: a fi în lume este e- 
normă. Ea dă un răspuns la întrebarea „cine este existenţa 
noastră” (Wer des Daseins). Nu suntem noi, individual, ci în 
modul de a fi al tuturor. În existenţa noastră obișnuită, de 
toate zilele (alltägliche Existenz), fiinta existenţei noastre este 

formată mai mult de ideile, interesele, sentimentele persoanei 
colective în care trăim — de ceeace Heidegger numește das 
Man, „man singt” „man arbeitet — pronumele impersonal sub- 
stantival — şi care indică că modul de a fi zilnic este nu 
al nostru, ci al tuturor. Gândim ca ceilalți, simţim ca ceilalți, 
lucrăm ca ceilalți, este existența ne-autentică (die un-eigentliche 
Existenz). Semenii noştrii exercită asupra noastră o influenţă 
care este liniștitoare, fiindcă ne iau răspunderea celor mai 
multe din actele noastre, pe care le facem, „ca și ceilalți”. A- 
ceastă fiinţă anonimă este deci fiinţa noastră în existenţa ei de 
toate zilele. Caracterele ei „a pune totul într'una (Durchschnit- 
tlikeit) „a nivela” (Einebnung) —o tendință de a lua toate 
lucrurile superficial, uşor; este o despovărare de ființă pe 
care o avem în noi (Seinentlastung) — de aceea o „„liniştire”. 
Toate aceste consideraţii, etice în fond, nu au o intenţie etică, 
nu este vorba de o „umilinţă” în „modul de a fi ca alpi”. — 
Este o constatare — un mod al nostru de a fi — "intuiţia 
este ontologică: a descoperi ce înseamnă a fi în modurile 
curente în care suntem: suntem ca ceilalți (Man) sau în modul 
existenţii personale, autentice „fiinţa care se regăseşte — (În- 
fluența lui Kierkegaard şi Nietzsche). 

Lumea — cu lucrurile (Vorhandenes) şi cu semenii noştrii 
(Man) formează fenomenul primar: el trebue adâncit, structu- 
rile lui făcute „„vizibile”” — adică, trebue să descoperim sensul 
adânc al lui Da din Da-sein, tot ce implică acest fapt, că 
suntem aici, pe lume. Tocmai în ceeace pare mai dela sine 
înţeles (selbstverstândlich) fşi va găsi analiza existențială pro- 
blematica ei. Hermeneutică înseamnă „a scoate la iveală”. 

Lumea este conturată pentru noi de „stările — de cum 
ne simțim faţă de ea” (Befindlichkeit) — apoi de modul în 
care o putem înţelege (Verstehen). Atitudinea existenţială este 
o atitudine integrală, deci și afectivă; modurile variate „în care , 
suntem dispuși” — aceasta este Befindlichkeit, ne apropie 
sau ne depărtează de lume — ele sunt revelatoare pentru 
structura adâncă a faptului de a fi întro lume; de exemplu 
frica, frica nu poate fi decât a unei existențe „a cărei ființă 
însăşi este în joc odată cu existenţa”. Din fenomene concrete 
cari par naturale, — înţelese în esența lor ontologică — 
Heidegger ne face să vedem structuri largi, de dimensiuni ços- 
mice, ale existenţi. Frica ne revelează, prin excelenţă, căderea 
noastră în lume; suntem „„predaţi”” lumii, suntem căzuţi în lume, 
existența noastră este „aruncată” în lume (Geworfenheit); ast- 

fel este făcută clară, constituţia esenţială a faptului că suntem 
aici-Da (a corelației dintre Da şi Sein=a fi întro lume). 
Nu este aici vorba de teologie, „omul căzut”: concepția teo- 
logică cuprinde însă un adevăr existențial”, un sens ontologic. 

Atitudinea de înțelegere (Verstehen) faţă de lume revelă 
alt caracter propriu al lui Da (a fi în lume). G. Simmel 
vorbise deja, în cele 4 capitole metafizice scrise înaintea morţii, 
de viaţă ca ceva ce se depăşeşte continuu pe ea însăşi, care 
devine „„mehr-als-L.eben”, creindu-şi, continuu, graniţe noi. După 
o schemă asemănătoare, existenţa este pentru Heidegger „ständig 
„mehr” als es tatsächlich ist” — este totdeauna mai mult 
decât este de fapt. Heidegger vorbeşte despre Sein-kânnen (e- 
„xistența cuprinde şi ce poate fi). In faţa lumii această „po- 
sibilitate de a fi” constitue înțelegerea — ea dă „planul” lu- 
crurilor înţelese, ne revelează lumea în întregimea ei. A în- 
țelege nu este decât un mod de a putea fi, dar care nu este 
conştientă de tendința ei ontologică; ea se rezolvă în Auslegung 
(explicare) (Ļ,ceva înţeles ca ceva”), raportare a necunoscutului 
asupra cunoscutului şi a exprima în vorbire, în predicaţiune 
(Aussage ist mitteilend bestimmende Aufzeigung). Da apare 
ca înțeles şi explicat: o lume existând pentru ea, în care 
suntem căzuţi”. 

Existenţa nu este însă numai aruncată” în lume — 
este căzută (verfallen) şi în fiinţa anonimă a Man-ului. Dasein, 
existența proprie, este data ontologică fundamentală: suntem. 
Dar trăim depărtaţi de noi, pierduţi în lucrurile lumii exterioare 
(toată atenţia noastră este pentru lucruri), pierduţi în lumea 
semenilor noştri, în modul de a fi „ca alții? — deci, on- 
tologic, departe de fiinţa în sine, a noastră. In modul de a 
fi „ca ceilalți” tot ce are în noi o intenţie ontologică este des- 
cărcată de greutatea ei: vorbirea devine „das Gerede”; vor- 
bim, la suprafaţă „orice despre orice”, fără să adâncim lucru- 
rile despre care vorbim! (ohne vorgângige Zueignung der Sache); 
apoi, curiositatea (Neugier) —  „,concupiscenţa ochilor”, de 
care vorbia Augustin şi Pascal, căutarea statornică a „ce este 
nou”, a ce să te scape de plictiseală (plictiseală = căutare 
perpetuă, neadâncită, fără oprire nicăeri) — căutarea stator- 
nică a distracţiei (Pascal, divertissement: la seule chose qui 
nous eloigne de nos misères est le divertissement et c'est ce- 
pendant la plus grande de nos misères, car c'est principalement 
ce qui nous empêche de penser à nous...) — înfine, un alt 

caracter al modului de a fi cu toţii este die Zweideutigkeit, 
ambiguitatea; nimic din ceace este creat nou, nu apare ca 
nou — i se găsesc isvoare, „a fost făcut deja de alții” ; 
Lipsa de autenticitate: fiecare se uită întâi la alții — ce vor 
face ceilalți, ce vor spune ceilalți „unter der Maske der Ne- 
beneinander spielt ein Gegeneinander”. 

Ceeace Heideger numeşte cădere (Verfalien) şi aruncare 
în lume este acuma bine conturat. Existenţa fiind „aruncată” 
în lume, lumea exterioară capătă o importanță mai mare decât 
existența (Pascal: nous sommes pleins de choses qui nous 
jettent au dehors). — Ontologia clasică nici nu vede posibi- 
litaiea de a-şi lua un alt punct de plecare decât în lume (nici nu 
vede că aici este o problemă); de altă parte suntem căzuţi 
în lumea anonimă a tuturora: acest mod de a fi nu este însă 
posibil decât pe baza constituţiei fundamentale: Sein-in-einer- 
Welt. Da-Sein este, astfel, în structura lui existenţială, — 
cădere, aruncare. 

3. — Sar părea, uneori, că Heidegger în analiza lui nu 
spune nimic nou — în afară de tot ceeace ştim cu toţii de mult. 
Nu trebue uitat însă că deocamdată analiza nu a fixat decât 
punctul originar de plecare — fenomenal (fenomenul de a fi 
într'o lume) — şi, de altă parte, nu trebue uitată direcţia 
urmărită de analiza hermeneutică de a găsi sensul ontologic 
(existențial) al planurilor banale, apoi al planurilor profunde. 
Existenţa își ascunde singură perspectiva asupra propriei fiinţe; 
de altă parte, în fiecare mod al existenţii există o înţelegere, 
desigur încă neclarificată, ne revelată ontologic, în Sein (zum 
ontologischen Struktur des Daseins gehört immer Seipsversfăn- 
dniss) Trebuie găsit fenomenul caracteristic în care această în-- 
țelegere se revelează mai bine „in ausgezeichneter Weise” şi 
acest fenomen în care existenţa arată originar ceeace este — 
scăpată de învăluirea, ascunderea faţă de ea însăşi în viața 
banală de toate zilele, este pentru Heidegger, teama (die 
Angst — langoisse). Teama se raportă la ființa noastră cea 
mai intimă — nu la ceva ameninţător din lumea din afară: 
frica). Ideea valorii ontologice, valorii revelatorii din teamă 
este luată din Kierkegaard — „ce brayeur de noir”. Kierke- 
gaard însă, după Heidegger, dacă a înţeles toată adâncimea, 
toată importanța fenomenului de teamă — teama, însăşi esenţa 
existenți, — nu a ştiut să-l integreze „,esenţial”, adică să-i 
fixeze sensul ontologic ultim. Teama este structura esențială 
— analiza existenţială este dusă acum cu un pas mai adânc 

— a faptului că suntem în lume (Wovor die Angst sich ângstet 
ist das În-der-Welt-sein). Aruncaţi în lume ne simţim „un- 
heimlich” „,nicht-zu-Hause-sein', nu ne simțim în adăpost. 
lume (das Freisein für das eigentliche Sein-kânnen), ne în- 
dreaptă privirea asupra fiinţei noastre esenţiale, adică asupra 


Jeu. 


este ceeace Heidegger numeşte Sich-vorweg (depăşire) im Schon- 
Sein-in-der- Welt: posibilităţile noastre în situația de fapt de a 
fi în lume, de a fi „aruncaţi”. Trăim, esenţial, temându-ne de 
lume: structura „existențială”” profundă pe care o desvălueşte 
teama este grija (die Sorge). „A fi” al existenţii noastre, 
fiinţa noastră însăşi este grije. Ființa noastră este o existenţă 
a cărei esenţă este însăşi existența ei ameninţată. Grija nu 
trebue înţeleasă în sens psihologic — ci în sens adânc on- 
tologic, ea „,face” însăşi existenţa noastră, este însăşi existenţa. 
Toate aspectele văzute în primele constatări ale fenomenului „a 
fi în lume”: besorgen: a lucru cu lucrurile, Fürsorge — „grija 
de ceilalți — afectele, înţelegerea lumii, intenţiile noastre sunt 
acum explicate, îşi au fundarea lor ontologică în grije; feno- 
menul existenții apare structurat în planuri cu aspecte super- 
ficiale sau mai adânci, faţă de noi sau dând tot interesul 
lumii exterioare, fondate toate — ultim — în grije. 
Heidegger pune o grije constantă ca nici un aspect im- 
portant al existenţii să nu-i scape, să nu-şi desvălue sensul 
ontologic, ce este. Nu este aici ambiția de a face, pe alt 
plan, ceeace Hegel făcuse în „,Fenomenologie” și în „Lo- 
gică” în acelaş timp? Fundate fn existență — deci în grije 
— sunt şi realitatea şi adevărul. În planul de suprafaţă a e- 
xistenții noastre Heidegger distinge ,Bewandtnis”, înțelege- 
rea (Verstehen) şi limbajul. O adâncire a lor duce la no- 
țiunea de real şi de adevăr; teza filosofiei existențiale, care 
nu este o atitudine rațională în faţa lumii, ci o atitudine a 
existenţii integrale, poate fi aici precizată față de realism şi 
de idealism; ea ar părea, la prima vedere, că dă dreptate 
realismului, pentru care lucrurile există în sine (existenţa noa- 
stră se găseşte în lume); ceeace Heidegger reproşează însă 
realismului este că vrea să demonstreze realitatea lumii externe. 
Aceasta nu are nevoie să fie demonstrată, ea face parte con- 
stitutivă din data fundamentală: a fi între lume; ea nu poate 
deveni o problemă, decât ieşind din atitudinea şi problematica 
totală, integrală, existenţială. De altă parte, idealismul se si- 

tuează şi el pe planul unui pur joc de concepte când priveşte 
lumea ca obiect, raportat la subiect. Problematica existenţială 
este integrală: un „an-sich”” — un în sine al lumii nu există 
decât atât cât existăy,Dasein”'; dar nu există decât pentru „Da- 
sein”. Fenomenul realului nu trebue înţeles formal — el este 
legat de grija în faţa lumii; lumea este înţeleasă în „adevărul” 
ei; considerarea clasică a adevărului — menţinută şi de Kant 
ca o adåquatio intellectus et rei formalizează problema — 
problema adevărului devine o construcţie intelectuală, prea ge- 
nerală şi goală. Adevărul nu este corespondenţă între intelect 


şi lucruri, este o descoperire — entdecken — un „furt”: fun- 
damentul lui ultim, ontologic, posibilitatea „de a fi un adevăr” 
este structura primară a existenți — de a fi într'o lume. 


Existenţa este voalată, dar totuşi accesibilă; adevărul se des- 
coperă progresiv, în „revelări” succesive. Este un caracter 
al existenți însăşi de a se revela ei însăși. 

Existenţa noastră nu se realizează însă întreagă, totală, 
decât în cazuri extreme. Jaspers, în Psychologie der Weltan- 
schauungen, le numea Grenzsituationen: moartea, suferinţa, vina 
morală: în faţa lor avem de dat seama de toată existenţa 
noastră: toată existenţa ne este în mână, cu toate posibilitățile 
ei, cu tot ceeace ne este imposibil. Analiza existenţială nu va 
putea avea pretenţia să atingă „der Sinn von Sein” înainte 
să fi desprins „,sensul” acestui plan de trăire strânsă asupra 
noastră. Pentru Heidegger se vor pune deci două probleme: 
1) a posibilităţii unei existențe totale — integrale — a fiinţei 
noastre (Ganz sein können des Daseins); 2) posibilitatea unei 
trăiri cu totul autentice, adânci (eigentliche Existenz). 

Posibilitatea „.totalității”” pentru existenţa noastră ne-o dă 
moartea. Moartea este sfârşitul existenți (Der Tod ist die 
Moglickeii der schlecthinigen  Daseins-unmoglichgeit). Moar- 
tea este posibilitatea neantului — a ne-existenții a tot ce sun- 
tem. Suntem „fiinţă către moarte”, Sein zum Tode. In faţa 
morţii tot ce suntem se adună, suntem tot ce am putut fi. 

Despre moarte, ştim dela ceilalți: este o experienţă in- 
directă. Ştim că toată lumea moare, că vom muri şi noi, 
dar ceilalți (das Man) au funcţia de a ne linişti, „va fi odată, 
dar mai târziu”; în ceremoniile morţii trăim moartea neautentic. 
În trăirea neautentică fugim de moarte — „das alltăgliche Sein 
zum Tade ist stândige Flucht von ihm”; în existenţa de toate 
zilele fugim de moarte fiindcă fugim de tot ce este autentic, 
de tot ce este încărcat de ființă. Dar orice trăire ne-autentică 

înseamnă că modul trăirii autentice este posibil. Aici — în 
moarte — nu ne poate înlocui nimeni (unvertretbar) — în 
moarte suntem singuri. (Idea singurătăţii în trăirea autentică, 
iar unul din leit-motivele kierkegaardiene). Este în esenţa fiinţei 
noastre de a se depăşi continuu pe sine — de a trăi în m- 
tenţii, în viitor (sich vorweg-sein), de a fi „înaintea ei”: po- 
sibiltăţile noastre sunt totdeauna noi, altele. Niciodată nu le-am 
împlinit pe toate. Putem muri oricând, fără să fi împlinit 
nimic: rămânem totdeauna datori. Deacea teama morţii ne duce 


.1. vie 


Grija, fiinţa însăşi a existenţii noastre, are rădăcinele ei 
adânci în teama de a muri, în „aruncarea noastră în moarte”. 
Das Sein zum Ende gehort wesenhaft zur Geworfenheit des 
Daseins. Dar tocmai fiindcă moartea este sigură — ceva ce 
nu se poate ridica — ea este , posibilitatea” noastră cea mai 
autentică. In faţa morții suntem în faţa posibilităţilor noastre 
integrale de a fi. Sein zum Tode, „ființa către moarte” capătă 
"în trăirea autentică, singură, scăpată de pierderea „în a fi 
cu alții” o libertate fată de moarte (Freiheit sum Tode). 

Fiinţa noastră proprie se găseşte pe sine, de altă parte 
— în conştiinţa morală: vină, decizie, etc. Filosofia lui Hei- 
degger îşi defineşte o atitudine etică. Este o etică, tot aşa cum 
în considerarea „aruncării în lume” era o teologie —; latura 
etică a concluziunilor heideggeriene — din considerarea exis- 
tenţii autentice nu poate fi analizată aici. Filosofia lui Hei- 
degger este şi o etică, dar intenţia primară este ontologică. 
A fi etic este însă un mod de a fi — el intră în pro- 
blematica ontologică a atitudinii existenţiale care nu este numai 
raţională, este o atitudine integrală a existenţii în faţa lumii. 

Trebue însă găsită rațiunea adâncă de a fi a conştiinţei 
etice. Ea nu esie un tribunal”; conștiința împăcată şi remuşcarea 
sunt aspecte exterioare; este mai mult o chemare, care se 
desvălueşte, ontologic — ca o chemare a existenţii însăşi; che- 
mare, care se face în singurătate, în modul tăcerii; desvăluită 
de analiza hermeneutică este o chemare din pierderea fiinţei 
în ființa anonimă — din Man; existența noastră este cea care 
chiamă, şi ea însăşi este chemată; este existenţa care se teme 
între aruncarea ei în lume — și posibilităţile ei de a fi. Mo- 
tivul care defineşte esenţial existenţa este deoparte neantul 
aruncării sale în lume — de altă parte înaintarea (Vorlaufen ) 
în ce fi mai este posibil, aceasta este esenţa însăşi a grijei; 
conştiinţa este fondată în grije. Grija este frica de neant; în 

structura ei adâncă — care este existența însăşi, este pă- 
trunsă de neani; este neantul cuprins în faptul că suntem a- 
runcaţi în lume, şi pe care-l simţim în teamă — în ,Unheim- 
lichkeii” — este neantul în care sunt ascunse posibilile noa- 
stre. Vina aparţine însăşi existenţi. Orice existență este vi- 
novată (aici iar, una din ideile fundamentale ale lui Kierke- 
gaard şi ale întregii teologii creştine); orice posibilitate pe 
care ai lăsat-o departe de tine, nu ai realizat-o, faţă de tine, 
față de ceilalți, fiindcă a trebuit să alegi, să preferi, ca să 
exişti, a lăsat un gol — un neant — eine Nichtigkeit — este 
o vină. Limitată în posibilităţile ei, „aruncată” în lume, exis- 
tența este vinovată în ea însăşi. Nu vinovăția este fondată 
în fapta rea pe care ai făcut-o, în judecarea ei de conştiinţa 
morală; dar conştiinţa morală nu este posibilă decât fiindcă 
existenţa este în sine vinovată. Decizia, hotărîrea (die Ent- 
schlossenheit) înţelege această vină a existenți, situaţia ei că- 
în „situațiile” de fapt; în decizie, existenţa este autentică, nu-şi 
ascunde nimic din neantul în care există, existența este reve- 
lată în esenţa ei, aruncată în lume, umilită, limitată, înaintând 
către ceeace poate (sein-konnen): decizia este existența ade- 
vărată. Înțelegerea chemării conştiinţei chiamă existenţa din. 
învăluirea ei în existența anonimă; în care nu sunt nici situații 
(numai ocazii) nici răspundere. Decizia îi ţine privirea asupra 
posibilităţilor proprii; însă revelată total nu este existența decât 
în faţa morţii „im verstehenden Sein zum Tode als der eigen- 
sten Möglichkeit”. Înaintarea către moarte (Vorlaufen im Tode) 
revelează — mai întâi — vinovăția întregei noastre existente. 
Moartea şi vina sunt deopotrivă structuri ale grijei. Aceasta 
s'a relevat analizei existenţiale ca fiind însăşi esenţa existenți; 
toate structurile ei, toate formele în care se ascunde trebuesc 
însă cucerite; fiinţa existenți este, în trăirea noastră, cea mai 
apropiată, dar ontologic era mai depărtată; dacă grija este în- 
săşi existența noastră, ce face posibilă (fondare ontologică) 
grija însăşi şi unitatea structurilor ei — can sunt acum — 
în existenţa eigentliche, desvăluite compl&t? 

4. — Este timpul. Grija este fondată în timp (Zeitlichkeit) 
Suntem îngrijaţi, trăim fn toate structurile grijei, fiindcă exis- 
tența noastră este temporală. Sensul ultim al analizei heidegge- 
riene este dat de desvăluirea fondării structurilor grijei în timp; 
pentru a găsi fundarea ultimă a întregii structuri a existenții 
revelate de analiză până acum, trebue să facem clar carac- 

terul lor temporal şi faptul că timpul este condiția lor de a 
fi. Analiza existenţială trebue deci reluată (Wiederholung). Nu- 
mai în această reluare, ñn care găsim fondarea ultimă a struc- 
turilor ei, acestea vor deveni pregnante, văzute până în fund, 
(ceeace i i-a părut arbitrar în analiza existențială apare atunci 
numai deplin justificat). 

Dar, prin caracterul temporal al structurilor existenţi, prin 
condiţionarea lor în timp (facerea lor posibilă prin timp) nu 
ne vom referi la noțiunea vulgară, obişnuită, a timpului. Exis- 
tenja nu este în timp, întrun timp autonom de ea. Acest timp 
obişnuit, măsurabil, al datelor, al calendarului, este numai, on- 
tologic, un produs târziu a cărei structură va trebui să fie 
explicată (desvăluită) în analiza hermeneutică. Timpul nu este 
o existenţă fn sine (Zeitlichkeit ist kein Seiendes). El se ac- 
tualizează numai. Nu numai că întreaga analiză a structurilor 
de suprafaţă sau adânci ale existenţi va trebui reluată pentru 
a arăta fundarea lor — posibilitatea lor de a fi numai în 
timp, (nu în timpul obişnuit), dar timpul însuși va arăta o 
structură de planuri diferite, fundate toate într'un timp originar, 
aparţinând suprafeţei (uneigentliche Existenz) sau adâncului e- 
xistenţii (eigentliche) — în raport mai mult cu existența în- 
săşi (Sein) sau cu factorul lume (În-der-Welt-sein) cu pier- 
derea în lumea exterioară: rostul analizei existenţiale a tim- 
pului este să desvolte toată această structură, modurile de 
fundare ale structurilor temporale ale felurilor de timp una 
într'alta. Timpul lui Aristot, succesiune de momente uni- 
forme, ascunde o întreagă problematică; ceeace desvălue a- 
ceastă problematică este, nu modul de a fi în timp, ci condi- 
ționarea în timp a structurilor existenți; acestea nu pot fi, 
decât pentrucă sunt timp. A arăta caracterul esenţial temporal 
nu este deci „eine Selbstverstăndlichkeit” (cum ar fi dacă am 
recapitula fenomenele arătând că toate se petrec în timp); 
structurile existenți sunt esențial timp: o analiză laborioasă 
va face să se vadă care este timpul fiecăruia dintre ele. 

Existenţa a „apărut” în structura ei esenţială fondată în 
grije. Grija posibilelor (sich-vorweg) indică viitorul (existenţa 
esie esenţial tendință către viitor), grija care arată vina ori- 
cărei existenţe, arată trecutul; trecutul este: vinovat. Decizia 
în care existenţa nu aparține întreagă, este acţiune prezentă. 
Sau, altfel: existenţa care se depăşeşte continuu pe sine (sich- 
vorweg) are o privire asupra. viitorului; existența este (schon- 
sein-in-der-Welt) aruncată în lume, într'o situaţie de fapt, 

deci o privire asupra trecutului; este în lume (sein-bei), în 
prezent. Existenţa însăşi este timp. Nu timpul este o exis- 
tență, nici existenţa nu este în timp, existenţa însăși este timp: 
este ceeace Heidegger numeşte timpul originar, die urspriin- 
gliche Zeit. „Zeitlichkeit ist die urspriingliche Zeit’. Cum îi 
vom spune? Are caractere asemănătoare cu durata bergsoniană 
fără să se identifice cu ea. Die Zeitlichkeit este o durată 
mult mai explicată, discriminată în toate aspectele ei în le- 
gătură cu structurile existenți. ,,Temporalitate”, care a fost 
întrebuințat, nu este totdeauna nimerit; rămânem la termenul 
de durată, cu rezerva faţă de Bergson indicată mai sus, sau 
durată existențială. Caracterul ei o „ieşire perpetuă din ea în- 
săşi”, „Ecstase”; ea priveşte către viitor. 

Timpul originar, durata în sine a existenții, este limitată, 
este sfârşită în moarte (endliche Zukunft). Dar timpul este 
infimt. Lumea durează din infinit în infinit. Nu însă timpul 
originar — care este însăşi ființa existenţii, — este fondat 
ontologic cu timpul lumii — o porțiune a lui, ci, invers, 
timpul lumii, care ne pare aşa de natural în infimitatea lui — 
este făcut posibil (nu psihologic, ci în sine) de către timpul 
limitat, durata originară care este existența. Nur weil die ur- 
sprănşliche Zeit endlich ist, kann sich die „,abgeleitete” 
als ein un-endlich zeitigen (să se actualizeze). 

(Este un procedeu constant la Heidegger de a demonstra 
posibilitatea ontologică tocmai din contrariul ei — (timpul 
infimt făcut posibil numai fiindcă există timp limitat) — iden- 
tité des contraires — procedeu care ar aduce aminte de He- 
gel dacă analiza existențială nu ar fi exact opusul dialecticei 
hegeliane — sau, poate tocmai pentru aceia ). 

Fiinţa existenții este fondată în timp: a releva analiza 
hermenutică a tuturor structurilor ei, pentru a arăta că fiinţa 
ei este „a fi timp’ — înseamnă a distinge, faţă de timpul 
originar, toate „timpurile, felurile de timp pe care le avem 
„încâlcite” unele peste altele în viața noastră de toate zilele 
— timpuri ale lumii, aparținând ei, timpul duratei existenţiale, 
timpuri ale existenţii conştiente, autentice, timpurile existenţii 
neautentice; timpuri diferite unele de altele, fondate unele pe 
altele, ascunzându-se unele pe altele; înseamnă însă de altă 
parte, a arăta că structurile existenţi nu ar putea să existe 
decât fixate în timpurile lor. 

Inainte de toate trebuesc distinse timpurile existenței au- 
tentice şi neautentice (în Man-Alltăglichkeit), a existenți de 

toate zilele. Aici aşteptarea neprecisă a evenimentelor (ge- 
wärtig sein) trebue distinsă de aşteptarea adevărată ( Erwarten) 
a viitorului autentic. Prezentul şters al vieții de toate zilele 
(Gegenwart) trebue distins de clipa (Augenblick) în care e- 
xistența autentică îşi actualizează toate posibilile. Existența ba- 
nală uită uşor; trecutul său este Vergessenheit, uitare; exis- 
tența autentică are un trecut autentic pe care îl reactualizează 
(Wieder-holung), îl repetă. (Ideea „clipei” este şi la Kierke- 
gaard, — idea „repetiţiei”” este la Nietzsche, este fondul con- 
cepţiei lui a reîntoarcerii eterne, în motivul lui Pindar '„„werde 
der du bist”). Tot aşa în atitudinea afectivă faţă de lume, 
fundarea în timp a fricei, în existenţa bunală (ingewărtige) 


este alta decât a „„angoisse-i'', Angst — teamă, in sinem ge- 
wărtigen Erwarten — într'o aşteptare autentică; de aici pu- 
terea (die Măchtigkeit) momentului de teamă; timpul existenți 
banale este o „,sărire”” continuă a prezentului — prezentul 
său nu este autentic; „curiozitatea — căutarea veşnică, su- 


perficială a noutăţi, este contrariul actualizării intense din 
„clipă; existența banală se pierde în „distracție”. Trecutul nu 
este actualizat, este uitat. Toate aceste „„moduri” temporale de 
a fi sunt fundate, făcute posibi'e, tocmai. de modurile „ecsta- 
tice” ale „timpului originar”. 

De altă parte existența banală preferă lumea, priveşte 
către exierior, pune accentul pe ,,În-der- Welt-sein”, pe lume. 
Lumea îi apare ca factorul important. Lumea îi apare ca 
transcendentă. Fiecare lucru din lume are timpul său, timpul 
în care se poate face, se poate lucra cu el; spaţiul are timpul 
său în „„depărtare”. Toate aceste timpuri ale lucrurilor lumii 
sunt însă făcute posibile numai prin faptul „ecstasurilor” du- 
ratei, ale timpului „originar. (Concepţia lui Heidegger se 
deosebeşte de a lui Bergson: timpul nu e spaţializat, din 


contră, tocmai distingerea timpului derivat al spaţiului — din 
timpul originar — face să se înțeleagă independenţa spaţiului 
de timp). 


Durată, timp, înseamnă însă devenire, istorie. Istoria noa- 
stră proprie „se întinde” (erschtreckt sich) între naştere şi moarte. 
Analiza existenţială nu avusese până acum decât una din 
limitele totalității existenţii, sfârşitul existenţii, moartea; exis- 
tenţa este totală între naştere şi moarte: este istorică. Istoria 
noastră proprie este însăşi ființa existenţii noastre; grija este 
posibilă numai fiindcă avem această istorie; ea este tocmai 
ființa acestui „ntre”. Dar iar, nu este vorba de istorie în în- 

telesul obişnuit, de „ştiinţă a istoriei’ — de istorie a lumii, 
din care existența noastră ar fi un segment. Nu existența 
este în istorie, ea însăşi este istorie — istoria el — şi 


istoria lumii nu există decât pentrucă istoria noastră personală 
singura, autentică, există. 

Numai fiindcă existența este în fondul ei istorică, poate 
exista — ontologic — o istorie a evenimentelor”, etc. Pri- 
mar istorică, este existența noastră finsăşi; secundar istorie 
este istoria a tot ce întâlneşti în lume, a lumii însăşi. Istoria 
noastră este „soartă, destin; nu putem fi „ajunşi de soartă” 
decât fiindcă fiinţa noastră proprie este soartă; numai fiinţa 
care este, esfe în viitor, este în acelaşi timp în trecutul său, 
poate fi în jclipa” sa, în timpul său limitat; destinul este 
posibil numai pentru ce are o istorie, o devenire, ein Werden; 
istorie care se actualizează în Wiederholung; în repetirea, de 
către noi, a noastră, „a fi noi”. Istoria autentică este destin; 
istoria lumii (Weltgeschichte) — storia a ceeace există în 
lume este o istorie derivată; primară, este istoria noastră pro- 
prie (Geschichtlichkeit), ființa însăşi a noastră. Fenomenologic, 
derivarea este surprinsă în fenomenul distracției (caracteristică 
pentru Man). Cu cât în decizie, hotărîți, suntem fideli existenţi 
noastre proprii cu atât în distracție suntem departe de fiinţa 
noastră autentică, suntem pierduţi în lume, în lumea exterioară, 
în lumea semenilor noştri, în ,evenimente”. 

Istoria lumii se petrece întrun timp universal, succesiune 
uniformă, infinită, fără limită. Orice se întâmplă în timp. Nu 
numai istoria, orice ştiinţă (fizica de ex.) contează cu el, intră 
în calcularea fenomenelor; este timpul universal, timpul tu- 
turora, timpul ştiinţei, timpul mai mult sau mai puţin subiectiv 
al filosofilor. Ce înseamnă acest timp universal? Intrebarea 
lui Heidegger este răsturnată: de unde este luat acest timp? 
Ce îl face posibil? 

Trebuesc aici aduse aminte, o ultimă oară, caracterele 
metodei heideggeriene: intenţia principală este „în ce se fun- 
dează” — der Grund — ceeace face posibil faptul de a fi. 
De ce este? Dacă problema ontologică „ţine în oprire răsu- 
flarea” este că în conceptele ei, abstracte, este ascunsă o în- 
treagă problematică, întreagă bogăţie a tuturor structurilor e- 
xistenții noastre. Metoda vechii ontologii, pur conceptuală, 
pierde pe drum această bogăţie; (conceptele cele mai generale 
„mai goale” sunt cele mai bogate: în primul rând fiinţa în 
sine). Metoda care face vizibilă întreaga structură este metoda 

fenomenologică care ne lasă să atingem cu mâna fenomenul, 
sensul lui; hermeneutica, care interpretează, arată derivările. 


Timpul universal nu va fi lămurit decât întrebând — de unde 
vine? cum este posibil să fie timp? 
Fenomenologic, „atunci”, „acum” sunt legate de acţiunea 


noastră asupra lumii (Besorgen), de Da-Sein. „Acum”, care 
pare atât de „„natural”, trebue făcut vizibil în structura lui. 
Hermeneutica nu este decât găsirea problematicei complicate 
a tot ceeace pare natural, apoi a relaţiunilor de fundare esen- 
fală. „„Acum” (înseamnă, fenomenologic, acum asfa şi asta. 
„Structura lui e legată de structura existenţii noastre”. Facem 
asta şi asta; a face asta şi asta e făcut posibil numai prin 
caracterul ecstatic al „timpului originar”, al duratei existen- 
ale. Datarea lui „acum” şi „atunci” este o „„repetare”” pentru 
noi — a caracterului ecstatic al propriei temporalități, al 
faptului că ființa noastră este timp. ,„[Intinderea” duratei 
proprii (Erstreckbarkeit) permite fenomenele „până atunci” 
„la timpul său” „de atunci până atunci” etc.; datoria vine 
dela „timpul pe care ni-l lăsăm ca să facem un hai” . Timpul 
este obiectivat, dar nu încă timpul matematic: este timp „cu 
găuri” în contact imediat cu acțiunea noastră; dar idea fun- 
damentală a timpului universal este deja în el: fiecare existență 
în lume are timpul său; timp fncă aproape de timpul viu al 
existenţii, nivelarea, uniformizarea o face das Man. In timpul 
„public? se fac din timpuri multiple, timpul uniform, al tutu- 
rora (Veröffentlichung), timpul pe care Heidegger îl nu- 
meşte „die Îmmerzeitigkeit”, unitatea este ziua, timpul în care 
lucrăm, apoi ceasul. Timpul nu mai este al nostru — este al 
lumii. Problema filosofică a timpului a fost de a şti dacă el 
este obiectiv sau subiectiv; timpul în care lucrurile lumii se 
mişcă sau se odihnesc nu este nici subiectiv nici obiectiv. El 
este mai obiectiv decât orice obiect, fiind o condiţie 'a exis- 
tenții lumii însăşi, lumea revelându-se în dimensiunile „„ecsta- 
sului” unic al timpului originar — şi este mai subiectiv decât 
orice j,subiect” posibil, fiindcă el face posibilă însuşi „a fi” 
al existenţi. 

Definiţia lui Aristot din Fi izică „acesta este timpul: ceeace 
se numără în limitele mişcării întâlnite mai devreme $i mai 
târziu”, este întâlnită de lămurirea fenomenologică. Este „timpul 
vulgar”, timpul matematic, succesiunea uniformă de momente, 
Succesiunea egală a lui „acum” este dată de „grija de timp”. 
Nivelarea este acum desăvârşită. Timpul aparține lumii — 

este timpul „,existenţii de toate zilele”. Timp infinit; fiindcă e- 
xistența personală singură moare, existenţa anonimă (Man) nu: 
ea ne ascunde tocmai fenomenul morţii arălându-ne lumea in- 
finită — fiinţa obieciivă, „Das Man”, este deasupra duratelor 
individuale. (Hegel vorbia de objectiver Geist). Şi este în- 
sfârşit timp care nu se întoarce, fiindcă, esenţial, este fundat 
în direcţia ecstatică unică, a „timpului originar”. Timpul ma- 
tematic, infinit, ireversibil, al lumii, „în sine” este de- 
rivația duratei originare a existenţii. Nu derivare psihologică: 
mai mult o „fondare pe”, o „facere posibilă prin...” Este 
făcut posibil fiindcă există timpul originar. Fără asta, nu ar 
exista; astfel există, şi legitim, cu toate caracterele lui; există 
fiindcă există întrun mod de a fi al existenţi (alltäglich). 
Analiza lui Heidegger se termină (vol. II nu a apărut) cu un 
semn de întrebare „duce un drum dela timpul originar: la 
sensul însuşi al ființei în sine?” Offenbart sich die Zeit selbst 
als Horizont des Seins? 

Considerată în bloc, analiza heideggeriană arată dimen- 
siunile mari, suflul filosofiilor mari, pe care l-a putut lua 
fenomenologia. Influența lui Nietzsche i-a dat poate suflul 
eroic, gândirea până la limite, Kierkegaard, adâncimea etică; 
cel care i-a dat însă — poate — -dimensiunile întregii pro- 
blematice — cel la care Heidegger s'a gândit ca la propriul 
lui rival, a fost Hegel. 


N. Hartmann 


I. Introducere. 


Nicolai Hartmann (născut în 1882, la Riga, pro- 
fesor în Berlin) nu poate fi socoiit, cum se face uneori, 
între fenomenologi. Fenomenologia are, cert, un loc important 
în economia sistemului. Punciul de plecare metodic al lui 
Hartmann este fenomenologic, menţinerea la „,fenomen'”'. Teza 
apriorismului lărgit, devenit o structură ideală a lumii (nu 
legat de o judecată, ca la Kant), formează una din tezele 
esenţiale ale sistemului lui Hartmann. Teza cunoaşterii consi- 
derată ca o relaţie ontologică între două existenţe este deja 
în Scheler. Etica lui Harimann duce numai mai departe dru- 
mul indicat de Scheler în ,Formalism” — al unei eñci ma- 
teriale a valorilor. Tezele fenomenologice sunt însă revăzute, 

încadrate, situate într'un sistem critic, în care predomină nota 
kantiană (a şi fost socotit, cu tot caracterul „realist, ca 
o formă de neokantism). Ceeace lipsește fenomenologiei este, 
pentru Harimann, o precizare critică a perspechvelor pe care 
le-a deschis. Problema cunoaşterii, privită numai prin prizma, 
„actului intenţional” — deci neaccentuând suficient greutatea 
obiectului cunoscut faţă de actul de cunoaștere, nu poate găsi 
o soluție satisfăcătoare. De altă parte „ontologia? fenome- 
nologică nu este decât parţială: fenomenologia nu are decât o 
privire asupra esenfelor, a lumii ideale. Lasă să-i scape în- 
treaga existență reală, pe care o lasă în cercetarea științelor 
inductive. Dar singură realitatea deplină este a realului, pe 
care ontologia lui Hartmann o va accentua. 

Pentru a fi situat just, Hartmann trebue poate înţeles 
ca încercând să facă o sinteză critică, o valorificare pozitivă 
a tuturor perspectivelor noi deschise de reflexia filosofică mo- 
dernă. Aici fenomenologia şi filosofia valorilor au aportul cel 
mai mare. Valorificare care să permită o actualizare a ma- 
rilor teze istorice, o nouă interpretare a ceeace rămâne veşnic 
în istoria filosofiei, în devenirea sistemului. Chiar Hegel —-— 
care este la antipodul gândirii lui Hartmann, este reinter- 
pretat, reabilitat în studiul său despre filosoful german (în 
paginile frumoase: Hegel und Wir). Dar ceeace îl intere- 
sează pe Hartmann în primul rând este o reinterpretare a 
gândirii kantiene, în care vederile „geniale” să fie despărțite 
de interpretarea suprapusă, idealistă. Niciodată o reinterpretare 
a lui Kant nu a fost mai actuală; tocmai teza strict imanen- 
tistä a idealismului logic (Marburg) care exclude orice in- 
cursiune asupra lucrului în sine face mai necesară o reexami- 
nare a poziției criticei faţă de metafizică. Pentru Hartmann 
tocmai „lucrul în sine” este conceptul eminamente critic al 
criticei kantiene. Teza aprioristă trebue valorificată din nou 
(fenomenologia a deschis aici drum): ea nu s'a putut des- 
volta decât în interiorul unui sistem idealist; acuma însă, și 
prin meritul idealismului, importanţa ei fiind văzută clar, ea 
trebue desprinsă de idealism, de care nu este legată prin ni- 
mic esenţial. 

Şi poate, dacă este să relevăm figurile pe care Hartmann 
încearcă să le actualizeze, trebue să ne gândim întâi de toate 
la Aristot. Poate că intenţia ascunsă a lui Hartmann este de 
a face pentru gândirea modernă, fecundă în descoperiri, dar 
Încă insuficient sistematizată, cu perspective încă fragmentare, 

însă negândite până la limită, ceeace Aristot a făcut, după 
Platon, pentru gândirea greacă. Evident, orizonturile sunt al- 
tele, și cele științifice şi complexitatea orizontului critic filo- 
sofic. Intenția este aceiaşi, a unei sinteze totale, precizate, 
sistematice. Platoniciană este privirea fenomenologică asupra 
lumii esenţelor. În faţa ei, Hartmann reabilitează realul şi in- 
dividualul. Fermenţii aristotelicieni sunt numeroşi la Hartmann; 
ei nu pot fi notaţi aici (virtuțile aristotelice sunt, de ex., reabi- 
litate în etica sa). Aşi nota numai reabilitarea unei metafizici 
înțelese ca ontologie şi raportul ei strâns cu ştiinţa pozitivă. 
O filosofie care neglijează progresul ştiinţei este o filosofie 


- 


care se condamnă singură: legile categoriale ale realității sunt ' 


deja prelucrate, fixate până la un punct de cercetarea ştiin- 
țifică: aceasta le indică reflexiunii filosofice. Dar niciodată 
efortul filosofiei nu a fost mai necesar, — nu pentru a lä- 
muri condițiunile în care se ,,produce” (Marburg) ştiinţa, ci 
pentru fixarea cadrului ei ontologic; numai o situare ontologică 
poate explica situaţia necunoscutului datelor ei ultime. Onto- 
logia se bazează în parte, pe ştiinţă; ştiinţa nu poate fi fi- 
xată decât ontologic, întrun cadru de relaţiuni care o depă- 
şeşie. Ontologia prelungeşte, proiectiv, indicaţiile ştiinţei, de- 
termină limitele ontologice ale cercetării positive, fundarea ca- 
tegoriilor ştiinţifice în metafizic. 

Progresul impresionant al ştiinţei moderne a făcut ca 
discuţia filosofică să se fixeze asupra examinării condiţiunilor 
în care ştiinţa este posibilă; este tema fundamentală a criticii 
kantiene. Înterpretată îngust, înseamnă şi a însemnat o întâietate 
a teoriei cunoaşterii; critica este o introducere la orice meta- 
fizică posibilă. Problema lui Hartmann poate fi acum fixată 
precis: este posibilă o revenire la raportul clasic între disciplini, 
la primatul ontologiei? Pentru problema cunoaşterii, în par- 
ticular, o metafizică care să fie un prolegomenon la orice 
teorie a cunoaşterii viitoare? Este posibilă restaurarea rangului 
privilegiat al unei „philosophiae primae”? 


II. Metoda. 


Filosofia este metafizică. A fost întotdeauna. Durabili- 
tatea sistemelor este însă limitată. În faţa succesiunii lor con- 
tinue, ştiinţa a progresat într'o creştere organică. Suntem cu 
toţii convinşi astăzi că timpul marilor sisteme a apus pentru 
totdeauna. Metatizica pare condamnată. 

Şi totuşi sistemele rămân actuale. Au în ele ceva veşnic, 

pozițiuni veşnice. Ceeace condamnă gândirea contemporană este 
metafizica speculativă a sistemelor. Ceeace nu poate fi eli- 
minat, este metafizica conținută în însuşi conținutul probleme- 
lor. 'Trebue făcută distincția între teza speculativă care cgută 
să dea o soluţie problemei; aceasta depinde de situația tema- 
ticei filosofice întrun moment dat al istoriei filosofiei, este 
operă omenească, şi conţinutul problemei în sine, care nu mai 
este opera noastră, aparţine lucrurilor în sine; nu trece, este 
veşnic  (Problemlage şi Problemgehalt). Acest conţinut este 
ceeace rămâne totdeauna actual în istoria filosofiei, în istoria 
sistemelor. Nu tot ceeace este în conţinutul însuşi al proble- 
melor' — independente de sistemele în care au cristalizat — 
este însă metafizic, ci numai ceeace este de nepătruns în ele 
—  undurchdringlich, — această metafizică nu poate fi ek- 
minată; ea aparține problemei, lucrurilor în sine. Nu numai 
problemele filosofice, dar toate ştiinţele ajung la o graniţă 
la care necunoscutul nu mai poate fi pătruns prin metodele 
positive; fn psihologie, în biologie, în fizică, în ma'ematică, 
dacă vrem să adâncim însăşi fundamentele ştiinţei, ajungem la 
o problemă care nu mai poate fi tratată, la o problemă me- 
tafizică. Această metafizică care nu aparţine speculaţiei, care 
nu poate fi eliminată ne arată iraționalul adânc care se as- 
cunde în firea lucrurilor; toate domeniile cercetării sistematice 
prezintă asemenea Restprobleme, care nu pot fi tratate ra- 
tonal. Pot fi, cel mult, reduse la un minim, încadrate, deli- 
mitate critic: Cercetarea care le încadrează este o cercetare 
metafizică, dar o metafizică critică. Tendința ei, ca şi tendinţa 
tuturor ştiinţelor positive, este să reducă îraţionalul la un mi- 
nim, la un minim de metafizică. 

Pentru aceasta trebue însă, în orice problemă filosofică, 
o eliminare prealabilă a oricărei teze speculative, a oricărei 
posițiuni filosofice, a oricărei „,construcţiuni” a problemei; tre- 
bue o întoarcere la conţinutul originar al problemei, o întoar- 
cere la fenomen”. Punctul de plecare al metodei lui Hart- 
mann este fenomenologic. Fenomenologia a dat aici direcţia 
sănătoasă cu leit-motivul: Zuriick zu den Tatsachen selbst — 
înapoi la fapte! Este valabil numai ceeace se sprijină pe 
fenomen, independent de orice interpretare anterioară, din- 
colo de orice teză filosofică; pe ceeace fenomenul originar 
„lasă să apară”; aici, întinderea considerată trebue să fie ma- 
ximă, fenomenul trebue considerat în toată întinderea structurii 
lui. Unilaterali atea celor mai multe teze filosofice îşi are ort- 

ginea tocmai fn considerarea numai parţială, a unu aspect nu- 
mai al fenomenului. Descrierea fenomenologică nu trebue să 
neglijeze nimic din ceeace este dat, să privilegieze nimic; fe- 
nomenul trebue fixat întreg, cu întinderea lui maximă. 

Baza fenomenologică este însă, pentru Hartmann, numai 
un punct de plecare, o primă etapă a metodei. A doua etapă 
este discuţia dificultăților pe cari le relevă descrierea feno- 
menologică. Fenomenele — structura fenomenală însăşi a pro- 
blemelor filosofice — conţin dificultăţi cari le sunt inerente. 
Tezele filosofice caută să le soluţioneze. Aristot le numea 
aporii. Vechea artă aporetică a lui Aristot — al cărui sens 
l-am pierdut astăzi, trebue reînviată: este arta care consistă 
în discuţia unei dificultăți, căutând să o aplaneze, fără însă 
a vrea cu orice preţ, — trecând peste fenomen, — peste 
datele primare — să ajungă, neapărat, la o soluţie. Apore- 
tica este precizare critică. lreductibilul din situaţia însăși a 
problemei este redus, prin discuţiune, la un minim; dar, nu 
este eliminat, dacă această eliminare ar însemna o depărtare 
de fenomen; este numai văzut clar, mai mult decât poate să 
apară privirii naive. : 

Pe baza discuţiei aporetice, se poate clădi teoria: este 
ultima etapă a metodei lui Hartmann. Teoria este „Schau”, 
privire; este sistematizare, punere în evidenţă a tuturor re- 
zultatelor căpătate din fixarea iniţială, fenomenologică, a fe- 
nomenului şi din discuţia aporetică; este organizare, punere 
în legătură a rezultatelor. Ea încearcă soluționarea  aporiei, 
arată clar punctul unde dificultatea nu mai poate fi redusă, 
unde întâlnim un ireductibil, un irațional, punctul care duce 
în metafizic. 

Metoda lui Hartmann păstrează toate avantagiile meto- 
de; fenomenologice — dar o depășeşte; fenomenologia este 
numai baza pe care se poate clădi o filosofie critică. Ca- 
racterul neprecis, incomplet, al multor teze ale fenomenologiei 
pure (idealismul fenomenologic, de ex.) îşi are originea în 
lipsa unei instanţe de control a intuiției fenomenologice; a- 
ceasta nu poate da decât datele primare ale problemei. De 
altă) parte, tezele speculative ale istoriei filosofiei își au viciul 
lor în considerarea incompletă a fenomenului, în insuficienţa 
substratului fenomenologic; deaceea dificultăţile sistemelor sunt 
de multe ori dificultăţi „,construite”, — kinstliche Aporien; — 
Acestea trebuesc înlăturate pentru a pune în evidență aporia 

III. Metatizica cunoaşterii. 


Problema cea mai încărcată de speculaţiuni metafizice este 
problema cunoaşterii. In Metaphysik der Erkenntnis Hartmann 
încearcă să-i definească întreg substratul fenomenal, să puje 
în evidență iraționalul, metafizica reală cuprinsă în fenomenul 
cunoaşterii. 

Cunoaşterea este pentru Hartmann erfassen”, prindere”, 
„apucare”, a unui obiect de către un subiect (nu „erzeugen”, 
„construire”, ca la şcoala din Marburg) a unui obiect care 
este transcendent subiectului. Este sensul în care spunem în 
viața de toate zilele „cunoaştem ceva”. Acest ceva este tran- 
scendent actului de cunoaştere; este ceva in sine; are un „an 
sich”. Scheler văzuse deja că actul de cunoaștere este o re- 
laţie ontologică între două existențe cari există fiecare în sine. 

Relaţia este ireversibilă: nu este tot acelaşi lucru să 
fii obiect pentru subiect sau subiect pentru obiect; obiectului 
îi este total indiferent dacă este cunoscut sau nu; el are rea- 
litatea lui în sine, indiferentă faţă de actul de cunoaştere. În 
subiect obiectul este reprezentat printr'o imagine, o reprezen- 
tare (ein Bild) — transcendent — care poate fi adecvată, 
sau inadecvată. Situaţia nu se schimbă pentri obiecte ideale 
(de ex. obiectele matematice). Acestea nu există decât pentru 
conştiinţa noastră; şi ele sunt însă altceva decât actul care 
le cunoaşte, au un mod de a exista în sine; pot fi cunoscute 
mai mult sau mai puţin, cunoaşterea lor poate fi adevărată sau 
greşită; suni şi ele transcendente. Fenomenul care pune însă 
în evidență transcendenţa fundamentală a obiectului faţă de 
subiect este fenomenul problemei (Problembewusstsein) al pro- 
gresului cunoaşterii (IErkenntnissprogress). Amândouă ar fi im- 
posibile, dacă obiectul nu ar avea o existență în sine, indi- 
ferentă faţă de subiect, de gradul în care este cunoscut. Avem 
o conştiinţă precisă a unei necunoașteri a obiectului în toată 
întregimea lui — ein Wissen des Nichtwissens; aceasta crează 
problema; avem o tendinţă de a înlătura această insuficienţă; 
problema înlăturată, rezolvată, pariea din obiect cunoscută, 
„„obiectivată”, este mai mare ca înainte; dar, pentru ca pro 
gresul cunoaşterii obiectului să fie posibil, trebue ca acesta 
să fie ceva în sine. 

Este teza realismului naiv; dar în acelaşi timp, ceeace 
oferă o constatare strict fenomenologică a relaţiei de cunoaș- 

idealiste cari au consiruit cel mai impunător edificiu filosofic, 
prin educaţia psihologistă sau prin considerarea cunoaşierii ca 
un act logic — de judecată (logicism) — ne pare astăzi 
necritică. Am uitat că a cunoaşte, înseamnă a cunoaşte ceva. 
Istoric, rolul important a fost jucat aici de critica kantiană; 
aceasta a fost interpretată punându-se accentul pe teza idea- 
listă; „lucrul în sine” a fost uitat; este drept că pentru Kant 
el este un X, o noțiune negativă; nu-l putem cunoaşte; tocmai 
noţiunea „lucrului în sine” va servi lui Hartmann peniru o 
reinterpretare a Criticei. Critica a fost înţeleasă ca o instanţă 
care condamnă efectiv orice incursiune metafizică, deci onto- 
logică. Drumul era deschis pentru o interpretare psihologistă 
a cunoașterii (cunoașterea nu este decât un act al conştiinţei 
psihologice) şi era trasat pentru teza opusă psihologismului, pen- 
tru logicism: cunoaşterea este un act de judecată, logică, o- 
biectivă. Ori cât de deosebită ar fi una de alta, de opuse, 
şi psihologismul şi idealismul logic (Marburg) au caracterul 
comun de a respinge orice incursiune în ontologic. Nici feno- 
menologia nu este aici mai satisfăcătoare; pentru ea cunoaş- 
terea este un „act intenționa”, al cărui corelativ necesar este 
un obiect; dar, privit prin prisma actului intențional, accentul 
cade asupra actului, nu a obiectului; cunoaşterea unui obiect 
de fantezie este greu de distins de a unui obiect al experienţii 
reale; este imposibil, în doc!rina fenomenologică, să separi 
complect un obiect de subiect; nu există, pentru fenomenologie 
decât ceeace poate face obiectul unui act intenţional. 

Dacă însă obiectul este în sine, atunci el poate, trebue să 
poată fi separat de subiect; legea obiectului poate fi formu- 
lată în modul următor: el este, aşa cum este, indiferent faţă 
de „„obiecţiunea” lui (Objektion) de către subiect; trebue fä- 
cută deosebirea între obiect în sine şi obiect pentru subiect. 
Obiectul nu trebue să intre întreg, în „obiecțiunea” lui, care 
îi este, lui, total indiferentă; aceasta poate fi numai parţială; se 
poate spune mai bine că obiectul nu este obiect, ci devine 
obiect pentru un subiect (Objektwerdung), devenire care, în 
obiect, nu schimbă nimic. În actul de cunoaștere nu „avem” 
obiecte, cum spun fenomenologii (,,Haben”). Obiectul este 
numai reprezentat în conștiință. „Avem” o reprezentare, dar 
„prindem (erfassen) obiectul întrun act care transcendează 
real conştiinţa, care atinge obiectul (transcendent chiar când 
este cunoscut). Privit din partea subiectului, actul de cunoaştere 
este întradevăr un act transcendent. Transcendent este mai 

mult decât „,intenţional””: este un contact ontologic, nu numai 
o direcție către obiect. 

Această transcendenţă pe care o găsim însă în fenomen — 
deci nu poate fi eliminată —, este la originea tuturor dificultăți- 
lor inerente relaţiunii de cunoaştere, ale problemei cunoașterii. A- 
ceste dificultăți nu pot fi reduse în nici un chip, ele fac 
parte din structura fenomenului. 1) Cum se poate să cunoaş- 
tem un obiect real? Obiectul este transcendent. Subiectul tre- 
bue să iasă oarecum din el ca să atingă obiectul. În același 
timp — ceeace fenomenologia numeşte Satz des Bewusstseins 
— o conştiinţă este închisă în cercul ei, nu-şi cunoaşte decât 
conținuturile proprii; obiectul nu intră niciodată în conştiinţă 
nici chiar când este cunoscut; rămâne transcendent; dificultatea 
este reală şi de nefnlăturat. 2) Cum este posibilă o cunoştinţă 
apriorică? Că aceasta există, o ştim din descrierea fenome- 
nului. Cum poţi şti ceva despre un lucru când acesta nu 
este prezent — numai în mod aprioric, general; nu poți re- 
curge aici la o explicare prin structua însăși a legilor gân- 
dirii; rămâne atunci de explicat cum această structură are 
o priză efectivă asupra realului. 3) Aporia adevărului: obiectul 
este reprezentat în conștiință printr'o imagine care poate fi adec- 
vată sau inadecvâtă. Cum vom şti aceasta? Ar trebui o compa- 
raţie cu obiectul care e transcendent, o nouă legătură cu el; a- 
ceasta ar fi pentru noi, un criteriu. Criteriul nu poate fi decât 
imanent conștiinței sau transcendent; dacă este imanent, cores- 
pondenţă între reprezentări, el nu poate fi decisiv, fiindcă este 
vorba de un obiect transcendent; de altă parte el trebue să 
fie imanent, fiind un conţinut al conştiinţei. 4) Aporia pro- 
problemei: cum putem să avem o şiiinţă despre ceeace nu 
ştim — ein Wissen des Nichtwissens? Ce nu știm este trans- 
obiectiv; problema arată neobiectivarea; dar avem o cunoaş- 
tere a ei. Cum putem avea obiectivat, transobiectivul. 5) In- 
fine, cunoaşterea progresează. Cum se poate ca un subiect, 
din proprie iniţiativă (spontaneitatea aparţine subiectului), să 
transforme transobiectivul în obiectiv? 

Dificultățile sunt reale. Ele arată că, în fond, relaţia 
de cunoaştere este adânc finrădăcinată în metafizic. Fiindcă d- 
ficultăţile nu se pot soluţiona: man löst sie nicht, man behan- 
delt sie nur. S'ar putea construi, apriori, o schemă a tuturor 
poziţiunilor filosofice posibile în faţa dificultăţilor relevate de 
fenomenologia relaţiei de cunoaştere: ar fi destul să pui ac- 
centul pe © teză a aporiei sau pe antiteza ei (bine înţeles, 

sacrificând integritatea fenomenului), pentru a determina tipu- 
rile fundamentale; realismul va acorda o preponderență obiec- 
tului asupra subiectului. Idealismul se menţine la cercul con- 
ştiinţei, la Satz des Bewusstseins şi caută în forme diferite 
să absoarbă obiectul în subiect. Monismul caută o unitate su- 
perioară şi obiectului şi subiectului. Tezele pe cari le găsim: 
în istoria filosofiei nu s'au desfăşurat la întâmplare; ele sunt 
făcute posibile de însăşi structura fenomenului, sunt însă nu- 
mai o interpretare parțială, o accentuare părtinitoare a struc- 
turii lui. 

Soluţia lui Hartmann este recunoaşterea caracterului me- 
tafizic al relației de cunoaştere, rădăcinele ei adânci în on- 
tologie; cunoaşterea este prin natura ei — vom Hause aus 
— îndreptată asupra fiinţei în sine. Conceptul adevărat critic 
al criticei lkantiene este „lucrul în sine”. Pentru Kant el este 
însă numai un concept negativ, un X, în spatele fenomenului. 
Înțelegerea positivă este făcută posibilă numai prin formele in- 
tuiției şi prin categoriile înţelegerii; prin aceasta este salvată 
teza idealistă. Pentru Hartmann trebue întâi făcut clar tot ceea- 
ce cuprinde în ea noţiunea de „în sine”. Lucrul în sine trebue 
valorificat positiv. 'Trebue desprinsă, în Critică, substratul fe- 
nomenal de interpretarea idealistă; lucrul în sine se va găsi 
atunci în centrul înţelegerii positive. 

Relaţia de cunoaştere este pentru Hartmann o relaţie on- 
tologică între alte relaţii ontologice. Aşa o văzuse şi Scheler. 
Obiectul în sine se găseşte într'o lume de relaţii determinate 
de structura categorială a lumii. Pentru. el, cunoaşterea lui, 
este indiferentă. Subiectul susține (ca şi în filosofia existen- 
țală) relaţii cu lucruri, alţi oameni, cu comunităţi sociale. Re- 
laţia de cunoaştere esie numai una din relaţiile reale în acest 
„Zusammenwirken des Leidens und Wirkens”. Ea este condi- 
ționată de categoriile înțelegerii care sunt, parţial, corespun- 
zătoare cu categoriile ființei în sine; astfel cunoaşterea nu ar 
fi posibilă (principiile noastre logice au şi ele un „an sich”, 
a cărei corespondență cu categoriile lumii trebue verificată). 
Problema cunoaşterii are astfel un dublu substrat ontologic: 
1) prin originea ei însăşi (relaţiune ontologică) 2) prin li- 
mitele pe care corespondenţa, parţială numai, între categoriile 
fiinţei şi categoriile înţelegerii le fixează posibilităţii cunoaş- 
teri. De o parte nu putem cunoaşte din structura ontologică a 
lumii decât ceeace intră în orizontul cunoaşterii, de altă parte, 
fenomenul inițial însuşi arată că cunoaşterea ponderează către 

ontologic, deci către ceva care o depăşeşte, către necunoscut. 

Metodic, teoria cunoaşterii este poarta către ontologic. 
În sine ontologicul este superior. 

Evident, ontologia în care se va putea încadra fenomenul 
cunoaşterii nu poate fi ontologia clasică; aceasta era sintetică 
şi deductivă; greşeala ei dogmatică gravă era identificarea prin- 
cipiilor fiinţei în sine cu principiile rațiunei, cu formele lo- 
gice (ratio essendi cu ratio cognoscendi). Varietatea structuri- 
lor categoriale ale lumii depăşeşte infinit principiile logice. În 
perspectiva fenomenologică a cunoaşterii apriorice a esenjelor, 
lucrurile fu se schimbă mult. Este drept că logica nu mai 
este decât „ontologie formală”. Fiecare regiune de fenomene 
are ' ontologia ei „materială””, descoperită în Wesensschau şi 
care nu mai poate fi redusă la principiile logice; esenţele 
sunt structuri autonome; cunoaşterea lor este însă nelimitată. 
Teza identității între forma logică şi ființa însăşi este înlo- 
cuită numai cu identitatea înire gândirea intuitivă, evidentă 
din Wesensschau şi structura esenţială a lumii. 

O ontologie viitoare trebue să rupă definitiv cu identitatea 
dintre gândire şi principiile fiinţei în sine; acestea nu pot fi 
cunoscute decât parțial; cunoaşterea nu acoperă existența. Ira- 
ţionalul are un loc în ontologie tot aşa ca şi raționalul. 
Iraţional şi rațional sunt deosebiri cari aparțin perspectivei cu- 
noașterii, nu fiinţei În sine; structurile categoriale ale lumii 
sunt aşa cum sunt, indiferente faţă de cunoaştere. Ontologia 
trebue să fie analitică şi critică. Critică, fiindcă se situează 
critic față de punctul de vedere al cunoașterii; analitică, fiindcă 
tema ei principală este distingerea, analiza varietății ,moda- 
lităţilor” de a fi (Seins-Weisen). Obiectele matematice „sunt” 
în alt fel, au alt fel de existenţă decât cele fizice; valorile 
au un alt mod_de a fi al lor, etc. Fiinţa lumii 'se împarte 
în Seinsschichten. Materia ontologiei noi este variată; ea cu- 
prinde toate aspectele lumii, în toată varietatea lor. Teza 
fundamentală a ei este următoarea: există o fiinţă în sine a 
lumii în afară de sfera logică, în afară de limitele rațiunii, 
de posibilitatea noastră de a cunoaşte. Judecăţile cele mai 
prețioase sunt date de chiar ştiinţa positivă. Aceasta se gă- 
seşte pe o poziţie filosofică asemănătoare cu a ontologie: 
este îadrepiată către obiect în sine (intentio recta, nu intentio 
obliqua, reflectare prin prisma problemei cunoaşterii); onto- 
logia poate prelungi, proiectiv, rezultatele căpătate de cerce- 

tegorienlehre. Ontologia clasică procedă „de sus în jos” dela 
axiome, identități, principii; ontologia nouă procedează de jos 
în sus; dela atât cât se prezintă în structura pe care 
știința o relevă numai parțial, dar care este structura reală 
a lumii. 

Pentru problema cunoașterii, situată faţă de ontologie, 
noţiunea de irațional capătă atunci o importanţă capitală. „Lucrul 
în sine’ devine o noţiune positivă. În sine, structura lumii nu 
este nici rațională nici iraţională. Raţional şi irațional aparțin 
numai cunoaşterii: sunt noţiunile cari fixează limitele până la 
care poate ajunge „obiecţiunea”, cunoaşterea. Imprejurul su- 
biectului, regiunea obiectelor cunoscute pe care Hartmann o 
numeşte Hof der Objekte, curtea obiectelor. Dincolo de ea 
regiunea în care „obiecţiunea” este posibilă; o a doua gra- 
niţă, graniţa cunoașterii posibile; peste această graniță cunoaş- 
terea este imposibilă, fiindcă nu mai avem categorii de înţe- 
legere corespunzătoare: este regiunea iraționalului strict, a 
iransinteligibilului. 

Toate ştiinţele positive arată prezenţa unui irațional (in 
Restproblemen). Subiectul însă nu este mai puţin irațional decât 
obiectul. Heidegger o punea şi el în evidenţă: suntem mai a- 
proape de noi ca de orice, însă nimic nu este mai departe 
ontologic, mai puţin înțeles decât propria noastră ființă. Co- 
gito cartesian poate fi menţinut; nu trebue însă uitat că prin- 
cipiile înţelegerii sunt îndreptate către afară, către cunoaşterea 
obiectelor, nu către cunoașterea lor proprie; subiectul ne este 
cel mai aproape, dar structura lui ontică ne scapă complet. Ra- 
țiunea este încadrată între două iraționale, al lumii de o parte, 
al subiectului de alta (Einbettung der Ratio zwischen swei Irra- 
tionalităten). 

Evident, nu tot ceeace este irațional este în acelaşi grad 
şi acelaşi fel. Gradul cel mai mare de raționalitate aparţine 
„curţii obiectelor”. În regiunea transinteligibilului nu mai este 
nici o pătrundere. Îraţional, parţial, este alogicul; valorile de 
ex.,aşa cum o văzuse clar Scheler. Sensaţia este şi ea parțial 
iraţională, semn al iraţionalităţii profunde a lumii. Total iraţio- 
nal este transinteligibilul, pentru care nu mai avem, în înţelegere, 
categorii corespunzătoare. Teza cea mai îndrăsneaţă a lui Hart- 
mann este teza iraționalității însăşi a principiilor; pentru ca- 
tegorii o arată clar încercarea noastră, dificilă, de a le fixa, 
progresul pe care îl facem în cunoaşterea lor. Principiile logice 

în ele înşile: îndreptate asupra obiectelor, ele le raționalizează; 
în ele înşile însă sunt profund misterioase, de neînțeles, sunt 


iraționale. 
Situaţia ontologică a cunoașterii fixată — încadrată în 
irațional —  aporiile fenomenului de cunoaștere pot fi solu- 


ționate; evident, nu va fi o soluţie care să reducă orice di- 
ficultate; pot fi cel mult netezite asperităţile. 

Cum poate fi cunoscută lumea reală, transcendentă, când 
subiectul este închis în cercul lu (Satz des Bewusstseins)? 
Aceasta nu înseamnă însă o izolare. Subiectul este o existență 
între altele; între relaţiunile lui cu alte existențe este şi re- 
laţia de cunoaștere care are caracteristica de a nu modifica 
nimic în obiect. În schimb subiectul este modificat înir'un fel 
de obiect; el nu poate prinde decât ceeace se reflectează din 
obiect, în el; imanenţa conştiinţei obiectului nu este în contra- 
dicţie cu transcendenta obiectului, este numai aspectul gnoseo- 
logic al unei dependențe funcţionale care este în sine. 

Cunoaşterea lumii reale este în același timp, apriorică şi 
aposteriorică. Aposteriorică, prin sensaţii. Sensaţia este o a- 
fectare a subiectului, o traducere, prin intermediul structurii 
noastre psihofizice, “a prezenții unui obiect. Ea ascunde în ea 
mai mult irațional decât se poate încadra în „legile gândirii”. 
Aprioric, putem cunoaşte structura generală a obiectelor; cum 
putem însă cunoaşte un obiect real, când el nu este prezent, 
tocmai făcând abstracție de prezența lui? Este misterul cu- 
moaşterii apriorice a obiectelor reale. Aceasta nu ar fi po- 
sibilă dacă nu ar exista o corespondenţă, pe care Hartmann o 
numeşte die kategoriale Grundrelation între categoriile înţe- 
legerii şi ale fiinţei în sine a obiectelor. Ea se raportă la 
Kant: „„Condiţiile experienţii în general sunt în acelaşi timp 
şi condiţiile lucrurilor din experienţă şi au o valabilitate o- 
biectivă într'o judecată sintetică a priori”. Frază „„genială” 
care trebue însă detaşată de orice interpretare idealistă; în teza 
strict idealistă este o tautologie să spui că principiile subiec- 
tului sunt în acelaşi timp principiile obiectului (aici imanent). 
Formula kantiană nu are un sens decât detaşată de teza idea- 
listă, decât dacă obiectul are o structură a lui, în sine, total 
indiferentă faţă de legile care organizează cunoașterea. Numai 
însă ce intră în aceste legi este cunoscut din obiect; nu e- 
xistă o identitate între structura categorială a obiectului şi ca- 
tegoriile cunoaşterii. Identitatea este numai parțială; fiinţa în 
sine are categorii care nu au nici un corespondent în gândirea 

noastră; de altă parte gândirea poate avea şi ea structuri fără 
corespondent în lumea reală (de ex. toate principiile de me- 
todă, care duc la o pătrundere mai bună a obiectului, dar 
fără să aibă nimic corespondent în obiect). În fine, identitatea 
parţială între categoriile ființei şi ale gândirii trebue înțeleasă 
mai mult ca o analogie de structură decât ca o identitate 
de fapt. Dacă identitatea ar fi de fapt, nu ar mai putea 
exista fenomenul adevărului şi neadevărului, a apropierii pro- 
gresive, în cunoştinţa apriorică, de structura obiectului; este 
destul dacă cunoaşterea apriorică dă o schemă generală co- 
respunzătoare structurii obiectului. Şi încă o precizare: lucru- 
rile sunt cunoscute în măsura în care există o identitate parţială 
între categoriile obiectului şi ale gândirei; este însă altă în- 
trebare de a şti în ce măsură aceste categorii sunt cunoscute 
în ele înşile. Teza identităţii categoriilor nu exclude iraționa- 
litatea lor parțială. 

Cunoaşterea intuitivă, empirică, desvălue şi ea un irațional; 
sensaţia este autonomă; ea ne dă cunoştinţa realului, a unui real 
independent de noi (ist ein Realitătszeugniss). Ea nu ne dă e 
cunoştinţă adecvată; tot aşa cum cunoaşterea apriorică era con- 
diționată de „relaţia categorială fundamentală”, tot aşa cunoaş- 
terea empirică este condiţionată de altă relaţie fundamentală, 
a structurii noastre psihofizice; nu cunoaştem din „real”, din 
lumea realităţii decât ceeace se încadrează în această structură 
fundamentală a organizării noastre. Sensaţiile nu sunt decât 
simboluri; dar simboluri grele prin caracterul lor real, pre- 
zent; caracterul lor strict individual este atenuat prin con- 
stelațiile pe care le formează, puncte de reper diferite, pe 
registre diferite, asupra realului. Grele de realitatea lor, şi 
prin aceasta, instanţă ireductibilă a cunoaşterii, sunt simboluri 
ale unei realităţi, care le depăşeşte însă infinit. Numai pentru 
conștiința naivă este realitate, real, numai ceeace este dat în 
sensaţie, în intuiţia simţurilor. 

Cunoaşterea autentică nu este decât cunoaşterea adevă- 
rată. Aporia adevărului constă în dificultatea de a imagina o 
nouă legătură, pe lângă cea originară, între subiect şi obiect; 
o legătură care să o confirme. Criteriul imanent, corespon- 
denţă între, reprezentări, nu ajunge aici, este vorba de o co- 
respondență nu numai interioară, ci cu obiectul transcendent. 
Situaţia se schimbă însă, dacă legătura — imanentă — este 
făcută între instanţe diferite cari dau o priză reală asupra 
obiectului transcendent; din puncte de vedere diferite cunoş- 

tința apriorică şi aposteriorică are această priză asupra o- 
biectului. Aporia adevărului se atenuează. Nu mai este ne- 
voie de o nouă relație transcendentă: corespondenţa între pri- 
zele reale asupra obiectului, din puncte de vedere diferite, 
ajunge. Tot aşa aporiile problemei și ale progresului cunoaşterii 
«capătă, în teza ontologică, o explicare uşoară; în sistemul idea- 
list ele erau numai o conștiință interioară a unei desvoltări 
imanente — din motive inexplicabile — ale unui sistem de 
cunoaștere. În poziţia lui Hartmann, conştiinţa problemei şi 
progresul cunoaşterii sunt explicate prin implicările, una în- 
tr'alta, a categoriilor realului; acestea formează sisteme de 
relațiuni din care ceeace este obiectivat este numai o fâşie: 
este natural ca aceasta să împingă spre cunoaşterea întregului 
sistem. Cunoașterea apriorică este deja o anticipare; punctul 
«de gravitate al cunoaşterii nu este în cunoscut, ci în necunoscut. 
Faptul că cunoașterea depinde de instanțe diferite, face ca ea 
să progreseze în tendenţe divergente (metodologia experimentală 
me arată de ex. că punctul de greutate este situat când asu- 
pra experienţii, când asupra interpretării raționale —). 

Cunoaşterea realului nu epuisează cunoaşterea legilor ca- 
tegoriale ale lumii. Existenţa finsăși se desparte în două ,mo- 
duri de a fi”. Fiinţa ideală există tot aşa de în sine ca şi 
ființa reală (obiectul matematicii, ideile, valorile). Este vorba 
aici de o altă „modalitate de a fi” — eine andere Weise 
zu sein. Este meritul fenomenologie: de a fi atras din nou 
atenţia asupra ființei în sine a structurilor ideale; acestea (pe 
care psihologismul voia să le reducă la aspecte psihice) apar 
în Wesensschau, în privirea fenomenologică. Ceeace distinge 
existența structurilor ideale de cele reale este că ele sunt numai 
structuri generale; nu contează „realizarea” lor în experienţa 
reală, dacă capătă sau nu o fiinţă reală, individuală — ele 
există în sine, indiferent faţă de gradul de realizare afectivă 
(valoarea etică, de ex. există în sine, indiferent dacă este 
aplicată întrun domeniu real sau nu). Sunt apoi în afară de 
timp; nu devin, ca realul, sunt pentru totdeauna. Cunoaşterea 
lor este numai o cunoaştere apriorică. 

Fiind în sine, existenţa ideală esis tot atât de transcen- 
dentă ca şi obiectul real. Structurile ideale nu pot fi reduse 
la „legi ale gândirii”, care s'ar confunda cu gândirea însăşi. 
Cunoaşterea lor poate fi adevărată sau neadevărată, să co- 
respundă obiectului ideal, transcendent, sau nu. Există şi aici 
“un Erkenninissprogres, o lărgire progresivă a domeniului cu- 

noscut. Toate aspectele fenomenului inițial al cunoaşterii, toate 
aporiile se regăsesc şi aici. Se găseşte şi aici irațional, grade 
de iraţionalitate (valorile sunt parţial iraționale, numărul ira- 
țonal în matematică, etc.). 

Fenomenul caracteristic (fiind aici vorba numai de con- 
ştiinţa “apriorică) este al „apropierii”” de conștiință (Nahestel- 
lung zum Bewusstsein). Tensiunea între subiect şi obiectul 
ideal este mai mică decât între subiect și obiectul real. 
Deaceea distincţiunile sunt aici mai subtile, confuziile mai ușor 
de făcut. Logica are structura cea mai generală, dar mai 
puţin determinată. Principiul contradicţiei este aici un crite- 
riu. El nu mai este însă decât un criteriu negativ pentru ma- 
tematică, care are o structură mai individualizată, un grad 
mai mare de real. 

In cunoaşterea ideală lipseşte instanța de control a in- 
tuiției empirice. Hartmann caută un echivalent în distingerea 
între două feluri de intuiţii — die stigmatische Intuition, in- 
tuiția fenomenologică a esenţelor (Wesensschau) şi die kon- 
spektive Intuition, intuiţia relaţională în care apar clar dis- 
criminate, toate relaţiunile obiectului ideal 


IV. Etica. 


Etica lui Hartmann urmează drumul trasat de Scheler 

„Formalismus”, al unei etici materiale a valorilor. Hart- 
mann aduce complectări sau interpretări critice. Un oarecare 
rigorism de origine kantiană este combinat cu un individualism 
care reia unele teze nietzscheene. Apoi, o revalorificare a e- 
ticei lui Aristot care i se pare, lui Hartmann, posibilă în ca- 
drul principiilor etice: scheleriene. Ideea fundamentală este însă 
a lui Scheler (şi Nietzsche): valorile etice nu sunt încă toate 
descoperite. Viaţa etică consistă înainte de toate în capaci- 
tatea de a percepe valori etice, ierarhia lor, de a descoperi 
domeniul etic. Numai astfel o etică filosofică autonomă, poate 
fi legitimată. Valorile etice sunt date în moralele posi- 
tive. Cea mai mare parte a reflexiei etice de până acum a 
fost numai un comentar filosofic al unor valori date şi cari 
nu mai erau puse la îndoială. Nietzsche a arătat pentru prima 
oară că tocmai aici începe cercetarea adevărată: nu ştim încă 
ce este bine şi ce este rău. Etica filosofică nu se poate 
justifica comentând numai valorile date în Ethos: cercetarea 
ei este autonomă. Într'un domeniu al valorilor care nu este 
Încă descoperit în întregime, eticianul poate face descoperiri 

noi. Nietzsche a descoperit die Fernstenliebe, iubirea pentru 
descendenţi, pentru rasă, sau die schenkende Tugend, virtutea 
care dăruește. 

Faţă de Scheler, „die eigentliche Ethik” a lu Hart- 
mann are un caracter mai individualist (tendința către Nietz- 
sche), situând mult mai jos decât Scheler valoarea Ethosului, 
a desvoltării istorice a valorilor. De altă parte, Hartmann 
tinde să dea cercetării valorilor un caracter mult mai obiectiv 
decât Scheler; ce era la Scheler simţire pură devine la Hart- 
mann evaluare obiectivă, critică. Valorile însăşi, în ele, ca- 
pătă un caracter mai mare de obiectivitate. 

Cunoaşterea valorilor nu este ein Erfassen. „Es ist mehk 
ein Erfasstsein''. Este o cunoaştere emoțională, în care nu 
prindem, suntem prinşi de ceeace este o valoare, de ceeace 
coniine o datorie, ein So.len: Nu este numai o contemplaţie, 
este o poruncă, ein Gebot. Această poruncă este independentă 
de noi şi de reaiizarea ei afectivă. Ea se găseşte, ca și la 
Scheler, în Werthgefuhle, în simţirea valorii. Valorile au eine 
Forderung, o exigenţă. Hartmann insistă mai mult decât Sche- 
ler asupra caracterului ei absolut. 

Nu există în capacitatea de prindere a valorilor acelaşi 
progres ca în progresul cunoaşterii. Când conştiinţa etică pro- 
gresează, ea pierde în acelaşi timp în care câştigă. O valoare 
nouă cere sacrificarea altei valori. Este ceeace Hartmann nu- 
meşte „îngustimea conştiinţei etice”. Pe această îngustime, e- 
sențială domeniului etic, este fundată unilateralitatea tuturor 
moralelor practice. 

Și încă un caracter al valorilor: ele nu au prin ele în- 
şile, nici o putință de realizare. Teza lui Socrate nu se poate 
menţine. Pe când legile naturii se realizează prin ele înşile, 
valorile nu sunt decât porunci, ele determină concretul numai 
în mod indirect. Este nevoie pentru aceasta de o fiinţă care 
să le înţeleagă — de o fiinţă rațională deci — şi care să 
aibă în acelaşi timp puterea de a le realiza. Această ființă 
este omul. Este situaţia privilegiată a omului în univers, faţă 
de tot ce este natură moartă, viaţă, că, singur, poate rea- 
liza valori etice. Teologia aparţine numai omului. Lumea este 
un proces cauzal, care nu duce către nici un scap. Tocmai 
aceasta pune în evidenţă libertatea omului. Intro lume orga- 
nizată final, această libertate nu ar fi decât iluzorie; ea ar 
fi dinainte determinată într'o direcţie fixată. Numai într'o lume 
cauzală, fără scop, scopurile omului îşi capătă valoarea lor 

deplină. Omul este împărțit între două domenii: al cauzalităţii 
reale a naturii de o parte, al determinării dictate de valori 
de alta; sunt două ordine de determinare diferite: pe de o 
parte situația în care se găseşte; de altă parte, scopul: ce 
trebue să facă? Tocmai lipsa de forţă a valorilor în sine 
este o condiţie a puterii omului; tocmai această lipsă de de- 
terminare afectivă asigură o suprafaţă de alegere libertăţii sale, 
îl face o „ființă etică” capabilă să distingă între bine şi rău. 

Hartmann — este obiecţia pe care o să i-o facă Scheler 
— nu vede nici o necesitate de a fonda etica într'o teleologie 
superioară, (într'o filosofie a absolutului, a divinității. Etica 
este autonomă. Ea are din contră nevoie de teza unui „ateism 
postulatoriu”. Trebue ca lumea să fie un proces orb, fără 
nici o influenţă a unei divinităţi, pentruca întreaga libertate a 
omului să poată fi valorificată. „Ai de ales, sau teleologie 
a naturii şi a fiinţei în general, sau teleologie a omului”. Hart- 
mann lasă să cadă aici o parte din doctrina kantiană, refuză 
să vadă necesitatea postulatelor raţiunii practice (nemurirea 
sufletului, divinitatea). Teza sa este teza nietzscheană: Gott 
ist tot. Dumnezeu a murit. Aceasta nu înseamnă, o descărcare 
de răspundere; este tocmai, condiţia pentru ca omul să-și rea- 
lizeze, singur, creaţiunea. 

Problema metafizică a eticei este problema libertăţii. Ea 
nu-şi găsește la Hartmann soluţia întrun „plus de determi- 
nare” pe care ar aduce-o într'o lume cauzală. La Kant, pro- 
blema libertății îşi găsea o soluţie în autonomia legii morale. 
Hartmann cere mai mult: libertatea față de legea morală însăşi. 

Este obiectul unei ontologii viitoare de a găsi situația 
metafizică a libertăţii umane „absolut în relativ”. Cercetarea 
ontologică este însă, în domeniul etic, numai la început. 


V. Filosofia istoriei. 


Tema filosofiei istoriei este o temă favorită a gândirii 
germane moderne. Hartmann o reia în Das Problem des geis- 
tigen Seins. Tema principală este aici dată de Hegel, cu 
noțiunea sa de spirit obiectiv, objektiver Geist. Spiritul este, 
evident, personal; dar el trăeşte într'o comunitate care îl de- 
termină, care îl „suportă”, care îl depăşeşte, care are de- 
venirea ei proprie, durata ei proprie, momentul ei de ridicare 
şi decadenţă; care are un mod de a fi ce îi este particular. 
Nu este o substanță așa cum credea Hegel. Problema existenţii 

spiritului obiectiv — care are o existență reală — este o 
problemă ontologică. 

Cu cât se adânceşte mai mult natura ontologică a spiri- 
tului obiectiv, a istoriei, cu atât ea pare mai enigmatică, 
rătzelhajt. Massa nu are o conştiinţă a ei — precisă; are toi- 
deauna o conştiinţă inadecvată. Conducătorul — „der Führer” 
— are funcțiunea de a lămuri masei propriul ei spirit, pro- 
pria ei conştiinţă, modul ei de a fi. Reflexiile lui Hartmann 
aduc şi aici aminte de reflexiile lui Scheler din „Etică 
(Vorbilder und Fiihrer). Ca şi la Scheler istoria este con- 
dusă de factori instinctivi şi de altă parte de puterea ideii 
(Scheler îi numea factori reali şi ideali). Spiritul obiectiv are 
o existenţă care nu este nici conştientă, nici inconștientă, nu 
are scop; ceeace o caracterizează este tocmai heterogenitatea 
factorilor cari o compun. Ea are mai mult un caracter pro- 
cesual. Spiritul obiectiv nu este, aşa cum îl credea Hegel, 
aşa cum se vede el pe sine. Tocmai această conştiinţă proprie 
este inadecvată. Deaceea, procesul istoriei, proces real al spi- 
ritului, devine limpede numai după ce sa făcut; istoria a- 
pare clar numai în perspectiva trecutului. 


VI. Ontologia. 


Tema centrală a filosofiei lui Hartmann este tema on- 
tologică. Toată problematica disciplinelor particulare este or- 
ganizată de natura ontologică (Seinsweise) a obiectului lor. 
Tocmai acest fe! de a fi este ceeace este mai misterios (rât- 
selhaft) în problemele ultime pe care şi le pot pune fiecare 
dintre ele: ce este materia? ce este viața? ce este spiritul? 
cum există valorile, fiinţa istorică? etc. 

Cercetarea strict ontologică a fost cu totul neglijată de 
filosofia modernă. Ea este ascunsă fnsă în dosul oricărei te- 
matici filosofice — a cunoaşterii metafizicei, eticei, etc. Sin- 
gura parte discutabilă din metafizică, este, pentru Hartmann, 
pariea ontologică. Aşa era şi pentru Aristot, a cărui metafizică 
era aproape în întregime, o ontologie, eine Seinslehre. Evi- 
dent, o revenire la Aristot este imposibilă; noţiunile, odată 
formulate, aruncate în istoria filosofiei, evoluiază, își urmează 
cursul lor propriu. Este mult de reţinut încă, pentru fixarea pro- 
blematicei ontologiei, dela discuţia medievală în jurul universa- 
lelor; distincţia între essentia şi existentia este fundamentală 
pentru orice ontologie. Ontologia lui Wolff poate să fie şi 
ea reabilitată. Din „„Logica” lui Hegel, care este în mare parte 


www.dacoromanica.ro 


N. Hartmann 483 


o ontologie, rămâne, fundamental, ideea bogăției structurilor 
fiinţei. Între cercetările moderne: „,Gegenstandstheorie” a lui 
Meinong; încercarea lui Heidegger, falşificată însă dela în- 
ceput prin punctul de plecare, restrângerea existenţii la exis- 
tenţa proprie. 

Dificultatea cea mare constă în separarea punctului de 
vedere pur ontologic de orice punct de vedere al cunoaşterii; 
irațional sau raţional, Worhandenes a lui Heidegger, fenomen, 
sunt toate perspective ale cuunoaşterii. Onticul este în sine. 
Deaceea şi ontologia fenomenologică este inconsistentă; ea se 
raportă la fenomen”; dar structura ontologică nu este „,ceeace 
apare” în fenomen; ea poate să apară numai parțială; ea 
depăşeşte infinit fenomenul. 'Trebue, în ontologie, făcută net 
disuincţia între :ntentio recta şi intentio obiigua. Cercetarea 
ontologică este tocmai o revenire dela intentio obliqua a te- 
zelor filosofice la intentio recta. Cunoaşterea naivă, îndreptată 
asupra lucrului, direct, cunoaşterea ştiinţifică se găsesc aici 
pe acelaşi plan cu ontologia. Deaceea rezultatele cercetării 
ştiinţifice sunt prețioase pentru ontologie. Se va spune însă 
că progresul ştiinţific este divergent; dar această divergență 
nu poate fi infinită. Categoriile lumii au între ele relaţii, 
se ierarhizează în structuri tot mai complexe; divergenţa tre- 
bue să aibă o limită. Analiza categorială este însă la început. 

În Zur Grundlegung der Ontologie Hartmann studiază 
noțiunile capitale, formale încă, ale unei ontologii generale, 
delimitează domeniul, materialul. Ideea fundamentală a onto- 
logiei hartmanniene este die Schichtung des Seins, separarea 
în moduri deosebite de a fi a Fiinţei; tema centrală a onto- 
logiei va fi de a separa cu îngrijire aceste planuri, de a găsi 
caracterele lor, legea lor internă. Planurile mari cari se pot 
distinge sunt ale Realului (reales Sein) şi ale Idealului (i- 
deales Sein). La ele se ajunge prin distingerea celor două 
momente ontice fundamentale: al existenţei (Dasein) şi al e- 
senţei (iSosein). Din punct de vedere al cunoaşterii, cunoaş- 
terea apriorică -se întinde asupra domeniului esenţii şi exis- 
tenţii ideale, a esenței numai a realului; cunoaşterea aposte- 
riorică asupra esenței şi existenţii realului. Hartmann accen- 
tuează, faţă de fenomenologie, care nu are decât o privire pen- 
tru esențe, importanța realului, duritatea lui (die Hiărte des 
Realseins). Ontologia nouă este o ontologie analitică, care nu 
exclude din domeniul ei nici unul din aspectele existenţii. Do- 
meniul realului este foarte bogat. Actul de cunoaştere este 

numai unul din contacturile posibile cu realul. Duritatea lui 
este mai ales simțită în viaţă — în actele emoționale pe 
care le semnalase Scheler şi pe care Hartmann le numeşte 
emotional - transzendente Akte (actele de viaţă, suferinţă, a- 
fecţiune, acţiune, etc.). Atitudinea ontologică a lui Hartmann 
este aşadar tot aşa de integrală, de bogată ca şi a filosofiei 
existenţiale. Realul este individual, în timp şi spaţiu. Existenţa, 
ideală este în afară de timp, nu are decât o structură gene- 
rală; mai pregnant este dată în domeniul matematicei. Do- 
meniul valorilor aparţine şi el domeniului idealului: felul exis- 
tenței lor este încă foarte discutabil. Tot aici trebuesc pla- 
sate esenţele descoperite de fenomenologi (ideal implicate în 
real); tot aici înfine domeniul logicei, care nu trebue con- 
fundat cu celelalte modalităţi ale ființei ideale; el este mult 
mai general decât obiectele matematice; acestea sunt su- 
puse legilor logice, dar nu pot fi explicate prin ele; nu 
„intră? în ele; au, ca modalitate de existenţă, ceva în plus. 

O ontologie analitică este atentă la toată bogăţia, la nuan- 
tele infinite ale modalităţilor de existenţă ale realului și idea- 
lului. Între planurile de existenţă există o ierarhie. Realitatea 
realului ca atare, are „die hohere Seinsweise”. Toată bogăha 
şi varietatea individuală aparține realului; apoi, realul are 
structuri mult mai diferențiate decât idealul (chiar privit din 
punctul de vedere al valorilor, realizarea valorii este valoroasă 
în sine). Fiinţa ideală are şi ea o existenţă în sine, există 
şi aici o ierarhie; are însă, spus popular, o existență mai 
„Subţire”, mai puţin consistentă, un fel de existență diminuată. 
Autonomia idealului este numai gnoseologică; pentru Hartmann, 
idealul este „o existență imperfectă”. 

Legile logice condiţionează structura matematicelor, fără 
însă să le poată crea. Categoriile matematice se regăsesc în 
fenomenele fizice; ştiinţa modernă cunoaşte fenomenele fizice 
sub raport cantitativ; dar acestea sunt mai mult decât rapor- 
turi numerice: sunt spaţiu, timp, cauzalitate etc.: aici se evi- 
denţiază un alt aspect al bogăției şi ierarhiei modalităţilor 
ființei. Fiecare mod de a fi superior este dependent de un 
mod de a fi inferior (matematic de logic, fizic de matematic, 
biologic de fizic, etc.), fără însă ca structura ontică inferi- 
oară să fie suficientă pentru a crea structura ontică superioară. 
Relaţia este ireversibilă. Este drept că fenomenele fizice sunt 
cunoscute prin cantitativ, cantitatea este cantitate a ceva, care 
nu mai poate fi redusă la ea; realitatea fizică este infinit mai 

bogată decât privirea noastră cantitativă asupra ei. (Scheler 
spunea deja că ştiinţele nu dau decât „puncte de cantact” în 
timp şi spaţiu). Matematicul aparţine. fizicului, fără ca acesta 
să se rezolve în cel dintâi. Sau, cum spune Hartmann, mate- 
matica nu este ştiinţa cea mai înaltă, ci „viel eher die niederste 
Wissenschaft”, ştiinţa cea mai inferioară. 

Aceleași relaţiuni categoriale între fizic și biologic, bio- 
logic şi psihic; este tema unei analize categoriale a viitorului 
de a determina toate aceste implicaţii ierarhice ale categoriilor, 
care, ontologic, sunt fondate în densitatea diferită a felului 
de a fi. 

Metafizica — singura parte reală a ei este ontologia. 
Metafizică speculativă (Gebietsmetaphysik: problema sufletu- 
lui, a divinității, etc.), nu se mai poate face astăzi. Virtutea 
reflexiunii filosofice este, astăzi, de a nu vrea să realizeze 
cu orice preţ, repede, un ansamblu unitar. Virtutea filosofului 
este de a clădi, încet, analizând, sistematizând cercetări de do- 
menii diferite. Numai astfel se poate ajunge, pas cu pas, la 
o analiză categorială, la o ontologie care să cuprindă în ea 
varietatea infinită a existenții, toată bogăţia structurilor lumii. 

FILOSOFIA CULTURII. 


Nietzsche 


Friedrich Nietzsche apare ca una din figurile gândirii 
contemporane, care a exercitat o fundamentală influenţă asupra 
timpului. Oscilând între directivele sistematice şi cele frag- 
mentar aforistice, cugetarea lui Nietzsche se prezintă, neobiş- 
nuit de complexă şi de indeterminabilă. Faptul derutant pentru 
cel ce incearcă să-i expună vederile, stă în aceea că brice 
amănunt ideologic ascunde câte un aspect biografic, singurul 
care poate întregi ințelesul ideii respective; dar, la rândul său, 
însâş exceptionala experienţă trăită a filosofului reclamă ne- 
încetat o clarificare. 

Spre deosebire de cea mai mare parte din gânditorii vea- 
cului XIX, a căror doctrină se află cu totul emancipată de 
trăirea lor practică şi chiar teoretică, în cazul lui Nietzsche 
avem un conglomerat ireductibil alcătuit din viaţă şi operă, 
cari nu pot fi separate una de alta nici chiar printrun act 
de abstracţie forţată +). Aceasta pare să fie trăsătura necontem- 
porană a filosofului, care-l aşază mai degrabă în seria ve- 
chilor cugetători greci 2). Numai un necontenit apel la complexul 
de probleme şi evenimente al vieţii sale, ne desluşeşte contra- 
zicerile întâlnite la tot pasul în opera nietzscheană. Principala 
dificultate stă în faptul că substanța filosofiei va fi privită 
acum sub specia devenirii, a prefacerii, aşa cum se întâmplă 
cu momentele trăirii. Aci nu avem, însă, o simplă concepţie 


1) Tudor Vianu : Fr. Nietztsche și filosofia ca formă de viaţă în Idealul 
clasic al omului, Buc. Vremea, 1934, p. 63. 
2) Idem, p. 94, 

a devenirii cum e cazul cu alţi gânditori, ci o aplicare e- 
fectivă a acestei idei, prin aserţiunile atât de multiple și 
contradictorii asupra aceleiaş realităţi. 

Un asemenea mijloc de comunicare se pare că a fost sin- 
gurul potrivit pentru exprimarea conținutului cu totul nou, ve- 
rificator şi răsturnător de valori, al formei sale de gândire. 
Intr'adevăr, o viziune complect originală, care vrea să rupă 
orice filiațiune — atât metodic cât şi substanțial — cu ante- 
cedentele, nu recurge la simplificarea elementelor sale până 
la o dirijată unitate de sens: astfel ea ar pulea Gă-şi confunde 
intenţia cu ideile anterioare, scăpându-se prin aceasta însuş 
imponderabilul unei contribuţii întradevăr noui. Într'un atare 
efort spre o contribuţie nouă constă riscul lui Nietzsche, pentru 
care nu există bucuria expresiei definitive, în vreme ce aruncă 
pe cumpăna devenirii orice afirmare a sa, aşa încât la urmă 
să rezulte sau un efectiv spor spiritual sau nimic. 

Asemenea lui Descartes, Nietzsche urmărește să însu- 
flețească o filosofie cu totul nouă, ale cărei elemente să nu 
se determine pe linia niciunei alte gândiri antecendente, ur- 
mărind ca price amănunt să fie în totu! cugetat de el. Dar 
deosebit de Descartes, nu se strădueşte să facă apel exclusiv 
la temele propriei raţiuni, ci numai să verifice fundamentul, 
cu o minte proaspătă, orice date ale achiziţiilor anterioare, 
cari ne-au rămas ca axiome. În această privinţă, el se apropie 
mai mult de Rousseau, legat fiind prin acelaş destin de a se 
opune secolului său cu o dramatică hotărire. 

Friedrich Nietzsche sa născut în 1844 la Rocken, 
ca fiu al unui pastor protestant. Pierzându-şi părintele încă 
dela vârsta de cinci ani, sa retras cu mama sa la Naumburg. 
A urmat apoi la colegiul dela Pforta, unul din cele mai bune 
ale Germaniei, unde-şi primeau îngrijirea îndeobşte fii de a- 
ristocraţi. 

Este interesant de semnalat că niciun filosof n'a contribuit 
la formaţia spirituală a lui Nietzsche în cursul tinereţii sale. 
De fapt, chiar şi mai târziu, Platon apare ca singurul filosof, 
pe care l-a cunoscut bine. Cea mai însemnată înrâurire din 
tinerețe a fost exercitată de poetul Hölderlin, cu destinul că- 
ruia se va întâlni şi tristul sfârşit al lui Nietzsche; cu acest 
prilej se naşte interesul şi pasiunea pentru spiritualitatea gre- 
cească. O altă acţiune puternică asupra anilor săi de tinereţe, 
a fost aceea a cugetătorului american Emerson. 

Mai târziu Nietzsche întreprinde studii aprofundate de 

filologie clasică la universitățile din Bonn şi Lipsca; aci in- 
tervine capitolul impresionantei sale prietenii cu Erwin Rohde. 
Studiul filologic, deşi strălucit, n'a fost pentru Nietzsche decât 
un exercițiu de disciplină, pe de o parte spre a-şi zăgăzui 
interesele sale multiple, cari amenințau să se spulbere, iar pe 
de altă parte spre a se introduce cu mai multă certitudine și 
profunzime la izvoarele mult doritei spiritualităţi greceşti. Stu- 
dentul Nietzsche a fost atât de excepţional, încât profesorul 
său, Ritschl, care-l considera drept geniu, îl recomandă ca 
profesor de filologie clasică la universitatea din Basel, deşi 
tânărul nu avea studiile complect terminate. 

Nietzsche îşi ocupă catedra în 1869, întrerupându-şi cursu- 
rile peste un an spre a servi ca sanitar în tabăra iprusiană, cu 
prilejul campaniei din 1870-71. La întoarcere, reluându-şi ca- 
tedra, intră în relaţii tot mai strânse cu Richard Wagner şi 
cu soția acestuia, Cosima Liszt, cari locuiau la Tribschen, pe 
lacul Lucerna. În vremea aceasta, Wagner nu-şi cucerise încă 
faima şi lucra la al său Sigfried. Nietzsche recunoaşte mai 
târziu că uniunea spirituală cu Wagner şi zilele petrecute la 
“Tribschen au fost cele mai frumoase. din viaţa sa. Această 
tihnă durează până la 1876, când se întâmplă două mari eve- 
nimente: în primul rând boala lui Nietzsche — suferințe 
intense de cap şi de ochii — iar în al doilea rând ruptura 
cu Wagner, care-şi inaugurează acum teatrul dela Bayreuth. 
Pân'acum, scrierile lui Nietzsche alcătuiesc primul ciclu în- 
cheiat. 

În acest timp el este silit să renunțe provizoriu la ca- 
tedră, spre a-şi vedea de sănătate; încearcă să-şi reia din 
nou slujba în 1878, dar deoarece suferinţele sale continuau 
să-l persecute, Nietzsche renunţă definitiv la profesorat în 1879, 
odată cu pensiunea anuală acordată de universitatea din Basel, 
ce-i asigura existența pentru tot restul vieţii. În anii cari ur- 
mează, Nietzsche, purtat ca de un blestem, cutreeră neîncetat! 
diferite localităţi, stând deobiceiu iarna la Sils-Maria în En- 
gadine iar vara la Rapallo (lângă Genova). Mai târziu îl ve- - 
dem ducându-şi existența la Torino. Între timp, îşi formează 
noui şi sporadice prietenii: Paul Rée, Lou Salomee şi Hein- 
rich von Stein. Acest al doilea ciclu din viaţa sa, emancipat 
de o aservire profesională, durează până la sfârşitul anului 1888, 
când semnele demenţei s'au manifestat pentru prima dată, sub 
o formă incurabilă. Maladia nu l-a părăsit până la moartea 
sa, survenită în 1900. 

Natura deosebită a scrierilor lui Nietzsche se află gru- 
pată, în mod obişnuit, pe trei faze. Karl Jaspers, autorul unei 
bogate monografii asupra filosofului, dă următoarele numiri 
acestor etape: 1) timpul încrederii în cultură şi, genii (până la 
1876); 2) timpul încrederii pozitiviste în știință (până la 1881) 
și 3) timpul filosofiei nouă (până la sfârşitul lui 1888). 

Prima fază cuprinde ca lucrări mai importante: Die Ge- 
burt der Tragădie (Naşterea tragediei), compusă între 1869 
şi 1871, publicată cu data de 1872, şi Unzeitsemăsse Betrach- 
tungen (Consideraţii inactuale), alcătuită din patru părți: 1) 
David Strauss der Bekenner und Schriftsteller (David Strauss 
mărturisitorul şi scriitorul, 1873); 2) Vom Nutzen und Nach- 
teil der Historie für das Leben (Despre folosul şi neajunsul 
istoriei pentru viață, 1874); 3) Schopenhauer als Erzieher 
(Schopenhauer ca educator, 1874) şi 4) Richard Wagner in 
Bayreuth (1876). 

A doua fază (dela 1876 la 1882) cuprinde Menschliches 
Allzumenschliches (,,Omenesc, prea omenesc” compusă în 1876- 
1877); Vermischte Meinungen und Sprüche („Păreri şi sen- 
tinje amestecate”, compusă dela 1876 la 1878,' publicată în 
1879 ca o continuare la Menschliches Allzumenschliches); Der 
Wanderer und sein Schatten („Călătorul şi umbra sa" 'compusă 
în 1879, publicată cu data de 1880, ca ultimă parte a lui Men- 
schliches Allzumenschliches, reunită cu această lucrare în 1886, 
spre a-i alcătui al doilea volum) şi Morgenrâthe (,,Aurora” 
publicată în 1881). Aceste scrieri, probabil şi din pricina boli 
sale, care-l împiedecă dela un efort susținut, au o formă a- 
foristică, fragmentară. 

Ultima fază (dela 1881 la 1888) cuprinde culegerea afo- 
ristică Die fröhliche Wissenschaft („Ştiinţa veselă” compusă 
în 1881, publicată în 1882); poemul în proză Also sprach Za- 
rathustra („Aşa grăi Zarathustra” în patru părți, prima şi a 
-doua parte publicate în 1883, a treia parte în 1884, iar ultima 
în 1885); Jenseits von Gut und Böse (,,Dincolo de bine şi 
de rău” publicată în 1886), Zur Genealogie der Moral (,,Pen- 
tru genealogia moralei” 1887). Ultimul an de lucru al lui 
Nietzsche, adică 1888, este şi cel mai fecund; în acest scurt 
interval apar într'o goană febrilă: Der Fall Wagner (,,Cazul 
Wagner”); Goizendămmerung (,,Asfințitul idolilor”), Der Anti- 
christ, Ecce homo, Nietzsche contra Wagner. Printre operele 
sale postume cea mai importantă este Wille zur Macht („Voința 

de putere”). Vom încerca o scurtă caracterizare a celor trei 
momente din cursul gândirii sale. 

Prima fază, aceea a „încrederii în cultură şi genii” îşi 
fixează ca directivă critica faţă de formele vietii contempo- 
rane odată cu admirația Greciei antice. Lucrarea reprezentativă 
este „Naşterea tragediei”. Această scriere, cea mai frumoasă 
a lui Nietzsche, are ca ţel surprinderea unui moment organic, 
originar înlăuntrul culturii grecești, situat în contrast cu tendin- 
tele raţionale inaugurate de Socrates, cari pecetluiesc şi spi- 
ritualitatea deficientă a lumii contemporane. 

Sentimentul primordial, metafizic al Grecului este durerea 
şi spaima existenţei. Spre a se elibera de această stare apă- 
sătoare, găseşte vechiul Elen două căi, una analogă visului 
iar cealaltă beţiei. Numai în asemenea ipostaze, el se poate 
simţi ușurat de povara individualităţii sale. Prima stare se află 
desemnată prin termenul de apolinică, recunoscută în arta sta- 
tuarä greacă şi în spiritul epopeii; Homer apare ca prototip al 
poetului apolinic. A doua modalitate, cunoscută sub numele 
de dionisiacă, se evidenţiază în înfăptuirile muzicii. Momentul 
apolinic este acela al contemplării liniştite pe calea visului, la 
care se sublimează toată durerea de a trăi; momentul dionisiac 
exprimă, dimpotrivă, ca o beţie colectivă, acea aspirație spas- 
modică a omului de a-și pierde individualitatea, căutând să 
reintre în sânul naturii şi să se contopească cu ea — (motiv 
orgiastic ce animă spiritul Bachanalelor. Aceste două replici 
deosebite la neliniştea metafizică de care era bântuit vechiul 
Grec, se află îmbinate în țesătura tragediei pre-socratice, în- 
deosebi a lui Eschile. Tragedia întrunea, pe de o parte, cali- 
tățile plastice: şi epopeii, iar pe de altă parte atributele li- 
rismului şi muzicii, reprezentând, astfel, cea mai organică în- 
cununare a spiritului omenesc. De când, însă, Socrates a în- 
ceput să pună preţ pe raţiocinare şi dialectică formală, omul 
a pierdut contactul metafizic cu propria sa existenţă, suferind. 
o diminuare vitală din această înstrăinare de el însuș. 

Pentru a fi reîmprospătat şi în vremea noastră, senti- 
mentul unei trăiri autentice, este reclamat ca educator geniul. 
Acesta fşi află întruchiparea, în primul rând, în persoana lu: 
Schopenhauer (,,Schopenhahuer ca educator”), care opunându-se 
raționalismului socratic, (încearcă să se apropie pe cale intui- 
tivă de substratul metafizic al existenţii, în vreme ce se a- 
dresează omului luat fn totalitatea sa; apoi apare Richard Wag- 
ner, a cărui dramă muzicală, care caută să întrunească toate 

artele şi să facă apel la cea mai mare parte din funcțiunile 
sufleteşti ale spectatorului, constituie o reînviere a vechei tra- 
gedii greceşti. Numai pe această cale poate fi regenerată ome-- 
nirea meschină şi laşe a vremurilor noastre, unde predomină 
tipul „,filistinului cultural” sugerat de persoana hegelianului 
David Strauss. 

Prima fază, a entuziasmului şi a încrederii în genii, dă 
loc — după descurajarea pricinuită de ivirea bolii şi după 
decepţia provocată de Wagner — unei etape sceptice, cri- 
tice şi analitice, unde preocuparea meiafizică cedează locul unui 
interes moral-psihologic. Această înclinație este îndeobşte deş- 
teptată prin frequentarea moralişiilor francezi, recomandaţi de 
tânărul său prieten Paul Rée. Aci începe, de fapt, dificultatea 
gândirii nietzscheene, care exprimată parțiăl şi aforistic su- 
feră adeseori importante dificultăţi de interpretare. Înteresele 
analitice devin multiple, prelungindu-se ca atare şi în ultima 
fază a gândirii sale. 

Jaspers declară: „Nu există nicio realitate asupra căreia 
Nietzsche să nu fi spus ceva: din scrierile sale se pot scoate 
idei aproape despre toate lucrurile mari şi mici, despre stat, 
religie, morală, ştiinţă, artă, muzică, despre natură, viață, 
boală, despre lucru, bărbat şi femeie, iubire, căsătorie, familie, 
despre popoare, epoci, istorie, personalități istorice, despre ul- 
timele întrebări ale filosofării''1). Dar pe Nietzsche însuş îl 
surprindem mai târziu în „Ştiinţa veselă” că-şi exprimă o do- 
rinţă a cunoaşterii analitice de proporţii aproape alarmante, 
neegalate poate decât de întrebările cazuisticii catolice: „S'au 
stabilit ca obiecte ale cercetării diferitele împărțiri ale zilei, 
succesiunile unei regulate fixări a lucrului, sărbătorii şi o- 
dihnei? Se cunosc efectele morale ale alimentelor? (Scanda- 
lul care izbucneşte mereu pentru şi contra regimului vegetarian 
dovedeşte că nu există o asemenea filosofie a hrănirii). Sau 
adunat experienţele asupra vieţii în comun, d. p. experienţele 
mânăstirilor? Moravurile învăţaţilor, ale negustorilor, artişti- 
lor, meşteşugarilor — şi-au găsit pân’ acum cugetătorii lor? 
Este atât de mult de gândit la aceasta!”. 

Dupăcum se vede, interesul analitic, verificator, exegetic, 
se află acum pe primul plan al preocupărilor nietzscheene. 
Din atâtea (întrebări, se nasc o sumă de răspunsuri scânteie- 


1) Karl Jaspers: Nietzsche, Einführung in das Verstândnis seines Philo- 
sophierens, Berlin u. Leipzig, Walter de Gruyter, 1936, p, 101. 

toare, dar lipsite de un acord reciproc. Jaspers întrevede 
însă o modalitate a coordonării chiar înlăuntrul acestor con- 
tradicţii. Ceeace este negat pe planul raţiunii, alcătuind o in- 
finitate de formule sceptice, îşi află afirmarea pe planul is- 
toricităţii — al devenirii. Pe de altă parte, metamorfoza trep- 
tată a ideilor devine lege în cadrul unui efort continuu de 
adaptare a cugetării la cele mai imperceptibile variații din- 
lăuntrul propriei conştiinţe. 

Dupăcum am amintit, preocuparea fundamentală din acest 
timp este cea morală iar ca lucrare reprezentativă apare 
»Menschliches Allzumenschliches”. Orice valoare există numai 
aparent ca atare, nimic nu se înalță deasupra nivelului obişnuit 
şi mediocru; totul este omenesc, prea omenesc. Adevărata mo- 
rală se dovedeşte a fi numai aceea care se meagă pe sine. 
Scopul moralei fiind tocmai căutarea fanatică a adevărului, a- 
ceastă disciplină se găseşte în dilema provocată prin propria 
sa structură, de a propaga şi constata binele. Deoarece acesta 
nu există, morala se află constrânsă să recurgă la formule ipo- 
crite. Prin urmare adevărata morală corespunde tocmai pro- 
priei sale negări; aceasta ar fi singurul mijloc al ieșirii din 
“impas. 

De fapt, Nietzsche, dupăcum vom vedea mai târziu, nu 
neagă morala ci numai „o morală” şi anume pe cea creştină. 
“Spre deosebire de idealul creştin al milei şi iubirii, privit ca 
efectul coaliţiei întreprinsă de indivizii mediocri împotriva celor 
excepţionali şi puternici, Nietzsche inițiază formula omului su- 
perior. În locul unei „morale a sclavilor, aşa cum propagă 
creştinismul, el doreşte instaurarea unei „morale a stăpânilor”, - 
având ca ideal forța. Jaspers lămureşte ca fiind totus normală 
această postulare a sănătăţii şi puterii la un om pe care sufe- 
rinţele fizice nu l-au părăsit tot timpul vieţii. Sănătajea recla- 
mată nu este, de fapt, cea organică, ci ea rezultă din armonia 
şi prosperitatea specială a diferitelor funcțiuni sufleteşti, cari 
stau la baza personalităţii deosebite. 

Această a doua fază pozitivistă, pe lângă influenţa mora- 
liştilor francezi, îndeosebi a lui La Rochefoucault, se mai ca- 
racterizează şi prin ataşarea la evoluționismul lui Spencer. Întui- 
ţia devenirii, atât de scumpă lui Nietzsche, care avea pentru He- 
raclit cea mai adâncă admiraţie, se îmbină cu idea de progres. 
Dar aci trebuie să semnalăm paradoxul dinlăuntrul acestui mo- 
ment al gândirii nietzscheene. În vreme ce evoluționismul aso- 

mistă, la Nietzsche acelaş gând al progresului, nu poate şi 
nu trebuie să înlăture pesimismul, atributul aristocratic al o- 
mului tare. Numai cei puternici pot privi și înfrunta durerea. 
existenței, fără s'o acopere cu vălul iluziei. Pe când în prima 
fază el aducea elogii spiritului grecesc, fiindcă a ştiut să $e 
ridice pe două minunate căi deasupra restriştei ce o oferă 
viaţa vidată de conţinutul ei metafizic; acum priveşte, dimpo- 
trivă, ca o marcă de nobleţe, sfidarea pieptişe a oricărei su-- 
ferințe. Prin urmare, cu aderenţe spenceriene în ceeace pri- 
veşte progresul, filosoful păstrează” totuş în fundul sufletului 
pesimismul lui Heraclit, revelatorul veşnicei deveniri. Din acest 
aliaj pur temperamental va ţâşni visiunea supraomului, pe care- -l 
vom vedea vorbind cu cea mai adâncă eloquenţă prin gura 
lui Zarathustra. 

Dar odată cu ultima fază din gândirea sa — Întemeiată 
în cea mai mare parte pe străfulgerări interioare, scăpărări 
lirice, momente muzicale, alcătuind atâtea efecte ale unei ira- 
diări mistice — ideia pozitivistă a progresului suferă o amen- 
dare. Intro gi a anului 1881, aflându-se Nietzsche la Sils- 
Maria, are revelaţia subită a veşnicei reveniri. Ideia ciclică a 
reîntoarcerilor este cu mult mai veche, alcătuind baza unor spe- 
culaţii anterioare; totuş, lui Nietzsche i se impune această per- 
spectivă sub forma unei intime desvăluiri. Timpul fiind infinit, 
iar virtualitatea evenimentelor mărginită, înseamnă că niciun fe- 
nomen nu apare ca nou, ci sa repetat şi poate se| va mai repeta 
de mii de ori. Această intuiție a revenirilor, se pare, astfel, 
că ar contrazice vechea ideie a progresului, pe care o adoptase; 
dacă totul se reîntoarce, atunci nu mai putem admite ipoteza 
unei propăşiri infinite. 

Totuş conceptul supraomului, care presupune încrederea 
în progres, se afirmă acum în toată amploarea. Expresia de 
„supraom” pare a fi denumirea unei noţiuni bastarde, provenită 
din alierea unor factori scientişti şi a unor factori mistici, u- 
niune care se găseşte deapururi la baza ,utopiilor”. 

Într'adevăr, perspectiva supraomului se poate determina 
în primul rând ca o consecință a evoluționismului şi a darwi- 
nismului. Admiţând ideia scientistă a progresului, se poate sus- 
ține că individul uman nu reprezintă ultimul stadiu evolutiv ûn 
neâncetata dinamică a existenţii; dupăcum omul s'a desvoltat 
din specii inferioare, tot astfel şi din el se poate naşte o nouă 
întruchipare de viaţă, ce-l va depăşi. Pe de altă parte, ţinând 
seama de ideia „luptei pentru viaţă” preconizată de Darwin, 

potrivit căreia se asigură biruinţa celor mai puternici, supra- 
omul cu atributul forţei sale, ar fi un astfel de învingător. 
El prezintă transpunerea factorului progresist de pe planul na- 
tural pe cel moral. 

Dar idea supraomului mai apare şi ca rezultanta unei ac- 
iuni revelatorii de natură profetică, așa cum se vede în „Za- 
rathustra”” unde vechiul rol de educator la care era solicitat 
„geniul” — apariţie determinată tot de cadrul uman — re- 
vine acum unui exemplar de extracţie superioară. În această, 
nouă fîntruchipare de viaţă se poate urmări cum încrederea în 
ideia de mai bine se poate concilia cu factorul sufletesc ire- 
ductibil al pesimismului. Supraomul este, într'adevăr, trist din 
pricina singurătăţii şi a menirii sale de a dărui fără să pri- 
mească. Acest amănunt, întâlnit neîncetat ca un leit-motiv tra- 
gic, fn viaţa filosofului, se recunoaşte adeseori şi în operă, 
chiar fnainte de publicarea lui „Zaraihustra”; astfel în mica 
poezie Morala stelelor din „Ştiinţa veselă” recunoaştem su- 
perioritatea dar şi însingurarea astrului, destinat să rămână nu- 
mai el strălucitor şi să răspândească lumină în nemărginitul 
întuneric al spaţiului cosmic. Prin urmare, idea de progres 
şi de ascensiune se află asociată la Nietzsche cu aceea a mar- 
tirajului, care exclude bucuria. Pe lângă resortul revelatoriu, 
pesimismul ar fi fincă unul din factorii interiorizării, situaţi 
complementar faţă de componentele evoluționiste, cari au con- 
lucrat la geneza ideii de supraom. 

Privind în întregime cugetarea lui Nietzsche, trebuie să 
accentuăm că rolul său cel mai hotărîtor a fost acela de fi- 
losof al culturii. În orice domeniu de activitate spirituală fe 
poate surprinde la acest gânditor — în mod vădit sau laient 
— o aspră critică adusă timpului său. Astfel, încă din prima, 
fază de gândire când propagă o reluare de contact cu fondul 
metafizic al existenţei, Nietzsche atacă îndeosebi, lipsa de au- 
tenticitate În trăire a omului contemporan. Prin acţiunea isto- 
rismului din veacul XIX, omenirea având aţintită privirea a- 
supra altor vremuri, a ajuns să-şi însuşească anorganic elemente 
ale epocilor antecedente, fără a iniţia o expresie proprie de 
viaţă. Lumea contemporană este, cu alte cuvinte, lipsită de 
stil. Odată cu aflarea acestuia, vremea noastră îşi va fixa dea- 
semenea aceeaş independenţă şi organicitate ca oricare altă 
epocă vitală din istorie. 

De fapt, Nietzsche, propovăduind însuşirea unui stil, ia 
şi el ca model epocile antecendente, orientându-se, prin urmare, 

tot istoric. Filosoful doreşte, însă, o trăire a momentului is- 
toric prezent, iar nu o întâmplătoare achiziţie teoretică a datelor 
trecutului. Această distincție se evidenţiază şi în convingerea 
că orice formă de viaţă contemporană nu se constituie decât 
ca produs al unei anumite istorii, pe linia căreia ea trebuie 
să evolueze. Astfel, Nietzsche, combătând istorismul veacului 
XIX, devine, totuş, primul teoretician al unei concepții istorice 
înlăuntrul culturii, în locul celei raţionaliste, ajunsă la o mare 
înflorire în veacul XVIII +). 

lar proclamarea geniului şi ma: târziu a supraomului ca 
educatori, [işi răsfrânge înțelesul tot într'o atitudine critică a- 
doptată faţă de timpul său. Nu numai istorismul veacului XIX 
ci şi alte fenomene contemporane au dirijat vremea noastră, 
înspre acea cumplită penurie a mijloacelor de afirmare pro- 
prie. Unul din acestea ar fi pricinuit de primatul tehnicei, 
care desumanizează orice activitate omenească. O asemenea 
constatare, ajunsă atât de banală, astăzi, îşi afirma mai imulf 
rostul fn timpul lui Nietzsche, când un John Ruskin susţinea 
cu energie aceeaş teză. Apoi individualismul, trecea iarăş ca. 
una din cauzele sterilităţii, manifestată în cadrul ultimelor de- 
cenii; individualitatea anarhică s'a desvoltat numai în «dauna 
„personalităţilor” excepționale. Ea se constitue ca o ultimă 
consecinţă a creştinismului, care desvoltă cultul mediocrităţu şi 
dă glas gloatelor. Am mai amintit de invectivele sale împo- 
triva creştinismului, privit ca o conspirație a mulțimilor, în 
măsură să paralizeze acțiunea oamenilor superiori; aceeaş obiecție 
este adusă şi individualismului, considerat ca un derivat al 
condițiilor de viaţă creştine, primele resorturi ale „,nihilismului” 
din zilele noastre. 

Astfel, mai întâi „geniul” şi, odată cu evoluţia ideilor 
sale, „„supraomul” trebuie să canalizeze şi să substanţializeze 
din nou cursul anarhic al omenirii contemporane. De aci, cău- 
tarea cea mare a vieţii lui Nietzsche a fost formula omului 
superior. lar tranziția dela accepţia geniului la aceea a supra- 
omului — cu amintita fază sceptică intermediară — corespunde 
cu trecerea dela o soluţie obiectivă la una subiectivă. Recla- 
marea geniului determină faza încrederii în alţi inşi, cari l-au 
decepționat în cele din urmă, arătându-i că totul este „,ome- 
nesc, prea omenesc”. Desgustat, filosoful fuge de lume, cău- 


1) Tudor Vzanu : Istorism şi Raţionalism, Bucureşti, Tiparul Universitar, 
1938, pp, 41-60, 

tând să-şi afle refugiul şi mântuirea numai în propria lui fiinţă, 
de unde dă la iveală elementele supraomului. Nietzsche însuş, 
retras pe culmile munţilor, în vreme ce devine tot mai singur, 
își asumă sarcina de nouă călăuză spirituală a omenirii de- 
căzute. 


Oswald Spengler 


Sunt rari gânditonii şi puţine operile, cari să fi avut un 
răsunet atât de adânc şi răscolitor în (onşiiința europeană de 
după război, ca acela trezit de lucrarea „„Der Untergang des 
Abendlandes” a lui Oswald Spengler (1880-1936). S'a spus că 
succesul uluitor al acestei sgomotoase cărți, atât de gravă şi pe- 
simistă în concluziile ei, s'ar explica prin faptul că vine după pră- 
buşirea politică şi militară a Germaniei wilhelmiene, a cărei în- 
frângere şi-ar găsi în paginile ei o grandioasă justificare metafi- 
zică. Este posibil ca lucrul să fie adevărat în ceeace priveşte 
primirea de care această carte s'a bucurat în (Germania, deşi ea 
a fost terminată, în prima ei formă, în preajma isbucnirii răz- 
boiului. Dar pentrucă opera lui Spengler, cu prevestiri atât de: 
sumbre pentru viitorul culturii europene, a deşteptat un interes 
deosebit şi dincolo -de graniţele patriei autorului, s'ar putea «a 
succesul unic pe care l-a avut să ascundă ţi alt tâlc: răsunetul 
mare, ecoul ei deosebit, s'ar putea datora şi acelui sentimeni 
intim, convingerii neexprimate dar existând latent în conştiinţa 
postbelică europeană, că întradevăr cultura occidenială este pe 
cale de a se stinge, prin sleirea forțelor creatoare şi epuizarea 
treg suflețul european, şi nu numai în cel german, Spengler 
îi dă expresie lămurită şi o formulare radicală. Mai mult ori 
mai puţin categoric, noi contemporanii vedem, simţim şi gân- 
dim ca el, şi deaceia multe din afirmaţiile lui ne plac, ne 
conving şi ne tulbură, prin nu ştiu ce aer de evidenţă! pe care 
îl au. 

Inaintea oricăror anticipaţii subiective, să facem însă cu- 
noştință mai de aproape cu gândirea filosofică a lui Oswald 
Spengler. In filosofia generală propriu zisă, Spengler nu este 
un spirit creator în genul marilor gânditori, cari să aducă 'o 
nouă concepţie despre lume şi viaţă, un punct de vedere nou 
şi revoluţionar în felul de a privi realitatea. Adânc pătruns 
de filosofia lui Heraclit, asupra căruia a şi scris un frumos 
studiu, ideile filosofice fundamentale şi directoare pe gare (işi 

sprijină filosofia culturii şi filosofia istoriei, unde este întra- 
devăr un deschizător de drumuri, le găsim exprimate de alți 
gânditori moderni, printre cari trebuiesc în primul rând amin- 
tii Goethe și Bergson, deseori citați în scrierile sale. La a- 
ceştia trebue incontestabil adăugat şi Nietzsche, dela care a îm- 
prumutat, după propria mărturisire, punerea problemelor. Întoc- 
mai ca: şi Bergson, a cărui gândire este în atâtea privinţe re- 
prezentativă pentru veacul nostru, Spengler nu crede în puterea 
de cunoaştere a intelectului şi a categoriilor sale. Inteligența 
noastră, şi în genere formele raţionale de cunoaştere, suni 
proprii pentru înţelegerea şi explicarea realităţii spaţiale, canti- 
tative şi măsurabile, dar este incapabilă să pătrundă şi să 
cunoască fenomenele vieţii, existenţa calitativă şi temporală, care 
nu poate fi încadrată în logica ei, logică a solidelor, a spaţia- 
lităţii şi cauzalităţii. Pentru înţelegerea fenomenelor vieţii, mult 
mai complexe, mai plastice şi nuanţate, a căror dimensiune 
specifică este durata şi continua devenire, intuiţia și sentimen- 
tul sunt singurele mijloace adequate de cunoaştere. 

În domeniul cunoaşterei apoi, nu se poate vorbi de ade- 
văruri definitive stabilite de rațiune, de teorii absolute şi per- 
manente. Adevăruri „în sine”, adică independente de condiţiile 
sângelui şi ale istoriei, nu există. În întreg cuprinsul ei, şi 
peste tot în câmpul culturii omeneşti, domneşte o relativitate 
nelimitată. Adevărurile, principiile şi teoriile socotite definitive 
se schimbă necontenit, şi cu timpul dispar pentru a face loc 
altora, mai bine acordate cu timpul lor; fiindcă în realitate 
fiecare epocă îşi are filosofia ei, şi orice filosofie este în 
esenţă expresia unui anumit timp. Nimic nu se poate sus- 
trage legii riguroase şi universale a eternei deveniri. Va rä- 
mâne ca unul dintre meritele mari şi epieritoare ale lui He- 
raclit stabilirea adevărului că nimic nu rămâne, şi că dimpotrivă, 
totul se schimbă, totul curge. Pe principiul acesta heracliteic, 
care exprimă însăşi legea existenţei, trebuie întemeiată filosofia, 
eliberată de iluzia adevărurilor universal - valabile şi perma- 
nente. Adevărurile, teoriile şi principiile se schimbă necontenit, 
după cum necontenit se schimbă şi realitatea. Ceeace era va- 
labil în trecut, nu mai este astăzi, şi ceeace astăzi prezintă 
valoare, nu va mai prezenta în viitor. Este În natura valorilor 
cari formează cultura să se schimbe neîntrerupt, să se dis- 
trugă şi să fie înlocuite cu altele. Dacă Heraclit şi Bergson 
sunt gânditorii dela care Spengler a învăţat că legea firii este 
eterna devenire, şi că inteligenţa nu poate cunoaşte ceeace este 

viaţa şi durata, logica ei fiind aceea a spaţialităţii, dela Goethe 
în schimb împrumută ideea şi metoda morfologică, pe care o 
va întrebuința în studiul culturilor. Goethe cel dintâiu a arătat 
că există o deosebire fundamentală, o deosebire (de structură 
între lumea anorganică şi lumea organismelor, şi că în cunoaş- 
terea fiecăreia trebuiesc folosite mijloace deosebite. În stu- 
diul organismelor vii, cari se prezintă cu însuşiri absolut pro- 
prii, şi neântâlnite în domeniul anorganicului, nu putem aplica 
aceiași metodă, întrebuințată în cunoaşterea materiei moarte. 
Fenomenele biologice, după cum se ştie azi, sunt cu totul 
altceva decât fenomenele lumii anorganice, şi metoda a- 
plicată în explicarea unora, nu este valabilă și în înţelegerea 
altora. Organismele nu sunt altceva decât desvoltarea unui fe- 
nomen originar, a unui fapt primordial, şi pot fi înţelese şi 
explicate numai prin metoda intuitivă, şi nici decum cu aju- 
torul conceptelor generale, al principiilor şi definiţiilor ştiinţi- 
fice. Intuiţia fenomenelui originar, l-a dus pe Goethe la ideia 
unei morfologii întemeiată pe metoda cunoaşterii intuitive. En- 
tusiasmat ide această ideie, care a dat rezultate admirabile în 
studiul “fenomenelor vieţii, Spengler caută să o aplice şi în 
studiul fenomenelor istorice, cari se leagă între ele în aşa fel 
încât alcătuiesc întreguri organice. Culturile, după cum vom 
vedea, sunt organisme, şi prin urmare trebuiesc studiate după 
aceiaşi metodă morfologică goetheană. Istoria şi filosofia isto- 
riei trebuie să fie, după Spengler, o morfologie a culturii. Ex- 
tinderea semnificației descoperirii lui Goethe la domeniul cul- 
turii şi întemeerea unei Tilosofii a istoriei, constituie contri- 
buţia lui principală în cugetarea contimporană. 

Vom prezenta succint, în liniile ei mari, concepţia atât 
de originală şi ingenios susținută în paginile operei capitale: 
Declinul Occidentului. 

Pe drumul prestigios deschis de filosofii istoriei care l-au 
precedat, şi au frământat multe din aceleași probleme desbă- 
tute de el, Spengler caută să arate, în primul rând, marea 
deosebire care există între natură şi istorie, şi să scoată cât 
mai pregnant în relief structura particulară a acesieia din urmă. 
În acest scop, începe prin a lămuri și [delimita epistemologie 
noţiunile care au o însemnătate fundamentală în procesul cu- 
noaşterii realităţii. Odată limpezite aceste concepte fundamen- 
tale, deosebirea profundă care stă între natură pe de o parte, 
şi istorie pe de alta, va reeşi în tot ascuţişul ei. Această deo- 
sebire se vădeşte în câteva noţiuni corelate, cum sunt acelea: 

de devenire şi devenit, propriu şi străin, suflet şi lume, na- 
tură şi istorie, din colaborarea cărora ne putem forma imagina 
gomplectă a universului. Din analiza lor mai apropiată, se 
desprind, spune Spengler, două perspective opuse, din piscul 
cărora realitatea ni se înfăţişează ca natură san ca istorie. 
Dacă ţinem seama de ceeace este siatic, rigid, devenit, reali- 
tatea ne apare sub forma de natură; dacă punem accentul pe 
însuşi procesul devenirii, privind totul din punctul de vedere 
al schimbării continue a realităţei, aceasta ne apare ca istorie. 
Tot ceeace este un rezultat al devenirii, ceeace este static, strein 
de eul nostru viu, de persoana şi lumea noastră internă; tot 
ceiace este lume externă, opusă sufletului, —— prin care Spengler 
înțelege posibilul, realizabilul în viitor, prin opoziţie cu realul 
care reprezintă lumea, — constituie natura. Prin natură tre- 
buie să înţelegem totalitatea fenomenelor cârmute de legi uni- 
versale, necesare şi constante, cari pot fi determinate cu o 
preciziune matematică, fenomenele petrecându-se totdeauna în 
acelaş fel. Istoria este, dimpotrivă, totalitatea fenomenelor cari 
se întâmplă o singură dată, şi nu se mai repetă, fiind prin 
Chiar esenţa lor individuale, unice. Natura şi istoria presu- 
pun acte de cunoaștere principial deosebite. In timp ce fe- 
nomenele fizice, prin cunoaştere pot fi subordonate legilor uni- 
versale, determinate cu certitudine, analizate şi prinse în ra- 
porturile lor cauzale, fapiele istorice, existând! în timp şi în 
afara oricărei necesități cauzale, nu pot fi decât trăite şi 
intuite în însăși devenirea lor, ca tot ce este viu şi unic. 
A aplica în cunoaşterea lor aceleaşi metode, pe care le în- 
trebuințează ştiinţa exactă în cunoaşterea şi determinarea o- 
biectului ei, însemnează a le distruge însuşirea esenţială spe- 
cifică şi proprie lor, care este viața. Noţiunile, cari prin esență 
sunt de o constituție cantitativă, cum se exprimă Spengler, 
duc fatal la o spaţializare şi mecanizare a faptelor istorice, 
şi prin aceasta la o complectă falsificare a semnificației lor 
intime. Spre deosebire de obiectul ştiinţelor exacte — şi numai 
acestea se pot numi cu adevărat ştiinţe — devenirea istorică 
comportă, nu o explicație ştiinţifică, ci o tratare poetică. Și 
fiindcă tot ce este natură, tot ce este devenit, fix şi spaţializat 
nu e altceva decât rezultatul unei deveniri consumate, istoria 
este modul cel mai vechiu, mai răspândit şi tineresc de a în- 
țelege lumea. Cunoaşterea şi explicarea ştiinţifică, reprezintând 
felul viril de înțelegere, apare mai târziu, întrun timp când e 
cultură ajunge la maturitate. Amândouă felurile de cunoaştere 

presupun însă o experienţă: chipul istoric, subînțelege expe- 
riența şi cunoştinţa despre oameni, iar explicarea ştiinţifică 
presupune experienţa naturală, ştiinţifică. Pentru fiecare din 
aceste genuri deosebite de cunoaștere, se cer calităţi şi aptitudini 
speciale. Spre deosebire de omul de ştiinţă exactă, care în- 
vaţă să observe faptele fixe şi spațializate, utilizează noţiunile 
şi legile, descompune, măsoară şi analizează totul cu ajutorul 
inteligenţei, — istoricul crează, însufleţeşte prin intuiţie, recurge 
la metafore şi simboluri pentru a sesiza cât mai bine însăşi 
devenirea vie şi inepuizabil creatoare. În timp ce intelectul o- 
moară ceeace cunoaşte, prin faptul că descompune, analizează 
ŞI mecanizează, intuiţia prinde ceeace este unic, viu, individual 
şi plastic.Puterea de cunoaştere a conceptelor, nu va egala 
niciodată profunzimea viziunii poetice. Deosebirea radicală între 
natură şi istorie apare însă şi mai categorică, dacă ţinem 
seama că pretutindeni în natură întâlnim cauzalitatea uniformă 
şi rigidă, căreia îi sunt supuse toate fenomenele, tot ceeace-i 
static, fix şi devenit, în timp ce în istorie guvernează numai 
destinul, soarta, fatalitatea. Destinul, atotputernic în timp, 
fiindcă nimic nu i-se poate sustrage, este şi el tot un fel de 
necesitate, însă de altă speţă decât aceia a cauzalității me- 
canice care domină imperiul fenomenelor naturale, fiindcă is- 
toria este devenirea într'o singură direcţie, aceia a timpului, 
în interiorul căruia nu există nimic constant şi general. Ra- 
porturile cauzale dintre fenomenele naturii, le putem cunoaşte 
cu ajutorul rațiunii şi al categoriilor ei logice, fiindcă sunt 
uniforme şi necesare. Destinul nu poate fi decât simțit, intuit 
şi trăit; nu poate fi sesizat decât printro „certitudine inte- 
rioară”” ca tot ceeace depăşeşte puterile inteligenţei, şi se gă- 
seşte dincolo de domeniul cauzalității mecanice. Sensul pro- 
fund şi incomparabil mai bogat al ideii de destin, insesisabil 
prin procedee logice obişnuite, întrucât nu putem avea despre 
el decât o cunoaştere simbolică, ni-l poate revela numai arta 
şi religia. Tot aşa după cum cauzaliiatea este intim legată de 
spațiu, destinul e unit cu timpul, şi stăpâneşte istoria. Există 
o logică a istoriei, necunoscută ştiinţei şi filosofiei de până 
aci, care faţă de logica anorganică, a extensivului şi rigidului, 
este o logică organică, a vieţei şi a direcţiei. În interiorul şi 
bogăţia de forme a vieţii şi a istoriei, nu vom pătrunde nici“ 
odată cu ajutorul intelectului, al noţiunilor şi analizelor sale 
abstracte care ucid ceeace e viu, ci numai cu intuiţia artistică 

şi simţirea adâncă; nu cu ajutorul ştiinţei, ci al cunoaşterii 
poetice, al experienţei vii şi cunoaşterii omului. 

În rezumat deci, zmiversul - natură şi universul - istorie com- 
portă două chipuri de cunoaştere esenţial diferite. Dacă pe a- 
mândouă le caracterizăm ca morfologie, atunci avem după 
Spengler, o morfologie a mecanicului şi extensivului pe care 
el o numeşte Sistematică, şi o morfologie a organicului, a 
vieţei şi istoriei, numită /Fiziognomică. Prima este o ştiinţă 
de legi naturale şi raporturi cauzale; a doua are ca obiect 
destinul, direcţia, timpul. Fiziognomica este arta portretului 
în plan spiritual, aşa cum a înţeles-o (Goethe și Rembrandt. 
În sensul acesta, portrete ale unei epoci culturale sunt Don 
Quijote, Julien Sorel şi Werther. lar în Faust, Spengler vede 
portretul unei întregi culturi, pe care o şi numeşte faustică. 
În felul cum portretizează (Goethe şi Rembrandt trebuieşte fă- 
cută biografia culturilor, nu prin simplă adunare de cifre, date, 
amănunte şi documente istorice. Istoricul marilor culturi trebuie 
să se servească de toate acestea, ca de mijloacele necesare 
pentru a pătrunde în sensul devenirii istorice, în structura ei 
particulară, iar nu să le privească drept scopuri în ele înşile. 
Vechiul obiceiu de a împărţi istoria în epoci şi a o considera 
ca evoluție rectilinie, continuă şi progresivă, urmărind: împli- 
nirea unui scop, cum ar fi desvoltarea ideii de; libertate (Kant), 
realizarea spiritului absolut (Hegel) sau a supraomului (Niet- 
zsche), trebue părăsit definitiv. Structura istoriei nu este te- 
leologică, fiindcă în istorie nu există cauzalitate, ci destin; 
iar teleologia e tot un fel de cauzalitate, inversată. Istoria nu 
este apoi nici aşa de monotonă cum ne-au prezentat-o isto- 
ricii vechi, preocupaţi de amănunte și date irelevante; ci este 
o neîntreruptă creaţie, devenire şi distrugere de forme organice. 
Aceste forme organice sunt culturile variate, manifestări şi 
expresii ale sufletelor diferite cari le-au creat. Urmărind drept 
scop în sine adunarea datelor, amănuntelor şi faptelor trecu- 
tului, fără grija de a desprinde sensul lor simbolic, ordinea 
şi necesitatea interioară care le leagă, istoricii şi chiar filo- 
sofii, n'au înțeles structura specifică a istoriei, ca ştiinţă şi 
realitate deopotrivă, fiindcă n'au văzut fenomenul de capitală 
însemnătate despre care vorbesc aceste date şi mărturii ale 
trecutului: fenomenul marilor culturi. Or, fără cunoaşterea a- 
cestu; fenomen fundamental nu se poate întemeia nici filosofia 
istoriei, şi nici filosofia culturii. Numai cunoscând în ce con- 
stau marile culturi înregistrate de istorie, care de fapt îi epui- 

zează cuprinsul, ne putem da seama care este tipul ideal de 
cultură, şi numai în comparaţie cu el putem aprecia mersul 
viitor al culturii noastre, cât şi al altora posibile. Descoperind, 
cu ajutorul metodei morfologice goetheene, natura intimă a 
acestui fenomen, Spengler susține că întemează adevărata fi- 
losofie a culturii. În concepția sa, după cum vom vedea, cul- 
turile sunt organisme. Întrebuinţând minunata expresie a au- 
torului lui Faust, Spengler vede în existenţa culturii chiar 
„fenomenul originar” al istoriei. Ce-a înţeles Goethe prin fe- 
nomen originar, se ştie: un fapt biologic primordial, cum este 
de ex. cotiledonul, care prin devenire dă naștere unei fiinţe 
complecte. Fenomenul originar, intuiţie pură a unei idei, ne 
ajută la explicarea tuturor fenomenelor şi organismelor bio- 
logice. Întuiţia aceluiași fenomen originar ne ajută şi la înțele- 
gerea autentică a culturii, spune Spengler, fiindcă în ultimă 
analiză şi cultura este tot un fapt biologic. Culturile sunt ca 
plantele: expresii ale unui suflet, ele apar în anumite regiuni 
de care sunt tot aşa de intim legate, cum sunt legate plan- 
tele de piinântul în care cresc. Şi întocmai ca şi sufletul, 
a cărui manifestare sunt, ca plantele sau ca oricare alte or- 
ganisme biologice, culturile trec prin aceleaşi faze: se nasc, 
cresc, îmbătrânesc și mor. Ele au, ca şi omul, copilăria, tine- 
rețea, maturitatea şi bătrâneţea lor. Mersul acesta dinspre co- 
pilărie şi tinereţe, înspre îmbătrânire și moarie, trecând prin 
toate momentele mijlocii îri care un suflet își desvoltă şi îm- 
plineşte toată gama virtuţilor lui creatoare, este drumul fatal 
al oricărei culturi. Când posibilitățile sufleteşti pe care le 
realizează treptat şi organic, sub forma variată a popoarelor, 
a limbei, artei şi ştiinţei s'au epuizat, culturile se veştejesc şi 
dispar pentru a nu mai apare niciodată. Sufletul fiind sleit de 
forţe, cultura intră în faza declinului iremediabil, pe care 
Spengler o numeşte civilizație. Atunci sângele ei se încheasă, 
forțele i-se sfărâmă, şi amorţeşte definitiv. Civilizaţia este 
destinul de neocolit a] oricărei culturi. Ea este implicată în 
soarta culturilor, care formează logica imanentă a istoriei, 
cum este implicată moartea în însăşi condiţiile vieţii. In pe- 
rioada aceasta ultimă, constituind sensul suprem al oricărei 
culturi împlinite, tot ceeace se crează în domeniul valorilor 
spirituale, este fără strălucire şi fără forţă; sunt imitații cari nu 
pot înfrunta veacurile. 

Să vedem acum mai amănunțit cari sunt caracterele cul- 
turii, fiindcă şi aceasta, ca orice organism viu, are anumite ca- 

ractere distinctive. Intocmai ca şi la plante, la o cultură 
vom distinge un habitus, prin care trebue să înţelegem „chipul 
înfăţişerei ei externe”, sau stilul ei propriu. Fiecare cultură 
îşi are un stil originar şi specific prin care se distinge de 
toate celelalte. Stilul acesta îl vom întâlni în toate creațiile 
unei culturi. În religia, arta, ştiinţa, moravurile, organizarea 
economică şi formele statale ale unei epoci de cultură, stilul 
este acela care dă unitate interioară, şi le apropie în aşa fel 
încât un eveniment sau o personalitate însemnată, izolate de 
vremea lor, își pierd înţelesul. Caracterele specifice ale unei 
culturi, stilul ei, se citesc până şi în cele mai mărunte lu- 
cruri, cum sunt fațadele caselor, aspectul pieţelor, străzile şi 
sgomotul lor. In toate şi peste toate stăpâneşte o anumită 
atmosferă, un aer de familie pe care nu-l vom întâlni în cu- 
prinsul alteia. Dar în afară de aceste caractere, o cultură ca 
orice organism, mai are în plus o darafă care-i este proprie, 
și un tempo determinat al desvoltării ei. După cum durata 
de viaţă a unei specii şi a indivizilor cari îi aparţin este 
riguros determinată, având o limită peste care nu poate trece, 
tot aşa orice cultură are o anumită durată, pe care Spengler 
o stabilește la circa o mie de ani. Şi tot așa cum o perioadă 
din viaţa unui individ) e aproape identică cu o' aceiaşi perioadă 
din viaţa altui individ, o perioadă din viaţa unei culturi este 
egală în număr de ani cu faza corespunzătoare din altă 
cultură. Ceva mai mult: fazele necesare din evoluția unei cul- 
turi, le găsim şi în desfășurarea vieţei unei personalităţi re- 
prezentative din cuprinsul ei; aceasta îşi are copilăria, tine- 
rejea, maturitatea şi bătrâneţea ei, care reproduc în mic pe 
acelea ale culturii respective, întocmai cum în biologie onto- 
genia repetă filogenia. Astfel, după cum orice grec trăia în 
tinerețea lui vremurile cântecelor homerice, noi occidentalii 
din hotarele culturii moderne trăim în copilăria noastră gotica, 
vremea catedralelor majestoase, a castelelor şi legendelor eroice. 
Fiindcă evoluția unei personalități de seamă reproduce în mic 
viaţa întreagă a unui macrocosm cultural, cu toate fazele suc- 
cesive prin care trece, în opera din etapa ultimă a unei in- 
dividualități creatoare noi putem citi desvoltarea viitoare pe 
care o va cunoaște cultura respectivă, şi pe care această operă 
o anticipează. În figura lui Faust din ultima parte a vieţii 
lui, şi a lui Parsival de Wagner, Spengler crede că este an- 
ticipată orientarea și cursul viitor al culturii moderne. Este 
posibii însă ca o cultură să se stingă înainte de a-şi realiza 

toate posibilitățile ei lăuntrice, înainte de a trece prin toate 
fazele care alcătuesc ciclul complect. Istoria cunoaște şi astfel 
de culturi nerealizate, cari au murit înainte de a ajunge la 
maturitate şi a cunoaşte faza de civilizație, cum au fost cul- 
turile persană şi hetitică. Studiul lor constitue obiectul special 
al morfologiei istorice. 

Pe lângă durată, din stilul fiecărei culturi mai face parte 
şi o anumită măsură, un tact sau un tempo prin care se deo- 
sebeşte hotărît de stilul alteia. Aşa de exemplu, factul exis- 
tenţei omului antic, a fost altul decât al omului faustic sau 
al existenţei arabe, fiindcă şi sensibilitatea, sufletul culturii 
antice, erau altfel decât al celei moderne sau arabe. Se poate 
vorbi, spune Spengler, de un andante al spiritului greco-roman 
şi de un alegro-con-brio al spiritului faustic. 

lată dar cum prin structură, tempo şi măsură, care im- 
preună formează ceeace numim stil, o cultură se diferen- 
jiază de alta în acelaș fel în care un organism se deosebeşte 
de altul. Spengler merge însă mult mai departe cu asemănările 
stabilite între culturi şi organisme, între istorie şi biologie. 
Culturile fiind adevărate plante, organisme în toată puterea 
cuvântului, mijloacele de înţelegere şi explicare valabile în 
biologie, vor fi perfect valabile şi în istorie, în înţelegerea 
şi explicarea structurii ei specifice. Şi în cuprinsul culturilor, 
spune el, întâlnim omologia sau echivalența morfologică a 
organelor, şi analogia sau echivalenţa funcțiunei, care în bio- 
logie au o largă întrebuințare. Astfel, fenomene istorice o- 
moloage, sunt: stoicismul şi socialismul etic modern; pla- 
stica greacă şi muzica instrumentală nordică; curentul dioni- 
siac şi mișcarea Renaşterei; campaniile lui Alexandru cel Mare 
şi răsboaiele napoleoniene; iar fenomene istorice analoage ar 
fi același curent dionisiac şi mişcarea Reformei. Faptul căi 
aproape toate marile evenimente istorice dintro epocă își au 
echivalentul lor în alta, dovedeşte cu prisosinţă legătura strânsă 
a fenomenelor istorice. Cu ajutorul omologiei, Spengler ` sta- 
bileşte apoi sincronismul faptelor istorice. Două fapte istorice 
sunt contemporane când fiecare în cultura din care face parte 
deține aceiași poziţie şi are un sens corespunzător. Platon și 
Laplace, Arhimede şi (Gauss, Polygnot şi Rembrandt, sunt 
„contimporani” prin situaţia, rolul și momentul istoric în care 
apar. Deasemenea simultane sunt în toate culturile momentul 
când, ele decad în civilizaţie. Socrate şi Aristofan sunt „,con- 
timporani”” cu Voltaire și Rousseau, fiindcă în cele două mari 

culturi ei premerg în mod egal civilizaţiei care le urmează. 
Orice fapt mare din viaţa unei culturi, cum este apariţia 
religiei, artei, sau.a fazei de civilizaţie îşi are, în împrejurări 
identice, corespondentul său în altă cultură. Sincronismul acesta 
istoric pe care Spengler îl ilustrează cu numeroase exemple, este 
universal și valabil pentru toate fenomenele trecutului. Pe te- 
meiul lui, cunoaşterea unui fapt istoric de mare însemnătate 
este suficientă pentru a reconstitui o întreagă cultură din care 
face parte, tot aşa cum pentru naturalistul Cuvier era su- 
ficient un singur os pentru a reconstitui scheletul întreg al unui 
animal dispărut fără urmă, fiindcă faptele istorice ca şi cele 
biologice, stau în conexuri morfologice precise. Cu ajutorul 
interpretărei fiziognomice şi al metodei morfologice, Spengler 
susține că nu numai trecutul poate fi cunoscut şi reconstituit în 
ansamblul lui, chiar când nu avem prea multe urme rămase, 
ci poate fi prevăzut însuşi viitorul, şi determinate fazele prin 
care va trece o cultură încă în plină desfăşurare. 

În concepţia organică-sceptică a acestui uriaş gânditor al 
istoriei, prezentată cu impresionant lux de argumente, culturile 
alcătuiesc existențe perfect închise şi autonome. Despre „o 
continuitate a spiritului în istorie”, în sensul că valorile spiri- 
tuale dobîndite în sânul unei culturi s'ar transmite alteia, care-i 
urmează, şi că astfel s'ar stabili o unitate interioară şi o con- 
tinuitate, nu se poate vorbi în nici un caz. Epocile de cultură 
ale omenirei, rămânînd veşnic închise în propriul lor orizont, 
neprimind și netransmiţând influenţe, nu pot fi înţelese în sem- 
nificaţia lor reală de către spiritele cari nu sau născut şi 
format în climatul lor original. Aceasta este concluzia logică 
a faptului că orice cultură este expresia şi manifestarea unui 
anumit suflet, total deosebit de toate celelalte cari au creiat 
culturi după posibilitățile şi măsura lor proprie.. Este inutil 
atunci, să căutăm stabilirea filiaților cari ar fi existat între 
diversele epoci culturale ale istoriei. Mai cu seamă noi mo- 
dernii, ne înşelăm cu desăvârșire când ne credem moştenitorii 
şi continuatorii spiritauli ai antichității greco-romane. O ana- 
liză sistematică a cuprinsului celor două culturi învecinate în 
timp şi spaţiu, ne va arăta prăpastia de netrecul. care stă între 
aceste două epoci spirituale. Religia, ştiinţa, arta şi filosofia 
greacă, erau cu totul altfel decum le înţelegem noi astăzi. 
Faptul acesta reese cu destulă evidenţă, dacă ne oprim asupra 
conceptelor fundamentale ale ştiinţei antice şi moderne. Să 
ne oprim numai la matematică, privită drept prototipul ştiinţei 

riguroase şi exacte. Noi ne închipuim că gândirea matematică 
modernă este continuarea şi desvoltarea celei eline. In rea- 
litate, lumea modernă a creiat o matematică nouă, cu totul 
necunoscută anticilor; şi nici nu se poate vorbi de altfel despre 
o matematică, ci despre atâtea matematici câte culturi există. 
Numărul şi spaţiul de ex., aveau cu totul alt sens în mate- 
matica antică decât în cea modernă. În timp ce pentru greci, 
numărul exprimă lucruri sensibile, măsurabile şi perceptibile, 
unități concrete şi vizuale, fiind o mărime pură, pentru gân- 
direa matematică modernă, emancipată de concret, el este un 
raport pur. Grecii nu cunoşteau apoi numerile imaginare şi 
complexe, şi nici funcțiunea. În ce priveşte spaţiul, în geometria 
greacă el este mărginit, limitat, şi nu are mai mult de trei 
dimensiuni; spațiul geometriei analitice moderne, eliberată de 
ceeace e corporal şi sensibil, are o infinitate de dimensiuni. 
În spaţiul euclidian nu e posibilă decît o singură geometrie, 
pe când în cel al omului modern, mai multe, aşa cum se vede 
din construcția geometriilor non-euclidiene, cari neagă postula- 
tele geometriei lui Euclid,- Ideia infinităţii spaţiului, de o în- 
semnătate hotărîtoare în toate privințele,: este simbolul vieţii 
omului modern. Limitată la faptul particular concret, la mărimi 
intuitive, matematica antică 'se bazează pe construcție fiind o 
ştiinţă a staticului, în timp ce matematica modernă, ştiinţă a 
dinamicului, trece dincolo de realitatea sensibilă, descoperind 
regiuni ideale. Deosebirile acestea fundamentale în modul de a 
concepe de o parte şi de alta noţiunile de bază ale ştiinţei 
matematice, se explică prin aceia că la temelia fiecărei ma- 
tematici găsim alt suflet: cea veche este fructul sufletului 
apolinic, cea nouă a sufletului faustic. 

Nu mai puţin radicale sunt apoi deosebirile dintre fizica 
greacă şi cea modernă. Cu toate că fizicienii urmăreau același 
scop, care era cunoaşterea naturii şi a legilor ei, natura este 
altfel înţeleasă şi trăită, într'o cultură şi cealaltă. Noţiunile 
de formă şi materie, întrebuințate de greci în explicarea ei, 
sunt înlocuite cu noțiunile de capacitate şi intensitate. Dacă 
fizicienii greci şi moderni au ajuns la rezultate diferite, a- 
cestea se datoresc după Spengler, faptului că natura este o 
funcţiune a culturii, o trăire cu conţinut personal, şi ca atare 
divers interpretată. 

Ideia spaţiului infinit, caracterizantă şi specifică pentru: 
sufletul omului modern, a avut influențe asupra tuturor do- 
meniilor de activitate spirituală. Spengler insistă asupra pră- 

pastiei dintre religia, arta, ştiinţa şi morala greacă, şi religia, 
arta, ştiinţa şi morala modernă, subliniind toată deosebirea 
celor două suflete, şi căutând să spulbere iluzia că noi am 
fi continuatorii spirituali ai culturii antice, iluzie foarte răs- 
pândită în lumea istoricilor, din cauza ignorării naturii ade- 
vărate a fenomenului culturii. Pentru noi modernii, crescuţi 
în alt climat spiritual, care ne aparține numa: nouă, cultura 
antică în semnificația ei intimă şi reală va rămâne pururea 
un mister de nepătruns. Este altă lume decât a noastră, fiindcă 
a fost și alt suflet care a creiat-o. Sufletul apolinic, care a 
creiat acea cultură stinsă pentru totdeauna, a fost liniştit, senin, 
echilibrat, aistoric şi îndrăgostit de forme; static şi armonic, 
legat de concret și finit, iubind lumina şi conturul precis: 
Sufletul faustic dela temelia culturii moderne, este dimpotrivă 
chinuit şi neliniștit, dinamic şi impetuos, iubind clar-obscurul 
nedefinit, preţuind conţinutul și nu regula, urmărind în toate 
Şi veşnic infinitul, acţiunea şi dominarea. Cu totul altele sunt 
apoi caracteristicele sufletului egiptean, ale celui magic arab, 
şi aşa mai deparie pentru fiecare cultură în parte. 

Considerarea culturii ca fenomen originar al istoriei, are 
o seamă de importante urmări, în ceeace priveşte interpretarea 
celor două noţiuni frecvent întâlnite în scrierile istorice ale 
veacului XIX: noțiunea de popor și aceia de rasă. Este cu 
totul greșit, susține Spengler, să credem că marile fapte is- 
torice, printre cari trebuie să numărăm şi culturile, s'ar da- 
tori popoarelor şi geniului lor specific. Raporturile trebuiesc 
răsturnate: nu popoarele sunt factorii primari şi originari cari 
creiază culturile, cum o credeau marii istorici ai veacului trecut 
şi chiar un Hegel, ci marile culturi produc popoarele. Cazul 
poporului arab care n'a creiat o cultură arabă, este tipic în 
această privinţă. Acest popor care reprezintă numai o comu- 
nitate de credinţă, este produsul cel din urmă al culturii 
magice. 

Plecând dela convingerea că orice faptă modifică, prin 
efectele ei, sufletul celui care o săvârşeşte, Spengler vede în 
popor o unitate sufletească, produsă de marile evenimente is- 
torice. Acestea au dus la închegarea popoarelor, şi nu invers. 
Poporul american format din aluviunile rasiale cele mai di- 
ferite, abia după răsboaiele de secesiune a dobândit o con- 
ştiinţă proprie. Peste toate deosebirile de sânge şi caracterele 
fizice idiferenţiale, acele mari sguduiri l-au făcut să trăiască 
o aceiaşi soartă şi să urmărească aceiaşi ţintă, prin eforturi 

de epopee care au creiat o ţară şi un popor nou. Popoarele 
nefiind altceva decât formele corporale ale culturilor. întru- 
chipările lor sensibile, istoria universală nu este de fapt, a- 
firmă Spengler, istoria popoarelor ci „istoria marilor culturi”. 
Numai: naţiunile constituesc în adevăr obiectul preocupării ei. 
Naţiunile însă, totdeauna reprezentate în faţa istoriei printr'o 
minoritate născută dintr'o firească diferențiere socială şi po- 
litică, nu mai sunt simple popoare, ci popoare cari s'au ridicat 
la conştiinţa de sine, au înţeles sensul culturii lor, s'au integrat 
definitiv şi organic în ritmu-i creator și viu, identificându-se 
cu destinul ei unic în lume. La baza şi origina oricărei na- 
Huni, afirmă Spengler, găsim o idee pe care o trăiește cu 
toată plenitudinea sensibilităţii proprii. În aceiaşi ordine de 
idei, fiindcă conceptul de rasă este la modă în zilele noastre, 
să stăruim în câteva cuvinte asupra interpretării pe care i-o 
dă Spengler, fiindcă aceia de până acum e tot aşa de falşă 
după el, ca şi înţelegerea romantică a noţiunii de popor. Ceeace 
interesează în prima linie la o rasă, care în istorie are a- 
ceiaşi însemnătate ca timpul şi destinul, nu sunt caracterele 
fizice, însușirile biologice ereditare, de netăgăduită importanţă 
pentru ştiinţă, ci ambianța cosmică și semnificaţia, sufletească 
pe care o cuprind. Ca şi plantele, cari mor acolo unde prind 
rădăcini şi cresc, rasele sunt legate organic de anumite re- 
giuni ale pământului, aşa cum se poate vedea tot în cazul atât 
de caracteristic al emigrării americane. Alături de această am- 
bianță cosmică, creiator de rasă mai este şi sentimentul de 
preţuire și admiraţie, adeseori inconștient, pentru forța, vi- 
goarea şi frumuseţea corporală. Fără să-l cunoaștem, elementul 
de distincție şi nobleţe care intră neapărat în înţelesul noţiunii 
de rasă, îl simțim şi îl trăim, mai ales în prezenţa unei rase 
frumoase. Pentru a o aprecia, nu e neapărată nevoie să re- 
curgem la cercetările şi indicațiile ştiinţei, fiindcă oasele sau 
conformaţia craniană nu ne spun nimic despre aroma ei tare, 
care nu se măsoară, ci se simte. Ca şi vinurile vechi şi bune, 
spune Spengler, rasele nobile de oameni se deosebesc în mod 
spiritual, și nici decum prin analize ştiinţifice abstracte. 
După cum reese chiar din semnificativul titlu apocaliptic 
al operei lui principale, Oswald Spengler a desvoltat inge- 
nioasa teorie a culturii, sumar expusă în rândurile precedente, 
cu scopul precis de a demonstra fatalitatea prăbușirii culturii 
occidentale, pe care nici o putere din lume n'o va putea îm- 
piedica sau ocoli. Căci ce forţe vor putea învinge destinul 

implacabil, care constitue logica imanentă a istoriei? Este soarta 
acestei culturi ca ea să dispară pentru totdeauna, aşa cum au 
dispărut toate celelalte culiuri cunoscute în istorie. Sunt toate 
semnele că inevitabilul desnodământ se apropie, şi că în scurtă 
vreme se va vorbi despre splendida cultură europeano-ameri- 
cană toi aşa cum se vorbește despre marile culturi ale istoriei: 
ca despre un fapt ce aparţine trecutului. Într'adevăr, cultura 
occidentală se află de mai multe decenii în ultima ei perioadă, 
în faza de civilizaţie, la rândul ei, aproape de sfârșit. Jude- 
când după toate evenimenteie, despre aceasta nu mai încape 
nici o îndpială. Ca în orice timpuri de civilizație, când ethosul 
lăuntric dispare şi elanul creiator se stinge, şi în această ul- 
timă perioadă a epocei culturale moderne, asistăm la fenomenul 
tipic al răsturnării, tuturor valorilor. Procesul acesta, firesc în 
viața oricărei culturi realizate, a început încă de la sfârșitul 
secolului XVIII, care reprezintă punctul culminant al înflo- 
riri culturii occidentale. Raționalismul și ironia dizolvantă a lui 
Voltaire, dar mai cu seamă critica lui Rousseau cu privire. 
la toate valorile și formele culturale; refugiul în utopie şi 
pledoaria lui inspirată pentru întoarcerea la natură a omului 
sătul de oraş, de cultură şi de toate convențiile, la traiul pri- 
mitiv în care îşi va regăsi bunătatea și naivitatea pierdute, 
marchează începutul crizei care va duce la declinul ineluctabil. 
Rousseau joacă în cultura modernă exact același rol pe care 
ironicul Socrates l-a deţinut în cultura antică. În același fel 
a început şi decadența altor mari culturi ale istoriei, fiindcă 
momentul şi modalitatea trecerii în perioada de civilizație sunt 
pretutindeni aceleaşi. Când fortele sufleteşti sunt sleite şi omul 
nu mai trăieşte interior valorile spirituale, e firesc să le cri- 
tice, să le urască şi să le nege. În adevăr, aşa se comportă 
omul orașului. Viaţa lui, obosită și seacă, nu mai este o viaţă 
organică, simplă, naturală, fiindcă nu mai este expresia fi- 
rească a unui suflet. Omul dela sfârşitul culturilor trăeşte o 
viață fără suflet, diformată de tirania intelectului care cri- 
tică, neagă şi ucide totul. Este un fapt caracteristic că în 
faza de civilizaţie a unei culturi omul subordonează totul in- 
tereselor practice și banale, calculează și combină numai în 
vederea satisfacerii lor. Nu este o simplă întâmplare că bu- 
dismul, stoicismul şi socialismul, filosofii practice prin ex- 
celenţă, apar la sfârșitul a trei culturi glorioase, semnificând 
acea dizolvare interioară, care, prin slăbirea pasiunii cunoaşterii 
pure şi promovarea interesului pentru problemele practice ale 

vieţii, vesteşte triumful civilizației. Omul acestor vremuri nu mai 
cunoaşte perspectiva de pasăre a vietei, care caracterizează pe 
omul culturii în plinä înflorire, ci în tot ceeace simte, gân- 
deşte şi face el, se observă perspectiva de broască, orizontul 
sirâmt și meschin în care trăeşte. Morala tragică a celui din- 
tâi, care acceptă cu mândrie seriozitatea existenţei, este în- 
locuită cu o morală plebee, tiindcă omul civilizației, în loc 
să privească în faţă destinul şi să lupte cu marile probleme 
ale existenţei, caută să le ocolească sau să se împace cu 
ele. Morala secolului trecut, practică, plebee, trivială, este o 
morală dialectică şi decadentă. Principiile şi normele etice 
în loc să fie trăite instinctiv, sunt desbătute şi discutate critic. 
Dintr'o practică desinteresată a binelui, morala devine o pro- 
blemă teoretică, o chestiune a raţiunii, semnul cel mai sigur 
că valorile ei nu mai fac parte integrantă din viaţă. Întreg 
veacul al XIX-lea, preocupat, ca orice vremuri decadente, de 
chestiuni economice şi sociale, şi dominat de concepția ma- 
terialistă a istoriei, nu putea avea altă morală decât etica 
socialistă. Fericirea masselor, ridicarea claselor muncitoare, rea- 
lizarea libertăţii, egalității şi dreptăţii sociale, asistenţa so- 
cială, pacea universală, etc., sunt preocupări demne de o mo- 
rală plebee, dar nevrednice de o morală tragică şi eroică. 
Nu numai caracterul decadent al moralei desvăluie criza cul- 
turii moderne, ci chiar faptul că morala ca atare formează 
baza filosofiei. În loc ca etica să fie simpla complectare și 
încoronare a sistemelor filosofice, cum a fost la marii gânditori 
ai epocilor de cultură în plină desvoltare, ea constituie punctul 
de plecare al filosofiei, disciplina ei fundamentală, în dis- 
preţul oricărei metafizice. Este vrednic de subliniat că apro- 
pierea filosofiei de etică, şi prin aceasta decăderea ei, se 
„produce odată cu pierderea legăturii rodnice cu matematica. 
Pentru Spengler, cine n'a trăit lumea formală a numerelor 
ca simboluri, nu este metafizician. Atât în antichitate, cât şi 
în epoca modernă, marii filosofi au fost matematicieni stră- 
luciţi. Aşa au fost Descartes, care a îniemeiat propriu zis ma- 
tematica modernă, Pascal, Leibniz; iar în vechime Platon, 
Pitagora şi toți filosofii presocratici. Odată trecută vremea 
marilor matematicieni, a trecut și vremea marilor metafizi- 
cieni. Din speculație desinteresată, filosofia devine practică, 
şi etica alungă metafizica pe un plan secundar, luându-i locul. 
Solul culturii occidentale este metafiziceşte epuizat. 

Tot aşa de evidentă este decadenţa şi în domeniul artei. 

Pictura întrebuinţează un spațiu calculat şi intelectual, în lo- 
ul celui sufletesc şi trăit. Muzica inventată, sgomotoasă şi 
artificială, trădează numai caznă şi efort penibil. Arhitectura 
recurge la bogăția de forme a secolelor trecute, pentru a in- 
wenta stiluri cari durează câte zece ani. Peste tot în domeniul 
artei, ceeace se face esite „neputinţă şi minciună”. Artiştii 
nu mai sunt creatori, stăpâni pe marile forme, ci simpli mun- 
citori şi meşteşugari, dominați de ele, „cârpaci harnici şi pa- 
iaţe sgomotoase”, combinând cu intelectul artistic ceeace odi- 
nioară creiau prin spontaneitatea instinctului. Stilul lor este: 
-căutai, studiat, chinuit; iar arta vremii, isvorită din cap şi cu- 
noştință, nu din suflet şi trăirea autentică a naturii, este pe- 
nibilă şi obositoare, ştiinţifică și fără suflet, rece, artificială 
ŞI programatică: o artă pentru nervi prea șafinaţi şi obosiţi, în- 
trunind toate caracterele unei arte decadente. 

Dacă ne oprim asupra domeniului ştiinţelor, avântul ex- 
traordinar şi desvoltarea excepțională pe care acestea le-au 
cunoscut în secolul trecut, sunt deasemenea semnele crizei pe 
care o străbate cultura occidentală. Ori cât ar părea de pa- 
radoxa!, progresele ştiinţifice sunt după Spengler fenomene 
morbide, cari se produc către sfârşitul culturilor, în perioada 
lor de declin, iar nu în cea de înflorire. In istoria tuturor ma- 
rilor culturi, dela cea chineză până la cea antică, sa întâm- 
plat totdeauna acest fenomen. Desvoltarea neobişnuită a ştiin- 
telor însemnează progresul şi supremaţia raţiunei, a cunoașterii 
intelectuale, care reprezintă chipul viril şi „senil” de expe- 
rienţă şi cunoaștere, caracteristic omului oraşelor. 

Trecând peste fenomenul expansiunei economice şi po- 
litice, semnul cel mai sigur, poate, al declinului culturii faus- 
tice moderne, indiciul categoric că ea a intrat în perioada 
de civilizaţie, este lipsa complectăi de religiositate care se 
observă de un veac şi mai bine. Tot aşa după cum natura 
oricărei culturi este religia, civilizațiile prin esența lor sunt 
ireligioase. Marile oraşe ale civilizațiilor, Alexandria veche 
<a şi Berlinul modern, prin toată înfăţişarea ce-o au denotă ire- 
ligiozitatea. Locuitorii din cuprinsul lor, plebe rătăcitoare, masse 
fără rădăcini şi legături organice cu pământul, oameni inte- 
ligenţi dar seci, aspri şi fără suflet, trădează prin frământările 
lor lipsa totală a sentimentului religios, care prin prezența 
lui activă caracterizează epocile şi popoarele de cultură. Preo- 
-cupările principale, de o seriozitate aproape religioasă, ale 
-omului civilizat din marile oraşe atee, sunt: grija de alimen- 

tație şi sport, problemele higienei, alcoolismului și educaţiei 
distractive. Sar fi coborât vreodată religiile din pragul ma- 
rilor culturi, la probleme atât de triviale, la -scopuri aşa de 
joase şi periferice? Ele steteau sub demnitatea lor! 

Acestea sunt, în rezumat, caracterele specifice ale cul- 
turii moderne, aflată în ultima ei fază:: antimetafizică, prac- 
tică, ştiinţifică, democrată, ireligioasă. Împotriva traectorie: de- 
cadente pe cari o urmează această cultură e zadarnic să 
încercăm a reacţiona. Este faza necesară implicată în însăși 
soarta ei, în acelaşi fel în care moartea e imanentă vieţii. În 
faţa inevitabilului, nu ne rămâne decât resemnarea şi acceptarea 
desfăşurării evenimentelor, dictată de puterea supremă a is- 
toriei: destinul. 

Alţi gânditori 


Se cuvine înainte de a încheia, să pomenim atât de fi- 
losofii A. Liebert şi Ernst Cassirer, cât şi de filosoful Karl 
Jaspers. Primii doi sunt din şcoala lui Hermann Cohen. Cel 
de al treilea este un gânditor aparte, de o rară perspicacitate 
în adâncirea problemelor filosofice. 


Arthur Liebert (n. 1878) a debutat cu lucrarea sa: 
„Das Problem der Geltung” (1914), şi a devenit cunoscut prin 
lucrarea „Wie ist kritische Philosophie überhaupt möglich”. In- 
acest op, Arthur Liebert se prezintă ca o neokantian ortodox, 
ca un gânditor profund care încearcă să demonstreze nu numai 
cum este posibilă filosofia critică (prin antinomiile kantiene la 
întemeierea cunoaşterei, prin antinomiile raţiunei practice, etc.), 
dar care încearcă în acelaş timp, să ne convingă, că datorită 
caracterului dialectic al filosofiei criticiste şi a rolului func- 
tonal și constitutiv al unităţi: rațiunii noastre speculative, pro- 
blema fundamentală a filosofiei rămâne aceia a corelatului 
obieci-subiect. Dela apariția acestei lucrări în 1923 şi până 
astăzi, A. Liebert a păstrat acelaş punct de vedere pe care 
l-a nuanţat în operele lui multiple şi de amploare: ,Geist 
und Welt der Dialektik?” (1929), „Die geistige Krisis der 
Gegenwart”, „Kanis Ethik” şi „Die Philosophie des Un- 
terrichtes” (1935). Mai ales în lucrarea pomenită: „Asupra 
spiritului şi lumii dialectice”. Aci, paralel problemei core- 
latului obiect-subiect, este desvoltată problema antinomiei dintre 
dogmă şi criticism, antinomie care. rămâne ireconcilabilă pentru 
un cugetător de strictă observanţă kantiană, cum este A. Liebert. 


Din aceiaşi şcoală face parte şi Ernst Cassirer (n. 
1874). Atât lucrările: „Substanzbegriff und Funkhonsbegrift”, 

„Das Problem der Erkenntins” (3 vol.), „Die Philosophie der 
symbolischen Formen” (3 vol.), cât şi critica pe care a făcut-o 
lucrării lui Martin Heidegger: „Kant u. das Problem der Me- 
taphysik” (1929), critică prin care încearcă să respingă orice 
veleitate de a interpreta oniologic şi metafizic filosofia kan- 
tiană, în sensul, că cele trei critici ale lui Kant ar constitui 
o propedeutică la o viitoare metafizică posibilă, este dovada 
unui kantism viu, păstrat cu stricteță de discipol. 

Alături de aceşti doi neokantieni ar trebui poate să fie 
amintit şi A. Görland. („Die Hypothese”, „Prologik”, etc). 


Cu totul deosebită apare filosofia lui Karl Jaspers 
(n. 1883), profesor în Heidelberg. 

Acest filosof, la început de profesiune medic, a debutat 
cu lucrarea: „,„Psihopatologia generală”, care a stârnit un in- 
weres meritat. Renumele de mare gânditor şi l-a câştigat cu 
lucrarea „Psychologie der Weltenschauungen” (1919) şi cu 
lucrarea mai recentă „Die geistige Situation der Zeit” (1931) 
şi mai cu seamă cu cele trei volume intitulate: „Philosophie”, 
apărute în 1931. În al treilea volum consacrat în întregime 
metafizicei, Jaspers caută să precizeze cari sunt metodele, o- 
biectul, problemele și scopul metafizicei, încercând totodată 
să înfățişeşe această disciplină ca un „cifru pe care îl fo- 
losesc filosofii pentru a face speculaţiile lor asupra existenţei, 
care e văzută atât în devenirea ei, cât şi ca locul de cetire 
sau de descifrare, prin acest cifru. Apreciată mult de specialişti, 
filosofia lui Jaspers, pare a fi sortită să rămâră, din pri- 
cina stilului abstract şi prolix în care este expusă, obiectul de 
studiu, numai al celor inițiați sau al celor cu aplicaţie spe- 
cială pentru speculaţiile metafizice. 

